
UVODNA RAZMATRANJA 


Historiografija i izvori o dobrovoljnim i prisilnim preseljenjima 

U jugoslavenskoj/hrvatskoj historiografiji do 1990. istraživanja vezana za dobrovoljna i 
prisilna preseljenja tijekom Drugog svjetskog rata i u neposrednom poraću izravno i 
neizravno dotaknuo je izvjestan broj istraživača. 

O migracijama stanovništva u razdoblju Drugog svjetskog rata izdvojila bi knjige Slobodana 
D. Miloševića, Fikrete Jelić-Butić, Tone Ferenca, Mihalea Sobolevskog i Zdravka Dizdara te 
članak Andrije-Ljubomira Lisca. S. D. Milošević objedinio je migracije stanovništva na 
zaposjednutom jugoslavenskom području tijekom Drugog svjetskog rata i ako se zanemare 
mjestimice izneseni ideološki sudovi 1 jednostrani pristup prema pojedinim nacionalnim 
skupinama i političkim opcijama, njegova knjiga je i danas polazište za sve istraživače ratnih 
migracija, ali i općenito problematike Drugog svjetskog rata. Knjiga F. Jelić-Butić 
nezaobilazna je za razumijevanje Drugog svjetskog rata na hrvatskom i 
bosanskohercegovačkom prostoru koja rasčlanjujući odnose Nezavisne Države Hrvatske 
(NDH) prema pojedinim etničkim, nacionalnim i vjerskim skupinama pomaže u 
razumijevanju njihovih migracija. T. Ferenc iscrpnom analizom povoda, uzroka, tijeka i 
posljedica iseljavanja Slovenaca s područja Slovenije koje je zaposjeo Treći Reicha doprinosi 
razumijevanju i migracija drugih nacionalnih skupina, posebice srpskog stanovništva na 
području NDH. O izbjeglicama i zbjegovima hrvatskog stanovništva, uključujući i 
muslimansko stanovništvo u Bosni, tijekom Drugog svjetskog rata važan doprinos je knjiga 
Mihaela Sobolevskog i Zdravka Dizdara o vojnom djelovanju četnika. Članak A. Lj. Lisca o 
iseljavanju Srba s područja NDH značajan je prilog poznavanju naslovljene teme zbog niza 
objavljenih dokumenata. No izostao je doprinos pojašnjenja određenih pojava te je članak 
uveo temu iseljavanja srpskog stanovništva s područja NDH u jugoslavensku/hrvatsku 
historiografiju, ali i neopravdano, u razdoblju od 1945. do 1990., bio i svojevrstan epilog toj 
temi. Članak Dragovana Šepića o okupacijskoj politici Kraljevine Italije u Dalmaciji važan je 
doprinos za razumijevanje političko ideološke podloge koja je određivala odnosa vlasti 


Kraljevine Italije prema hrvatskom stanovništvu u Dalmaciji. ! 


! Slobodan D. MILOŠEVIĆ, Izbeglice i preseljenici na teritoriju okupirane Jugoslavije 1941 -1945., Beograd 
1981.; Fikreta JELIĆ — BUTIĆ, Ustaše i Nezavisna Država Hrvatska 1941-1945., Zagreb 1978.; Tone FERENC, 
Nacistična raznarodovalna politika v Sloveniji v letih 1941-1945, Maribor 1968.; Tone FERENC, Nacistička 
politika denacionalizacije u Sloveniji u godinama od 1941 do 1945., Ljubljana, Beograd 1979.; Andrija- 


O zbjegovima i evakuacijama stanovništva nekoliko autora dalo je dobar temelj daljnjim 
istraživanjima. Srećko Ljubljanović jedini je autor koji je opširnije, na temelju arhivskog 
gradiva, pisao o zbjegu stanovništva, najvećim dijelom iz Slavonije, početkom 1945. u 
Mađarsku pa potom u Vojvodinu. Taj članka i danas je temeljni za temu migracija 
stanovništva tog dijela Hrvatske kao 1 općenito Drugog svjetskog rat u Slavoniji. U članku 
Nikice Barića o odnosu vojnih vlasti Trećeg Reicha prema civilnom stanovništvu u Dalmaciji 
1944. navode se 1 vrlo iscrpni podaci o evakuaciji stanovništva, pretežno muškaraca, s 
dalmatinskih otoka 1 iz pojedinih priobalnih gradova i naselja. Katalog izložbe Hrvatskog 
povijesnog muzeja o zbjegu stanovništva u El Shattu, uz izuzetan ilustrativni materijal pruža i 
jezgrovite podatke sakupljene iz brojne literature i novina, a osobito važan je pregled 
brojidbenih pokazatelja o zbjegu također napravljen na temelju literature, novina i izvora.? 

O prisilnom radu tijekom Drugog svjetskog rata korisne podatke možemo crpiti iz 
radova Milana Ristovića u kojima su uz kvalitativne analize raznih pojava relevantnih za temu 
značajan doprinos i kvantitativni podaci o udjelu stanovništva raznih nacionalnih pripadnost s 
jugoistoka Europe u "radnom stroju" Trećeg Reicha, kako je to nazvala Ana Maria 
Griinfelder. Ova autorica dajući žrtvama prisilnog rada ime i prezime i pričajući pojedine 
sudbina prisilih radnica/radnika približava na emocionalnoj razini sudbinu ovih ljudi 
znanstvenim krugovima i široj publici. 

Za poslijeratno razdoblje istaknula bih knjige Nikole Gaćeše i Marijana Maticke o 
agrarnoj reformi i kolonizaciji u kojima su autori očekivano zamornu temu koja zahtjeva 
iznošenje niza brojidbenih pokazatelja, uspjeli oživjeti neizostavnim popratnim pojavama 
vlakova bez voznog reda.“ 

Poslije 1990. nema u hrvatskoj historiografiji sustavnijeg istraživanja koje bi obuhvatilo 
sve ili barem više etničkih/nacionalnih skupina koje su bile zahvaćene valom preseljenja. 


Postoje radovi koji su obuhvatili jednu nacionalnu/etničku skupinu. Tu treba istaknuti knjige i 


Ljubomir LISAC, "Deportacije Srba iz Hrvatske 1941.", Historijski zbornik, br. 1-4/1956.; Dragovan ŠEPIĆ, 
"Talijanska okupaciona politika u Dalmaciji (1941-1943)", Putovi revolucije, 1-2/1963. 

2 Zdravko, DIZDAR, Mihael, SOBOLEVSKI, Prešućeni četnički zloćini u Hrvatskoj i u Bosni i Hercegovini 
1941. 1945., Zagreb 1999.; Nikica, BARIĆ, "Wermacht, NDH, evakuacije, deportacije i prisilni rad stanovništva 
u Dalmaciji tijekom 1944.", Logori, zatvori i prisilni rad u Hrvatskoj/Jugoslaviji 1941.-1945., 1945.-1951., (ur. 
Vladimir Geiger, Martina Grahek Ravančić, Marica Karakaš Obradov), Zagreb 2010.; El Shatt, katalog izložbe 
Hrvatskog povijesnog muzeja, Zagreb 2007.; Srećko, LJUBLJANOVIĆ, "Evakuacija stanovništva Slavonije u 
Mađarsku i Vojvodinu početkom 1945.", Zbornik, Historijski institut Slavonije, 4/1966. 

3 Milan D. RISTOVIĆ, Nemački "Novi poredak" i jugoistočna Evropa 1940/41-1944/45., Beograd 2005.; Milan 
RISTOVIĆ, "Jugoistočna Evropa kao dopunski izvor radne snage nemačke ratne privrede u Drugom svetskom 
ratu", Vojnoistorijski glasnik, god. XLII, 2/1991.; Ana — Maria GRUNFELDER, "U radni stroj velikog 
njemačkog Reicha!". Prisilni radnici i radnice iz Hrvatske, Zagreb 2007. 

4 Nikola GAĆEŠA, Agrarna reforma i kolonizacija u Jugoslaviji 1945-1948., Novi Sad 1984.; Marijan 
MATICKA, Agrarna reforma i kolonizacija u Hrvatskoj od 1945. do 1948., Zagreb 1990. 


članke Vladimira Geigera koji je obradio brojne aspekte života i djelovanja hrvatskih 
Nijemaca tijekom Drugog svjetskog rata i poraća te proučio odnos komunističkih vlasti prema 
etničkim Nijemcima (folksdojčerima) na hrvatskom prostoru, osobito pitanje kolektivne 
krivnje i gotovo potpun nestanak folksdoječera na hrvatskom prostoru, osobito u Slavoniji. 
Knjige i članci Darka Dukovskog prvi su historiografski radovi koji nastoje objektivno 
sagledati istarski suživot u ratu i poraću, iskazujući veliko razumijevanje i respekt za pionirski 
istarski antifašizam i sva njegove kasnija utjelovljenja koja i nisu imali nužno 
ljudsko/humano lice. Marino Manin praćenjem literature, osobito na talijanskom jeziku i 
revnim pisanjem analitičkih prikaza, podastirao je znanstvenim krugovima podatke o 
talijanskoj historiografiji i publicistici koja se odnosi na Istru. Njegov radovi o egzodusu 
slavenskog i talijanskog stanovništva te o ljudskim gubicima na istarskom području 
publicističkom spretnošću i znanstvenim erudicijom pojašnjavaju i najbolnija pitanja kao što 
su fojbe/kraške jame uz neizostavno pojašnjenje istarskog zemljopisnog i toponimijskog 
nazivlja kao i drugih za Istru svojstvenih pojmova. Franko Dota dao je iscrpan pregled 
historiografije, publicistike, memoarskih i književnih djela ne samo talijanske i hrvatske već i 
treće zainteresirane, slovenske, strane o talijansko - slavenskim odnosima u Istri. Opuštenim i 
rječitim stilom dotaknuo se velikog broja radova na teme talijansko - hrvatsko - slovenske 
uzajamnosti, koju su u prvoj polovini 20. stoljeća često obilježila neslaganja i grubosti. Dota 
je obuhvatio veliki broj naslova od serioznih radova, ponajprije historiografije do nastupa 1 
izjava političara koje bi trebalo, u cilju razumnog i hladnog pristupa rješavanju nekih još 
otvorenih i bolnih tema, vjerojatno bolje zaboraviti nego ih ovjekovječiti u koricama knjige.’ 

Ovi radovi bili su mi oslonac u teorijskom i metodološkom pristupu. 

Od radova stranih autora izdvojila bih Aleksandra Kasaša i Enikő A. Sajti o Mađarima u 


Vojvodini te knjige i članke Zorana Janjetovića o Nijemcima (folksdojčerima) u Vojvodini.“ 


5 Vladimir GEIGER, Nijemci u Đakovu i Đakovštini, Zagreb 2001.; ISTI, Folksdojčeri. Pod teretom kolektivne 
krivnje, Osijek 2002.; ISTI, "Iseljavanje Njemačke narodne skupine u Nezavisnoj Državi Hrvatskoj s područja 
Slavonije potkraj Drugog svjetskoga rata", Sezonstvo in izseljenstvo v panonskem prostoru. Sosedstvo Avstrije, 
Hrvaške in Slovenije, (ur. Marina Lukšič Hacin), Ljubljana 2003.; ISTI, "Heimkehr. Povrataka slavonskih 
Nijemaca nakon Drugoga svjetskog rata iz izbjeglištva / prognaništva u zavičaj i njihova sudbina", Scrinia 
Slavonica, 3/2003.; Darko DUKOVSKI, Rat i mir istarski. Model povijesne prijelomnice 1943. - 1945., Pula 
2001.; ISTI, "Egzodus talijanskog stanovništva iz Istre 1945. — 1956., ČSP, god. 33, 3/2001.; ISTI, "Dva 
egzodusa: hrvatski (1919.-1941.) i talijanski (1943.-1955.)", Adrias, sv. 15/2008.; Marino MANIN, Istra na 
raskrižju. O povijesti migracija pučanstva Istre, Zagreb 2010.; ISTI, "Egzodus", Istarska enciklopedija, Zagreb 
2005.; ISTI, "O ljudskim gubicima Istre u Drugom svjetskom ratu i poraću", Identitet Istre - ishodišta i 
perspektive (ur. Marino Manin, Ljiljana Dobrovšak, Gordan Črpić, Robert Blagoni), Zagreb 2006.; Franko 
DOTA, Zaraćeno poraće. Konflikti i konkurentski narativi o stradanju i iseljavanju Talijana Istre, Zagreb 2010. 
6 Aleksandar KASAŠ, Mađari u Vojvodini 1941 — 1946, Novi Sad 1996.; Enikő A. SAJTI, Hungarian Minority 
in the Vojvodina 1918 — 1947, Boulder/Colorado 2003.; Zoran JANJETOVIĆ, Between Hitler and Tito. The 
Disappearance of the Vojvodina Germans, Beograd 2000.; ISTI, Nemci u Vojvodini, Beograd 2009.; ISTI, 


O migracijama Židova odnosno o izbjeglim Židovima koji su se uspjeli spasiti od progona na 
jugoslavenskom prostoru tijekom Drugog svjetskog rata vrlo je korisna knjiga Milana 
Ristovića. O poslijeratnom iseljavanju Židova u Izrael i položaju Židova u poslijeratnoj 
Jugoslaviji vrijedne su knjige Mladenke Ivanković i Ari Kerkkanena. Članak Radmile Radić o 
bjegovima stanovništva Jugoslavije u poslijeratnom razdoblju preko granice obrađuje ovu 
pojavu prema republičkoj i nacionalnoj pripadnosti. Autorica se ograničena obimom članka, 
odlučila na razlučivanje uzroka, tijeka i posljedica ove pojave vezano za pojedine slučajeve. 
Knjige Elazara Barkana u proteklom su desetljeću pokrenule pitanje "samorefleksivnosti" 
država zbog počinjenog zločina ili nepravde prema nekoj etničkoj, nacionalnoj, rodnoj ili dr. 
skupini te restituciji i rekoncilijaciji kao novim "krivicama nacija". 

U rješavanju problemskih pitanja kao što je definiranja i tipologija migracija, oslonac su 
bile knjige i radovi Milan Mesića te za razvoj 1 kategorizacija logora knjige Gorana 
Miloradovića i Carla Spartaca Capogreca.? 

Od objavljenih izvora koristila sam pojedine zbornike dokumenata © 


Narodnooslobodilačkom ratu na području Hrvatske i zbornike o partizanskoj i komunističkoj 


represiji u Hrvatskoj potkraj Drugog svjetskog rata i u neposrednom poraću.? 


Kao izvor u istraživanjima koristila sam i tisak, ponajprije novine Hrvatski narod, 


Vjesnik, Borbu, Glas Slavonije i dr. 


"Odlazak vojvođanskih Švaba — proterivanje ili iseljavanje", Tokovi istorije, 3-4/1997.; ISTI, "O državljanstvu 
jugoslovenskih Nemaca", Tokovi istorije, 1-2/2002. 

7 Milan RISTOVIĆ, U potrazi za utočištem, Jugoslavenski Jevreji u bekstvu od Holokausta 1941-1945., Beograd 
1998.; Ari KERKKANEN, Yugoslav Jewry. Aspects of Post World War II and Post-Yugoslav Developments, 
Helsinki 2001.; Mladenka IVANKOVIĆ, Jevreji u Jugoslaviji (1944 — 1952). Kraj ili novi početak, Beograd 
2009.; Radmila RADIĆ, "Iseljavanje stanovništva sa jugoslovenskog prostora polovinom pedesetih godina", 
Istorijski zapisi, 1-2/1999.; Elazar BARKAN, The Guilt of Nations. Restitution and Negotiating Historical 
Injustices, W.W. Norton & Company, New York 2000.; Elazar BARKAN, Krivica nacija. Restitucija i 
ispravljanje istorijskih nepravdi, Novi Sad 2007.; ISTI, Taking Wrongs Seriously. Apologies and Reconciliatio, 
Stanford University Press, Stanford 2006. 

8 Milan MESIĆ, Međunarodne migracije. Tokovi i teorije, Zagreb 2002.; Goran MILORADOVIĆ, Karantin za 
ideje. Logori za izolaciju "sumnjivih elemenata" u Kraljevini Srba, Hrvata i Slovenaca 1919-1922, Beograd 
2004.; Carlo Spartaco CAPOGRECO, Mussolinijevi logori. Internacija civila u fašističkoj Italiji (1940. — 1943. ), 
Zagreb 2006. 

9 Zbornik dokumenata i podataka o Narodnooslobodilačkom ratu jugoslavenski naroda, tom IV, knj. 1, Beograd 
1951.; Zbornik dokumenata i podataka o Narodnooslobodilačkom ratu jugoslavenskih naroda. Borbe u 
Hrvatskoj 1941., tom V, knj. 2, Beograd 1952.; Građa za historiju NOP-a u Slavoniji, knj. 1, Slavonski Brod 
1962.; Partizanska i komunistička represija i zločini u Hrvatskoj 1944. — 1946. Dokumenti, (prir. Zdravko 
Dizdar, Vladimir Geiger, Milan Pojić, Mate Rupić), Slavonski Brod 2005., Zagreb 2009.; Partizanska i 
komunistička represija i zločini u Hrvatskoj 1944. — 1946. Dokumenti. Slavonija, Srijem i Baranja, (prir. 
Vladimir Geiger, Mate Rupić, Zdravko Dizdar, Šimun Penava), Slavonski Brod 2006.; Partizanska i 
komunistička represija i zločini u Hrvatskoj 1944.-1946. Dokumenti. Zagreb i središnja Hrvatska, (prir. 
Vladimir Geiger, Mate Rupić, Mario Kevo, Egon Kraljević, Zvonimir Despot), Slavonski Brod — Zagreb 2008. 


Temeljni izvor za ovu temu su pravno-normativni propisi vezani uz migracije 
stanovništva koji su objavljivani u Narodnim novinama NDH i Službenom listu DFJ/FNRJ. 

Neobjavljeni izvori za ovu temu nalaze se u Hrvatskom državnom arhivu u sljedećim 
fondovima: Ministarstvo državne riznice. Ured za podržavljeni imetak (Ponova), Zavod za 
kolonizaciju NDH, Ministarstvo skrbi za postradale krajeve, Ministarstvo unutarnjih poslova 
NDH, Ministarstvo vanjskih poslova NDH te Ostavština Šantić. U Arhiv Jugoslavije u 
Beogradu: Emigrantska vlada, Poslanstvo Kraljevine Jugoslavije u Vatikanu, Poslanstvo 
Kraljevine Jugoslavije u Ankari, Poslanstvo Kraljevine Jugoslavije u Washingtonu, Državna 
komisija za utvrđivanje zločina okupatora i njihovih pomagača, Vlada FNRJ, Ministarstvo 
socijalne politike DFJ/FNRJ. U Diplomatskom arhivu Ministarstva spoljne politike Srbije: 
Politička arhiva za razdoblje 1945. — 1955. (Italija, Palestina, Čehoslovačka, Mađarska, 
Nemačka). 


U manjem opsegu koristila sam književna i publicistička djela. 


Metodologija istraživanja i struktura rada 

Nakon prikupljanja i proučavanja literature, objavljenih izvora i tiska te ekstenzivnih 
arhivskih istraživanja usmjerila sam se na kvalitativnu analizu izvora i literature. U mjeri u 
kojoj to bilo moguće primijenila sam i kvantitativnu metodu, odnosno navela dosadašnje 
spoznaje ili nove do kojih sam istraživanjem došla, vezane za broj ljudi koji je bio obuhvaćen 
pojedinim oblikom migracije. 

Modeli istraživanja u jugoslavenskoj odnosno hrvatskoj historiografiji za obrađivanje 
ove teme postoje, na što sam ukazala u pregledu historiografije o naslovljenoj temi. 
Metodološki obrasci korišteni u navedenim radovima poslužili su mi kao ogled. Koristila sam 
i radove inozemnih autora te radove srodnih struka, posebice sociologije i demografije. 

Zakonska regulativa koja se odnosila na migracije nije zasebno analizirana nego je 
naglaska stavljen na to kako se primjena zakona odrazila na pojedinu nacionalu skupinu. 

U Uvodnim razmatranjima napravljen je uvid u najznačajniju literaturu o migracijama 
tijekom Drugog svjetskog rata i poraća i najvažnijih arhivski izvori te je obrazložena 
metodologija i struktura rada. Potom slijedi uvod u temu i istraživačka pitanja dobrovoljnih i 
prisilnih preseljenja s posebnim osvrtom na ideološko političku podlogu migracija. 

Kao zasebno problemsko pitanje obrađeni su logori, iseljeničko useljenički i izbjeglički 
tijekom Drugog svjetskog rata te poslijeratni logori za Nijemce (folksdojčere), a čije je 


ustrojavanje bilo usko povezano uz dobrovoljne i prisilne migracija. Obrađen je 1 kratki 


kronološki pregled ustrojavanja međunarodnih ustanova za brigu o izbjeglicama u prvoj 
polovini 20. stoljeća. 

U središnjem dijelu rada prema nacionalnim/etničkim skupinama te kronološko 
tematskom načelu obrađivala sam razne oblike migracija. Ovaj model bio je pogodan u 
istraživačkom radu za lakše savladavanje obimnog arhivskog gradiva 1 literature, a u 
konačnici je prihvatljiv za razumijevanje problematike i praćenje teksta za stručnu javnost kao 
i šire čitateljstvo. 

U sklopu poglavlja o migracijama hrvatskog stanovništva obrađene su i migracije 
Bošnjačkog stanovništva tijekom Drugog svjetskog rata i u neposrednom poraću. Koristila 
sam za Bošnjake naziv musliman odnosno muslimansko stanovništvo jer je naziv Muslimani, 
pisano s velikim "M", označavao službeno nacionalnu/etničku kategoriju od 1963., a od 1990- 
ih godina 20. stoljeća Bošnjak je naziv za sve muslimane u Bosni i Hercegovini. 

U odabir nacionalnih skupina koje sam obradila rukovodila sam se brojem stanovnika i 
obimom migracija. Romi nisu obuhvaćeni istraživanjem jer je njihova sudbina u pravilu bila 
fizičko uništenje, kao uostalom i Židovima, no zbog socijalne i obrazovne strukture romskog 


stanovništva bili su mali izgledi da se spase bijegom u druge države. 


Pojam i tipologija migracija 

Fenomen migracija (izbjeglištvo/zbjegovi, prognaništvo, iseljeništvo,  preseljeništvo, 
evakuacija i kolonizacija) zbog uzročno posljedičnim složenosti i dugog trajanja od starog 
vijeka na ovamo, teško je definirati.!" U najširem smislu migracija je prostorna pokretljivost 
stanovništva ili promjena fizičkog prostora, a u užem smislu trajnija promjena prebivališta ili 
stalnog boravka pojedinca ili društvene skupine.!! 

Tipologija i problem nazivlja vezane uz migracije tijekom Drugog svjetskog rata i u 
neposrednom poraću, kao i one koje su im prethodile i slijedile, zaokuplja brojne struke od 
sociologije, politologije, demografije i historiografije do antropologije i povijesti medicine. 
Osnovni kriteriji u njihovom definiranju su korijeni, značajke, vrijeme i posebice pokretač 
migracija. Pitanja je mnogo kao i odgovora pa zbog obimnosti i složenosti problema u 
tipologije migracija, što nije okosnica ovoga rada, razložit ću samo osnovnu podjelu i nju 
primijeniti u obrađivanju migracija pojedinih nacionalnih i etničkih skupina na hrvatskom 


prostoru tijekom Drugog svjetskog rat i u neposrednom poraću. Osnovna i univerzalna 


10 Emil HERŠAK, "Najstariji primjeri raseljavanja (deportacije) stanovništva", Migracijske teme, god. 8, 2/1992. 
i tamo navedena literatura. 

1 Milan MESIĆ, Međunarodne migracije. Tokovi i teorije, Zagreb 2002., 241.-243., bilj. 209.; Hrvatska 
enciklopedija, knj. 7, Mal-Nj, Zagreb 2005., 287. 


tipologija dijeli migracije na vanjske i unutarnje te dobrovoljne i nedobrovoljne odnosno 
prisilne i dobrovoljne što je u brojnim slučajeva teško odvojivo. Primjerice ako ljudi nisu 
neposredno progonjeni, ali ne žele živjeti u nekom političkom sustavu ili u novonastalim 
državnim granicama, u koju vrstu migranata bi oni pripadali? Razni autori svoje tipologije 
migracija temelje na razlikovanju miroljubivih i ratnih, zatim prema obimu odnosno jesu li 
migracijama bile obuhvaćene cijele nacionalne ili etničke zajednice, manje skupine ili 
pojedinci i sl.? 

U razdoblju koje obuhvaća ovaj rad jedino bi kolonizacija tijekom Drugog svjetskog 
rata i poslije Drugog svjetskog rata bila oblik dobrovoljne migracije, dočim bi sve druge imale 
sastavnicu prisile. Insistirala sam na razlikovanju pojma iseljavanje što je trebalo imati trajni 
karakter te preseljavanja i evakuacije/zbjeg kao migracije koje su trebale imati privremeni 
karakter, a primjenjivalo se u svrhu poštede civilnog stanovništva od ratnih nedaća poglavito 
vojnih operacija ili onemogućavanje novačenja, posebice muškog stanovništva, u 
neprijateljske vojne postrojbe i pružanje pozadinske podrška neprijateljskoj vojsci. U 
razmatranom razdoblju kao čest oblik migracija javljala se 1 razmjene stanovništva između 
država. Nastojala sam praviti razliku, premda anakrono ali dopustivo zbog razumljivosti 


današnjem čitatelju, između izbjeglica, prognanika, iseljenika, preseljenika i kolonista. 


Tema i istraživačka pitanja o prisilnim i dobrovoljnim migracijama 

U "crnoj dekadi" od 1939. do 1949. koju je obilježio Drugi svjetski rat iznimno veliki broj 
ljudi na europskom području bio je u pokretu. Oko 60 milijuna ljudi bilo je na razne načine 
uključeno u migracije i to ponajviše u srednjoj i istočnoj Europi. U neposrednom poraću oko 
20 milijuna ljudi bilo je raseljeno. !? 

Na hrvatskom prostoru brojne su nacionalne/etničke skupine (Hrvati, Mađari, 
Muslimani/Bošnjaci, Nijemci, Slovenci, Srbi, Talijani, Židovi) dobrovoljno i prisilno 
preseljavale iz i unutar hrvatskog područja. 

Rad obuhvaća razdoblje od stvaranja NDH, u travnju 1941., pa do početka odnosno 
sredine 50-ih godina 20. stoljeća kada je Jugoslavija ukinula ratno stanje s Austrijom, 
Njemačkom i Italijom te kada su potpisani brojni sporazumi o repatrijaciji. 

U radu se ukazuje na zakonodavstvo i javno mnijenje, posebice tisak, Nezavisne Države 


Hrvatske, Demokratske Federativne Jugoslavije/Federativne Narodne Republike Jugoslavije 


12 M. MESIĆ, Međunarodne migracije. Tokovi i teorije, 250.-252., 253., 256., 259.; Hrvatska enciklopedija, 287. 
13 Dariusz STOLA, "Forced Migrations in Central European History", International Migration Review, vol. 
2/1992., 330. 


(DFJ/FNRJ) odnosno Federalne Države Hrvatske/Narodne Republike Hrvatske (FDH/NRH) 
koji su propisivali i omogućavali te stvarali ozračje za dobrovoljna 1 prisilna preseljenja 
stanovništvo iz i unutar hrvatskog prostora. 

Naglasak je stavljen i na istraživanje svih smjerova kretanja stanovništva koje je bilo 
zbog rasne, nacionalne/etničke, vjerske i političke nepodobnosti ili ekonomskih razloga 
preseljavalo. Rad je obuhvatio, u manjoj mjeri i pitanje repatrijacije ratnih zarobljenika i 
radnika na prisilnom radu. 

U pozadini migracija stanovništva tijekom ratnih sukoba u pravilu je ideološko - 
politička podloga, npr. kod iseljavanja, preseljavanja, razmjene stanovništva pa i djelomično 
kolonizacije te vojni razlozi npr. kod evakuacija i zbjega koji se provode i zbog sprječavanja 
humanitarnih katastrofa, onemogućavanja novačenja u neprijateljsku vojsku i ukraćivanje 
pozadinske pomoći neprijateljskoj vojsci. Migracije kao što su iseljavanje, razmjena 
stanovništva i kolonizacija u poslijeratnom vremenu mogu pokretati politički i ideološki 
razlozi kao i ekonomski. 

Nacistička i fašistička ideologija zalagala se za koncept kojim se "rasa, narod i država" 
trebaju podudarati što je više moguće, a ideja o "krvi 1 tlu" zalagala se da seljačka imanja 
moraju pripadati "dobroj rasi". Zbog strateških razloga moglo je doći i do priključenja 
"inorodnog" stanovništvo prema kojem je bilo potrebno primijeniti "poseban postupak" koji 
će ih integrirati pod uvjetom da je to stanovništvo lojalno. Stajalište talijanskih fašista bilo je 
ako se narod "ne slaže sa sredinom", narod je taj koji se mora "povući", a to može značiti 
razmjenu ili iseljavanja stanovništva što omogućuje da se "političke granice podudare s 
rasnim".!* Ta smjernica talijanske fašističke politike zorno se pokazala na primjeru hrvatskog 
stanovništva u Dalmaciji. Sličnosti se mogu uočiti i u odnosu vlasti NDH prema srpskom 
stanovništvu u trenutku kada su se odlučili na "pacificiranje zemlje" i stavljanje tog dijela 
stanovništva u "zakonske okvire".!* Primjer slovenskog stanovništva pokazao je onu stranu 
nacističke politike koja je uključivala procjenu o "rasnoj pogodnosti" koja je onda otvarala 
mogućnost za germanizaciju dijela slovenskog stanovništva. Oni koji su ocijenjeni kao čisto 


"slavenski element" morali su iseljavati. !* 


14 T, FERENC, Nacistička politika denacionalizacije u Sloveniji u godinama od 1941 do 1945, 13.; D. ŠEPIĆ, 
"Talijanska okupaciona politika u Dalmaciji (1941-1943)", 218. 

15 Vidi poglavlje: Migracije srpskog stanovništva na hrvatskom području tijekom Drugog svjetskog rata i poraća. 
16 T, FERENC, Nacistička politika denacionalizacije u Sloveniji u godinama od 1941 do 1945, 154.-155.; 186.- 
199. 


Odnos nacionalsocijalizma prema Židovima, iako ponekad koristi pojam "iseljavanje" u 
konačnici se pokazao kao eufemizam za fizičko uništenje. Takvih primjera bilo je i na 
području NDH." 

Poseban oblik migracije bio je odlazak, pretežno prisilni, na rad u Treći Reich koji je 
unovačio milijune stranih radnika za svoju ratnu industriju kako bi zamijenili oko 11 milijuna 
njemačkih radnika koji su bili mobilizirani u vojne postrojbe. U okupiranim zemljama i u 
zemljama saveznicama osnovani su uredi za novačenje radnika. Na hrvatskom području 
isprava se na dobrovoljnoj osnovi dio stanovništva javljao za rad, a kasnije će oblici 
prikupljanja radne snage dobivati prisilni karakter (njemačka vojske odvodila je ratne 
zarobljenike, civilno stanovništvo koji su bili taoci, politički "opasne" osobe 1 sl.). U drugim 
zemljama bilo je primjera da su opkoljavana sela i gradovi te mladi muškarci i žene uhićivani 
i otpremani na rad na područje Trećeg Reicha. Nakon rata na području Trećeg Reicha 
zatečeno je 7.500 000 stranih radnica i radnika, od toga 1.800 000 bili su ratni zarobljenici. 
Položaj radnika bio je sličan robovskom. Živjeli su u posebnim barakama pod vojnim i 
policijskim nadzorom, samo oni koji su dobrovoljno došli dobivali su naknadu za rad. !š 

Nakon raspada višenacionalnih carstava niknule se na europskom prostoru nove 
nacionalne države koje su osobito od kraja Prvog svjetskog rata bile nezadovoljne 
razgraničenjem koje je velike nacionale skupine odsjekao od matične države. Početkom 
Drugog svjetskog rata ta su pitanja ponovno otvorena. 

Bilo je primjera tijekom Drugog svjetskog rata da je zbog širenje Sovjetskog Saveza na 
susjedna područja došlo početkom 1940. godine do masovnog odlaska stanovništva s 
područja Karelije. Uspjeli su se vratiti tijekom 1941. te opet pod naletom sovjetske Crvene 
armije 1944. iznova su izbjegli, i to ovaj put za stalno. Poslije rata Finska se kao saveznica 
Trećeg Reicha suočila s gubitkom državnog područja i prisilnim migracijama koje su 


obuhvatile oko 420.000 stanovnika. !? 


17 Vidi poglavlje: Migracije židovskog stanovništva na hrvatskom prostoru tijekom Drugog svjetskog rata i 
poraća. 

18 Nada KISIĆ KOLANOVIĆ, Mladen Lorković. Ministar urotnik, Zagreb 1998., 380.; Stephan CASTLES, 
Mark MILLER, The Age of Migration, International Population Movments in the Modern World, New York 
1993., 61.-62.; M. MESIĆ, Međunarodne migracije. Tokovi i teorije, 74.; Vjekoslav VRANČIĆ, Branili smo 
državu. Uspomene, osvrti doživljaji, knjiga I, Washington, D.C. 2006., 364.; Branimir BANOVIĆ, "Nacistička 
Njemačka i radan snaga Evrope. (Prilog poznavanju migracije radne snage u razdoblju 1940-1945)", Migracijske 
teme, god. 1, 2/1985.,87.-96.; Joachim LEHMAN, "Yugoslav citizens in fascist Germany", Migracijske teme, 
god. 4, 1-2/1988., 49.-65.; Milan, RISTOVIĆ, "Jugoistočna Evropa kao dopunski izvor radne snage nemačke 
ratne privrede u Drugom svetskom ratu", Vojnoistorijski glasnik, god. XLII, 2/1991.; D. STOLA, "Forced 
Migrations in Central European History", 333. 

19 Pertti AHONEN, "Taming the Expellee Threat in Post-1945 Europa: Lessons from the Two Germans and 
Finland", Contemporary European History, vol. 14/2005., 1.-2. 


Rumunjska i Mađarska imale su stalnu napetost u svojim odnosima zbog promjene 
granica nakon Prvog svjetskog rata i objema je bilo prihvatljiva ideja o razmjeni stanovništva 
koja je doduše mogla dovesti i do ponovne raspodjele teritorija. U Mađarskoj je djelovala i 
Vladina komisija za repatrijaciju Mađara iz inostranstva/Kulfoldi Magyarokat Hazatelepito 
Koramnybizottsag koja je omogućavala repatrijaciju Mađara koji su poslije Prvog svjetskog 
rata ostali izvan mađarske države. Mađarska je vlada u siječnju 1941. ustrojila komisiju koja 
je radila na razradi ideje o iseljavanju i razmjeni stanovništva s namjerom da uzmu prevagu u 
Karpatskom bazenu. Računali su na njemačku podršku jer je to značilo suzbijanja sovjetskog 
utjecaja na tom području. Načelnika stožera mađarske vojske zalagao se za ideju preseljavanja 
mađarskog, rumunjskog i slavenskog stanovništva te mađarskih Židova u svrhu "vraćanja 
mađarskih tisućljetnih granica". Ostvarivanje te ideje značilo je preseljavanje oko 8 milijuna 
ljudi što se predsjedniku mađarske vlade iz više razloga činilo neizvedivo. Moguće je bilo 
relativno brzo izvesti da se 53.000 hektar zemlje koja je dodijeljena slavenskom, pretežno 
srpskom, stanovništvu za vrijeme Kraljevine Jugoslavije, u "južnoj pokrajini"/Delvidek, vrati 
u mađarsko vlasništvo. Kriterij po kojem je slavensko stanovništvo, pretežno srpsko, moralo 
iseliti iz Bačke rukovodilo se time da nisu zavičajni na tome područje nego doseljeni. No ako 
su neki 1 bili zavičajni, ali ukoliko su članovi četničkih organizacija ili su "poznati" po svom 
otvorenom ili pritajenom "antimađarskom" stajalištu također su morali iseliti.” 

Zapadni saveznici su u travnju 1943. održali na Bermudama 19. travnja 1943. 
konferenciju na kojoj su Britanci i Amerikanci raspravljali o pitanje izbjeglica, ali nisu došli 
do nekih konkretnijih zaključaka. No ipak je odlučeno da se "ispitaju mogućnosti" pružanja 
utočišta izbjeglicama kao i materijalna pomoć onim zemljama u kojima se nađu.?! Ministri 
vlada okupiranih zemalja Nizozemske, Belgije, Luksemburga, Norveške, Poljske, 
Čehoslovačke, Grčke, De Gollove Francuske i Kraljevine Jugoslavije povremeno su se 
sastajali kakao bi raspravljali o pitanjima zajedničke koristi pa tako i o izbjeglicama, no, niti ti 
razgovori nisu dali nekog značajnog rezultata.?? 

Širenje Drugog svjetskog rata na jugoslavensko i hrvatsko područje uzrokovat će 
povlačenje iz političkog života, a potom i razjedinjenje dotada glavne političke stranke na 
hrvatskom prostoru Hrvatske seljačke stranke i jačanje Ustaše, hrvatskog revolucionarnog 
pokreta, koji je do tada djelovao u emigraciji, a od sredine travanj 1941. pod nazivom Ustaša - 


hrvatski oslobodilački pokret te Komunističke partije koja je formalno od Obznane djelovala 


20 Eniko A SAJTI, Hungarian Minoritiy in the Vojvodina 1918 — 1947, 257., 258., 260.-263, 269. 

21 M. RISTOVIĆ, U potrazi za utočištem, Jugoslavenski Jevreji u bekstvu od Holokausta 1941-1945., 235.-236. 
2 Hari ŠTAJNER, /zbeglice. Tragedija ovog veka, Beograd 1979., 19.; M. RISTOVIĆ, U potrazi za utočištem, 
Jugoslavenski Jevreji u bekstvu od Holokausta 1941-1945., 236. 

u ilegalnosti.? Travanjski rat raskomadao je jugoslavensko državno područje i pokazao je svu 
nemoć, posebice vojnu i političku, Kraljevine Jugoslavije koju su osobito nagrizali 
nepomirljivi međunacionalni odnosi. Rješenje "hrvatskog pitanja", uz podršku domaćih 
nacionalističkih političkih snaga predvođenih ustašama, pronađeno je u savezništvu s Trećim 
Reichom i Kraljevinom Italijom u Nezavisnoj Državi Hrvatskoj koja je proglašena 10. travnja 
1941.24 

Novouspostavljena država prigrlila je muslimansko stanovništvo kao "cviet hrvatskog 
naroda" te nastojala sa savezničkim državama, Mađarskom, Kraljevinom Italijom 1 Trećim 
Reichom, manje ili više uspješno rješavati manjinska pitanja. Sručila je, u ime predratnog 
ugnjetavanja Hrvata u Kraljevini Jugoslaviji, osvetnički val prema Srbima, a odnos prema 
židovskom stanovništvu bio je obilježen antisemitizmom koji je imao izražen motiv pljačke. 

"Zakonskom odredbom o imovini iseljenih osoba s područja NDH" od 7. kolovoza i 
istoomenom zakonskom odredbom od 20. listopada 1941. imovina iseljenih osoba proglašena 
je imovinom NDH s time da su zemljišni posjedi sa stambenim i gospodarskim zgradama 
ustupani Zavodu za kolonizaciju, a stambene zgrade i poduzeća stavljeni su na raspolaganje 
Državnom ravnateljstvu za ponovu. Iznimno se mogla cjelokupna ili dio imovine iseljene 
osobe dodijeliti nasljednicima, supruzi iseljene osobe ili osobama koje je iseljenik zakonski 
morao uzdržavati.“ "Zakonska odredba o imovini osoba koje su napustile područje NDH" od 
6. kolovoza i istoimena zakonska odredba od 20. listopada 1941. određuju da Državno 
ravnateljstvo za ponovu treba utvrditi postojanje imovine čiji je vlasnik napustio područje 
NDH te pokrenuti postupak kojim se vlasnik poziva da se u roku od petnaest dana osobno 
prijavi Državnom ravnateljstvu za ponovu koje je potom trebalo odrediti mjere osiguranja 
imovine i osoba koje su napustile područje NDH. Općinska poglavarstva trebala su, bez 
prethodnog naputka, takvu imovinu, pokretnu i nepokretnu, popisati i čuvati te o takvim 
slučajevima izvijestiti Državno ravnateljstvo za ponovu. Kao i zakonske odredbe vezane za 
imovinu osoba koje su iseljene s područja NDH i ovim zakonima je određeno da zemljišnim 
posjedima 1 gospodarskim zgradama raspolaže Zavod za kolonizaciju, a Državno 
ravnateljstvo za ponovu poduzećima i stambenim zgradama. Ukoliko se osobe u zakonskom 
roku nisu javile, imovina im je podržavljena.* Osobe koje su iseljene s područja NDH ili su 


napustile područje NDH zbog "rasnih ili _političko-narodnostnih" razloga izgubile su 


23 Mario JAREB, Ustaško — domobranski pokret. Od nastanka do travnja 1941. godine, Zagreb 2006., 594. 

24 O uspostavi i proglašenju NDH vidi M. JAREB, Ustaško — domobranski pokret. Od nastanka do travnja 1941. 
godine, 568.-605. i tamo navedena literatura. 

25 Zbornik zakona i naredaba NDH, god. I, sv. I-XII, Zagreb 1941., 360.-361, 764.-766. 

26 Zbornik zakona i naredaba NDH, god. I, sv. I-XII, Zagreb 1941., 361.-363., 766.-768. 

državljanstvo NDH zakonskom odredbom od 10. kolovoza 1942.” Ove zakonske odredbe 
bile su nedvojbeno uperene protiv židovskog stanovništva u gradovima i srpskog stanovništva 
koje je većinom bilo seosko. 

U Mariboru je 6. svibnja 1941. održana konferencija o preseljenje stanovništva pod 
predsjedanjem šefa civilne uprava u Donjoj Štajerskoj Siegfrieda Ubereithera gdje su uz 
njemačke predstavnike bili prisutni i predstavnici NDH. Predsjedavajući je u uvodnom 
izlaganju na konferenciji rekao da Slovenci moraju biti iseljeni u Srbiju ili NDH.? Adolf 
Hitler na početku se dvojio oko odluke o iseljavanju Slovenaca u NDH jer bi bili vrlo blizu 
granice i postojala je mogućnost da bi se vraćali kućama.” Postoje navodi da su se vlasti 
NDH u početku protivile useljavanju Slovenaca na njihovo područje, ali da su pod njemačkim 
pritiskom popustili, odnosno njemački poslanik u Zagrebu Siegfried Kasche ukazao je na 
mogućnost da će se doseljavanje Slovenaca "izravnati" s iseljavanjem Srba u Srbiju.?" 
Ministarstvo vanjskih poslova iz Berlina javilo je svom izaslanstvu u Zagrebu da je Hitler 21. 
svibnja 1941. odobrio i naredio da se iz Hrvatske iseli u Srbiju 220.000 do 260.000 Srba te da 
se u Hrvatsku naseli isto toliko Slovenaca. U Beogradu je tijekom svibnja 1941. održano 
nekoliko sastanaka vezano uz promjenu plana preseljenja Slovenaca i Srba pod predsjedanjem 
njemačkog vojnog zapovjednika za Srbiju, generala Forstera, na kojima je potvrđena ideja da 
se najveći broj Slovenaca, oko 260.000, preseli na područje NDH s čijeg bi se područja iselio 
isti broj Srba. General Forster naglasio je potrebu da se ovaj plan provede s puno pozornosti 
jer je on osobno odgovoran Berlinu za uspješnost ishoda preseljavanja.?! Vlasti NDH su 28. 
svibnja 1941. brzojavom potvrdile odluku o prihvaćanju slovenskog stanovništva osim onih 
koji su u političkom pogledu "srpski orijentirani četnici".?? 

Više je razloga moglo utjecati na promjenu odluke o mjestu, odnosno broju slovenskih 
iseljenika u Srbiju i NDH. Slaganje tog velikog mozaika izmjena stanovništva koja je 
obuhvaćala 1 jugoslavenski prostor bilo je u nadležnosti Trećeg Reicha, a spremnost NDH da 
prihvati slovensko stanovništvo 1 riješi se srpskog stanovništva moglo je utjecati, osobito 


preko poslanika Trećeg Reicha u Zagrebu Siegfrieda Kasche, na tu odluku, ali je još 


27 Zbornik zakona i naredaba NDH, god. II, sv. 1.-XXXVII., Zagreb 1942., 1013. 

28 S, D. MILOŠEVIĆ, Izbeglice i preseljenici na teritoriji okupirane Jugoslavije 1941-1945., 28. 

2 S. D. MILOŠEVIĆ, Izbeglice i preseljenici na teritoriji okupirane Jugoslavije 1941-1945.,30.-31.; A. Lj. 
LISAC, "Deportacije Srba iz Hrvatske 1941.", 126. 

30 Rafael BRČIĆ, "O iseljavanju Slovenaca u Bosnu 1941. godine", Prilozi, 9/1, Sarajevo 1973., 303.-304. Autor 
ovdje citira Depešu poslanika Trećeg Reicha Siegfrieda Kaschea Ministarstvu vanjskih poslova u Berlinu od 27. 
svibnja 1941. koja je objavljena pred Međunarodnim sudom u Niirnbergu kao dokument s oznakom NG-2678. 

31 Milenko MILIĆ, "Plansko i nasilno raseljavanje Jugoslovena tokom drugog svetskog rata", Jugoslavenska 
revija za međunarodno pravo, god. XI/1964., 421. 

32 S, D. MILOŠEVIĆ, Izbeglice i preseljenici na teritoriji okupirane Jugoslavije 1941-1945.,30.-31.; A. Lj. 
LISAC, "Deportacije Srba iz Hrvatske 1941.", 126. 

presudniji mogao biti zahtjev Mađarske da se iz Bačke iseli 150.000 Srba u Srbiju. Od toga su 
Mađari kasnije odustali. ?? U Zagrebu je 4. lipnja 1941., u poslanstvu Trećeg Reicha, održana 
konferencija o razmjeni stanovništva, odnosno iseljavanju Slovenaca u NDH i Srbiju te o 
iseljavanju Srba iz NDH u Srbiju kao i o položaju Hrvata na području koje je okupirao Treći 
Reich. Konferenciji su nazočili brojni njemački predstavnici, predstojnik civilne uprava za 
Donju Štajersku, njemački vojni zapovjednik Srbije, njemački opunomoćeni general u 
Zagrebu Edmund Glaise von Horstenau, posebni njemački izaslanik u Zagrebu Edmund 
Vessenmeyer i neki drugi, a od predstavnika vlasti NDH vojskovođa i doglavnik NDH Slavko 
Kvaternik, ministar vanjskih poslova Mladen Lorković, njegov zamjenik Vjekoslav Vrančić i 
ministar udružbe Jozo Dumandžić. Istoga dana također u poslanstvu Trećeg Reicha u Zagrebu 
održan je sastanak na kojem su utanačene tehničke pojedinosti preseljavanja stanovništva, a 
sastanku su nazočili "operativci" sa željeznice, predstavnici Ureda za kolonizaciju NDH i dr.** 
xk 

Nakon Drugog svjetskog rata kada su na europskom području još uvijek bila vruća 
sjećanja na ratna stradanja, dodatni nemir unesen je uspostavljenjem novih državnih granica i 
političkih sustava, osobito u istočnoj i srednjoj Europi te je to dovelo to novih tipova 
migracija, novih odredišta i novih motiva za migracije. Zapadni saveznici odlučili su ukloniti 
potencijalnu nestabilnost uzrokovanu sporovima većine s nacionalnim manjinama. Na tragu 
izjave Winstona Churchilla o tome da se treba osigurati od "miješanja stanovništva" koje 
uzrokuje "beskonačne probleme" te je oko 13 milijuna osoba, većinom Nijemaca, iseljeno 
kako bi se dobile etnički homogene nacionalne države. Savezničke snage poslije rata 
odobrile su Poljskoj i Čehoslovačkoj izgon njemačkog stanovništva, a i druge države su se 
odlučile na protjerivanje svojih Nijemaca, npr. Mađarska, Jugoslavija i Rumunjska. Tako se 
1950. u Zapadnoj Njemačkoj našlo 7.900 000 milijuna njemačkih prognanika iz istočne 
Europe, a u Istočnoj Njemačkoj bilo je oko 3.600 000 milijuna njemačkih prognanika. Ovim 


izbjeglicama u tadašnjoj međunarodnoj zajednici nije priznat status izbjeglica, a tim je 


33 S, D. MILOŠEVIĆ, Izbeglice i preseljenici na teritoriji okupirane Jugoslavije 1941-1945., 28.-29., 30.-31. 

34 Hrvatski državni arhiv (HDA), Zagreb, Služba državne sigurnosti Republičkog sekretarijata za unutarnje 
poslove Socijalističke Republike Hrvatske (SDS RSUP SRH), 013.1.38. Zapisnik konferencije /prijevod i prepis/ 
od 4. lipnja 1941. održane u Zagrebu pod vodstvom njemačkog poslanika S. Kaschea; S. D. MILOŠEVIĆ, 
Izbeglice i preseljenici na teritoriji okupirane Jugoslavije 1941-1945., 31.; Arhiv Jugoslavije, Beograd, Državna 
komisija za utvrđivanje zločina okupatora i njihovih pomagača 1943.-1948., kut. 2618, Dosje Richarda [Rikarda] 
Flogela, ravnatelja Zavoda za kolonizaciju NDH. 

35 Dubravka MLINARIĆ, "Emigration Research in Croatia: An Overview", Transnational Societies, 
Transterittorial Politics. Migration in the (Post) Yugoslav region, 19th — 21st Century, (ed. Ulf Brunnbauer), 
Munchen 2009., 173.; Pertti AHONEN, "Taming the Expellee Threat in Post-1945 Europa: Lessons from the 
Two Germans and Finland", Contemporary European History, vol. 14/2005., 1.-21. 

"humanim iseljavanjima" u Poljskoj i Čehoslovačkoj te nehumanim u Rumunjskoj, Mađarskoj 
i Jugoslaviji, prema današnjim kriterijima počinjeno etničko čišćenje.?* 

Nijemci su poslije Drugog svjetskog rata na europskom području imali položaj 
"nezaslužene žrtve" o čemu se raspravljalo u zapadnoeuropskim zemljama osobito vezano za 
sudbinu Nijemaca koji su bili zatvoreni u koncentracijskog logoru Theresienstadt/Terezin. O 
poslijeratnom zatvaranju Nijemaca u logore svoje je mišljenje iznio jedan preživjeli Židov 
koji je netom izašao iz toga logora: "Većinom su to bili djeca i maloljetnici, koji su bili 
zatvarani samo zato što su Nijemci [...] ." Dakle riječ Židov zamijenjena je riječju Nijemac." 

Potkraj rata jugoslavenske vlasti pripisale su kolektivnu krivnju njemačkom 
stanovništvu i zakonskim aktima oduzele im imovinu, nacionalna i građanska prava. 
Predsjedništvo AVNOJ-a donijelo je 21. studenog 1944. "Odluku o prijelazu u državno 
vlasništvo neprijateljske imovine, o državnoj upravi nad imovinom neprisutnih osoba i 
sekvestru nad imovinom koju su neprijateljske vlasti prisilno otuđile". Ta se odluka odnosila 
na sve Nijemce osim na one koji su bili sudionici ili pomagači partizanskog pokreta.?? 
Ministarski savjet DF Jugoslavije u izvješću od 11. lipnja 1945. navodi: "Vlada Jugoslavije 
stoji na stanovištu da se sve nijemce koji se nalaze u okviru granica Jugoslavije raseli i uputi 
u njemačku, čim se zato stvore povoljni tehnički uslovi." Zemaljska komisija za 
repatrijaciju Nijemac pri Ministarstvu unutrašnjih poslova Federalne Države Hrvatske 7. 
srpnja 1945. uputila je okružnicu oblasnim i okružnim Narodnim odborima o kriterija koje 
osobe se smatraju Nijemcima i moraju iseliti.““ Zakon o državljanstvu od 23. kolovoza 1945. 
i Zakon o izmjenama i dopunama Zakona o državljanstvu FNRJ od 1. prosinca 1948. stvarali 
su podlogu za protjerivanje zbog gubitka državljanstva i zabranu povratka izbjeglih i 
protjeranih Nijemaca. Novi zakoni nisu bili u skladu s Ustavom FNRJ od 31. siječnja 1946. 
koji je zabranjivao ograničavanja prava ili povlastica na temelju narodnosti i izričito se u 
njemu naglašava da nijedan državljanin FNRJ ne smije biti protjeran iz države, a iz 
prebivališta samo prema zakonu. Također su bili i u suprotnosti i s Općom deklaracijom o 


pravima čovjeka usvojenom 10. prosinca 1948. od Ujedinjenih naroda, a koju je potpisala i 


36 M. MESIĆ, Međunarodne migracije. Tokovi i teorije, 80., bilj 69. Vidi poglavlje: Migracije njemačkog 
stanovništva tijekom Drugog svjetskog rata na hrvatskom prostoru. 

37 Elazar BARKAN, Krivica nacija. Restitucija i ispravljanje istorijskih nepravdi, Novi Sad 2007., 206.-207. 

38 Službeni list Demokratske Federativne Jugoslavije, Beograd 6. veljača 1945., br. 2, 13.-14.; V. GEIGER, 
Folksdojčeri. Pod teretom kolektivne krivnje, 11. 

3 V, GEIGER, Folksdojčeri pod teretom kolektivne krivnje, 32. 

40 Vidi opširnije u poglavlju: Migracije njemačkog stanovništva na hrvatskom području tijekom Drugog 
svjetskog rata i poraća. 

Jugoslavija. U članku 15. te Deklaracije naglašava se da svatko ima pravo na državljanstvo i 
da nitko ne može biti proizvoljni lišen državljanstva i prava da ga promjeni.*! 

U kolovozu 1950. u Stuttgartu su izbjegli i prognani Nijemci s istoka i jugoistoka 
Europe proglasili "Charta der Heimatvertriebenen/Povelju prognanih iz zavičaja" u kojoj 
između brojnih humanih načela promiču ideju da se odriču svake "osvete i odmazde" jer je 
njihova odluka "[...] sveti spomen na beskrajne patnje čovječanstva, a napose u posljednjih 
deset godina", svim silama će se zalagati za "[...] ostvarenje Ujedinjene Europe u kojoj će svi 
narodi živjeti bez strah i nasilja" te da oni kao ljudi bez zavičaja pozivaju narode svijeta da se 
osjećaju "suodgovorni" za sudbinu svih prognanika iz zavičaja kao "najveću patnju ovog 
vremena".+ 

Jugoslavija je bila državna tvorevina koja se tijekom cijelog svog postojanja rješavala 
manjina. U Kraljevini SHS i Kraljevini Jugoslaviji ciljane grupe bile su nacionalne skupine 
koje su naseljavala Habsburška Monarhija i Osmansko carstvo, a poslije rata ostaci ostataka 
tog stanovništva ponovo je na udaru iseljavanja." 

O odnosu poslijeratnih jugoslavenskih vlasti prema manjinama svjedoči elaborat dr. sc. 
Vase Čubrilovića, od 3. studenog 1944., profesora i dekan Filozofskog fakulteta u Beogradu, 
ministra poljoprivrede (1945. - 1946.) u prvoj privremenoj vladi DFJ te ministra šumarstva 
(1946. - 1950.), upućen Prezidijumu narodne skupštine Narodne Republike Srbije. U 
elaboratu navodi da se trebaju iz Jugoslavije iseliti Nijemci, Mađari, Arnauti/Albanci, Talijani 
i Rumunji. Pozivao se na "bratski Sovjetski Savez" koji je već imao iskustva s rješavanjem 
manjinskog pitanja iseljavanjem navodeći primjer Karelijaca u Finskoj, iseljavanje 
Korejanaca i Kineza u Turkestan te 150.000 Nijemaca iz Besarabije 1940. Pozivao se i na 
izmjene stanovništva koje su Sovjeti provodili tijekom rata navodeći iseljavanje Poljaka iz 
Ukrajine i Bjelorusije i doseljavanje Ukrajinaca i Bjelorusa u Sovjetski Savez. Čubrilović je 


izrazio nadu da će Sovjeti "pomoći" da se u Jugoslaviji riješi "manjinsko pitanje" na način 


4 V, GEIGERA, Folksdojčeri. Pod teretom kolektivne krivnje, 35.; Z. RADELIĆ, Hrvatska u Jugoslaviji 1945. 

— 1991. Od zajedništva do razlaza, 51., Zagreb 2006.; Vladimir GEIGER, "Pravo na zavičaj", Dijalog 

povjesničara/istoričara, (ur. Hams Georg Fleck, Igor Graovac), 6, Zagreb 2002., 356. 

2 V, GEIGER, "Pravo na zavičaj", 357. 

8 M. IVANKOVIĆ, Jevreji u Jugoslaviji. Kraj ili novi početak (1944-1952), 299.-355.; Slobodan SELINIĆ, 
Jugoslovensko-čehoslovački odnosi 1945-1955., Beograd 2010., 333.-351.; Radmila RADIĆ, "Iseljavanje 
stanovništva sa jugoslovenskog prostora polovinom pedesetih godina" Istorijski zapisi, br. 1-2/1999., 143.-144.; 
Aleksandar R. MILETIĆ, "(Extra-)Institutional Practieces, Restrictions, and Corruption. Emigration Policy in 
the Kingdom of Serbs, Croats, and Slovenes (1918-1928)", Transnational Societies, Transterittorial Politics. 
Migration in the (Post) Yugoslav region, 19th — 21st Century, (ed. UIf Brunnbauer), Miinchen 2009., 108.-112.; 
Edvin PEZO, "Re-Conquering' Space. Yugoslav Migration Policies and the Emigration of Non-Slavic Muslims 
to Turkey (1918-1941)", Transnational Societies, Transterittorial Politics. Migration in the (Post) Yugoslav 
region, 19th — 21st Century, (ed. UIf Brunnbauer), Miinchen 2009., 73.-94. 

kako su to oni rješavali. Iznio je ocjenu da je prilika da "svoju državu napravimo etnički čisto 
našu". 

Jugoslavija je u poslijeratnom razdoblju, osim s Italijom“, i s "prijateljskim zemljama" 
do sukoba s IB-om, Poljskom, Češkom i Mađarskom“*, postavljala i rješavala pitanja 
iseljavanja i razmjene stanovništva. 

Čehoslovačka je nakon rata željela izgraditi nacionalu državu Čeha i Slovaka stoga su 
njena nastojanja išla i u smjeru povratka Čeha i Slovaka iz inozemstva pa i iz Jugoslavije. Na 
ruku im je išla odluka saveznika da se Nijemci isele, a s Mađarima su pregovarali i o 
iseljavanju mađarske manjine iz Čehoslovačke. U svrhu, kako su je nazivali, "reemigracije", 
odnosno povratka potomaka Čeha i Slovaka koji su emigrirali iz zemlje, Čehoslovačka je 
potpisala pet ugovora o iseljavanju i jedan ugovor o razmjeni stanovništva. Jugoslavenska i 
čehoslovačka strana prihvatile su na početku s velikim entuzijazmom rješavanje tog pitanja, 
no, ubrzo su se pokazali brojni problemi. Ugovori o iseljavanju stanovništva dvije države nisu 
potpisale nego su diplomatska predstavništva i vlade dviju zemlja uz brojne nesporazume 
rješavale pitanja u hodu. Iseljavanje Čeha i Slovaka započelo je u ljeto 1945., a završilo je 
krajem 1949. ili početkom 1950. iako nije bilo formalnog međudržavnog ugovora. 
Čehoslovačka je smatrala da Jugoslavija ima "tvrdo stajalište" po pitanju imovine iseljenika, 
odnosno tražila je da sva nepokretan imovina postane vlasništvo države, a o pokretnoj imovini 
trebao se donijeti posebni međudržavni ugovor. Podaci o broju iseljenih Čeha i Slovaka koje 
donosi čehoslovačka i jugoslavenska strana znatno se razlikuju. Jugoslavije je tvrdila da je 
tijekom 1946. i 1947. otpremljeno jedanaest transporta s 15.000 iseljenika, a Čehoslovačka 
navodi da je iz Jugoslavije iseljeno 5.200 osoba. Česi i Slovaci s hrvatskog područja 
zasigurno su uzeli učešća u ovim iseljavanjima jer je u Daruvaru postojala Konzularna 
agencija pri kojoj je djelovala i "Reemigrantska komisija". 

Sličan primjer bio je i s iseljavanjem Poljaka iz Bosne i Hercegovine. Premda su Poljska 
i Jugoslavije 2. siječnja 1946. potpisale Protokol o iseljavanju Poljaka iz Jugoslavije problema 
je bilo oko uvjeta iseljavanja i u konačnici su iseljenici potpisivali izjave da se dobrovoljno 
iseljavaju i odriču od nepokretne imovine. Mogli su ponijeti pokućstvo, poljoprivredne alatke 


i strojeve, zanatski alat, dva goveda, dvije koze i tri svinje. O dobrovoljnosti odlaska bi se 


4 V, GEIGER, Folksdojčeri. Pod teretom kolektivne krivnje, 41.-55. (prijepis elaborata iz Arhiva Srbije, 
Beograd). 

45 Vidi poglavlje: Migracije talijanskog stanovništva na hrvatskom području tijekom Drugog svjetskog rata i 
poraća. 

46 Vidi poglavlje: Migracije mađarskog stanovništva na hrvatskoj području tijekom Drugog svjetskog rata i 
poraća. 

4 S. SELINIĆ, Jugoslovensko-čehoslovački odnosi 1945-1955., 333.-351. 

također moglo raspravljati s obzirom na brojne pritužbe, krajem 1945., poljskog i ukrajinskog 
stanovništva da im srpsko stanovništvo "pljačka" domove uz pomoć "četničkih bandi". Iz 
Jugoslavije je iseljeno 15.301 Poljaka, od toga najviše 14.088 iz Bosne i Hercegovine, a iz 
Hrvatske je iselilo 231 obitelj s 999 članova.“? 

S obzirom na veliki broj osoba koje je kraj rata zatekao izvan matične države 
repatrijacija je bila važna poslijeratna zadaća svih država pa tako i Jugoslavije/Hrvatske. Pred 
kraj rat i u neposrednom poraću iz Hrvatske je migriralo oko 250.000 osoba, a tim brojem su 
obuhvaćeni vojni pripadnici poražene strane u ratu i njihove obitelji u "kolateralnoj prisilnoj 
migraciji" i etničke skupine koje nisu više bile poželjne, posebice Nijemci.“ 

Bilo je još migranata drugih kategorija kao što su ratni zarobljenici, izbjeglice te 
politički emigranti koji su željeli napustiti zemlju s komunističkom vlašću i većinom su otišli 
u prekooceanske zemlja. Dijelu migranta razlog za odlazak bio je i ekonomski.?“ 

Svaka državna vlast kolonizacijom je ispravljala nepravdu prethodne "politizirane" 
kolonizacije koju je provela država prethodnica. Kolonizacije je u pravilu bila nagrada za 
"državotvorne" i "lojalne" migrante.*! Primjeri za to su kolonizacija nakon Prvog svjetskog 
rata kada su nagrađeni dobrovoljci u srpskoj vojsci, koloniziranje Hrvata iz prenapučenih, 
pasivnih i ratom ugroženih krajeva NDH koji su trebali postati odani podanici NDH te 
poslijeratna kolonizacija kojom se nagrađuju borci NOV i POJ Jugoslavije/Jugoslavenske 
armije i njihove obitelji. 

Zemaljska komisija za repatrijaciju Narodne Republike Hrvatske djelovala je u Zagrebu 
i radila na repatrijaciji jugoslavenskih i stranih državljana. Prve uredbe donesena o 
repatrijaciji su "Uredba o organizaciji službe za repatrijaciju ratnih zarobljenika, prisilno 
odvedenih radnika, interniraca itd." od 28. travnja 1945. 1 "Pravilnik o izvršavanju Uredbe o 
organizaciji službe za repatrijaciji ratnih zarobljenika, prisilno odvedenih radnika, interniraca 
itd." od 31. svibnja 1945. Prema naputku Komiteta za socijalno staranje pri vladi FNRJ 
trebalo se voditi računa da su repatrijanti većinom "puni negativnih predrasuda" o Jugoslaviji 


pa se stoga tražilo da se izbjegnu "propusti" i "netaktičnosti". Prihvatilište je moralo osigurati 


48 Husnija KAMBEROVIĆ, Prema modrenom društvu. Bosna i Hercegovina od 1945. do 1953. godine, Tešanj 
2000., 46.-56.; Husnija KAMBEROVIĆ, "Iseljavanje Poljaka iz Bosne i Hercegovine 1946. godine", ČSP, god. 
30, 1/1998., 95.-104.; Božena VRANJEŠ — ŠOLJAN, "Maria Szumska Dabrowsaka o poljskim doseljenicima u 
Bosni 1935., ČSP, god. 38, 3/2006., 963.-965. 

9 Ivica NEJAŠMIĆ, "Iseljavanje iz Hrvatske. Brojčani aspekti stoljetnog procesa", Političko-geografska i 
demografska pitanje Hrvatske, (ur. Ivan Crkvančić), Zagreb 1991., 68. 

50 D, MLINARIĆ, "Emigration Research in Croatia: An Overview", 173. 

5! Emil HERŠAK, "Panoptikum migracija — Hrvati, hrvatski prostor i Evropa", Migracijske teme, god. 9, 3- 
4/1993., 274. 

5 Zbornik zakona, uredaba i naredaba. Stvarno kazalo za godinu 1945., Svezak I. — XII. (Zagreb, s.a.), 225., 
281.-285. 

"topao prijem" i obavezno im prirediti političko predavanje "odgovornih drugova iz masovnih 
narodnih organizacija/po mogućnosti vojna lica/narodnih vlasti." Imovina im se nije smjela 
oduzimati premda se i to radilo te se zbog toga zaprijetilo strogim kaznama. Oduzimanje 
imovine provodili su "oficiri UDB-e" jer su smatrali da postoje "opravdani razlozi" ili je to 
bila zapovijed "nadređenih". O repatrijantima se vodila precizna evidencija s brojnim 


podacima.?? 


Iseljeničko useljenički i izbjeglički logori na području NDH i poslijeratni logori za 
iseljavanje Nijemaca, Mađara i Talijana na području Hrvatske 

Razvoj i tipologija logora u 20. stoljeću nadovezuje se na pojave zatočenja iz ranijih 
razdoblja. Vojne, policijske ili neke druge vlasti ustrojavale su logore u koje su internirali 
pojedince ili skupine zbog nacionalne, etničke, vjerske, rasne, političke i socijalne pripadnost. 
Nerijetko se takva zatočenja provode tijekom ratnih sukoba. Osobitost masovne izolacije 20. 
stoljeća je zatvaranje svojih građana/državljana i zatočenje s namjerom fizičkog uništenja. 
Međunarodni odbor Crvenog križa (MOCK) zatečen činjenicom da su se, u rujnu 1939., 
stotine tisuća civila našle na "neprijateljskom području" nastojao je da se Konvencija o zaštiti 
ratnih zarobljenika iz 1929. primjeni i na civile. MOCK je razlikovao civilno stanovništvo 
koje je rat zatekao na području zaraćene zemlje i na civile podanike zemlja koje su vojno 
okupirane. Prema namjeri vlasti i namjeni, odnosno odnosu prema zatočenima, logori se 
mogu podijeliti na one sa svrhom izolacije, "odgoja i rada" te fizičkog uništenja.?“ 

Internacija civila provođena je tijekom Drugog svjetskog rata na području SAD-a, 
Velike Britanije i neutralne Švicarske koja se prihvaćenjem i interniranjem Židova i 
protivnika nacističkog režima u logore željela osigurati od Trećeg Reicha. U zemljama sila 
Osovine internacija civila poprimila je ekstreman oblik fizičkog uništavanja Roma i Židova. 
Internaciji su tijekom rata bili podložni domaći i strani civili koji su smatrani "opasnim i 
sumnjivim", osobito "neprijateljski državljani" (npr. zatočenje Japanaca u SAD-u tijekom 
rata), a ciljevi internacije bili su zaštita vojne sigurnosti, onemogućavanje špijunaže, spriječiti 
povezivanje s političkim protivnicima i onemogućavanje novačenja u vojne postrojbe. 
Kraljevina Italija zatvarala je slovenskog i hrvatskog stanovništva sa zaposjednutih područja 


što je imalo svrhu onemogućavanja odlaska stanovništva, osobito muškaraca, u partizane i 


5 HDA, Zemaljska komisija za repatrijaciju Hrvatske, kut. 4, br. 77/47. od 6. veljače 1947. 

54 Hrvatska enciklopedija, knj. 6, Kn — Mak, Zagreb 2004., 623.-624.; G. MILORADOVIĆ, Karantin za ideje. 
Logori za izolaciju "sumnjivih elemenata" u Kraljevini Srba, Hrvata i Slovenaca 1919-1922, 47.-73.; C. S. 
CAPOGRECO, Mussolinijevi logori. Internacija civila u fašističkoj Italiji (1940. — 1943.), 58. 

5 C, S. CAPOGRECO, Mussolinijevi logori. Internacija civila u fašističkoj Italiji (1940. — 1943.), 57., bilj. 122. 

pružanje pozadinske podrške partizanima. Svakako treba naglasiti različit odnos kod 
interniranja civila u pojedinim državama, osobito humaniji odnosa Kraljevine Italije prema 
Židovima. 

Vlasti Trećeg Reicha su i na području okupirane Jugoslavije kao i na području NDH 
imali mrežu logora za "prihvat/sabiranje" zatočenika 1 od tamo otpremali zatočenike u druge 
logore 1 na prisilni rad na području Trećeg Reicha. Logor na Sajmištu bio je "veza" logora u 
okupiranoj Srbiji i logora koje je Treći Reicha osnovao na području NDH (Doboj, Kostajnica, 
Bosanska Krupa, Sanski Most, Prijedor, Travnik, Sisak, Zenica, Zavalje, Bihać, Bosanski 
Novi, Banja Luka, Ljubuški, Ruma, Vinkovci, Slavonski Brod, Jankomir i Osijek).*" Sabirne 
logore ustrojavala je i Kraljevina Italija na zaposjednutom području Dalmacije i Hrvatskog 
primorja. 

Na području Slovenije vlasti Trećeg Reicha osnovale su sabirne logore, u Mariboru, 
Reichenburgu/Brestanici, Begunjama i Šentvidu, uz još brojne "prolazne" logore, za prihvat 
Slovence koje su iseljavali u NDH, Srbiju i na područje Trećeg Reicha. Logori za istu 
namjenu osnovale su vlasti NDH za iseljavanje Srba i prihvat Slovenaca." 

Raširenost pojma logor bila je vrlo velika i rastezljiva tijekom Drugog svjetskog rata i 
za određene kategorije stanovništva internacija je značila izolaciju, preodgoj uz rad te fizičko 
uništavanje. Istovremeno je pojam logora upotrebljavan i mjesta sabiranja stanovništva koje je 
prognano ili izbjeglo te su ti logori, u pravilu, privremeni i prolazni i namijenjeni za skrb, 
prema mogućnostima u ratnim prilikama, o navedenim kategorijama stanovništva. UZ već 
spomenute logore iseljeničko useljeničke, tom tipu logora pripadali su i logori za Židove na 
područjima koja su Talijani zaposjeli ili su imali vojnu vlast, npr. logori u Bakru i Kraljevici 
kao i logori za brojno bosanskohercegovačko stanovništvo, muslimane 1 katolike, ali 1 
pravoslavno stanovništvo, koje je neprekidno bilo u bijegu (npr. logori u i kod Sanskog Mosta 
te u i kod Banja Luke i dr.). Detaljniji opis ustroja i rada navedenih logora slijedi u daljnjem 
tekstu. Neki autori upozoravaju da ne treba zanemarivati razlike između raznih vrsta logora 
ustrojavanih tijekom Drugog svjetskog rata i poraća, no da treba imati na umu da totalitarni 


režimi "blažim" nazivima prikrivaju namjenu logora. Primjerice sabirni i radni logor 


5 C, S. CAPOGRECO, Mussolinijevi logori. Internacija civila u fašističkoj Italiji (1940. — 1943.), 58. 

57 G. MILORADOVIĆ, Karantin za ideje. Logori za izolaciju "sumnjivih elemenata" u Kraljevini Srba, Hrvata i 
Slovenaca 1919-1922, 7175.-76. 

% T. FERENC, Nacistička politika denacionalizacije u Sloveniji u godinama 1941 do 1945, 156.-159., 164.- 
183.; G. MILORADOVIĆ, Karantin za ideje. Logori za izolaciju "sumnjivih elemenata" u Kraljevini Srba, 
Hrvata i Slovenaca 1919-1922, 76. 

Jasenovac bio je i "logor smrti" ili logori u Sovjetskom Savezu koji su, prema ocijeni Hanne 
Arendt, nazivani logori za prisilni rad jer ih je tim nazivom "oplemenila birokracija".?? 

Zakonskom odredbom od 24. lipnja 1941. osnovano je Državno ravnateljstva za ponovu. 
Zadaća mu je bila uređenje svih poslova "useljavanja, smještaja i izseljavanja pučanstva", 
"preuzimanje i predaja posjeda i inih dobara iz ruku izseljenih u ruke useljenih". Za 
izvršavanje i provođenje odluka Državnog ravnateljstva za ponovu namjeravalo se osnovati i 
"Ponovničko oružništvo" koje je trebalo biti oružano tijelo za "osiguranje nesmetanog 
provađanja ponovničke zadaće".® Dana 1. srpnja 1941. osnovano je Državnog ravnateljstva 
za gospodarsku ponovu koje je preuzelo poslove Ureda za obnovu privrede, a ta dva 
ravnateljstva preuzimala su imovinu iseljenih osoba i osoba koje su napustile područje NDH 
te su se zakonskom odredbom od 15. rujna 1941. i spojila.$! 

U nadležnosti Državnog ravnateljstva za ponovu bilo je i osnivanje iseljeničko 
useljeničkih logora u Požegi, Sisku (Capragu), Bjelovaru 1 Bijeljini u koje su dopremani Srbi 
koji su trebali iseliti u Srbiju, a Slovenci koji su naseljavani na područje NDH u pravilu su 
dopremani u Požegu. Polovicom srpnja 1941. počeli su pristizati srpski iseljenici u logor u 
Požegi."? 

Zapovjedništvo logora uz stožer, kojeg su činili zapovjednik, zamjenik i pobočnik, 
imalo je odjel za primanje iseljenika i useljenika, odjel za otpremu iseljenika u Srbiju i 
useljenika Slovenaca na područje NDH, odjel za upravu imovinom koji je između ostalog bio 
nadležan za pohranu vrijednosti uzetih od iseljenika u banke, kotarske oblasti, sudove, 
porezne urede obavezno s zapisnikom u tri primjerka te opskrbni i zdravstveni odjel. Prema 
uputama o tehničkom uređenju točno je precizirano kako trebaju izgledati objekti za 
stanovanje, zahodi, kuhinja, prostor za prijem, prostor za pretres, mjesto za opskrbu vodom i 
smetlište. Kod postupka primanja u logor navedeno je da osobe koje useljavaju u NDH ostaju 
u logoru dok Državno ravnateljstvo za ponovu ne odredi daljnji postupak, a osobe koje 
iseljavaju u Srbiju ostaju u logoru dok Državno ravnateljstvo ne izda nalog za njihovo 


otpremanje u Srbiju. Način primanja i postupak u logoru s useljenicima i iseljenicima trebao 


59 Nataša MATAUŠIĆ, Jasenovac 1941. - 1945. Logor smrti i radni logor, Jasenovac, Zagreb 2003.; C. S. 
CAPOGRECO, Mussolinijevi logori. Internacija civila u fašističkoj Italiji (1940. — 1943. ), 67.-69., bilj. 168. 

% Zbornik zakona i naredaba NDH, god. I, svezak I-XII, br. 1.-1258., Zagreb 1941., Zakonska odredba o 
osnutka Državnog ravnateljstva za ponovu, 24. lipnja 1941., 195.-196. 

$1 Zbornik zakona i naredaba NDH, god. I, svezak I-XII, br. 1.-1258., Zagreb 1941., Zakonska uredba o 
osnivanju ureda za obnovu privrede, 3. svibnja 1941., 50.-51., Zakonska odredba o osnutku Državnog 
ravnateljstva za gospodarsku ponovu,, 8. srpnja 1941., 252.-253., Zakonska odredba o spajanju Državnog 
ravnateljstva za ponovu i Državnog ravnateljstva za gospodarsku ponovu, 16. rujna 1941., 598.-599. 

% S. D. MILOŠEVIĆ, Izbeglice i preseljenici na teritoriji okupirane Jugoslavije 1941 — 1945., 149.; A. Lj. 
LISAC, "Deportacije Srba iz Hrvatske 1941.", 130.-131. 

je bio isti osim kod pretresa. Svi su trebali biti dopremani s transportnim listama — 
otpremnicama. Po dolasku se obavezno provodila prozivka. Potom je slijedio pretres tijekom 
kojeg se pazilo da useljenici nemaju "materijal za propagandu, zabranjene knjige slike, 
fotografske aparate, oružje, eksploziv" kao i sve druge predmete koji remete "red, sigurnost 1 
službu u logoru". Kod iseljenika dodatno se radio pregled novca, odnosno gotovine koja nije 
smjela prelaziti 500 kn po osobi. Oduzimani su i vrijednosti papiri, strane valute i druge 
dragocjenosti osim vjenčanog prstena. Oduzimanje je trebalo biti "pohranjivanje", obavezno 
uz zapisnik u tri primjerka, te je kao "korisna" stvar naglašeno da je kod iseljenika trebalo 
"stvoriti vjerovanje" da će "oduzeto poslati službenim putem za vlasnikom". To je bila samo 
mjera koja je trebala "smiriti iseljenike" jer su oduzete stvari pohranjivane u kotarskoj oblasti, 
sudu, poreznim uredima, banci ili mjesnoj zadruzi. Za useljenike se, glavara obitelji ili samca, 
ispunjavao "zeleni i roza karton" s podacima o svim članovima obitelji s posebnim zahtjevom 
da točno 1 precizno budu upisano zanimanja, npr. ne samo liječnik nego liječnik — kirurg i sl. 
Za iseljenike se još moglo u logoru prikupljati podatke koji su odašiljani Državnom 
ravnateljstvu koje je moglo osobu ili obitelj izuzeti od iseljavanja. 

"Najstrože je bilo zabranjeno" svako zlostavljanje (udaranje, psovanje, samovoljno 
kažnjavanje, ucjenjivanje i drugi "nečasni postupci"), a ukoliko bi to toga došlo "najhitnije" je 
trebalo ispitati krivce i prijaviti Državnom ravnateljstvu. Zaposlenici u logoru ukoliko su 
učinili neki propust ili "zloupotrijebili vlast nad ulogorenikom" trebali su biti suđeni pred 
prijekim sudom. Uputa je bila takva, a da li se uistinu to i provodilo nije poznato. Upotreba 
oružja bila je dopuštena u slučaju "opće pobune", pokušaja bijega pojedinaca i manjih grupa 
te ukoliko nije postojala druga mogućnost sprečavanja tih radnji. lako su 
useljeničko/iseljenički logori bili namijenjeni isključivo za sabiranje iseljenika i useljenika 
dogodilo se da je u logor u Požegu, 26. kolovoza 1941., dopremljen transport s oko 350 
muškaraca, zarobljenika, iz Bosne koje je poslala Velika župa Livac Zapolje bez prethodnog 
odobrenja Državnog ravnateljstva za ponovu. Prema svjedočenju stražara i istražnom 
postupku izbila je pobuna jer su se zarobljenici htjeli "domoći oružja" i opet "pobjeći u 
planinu", te su svi ubijeni. O prekoračenju upotrebe sile se raspravljalo i utvrdilo da se pobuna 
zarobljenika mogla riješiti i na drugi način, ali nije se utvrdilo da je do prekoračenja sile i 
došlo. Stražari su "opravdavani" time što su se zarobljenici od početka ponašali "drsko", 
pjevali četničke pjesme, prijetili 1, u konačnici, nasrnuli na stražare. Svi ubijeni su pokopani u 
zajednički grob. Držanje iseljenika Srba i useljenika Slovenaca u logoru ocijenjeno je kao 
"korektno" jer su osuđivali postupak pobunjenika i iznijeli mišljenje da se "zbog takvih" i 


moraju iseljavati. Upozoreno je da se više ne smještaju zarobljenici u iseljeničko/useljeničke 

logore jer to može negativno utjecati na doseljene Slovence 1 Srbe iz sjevernih krajeva koji 
iseljavaju, a koji su po "mentalitetu drukčiji" od Bosanaca te da to može negativno utjecati na 
srpsko stanovništvo u okolnim selima Požege. U logoru je djelovala zdravstvena služba koju 
je trebao organizirati pouzdani liječnik iz mjesta gdje se logor nalazio, a njemu su na 
raspolaganju bili svi zdravstveni djelatnici među iseljenicima 1 useljenicima. Zadatak ove 
službe bila je briga o bolesnima 1 ranjenima te prevencija i suzbijanje zaraza cijepljenjem i 
dezinfekcija vapnom i lizolom. Osobe koje su bile u logoru morale su se tri puta dnevno 
umivati, jednom dnevno ispirati usta hipermanganom, ako drukčije nije naložio liječnik i 
mijenjati rublje jednom tjedno. $ 

O izbjegličkim logorima još predstoje istraživanja zbog nedovoljne istraženosti fonda 
Ministarstva zdravstva i udružbe NDH, fragmentarne sačuvanosti u Hrvatskom državnom 
arhivu fonda Ministarstva skrbi za postradale krajeve NDH kao i Ministarstva vanjskih 
poslova NDH koje je važan fond za ovu problematiku s obzirom da je Oskara Turina bio 
posebni opunomoćenik vlade NDH u Banjaluci u razdoblju od 13. lipnja 1942. do 22. 
studenoga 1942., u vrijeme vojnih operacija na Kozari kada je više od 50.000 ljudi s toga 
područja pokrenulo bilo kao zarobljenici, izbjeglice i prisilni preseljenici. Nakon te funkcije 
O. Turina bio je državni tajnik u MVP NDH 1 od tamo pisao svoja izvješća o djelovanju u 
sjeverozapadnoj Bosni. Velika je mogućnost da se unutar drugih fondova, osobito fonda NDH 
u Institutu za strategijska istraživanja u Beogradu (prije Vojnoistorijski institut) nalaze 
dokumenti koji bi rasvijetlili postojanje ovih pretežno prolaznih izbjegličkih logora. U 
izbjegličke logore smještane su sve izbjeglice, bez obzira na nacionalnu pripadnost. Ti logori 
pretežno su bili ustrojeni u već postojećim objektima (skladišta, pilane, škole, krčme, staje, 
ekonomije i razne napuštene zgrade) koji su manje ili više prilagođavani za prijem izbjeglica, 
a ta je prilagodba prostora značila dopremanje slame, iskapanje latrina i briga za opskrbu 
pitkom vodom. Često su bili i na otvorenom prostoru. "Posebni logori" za "bjegunce, prisilno 
iseljeno pučanstvo i zarobljenike s Kozare" bili su ustrojeni u Mlaki, Jablancu, Novskoj, 
Bosanskoj Gradiški, Bosanskoj Dubici, Hrvatskoj Dubici, Sanskom Mostu i Banjaluci. Dio 
zarobljenika su njemačke vojne postrojbe otpremile u Zemun. U zapadnoj Bosni su i prije rata 


česte bile epidemije tifusa pjegavca, trbušnog tifusa, skrleti, malarije i drugih zaraznih bolesti 


$ HDA, MDR, kut. 1776, Djelokrug rada i poslovanje zapovjedništva logora, str. 1.-2. i Uputa za tehničko 
uređenje i organizaciju službe u logoru od 10. srpnja 1941., str. 1.-10.; kut. 1848, Zapisnik od 27. kolovoza 1941. 
sastavljen u zapovjedništvu logora Državnog ravnateljstva za ponovu u Požegi sa saslušanjima stražara i Izvješće 
delegata Vojskovođe kod Državnog ravnateljstva za ponovu glavnostožernog pukovnika Stjepana Jendrašića od 
28. kolovoza 1941.; Miodrag BJELIĆ, Sabirni ustaški logor u Slavonskoj Požegi 1941. godine, Beograd 2008., 
53.-63.; Miodrag BJELIĆ, "Sabirni logor u Slavonskoj Požegi 1941. godine", Zbornik, Historijski institut 
Slavonije, 5/1967., 215.-217. 

koje je rat samo još dodatno razbuktao. Zbog vojnih operacija na Kozari izvršene je prisilna 
evakuacija stanovništva među kojima je bilo mnogo zareženih 1 veliki problem bila je 
ušljivost. "Podroban izvještaj" Higijenskog zavoda u Banjaluci o stanju u izbjegličkim 
logorima od 19. kolovoza 1942., a kojeg se spominje u izvješću od 15. rujna 1942. nije 
pronađen. Upravitelj Higijenskog zavoda u Banjaluci bio je ujedno i zdravstveni izvjestitelj 
O. Turine, opunomoćenika vlade NDH u Banjaluci. Zdravstveno stanje izbjeglica bilo je loše, 
njihov smještaj neprikladan, a nedostatak hrane bio je ogroman problem. Prema izvještaju 
liječnika osobito je teško bilo stanje djece koja su bila "slabunjava i rahitična" i zbog toga su 
umirala, a veliki broj žena nije mogao dojiti djecu zbog nedovoljne prehrane. Veliki problem 
bila je i nečistoća 1 neuredni zahodi, nehigijenski bunari ili korištenje vode iz rijeke Vrbas 
koja je bila onečišćena. Mjere koje je higijenski zavod predlagao bilo je da im se dostavi 
novac, hrana te preko Ponove odjeća i obuća. Tražili su i da se izbjeglice rasele tijekom zime 
izvan Banja Luke po školama i selima gdje ima napuštenih zgrada. Tražili su i da se djeca do 
14 godina smjeste u "poseban dječju dom", a da se u svaki logor postavi "stalna nadzorna 
služba" koja bi brinula o redu, čistoći i stezi. Posebno su naglašavali potrebu popravka zahoda 
i izgradnju latrina, zabranu korištenja nehigijenske vode, postavljanje drvenih podova tamo 
gdje su betonski, postaviti prozorska stakla, peći i štednjake, pribavljanje sredstva za čišćenje 
i raskuživanje. Posebno je naglašena potreba uređenje karantene gdje bi izbjeglice boravile 
dva tjedna u svrhu čišćenja i dezinfekcije te bi se potom otpremali u logore. Stanje nije bilo 
dobro niti s izbjeglicama, katoličkom i muslimanskom stanovništvu, koje je izbjeglo godinu 
dana ranije i boravilo u logorima na područje Sanskog Mosta i okolnih sela, Kijeva, Tomina, 
Čaplje, Krkojevaca, Podluga i Kruhara. O smještaju i čistoći dane su iste opaske, no, znatno je 
bilo manje zaraznih bolesti jer su za vrijeme dugoga izbjeglištva cijepljeni. Problema s 
ishranom bilo je i u tim logorima.“ 

U raširenoj mreži logora koji su postojali na području NDH iseljeničko useljeničke i 
izbjegličke logore treba razlikovati od sabirnih i radnih logora koji su bili od sredine kolovoza 


1941. u nadležnosti Ustaške nadzorne službe. 


$+ HDA, MVP NDH, kut. 2, Izvješće upravitelja higijenskog zavoda u Banjaluci i zdravstvenog izvjestitelja kod 
ministra Oskara Turine dr. Ivana Grujića od 15. rujna 1942. s priloženim skicama o rasporedu izbjegličkim 
logora na području grada i okolice Banjaluke te grafovi s prikazom pojava zaraznih bolesti tijekom 1942. u 
Banjaluci i Izvješće bivšeg opunomoćenika vlade NDH u Banjaluci i državnog tajnika u MVP Oskara Turine od 
10. veljače 1943. 

65 Mario KEVO, "Lišavanje slobode i prisilni rad u zakonodavstvu Nezavisne Države Hrvatske (1941.-1945.)", 
Logori, zatvori i prisilni rad u Hrvatskoj/Jugoslaviji 1941.-1945., 1945.-1951., (ur. Vladimir Geiger, Martina 
Grahek Ravančić, Marica Karakaš Obradov), Zagreb 2010., 13. 

Tijekom Drugog svjetskog rata, a posebice nakon rata, komunističke su vlasti imale 
svoje logore za internaciju vojnih zarobljenika, političkih protivnika te nepoćudnih i 
nepoželjnih nacionalnih skupina. 

I prije nego je nova komunistička vlast formalno donijela konačnu odluku o iseljenju, 
odnosno protjerivanju svih Nijemaca iz Jugoslavije u Njemačku, svoj su stav prema 
Nijemcima pokazale još za vrijeme rata kada su u studenom 1944. osnovali logore za 
Nijemce pretežito djecu, žene i starce. Kako Jugoslavija prema zaključcima Potsdamske 
konferencije nije ušla u kvotu zemalja koje mogu iseljavati njemačko stanovništvo, a 
"tehničkih uvjeta" za protjerivanje Nijemaca nije bilo jer su saveznici zatvorili austrijske 
granice, jugoslavenske su vlasti razvlašteno njemačko stanovništvo zadržale u sabirnim 
logorima koji vremenom postaju i radni. Najveći sabirni i radni logori za pripadnike 
njemačke manjine na području Hrvatske bili su Krdnija pokraj Đakova, Valpovo, Josipovac i 
Tenje pokraj Osijeka, Podunavlje u Baranji i Velika Pisanica pokraj Bjelovara. U ove logora 
internirani su hrvatski Nijemci, ponajprije slavonski, Nijemci iz hrvatskog dijela Srijema, 
Baranje te s područja bosanske Posavine.$" Jugoslavenski i hrvatski Nijemci bili su u 
logorima do proljeća 1948., a oni koji su preživjeli gladovanja, bolesti i povremenu torturu 
isprva su reintegrirani u jugoslavensko/hrvatsko društvo prisilnom radnom obavezom u 
trajanju od tri godine tijekom koje su dobivali novčanu naknadu kao i ostali zaposlenici, ali 
još nisu u potpunosti dobili slobodu kretanja.” Zbog političkih razloga jugoslavenska 
diplomacija, a potom historiografija i publicistika, tvrdile su netočno da su jugoslavenski 
Nijemci tijekom Drugog svjetskog rata postali državljani Trećeg Reicha što im je odgovaralo 
kako bi Nijemcima osporili pravo da se vrate, a onima koji su u zemlji da ostanu. 

Zatvaranje mađarskog stanovništva u logore u prvo vrijeme potkraj Drugog svjetskog 
rata i u neposrednom poraću veže se za sudbinu njemačkog stanovništva. U jesen 1944. 
Mađari su na području Vojvodine zatvarani u logore, no ubrzo počinju masovnija otpuštanja. 
Oni koji nisu bili u logorima odlazili su svakodnevno na "prinudni rad". Vojna uprava za 
Banat, Bačku i Baranju NOV Jugoslavije naredila je 1. prosinca 1944. Komandama vojnih 
oblasti, komandama područja, mjesta i drugim vojnim nadleštvima da se raspuste svi logori 


za Mađare i da se mogu zadržati samo oni Mađari koji su pod istragom sudskih organa ili su 


66 Vladimir GEIGER, "Logori za folksdojčere u Hrvatskoj nakon Drugog svjetskog rata 1945. — 1947.", ČSP, 
god. 38, 3/2006., 1089. 

© Z., JANJETOVIĆ, "O državljanstvu jugoslovenskih Nemaca", 33.; V. GEIGER, "Iseljavanje Njemačke 
narodne skupine u Nezavisnoj Državi Hrvatskoj s područja Slavonije potkraj Drugog svjetskoga rata", 170. 

% Antun MILETIĆ, "Preseljenje i evakuacija folksdojčera iz Srijema i Slavonije 1942-1944. godine", Zbornik, 
Historijski institut Slavonije i Baranje, 12/1975., 22.; Z. JANJETOVIĆ, "O državljanstvu jugoslovenskih 
Nemaca", 25. 

već od suda kažnjeni. Na hrvatskom području u rujnu 1944. kada se raspravljalo o 
kriterijima iseljavanja mađarskog stanovništva navodi se da će se mađarsko stanovništvo 
koja je imalo nekoga u neprijateljskoj vojsci morati iseliti u Mađarsku, a muškarce je trebalo 
otpremiti u "konc. logor". Oni koji su sami odlučili iseliti, a nisu imali nikoga u 
neprijateljskoj vojsci ili partizanima, morali su se odreći imovine, a muškarce je trebalo 
otpremiti u logore. Mjesto ili mjesta gdje su se nalazili logori citirani dokument ne navodi. 
U ljeto 1945. još se na hrvatskom području spominje otpremanje Mađara u logore jer je 
njihov povratak iz mađarske stvarao socijalne probleme. Njihovi posjedi već su bili 
kolonizirani pa im nisu mogli biti vraćeni.”! Blaži odnos prema mađarskom stanovništvu, za 
razliku od krutog odnosa prema njemačkom stanovništvu, potvrđuje i odluka Državna 
komisija za repatrijaciju, iz svibnju 1945., da se mogu repatrirati svi jugoslavenski građani 
mađarske nacionalnosti koji se nisu ogriješili u ratu protiv jugoslavenske države.” Kao 
uzroke promjene odnosa prema Mađarima navodi se naputak Sovjeta da se Mađarska ne 
optereti izbjeglicama jer se trebalo još raditi na tome da i ona postane zemlja sovjetskog 
bloka te zalaganje istaknutih mađarskih komunista kod Tita da se Mađari poštede. ? 

Podaci o logorima za Talijane, zarobljene vojnike 1 civile s područja Dalmacije i Istre, u 
poslijeratnoj Jugoslaviji vrlo su oskudni. Logori su postojali još do 1946. i savezničko 
zapovjedništvo u Italiju provelo je i istragu o tim logorima, a rezultati nisu objavljeni. 
Talijanska strana ne zadiranje u tu temu objašnjava borbom za prevlast, pred kraj rata i u 
neposrednom poraću, između Angloamerikanaca i Sovjete, a kasnije smatraju da se tema 


nije otvarala zbog "posebnog položaja" kojeg je Jugoslavije imala u Hladnom ratu. * 


Međunarodne ustanove za skrb izbjeglica u prvoj polovini 20. stoljeća 
U 20. stoljeću, kojeg se naziva i "stoljeće izbjeglica" započelo se na međunarodnoj razini 
institucionalno brinuti o izbjeglicama. Počeci se vežu uz 1,5 milijuna ruskih izbjeglica koji su 


nakon oktobarske revolucije napustili nastajući Savez Sovjetskih Socijalističkih Republika. 


© Partizanska i komunistička represija i zločini u Hrvatskoj 1944. — 1946. Dokumenti. Slavonija, Srijem i 
Baranja, 85.-86.; G. MILORADOVIĆ, Karantin za ideje. Logori za izolaciju "sumnjivih elemenata" u 
Kraljevini Srba, Hrvata i Slovenaca 1919-1922, 79.; Zoran JANJETOVIĆ, "Proterivanje nemačkog i mađarskog 
življa iz Vojvodine na kraju Drugog svetskog rata", Hereticus, vol. 5, 1/2007., 111. 

70 Partizanska i komunistička represija i zločini u Hrvatskoj 1944. — 1946. Dokumenti, 45.-46., 

7! Partizanska i komunistička represija i zločini u Hrvatskoj 1944. — 1946. Dokumenti. Slavonija, Srijem i 
Baranja, 374.-375. 

72 Partizanska i komunistička represija i zločini u Hrvatskoj 1944. — 1946. Dokumenti, 156.-157. 

73 Z. JANJETOVIĆ, "Proterivanje nemačkog i mađarskog življa iz Vojvodine na kraju Drugog svetskog rata", 
112.-113. 

74 G. MILORADOVIĆ, Karantin za ideje. Logori za izolaciju "sumnjivih elemenata" u Kraljevini Srba, Hrvata i 
Slovenaca 1919-1922, 79.-80. 

Liga naroda imenovala je 1921. norveškog diplomata i istraživača Fridtjofa Nansena za 
"Visokog povjerenika u vezi s problemom ruskih izbjeglica u Europi" koji je ubrzo preuzeo 
skrb i za 300.000 Armenaca izbjeglih 1 protjeranih iz Anadolije. Potom je zbog priljeva 
velikog broja izbjeglica s područja Trećeg Reicha Liga naroda 1933. imenovala posebnog 
"Visokog povjerenika" koji se ujedinio 1938. s prethodnim tzv. Nansenovim uredom. 
Izbjeglička skupina, kojoj su tada uskratili pomoć, bili su Španjolci izbjegli nakon pada Druge 
španjolske republike jer je međunarodna zajednica željela zadržati neutralnost vezano za 
španjolski građanski rat. Širenjem Trećeg Reicha zaoštravalo se pitanje izbjeglica s područja 
Trećeg Reicha, Austrije i Čehoslovačke pa je 1939. osnovan Međuvladin komitet za 
izbjeglice (The Intergovermental Commeetee for Refugees). U Statut Međuvladinog komiteta 
uneseni su i politički elementi u definiranju izbjeglica odnosno izbjeglicama su smatrane 
osobe koje su morale emigrirati zbog svoga političkog stava, vjerskih uvjerenja ili rasne 
pripadnosti. Raspušten je 1947. Međuvladin komitet za izbjeglice i osnovana je Međunarodna 
organizacije za izbjeglice (The International Refugee Organization — IRO). U to je vrijeme 
oko 1.500 000 milijuna ljudi imalo pravo na međunarodnu zaštitu jer su imali status izbjeglice 
ili raseljene osobe. Prema Statutu Međunarodna organizacije za izbjeglice, izbjeglicama su 
smatrane žrtve nacističkih i fašističkih režima ili režima koji su za vrijeme rata bili na 
njihovoj strani, španjolski republikanci i druge žrtve falangističkih progona te osobe koje su 
prije rata smatrane izbjeglicama. Od 1951. pri Ujedinjenim narodima djeluje institucije 
Visokog povjerenika UN-a za izbjeglice (The United Nations High Comissioner for Refugees 
- UNHCR). Još od 1949. u Generalnoj skupštini UN-a trajala je rasprava o problemu 
izbjeglica. Nove istočnoeuropske komunističke vlade pod pritiskom SSSR-a zahtijevale su da 
se sve izbjeglice bezuvjetno repatriraju. Zapadne zemlje isticale su tradicionalno pravo azila, 
odnosno načelo dobrovoljne repatrijacije čega se nije dosljedno provodilo u neposrednom 
poraću. Neslaganje zapadnih saveznika i komunističkog bloka sve je više jačalo i to će se 
osjetiti kod donošenja Ženevske konvencije. Naime, Ženevska konvencija definira izbjeglicu 
kao osobu koja se zbog događaja prije 1. siječnja 1951. godine, a temeljem dobro osnovanog 
straha od proganjanja zbog rase, vjere, nacionalnosti i pripadnosti nekoj društvenoj grupi ili 
zbog političkog mišljenja, nalazi izvan zemlje svojega državljanstva ili koja se zbog straha ne 


želi staviti pod zaštitu zemlje porijekla.” 


75 H. ŠTAJNER, Izbeglice. Tragedija ovog veka, 14.-20., 27.; M. MESIĆ, Međunarodne migracije. Tokovi i 
teorije, 73., 80.-82.; Milan MESIĆ, "Međunarodno izbjegličko pravo — od uspona do krize", Migracijske teme, 
god. 9, 2/1993., 191.-193.; Milan MESIĆ, "Izbjeglice i izbjegličke studije (Uvod u problematiku)", Revija za 
socijalnu politiku, god. 1, 2/1994., 114.-115. 

MIGRACIJE STANOVNIŠTVA NA HRVATSKOM PODRUČJ U 
TIJEKOM DRUGOG SVJETSKOG RATA I PORACA 


Migracije hrvatskog stanovništva 
tijekom Drugog svjetskog rata i poraća 


Na području NDH živjelo 2.993.335 katolika 1 772.794 muslimana koji su zajednički činili 
političke Hrvate i niti njih nisu zaobišle tijekom Drugog svjetskog rata migracije bilo 
dobrovoljne bilo prisilne." Drugi izvori navode da je katolika bilo 3.069.000 do 3.300.000, a 
muslimana 700.000 do 717.000." 
xk 

Hrvatsko stanovništvo u Dalmaciji, Međimurju i Baranji bilo je na udaru iseljavanja zbog 
posezanja susjednih država koje su bile dio sila Osovine i saveznice NDH, Kraljevine Italije 1 
Mađarske. 

Mađarski kraljevski namjesnik Miklos Horty pozdravio je osnivanje NDH 10. travnja 
1941., a još ranije mađarska strana odbila je mogućnost da nakon razbijanjem Kraljevine 
Jugoslavije pripoji Hrvatsku. Takvi postupci odriješili su Mađarsku ranijih ugovora s 
Kraljevinom Jugoslavijom i shodno tomu obavezivali na "svetu dužnost" zaštite mađarskog 
stanovništva u tzv. Južnim krajevima/Délvidék, s tim da je Međimurje imalo neznatno 
značenje u usporedbi s drugim područjima koja su bila u sastavu Kraljevine Jugoslavije, 
posebice Bačka." Na područjima koje je zaposjela Mađarska Hrvati su živjeli u Međimurju, 
Baranji i Bačkoj. U Međimurju je živjelo 91.156 Hrvata od ukupno 93.773 stanovnika pa su 
stoga u brojnim selima Hrvati bili većina, vrlo često i apsolutna." Na području Baranje, 


prema popisu 1931., bilo je 53. 846 stanovnika od toga 11.288 Hrvata, 13.891 Mađara, 15.899 


16 Priručnik o političkoj i sudbenoj podjeli Nezavisne Države Hrvatske, (ur. Rafael Landikušić), Zagreb 1942., 
13. 

7 Slobodan D. MILOŠEVIĆ, Izbeglice i preseljenici na teritoriji okupirane Jugoslavije 1941 — 1945., Beograd 
1981., 134. 

78 Ivana PUZAK, "Međimurje u Drugom svjetskom ratu iz pera hrvatskih i mađarskih emigranata", Međimurje u 
Drugom svjetskom ratu, (ur. Branimir Bunjac), Cakovec 2007., 416. 

? S. D. MILOŠEVIĆ, Izbeglice i preseljenici na teritoriji okupirane Jugoslavije 1941 — 1945., 57., 59., 61. 

Nijemaca i 10.172 Srba. U Bačkoj je bilo ukupno 784.896 stanovnika od toga 106.545 Hrvata, 
268.714 Mađara, 188.824 Srba i 173.158 Nijemaca.?" 

Vojne postrojbe Trećeg Reicha ušle su Čakovec 7. travnja 1941., a "Povjerenik za 
Hrvatsko Međimurje" Teodor Košak istog je dana u Čakovcu proglasio "građansku vlast" 
NDH nad područjem Međimurja "uključivo općinu Štrigova s Raskrižjem".*! Ubrzo su vojne 
postrojbe Trećeg Reich napustile Međimurje, a 16. travnja mađarska vojska ušla je u 
Međimurje jer očito vlasti NDH tada još nisu bile u stanju preuzeti potpuni nadzor, osobito ne 
vojni. Hrvatski pukovnik Egon Škrinjar 16. travnja je razgovarao s mađarskim zapovjednikom 
u Čakovcu oko osnivanja hrvatskih postrojbi što očito nije urodilo plodom, a Teodor Košak 
ustaški povjerenik za Međimurje složio se s ulaskom savezničke mađarske vojske u vojarnu u 
Čakovec gdje su Mađari, prema izvješću čakovečke konjičke pukovnije, napali stražare i 
razoružali vojnike. Sutradan su Mađari preuzeli poštu i željeznicu te uklonili državne 
simbole. U prvo vrijeme Mađari nisu otpuštali hrvatsko činovništvo, no, ubrzo počinju 
napadi i protjerivanje većinskog hrvatskog stanovništva, osobito onih koje su isticali hrvatske 
nacionalne simbole. U denuncijacijama i protjerivanju Hrvata sudjeluju i pojedini Mađari 
zavičajni na području Međimurja. Represija nije zaobišla niti hrvatsko katoličko svećenstvo 
kojem je uvjetovano, ukoliko žele ostati u Međimurju, da prisegnu novima državnim vlastima 
i time bi prestali biti podložni ne samo hrvatskoj državi nego, što je mađarskoj strani bilo 
značajnije, tim činom odrekli bi se i jurisdikcije zagrebačke nadbiskupije. To je dovelo do 
oštrog protesta zagrebačkog nadbiskupa A. Stepinca i diplomatskih pregovora Mađarske i 
NDH. Mađari su ipak ustuknuli i poništili prisege hrvatskih svećenika. Zabilježene su i 
ometanja misnih slavlja i ukidanje vjeronauka na hrvatskom jeziku protivno nalogu 
Vatikana. Bilo je i pojava da su mađarski seljaci prelazili preko granice i iz Međimurja u 
zaprežnim kolima odvozili opljačkanu imovinu protjeranog hrvatskog stanovništva. Vlasti 
NDH preporučile su tamošnjem hrvatskom stanovništvu, zbog nemoći da ih zaštite, da 
izbjegavaju provokacije kako ne bi došlo do oružane intervencije mađarske vojske koja je 


krajem travnja 1941. počela zaposjedati sela na lijevoj obali Drave." 


80 Na navedenom području živjele su i druge etničke zajednice (Slovaci, Ukrajinci, Česi, Rumunji, Bugari, 
Poljaci i dr.). S. D. MILOŠEVIĆ, Izbeglice i preseljenici na teritoriji okupirane Jugoslavije 1941 — 1945., 66. 

81 Milan BLAŽEKOVIĆ, "Medjimurje u Hrvatsko-Mađarskim odnosima", Godišnjak Hrvatskog domobrana, 
Buenos Aires 1954., 163. 

82 S, D. MILOŠEVIĆ, Izbeglice i preseljnice na teritoriji okupirane Jugoslavije 1941 — 1945., 58.; Nikica 
BARIĆ, Ustroj kopnene vojske domobranstva Nezavisne Države Hrvatske, Zagreb 2003., 49.; M. 
BLAŽEKOVIĆ, "Medjimurje u Hrvatsko-Mađarskim odnosima", 165. 

83 Goran HUTINEC, "Kotarska oblast Čakovec — Prelog 1941. — 1945.", Međimurje u Drugom svjetskom ratu, 
(ur. Branimir Bunjac), Čakovec 2007., 131.-134. 

84 Hrvatski državni arhiv (HDA), Ministarstvo vanjskih poslova(MVP) NDH, 907/41.; S. D. MILOŠEVIĆ, 
Izbeglice i preseljenici na teritoriji okupirane Jugoslavije 1941 — 1945., 58.-59. 

U travnju 1941., prije negoli su i počeli pregovori o granici, Aladar Tamas, izaslanik 
mađarske Vlade, posjetio je Pavelića koji se suglasio s razmjenom stanovništva odnosno da je 
NDH pripravna prihvatiti bačke Hrvate koji bi se naselili u zamjenu za Srbe koji bi bili 
iseljeni u Srbiju. Pristao je i da preko područja NDH mogu proći iseljeni Srbi s mađarskog 
prostora, ali da ih NDH neće prihvatiti. Hrvatska strana bila je spreman prihvatiti Bačke 
Hrvate ukoliko se Mađari odreknu "primitivnih političkih ciljeva" oko zaposjedanja 
Međimurja, kako je to poslanik Mađarske u NDH Ferenc Marosy sročio jer je smatrao da je 
Međimurje i onako "rasno izgubljeno" te da bi trebali usmjeriti snage na rješavanje pitanje 
razmijene stanovništva i drugih preseljenja. Još neka nadleštva su razmatrala mogućnost 
prepuštanja Međimurja Hrvatima s obavezom da NDH tamo ne gradi vojne objekte.?? Vlasti 
NDH su prihvaćale daljnje pregovore o razmjeni stanovništva samo u kompletu s pitanjem 
Međimurja što je mađarska strana htjela ponaosob rješavati. Poslanik Marosy dobio je nalog 
krajem lipnja 1941. iz Mađarske da se ne dopušta pregovaranje po pitanju Međimurja. 
Mađarski poslanik u Berlinu u to je vrijeme obavijestio u iscrpnom pismu o tijeku hrvatsko — 
mađarskih pregovora i razlozima njihova neuspjeha te o mogućnosti uvođenje vojne uprave u 
Međimurje, uz ogradu da Mađari ne požuruju rješavanje tog pitanja prije nego li to bude u 
interesu sila Osovine. Uvođenje vojne uprave u Međimurju prekinulo je mogućnost pregovora 
o razmjeni stanovništva i u buduće dvije su države tražeći ravnovjesje pokušavale urediti 
položaj svojih manjina izvan matične zemlje. Arbitraža Trećeg Reicha, koju su obje strane 
tražile, a potom njemački neutralni stav po tom pitanju, potpuno je išao u prilog Mađarima. 
Hrvatska stana nadala se, ako ne prije onda po završetku rata, da će prema etničkom načelu 
Međimurje biti ponovno hrvatsko.?" 

Mađarske su vlasti na području Međimurja plakatima pozivali stanovništvo koje je 
doseljeno poslije 1918. da se u roku od pet dana iseli, a u roku deset dana ono stanovništvo 
koje nije zadovoljno mađarskom vlašću. Sadržaj jednog pisma upućenom nekom od 
predstavnika dotadašnje jugoslavenske vlasti vrlo je ilustrativan za nesnošljiv odnos Mađara 
prema jugoslavenskoj državi: "Otkako ste došli u ovo naše Međimurje radili ste protiv 
interesa ovog bijednog 1 potištenog naroda. Iako ste bili tuđinac primio vas je ovaj narod 
širokogrudno, jer je to u krvi Mađara, pa bio on makar i seljak. A što ste vi radili? [...] 
Otrovali ste mu dušu [mađarskom narodu] i učili ga mrziti svoj narod u čijoj zajednici živio je 


on zadovoljan preko hiljadu godina. [...]. Pa zar se usuđujete boraviti još među nama. 


85 Enikő A SAJTI, Hungarian Minority in the Vojvodina 1918 — 1947, Boulder/Colorado 2003., 272.-273. 
Mađarski emigrantski krugovi i poslije rata priznaju da Međimurje ima "hrvatski etnički karakter". Elemer 
HAMONNAY, "Hrvatska i Mađarska", Hrvatska misao, sv. 12, Buenos Aires 1955., 22. 

86 E, A SAJTI, Hungarian Minority in the Vojvodina 1918 — 1947, 274. 

Savjetujemo Vama da se u najkraćem roku pokupite iz našeg dragog Međimurja koje nikada 
Vaše nije bilo. [...]."%" Iako je ovaj primjer u literaturi naveden kao primjer odnosa prema 
hrvatskom stanovništvu, on je vjerojatnije stajalište Mađara prema jugoslavenskoj državi i 
mađarskom položaju u njoj i velikoj "versajskoj nepravdi".?? 

Istovremeno hrvatska i mađarska strana poduzimaju mjere da se Međimurje pripoji 
NDH odnosno Mađarskoj. Mađari su prikupljali potpise, poslali svoje predstavnike regentu 
Hortiju te su ustrojili i "udruženje Štuka" čiji su članovi, njih 30-ak, obilazili Međimurje i 
natjerivali stanovništva da na kuće postavlja mađarske nacionalne simbole i uništavali natpise 
na hrvatskom jeziku. Na udaru su prvo došli predstavnice hrvatske inteligencije i činovništvo 
koji su uhićivani i otpremani u Mađarsku, a neki su protjerani na područje NDH i u Beograd 
(vjerojatno se radilo o Srbima koji su radili u jugoslavenskom državnom aparatu na području 
Međimurja). Svi su morali potpisati da se više neće vraćati u Međimurje. Pojedinim državnim 
činovnicima ostavljena je mogućnost da u roku od šest mjeseci nauče mađarski jezik i ostanu 
u službi, a bilo je 1 slučajeva, kao primjerice 19. srpnja 1941. kada su mađarske vlasti osim 
činovnika protjerale i 80 osoba hrvatske nacionalnosti, a prije toga su morali potpisati da 
odlaze "dobrovoljno". Bilo je još primjera da su iseljenici s područja Međimurja morali 
potpisati da svojevoljno iseljavaju, a u tim protjerivanjima sudjelovali su i neki Hrvati koji su 
bili "pristaše velikosrpskog režima" 1 tako su se htjeli iskupiti i "približiti Mađarima". Uslijed 
takvih pritisaka brojno hrvatsko stanovništvo bježalo je na područje NDH, ilegalno, jer 
mađarska vojska nije dopuštala prelazak bez posebnih propusnica. Seljaštvo je bilo u težem 
položaju od gradskog stanovništva jer je bilo vezano uz svoje posjede koji su im bili jedini 
izvor prihoda. Stoga su početkom svibnja 1941. hrvatskih seljaci tražili od njemačkog 
zapovjedništva u Međimurju da ih zaštiti i da Međimurje ostane u sastavu NDH ili da bude 
pod njemačkim protektoratom. Upućivane su i molbe iz brojnih međimurskih sela vladi NDH 
da Međimurje ostane u sastavu NDH koje su onda prosljeđivane u Berlin, od kojih se 
očekivalo rješenje deus ex machina. Ono što je bilo u moći vlasti NDH bilo je osnivanje 
Kotarske oblasti Čakovec i Prelog koja je djelovala u Varaždinu i trebala je biti ustanova koja 
predstavlja kontinuiranu hrvatsku vlast za područje Međimurja i negirati mađarsko 


zaposjedanje Međimurja.?? 


87 S, D. MILOŠEVIĆ, Izbeglice i preseljenici na teritoriji okupirane Jugoslavije 1941 — 1945., 63. 

88 O pravnom položaju i sudjelovanju pripadnika nacionalnih manjina, uključujući i mađarsku, u javnom životu, 
posebice političkom životu na jugoslavenskom području od 1918. do 1941. vidi: Zoran JANJETOVIĆ, Deca 
careva, pastorčad kraljeva, Nacionalne manjine u Jugoslaviji 1918 — 1941, Beograd 2005., 135.-143., 170.- 213. 
8 HDA, MUP NDH, br. 28657 od 2. rujna 1941. i br. 28657 od 2. rujna 1941.; S. D. MILOŠEVIĆ, Izbeglice i 
preseljenici na teritoriji okupirane Jugoslavije 1941 — 1945., 59.-60., 61., 64.; G. HUTINEC, "Kotarska oblast 
Čakovec — Prelog 1941. — 1945.", 102.-107. 

Dana 9. lipnju 1941. pojavio se oglas u Čakovcu kojim se obavještava da je po nalogu 
zapovjednika mađarskog Glavnog stožera u okruzima Čakovec i Prelog uvedena vojna uprava 
te da je Međimurje "konačno 1 zauvijek povraćeno Mađarskoj". Stanovnici su pozvani da 
okite kuće zastavama te da se suzdrže od ispada i narušavanja reda. U srpnju je u potpunosti 
uvedena mađarska vojna uprava, a mađarski je parlament u prosincu 1941. jednostrano 
pripojio Međimurje Mađarskoj.”? Uvedena je mađarska valuta, a poštanski promet s NDH se 
odvijao kao sa stranim državnim područjem. Bilo je i naznaka, sa strane Mađara, da je pitanje 
pripojenja Međimurja privremene naravi, ali da mađarska strana tijekom ratnih sukoba ne 
može ustupati zaposjednuta područja jer bi to bio presedan i loše bi se odrazilo na 


zaposjedanje Baranje i Bačke.?! 


Vlasti NDH nisu prihvatile niti priznale granicu s 
mađarskom, ali izostanak vlastite vojne i političke snage, kao 1 njemačko nastojanje da ne 
dolazi do sporenja među savezničkim zemljama jer bi to utjecalo na ishod zajedničkih vojnih 
napora, nisu dopuštali primjene nekih izravnih mjera sa svrhom promjene granice. NDH je 
imala na raspolaganju diplomatsku aktivnost koju su usmjerili prema poboljšanju uvjeta 
iseljavanja pa su tako sredinom rujna 1941. ishodili pristanak Mađara da Hrvati koji su iselili 
ili će iseliti mogu ponijeti svoju pokretnu imovinu ili se vratiti, ukoliko su bez imovine otišli, 
kako bi izvršili "likvidaciju svog imetka". Uređen je i odnos prema tzv. dvovlasnicima kojima 
su trebale biti osigurane posebne dozvole za prelazak granice. Uvjet kojeg su te osobe morale 
ispunjavati bio je da nema "ozbiljnih pritužbi" protiv njih, pa je čak ostavljena i mogućnost da 
se oni koji su otišli (protjerani ili izbjegli) mogu vratiti po imovinu, ali da će se svaki takav 
slučaj zasebno razmatrati. To je već nagovještavalo dugačak birokratski postupak koji je 
jamčio malobrojnost zahtjeva.?? Unatoč dogovorima problema na terenu uvijek je bilo. Tako 
je dvovlasnik rođen u Petrovoj Gori, kotar Zlatar, prije rata svoju imovinu prodao i preselio 
kao rudarski nadzornik u Mursko Središća gdje se oženio Međimurkom, Hrvaticom i imao 
dvoje djece, zatvoren od mađarskih vlasti jer je često prelazi granicu te su ga u čakovečkom 
vojnom zatvoru "detektivi tukli po rukama i obrazima" i htjeli iznuditi priznanje da je špijun. 
Potom su ga nakon pet dana pustili 1 "bez ičega" prebacili na područje NDH preko dravskog 
mosta.?? 

Pogranična pitanja vezana za dvovlasnike osim na državnim razinama rješavana su i na 


lokalnoj pa su tako predstavnici kotarskih vlasti u Koprivnici održali u jesen 1941. i lipnju 


% S. D. MILOŠEVIĆ, Izbeglice i preseljenici na teritoriji okupirane Jugoslavije 1941 — 1945., 60.-61.; M. 
BLAŽEKOVIĆ, "Medjimurje u Hrvatsko-Mađarskim odnosima", 166. 

91 S, D. MILOŠEVIĆ, Izbeglice i preseljenici na teritoriji okupirane Jugoslavije 1941 — 1945., 63., 64.-65. 

92 Arhiv Republike Slovenije, Urad za podržavljeno lastnino NDH v Zagrebu, k. 1, br. 14710/1941.; HDA, MUP 
NDH, br. 28665 od 2. rujna 1941. 

* HDA, MUP NDH, IL-A, br. 11867 od 13. lipnja 1942. 

1942. sastanke s mađarskim predstavnicima iz Csurga o pitanjima vezano za pogranične 
prijelaze u mjestima Drnje, Gola i Ždala.?4 

Mađari i Hrvati pokušali su historiografijom jezičac na vazi prevagnuti na svoju stranu. 
Na inicijativu "Hrvatskog rodoljuba" 1944. u Zagrebu se tiskalo dopunjeno izdanja knjige 
Rudolfa Horvata Poviest Međimurja kao svojevrsni odgovor na knjigu Josefa Fara Kratki 
pregled historije Megymurja/Kratki pregled historije Međimurja objavljenu 1943. i pisane na 
jeziku razumljivom lokalnom stanovništvu koji je u velikom raskoraku s hrvatskim 
književnim jezikom te s pregršt hungarizama što naravno nije slučajno jer ih time autor ne 
smatra nužno Mađarima već "zasebnim slavenskim plemenom", ali ne i Hrvatima. 

Veliki problem mađarskim vlastima bila je jurisdikcija zagrebačke nadbiskupije nad 
Međimurjem što Vatikan nije htio mijenjati unatoč mađarskim zahtjevima, ali su zato 
mađarske vlasti protjerivale i ometale rad hrvatskog svećenstvu. Dovodili su mađarske 
svećenike u Međimurje, no, to nije bilo rješenje za hrvatsko stanovništvo koje nije znalo 
mađarski jeziku.” 

Najveću prijetnju oko pitanja Međimurja Mađari su vidjeli u katoličkoj crkvi jer je 
Vatikan tražio poštivanje, prema većinskom načelu, upotrebe materinjeg jezika u crkvi, 
školama, osobito vjeronauku, što je išli u prilog Hrvatima i nije pristajao na prekrajanje 
granica crkvene jurisdikcije tijekom rata.” 

U zimu 1944./45. mađarski ministra vanjskih poslova Kemeny došao je na razgovore s 
Pavelićem o Međimurju, odnosno Hrvatima na tom području s tim da je Pavelić ponovno 
pokrenuo pitanje preseljavanja Hrvata na područje NDH zbog "žestokih progona". Mađarska 
još se 1941. obavezala na priznavanje prava Bunjevcima i Šokcima što im je trebalo 
omogućiti dvojezično školovanje i korištenje hrvatskog jezika u crkvi. Pavelić je tražio i da se 
omogući dostavljanje tiska iz NDH. S Kemenyjem je došao i predstavnik "Strelastih križeve" 
iz Mađarske koji je pregovarao s predstavnicima Glavnog ustaškog stana o širenju ustaškog 
pokreta kod Hrvata u Međimurju kao i na ostalim područjima Mađarske gdje su živjeli Hrvati. 
Daljnji razgovori koji su trebali produbiti dobre odnose nisu se ostvarili zbog "nesmotrene 


izjave" ministra Kemenyja po povratku u Budimpeštu.” 


” HDA, MUP NDH, II-A, br. 11854 od 13. lipnja 1942. 

* Borka BUNJAC, "Dr. Rudolf Horvat i dr. Josefa Fara — Usporedbe iznošenja povijesne građe o Međimurju 
tijekom Drugog Svjetskog rata", Međimurje u Drugom svjetskom ratu, (ur. Branimir Bunjac), Čakovec 2007., 
140., 150.-152. 

% S, D. MILOŠEVIĆ, Izbeglice i preseljenici na teritoriji okupirane Jugoslavije 1941 — 1945., 64.; E. A SAJTI, 
Hungarian Minority in the Vojvodina 1918 — 1947, 215.-276. 

"E. A SAJTI, Hungarian Minority in the Vojvodina 1918 — 1947, 276.; G. HUTINEC, "Kotarska oblast 

Hrvatsko stanovništva izbjeglo ili protjerano iz Međimurja već je u srpnju 1941. 
smještano u izbjegličke logore u Varaždinu i Ludbregu, ali smještani su i u drugim mjestima, 
Koprivnici, Zagrebu, Crikvenici, Delnicama, Irigu, Gospići, i dr. gdje su dobivali zaposlenje. 
Najveći broj izbjeglih Međimuraca smješten je na područje Velike župe Zagorje. U 
posljednjih nekoliko mjeseci 1941. vlasti NDH 1 Mađarske raspravljale su o povratku 
protjeranih Hrvata s tim da je mađarska strana bila spremna na povratak samo u "pojedinačno 
razmotrenim slučajevima", a bile su obje strane spremne da po principu uzajamnosti riješe 
pitanje prijenosa novca. Vlasti NDH koje nisu uspjele u pregovorima s Mađarima postići 
velike ustupke, nastojali su zapošljavanjem, dodjeljivanjem pomoći, novčane i materijalne, 
osiguravanjem besplatnog prijevoza prilikom selidbe i isplatama mirovine ublažiti nevolje 
hrvatskog stanovništva iz Međimurja. Ta pomoć nije bila niti stalna niti dostatna zbog ratnih 
okolnosti i brojnih izbjeglica na području NDH.?? 

Istovremeno iz Baranje i Bačke mađarske vlasti također prebacuje stanovništvo na 
područje NDH. Dana 19. travnja 1941. općinsko poglavarstvo u Sotinu dojavilo je izvješćem 
ustaškom stožeru u Vukovaru da mađarska vojska prebacuje stanovništvo između Tise i 
Dunava na hrvatsko područje, a radilo se o uglavnom o koloniziranom pravoslavnom 
stanovništvu iz Dalmacije, Bosne, Hercegovine i Like koji su kao solunski dobrovoljci 
naseljeni na to područje. Oni su protjerivani bez imovine, a potom su na području NDH 
odlazili u mjesta gdje su rođeni što je stvaralo probleme oko njihovog smještaja i prehrane. U 
listopadu 1941. mađarska vlada donijela je i zakon kojim je podržavljena imovina svima koji 
su za vrijeme Kraljevine Jugoslavije u agrarnoj reformi i kolonizaciji dobili zemlju na 
području Baranje i Bačke. Ovim valom bili su obuhvaćeni i Hrvati koji su tamo zemlju 
pretežno kupili kao i oni malobrojni koji su tamo kolonizirani. Pretežno pravoslavno 
"dobrovoljačko stanovništvo" kojim je zemlja dodijeljena u vrijeme Kraljevine SHS i 
Kraljevine Jugoslavije u novosadskom, subotičkom i somborskom kotaru je raseljeno. Dio 
njih je, osobito žene i djeca, prebačen na područje NDH (npr. iz sela Lok u Petrovaradin, 
Boćanski Rit u Sotin, zatim stanovništvo iz Stare Kanjiže i Tomićeva iseljeno je na hrvatsko 
područje i dr.), a muškarci su otpremljeni u Srbiju.!% 

Starosjedilačko stanovništvo iz Baranje i Bačke, Bunjevci i Šokci, seljaštvo ili radnici 
već su tijekom kolovoza 1941. također pristizali na područje Velike župe Vuka s namjerom da 


se tamo zaposle, posebice u tvornici Bata, jer su na području NDH "osjećali sigurnije i 


% G. HUTINEC, "Kotarska oblast Čakovec — Prelog 1941. — 1945.", 124.-130. 
1% S, D, MILOŠEVIĆ, Izbeglice i preseljenici na teritoriji okupirane Jugoslavije 1941 — 1945., 71., 12.-74., 15., 
76.-78. 


33 


zadovoljnije". Kao razlog navedene su "već poznate bezobzirne metode mađarizacije", ali je 
istaknuto da odlazak tog stanovništva slabi "hrvatsku grupu" koja je uslijed toga manje 
"etnički otporna". Tražila se uputa da li podržavati iseljavanje ili ga nastojati spriječiti. 
Naputak je bio ukoliko hrvatsko stanovništvo želi neka se privremeno preseli dok ne bude 
riješeno granično pitanje jer se uvijek može pozvati na okolnosti odlaska zbog "pritiska i 
terora". Mađarska vlada opetovano je odgovarala da su mađarske okupacijske vlasti dobile 
nalog da postupaju s Hrvatima kao s Mađarima. No prema izvješćima u Međimurju, Baranji i 
Bačkoj nije bilo tako nego su čak i djeca "prikupljana u logore" s namjerom da ih "zadoje 
mađarskim duhom". Prema spoznajama MVP NDH samo u logoru u Barcsu nalazilo se preko 
100 Hrvata Bunjevaca. !%! 

U mađarsko — hrvatskim pregovorima o položaju manjina javilo se još jedno otvoreno 
pitanje. Ministar vanjskih poslova Lorković reagirao je na mađarske tvrdnje da svi Hrvati na 
mađarskom području, Bunjevci i Šokci, mogu ,,slobodno djelovati" iznoseći stav da hrvatska 
vlada ne odobrava mađarsku podjelu na Bunjevce i Šokce odnosno da su oni Hrvati te da se 
kao takvi deklariraju i imaju pravo na korištenje hrvatskog književnog jezika i njegovanje 
svojih narodnih običaja. Slično pitanja bila su vezana i uz korištenje dijalektalnog govora i 
"mađarskog stila pisanja" u Međimurju. Mađarski poslanik Marosy i ministar Lorković žustro 
su raspravljali o tim temama. "°? 

U poslijeratnom razdoblju međimursko stanovništvo vrlo je teško pogodio sukob 
jugoslavenskih vlasti s Informbiroom jer su brojni među njima bila dvovlasnici, odnosno 
imali su zemlju u prekomurskim dijelovima Mađarske, osobito na području Kotoribe, Donje 
Dubrave i Goričana. Zatvaranje granice prema Mađarskoj značio je za mnoge gubitak zemlje, 
a time i prihoda. !” 

xk 

Kraljevina Italija zaposjela je najveći dio hrvatske obale s otocima, a na tom područje 
živjelo je oko 280.000 Hrvata. Kako je i naveo ministar vanjskih poslova Kraljevine Italije 
Galeazzo Ciano ministru vanjskih poslova Trećeg Reicha Joachimu von Ribbentropu u 
travnju 1941., kada je tražio da njemačka strana "prizna Italiji Dalmaciju", oni to područje ne 
traže zbog etničkih razloga nego na osnovu "načela životnog prostora". Naglasio je da postoje 
povijesni, kulturni i političkih razlozi zbog kojih je Dalmacija "draga srcu svakog Talijana 


kao svaki drugi dio nacionalnog područja". Ubrzo je stanje na terenu pokazalo težinu ovoga 


101 HDA, MVP NDH, br. 535/1941.; Nada LAZIĆ, Baranja 1941 — 1945, Slavonski Brod 1979., 101., bilj. 42. 
102 E, A SAJTI, Hungarian Minority in the Vojvodina 1918 — 1947, 278.-279. 

103 Emil HERŠAK, Joža ŠIMUNKO, "Međimurje — povijest, identitet i seobe", Migracijske teme, god. 6, br. 4, 
Zagreb 1990., 584., 585. 

zadatka jer su ustvrdili da u Dalmaciji "gotovo nema Talijana" te da "dominira hrvatstvo" koje 
su smatrali "umjetnom korom" koju treba "delikatno, energično i oprezno" ukloniti tako da se 
stanovništvo "otrgne od Zagreba" te da se radi na njegovanju "starog dalmatinskog 
autonomizma". Sve te mjere trebale su se provoditi na mirni način uz najstrože kazne za one 
koji ne priznaju talijansku vlast." Giuseppe Bastianini guverner Dalmacije u svom govoru u 
travnju 1942. u Zadru jasno je izrekao što je činiti onim koji ne žele da njihov "duh pije s 
čistog izvora Vergilija, Horacija i Dantea" 1 koji se "osjećaju poniženim time što postaju dio 
"zajednice koja je dala Voltu, Petrarcu i D'Annunzija" trebaju se uputiti "najkraćim putem 
koji vodi ka granici [s NDH|" te da je na vlasti sada Rim i da se "lav Svetog Marka" vratio 
"naoružan". Izbor ostavljen većinskom hrvatskom stanovništvu bio je ili prihvatiti 
talijanizaciju ili se iseliti, a otpor talijanskoj "civilizatorskoj misiji" smatran je odrazom 
primitivizma i barbarstva. 1% 

Naredbom od 19. srpnja 1941. raspuštena su sva hrvatska politička i kulturna udruženja 
i ustanove jer su odbijali nastaviti djelovanje pod talijanskim imenom, a tih su mjera jedino 
bile izuzeta društva pod okriljem "Katoličke akcije". U gradovima su mijenjanja imena ulica i 
trgova kao i toponomastika anektiranog područja. Talijaniziranje slavenski prezimena koje se 
sustavno provodilo na području Julijske krajine i Riječke provincije do 1941. nastavilo se u 
ratnom razdoblju, no nije uzelo takve razmjere na anektiranom područje tijekom Drugog 
svjetskog rata.1% 

Nedvojbena želja Kraljevine Italije da pripoji istočnu obalu Jadrana frustrirala je vlasti 
NDH koje nisu imale niti vojnu niti političku snagu da se odupru zaposjedanju hrvatskih 
etničkih prostora, a potom 1 širenja talijanske vojne nadležnosti na državno područje NDH. 
Naoko bliski saveznici bili su u stvarnosti veliki suparnici na neravnopravnim položajima što 
će zorno pokazati Rimski ugovori potpisani 18. svibnja 1941. Tim ugovorima izvršeno je 
novo teritorijalno ustrojstvo kojim su Krk i Rab s anektiranim područjem Gorskog kotara i 
Hrvatskog primorja priključeni Riječkoj pokrajini, a anektirano područje Dalmacija s otocima 


ujedinjeno je s dotadašnjom Zadarskom provincijom u Guvernatorat Dalmacije koji se dijelio 


104 S, D, MILOŠEVIĆ, Izbeglice i preseljenici na teritoriji okupirane Jugoslavije 1941 — 1945., 94.; Dragovan 
ŠEPIĆ, "Talijanska okupaciona politika u Dalmaciji (1941-1943)", Putovi revolucije, br. 1-2, Zagreb 1963., 
215., 216. 

105 H, Džejms BERGVIN, Imperij na Jadranu. Musolinijevo osvajanje Jugoslavije 1941-1943, Beograd 2007., 
108.; D. ŠEPIĆ, "Talijanska okupaciona politika u Dalmaciji (1941-1943)", 219., 222. 

106 Hrvoje MEZULIĆ, Fašizam krstitelj i palikuća, Pazin 1997., 19.-40., 55.-107.; Roman JELIĆ, 
"Potalijančavanje hrvatskih prezimena u Zadru za vrijeme fašizma", Radovi, Institut Jugoslavenske akademije 
znanosti i umjetnosti u Zadru, sv. 20., Zadar 1973., 49.-197.; D. ŠEPIĆ, "Talijanska okupaciona politika u 
Dalmaciji (1941-1943)", 219. 

na Zadarsku, Splitsku i Kotorsku provinciju.!"" Hrvatska i talijanska strana naknadno su 
trebale dogovoriti upravno uređenje grada Splita s predgrađima i Kaštelima te upravu otoka 
Korčule. Saveznički odnosi na klimavim nogama između Kraljevine Italije i NDH pokazali su 
se i time što talijanska strana nije žurila, a vjerojatno niti bila spremna, potpisati konvenciju o 
posebnom statusu Splita 1 Korčule te je 1 ovo sporno pitanja odloženo na neko vrijeme. 
Nepostojanje namjere da se ispoštuje dogovor talijanska je strana pokazala i time što nisu 
dopustili da NDH otvori poslovnice Hrvatske banke u Splitu. Vlasti NDH su se obavezale 
talijanskoj manjini na svojim područjima osigurati upotrebu talijanskog jezika te odgojnih, 
nastavnih i dobrotvornih ustanova. Dana 10. lipnja 1941. Mussolini je izjavio da je 
dalmatinsko pitanje konačno riješeno te da je Italija mogla, ali nije željela proširiti svoje 
granice "i dalje" jer bi time napravili "grešku" jer bi unutar svojih granica dobili nekoliko 
stotina tisuća "neprijateljskog stanovništva". 19 

U početku su talijanske vlasti dopustila upotrebu hrvatskog jezika u sudstvu, upravnim 
poslovima uz to da je službeni jezik bio talijanski, kao i jezik u školama osim u slučajevima 
gdje su učenici mogli kao obavezni predmet učiti i hrvatski. Od studenog 1942. talijanski 
jezik postao je službeni u građanskim i krivičnim sporovima na svim sudovima. Na područje 
Dalmacije upućen je veliki broj talijanskih učitelja, a dotadašnji su učitelji u velikom broju 
otpušteni osobito u osnovnim školama. Primjerice na području školskog okruga Preko na 
otoku Ugljanu od 50 hrvatskih učitelja u prosincu 1941. u ožujku 1943. bilo ih je 16 što nije 
bila samo posljedica otpuštanja iz službe nego i uhićivanja i interniranja u logore, a dio ih 
pobjegao i pridružio se partizanima. Oni učitelji koji su bili "politički indiferentni" tj. 
"antiustaški i antikomunistički" mogli su zadržati službu. !9? 

Talijanske vlasti na samom početku imale su namjeru iseljavanje slavenskog 
stanovništva iz Dalmacije. Državni službenici koji nisu rođeni na anektiranom području od 
roditelja koji su imali boravište na tom području morali su otići kao i svi oni koji nisu na tom 
području boravili 15 godina i nisu poznavali talijanski jezik. Ostali koji nisu bili obuhvaćeni 
ovim mjerama mogli su prihvatiti talijansku službu, a ukoliko nisu bili spremni na to 
otpuštani su i protjerivani s anektiranog područja. Talijani su planirali povratak dalmatinskih 


Talijana koji su to područje poslije Prvog svjetskog rata napustili 1 pretežno otišli na područje 


107 S, D. MILOŠEVIĆ, Izbeglice i preseljenici na teritoriji okupirane Jugoslavije 1941 — 1945., 95. 

108 D, ŠEPIĆ, "Talijanska okupaciona politika u Dalmaciji (1941-1943)", 217., 218., 226.; Zdravko DIZDAR, 
"Talijanska politika prema hrvatskim prostorima i njezine posljedice tijekom Drugog svjetskog rata", Talijanska 
uprava na hrvatskom prostoru i egzodus Hrvata (1918.-1943.) (ur. Miroslav Bertoša, Ratko Ferenčić, Marino 
Manin, Nevio Šetić, Vjekoslav Tomašić, Mirko Valentić)), Zagreb 2001., 647. 

109 D, ŠEPIĆ, "Talijanska okupaciona politika u Dalmaciji (1941-1943)", 218., 220., 221. 

riječke prefekture, a svrha je bila "izjednačavanje državnih i etničkih granica".!!'? Mjerama 
iseljavanja državnih službenika bili su obuhvaćeni i Hrvati i Srbi. Vlasti NDH poduzimale su 
mjere za zapošljavanje tih ljudi na svom području, odnosno prihvat tih službenika s obiteljima 
na svoje područje. Bilo je i slučajeva korektnog odnosa talijanske vlasti prema službenicima 
primjerice u pošti gdje su se pridržavali dogovorenog. Slično je bilo na početku i s hrvatskim 
željezničarima u Splitu, no, kasnije će se taj odnos promijeniti. Do listopada 1941. 
Ministarstvo pravosuđa 1 bogoštovlja nije zaprimilo zahtjev za primitak u službu pravosudnih 
službenika s područja Dalmacije kojeg su zaposjeli Talijani. Isprva je ostavljena mogućnost 
da se pojedini slučajevi rješavaju individualno, no, ipak se predviđalo da će se otpustiti 50 % 
državnih službenika. To je za mnoge značilo i iseljavanje jer su izgubili zaposlenje. 
Toleriranje nastave na hrvatskom jeziku u stručnim školama (trgovačke akademije u Splitu, 
Sušaku i Šibeniku, pomorsko-trgovačke akademije u Bakru, srednje tehničke škole u Splitu, 
muških obrtnih i ženskih stručnih škola i drugdje) na području Dalmacije i Hrvatskog 
primorja bilo je ohrabrujuće, no, ubrzo se pokazao probleme jer hrvatski učitelji nisu dobivali 
jednaku plaću kao 1 talijanski pa su osobito onim s obiteljima teško preživljavali. Društvo 
srednjoškolskih profesora sa Sušaka već ju u svibnju 1941. tražilo od MVP NDH da se 
posebnom "kulturnom konvencijom" s Italijom uredi odnos prema školama na Sušaku i 
okolici, Bakru, Baški, Krku i Rabu koji bi jamčio nesmetan rad jer te škole pohađaju samo 
dva talijanska đaka, o ostalo su pretežno Hrvati te manji broj Slovenaca 1 Srba i neznatan broj 
Nijemaca i Židova. Tražili su da i dalje ostanu hrvatski državni službenici, da se omogući 
završetak školovanja upisanim generacijama te da u slučaju većih problema škole, zajedno s 
arhivima, presele u neko primorsko mjesto blizu granice. Odlazak službenika iz Splita trebala 
je organizirati Velika župa Cetina sa sjedištem u Omišu s tim da oni nisu imali mjesta za 
prihvat svih službenika u službu na području svoje župe nego su se trebali rasporediti i na 
druga područja, a rok za odlazak bio je 15. listopada 1941.!!! Pitanje opstanka u državnoj 
službi rješavano je još tijekom 1942. kada se i provela provjera znanja talijanskog jezika pa su 
rijetki službenici uz "zakletvu vjernosti" 1 ostali u službi, ali su i oni u skoro vrijeme 
prorijeđeni jer je izvršena nova preraspodjela radnih mjesta u državnoj službi.!!* Primjerice 


zaposlenici željezničke postaje u Splitu, njih 658, ocjenjeni su kao "antitalijanski elementi" te 


10 HDA, MVP NDH, kut. 4, Odsjek za romanske zemlje, br. I. 148/41. i br. 13803/41.; S. D. MILOŠEVIĆ, 
Izbeglice i preseljenici na teritoriji okupirane Jugoslavije 1941 — 1945., 95., 96.; D. SEPIC, "Talijanska 
okupaciona politika u Dalmaciji (1941-1943)", 216., 222. 


112 HDA, MVP NDH, kut. 4, Odsjek za romanske zemlje, br. I. 222/41.; br. 9967/41.; br. 13299/41. i br. 


11393/41.; S. D. MILOŠEVIĆ, Izbeglice i preseljenici na teritoriji okupirane Jugoslavije 1941 — 1945., 97.; D. 
SEPIC, "Talijanska okupaciona politika u Dalmaciji (1941-1943)", 223. 

su zatvoreni, a u travnju 1942. provedene su mjere da se zamjene s Talijanima. Oko 600 ih je 
otpušteno, a 50 njih je podnijelo molbu da budu primljeni u talijansku službu. Sličnih je 
situacija bilo u bolnicama u Šibeniku i Zadru gdje su otpuštani Hrvati koji su iseljeni u NDH i 
Srbi koji su iseljavani u Srbiju. U šibenskoj bolnici sve časne sestre bile su Hrvatice i 
planiralo ih se sve otpustiti i zamijeniti sa sestrama iz Zadra s čim se složio i zadarski 
nadbiskup koji je na kraju od toga odustao jer časne sestre iz Zadra nisu željele preuzeti taj 
posao. Ne navodi se razlog, no, vjerojatno se radilo o solidarnosti. Nisu mimoišle takve mjere 
niti privatne službe kao što je bio slučaj odvjetničke komore u Splitu iz koje su izbrisani 
hrvatski i srpski odvjetnici. Slično se postupilo i s općinskim bilježnicima. Važno pitanje za 
talijansku vlast bila je revizija agrarne reforme koja je trebala poslužiti izmjeni nacionalnog 
sastava stanovništva u korist Talijana, a u tu svrhu se krenulo i u melioracijske radove kod 
Vranskog jezera, Nina i Bokanjca i na ta područja trebalo je kolonizirati talijansko 
stanovništvo.!13 

Popravljanje "etnički nepovoljne slike" nastojalo se postići repatrijacijom dalmatinskih 
Talijana. U studenom 1941. Opće upravno povjereništvo kod Druge talijanske armate 
obavijestilo je NDH da svi oni koju budu tražili da se presele u NDH neće imati zapreke od 
strane talijanskih vojnih vlasti koje će im izdavati "nulla osta"/"bez zaprijeke" na temelju 
kojeg će vlasti NDH izdavati isprave odnosno propusnice.!!“ Vlasti u Rimu bile su za 
kolektivno uređenje pitanja državljanstva na dalmatinskom području, no, guverner Dalmacije 
G. Bastianini nije bio za takvo "širokogrudno dijeljenje" državljanstva jer je zakon o 
državljanstvu morao vratiti Dalmaciji "onaj element talijanstva koji je tu negda cvao". Odluka 
Mussolinija od veljače 1943. ovlastila je prefekte provincija da prema vlastitoj odluci mogu 
lišiti prava na državljanstvo osobe koje su "politički nepoželjni elementi". Zapovjedništvo 
Druge talijanske armate postavilo je u travnju 1941. civilne komesare u sva zaposjednuta 
područja koji su imali zadaću učvršćivanje talijanske vlasti i normalno odvijanje civilnog 
života, odnosno trebali su brinuti o redovitom radu javnih službi i snabdijevati stanovništvo. 
Na zaposjednutom dalmatinskom području posvuda su se isticali talijanski nacionalni simboli, 
provođena je cenzura netalijanskih novina kao 1 uklanjanje iz javnog života svih nepoželjnih 
elemenata. Civilni komesar za Dalmaciju Athos Bartolucci, do rata tajnik fašističke stranke u 
Zadru, izdao je naredbu da se uklone hrvatski natpisi na ulicama, cestama, javnim zgradama, 


a hrvatski jezik toleriran je kao govorni jezik u javnoj službi, ali sva uredska prepiska morala 


113 S, D. MILOŠEVIĆ, Izbeglice i preseljenici na teritoriji okupirane Jugoslavije 1941 — 1945., 98.-99.; D. 
ŠEPIĆ, "Talijanska okupaciona politika u Dalmaciji (1941-1943)", 223., 228. 

114 HDA, MVP NDH, kut. 5, br. I. 1845/41.; D. ŠEPIĆ, "Talijanska okupaciona politika u Dalmaciji (1941 - 
1943)", 224., 225. 

je biti na talijanskom jeziku. Zabranjen je izvoz novca i drugih vrijednosti te umjetničkih 
predmeta na područje NDH, a obilježavane su i novčanice zbog suzbijanja "špekulacija".!!5 

U listopadu 1941. brojno hrvatsko stanovništvo s dalmatinskog područja koje su 
zaposjeli Talijani sklonilo se na područje Velike župe Bribir i Sidraga, osobito oni koji su od 
ranije bili poznati kao hrvatski rodoljubi. Često su Talijani optuživali hrvatsko stanovništvo 
da su komunisti ili su njima naklonjeni pa su ih po toj osnovi protjerivali. Skidanje spomen 
ploča na hrvatskom jeziku, uklanjanje spomenika na Rabu, u Splitu, Trogiru i Korčuli, 
zatvaranje hrvatskih društava i ukidanje nastave na hrvatskom jeziku bile su mjere koje su 
pospješivale odluku o odlasku na područje NDH. Jedno kraće vrijeme talijanske su vlasti 
izdavale posebne isprave hrvatskim učenicima koji su živjeli na području okupiranom od 
Talijana da prelaze na područje NDH gdje su pohađali hrvatske škole. Ubrzo je i s time 
prestalo i zahtijevano je da se cijele obitelji isele. !!6 

Početkom prosinca 1941. javila se i ideja osnivanja "Ureda za jadranske teritorije" koji 
bi imao svrhu potiskivanja slavenstva na tom području, a mjere koje bi se poduzimale 
podrazumijevale su i iseljavanje slavenskog stanovništva u gradove gdje bi ih se lakše 
"nacionalno savladalo" odnosno asimiliralo. Talijani su kao veliku prijetnju mjerama 
talijanizacije vidjeli u djelovanju hrvatskog svećenstva. O "antipatiji" koju je stanovništvo 
iskazivalo prema talijanskoj vlasti pisao je splitski prefekt P. Zerbino i predlagao da se 
"zadrže granice", a stanovništvo "gotovo posvema" iseli. Tijekom prvih mjeseci 1942. osim 
čestog upućivanja u logore započinje i masovnije protjerivanje hrvatskog stanovništva u 
NDH. S područja splitske provincije od studenog 1941. do svibnja 1942. protjerano je 
"legalnim putem" što bi značilo s nekim pisanim tragom 1.273 osobe, a ukupan broj na taj 
način protjeranih Hrvata do kapitulacije Kraljevine Italije bio je više od 17.000. Broj je 
zasigurno bio znatno veći jer se veliki broj tih protjeranih osoba priključivao partizanima pa 
vlasti NDH nisu ih niti popisale.!!7 

Slične mjere provođene su i na području Hrvatskog primorja i Gorskog kotara. 
Talijanske vojne vlasti su od početka naredile hrvatskom stanovništvu da se iseli sa Sušaka i 
iz okolnog područja pa su stoga prve izbjegle hrvatske obitelji u Zagreb bile s toga područja. 


Stanovništvo sela Podhum moralo je napustiti svoje kuće koje su potom opljačkane. Posebno 

su na udaru bile one hrvatske obitelji koje nisu odmah zatražile talijansko državljanstvo pa 
nisu imali niti valjane isprave. !!8 

Napori koje su talijanske vlasti povremeno i činile kako bi popravile teško ekonomsko 
stanje u Dalmaciji nije davalo rezultate zbog ratnog stanja koje je ometalo kopneni i pomorski 
promet kao i poljodjelske poslove za koje je manjkalo 1 ljudstva. Osjećaj osobne nesigurnosti 
koji je prevladavao kod većinskog hrvatskog stanovništva pojačan je još dodatnim 
represalijama, batinanjima, ispijanjem ricinusa, uhićivanjima, strijeljanjima stanovništva, 
oduzimanjem stoke, hrane i općenito uskraćivanjem snabdijevanja. I sami predstavnici 
talijanske vlasti navode da su ljudi izgladnjeli do fizičke neprepoznatljivosti te da se ne može 
raditi bilo kakva promidžba u "narodu koji umire od gladi". Opiranje stanovništva talijanskoj 
vlasti bilo je od samih početaka od građanskog neposluha do napada na predstavnike 
talijanske vlasti i sabotaža. Ove akcije poticali su komunisti kojima je poslijeratna 
jugoslavenska historiografija pripisivala gotovo isključivo cjelokupan otpor talijanskoj vlasti, 
no, talijanska strana još je za vrijeme rata izravno optuživala i ustaše da "rovare protiv njih" te 
da vode "vješto prikrivenu propagandu" među hrvatskim stanovništvom te da čak rade 
sabotaže i diverzije.!!? 

U srpnju 1942. Mussolini se sastao s vojnim zapovjednicima na anektiranom području 
na kojem je tražio pooštravanje mjera jer na "teror" partizana treba odgovoriti "ognjem i 
mačem", a na njihova upozorenja o teškom ekonomskom stanju stanovništva odgovorio je da 
je stanovništvo "samo krivo" za takvo stanje 1 neka onda samo snosi i posljedice. Iznio je i 
spremnost na "masovno preseljavanje stanovništva". General Mario Roatta, zapovjednik 
Druge talijanske armate, početkom travnja 1942. prigovorio je okružnicom vojnim 
postrojbama da se "nesmotreno i nepotrebno" ruše cijela sela poslije "običnih okršaja" i akcija 
"čišćenja", a osobito sela u kojima nije bilo borbi nego su samo bila napuštena. Oprost je bio 
predviđen za sve one koji se vrate kućama. Mjere smirivanja i uspostavljanja javnog reda i 
mira na anektiranom području teško su se provodile jer se većinsko hrvatsko stanovništvo 
opiralo denacionalizaciji, a komunisti koji su predvodili narodnooslobodilački pokret 


neprekidno su, što promidžbom što diverzijama i sabotažama, poticale na otpor talijanskoj 

okupaciji koji je često imao kratkotrajno štetu za talijansku stranu (pojedinačna ubojstva 
vojnika ili atentati na značajnije predstavnike talijanske vojne i civilne vlasti). Na to su 
Talijani uzvratili velikim odmazdama nad civilnim stanovništvom. 20 

Česti su bili slučajevi otpremanja u logore hrvatskog stanovništva ne samo kao vojnih i 
političkih zatočenika nego i cijelih obitelji koji su uhićivani kao taoci. Na matičnom 
talijanskom prostoru logori za "bivše Jugoslaven" bili su u Furlaniji Julijskoj Veneciji!?! 
(Cighino, Gonars i Visco), u Venetu (Monigo, blizu Trevisa i Chiesanuova nedaleko Padove), 
u Toskani (Renicci), u Umbriji (Colfiorito), u Julijskoj Veneciji!“* (radni logor Fossalon) te u 
Liguriji gdje je bio logor za ratne zarobljenike. Na okupiranom hrvatskom području logori su 
bili na otoku Rabu, u Bakru, u Kraljevici, na otoku Molatu i na Zlarinu. Bilo je još na 
dalmatinskom području "tranzitnih logora" na Ošljaku, na Murteru, u Biogradu, Vodicama i 
Divuljama te logor Mamula i Privlaka u Kotorskoj provinciji gdje su dovođeni zatočenici s 
područja NDH.!? 

Na otoku Molatu bio je najveći logor kojeg su nazivali i "logor smrti" jer je mortalitete 
bio velik oko 20 % uslijed bolesti i gladi.!* Logor na Rabu osnovale su talijanske vlasti u 
ljeto 1942. i tamo je zatvarano pobunjeno stanovništvo iz Gorskog Kotara, Istre i Slovenije, a 
uvjeti u tomu logoru bili su znatno lošiji nego u onom dijelu gdje su bili zatočeni Židovi. To 
se očituje ponajviše po broju smrtnih slučajeva koji prema talijanskim izvorima iznosi 1.267 
osoba, a Komisija za utvrđivanje zločina okupatora i njihovih pomagača za Hrvatsko primorje 
utvrdila da je umrlo 4.641 osoba. 2 

U logorima gdje su Talijani zatvarali Slavene, pretežno Hrvate i Slovence, u pravilu su 
bili postavljani samo šatori na pjeskovitom ili naplavljenom području bez ikakvog namještaj, 
a zatočenici nisu imali prikladnu odjeću. Spavali su na zemlji i tijekom zimskih mjeseci. 
Liječnici u talijanskoj vojsci upozoravali su da zatočenike treba prebaciti u "prostorije pod 


krovom" i dodijeliti im "barem rabljenu odjeću". Nikola Moscatello, savjetnik poslanstva 


20 Carlo Spartaco CAPOGRECO, Mussolinijevi logori. Internacija civila u fašističkoj Italiji (1940. — 1943.), 
Zagreb 2006., 320.-321.; D. ŠEPIĆ, "Talijanska okupaciona politika u Dalmaciji (1941-1943)", 237. 

21 Naziv Furlanija Julijska Venecija/Friuli — Venezia Giulia preuzela iz: Istarska enciklopedija, Zagreb 2005., 
240. 

2 Naziv Julijska Venecija/Venezia Gulia preuzela iz: Istarska enciklopedija, 359. 

23 C, S. CAPOGRECO, Mussolinijevi logori. Internacija civila u fašističkoj Italiji (1940. - 1943.), 154.-156.; 
291.-310. 

24 D, ŠEPIĆ, "Talijanska okupaciona politika u Dalmaciji (1941-1943)", 231.-233.; Zlatko BEGONJA, 
'Proturječja u svezi s borjem žrtava fašističkog koncentracijskog logora na otoku Molatu", Logori, zatvori i 
prisilni rada u Hrvatskoj/Jugoslaviji 1941.-1945., 1945.-1951. (ur. Vladimir Geiger, Martina Grehek Ravančić, 
Marica Karakaš Obradov), Zagreb 2010., 91.-110. 

25 S, D. MILOŠEVIĆ, Izbeglice i preseljenici na teritoriji okupirane Jugoslavije 1941 — 1945., 228. navodi da 
je tijekom 1942. godine na Rabu bilo internirano oko 13.000 Slovenac i Hrvata s područja Slovenije i Gorskog 
Kotara te da je u logoru umrlo oko 4.400 osoba. M. RISTOVIĆ, U potrazi za utočištem. Jugoslavenski Jevreji u 

Kraljevine Jugoslavije pri Svetoj Stolici uputio je Državnom tajništvu Svete Stolice u travnju 
1943. opširno pismo o stanju u logoru na Rabu temeljeno na izjavama talijanskih svjedoka, a 
to je stanje u dijelu logora gdje je zatvarano slavensko stanovništvo opisao riječima "{...| pravi 
pakao u rukama ne ljudi već zvijeri." Uvjeti u zatočeništvu u kojima je živjelo to hrvatsko 
stanovništvo predsjednik hrvatskog Crvenog križa Kurt Huhn opisao je "strašnim" jer su 
tijekom zime ležali u šatorima na "goloj zemlji i gladovali". Održana je 1 sjednica krajem 
lipnja 1941. posvećena hrvatskim zatočenicima u Italiji, a podatke o tim ljudima ponajviše je 
sakupio zagrebački biskup 1 njegov tajnik prigodom boravka u Rimu. Tim je zatočenicima 
poslana pomoć u novcu i hrani. Vatikan je uredio dva zavoda za prihvat hrvatske djece, njih 
200, u Rimu i Loretu. Pomoć je iz NDH slana preko Crvenog križa i Caritasa. Naveden je i 
primjer nekoliko Talijana koji su se zauzeli za zatočene Hrvate, primjerice odvjetnik iz 
Peruggie, liječnik iz Firenze i jedan franjevački redovnik. 29 

U srpnju 1943. preko MVP NDH Glavno ravnateljstvo za udružbu i društvovnu skrb 
tražilo pomoć u povratku oko 43.000 zatočeni Hrvata, a prema podacima poslanika NDH u 
Rimu u ljeto 1943. u talijanskim koncentracijskim logorima bilo je 70.000 Hrvata. Hrvatska 
strana "prema opravdanom zahtjevu" nije pristala na povratak Židova i pravoslavaca. 
Zatočenici s hrvatskog područja, bilo anektiranog od strane Kraljevine Italije ili s područja 
NDH gdje su Talijani imali vojnu vlast, bili su smješteni pretežno u logorim pod 
zapovjedništvom vojske Kraljevine Italije. Među njima bio je veliki broj djece, oko 15.000, te 
su se razmatrale mogućnosti da se manja djeca smještaju u dječje domove u Jaski, Sisku i 
drugdje, veća djeca od šeste godine u pojedine obitelji, a odrasli, osobito muškarci, u seoska 
domaćinstva gdje nema dovoljno radne snage. Povratnici iz Italije razmještani su pretežno u 
gradove, ali i manja mjesta. Na području Bjelovara bilo oko 50 "povratnika iz Italije", 
većinom djeca i žene. Odbor za pripomoć Zlarinjana, povratnika iz Italije, u siječnju 1944. 
tražio je hranu od Ministarstvu skrbi za oko 40 osoba koje su se vratile iz Italije i smještene su 
u Zagrebu u prosinca 1943. te su ih u prvo vrijeme pomagali Zlarinjani u Zagrebu. U 
okružnice o prihvatu zatočenih Hrvata iz Italije koje su odašiljanje velikim župama, 


kotarevima i općinama tražilo se da smještanje bude na dobrovoljnoj osnovi, odnosno da se 


126 Arhiv Jugoslavije (AJ), Poslanstvo Kraljevine Jugoslavije u Vatikanu, 372, f 18, br. 148, Izvodi iz pisma N. 
Moscatella Vatikanu, 10. travnja 1943.; HDA, MVP NDH, kut. 4, T. 188/43.; Bogdan KRIZMAN, Ustaše i 
Treći Reich, Zagreb 1986., 41.; M. RISTOVIĆ, U potrazi za utočištem, Jugoslavenski Jevreji u bekstvu od 
Holokausta 1941-1945., 128.; C. S. CAPOGRECO, Mussolinijevi logori. Internacija civila u fašističkoj Italiji 
1940. — 1943., 157. 

jave oni koji hoće i mogu prihvatiti zatočenike, jer je bilo "loših iskustava" s prisilnim 
smještanjem. !?7 

Predstavnici hrvatske katoličke crkve prosvjedovali su izravno predstavnicima talijanske 
vlasti kao i u Vatikanu protiv mjera koje su provode prema Hrvatima, osobito su se u tome 
istakli zagrebački nadbiskup Alojzije Stepinac i šibenski biskup Jerolim Mileta.!?8 Caritas 
zagrebačke nadbiskupije odašiljao je hranu i odjeću u brojne logora u Italiji. Zavod svetog 
Jeronima u Rimu preuzimao je pošiljke 1 dijelio svim internircima s područja Jugoslavije, ne 
samo Hrvatima. Poslije kapitulacije Kraljevine Jugoslavije Zavod je pomagao brojnim u 
povratku kao i onim koji se iz raznih razloga nisu željeli vratiti. Novi veliki val Hrvata, 
nekoliko desetaka tisuća, ponovo je stigao u Italiju u svibnju 1945.!* Pri Zavodu je bio 
aktivan i Nikola Moscatello, svećenik Hvarske nadbiskupije i savjetnik poslanstva Kraljevine 
Jugoslavije pri Svetoj Stolici, koji se osobito istakao u pružanju pomoći Židovima s 
jugoslavenskog područja. Insistirao je da se pomogne svim internircima s jugoslavenskog 
prostora bez obzira na "političku i ideološku orijentaciju" pa je tražio pomoć i za "partizansku 
djecu".13% 

Ministarstvo oružanih snaga NDH je u travnju 1943. raspravljalo s MVP NDH o 
talijanskom zahtjevu da se iz djelatne službe u hrvatskim oružanim snagama otpuste svi koji 
su rođeni ili zavičajni na područjima koja su pripojena Italiji. Upravni stožer Ministarstva 
oružanih snaga nije podržavao odluku da ih se otpusti iz vojne službe jer su oni državni 
službenici i imaju sva prava i obaveze kao i svi građani NDH. Što je točno bio povod ovom 
traženju nije izravno navedeno, ali se takvo što vjerojatno tražilo kako bi se suzbio 
"antitalijanski" element u vojnim postrojbama NDH. Bilo je još raznih talijanskih zahtjeva 
koji su od vlasti NDH smatrani kao "irendentistička neumjerenost".15! 

Uništavanje hrvatskih sela bila je česta pojava u obračunu s hrvatskim stanovništvo koje 
je osobito na području Dalmacije često podržavalo partizanski pokret ili su bili optuživani da 
su komunisti i u tim su pohodima gotovo redovito uz talijansku vojsku bili i četnici. Slučajeva 


uništavanja hrvatskih sela bilo je i na područjima pod talijanskom vojnom upravom kao 


27 HDA, MVP NDH), kut. 4, T. 188/43.; B. KRIZMAN, Ustaše i Treći Reich, 41. 

28 HDA, MSPK NDH, kut. 2, br. 14114/43., kut. 3, 383/44. i br. 297/44.; Z. DIZDAR, "Talijanska politika 
prema hrvatskim prostorima i njezine posljedice tijekom Drugog svjetskog rata", 656. 

2 Andrija LUKINOVIĆ, Bratovština svetog Jeronima za pomoć hrvatskim izbjeglicama, 
www.studiacroatica.org/jero/luki1.htm (ulaz ostvarena 4. listopada 2009.). 

30 M. RISTOVIĆ, U potrazi za utočištem, Jugoslavenski Jevreji u bekstvu od Holokausta 1941-1945., 101. 

3! HDA, MVP NDH, kut. 3, T.I. br. 128/1943. i T.I. br. 129/43. 

primjerice na području Ozlja i Krašića gdje su Talijani prilikom "čišćenja od partizana" 
popalili i popljačkali neka sela u veljači 1942.13? 

U napetima nacionalnim odnosima između Hrvata i Srba talijanske vlasti su se 
priklanjale Srbima čemu razloge treba tražiti u represivnim mjerama ustaša prema srpskom 
stanovništvu kao i političke bliskosti koja se temeljila na neblagonaklonom stavu prema 
hrvatskoj državnoj ideji jer ona je predviđala hrvatsku državu u granicama koje obuhvaćaju 
područja zanimljiva Talijanima i područja na kojima živi srpsko stanovništvo koje se osjećalo 
bolje u jugoslavenskom državnom okviru. 

Veliki župan Velike župe Bribir i Sidraga Ante Nikolić u ljeto 1942. upozorio je 
Pavelića da srpsko stanovništvo koje je "izbjeglo" pristupa u četničke redove i vrši nasilje nad 
hrvatskim stanovništvom te je istaknuo potrebu "smirenja i suradnje" te "privezivanje 1 
privlačenje pravoslavaca 1 četnika" osobito na kninskom području jer takvu situaciju koriste 
Talijani da se prošire do Dinare. Također je predložio i mjeru da se Srbima na cijelom 
području NDH vrati oduzete zemlja i navodi primjer da se još nije vratila imovina Srbima u 
Gospiću jer je to stanovništvo bježalo pod prisilom, a ne "po slobodnoj volji". ? 

Na području Hrvatskog primorja talijanska je vojska postavila četničke skupine, 
sastavljene ponajviše od Srba iz Like, kao osiguranje uz prometnice i borbene skupine protiv 
partizana, a te su skupine upadale u sela s hrvatskim stanovništvom gdje su se nalazile i 
brojne izbjeglice iz Like i provodile nasilja zbog čega je to stanovništvo bježalo. Prigovori s 
hrvatske strane od mjesnih predstavnika vlasti nisu imali uspjeha pa se tražila intervencija 
MVP NDH kod talijanskih vlasti. !* 

xk 

Na prijedlog Ministarstva zdravstva NDH 10. lipnja 1941. donesena je zakonska 
odredba o osnivanju Povjereništva za Hrvate povratnike s područja bivše Kraljevine 
Jugoslavije. Zadaća mu je bila održavati vezu i pomoći Hrvatima kod povratak u domovinu te 
im pomoći oko smještaja i zaposlenja. U Povjereništvu su bili predstavnici brojnih 
ministarstava, MUP-a, MVP-a, Ministarstva domobranstva, Ministarstva narodnog 
gospodarstva, Ministarstva zdravstva, Ministarstva udružbe te Glavnog ureda za posredovanje 


rada i hrvatskog Crvenog križa. ? 


132 HDA, MVP NDH, kut. 4, T.I. br. 43/43. 

133 S, D. MILOŠEVIĆ, Izbeglice i preseljenici na teritoriji okupirane Jugoslavije 1941 — 1945., 100.-101. 
134 HDA, MVP NDH, kut. 4, Odsjek za romanske zemlje, br. I.T. 159/43. 

135 Zbornik zakona i naredaba NDH, god. I, svezak I-XII, br. 1.-1258., Zagreb 1941., 173. 

Na području Slovenije koje je zaposjeo Treći Reicha već je tijekom travnja i svibnja 
1941. zabilježeno protjerivanje slovenskog stanovništva. U Donjoj Štajerskoj živjelo je oko 
20.000 Hrvata i oni su manjim dijelom, u tom razdoblju, također protjerivani. Ubrzo je NDH 
postavila pitanje Trećem Reichu vezano uz iseljavanje Hrvata s područja Donje Štajerske i 
zaplijeni njihove imovine. Pojedinci su zatražili zaštitu konzulata NDH u Mariboru koji je 
posredovao kod predstavnika Trećeg Reicha i načelni dogovor bio je da će se pitanje 
iseljavanja Hrvata riješiti diplomatskim putem. Unatoč diplomatskim razgovorima na 
području Donje Štajerske policijske vlasti zatvarale su u logore za iseljavanje Hrvate zajedno 
sa Slovencima, a njihovom su imovinom također upravljali povjerenici. Na konferenciji o 
iseljavanju stanovništva koja se održala 4. lipnja 1941. u njemačkom izaslanstvu u Zagrebu 
govorilo se o "zamjeni stanovništva" odnosno preseljenju Slovenaca i Srba kao i o pitanju 
postupka prema Hrvatima na područjima koje je okupirao Treći Reich. Namjesniku Trećeg 
Reicha u Mariboru dodijeljena su dva izaslanika hrvatske vlade koji su trebali pomagati kod 
iseljavanja Hrvata i miješanih hrvatsko-slovenskih i hrvatsko-njemačkih brakova iz Štajerske, 
a potom su trebali prijeći na područje Koruške, Državnom namjesniku Trećeg Reicha u Bledu 
i obavljati isti posao. Pomoć hrvatskom stanovništvu nastojalo je pružati Hrvatsko kulturno 
društvo "Napredak" koje je djelovalo u Mariboru. Predsjednik društva Dragutin Paljaga 
krajem lipnja 1941. obavijestio je MVP NDH da su Hrvati zajedno sa Slovencima u 
"lagerima" i da su njihove intervencije "skoro iluzorne" te du su uspjeli izvući iz logora vrlo 
malo osoba. Uspjeli su ishoditi da Hrvati koji iseljavaju mogu ponijeti isto kao 1 Slovenci 500 
dinara i 50 kilogram prtljage. Posebne mjere koje su trebale biti primijenjene na Hrvate 
obuhvatile su i hrvatsko - slovenske brakove uključivo i one u kojim je žena Hrvatica, a 
prednost koju su trebali ostvariti bila je vezana uz raspolaganje imovinom. Poslaniku Trećeg 
Reicha u Zagrebu Siegfriedu Kascheu dostavljeni su podaci o iseljavanju Hrvata te je 
predloženo da se odmah puste iz logora, a oni koji su uhićeni zbog radnji koje "podliježu 
kriminalitetu" trebalo je predati sudovima. Pokušalo se intervenirati i za one Hrvate koje su 
optuženi za "antinjemačko držanje" te kao "slovenski nacionalisti", a radilo se o "uglednim 
obiteljima". Predstavnicima NDH u Donjoj Štajerskoj obraćali su se za pomoć osim Hrvata i 
Slovenci 1 drugi "bivši Jugoslaveni" koji su tražili različitu pomoć od putnih isprava za 
prelazak na područje NDH do omogućavanje tranzita preko područja NDH.!** Konzularno 
predstavništvo NDH u Mariboru ukazalo je i na probleme dobivanja državljanstva onim 


Hrvatima koji su živjeli na području Donje Štajerske okupiranom od Trećeg Reicha, a bili su 


136 HDA, MVP NDH, kut. 3, Odsjek za germanske zemlje, NJ 987/1941.; S. D. MILOŠEVIĆ, Izbeglice i 
preseljenici na teritoriji okupirane Jugoslavije 1941 — 1945., 315. 

zavičajni na hrvatskom području zaposjednutom od Talijana te nisu mogli dobivat domovnicu 
iz zavičajne općine. Zatražena je žurna nadopuna zakonske odredbe o državljanstvu, no MVP 
NDH iznijelo je mišljenje da se nesmetano može ostvariti pravo na hrvatsko državljanstvo na 
temelju Zakonske odredbe o priznavanju zavičajnog prava Hrvatima s područje bivše 
Kraljevine Jugoslavije. Oni Hrvati koji su željeli ostati na području Slovenije zaposjednutom 
od Trećeg Reicha nisu mogli dobiti hrvatsko državljanstvo i njihov status se tek trebao riješiti 
međunarodnim ugovorima o položaju hrvatske manjine u inozemstvu. !37 

U transportu slovenskih iseljenika koji je 7. lipnja 1941. upućen u Srbiju, u 
Aranđelovac, bila je i dvadeset i jedna hrvatska obitelj s pedeset i jednom osobom te još 
dvanaest osoba koje su bile iz miješanih hrvatsko — slovenskih brakova. Hrvatski Crveni križ 
je sudjelovao u povratku tih obitelji u Zagreb.!?8 U narednim transportima u kojima je 
iseljavano slovensko stanovništvo bilo je Hrvata 1 osoba iz miješanih hrvatsko - slovenskih 
brakova. U transportu od 27. lipnja bilo je četrnaest Hrvata i dvadeset 1 tri osobe iz hrvatsko — 
slovenskih brakova, a u transportima 1. i 2. srpnja iseljena su još trideset i četiri Hrvata. Još su 
u nekoliko navrata predstavnici vlasti NDH i Trećeg Reicha raspravljalo o odnosu prema 
Hrvatima na područjima koje je zaposjeo Treći Reicha. O tome su razgovarali Slavko 
Kvaternika i Edmund Veesenamayer početkom srpnja 1941., a zatim se još u nekoliko navrat 
u razdoblju od 28. kolovoza do 2. rujna razgovaralo u Grazu o iseljavanju Hrvata s područja 
Donje Štajerske. Razgovore je vodio Vjekoslav Vrančić, predstavnik MVP NDH, i Siegfried 
Uberreither, namjesnik Trećeg Reicha u Donjoj Štajerskoj. Nakratko je dogovoreno da se 
hrvatsko stanovništvo ne primorava na napuštanje Donje Štajerske, a 12. studenog 1941. 
potpisan je sporazum o preseljavanju hrvatskog stanovništva s područja Donje Štajerske. 
Osnovna značajka bila je da se odluka o preseljenju donosi bez prisile, a u roku tri godine od 
sporazuma pismeno se moglo najaviti preseljenje "paritetnom povjerenstvu" u kojem su bila 
dva predstavnika Trećeg Reicha i dva predstavnika MVP-a NDH. Povjerenstvo je odlučivalo 
tko može dobiti pravo na povratnički status prema porijeklu, jeziku i "narodnosnom 
opredjeljenju". Ukoliko pojedine slučajeve ovo povjerenstvo nije riješilo onda je bio nadležan 
jedan predstavnik poslanstva Trećeg Reicha i MVP-a NDH, a krajnju nadležnost imao je 
poslanik Trećeg Reicha u Zagrebu. Povratnici su trebali dobiti potpunu naknadu za ostavljenu 
imovinu. Za sve one koji su sami izbjegli ili su prisilno preseljeni trebalo im se omogućiti 


povratak na tri mjeseca kako bi riješili pitanje imovine. Ista prava imali su i oni povratnici 


137 HDA, MVP NDH, kut. 3, Odsjek za germanske zemlje, NJ 987/1941., NJ 1237/1941., i NJ 2498/1941. 
138 HDA, MVP NDH, kut. 3, Odsjek za germanske zemlje, NJ 1237/1941.; S. D. MILOŠEVIĆ, Izbeglice i 
preseljenici na teritoriji okupirane Jugoslavije 1941 — 1945., 314.-315. 

koji su živjeli ili su imali svoju imovinu u graničnom području. Sporazum se odnosio samo na 
hrvatske državljane "arijevskog porijekla", uključivo i one koji se još nisu vratili iz 
zarobljeništva i one koji nisu bili u "bijegu" s područja Donje Štajerske. 29 

U siječnju i veljači 1944. još se radilo na preseljavanju hrvatskog stanovništva iz kotara 
Brežice/Rann. Sastavljani su popisi po utovarnim/sabirališnim mjestima 
(Reichenburg/Brestanica, Lichtenwald/Sevnica, Steinbrück/Zidani Most, Römerbad/Rimske 
Toplice, Trifail/Trbovlje i dr.) u svrhu primopredaje imovine i preseljenja. Pojavio se problem 
jer se stanovništvo tada većinom nije htjelo preseliti i nije se željelo nacionalno izjasniti, 
osobito oni iz mješovitih brakova (npr. otac Nijemac i majka Hrvatica), zatim starije osobe 
koje su se osjećale Hrvatima, ali se nisu htjele tako izjasniti jer su im djeca ili rodbina imali 
državljanstvo Trećeg Reicha i želji su ostati s njima. Bilo je i onih koji su ranije iselili, a sada 
su samo tražili "status Hrvata povratnika". Preseljavanja Hrvata iz kotara Brežice bilo je još u 
siječnju 1944., a trebali su biti preseljeni na posjede iseljenih Nijemaca s područja Kutine, 
Novske, Kostajnice, Bosanske Gradiške (Brestovčina), Siska, Lipovljana i Samobora (Rude). 
Često se javljao problem jer su na tim posjedima već bile smještene izbjeglice iz Like, Bosne i 
Hercegovine. U siječnju 1944. trebalo je iseliti s područja Krškog/Gurkfelda 28 obitelji s 167 
osoba. 140 

U siječnju 1944. Glavno ravnateljstvo za unutarnju upravu MUP-a NDH tražilo je od 
kotarskih oblasti Novska, Kutina, Samobor, Karlovac, Kostajnica, Petrinja i Zagreb te 
gradskih poglavarstava u Sisku, Petrinji i Karlovcu kao i redarstvene oblasti za grad Zagreb 
da se očituju o stanju iseljenih njemačkih posjeda na koje su se trebali naseliti Hrvati 
povratnici iz Štajerske. U dopisu je navedeno da bi se do 31. siječnja 1944. preselilo iz 
Brežica i Trbovlja u Hrvatsku 250 hrvatskih obitelji na temelju ugovora NDH i njemačke 
vlade te se napominje da je poznato da su već na brojne posjede smještene izbjeglice ili su 
dani u zakup pa se stoga mora naći privremeni smještaj za povratnike. Zavod za kolonizaciju 
morao je osigurati prijevoz imovine povratnika od željezničkih postaja do mjesta naseljenja, a 
za privremeni smještaj povratnika predloženi su posjed Januševac u Savskom Marofu, zgrada 
Župe sv. Marka u Zagrebu kod gradske mitnice Sv. Duh — Šestine, te nekoliko privatnih 


zgrada na Sv. duhu i Bijeniku.!“! 


139 S, D. MILOŠEVIĆ, Izbeglice i preseljenici na teritoriji okupirane Jugoslavije 1941 — 1945.,314.-318.; Bojan 
GODEŠA, "Izseljavanje Hrvatov iz nemškeg zasednog ozemlja na Štajerskem in Gorenjskem v luči primerjeve 
položajev Slovencev in Hrvatov v okviru nacističneg novega reda", Migracije in slovenski prostor od antike do 
danes, Ljubljana 2010., 278.-281. 

u HDA, Zavod za kolonizaciju, kut. 53, Popis Hrvata preseljenika iz kotara Rann (128 predmeta), kut. 331, 
Popisi iseljenika sa željezničke postaje Briickl i kut. 344, fas. 1162/VII, I Rann. 

141 HDA, MUP NDH, br. 551/44. od 10. siječnja 1944. 

Status povratnika dobili su oni Hrvati koji su s područja bivše Kraljevine Jugoslavije 
dolazili na područje NDH, pa tako i iz Srbije i Makedonije. Na području Srbije bilo je oko 20. 
000 Hrvata i tim brojem su vjerojatno obuhvaćeni i Hrvati koji su živjeli na području Zemuna, 
Stare i Nove Pazove te starih i Novih Banovaca koji su u listopadu 1941. pripojeni NDH. 2 
Od travnja 1941. u Beogradu je djelovao i Ured hrvatskog kluba koji je trebao posredovati u 
iseljavanju Hrvata iz Srbije u NDH, ali je posredovao i kod iseljavanja Srba iz NDH u 
Srbiju.!P Hrvati koji su se nalazili su Srbiji bili su pretežno vojne osobe ili državni službenici 
koji su, osobito na jugu Srbije kojeg su zaposjeli Bugari i Talijani, otpuštani iz službe, ali bilo 
je 1 Janjevaca koji su željeli preseliti s Kosova u okolicu Banja Luke. Stoga su vlasti NDH 
nastojale u više mjesta sakupiti povratnike te ih željeznicom vratiti u NDH, a vlasti Trećeg 
Reicha dopustile su da tim poslom grof Adam Orsin boravi u Vranju. Svi povratnici sa svojim 
obiteljima ostvarivali su pravo na naknadu prijevoza. ! 

Hrvati koji su se našli u Makedoniji bili su pretežno zemljoradnici koji su naseljeni u 
vrijeme Kraljevine SHS i Kraljevine Jugoslavije u močvarna i neobrađena područja koje su 
morali isušivati i učiniti ga obradivim. Radnici i intelektualci hrvatskog porijekla živjeli su u 
Skopju. Hrvate u Makedoniji posjetio je izaslanik hrvatske vlade Krunoslav Draganović, 
tijekom lipnja i srpnja 1941., koji je tražio posredovanje poslanstva NDH u Sofiji u rješavanju 
pitanja pravovremene i cjelokupne naknade za ostavljenu imovinu tim hrvatskim iseljenicima. 
Problemi koji su se javili u odnosima bugarskih vlasti prema tom stanovništvu nastojao je 
rješavati Vladimir Židovec, poslanik NDH u Sofiji. Kao problem javio se i negativan odnos 
prema katoličkoj crkvi jer je dio tamošnjih Albanaca bio i katoličke vjere pa su pritisak 
osjetili i Hrvati. Od travnja do prosinca 1941. s područja Makedonije iseljeno je oko 600 
hrvatskih obitelji. Srbi s područja NDH koji su bili kolonizirani također u Makedoniju vlasti 
NDH nisu htjele primiti, osim u iznimni slučajevima, nego su smatrale da ih treba poslati u 
Srbiju, jer se Srbi koje žive na području NDH "odmeću u šume" i "stvaraju nered i nepotrebne 
smetnje".!4 

Prema uputama njemačke vojne uprave vlasti Nedićeve Srbije popisale su Hrvate na 
svome području i oni su u pravilu iseljavani. Bilo je i zahtjeva od strane NDH da se ispita 


koliko ih je u zatvorima, ponajviše zbog komunističke djelatnosti, ali je bilo i nastojanja da se 


142 S, D. MILOŠEVIĆ, Izbeglice i preseljenici na teritoriji okupirane Jugoslavije 1941 — 1945., 319. 

18 HDA, MUP NDH, I-A, br. 1437/42. 

144 S. D. MILOŠEVIĆ, Izbeglice i preseljenici na teritoriji okupirane Jugoslavije 1941 — 1945., 319., 320.; 
Miroslav AKMADŽA, Krunoslav Draganović. Iskazi komunističkim istražiteljima, Zagreb 2010., 9.-10. 

145 HDA, MVP NDH, kut. 6, Odsjek za Podunavlje, Bal. 1085/1941.; S. D. MILOŠEVIĆ, Izbeglice i preseljenici 

svi muškarci zbog vojne službe vrate na području NDH što je osobito bilo teško za obitelji 
miješanih hrvatsko - srpskih brakova. Vlasti NDH su sumnjale da oni koji odlaze u Srbiju s 
ciljem da presele obitelj "nestaju" što su pripisivali ubojstvima, a moglo se raditi i o 
izbjegavanju vojne službe. !46 
xk 

Od prvih ratnih dana, osobito na području Bosne i Hercegovine, veliki broj katolika i 
muslimana morao je bježati iz svojih sela u obližnja veća mjesta 1 gradove ili su pak živjeli u 
zbjegovima po šumama pod pritiskom isprva gerilskih snaga, četnika i komunista, koji će se 
do kraja prve ratne godine podijeliti na četnike i partizane. U arhivskim izvorima vidi se sva 
slojevitost vojnih i političkih prilika pa se javljaju konstrukcije poput "četničko komunističke 
bande ili pobunjenici" ili pak "ustaško partizanska sela"! Preklapanje, ali i u pojedinim 
slučajevima i odvojeno djelovanje, potvrđuje izvješće Oblasnog komiteta KPJ za Bosnu iz 
sredine kolovoza 1941. da su sukobi kod Sanskog Mosta i okolice te ustanak na području 
Bosanske Dubice i Bosanske Kostajnice imali "četnički karaktere". Progoni i represivne mjere 
provođeni su, bilo s četničke ili partizanske strane, nad katoličkim i muslimanskim 
stanovništvom, a opravdavani su prethodnim zločinima, počinjenim ili nepočinjenim, nad 
Srbima, podržavanjem vlasti NDH, partizanskim napadima na četnike i obrnuto, rušenjem 
prometnica i dr. Četnički pokrete je raspad Kraljevine Jugoslavije u travanjskom ratu 1941. 
smatrao slomom srpskih državnih okvira, svaljujući krivnju za brzi slom države "petoj koloni" 
odnosno Hrvatima i Nijemcima (Folksdojčerima). Iznova se četničkom pokretu otvorila 
mogućnost za stvaranje "homogene Srbije", što se smatralo propustom iz 1918., koja bi 
obuhvatila sva područja gdje žive Srbi te bi se ujedno s tih područja odstranili "nesrpski 
elementi". U biti "Velika Srbija" bila je prihvatljiva 1 u jugoslavenskom državnom okviru u 
kojem Hrvatima gotovo da i nema mjesta, a Muslimane je trebalo prognati u Tursku i 
Albaniju." 

U prilog im je išla i netrpeljivost ustaškog pokreta prema svemu jugoslavenskom i 
srpskom što će zorno pokazati progoni svih političkih protivnika i onih koji su bili za 
jugoslavensku opciju te osobito u prvoj godini rata odmazde prema srpskom stanovništvu u 


ime prijeratnog ugnjetavanja Hrvata u zajedničkoj državi. 


146 S, D. MILOŠEVIĆ, Izbeglice i preseljenici na teritoriji okupirane Jugoslavije 1941 — 1945., 323. 

141 Vladimir DEDIJER, Antun MILETIĆ, Genocid nad Muslimanima 1941-1945. Zbornik dokumenata i 
sjećanja, Sarajevo 1990., XXVI-XXVII, 8.-16.; Smail ČEKIĆ, Genocid nad Bošnjacima u Drugom svjetskom 
ratu, Sarajevo 1996., 23.-27., 62.-65.; Zdravko DIZDAR, Mihael SOBOLEVSKI, Prešućeni četnički zločini u 
Hrvatskoj i u Bosni i Hercegovini 1941. 1945., Zagreb 1999., 75.-76, 102., 118. 

U svibnju 1941. u Sanski Most dolaze prvi muhadžiri — izbjeglice. Bile su to pretežito 
obitelji iz Kijeva, odnosno iz muslimanskog zaselka koji su izbjegli pred Srbima iz 
istoimenog zaselka. Izbjeglice su uzdržavane hranom koju su vlasti uzimale od Srba i Židova, 
a osobito je pritisak vršen na srpska sela, Tramošnja, Kijevo, Kozica i dr., koja su sudjelovale 
u pobuni u svibnju 1941. Krajem srpnja 1941. brojno muslimansko stanovništvo s područja 
Podgrmeča pobjeglo je pred četnicima u Krupu. Od kraja lipnja do kraja kolovoza 1941. na 
području Gackog 1 Bileće, uz velika stradavanja, osobito muslimana, brojno je stanovništvo 
bilo u bijegu pred četnicima. Oko 4.5000 ih je bilo u zbjegu u Bileći 1 čekalo dolazak 
talijanske vojske, a početkom rujna manja grupa partizana pokušala je evakuirati 
muslimansku djecu i žene s područja Fatnice u Stolac, ali nisu uspjeli jer su napadnuti od 
četnika i "srpskih žandara" na Dabru. U rujnu i listopadu 1941. iz svih istočnohercegovačkih 
kotareva stanovništvo je bježalo u Čapljinu, Mostar i Dubrovnik. !# 

Četničke vojne skupine djelovale su od ljeta 1941. na kninskom području i u južnoj Lici, 
a u listopadu 1941. ustrojena su dva četnička puka u Kninskoj krajini, jedan odred na 
Bukovici te sredinom studenog 1941. jedan četnički puk u južnoj Lici, a u ožujku i travnju 
1942. četničke snage su objedinjene u Dinarskoj četničkoj diviziji. Njihovo ustrojstvo i 
jačanje bilo je omogućeno uz snažnu pomoć talijanske vojske. Na području sjeverne 
Dalmacije zaposjednute od Talijana sredinom srpnja 1941. tamošnje srpsko stanovništvo kao i 
ono izbjeglo s državnog područja NDH u još neizdiferenciranom ustaničkom pokretu, koji će 
se podijeliti na četnike i partizane, započeli su svoje vojno i političko ustrojavanje koje je bilo 
usmjereno protiv vlasti NDH što je u praksi često značilo protiv hrvatskog stanovništva. Od 
kraja srpnja do studenog 1941. s područja Like bježi hrvatsko stanovništvo, primjerice iz 
Rudopolja u općini Bruvno te Mazina, Otrića i Zrmanje u kotaru Gračac. 14° 

Zbog nedostatka izvora za prve mjesece rata, jer još nisu bile ustrojene državna tijela za 
brigu o izbjeglicama, teže je rekonstruirati tokove izbjegličkih kretanja, a tisak NDH nije 
donosio takve vijesti niti u promidžbene svrhe jer bi to bilo oportuno priznavanje da vlast ne 
drži konce u svojim rukama. 

U kolovozu 1941. polovica Bosne i Hercegovine bila je pod vlašću ustanika i 
nadovezivala se na ustanička područja u sjevernoj Dalmaciji, Lici, Kordunu i Baniji. Ustanici, 
su organizirali pobunu 27. srpnja 1941. u Bosanskoj krajini. S područja, Livna, Knina, 


Gračaca, Udbine, Gospića, Bihaća, Bosanske Krupe, Bosanskog Novog, Bosanskog Grahova, 


148 Branko J. BOKAN, Sanski Most do jula 1941. g., Sanski Most 1974., 291.; Z. DIZDAR, M. SOBOLEVSKI, 
Prešućeni četnički zločini u Hrvatskoj i u Bosni i Hercegovini 1941. 1945., 117., 119. 

Prijedora, Sanskog Mosta, Ključa, Mrkonjić Grada, Jajca i Glamoča, pokrenut je veliki val 
izbjeglica. U studenom 1941. talijanska vojska daje načelno garancije hrvatskom stanovništvu 
da se vrati na područje Bosanskog Grahova što su onemogućili tamošnji četnici te je 
hrvatskog stanovništvo "danomice bježalo" na područje Knina. U kolovoza 1941. oko 2.800 
Hrvata iz Boričevaca i okolice Kulen Vakufa izbjeglo je u Bihać, a u rujnu 1941. kada su ga 
ustanici zaposjeli, u mjestu je bilo i nekoliko tisuća izbjeglih muslimana. !5% 

Krajem rujna i početkom listopada 1941. u pokretu je bilo oko 50.000 osoba samo na 
području Bosne gdje su se izbjeglice slijevale u Bihać, Jajce, Sanski Most, Prijedor, Livno te 
Knin. Velike župe i pojedinci pružali su pomoć tom stanovništvu, a radilo se pretežno o 
ženama i djeci. Izbjeglice su premještane u Zagreb i druga područja sjeverno od Save. Novine 
su njihovo protjerivanje povezivali s djelovanjem četnika i "četničko — komunističkih bandi". 
I na područje Livna došlo je oko 4.500 izbjeglica s područja Glamoča i Grahova i njihove 
okolice koje su prognali četnici pod zaštitom talijanske vojske. Brojni su katolici i muslimani 
tijekom listopada 1941. prognani i izbjegli iz kotareva Gacko, Bileće i Trebinje jer talijanska 
vojska nije razoružala srpske ustanike. Iz Mostara su se također bunili da talijanska vojska 
razoružava stanovništvo po hrvatskim selima te da se u Mostaru u talijanskim odorama 
pojavilo i oko 25 Srba. S bihaćkog područja tijekom druge polovice rujna 1941. također je 
izbjeglo brojno stanovništvo. Oko 1.250 osoba, pretežno žena i djece katoličke vjere, 
smješteno je u Staru Gradišku, a dio na područje Čazme i Bjelovara. Među tim izbjeglicama 
bilo je i preko dvije stotine djece, pretežno muslimanske, bez roditelja koji su stradali od 
četnika i koji su dovedeni u Zagreb. Isprava su bili smješteni na Zagrebački zbor, a potom u 
ženski studentski dom na Josipovcu, u Zavodu za gluhonijeme i Zavodu u Klinča Selu. 
Novine su popratile njihov dolazak te brigu zagrebačkog muftije Ismeta Muftića koji je obišao 
muslimansku i katoličku djecu. Dana 11. i 12. rujna 1941. došla su u Zagreb dva transporta 
"gole, bose, izgladnjele i bolesne" djece iz Bosne čiji su roditelji stradali od četnika i 
partizana, a dio vrlo male djece nije znalo niti svoje ime. U prvom transportu bila su djeca iz 
sela Krnjeuša, Vrtoč, Lipa, Kulen Vakuf, Plišević i dr. Sredinom rujna 1941. u Bileći se 
nalazila sabiralište s brojnom muslimanskom i katoličkom djecom čiji su roditelji stradali u 
napadima četnika i partizana. Poseban odbor na čelu s Alijom Šuljkom trebao ih je otpremiti u 


Zagreb. ?! 

Od kolovoza do studenog 1941. s područja istočne Bosne muslimansko stanovništvo 
izbjeglo je pred upadima četnika u Tuzlu i Sarajevo. ?? 

Brojne su se udruge i građani uključili u pružanje pomoći izbjeglicama pa i "Hrvatski 
radiša" koji je sakupljao pomoć za djecu iz Bosne, muslimansku 1 katoličku te djecu iz Like 
koja su bila većinom bez roditelja ili samo s jednim, a izbjegli su iz sela koja su popaljena ili 
uništena od četnika ili partizana. Za Božić 1941. novčanu pomoć za stradalu djecu iz Bosne 
dali su poslanik Trećeg Reicha u Zagrebu Siegfried Kasche i opunomoćeni general Edmund 
Glaise von Horsteanu. ?? 

Planirane su, a neke i provedene, akcije za smještaj brojne djece kojima su stradala oba 
roditelja u ratu, većinom iz Bosne, ili su ostali s jednim roditeljem koji nije u mogućnosti da 
uzdržava dijete. Katolička djeca koloniziran u seoske obitelji isprva u Mraclin, Krapinu, Svetu 
Nedjelju, Virje, Budrovac i Đurđevac ili su smještani u dječje domove u Jastrebarskom, 
Osijeku, Fužinama, Visokom, Foči te u Vignju na Pelješcu gdje je prebačen dom s Korčule. 
Bilo je također i akcija dovođenja djece iz siromašnih krajeva na prehranjivanje u uvjetno 
rečeno u bogatije krajeve. Tako su djeca iz Like u rujnu 1941. boravila u Podravini u Virju. "4 

U listopadu 1941. intenzivirali su se napadi četnika i komunista u okolici Bosanskog 
Novog te se grad slilo oko 1.500 izbjeglica iz okolnih sela što je uzrokovalo veliku nestašicu 
hrane, a uslijed toga su i doseljeni Slovenci na to područje ubrzo ponovno preseljeni. "5 

U studenom 1941. u Zagrebu se nalazilo nekoliko tisuća muslimana iz Bosne koji su bili 
smješteni i u slovenskom Narodnom dom i o njima se brinuo Hrvatski Crveni križ. Stoga je u 
studenom 1941. Ministarstvo udružbe poslalo dopis Ravnateljstvu za ponovu u kojem traži 60 
kuća za naseljavanje muslimana iz Bosne na području kotara Virovitica. 9 

Tijekom proljeća i ljeta 1942. zbližavanje vlasti NDH s četnicima, posredstvom 
Talijana, bilo je pitanje odabira manjeg zla, odnosno ujediniti se na liniji borbe protiv 
partizana i ujedno s figom u džepu računati na međusobno razračunavanje među srpskim 


stanovništvom u redovima četnika i partizana. Cetnici su u savezništvu s ustašama osiguravali 


sebi opskrbu hranom i osiguranje liječenja. "Zagrebački sporazum" od 19. lipnja 1942. 

5 Z. DIZDAR, M. SOBOLEVSKI, Prešućeni četnički zločini u Hrvatskoj i u Bosni i Hercegovini 1941. 1945., 
120.-121. 

5 Hrvatski narod, 21. rujna 1941. i 27. prosinca 1941. 

34 Hrvatski narod, 13. rujna i 16. rujna 1941. 

5 HDA, MDR, Ured za podržavljeni imetak, kut. 1848, Razni spisi Ponove i Logora Požega VIII-XI 1941., Br. 
21687/1941. 

5 HDA, RSUP SRH SDS, 14.0.2., Colnar Alojzije, kopije zapisnika o saslušanju — prijevod sa slovenskog, str. 
4.; HDA, MDR, Ured za podržavljeni imetak, kut. 534, br. 37508. 

legalizirao je četničke vojne snage pod imenom Milizia volontaria 
anticommunista/Dobrovoljna antikomunistička milicija koja je već bila ustrojena u Crnoj Gori 
i istočnoj Hercegovini. Postojale su naoružane pokretne jedinice za borbu protiv komunista na 
području "talijanske Dalmacije" što je u većini slučajeva značilo haranje po selima 
nastanjenim hrvatskim stanovništvom, ali i srpskim koji su bili skloni partizanima. Vlasti 
NDH su smatrale da su u biti Druga talijanska armata i četnički pokret "u ratu" protiv 
NDH." 

Veliki broj izbjeglica tijekom 1942. došao je na području zapadne Bosne, Banja Luke, 
Sanskog Mosta, Prijedora i brojnih drugih mjesta među kojima je prevladavalo pravoslavno 
stanovništvo s područja Kozare, ali bilo je i izbjeglica iz Hercegovine i drugih bosanskih 
krajeva. Očajne zdravstvene, higijenske i prehrambene prilike nastojao je poboljšati 
Higijenski zavod u Banja Luci u suradnji s vojskom osobito po pitanju raskuživanja i 
cijepljenja.!?$ U svibnju 1942. u Višegradu je ostalo oko 1.000 nezbrinutih izbjeglica ispred 
"četničko — komunističkih bandi" izbjeglih u rujnu prethodne godine od kojih je oko 300 
"umrlo od gladi i bolesti po ulicama". U kolovozu 1942. kada su četnici ušli u Foču tamo su 
se uz mjesno stanovništvo nalazile i brojne izbjeglice. Oko 5.000 muslimana uspjelo je 
pobjeći iako su četnici "strojnicama 1 bacačima pucali 1 tukli" po masama stanovništva u 
zbjegu. Bježalo je stanovništvo i s područja Rogatice i Vlasenice u Sarajevo, Tuzlu i Mostar. 
U Sarajevu je u veljači 1942. bilo oko 11.266 izbjeglica, pretežno muslimana i prevladavali su 
žene i djeca do 7 godina i starci. Računalo se na dolazak još velikog broja izbjeglica tako da 
su se morali pripremiti za uzdržavanje oko 17.000 izbjeglica. Smještaj tih ljudi bilo je vrlo 
loš, oko 90 % ih je ležalo na "golom podu", u oskudnoj odjeći i bez obuće, a vrijeme je bilo 
izuzetno hladno, -25 ° C. Djeca su većinom bila odjevena u "jednu poderanu prljavu košulju". 
Najbrojniji su bili iz istočnobosanskih kotareva Goražda, Rogatice, Čajniča, Foče, Višegrada i 
Srebrenice te iz okolice Sarajeva i Vlasenice te i istočnohercegovačkih kotareva: Gacko, 
Bileća, Nevesinje, Ljubinje, Trebinje i Stolac. Dio ih je bio 1 iz Sandžaka. Problem oko 
smještaja, prehrane i odijevanja tih izbjeglica tijekom hladnih zimskih mjeseci bio je 
ogroman. Progone na području istočne Hercegovine zaustavio je na kraće vrijeme dolazak 
partizanskih snaga. U razdoblju od svibnja do rujna 1942. lijeva obala Neretve bila je 
"očišćena" od katolika i muslimana, kao primjerice u Stolcu gdje ih je ranije bilo oko 28.000. 


Izbjeglice s toga područja smještane su na sjeverna područja, u i oko Lepoglave i Požege. U 

rujnu je pritisak na muslimansko stanovništvo smanjen jer je došlo do dogovor između 
muslimanskih predstavnika i četnika na području Stoca i Dubrave. Hrvati sa stolačkog 
područja, oko 6.000, prvo su izbjegli na područje Čapljine, gdje je prethodno bilo oko 20.000 
hrvatskih izbjeglica iz istočne Hercegovine, a iz Čapljine su prebačeni u Slavoniju, u Požegu i 
okolicu. Iz kotara Ravno u listopadu su Hrvati izbjegli u Slano na dubrovačkom području. Od 
polovice srpnja 1942. hrvatsko stanovništvo na banjalučkom području bježi pred "četničkim 
ophodnjama" koje upadaju u hrvatska sela Pavlovac, Motike, Petričevac, Šargovo, Reborovac 
i Vlaški Brijeg.!* Od 29. kolovoza do 4. rujna 1942. istočnohercegovački četnici zajedno s 
talijanskom vojskom poharali su podbiokovska sela u Velikoj župi Cetina, osobito Rašćana, 
Župa Biokovska, Kozica i Dragljani. Dio stanovništva uspio je izbjeći. !$0 

U proljeće 1942. ukupan broj izbjeglica na području NDH bio je oko 100.000, a 
Vrhovno oružničko zapovjedništvo NDH u studenom 1942. objavilo je u svom izvješću da su 
"svi sporazumi s četnicima bez ikakve vrijednosti" jer oni i dalje pod talijanskom zaštitom 
kao "protukomunistička milicija" upadaju u hrvatska sela koja "okrivljuju" za komunizam te 
da vlasti NDH "uopće preziru". !'$! 

Ministarstvo skrbi za postradale krajeve poslalo je okružnicu 3. listopada 1942. svim 
velikim župama da se očituju o broju izbjeglica i mjestu otkuda izbjeglice dolaze. Pojedine 
velike župe slale se ne samo sumarne brojeve nego čak i poimenične popise koji nisu sačuvani 
uz predmetne spise. !$2 

Nakon kapitulacije Kraljevine Italije četnički pokret i njegove vojne snage na području 
NDH stavile su se u službu Trećeg Reicha kojem je to i te kako odgovaralo s obzirom na 
trenutnu geostratešku važnost dalmatinskog područja. I dalje su četnici, sada samo pod 
drugim okriljem, harali po hrvatskim selima pod izlikom da su partizanska što nužno nije 
odgovaralo i stvarnom stanju. Vlasti NDH su razočarano gledale i na tu suradnju te su je 
smatrali opasnijom za opstanka NDH od eventualne suradnje NDH s partizanima, no u 
konačnici i jedni i drugi bili su im "neprijatelji". Tijekom 1943. i dalje su kolone hrvatskih i 
muslimanskih izbjeglica i prognanika lutale u potrazi za utočištem. U veljači 1943. s područja 


Imotskog u Sinj izbjeglo je oko 3.000 Hrvata zbog upada četnika. U proljeće i ljeto 1943. 


159 S, ČEKIĆ, Genocid nad Bošnjacima u Drugom svjetskom ratu, 104.-126.; Mato NJAVRO, Stradanja 1941.- 
1953. Sjećanja i zapisi o stradanju dijela hrvatskog naroda tijekom i nakon Drugog svjetskog rata u jugoistočnoj 
Hercegovini i u izbjeglištvu po hrvatskim prostorima, Zagreb 1998., 47.-87.; Z. DIZDAR, M. SOBOLEVSKI, 
Prešućeni četnički zločini u Hrvatskoj i u Bosni i Hercegovini 1941. 1945., 126.-127., 129., 131.-134. 

160 Z, DIZDAR, M. SOBOLEVSKI, Prešućeni četnički zločini u Hrvatskoj i u Bosni i Hercegovini 1941. 1945., 
130. 

161 Z, DIZDAR, M. SOBOLEVSKI, Prešućeni četnički zločini u Hrvatskoj i u Bosni i Hercegovini 1941. 1945., 
127., 135. 

1692 HDA, Ministarstvo skrbi za postradale krajeve NDH (MSPK NDH), kut. 1, br. 7983-I-1-1942. 

kotarske oblasti slale su dnevna i tjedan izvješća o stanju izbjeglica, no, većina njih nije 
sačuvana ili je sačuvana samo djelomično. U travnju 1943. iznova raste broj izbjeglica iz 
čajničkog i fočanskog kotara. Na području Srebrenice početkom travnja bilo je 5.316 
izbjeglica, u Tuzli, nešto kasnije, 20.000, a brojne izbjeglice nalazile su se i u Sarajevu, 
Rogatici, Goraždu, Višegradu kao i drugim gradovima pod nadzorom vlasti NDH. U travnju i 
svibnju 1943. s područja Dervente, Prnjavora, Tešnja i Kotor Varoša izbjeglo je na područje 
Velike župe Posavje brojno stanovništvo pa se na tom području broj izbjeglica porastao na 
28.000.167 

Velike župe i kotarske oblasti imale su brojne probleme s prehranom, prihvatom, 
smještajem i liječenjem izbjeglica. Neke su velike župe i kotarske oblasti još u proljeće 1943. 
javljale o "očajnom stanju" izbjeglica na njihovom području kao što je to primjer Velike župe 
Krbava i Psat. Kotarska oblast u Koprivnici početkom lipnja 1943. pripremila je za smještaj 
izbjeglica u nekoliko prostorija u tvornici "Danica", a izbjeglice se nisu htjele premjestiti iz 
zgrade gimnazije u Koprivnici. U kotaru Sinj partizani su u selu Obrovac spalili nekoliko 
kuća u lipnju 1943. pa je četrnaestero osoba ostalo bez smještaja. Kotarska oblast u Bugojnu 
tražila je u srpnju 1943. od nadležnog ministarstva sapuna i sredstva za pranje za preko 1.800 
izbjeglica koji su boravili na njihovom području jer su svi bolovali od kožnih i drugih bolesti i 
opisuje ih se kao "bijednike". U srpnju 1943. Ministarstvo skrbi za postradale krajeve 
obavijestilo je Državno ravnateljstvo za prehranu o osnivanju izbjegličkog logora u Krčmenici 
kraj Banja Luke za 4.000 izbjeglica i tražilo hranu za njih.!9+ Tjedno izvješće o stanju 
izbjeglica u Bosanskoj Gradiški za razdoblje od 10. srpnja do 17. srpnja 1943. navodi da se 
tamo nalaze 3.745 osoba. Zdravstveno stanje izbjeglica bilo je izuzetno loše jer je većina 
imala trbušni ili pjegavi tifusa, a obećana hrana nije im bila isporučena te su izbjeglice 
gladovale. Nešto kasnije izvješće upozorava na alarmantno zdravstveno stanje i glad te se 
predlaže da se omogući povratak izbjeglica na "očišćena područje".!$" Na području Bosanske 
Gradiške neprekidno su se nalazile izbjeglice iz Bosne i Dalmacije tako ih je i u studenom još 
uvijek bilo oko 3.700 i to pretežno izgladnjele i bolesne djece, žene 1 starci. Upravo zbog 
brojne djece koja su bila bez roditelja osnovan je i dom za izbjegličku djecu.!** Velika župa 


Usora i Sol iz Tuzle izvijestila je u srpnju 1943. da je iz srebreničkog, zvorničkog, 


16 Z, DIZDAR, M. SOBOLEVSKI, Prešućeni četnički zločini u Hrvatskoj i u Bosni i Hercegovini 1941. 1945., 
61.-62., 139.-141. 

164 HDA, MSPK NDH), kut. 1, br. 3553/43. i br. 3657/43.; kut. 3, br. 4059/43., br. 3125/43. i br. 3665/43. 

165 HDA, MSPK NDH), kut. 1, br. 3885/1943. i br. 4986/43. 

166 HDA, MSPK NDH), kut. 2, br. 15596/43. i kut. 3, br. 2726/44. 

kladanjskog i tuzlanskog kotara pridošlo još nekoliko desetaka tisuća, a broj im se danomice 
povećavao. 97 

Kotarska oblast Nova Gradiška tražila je 26. srpnja 1943. živežne namirnice za 12.500 
izbjeglica i "neproizvoditelja" na svom području. U kolovozu 1943. još uvijek su bile brojne 
izbjeglice na njihovom područje; iz kotara Varcar Vakufa (100), iz kotara Prnjavora (800), s 
Kozare (500), iz kotara Stolac (90) 1 još oko 500 djece iz raznih krajeva Bosne. Na njihovom 
području nalazilo se još oko 400 kolonista na području općine Okučani koji su se zbog 
povratka iseljenika, srpskog stanovništva, morali razmještati. Broj izbjeglica u kotaru Novska 
povećao se od kolovoza 1943. jer su ljudi iz Bosanske Dubice pobjegli u Jasenovac. !68 

Povjerenik za izbjeglice iz Prijedora tražio je u kolovozu 1943. hranu i naveo podatak da 
je za proteklih 6 mjeseci dostavljeno nedostatno hrane za oko 40.000 izbjeglica 1 stradalnika 
koliko ih je u tome razdoblju kroz to područje prošlo ili se zadržalo. Ministarstvo skrbi 
odobrilo je sredstva za 7.749 izbjeglica, a najbrojnije su izbjeglice bile s područja Sanskog 
Mosta, Prijedora, Bosanskog Petrovca, Ključa 1 iz Svinjara. Otežavajuće okolnosti u prehrani 
izbjeglica bile su ograničena slobodna prodaja žita, partizanska blokada pojedinih mjesta što 
je onemogućavalo dostavu hrane na tržnice u gradovima i izuzetno visoke cijene. 19? 

Krajem kolovozu 1943. stanovništvo ličkog sela Podlapača izbjeglo je u Gospić.!"" U 
rujnu 1943. u Velikoj župi Bribir — Sidraga bilo je ukupno 7.828 izbjeglica smještenih u 
najvećem broju u Knin, a izbjeglice su došle s šireg kninskog područja, te kotareva Drniš, 
Omiš, Šibenik, Gračac, Bosansko Grahovo, Bosanski Petrovac, Gospić, i dr.!7! U razdoblju od 
kolovoza do listopada 1943. na području Velike župe Cetina boravile su brojne izbjeglice. 
Prvo su dolazili iz kotara Imotski i Omiš gdje su najviše stradala podbiokovska sela 
Grabovac, Zagvozd, Rašćane, Župa, Krstatice, Slivno iz kojih je stanovništvo izbjeglo, a 
posebice Lovreć, a potom je sve brojnije stanovništvo s Brača, iz okolice Omiša, sa sinjskog, 
imotskog i makarskog područja. U listopadu je Velika župa Cetina tražila žitarica, ulja, šećera 
za 16.500 izbjeglica 17? 

Pohodi četnika tijekom listopada 1943. na područje Višegrada i Rogatice prouzročili su 
val od oko 100.000 izbjeglica iz istočne Bosne. Župski povjerenik za izbjeglice u Sarajevu 
sredinom listopada tražio je od Ministarstva skrbi za postradale krajeve pomoć za oko 50.000 


izbjeglica u "očajnom stanju" iz istočne Bosne. Na području Banja Luke i Bosanske Gradiške 


197 HDA, MSPK NDH, kut. 1, br. 6268/43. 

168 HDA, MSPK NDH, kut 1, br. 7864/43., kut. 2, br. 11322/43. i kut. 3, 295/44. 
19 HDA, MSPK NDH, kut. 1, br. 6793/43. 

170 HDA, MSPK NDH, kut. 1, br. 6426/43. 

171 HDA, MSPK NDH, kut. 2, br. 6947/43. 

!2HDA, MSPK NDH, kut.1, br. 6819/43. i br. 6951/43. 

bilo je više od 19.000 izbjeglica, na području Dervente 3.000, Velike župe Gora više od 
6.500. Ministarstvo skrbi tražilo je Ministarstva seljačkog gospodarstva hranu za oko 100.000 
izbjeglica iz "istočnih krajeva NDH" koji su izbjegle u Sarajevo i druge veće gradove. 175 U 
prosincu 1943. talijanska je vojska na pelješkom području spalila kuće u Orebiću, Lovištu, 
Stankovićima i Nakovanju i preko 80 osoba je ostalo bez krova nad glavom.!"* 

Hrvatski Crveni križ preko izaslanika Međunarodnog Crvenog križa u Zagrebu ishodio 
je pomoć za djecu u Hrvatskoj koja se započela provoditi u prosincu 1943. Dijelilo se 
kondenzirano mlijeko i sapun, a također se tražilo i da Američki Crveni križ donira lijekove 
za civilno stanovništvo. !"? 

I tijekom 1944. brojno stanovništvo živjelo je u izbjeglištvu. Njemačka vojska 
raspolagala je podatkom da je početkom 1944. na području NDH u "bijegu" oko 230.000 
osoba od toga oko 210.000 na području Bosne i većinom se radilo o muslimanskom 
stanovništvu. U ožujku 1944. u Sarajevu je još bilo 26.922 prijavljene izbjeglice. Krajem 
1944. nakon ponovnog upada četnika iz Srbije i Crne Gore u istočnu Bosnu povećava se broj 
izbjeglica pa je u Sarajevu popisano 54.349 od toga 25.450 djece. !7$ 

U ožujku 1944. Međunarodni Crveni križ raspolagao je podacima da "srpske snage 
generala Mihajlovića" provode "nasilne progone" protiv muslimanskog i katoličkog 
stanovništva na jugoistoku NDH "nastojeći ga istrijebiti". Snage "maršala Tita" i "hrvatske 
vladine snage" nastoje te progone "smanjiti". Međunarodni Crveni križ tražio je da britanski 
Crveni križ intervenira kod jugoslavenske emigrantske vlade. Smatrali su da treba osigurati 
pomoć za 1.500.000 osoba koje bježe prema sjeveru zemlje gdje je podignuto osam velikih 
prihvatnih logora. "Merhamet" i "Narodna uzdanica" nastojale su pomoći muslimanskom 
stanovništvu koji su bili većina u zbjegu. Odjel Hrvatskog Crvenog križa u Sarajevu pomagao 
je svim izbjeglicama ne praveći razliku, ali njihove mogućnosti bile su skučene.!/ 

U kotar Sinj također je bilo teško stanje jer su partizani "držali" brojna mjesta u ovom 
kotaru, osim Sinja, Trilja, Hana, Hrvaca i Vrlike. Početkom svibnja 1944. s toga područja, 


osobito iz sela Otoka, protjeran je veliki broj obitelji čiji su se članovi nalazili u 


13 Z. DIZDAR, M. SOBOLEVSKI, Prešućeni četnički zločini u Hrvatskoj i u Bosni i Hercegovini 1941. 1945., 
145. 

"HDA, MSPK NDH, kut. 3, br. 3665/43. 

75 Veze Međunarodnog odbora Crvenog križa i Nezavisne Države Hrvatske. Dokumenti, (prir. Mario Kevo), knj. 
1., Slavonski Brod, Zagreb, Jasenovac 2009., 197.; Zdravko ŽIDOVEC, Hrvatski Crveni križ. 125 godina u 
službi humanosti, Zagreb 2003., 77. 

76 V, DEDIJER, A. MILETIĆ, Genocid nad Muslimanima 1941-1945. Zbornik dokumenata i sjećanja, 423.- 
427.; Z. DIZDAR, M. SOBOLEVSKI, Prešućeni četnički zločini u Hrvatskoj i u Bosni i Hercegovini 1941. 

77 Veze Međunarodnog odbora Crvenog križa i Nezavisne Države Hrvatske. Dokumenti, 227.-229. 

domobranstvu ili ustaškoj vojnici. Nisu im dopustili ponijeti imovinu, osim odjeću na sebi. U 
Sinju se nalazilo oko 1000 bjegunaca, u Hanu oko 300, u Trilju oko 400, u Hrvacama oko 400 
i u Vrlici oko 400. Ovaj broj se danomice povećavao te je u Sinju radila i javna kuhinja za 
izbjeglice, no i domaće stanovništvo imalo je poteškoća s opskrbom jer je Sinj bombardiran 
15. lipnja 1944. I na području Imotske krajine stanovništvo je bilo u neprekidnom zbjegu 
zbog stalnih upada "odmetnika", osobito podbiokovska sela te su se izbjeglice slijevale u 
Imotski, a nije bilo prijevoznih sredstava za njihovo otpremanje u druge sigurnije krajeve gdje 
bi ih se prehranilo.!/ 

Tijekom rata Slavonija je bila obećana zemlja za brojne izbjeglice, prognanike i 
koloniste gdje se dolazilo s osnovnom nadom da neće biti gladni. Dolazak gladnih i bolesnih 
izbjeglica i prognanika nije jenjavao pa se ubrzo javilo i zasićenje te problemi oko prijama 
izbjeglica i prognanika iz Bosne, Like, Hercegovine i Dalmatinske zagore koji su dolazili 
organizirano i samoinicijativno u potrazi za hranom kao i, uvjetno rečeno, mirom. Župan 
Velike župe Baranja Stjepan Hefer obratio se 6. rujna 1943. Glavnom ravnateljstvu za 
udružbu i društvovnu skrb i Ministarstvu skrbi za postradale krajeve da se s područja Velike 
župe Pliva i Rama neprekidno šalju izbjeglice u Veliku župu Baranja, posebice iz Livna i 
Duvna kojima nadležne kotarske oblasti izdaju propusnice ili ih se usmeno uputi. Napominje i 
da je poznato da su se ti krajevi "očišćeni od odmetnika" te da bi se ti ljudi trebali tamo vratiti. 
Također napominje da ne dolaze muškarci sposobni za rad koji bi kao sezonski radnici 
priskrbili hranu za obitelj nego obitelji s malom djecom, bez prikladne odjeće, obuće i posuđa. 
Upozorio je da je samo tijekom 1942. u Veliku župu Baranja stiglo na desetke tisuća 
izbjeglica te "da uz najbolju volju" više ne mogu preuzimati obaveze brige za izbjeglice. 
Hefer je naveo i primjer s početka rujna 1943. kada je dvadesetak izbjeglice iz sela Kongore, 
iz kotara Duvno, došlo nenajavljeno te da su ih krajnjim naporima smjestili i omogućili im 
"pristojno življenje". Hefer je molio da se ovakvo "šetanje" ljudi zabrani. U Velikoj župi 
Baranja u kotarevima Osijek, Đakovo, Našice, Donji Miholjac i Valpovo početkom 1944. bilo 
je još 8.481 izbjeglica, a među njima su bila najbrojnija djeca. U veljači 1944. s đakovačkog 
područja pokrenuta je akcija da se djeca ukoliko imaju roditelje u Bosni njima i vrate, kako bi 
im se "olakšalo životno stanje" jer djeca su teško podnosila odvojenost od roditelja. U Velikoj 
župi Vuka nastojalo se izbjeglice i prognanike uključiti u poslove vršidbe premda su se 
izbjeglice potužile da ih se "onemogućuje na svakom koraku" što je veliki župan Elicker 


opovrgnuo. Radilo se i u ovoj župi na povratku izbjeglice iz Bosne i Hercegovine u svoje 


18 HDA, MSPK NDH, kut. 6, br. 21980/44. 

domove, ukoliko je vojna situacija dopuštala, kako bi se omogućio prihvat drugih.!" Na 
đakovačkom području, u općini Satnica, u veljači 1943., bilo je izbjeglica iz općine Aladinići, 
kotar Stolac, općine Kruševljani kotar Nevesinje i općine Obrovac kotar Benkovac.!8 U 
kolovozu 1943. zatraženo je od Glavnog ravnateljstva za prehranu da se omogući 
izbjeglicama koje se vraćaju u svoje domove iz "žitorodnih područja" da ponesu 45 kilograma 
hrane po osobi jer se većinom vraćaju na popaljena i razrušena imanja te da su ti krajevi i 
dalje izloženi stradanju. Iz ureda predsjedništva vlade s potpisom Vjekoslava Vrančića poslan 
je dopis 30. kolovoza 1943. da se izbjeglicama koji su u "sjevernim krajevima", poglavito 
Slavoniji i Srijemu, radili kao poljodjelski radnici ili su obrađivali zemlju u zakupu, a sada se 
vraćaju u "južne krajeve", Bosnu i Hercegovinu i Dalmatinsku zagoru, omogući odvoz hrane 
koju su zaradili ili sami požnjeli.!5! 

Izbjeglički život najviše je pogađao djecu koja su vrlo često bila bez oba ili jednog 
roditelja i u pravilu ih se nastojalo smjestiti u domove koji su u ljeto 1943. postojali u Banja 
Luci, Brčkom, Jastrebarskom, Kiseljaku, Velikom Taboru, Sarajevu, Vakufu i dr. Domovi su 
dobivali sredstva od Glavnog ravnateljstvo za udružbu i družtvovnu skrb, Odjel za družtvovno 
osiguranja, zaštite i skrbi pri MUP-u NDH i od Ministarstva skrbi za postradale krajeve. !82? U 
zadnjim mjesecima 1943. u Šibeniku je bilo takvo loše stanje da su brojna djeca, oko 400, iz 
okolice kao i grada Šibenika "čupali korijenje" i tako se prehranjivala. Većina ih je bila bez 
roditelja koji su stradali od talijanske vojske.!%* U kolovozu 1943. Glavno ravnateljstvo za 
udružbu i družtvovu skrb pri MUP-u NDH pokrenulo je pitanje spašavanja djece iz obalnog 
područja i pomoć djeci sklonjenih izbjeglica preko Ministarstva skrbi koje je onda preko 
svojih povjerenika u pojedinim Velikim župama tražilo podatke i osim pružanje materijalne 
pomoći veliki napori ulagani su u spajanje obitelji.!Š* Ministarstvo skrbi za postradale krajeve 
reguliralo je zdravstvenu zaštitu izbjegličke djece tako da skrbnici nisu morali plaćati 
zdravstvene usluge za izbjegličku djecu koju su prihvatili u svoju obitelj.!85 Hrvatski Crveni 


križ obratio se Ministarstvu skrbi za postradale krajeve 19. kolovoza 1944. da im nadležno 


? HDA, MSPK NDH, kut. 1, br. 8043/43.; kut. 2, br. 3990/43., br. 8955/43., br. 10210/43. i kut. 3, br. 689/44. i 
br. 3039/44. 

80 Iskaz stanovnika za mjesec ožujaka 1943. općinskog poglavarstva Satnica kotarskoj oblasti Đakovo od 18. 
veljače 1943., iz zbirke Valentina Markovčića, Đakovo. 

ministarstvo dostavi brojčane podatke o izbjeglicama i evakuiranim osobama jer to od njih 
traži središnjica u Ženevi. !86 

Izuzetno veliki problem je bilo širenje zaraznih bolesti koje su u pravilu vladale među 
izbjeglicama posebice u Bosni pa su onda vojne vlasti Trećeg Reicha u nakani da se suzbije 
širenje zaraze na svoje vojnike kao i vlasti NDH, kako bi suzbile bolest među drugim 
stanovništvom, provodile mjere za suzbijanje zaraze. Ustrojavani su logori za karantenu u 
kojem bi se izbjeglice raskuživale i prema potrebi i "prisilno cijepile".!" Zbog velikog broja 
izbjeglica teško se bilo skrbiti, osobito kako su se vojna djelovanja širila, o svima 
izbjeglicama čak i u pogledu prehrane, a odjeća na nekim izbjeglicama bila je tako oskudna 
da je bilo slučajeva kada ženske osobe nisu niti "izlazile" jer im se "tijelo skroz vidi". 15? 

Unatoč brojnim poteškoćama i teškim uvjetima u kojima su izbjeglice živjele, na 
primjeru oko 300 izbjeglica iz Slunja, koji su prihvaćeni u Petrinji, može se zaključiti da su 
bili "zadovoljni" jer su imali što jesti i to svaki dan kuhani krumpir i iznimno kuhani grah. 
Smještaj im je bio u potpunosti neprimjeren jer su bili nagurani u jednu sobu ili su bili pod 
"vedrim nebom", a kao bolje rješenje premješteni su u staju za uzgoj rasplodnih bikova. Dio 
ih uopće nije imao obuću, a nitko nije imao zimsku odjeću jer su izbjegli u ljeto. Pojedini 
predstavnici gradskih vlasti su im spočitavali što su pobjegli pred partizanima jer "oni neće 
ništa poštenom svijetu" te da svi sposobni za rad nađu posao i rade. !8? 

Poseban problem javljao se s izbjeglim muslimanskim stanovništvom koje je dolazilo iz 
brdskih bosanskih područja te su se teško privikavali na ravnicu, osobito močvarna područja, 
a i prehrana im je predstavljala problem, osobito u Slavoniji. Stoga se nastojalo pribaviti im 
odgovarajuću hranu i omogućiti vjerski odgoj djeci. No unatoč svemu, dobiti bilo kakvu 
hranu bilo je osnovno jer su primjerice u kotaru Ruma muslimanske izbjeglice iz kotara 
Gacko u ljeto 1943. kao fizički radnici dobivali 23 dekagrama kukuruznog brašna, a djeca, 
žene i invalidi 11,5 dekagrama. U rujnu 1943. oni su zbog dugotrajnog izbjeglištva te fizičkih 
poslova koje su obavljali bili "goli i bosi" te se od Ministarstva skrbi tražila pomoć u odjeći i 
obući.!“ Kraj rata na području Slavonije dočekalo je 4.458 obitelji muhadžira s 24.878 


članova koji su potom vraćani na područje BiH.!*! 


186 HDA, MSPK NDH, kut. 6, br.21 168/44 

187 HDA, MSPK NDH), kut. 3, br. 698/44. 

188 HDA, MSPK NDH), kut. 1, br. 5779/43. 

189 HDA, MSPK NDH), kut. 1, br. 5999/43. 

199 HDA, MSPK NDH), kut. 2, br. 612/43., br. 7103/43. i kut. 3, br. 36/44. 

191 Z, DIZDAR, M. SOBOLEVSKI, Prešućeni četnički zločini u Hrvatskoj i u Bosni i Hercegovini 1941. 1945., 
145. 

Vojna i politička nemoć vlasti NDH očitovala se na svakom koraku pa su stoga 
iznenađujući napori koji su vlasti ulagale da se izbjeglom stanovništvu pomogne što je bilo u 
skladu s njihovim vizijom sebe kao zaštitnika naroda i tvorca države. Brojne akcije pomoći 
također treba gledati kroz prizmu humanosti 1 etičnosti pojedinaca koji su imali utjecaja ili su 
bili zaposleni u državnim tijelima. 

* 

Kapitulacija Kraljevine Italije 1 napredovanje vojnih snaga Trećeg Reicha i vojnih 
postrojbi NDH prema dalmatinskom području uzrokova je veliki izbjeglički val od oko 
40.000 ljudi koji su prebacivani na otok Vis. Zapadni saveznici već su od kraja 1943. započeli 
prebacivanje izbjeglica s Visa u južnu Italiju. Izbjeglice sa srednjodalmatinskih otoka, i 
manjim dijelom iz drugih dalmatinskih područja, do kraja siječnja 1944. prebačeni su u 
Italiju. Nakon toga počinje evakuacija izbjeglica iz sjeverne Dalmacije, Šibenika, Vodica, 
Biograda, Kistanja i drugih mjesta. Na Visu je izdvojeno oko 3.682 osobe koje su priključile 
partizanima. Iz južne Italije tijekom siječnja 1944. izbjeglice su prebačene u Egipat, a radilo 
se 0 26.872 do 28.272 osobe. U južnoj Italiji ostale su 7.872 osobe. Zbjeg kojeg su sačinjavale 
pretežno djeca, žene i starci, prebačen je tijekom siječnja 1944. u Egipat. Smješteni su isprva 
u tri logora/naselja u šatorima, a kasnije će biti ustrojen još jedan, a potom će se izbjeglice iz 
njega razmjestiti po prva tri logora u El Shattu.!* Zanimljiv je podatak da je Štab Odeljka 
Vrhovne komade Kraljevine Jugoslavije imao detaljan plan i satnicu oko dolaska 7.022 
jugoslavenskih/hrvatskih izbjeglica iz Taranta u El Shatt 13. i 14. veljače 1944. Za 
pretpostaviti je da je Emigrantska vlada, ako ne izravno sudjelovala, onda zasigurno bilo 
dobro upućene od strane Saveznika oko dolaska i smještaja izbjeglica.!* Do političkih 
trzavica došlo je između simpatizera i predstavnika partizana s predstavnicima emigrantske 
vlade koja je imala svoje logore u El Arishu. Tamo se nalazilo i nekoliko stotina četnika koji 
su nakon kapitulacije Kraljevine Italije s područja NDH, preko Lošinja prebačeni u Italiju a 
potom u Egipat. Oko 150 osoba, "četničkih i ustaških elemenata" koje su partizani "silom 
povukli iz zemlje", kako ne bi dostavljali podatke i prokazivali ljude sklone partizanima, 
također je bilo smješteno u El Shatt. U siječnju 1944. veliki broj vojnika na Srednjem istoku 
podložnih emigrantskoj vladi otkazao im je poslušnost i priklonio se partizanima. 
Uzdržavanje izbjeglica preuzelo je na sebe MERRA (The Middle East Relief and Refugee 
Administration), a = kasnije UNNRA (The United Nations Relief and 


192 Veseljko HULJIĆ, Vis 1941.-1945., Split 1979., 296.; El Shatt, katalog izložbe Hrvatskog povijesnog muzeja, 
Zagreb 2007., 8., 11.-12., 48.-49. 
193 AJ, Emigrantska vlada (EV), kut. 10, omot 85. 

Rehabilitation Administration). Centralni odbor zbjega (COZ) koji je predstavljao izbjeglice i 
predstavnici Glavne savezničke komande imali su i brojne nesuglasice koje su bile odraz 
složenih političkih odnosa zapadnih saveznika prema jugoslavenskoj komunističkoj vlasti i 
emigrantskoj vladi. U zbjegu se našlo i onih koji se nisu politički slagali s komunistima, a bilo 
je i pritužbi sa savezničke strane da COZ previše politizira, a premalo radi. Prigovori su stizali 
i zbog nedvojbene sklonosti pojedinih savezničkih časnika prema emigrantskoj vladi. U 
siječnju 1945. skupina od 1.015 mladića i djevojaka vratila se u Split kako bi se priključili 
partizanima. Poslijeratni povratak započeo je u travnju 1945., a završio u ožujku 1946., a 
vratile su se 24.623 osobe. Razlika u broju otpremljenih u Egipat i repatriranih otpada na 
smrtne slučajeve koji je bilo osobito među djecom 1 starijim osobama, a i pojedinci se nisu 
željeli vratiti nego su htjeli otići pretežno u SAD i Australiju. To je većinom slučaj otočnog 
stanovništvo, s Visa i Korčule, a radilo se o oko 230 osoba. Bilo je slučajeva prebacivanja iz 
tzv. "četnički logor" u El Arishu u logor El Shatt i obrnuto. Napetost koja je vladala između 
ova dva logora odnosno između predstavnika emigrantske vlade i nove jugoslavenske vlasti 
kulminirala je u travnju 1946. kada su oskvrnuti grobovi umrlih u El Shattu koji su bili 
obilježeni crvenom zvijezdom. Kada je šef Jugoslavenske vojne misije na Srednjem istoku 
major Branko Ivković s pratnjom išao obići groblje fizički je napadnut i njihovo vojno vozilo 
je zapaljeno. Uskoro su predstavnici FNRJ tražili da se krivci zatvore te da im zapadni 
saveznici izruče sve "ratne zločince" iz toga logora.!?* 

U Egiptu se nalazila još jedna skupina od oko 1.800 Slovenaca i Hrvata koji su tamo 
dospjeli prije Drugog svjetskog rata kao talijanski državljani s područja Julijske krajine i Istre. 
Jugoslavenska kraljevska vlada prvo je u svibnju 1941. tim ljudima, ukoliko bi stupili u 
vojsku, dodjeljivala državljanstvo, a potom je MUP Kraljevine Jugoslavije uredbom od 18. 
prosinca 1941. svim Jugoslavenima rođenim u Koruškoj, Zadru i dalmatinskim otocima 
priznao državljanstvo. Priznavanje promjene državljanstva od strane egipatske vlasti nije išlo 
tako lako pa je nova jugoslavenska vlast naslijedila taj problem jer se većina tog stanovništva 
željela vratiti, no, rješenje je bilo moguće jedino poslije mirovne konferencija i utvrđivanja 


novih državnih granica između Jugoslavije i Italije.!> 


194 Diplomatski arhiv Ministarstva spoljnih poslova Republike Srbije (DA MSPRS), Beograd, Politička arhiva 
(PA), 1946., fas. 21, Izvještaj Mate Barbića delegata kod UNRRA-e od 12. siječnja 1946., br. 224 od 28. veljače 
1946., br. 252/1946. i br. 4271 od 18. travnja 1946.; Neven BOGDANIĆ, El Shatt naš nezaboravljeni. 50. 
obljetnica Hrvatskog zbjega na Sinaju 1944.- 1994., Split 1996., 13.-48.; El Shatt, katalog izložbe Hrvatskog 
povijesnog muzeja, 18.-24., 37.-51. 

195 AJ, EV, (103-10), kut. 10, omot 85, 10-478, Ministarstvo pravde Kraljevine Jugoslavije br. 35/44.; 
Diplomatski arhiv, 1946, fas. 21, Pov. br. 334 od 26. prosinca 1945. 

Vlasti NDH optuživale su partizane da su brojno stanovništvo prisili na povlačenje 
zajedno s njima i odlaze u zbjeg što je bilo djelomično i točno. Prilika da partizani uzvrate na 
tu optužbu brzo im se ostvarila jer će vrlo skoro njemačka vojska narediti evakuaciju muškog 
stanovništva s jadranske obale i otoka, a vlasti NDH će sporadično uspjeti spriječiti da se 
evakuacija sustavno provede na cijelom tom području. '?9 

xk 

Vojne vlasti Trećeg Reicha očekivale su iskrcavanje savezničkih snaga na Jadranu pa su 
13. veljače 1944. naredile, a 7. ožujka 1943. dodatno potvrdile, da se s jadranskih otoka i 
priobalnog pojasa moraju ukloniti svi vojno sposobni muškarci i biti stavljeni na raspolaganje 
za radnu službu te u manjoj mjeri i za novačenje u vojne postrojbe NDH. Razlog je bio 
spriječiti mogućnost da se to stanovništvo stavi na raspolaganje Zapadnim saveznicima ili da 
se priključi partizanima. Stanovništvo je s velikim strahom i negodovanjem primilo tu vijesti 
te je bilo pokušaja da se to izbjegne bijegom u šumu. Takvih je slučajeva bilo na Braču, 
Hvaru, Mljetu, Korčuli, Pelješcu i u pojedinim selima makarskog primorja. Evakuacije se 
provodila bez potrebnih prijevoznih sredstava pa su preseljenici u pravilu pješačili desetke 
kilometara, a pojedine institucije vlasti NDH opisivale su evakuaciju s Pelješca kao "gonjenje 
stoke". U mjestima gdje je stanovništvo pokazalo otpor izvršene su odmazde, spaljene su kuće 
i sl. Sabirališni centri bili su u Omišu, Makarskoj, Metkoviću, Imotskom i Ljubuškom, a 
odatle su ih preko Mostara i Sarajeva prebacivali u unutrašnjost zemlje. Vlasti NDH pokušale 
su utjecati na Nijemce oko odabira ljudstva za evakuaciju te poštedjeti pojedina područja 
evakuacije, no, to nastojanje imalo je ograničen uspjeh. Primjerice nije izvedena evakuacija 
oko 2.000 osoba iz Splita, ali nije potvrđeno da je to baš plod takvih nastojanja ili su 
predstavnici Trećeg Reicha imali svoje razloge. Dolazak transporta s muškarcima u pojedine 
gradove prouzročio je velike prehrambene teškoće. U razdoblju od 24. ožujka do 6. travnja 
1944. u Brod na Savi stiglo je 2.369 evakuiranih muškaraca s dalmatinskih otoka. Odatle su 
upućivani u Donji Miholjac, Hrvatsku Mitrovicu, Ilok, Osijek i Vinkovce. Nekoliko stotina ih 
je našlo smještaj kod rodbine, a dio ih se vratio u Dalmaciju. Iz Broda na Savi krajem ožujka 
1944. traženo je brašna, šećera i ulja za 900 muškaraca koji su dopremljeni s Brača. Tamo je 


evakuacija temeljito provedena i otok je "očišćen" od muškaraca od 16 do 55 godina, no 


1944.", Logori, zatvori i prisilni rad u Hrvatskoj/Jugoslaviji 1941.-1945., 1945.-1951. (ur. Vladimir Geiger, 
Martina Grahek Ravnčić, Marica Karakaš Obradov), 129.-131. 

njemačka vojska nije bila tako temeljita na Hvaru.!?7 U kolovozu 1944. župski povjerenik za 
izbjeglice u Splitu opisao je vrlo iznimno teško stanje među izbjeglicama i evakuircima u 
Velikoj župi Cetina. Prema njegovima navodima brojni evakuirci otpremani su rad u 
Slavoniju.!?* Podaci o broju evakuiranih osoba kreću se od 4.427 do više od 4.800 te postoji i 
podatak iz lipnja 1944. da je iz Dalmacije evakuirano 12.000 do 14.000 osoba, uključujući 1 
cijele obitelji.!?? 

Partizani su ovakvim postupcima dobili priliku da prozovu vlasti NDH da sada oni 
opravdavaju ovo povlačenje stanovništva zaštitom od ratnih stradanja i ujedno optužili 
stanovništvo da je "samo krivo" jer se nije povuklo s njima. Bila je to prilika zapravo da se 
partizani obruše na Vladka Mačeka, HSS 1 izbjegličku vladu koji zagovaraju čekanje za 


razliku od partizana koji se bore protiv "neprijatelja naroda".?% 


xk 

Velika evakuacija stanovništva i materijalnih dobara s područja Slavonije, i u manjem 
broju iz zagrebačke oblasti, provedena je početkom siječnja 1945. pod vodstvom 
narodnooslobodilačkih odbora. Zbjeg oko 15.000 ljudi prvo je smješten u Mađarsku, a potom 
u Vojvodinu. Evakuacija je pretežno provedena na virovitičkom, slatinskom, brodskom, 
partizanima, Hrvati, Srbi i ostali. Nacionalni sastav izbjeglica poznat je samo za područje 
oblasti Slavonski Brod. Među 1.718 evakuiranih osoba bilo je 894 Hrvata i 755 Srba, te manji 
broj Mađara, Rusina, Bugara, Poljaka, Bugara, Nijemaca i dr. Upute za evakuaciju dao je 
Oblasni narodnooslobodilački odbor za Slavoniju 7. prosinca 19444., a one se mogu sažeti to 
da je trebalo stanovništvo "bez panike" upoznati i pripremiti za evakuaciju te da će se 
evakuirati važna "industrijska i obrtnička postrojenje", materijal važan za "obnovu zemlje" i 
hrana. Evakuacije se provodila zaprežnim vozilima i u pješačkim kolonama, a smjer 
evakuacije išao je preko Virovitice na mađarsko područje koje je oslobodila Crvena armija. 
Odziv za evakuaciju nije bio svugdje isti što su NOO-i objašnjavali da negdje "narodu nije 
evakuacija dobro objašnjene" ili da su pojedina sela sklona ustašama, a zasigurno je veliki 
motiv za odbijanje bio strah od dugog puta i zime. Bilo je i slučajeva u virovitičkom okrugu 


da se stanovništvo "junačilo vjerujući da će odoljeti naletu fašista", no, kada je "prigustilo" u 


197 HDA, MSPK NDH, kut. 1, br. 6187/44. i kut. 6, 21980/44.; S. D. MILOŠEVIĆ, Izbeglice i preseljenici na 
teritoriji okupirane Jugoslavije, 169. — 172.; ; N. BARIC, "Wermacht, NDH , evakuacije, deportacije i prisilni 

veljači 1945. bježali su preko Drave. Prije evakuacije stanovništva partizani su u Slavoniju 
prevezli ranjenike iz zagrebačke oblasti koji su onda, njih 3.000 do 4.000, prebačeni u 
Mađarsku. Izbjeglice s područja zagrebačke oblasti evakuirane su preko Podravske Slatine, 
skelom kod sela Zanoša, preko Drave. S obzirom na zimsko vrijeme i niske temperature 
improviziran je "ledeni most" od svežanja kukuruzovine i slame preko kojeg se moglo 
prelaziti samo pješke i čekalo se odobrenje Sovjeta da se koristi mostobran u Barcsu što 
Crvena armija nije dopustila. Tada se odlučilo na gradnju dviju skela, a kako je Crvena armija 
25. siječnja napustila Barcs pristupilo se gradnji mosta. Osobito se pazilo da se "mlađi i zdravi 
ljudi" ne "provuku" u Mađarsku i tako izbjegnu mobilizaciju pa su stoga na prijelazima 
postavljene "komisije" koje su to sprječavale. U Mađarskoj su prihvatilišta za izbjeglice bila u 
Dravafoku, Sellyeu i Bogdassiu, a oko 1.000 izbjeglica koje se nisu uspjele prebaciti preko 
Drave smješteni su u logore uglavnom na Papuku, u Radlovcu, Kokočaku, Gornjoj Pištani, 
Meljanima, Sekulincima i Orljavcu. Ubrzo nakon što su izbjeglice stigle u Mađarsku 
naređeno je da se djeca prebace u Vojvodinu što je bio težak zadatak s obzirom da se tim 
područjem kretala Crvena armija. Sovjeti nisu odobrili naoružane pratnje transportima pa se 
dogodio 1 prepad njihovih vojnika na jedan transport i tom su prilikom oduzete peći za 
grijanje vagona u kojoj su bila djeca. Za zadnja dva transporta osigurana je oružana pratnja 
pripadnika NOV-e te je otpremanje djece u Vojvodinu završilo 5. veljače 1945. Djeca, kojima 
su pretežno očevi unovačeni u NOV-u, a majke određene za rad na raznim poslovima 
smještana u dječje domove i internate što je bilo popraćeno i otporima. Majkama koje su 
imale troje djece mlađe od 12 godina mogle su ići s djecom u dom. Djeca iz sličnih ustanova s 
područja Slavonije koja su također evakuirana, kao primjerice 180 muslimanske djece koja su 
se nalazila u dječjem domu u Lipiku, smještena su u dječjem domu u Starom Bečeju. 
Početkom ožujka 1945. 1 ostale se izbjeglice prebacuju na područje Bačke u logore u 
Feketiću, Sekiću, Pivnici, Bačkom Brestovcu, Odžacima, Cabuni, Bačkom Dobrom Polju, 
Kucurima, Torži i drugdje. Izbjeglice su bile uključene u poljoprivredne radove, popravke 
cesta te kao ispomoć u bolnicama gdje su pomagali oboljelima od tifusa pjegavog "što nitko 
nije htio činiti". I same izbjeglice iz Slavonije podlijegale su brojnim zaraznim bolestima, a 
bilo je i problema oko opskrbe hranom i odjećom uslijed čega je dolazilo do "nesporazuma" 
između predstavnika izbjeglica i "vojvođanskih organa narodne vlasti". Velika pozornost 
usmjerene je na "ideološko — politički rad" s izbjeglicama i opismenjavanje. Negodovanje 
pojedinih pristaša HSS i Komunističke partije kojih je bilo među izbjeglicama vezana je uz 
nebrigu o izbjeglicama i njihovo "gonjenje na rad", a i napetost je još dodatno pojačana lošim 


odnosom s domaćim stanovništvom koje je kulminiralo na "priredbi" gdje se govorilo o 


65 


bratstvu i jedinstvu. Netko od "domaćih" viknuo je "Živio kralj Petar, dolje Tito", a izbjeglice 
su tada optužile domaće stanovništvo, među kojim je bilo i iseljenih Srba s područja NDH, da 
su oni "banda", a potom su uslijedile optužbe da su izbjeglice "kradljivci" 1 "ustaše". 
"Političkim radom" NOO-i i KP nastojali su uspostavljati "međusobno povjerenje". Povratak 
izbjeglica s započeo je u travnju 1945. Koliko je ova evakuacija opravdana vojnim 
opasnostima istraživanja će još pokazati, no, svakako je imala učinka na uključivanje muškog 
stanovništva u partizane i jačanje političkog utjecaja na stanovništvo. Komunističke vlasti i 
poslijeratna historiografija kao pozitivne učinke ovog četveromjesečnog zbjega isticali su da 
se mađarsko stanovništvo moglo uvjeriti da partizani nisu "divljaci" i spoznati "istinu o 
narodnooslobodilačkoj borbi", učvršćivanje "bratstva i jedinstva" i suzbijanje "šovinizma 
među povratnicima [Srbima] iz Srbije" te spašavanje ljudi i imovine.?"! 
xk 

Povlačenje vojnih snaga Trećeg Reicha i vojske NDH povuklo je za sobom i brojno 
stanovništvo koje je bježalo iz straha i političkog neslaganja s komunističkom ideologijom. 
Partizanske snage nadirale su zajedno s Crvenom armijom i bugarskom vojskom.” Većina 
izbjeglica s bosanskohercegovačkog prostora 1 južnih dijelova Hrvatske bježala je prema 
Zagrebu, a razlog njihova bijega pojedini autori tumačili su i "zavedenošću ustaškom 
propagandom" i "protunarodni rad".2% Vlasti NDH su imale i plan evakuacije civilnog 
stanovništva koji je uključivao prisilnu evakuaciju sumnjivih osoba registriranih u redarstvu i 
državnih činovnika te dobrovoljnu evakuaciju ustaša 1 njihovih obitelji te svih onih koji to 
žele.” O broju ljudi, koji su boravili pred sam kraj rata u Zagrebu navode se različiti podaci 


"206. O brojnosti izbjeglica s 


od "gotovo 500.000 stanovnika"? do "skoro milijun 
bosanskohercegovačkog područja govori i brzojav OZN-e za Hrvatsku OZN-i za BiH u kojem 
se navodi broj od 250.000 izbjeglica.?" O "bujici naroda" uz vojnike brojna svjedočanstva 


navode i mnoštvo civila.” Kolone vojnika i civila napustile su hrvatsko područje između 6. i 


201 Srećko LJUBLJANOVIĆ, "Evakuacija stanovništva Slavonije u Mađarsku i Vojvodinu početkom 1945.", 
Zbornik, Historijski institut Slavonije, br. 4, Slavonski Brod 1966., 15.-34. i tamo navedeni izvori i literatura. 

202 Martina GRAHEK RAVANČIĆ, Bleiburg i Križni put 1945. Historiografija, publicistika i memoarska 
literatura, Zagreb 2009., 40. 

203 Bogdan KRIZMAN, Ustaše i Treći Reich, knj. II, Zagreb 1986., 274.; Narcisa LENGEL KRIZMAN, Zagreb 
u NOB-u, Zagreb 1980., 276. 

204 M. GRAHEK RAVANČIĆ, Bleiburg i Križni put 1945. Historiografija, publicistika i memoarska literatura, 
50. 

25 N, LENGEL KRIZMAN, Zagreb u NOB-u, 53. 

206 Partizanska i komunistička represija i zločini u Hrvatskoj 1944. — 1946. Dokumenti, (prir. Zdravko Dizdar, 
Vladimir Geiger, Milan Pojić, Mate Rupić), Slavonski Brod 2005., Zagreb 2008., 113. 

207 Partizanska i komunistička represija i zločini u Hrvatskoj 1944. — 1946. Dokumenti, 114. 

208 Josip JURČEVIĆ, Bleiburg. Jugoslavenski poratni zločini nad Hrvatima, Zagreb 2005., 214.-215.; M. 
GRAHEK RAVANČIĆ, Bleiburg i Križni put 1945. Historiografija, publicistika i memoarska literatura, 56.-57. 

10. svibnja 1945. 1 glavnina ih se okupila u Celju. Kolone vojnika s velikim brojem civila 
krenule su prema Dravogradu, a vlakovima prema Mariboru bježali su civili i ranjenici. U 
Mariboru su partizani presjekli put transportima, izdvojili žene 1 djecu i vratili u Hrvatsku. I 
kod Dravograda su kolonama presjekli put partizani koji nisu dopuštali niti civilima prijelaz 
na lijevu obalu Drave. U pregovorima koji su uslijedili o izručenju nije se raspravljalo o 
civilnom stanovništvu. Britanske vojne vlasti u Klagenfurtu donijele su odluku da se oko 
3.000 osoba, većinom civila, prebaci vlakovima u Italiju gdje su smješteni u logor u Fermu. 
Bilo je još slučajeve da je britanska vojska "zažmirila", kao u slučaju zarobljenika kod 
Lawamunda, i dopustila bježanje, a pred sam čin izručenja još su mogli istupiti oni koji se 
nisu željeli vratiti u Jugoslaviju što je većina zarobljenika i napravila. Na povratak u 
Jugoslaviju odlučilo se oko 450 — 500 osoba, većinom žene s djecom.?" Procijene o broju 
vojnika i civila koji su krenuli u susret zapadnim saveznicima kreće se od 300.000 do 700.00 
s tim da je znatno manji broj tih ljudi, oko 70.000, uspio prijeći austrijsku granicu i njih su 
britanske vojne vlasti izručile partizanima. Većina ih je zaustavljena od partizana još u 
Sloveniji.2!" Život u ovakvim kolonama, u zbjegu, zasigurno je bio težak za djecu i žene, a i 
opskrba hranom bila je veliki problem. Do danas u historiografiji i publicisti postoje sporenja 
oko stradavanja i vojnika i civila na Bleiburgu i na Križnom putu, no, svakako je neosporno 
da su u vojnim okršajima vojske NDH u povlačenju i partizana stradavali, osim vojnika i 
civili, a obračun po kratkom postupku sa svima koje su jugoslavenske vlasti smatrale 
"narodnim neprijateljem" zasigurno je primijenjen i u ovom slučaju.?!! 
xk 

Nakon Travanjskog rata 1941. oko 200.000 vojnika i oko 12.000 časnika Kraljevine 
Jugoslavije završilo je u logorima za ratne za zarobljenike na području Trećeg Reicha.?!? 
Krajem kolovoza 1941. objavljeno je u Hrvatskom narodu da se oko 35.000 zarobljenika iz 
Hrvatske nalazi u Njemačkoj te da se do tada uspjelo vratiti oko 7.000 osoba. Neki autori 
navode da je samo 35.000 Srba s područja NDH bilo 1941. u ratnom zarobljeništvu na 
području Trećeg Reicha. U ukupnom broju zarobljenika uračunati su svi državljani NDH pa je 


tu bio prilično veliki broj Srba, Slovenaca i Židova. Tada se pojavio i problem jer su se brojni 


20 Bleiburška tragedija hrvatskog naroda, (ur. Vinko Nikolić), Zagreb 1993., 159.-163.; M. GRAHEK 
RAVANČIĆ, Bleiburg i Križni put 1945. Historiografija, publicistika i memoarska literatura, 180.-181. 

210 Bleiburška tragedija hrvatskog naroda, 159., 167.; J. JURČEVIĆ, Bleiburg. Jugoslavenski poratni zločini 
nad Hrvatima, 233. 

211 Bleiburška tragedija hrvatskog naroda, 170.-188.; Ivo GOLDSTEIN, Hrvatska 1918 — 2008., Zagreb 2008., 
369.-381. 

212 Mladen STEFANOVIĆ, "Neprijateljsko delovanje nedićevaca, ljotićevaca i četnika Draže Mihailovića u 
zarobljeničkim logorima u Nemačkoj", Vojnoistorijski glasnik, god. XLII, br. 1, Beograd januar — april 
1991.,339. 


67 


zarobljenici s područja Jugoslavije počeli deklarirati kao Hrvati jer su smatrali da je to način 
da budu pušteni pa su vojne vlasti Trećeg Reicha zatražile pomoć MVP NDH koji su tamo u 
srpnju 1942. uputile svoje predstavnike.?? U razdoblju 1941. pa do 1943. rješavalo se isprva 
masovnija, a potom pojedinačno, repatrijacija u NDH s područja Trećeg Reicha. 

Po završetku Drugog svjetskog rata na njemačkom području nalazi se 1 dalje veliki broj 
ratnih zarobljenika 1 "deportiraca" s jugoslavenskog područja. Prema podacima iz srpnja 
1945. bilo ih je oko 200.000. Drugi izvori navode 150.000, a registrirano od IRO-a 125.000. 
Koliki je broj Hrvata među njima kao i drugog, posebice srpskog, stanovništva s područja 
Hrvatske 1 Bosne nije točno poznato. Na njihovoj repatrijaciji radila je Jugoslavenska vojna 
misija u Berlinu.?!“ 

* 

Već u svibnju 1941. započelo je prikupljanje radne snage s područja NDH za odlazak u 
Treći Reich. Svoje izaslanike Ministarstvo rada Trećeg Reicha imalo je u Zagrebu, Banja 
Luci, Osijeku, Sarajevu, Mostaru i Senju. Treći Reich i NDH utanačili su 8. svibnja 1941. 
sporazum o slanju radne snage s područja NDH na područje Trećeg Reicha. Radnici s 
područja NDH nisu bili u potpunosti izjednačeni s domaćim, njemačkim radnicima, kao 
uostalom i radnici i ostalih zemlja saveznica Trećeg Reicha, a prvi dogovoreni broj radnika od 
54.500 povećan je, na njemački zahtjev u srpnju 1941, na 100.000 radnika, a potom u 
listopadu na 150.000. MVP NDH tražilo je odobrenje da se povišena kvota za 50.000 radnika 
ostvari novačenjem pravoslavnog stanovništva. NDH je preuzela obavezu za otpremanje 
Hrvata i s područja koja su zaposjela Kraljevina Italija i Mađarska.?!* Novine su zabilježile 
odlazak prvih radnika iz Bosne i Hrvatskog zagorja 21. svibnja 1941. na rad u rudnike na 
području Trećeg Reicha. U odlasku je posredovao "Iseljenički ured Države Hrvatske"?! 
Radnici iz NDH imali su svoju radničku udrugu "Ustaški radnik" koji je bio neka vrsta 
sindikalnog udruženja koja je trebala biti od pomoći radnicima s područja NDH. U veljači 
1943. unatoč prigovorima sa strane NDH sklopljen je novi sporazum koji je znatno pogoršao 


uvjete rada što je posljedica zračnih napada na područje Trećeg Reicha kao i stanje na 


213 Hrvatski narod, 31. kolovoz 1941.; M. RISTOVIĆ, "Jugoistočna Evropa kao dopunski izvor radne snage 

bojišnici. Kako su se širila vojna djelovanja i ustanak na području NDH humanitarno stanje se 
znatno pogoršavalo tako da su glad i bolest svakodnevica većine. Stoga se i dogodilo u ljeto 
1943. da je iz Maribora vraćeno 3.000 radnika, muslimana, zbog "nezadovoljavajućeg" 
zdravstvenog stanja.?!7 

U listopadu 1941. očekivao se povratak prvog vala radnika koji su otišli na rad u Treći 
Reich. Pojedinci su se vraćali za stalno, a pojedinci na dopust pa su novine objavile uputu da 
nitko ne nosi gotovinu nego su upućeni da putem banka odnosno kliringa upute novac kući, a 
sobom su mogli ponijeti ček od 50 Reichsmarka. U novinama su objavljivani oglasi 
opunomoćenika Njemačkog ministarstva rada za Hrvatsku u kojem se pozivaju "muškarci, 
žene 1 djevojke" od 17 do 45 godina da se prijave u prostorijama "Hrvatskog sokola" za rad u 
Njemačkoj u trajanju od godinu dana gdje će obavljati "lagane 1 za ratne svrhe važne poslove 
u lijepim i zdravim prostorijama" te da će se tamo "zaista ugodno osjećati". U studenom 1941. 
MVP NDH radilo je određene pripreme za povratak iz Trećeg Reicha oko 15.000 
poljodjelskih radnika s područja NDH.?!8 

Ministarstvo skrbi poslalo je u ožujku 1944. svim župskim povjerenicima dotičnog 
ministarstva obavijeste da se izbjeglice mogu javiti za odlazak na rad u Treći Reich. Mogli su 
se javiti muškarci iznad 21 godinu, žene iznad 18 i obitelji s djecom s tim da broj djece ispod 
10 godine starosti nije smio biti više od pola članova obitelji. Povjerenici su trebali prikupiti 
sve osobne podatke kao što su ime, prezime, redovno prebivalište, sadašnje boravišta, starost, 
vjeroispovijest, bračno stanje, broj djece, broj djece ispod 10 godina, radna sposobnost i 
struka. Podatke su trebali što prije prikupiti i dostaviti Ministarstvu skrbi za postradale 
krajeve.?!? 

Hrvati s područja zaposjednutim od Kraljevine Italije koje su Talijani otpremali na rad 
po kazni na područje Trećeg Reicha, a bila je to 1 mjera rješavanja "slavenskog pitanja". 
Nakon kapitulacije Kraljevine Italije na području Dalmacije vojne postrojbe Trećeg Reicha 
racijama su prikupljale stanovništvo i otpremale u Treći Reich.” 

Razlozi za odlazak na rad ili prisilno otpremanje bili su različiti od isključivo 
ekonomskih razloga, preko izbjegavanja vojne službe te kvalifikacija "nepoćudne i pogibeljne 


osobe", što je bio osobito primjenjivano za srpsko stanovništvo, ili se radilo o vojnim 

zarobljenicima. O broju radnika s područja NDH koji su boravili na području Trećeg Reicha 
različiti su podaci i kreću se od 200.000 do 300.000 osoba.??! 
xk 

Zavod za kolonizaciju NDH imao je glavnu zadaću da iz prenaseljenih i pasivnih 
krajeva naseljava Hrvate u slabije naseljene i razvijenije krajeve, a što je najvećim dijelom 
obuhvaćalo područja koja su za vrijeme Kraljevine Jugoslavije naseljena "dobrovoljcima", 
pretežno srpskim stanovništvom, ali također i sela u kojima je živjelo srpsko stanovništvo 
koje su vlasti iseljavale, u okviru planova o razmjeni stanovništva te na one posjede koji su 
napušteni pretežno do srpskog stanovništva koje je prognano, izbjeglo ili ubijeno. Zavod za 
kolonizaciju raspolagao je i posjedima njemačkog i mađarskog stanovništva koje je napustilo 
područje NDH. Važno načelo u dodjeljivanju zemlje bilo je i podmirivanja "mjesnih 
interesenata". Osnovna vodilja bila je preinačiti predratnu agrarnu reformu i kolonizaciju koja 
je prema ocijeni vlasti NDH bila nepravedna prema hrvatskom i njemačkom stanovništvu, a 
imala je uporište u činjenici da su najveće povlastice imali dobrovoljci u srpskoj vojsci 
tijekom Prvog svjetskog rata koji su bili naseljeni u 94 agrarne kolonije/sela, a radilo se o 
8.581 obitelji koje su naseljene u Slavoniji i Srijemu. Politički cilj vlasti bio je ukloniti 
promjenu nacionalne strukture stanovništva koja je nastala kao posljedica međuratne 
kolonizacije u Slavoniji kao i promjena vlasničkih odnosa, a te mjere bile su usmjeren u 
gradskim sredinama prema židovskom stanovništvu te na selu prema srpskom stanovništvu. 
Na srpske posjede naseljavano je ponajviše seljačko stanovništvo iz Hrvatskog zagorja, 
Prigorja, Podravine te iz Hrvatskog primorja, Dalmacije i Hercegovine. Često se događalo da 
su napušteni posjedi opljačkani pa su kolonisti dolazili u prazne kuće. Kolonizacija koju je 
provodila vlast NDH većinom je obavljena do kraja 1941., a potom je sve znatno usporeno, a 
krajem 1943. i potpuno obustavljeno zbog vojnog i političkog stanja u zemlji. U tim 
procesima nastajala su i nova sela/kolonije na krčevinama, kao npr. Đakovački Stipanovac u 


kojem je sagrađeno 50-ak kuća i živjelo oko 300 stanovnika.??? 

U srpnju 1941. objavljena je u novinama i zahvala seljaka iz Bedekovčine, Budinščine, 
Mače, Zlatara, Lobora i Mihovljana koji su naseljeni na području Virovitice na iseljene 
dobrovoljačke posjede.?? 

U prvoj godini djelovanja Zavod za kolonizaciju je na dobrovoljačku, agrarnu, iseljenu i 
za kolonizaciju kupljenu zemlju u sjeverne i sjeveroistočne predjele države naselio 6.631 
obitelju koje su prosječno imale oko 6 članova što bi značilo da je u prvoj godini rada Zavod 
naselio oko 40.450 osoba na područje velikih župa Bilogora, Baranja i Vuka te na područje 
Ureda zavoda za kolonizaciju u Petrinji i Banjaluci. U početku Zavod se zbog obima posla 
nije mogao baviti niti temeljitijom provjerom uvjeta za koloniziranje kod pojedinih kolonista 
niti je moga djelovati "prosvjetiteljski" u smjeru da su podučavani o novom načinu 
gospodarenja u mjestu naseljavanja te su stoga uočene "oštre razlike između domaćeg 
hrvatskog seljačkog življa i novih naseljenika“. Stoga je unutar Zavoda za kolonizaciju 
osnovan poseban Odsjek za nadzor i prosvjećivanje. Nastojalo se "odgajati" kolonist u 
"moralnom pogledu" jer će tako "najlakše zadobiti poštivanje" nove okoline, zatim osobnoj 
čistoći, čistoći doma i posjeda. Naloženo je i popisivanje nepismenih i organiziranje 
analfabetske tečajeve koje su morali "bezuvjetno" pohađati svi nepismeni, a u protivnom im 
je slijedila kazna. S brojnih aspekata planiralo se utjecati na koloniste: učiti ih da se "klonu 
tuđeg vlasništva", osobito poljskih krađa, nadzirati ih da se lakoumno ne zadužuju, odvikavati 
ih od "nepotrebnih tužakanja i parničenja", učiti ih da "mirno i razborito" rješavaju sporove pa 
tako i bračne nesuglasice koje nikako ne treba rješavati pred djecom jer to "strašno loše utječe 
na mladu dječju dušu", suzbijati kletvu, pijančevanje, krijumčarenje, a osobito je bilo 
zabranjeno davanje pića malodobnicima što je i zakonom bilo zabranjeno. Podučavani su i 
pristojnom ponašanju u ophođenju s domaćim stanovništvom, ali nisu smjeli biti 
"preponizni".2?* 

Već tijekom listopada i studenog 1942. kolonisti su tražili "razduživanje" i željeli se 
vratiti u "stari kraj" te su sastavljani zapisnici koji su jednoobrazni za sve kolonist u kojima su 
u pravilu kao razlog bijega s posjeda navodili da su "ugroženi od partizana" koji se "groze" da 
će ih "poklati" te da su u strahu jer nemaju nikakvu "oružanu zaštitu". To je vjerojatno u 
većini i bio razlog, no, svakako treba napomenuti da je bilo i neprilagođivanja novoj sredini 
što je bilo teže objasniti vlastima. Mjesta iz kojih su kolonisti morali bježati bila su Cremuša, 


Šibenik, Topolovica, Velika Barna, Mali Grđevac, Mali Zdenci, Mala i Velika Jasenovača, 


223 Hrvatski narod, 13. srpnja 1941. , 5. 
24 HDA, Zavod za kolonizaciju NDH, kut. 6, Zavod za kolonizaciju u Zagrebu, Broj Taj. 3418-1944., Opći 
propisnik o poslovanju Zavoda za kolonizaciju, Zagreb dne 20. srpnja 1944. 

Gakovo i dr na bjelovarskom području. Često su kolonisti pobjegli bez ikakvog "mrtvog 
inventara" i stoke. ?? 

Podaci o broju koloniziranog stanovništva tijekom Drugog svjetskog rata su različiti, a 
vjerojatno je kolonizirano oko 7.000 obitelji i to pretežno tijekom 1941. i 1942. Često se tom 
broju pridodaju i izbjeglice koje su dolazile ponajviše na područje velikih župa Vuka, Posavje 
i Livac Zapolje, a među njima je bilo i oko 10.000 djece koje su bez roditelja tamo dovođeni 
na prehranu. Izbjeglice su dolazile iz Bosne i Hercegovine, gdje su buktale ratne operacije, 
ponajviše na područje Srijema i Slavonije.??" No, treba naglasiti da su to dvije različite 
kategorije stanovništva čije su se sudbine nužno 1 izravno ispreplitale te ih se često 
poistovjećuje. 

Nakon rata kolonisti su u najvećem broju vraćeni na stare posjede, neki i dobrovoljno. 
Nove jugoslavenske/hrvatske vlasti nastojale su zbrinjavati one koloniste koji su im se 
aktivno za vrijeme rata priključili. Sukladno tomu Centralni komitete Komunističke partije 
Hrvatske u kolovozu 1945. dostavio Oblasnom komitetu za Slavoniju da se zaustavi 
protjerivanje kolonista iz Zagorja i upozorio da su s virovitičkog područja protjerali Zagorce 
koji su u velikom broju sudjelovali u NOP-u. Tražilo se također objašnjenje zašto se tako 
postupalo i naredilo da ih se smjesti na njemačke i druge vakantne posjede ili ih ostaviti 
zajedno u kućanstvu sa Srbima koji se vraćaju. Osobito se grubo postupalo s onima za koje su 
nove vlasti procijenile da su "svjesno išli u kolonizaciju kao snage propagiranja ustaštva". 
Nije točno utvrđen broj obitelji koji je dočekao rat na koloniziranom posjedu, a prema nekim 
podacima krajem 1945. na području okruga Daruvar, Slavonski Brod i Osijek nalazilo se 
1.371 obitelj iz Hrvatskog zagorja i 894 iz drugih područja.??" 

xk 

Nakon rata u ispravljanje nepravde agrarne reforme i kolonizacije prethodnog razdoblja 
krenulo se pod geslom "Zemlja onima koji je obrađuju", a rukovodilo se osim socijalnim i 
političkim kriterijima. U Privremenoj vladi DFJ osnovano je Ministarstvo za kolonizaciju na 
čelu sa Sretenom Vukosavljevićem koje je s Ministarstvom poljoprivrede i drugim saveznim i 
zemaljskim institucijama vlasti oblikovalo politiku nove agrarne reforme i kolonizacije. 


Narodna vlada Hrvatske u svom je "šibenskom razdoblju" također razmatrale načela za 


25 HDA, Zavod za kolonizaciju NDH, kut. 91, Odjel za izbor i naseljenje kolonista (Va), Zapisnici o 
razduživanju kolonista. 

26 M. MATICKA, Agrarna reforma i kolonizacija u Hrvatskoj 1945 — 1948., 23.; Nikola GAČEŠA, Agrarna 
reforma i kolonizacija u Jugoslaviji 1945-1948, Novi Sad 1984., 50.; I. BALTA, "Kolonizacija istočne Hrvatske 
u Drugom svjetskom ratu", 392. 

27 M. MATICKA, Agrarna reforma i kolonizacija u Hrvatskoj 1945 — 1948., 36.-37.; I. BALTA, "Kolonizacija 
istočne Hrvatske u Drugom svjetskom ratu", 399. 

provedbu agrarne reforme i kolonizacije. Kolonizacija se provodila na dvije razine, 
"svesavezna" koja je obuhvaćala državno područje i "zemaljska" ili unutarnja koju su 
provodile federalne sastavnice i one su morale biti međusobno usklađene. Dio zemlje u 
Baranji i hrvatskom dijelu Srijema određen je i za saveznu kolonizaciju boraca Jugoslavenske 
armije i njihovih obitelji, a Slavonije se trebala kolonizirati unutarnjom kolonizacijom. Tako 
se i Predsjedništvo vlade Federalne Hrvatske u svibnju 1945. "principijelno" složilo s 
prijedlogom ministra kolonizacije S. Vukosavljevića o dodjeljivanju njemačkih posjeda 
partizanskim obiteljima te o davanju zemlje "velikih posjeda" radnicima na tim posjedima i 
korištenje tih posjeda za arondiranje susjednih gospodarstva koja nemaju dovoljno zemlje.” 
Zbog složenosti provođenje kolonizacije Slavonije osnovana je u listopadu 1945. Komisija za 
provedbu kolonizacije Slavonije koja je prestala s djelovanjem u travnju 1946. kada su njene 
poslove preuzele okružne komisije za agrarnu reformu i kolonizaciju. U rujnu 1945. određeno 
je u kojem će broju koja federalna sastavnica sudjelovati u naseljavanju Vojvodine. Iz 
Hrvatske je trebalo 9.000 obitelji naseliti u Bačku (7.500), Baranju (1.000) 1 Srijem (500). U 
naseljavanju Vojvodine prvenstvo je imalo seljačko stanovništvo s područja Like, Dalmacije, 
Korduna, Gorskog kotara, Hrvatskog primorja i Hrvatskog zagorja. Prednost je imalo 
stanovništvo s tih područja jer su to bili u ratu opustošeni krajevi u kojima je bilo brojno 
stanovništvo koje se priključilo partizanima ili se pak radilo o područjima s agrarnom 
prenapučenosti. Prema prvotnom planu iz Hrvatske je trebalo kolonizirati 5.500 hrvatskih i 
3.500 srpskih obitelji. Lika, gdje je stanovništvo negodovalo zbog izbora obitelji za 
kolonizaciju, dobila je pravo na koloniziranje 3.000 obitelji, Dalmacija 2.500 , Kordun 1.600, 
Gorski kotar 1.000, Hrvatsko primorje 600 i Banija 300 obitelji. U Lici i Dalmatinskoj zagori 
pokazano je veće zanimanja za kolonizaciju pa je na tim područjima i prije Zakona o agrarnoj 
reformi i kolonizaciji napravljen plan o kolonizaciji oko 5.000 obitelji (3.750 srpskih 1 1.250 
hrvatskih) u Lici te oko 15.000 u Dalmatinskoj zagori. I na Kordunu je bilo veliko zanimanje 
pretežno kod srpskog stanovništva dok je manje zanimanja pokazalo stanovništvo Gorskog 
kotara, Hrvatskog primorja i Hrvatskog zagorja. Zbog neravnomjernog odaziva napravljena je 
nova regionalna preraspodjela pa je Lika dobila pravo preseljenja 2.900, Kordun 2.200, 
Dalmacija 2.000, Gorski kotar 600, Banija 500, Hrvatsko zagorje 400, Hrvatsko primorje 
3000 1 ostalo okruzi 100 obitelji. I kasnije je dolazilo do izmjene u kvotama za pojedina 


područja, no to nije bitno izmijenilo određene odnose. O nacionalno pripadnosti kolonista 


28 HDA, Ostavština Šantić, 4.2.4.3. Dopis Tome Čikovića, ministra poljoprivrede i šumarstva, Predsjedništvu 
narodne vlade Hrvatske od 7. svibnja 1945.; M. MATICKA, Agrarna reforma i kolonizacija u Hrvatskoj 1945 — 
1948., 37., 43.44. 

postojale su i u jugoslavenskoj historiografiji nesuglasice odnosno s jedne strane oni autori 
koji su zastupali tezu da nacionalnost nije bila kriterij kod određivanja pogodnosti za 
kolonizaciju i oni koji su drukčije gledali na taj problem. Neslaganja su bila oko udjela 
srpskog odnosno hrvatskog stanovništva u kolonizaciji Vojvodine u koju je vjerojatno više 
iseljeno srpskih obitelji. Bilo je i ideja o koloniziranju Gradišćanskih Hrvata i Baranjaca koji 
su nakon Prvog svjetskog rata optirali za Jugoslaviju. Kasnija izmjena kvota naseljenika po 
federalnim sastavnicama ipak su se dogodile jer Slovenija nije uzela planirano učešće pa je 
Hrvatska još dobila pravo na koloniziranje 500 obitelji iz Dalmacije, iz Like, s Korduna te 75 
obitelji sela Goleši u kotaru Okučani. Kasnije je Hrvatskoj dodijeljeno pravo na još 100 
obitelji pa je konačni planirani broj udjela Hrvatske u kolonizaciji Vojvodine bio 9.600 
obitelji. Prvi vlak bez voznog reda krenuo je 27. rujna 1945. s kolonistima iz kotar Titova 
Korenica u Bački Brestovac i Filipovo (sada Bački Gračac), a ubrzo su slijedili 1 ostali 
također iz Like, zatim iz Korduna te i ostalih krajeva Hrvatske. Uspješnost kolonizacije iz 
pojedinog područja bila je veća što su na tom području pristupili kolonizaciji kao 
"prvorazrednom političkom zadatku". Oko stvarnog i konačnog broja koloniziranih obitelji u 
saveznoj kolonizaciji 1945. — 1948. iz Hrvatske postoje različiti podaci. Primjerice postoje 
podaci da je tijekom 1945. 1 1946. kolonizirano iz Hrvatske 7.115 obitelji s 34.980 osoba, 
odnosno 6.461 obitelji s 32.040 osoba u Vojvodinu, u Baranju 401 obitelji s 1.850 osoba te u 
kotar Vukovar tj. zapadni Srijem 253 obitelji s 1.090 osoba. Bilo je i onih koji su se 
"samovoljno" odlučili na preseljenje pa je Glavna komisija za naseljavanje boraca u 
Vojvodinu tražila da se zaustavi priljev takvih obitelji. Tijekom 1947. kolonizacija je imala 
znatno manje razmjere te su kolonizirane 353 obitelji. Prema Glavnoj komisiji za naseljavanje 
boraca u Vojvodinu iz Hrvatske je kolonizirano 9.279 obitelji s 52.869 članova, a tu nisu 
pribrojeni kolonisti u Baranju i dio Srijema koji pripada kotaru Vukovar. Prema podacima 
Ministarstva poljoprivrede i šumarstva NR Hrvatske navodi se kao konačni broj 9.563 obitelji 
iz Hrvatske koji su sudjelovali u saveznoj kolonizaciji. Oba ova izvora su vjerojatno 
manjkava jer prvi isključuje podatke o koloniziranju Baranje i hrvatskog dijela Srijema, a 
drugi ne obuhvaća sve kolonizirane invalide i demobilizirane partizanske borce i "samovoljne 
koloniste" pa bi vjerojatno konačni broj koloniziranih obitelji po Zakonu o agrarnoj reformi i 
kolonizaciji bio između 10.500 1 11.000 obitelji. Hrvatsko stanovništvo iz Bosne i 


Hercegovine također je sudjelovalo u kolonizaciji Vojvodine.?“? 


229. Politika (Beograd), 31. kolovoz 1945.; Vjesnik (Zagreb), 29. rujna 1945., 3., 5. listopada 1945., 6., 7. 
listopada 1945., 3., 10. listopada 1945., 4. i 8. studeni 1945., 6.; M. MATICKA, Agrarna reforma i kolonizacija 
u Hrvatskoj 1945 — 1948., 57.-58., 61.-62., 63. bilj. 208., 64., 67., 71., 75., 76., 79.; I. LAJIC, M. BARA, Ratovi, 

Brojni su kolonisti tijekom samog postupka kolonizacije odustajali ili su se kolonizirali, 
a potom vratili, većinom zbog neprilagođivanja novoj sredini, a bilo je i onih koji su željeli 
izigrati zakon pa zadržati svoj stari posjed i novi posjed i sl.?0 

Unutar granica Hrvatske u neposrednom poraću pokrenuo se veliki val tzv. unutarnje 
kolonizaciji većinom usmjeren prema Slavoniji. Povećanjem zemljišnog fonda poglavito 
konfiskacijom imovine najvećim dijelom okoristili su se "mjesni agrarni interesenti", a potom 
i kolonisti, 12.157 obitelji s 58.230 članova, koji su dolazili iz drugih hrvatskih regija ili tzv. 
"dekolonisti" koji su kolonizirani tijekom rata. Najviše posjeda za kolonizaciju bilo je u 
okruzima Slavonski Brod, Osijek i Daruvar. Prvi organizirani vlak s kolonistima krenuo je iz 
kotara Ivanec u ožujku 1946. u Baranju, a smjer unutarnje kolonizacije uglavnom je 
određivao povratak izbjeglica koji su se u Slavoniju sklonili tijekom rata, posebice muhadžiri, 
iz Bosne i Hercegovine. "Pjesničko" predstavljanje kolonističkih naselja u brojnim je 
slučajevima bilo daleko od stvarnog pa su kolonisti znali odustajati od kolonizacije zbog /oše 
preporuke, osobnog razočaranja ili jednostavno neprilagodbe.?! Niti za ovaj val kolonizacije 
nije u historiografiji obrađen kriterij nacionalnost pa 1 ovdje postoje trvenja oko broja i 
razloga preseljenje hrvatskog odnosnog srpskog stanovništva. 

Pedesetih godina 20. stoljeća pokrenuta je i kolonizacija istarskih kotara Pula, Poreč i 
Pazin gdje se planiralo naseljavati stanovništvo "vješto" u obradi vinograda i voćnjaka iz 
Međimurja, Hrvatskog Zagorja, Hrvatskog Primorja i Dalmacije. U rujnu 1951. Glavna 
uprava za poljoprivredu Narodne Republike Hrvatske uputila je narodnim odborima (NO) 
kotara Pazin, Poreč, Pula , Senj, Makarska, Čakovec i Prelog okružnicu s uputama o 
kolonizaciji. Izričito se navodi da se ne dopušta koloniziranje interesenata iz Slavonije kao 
niti "izbjeglica" iz seljačko radničkih zadruga. Upozorili su da svi oni koji neposredno pred 
kolonizaciju prodaju iz "špekulantskih" razloga pokretni imetak ili stoku gube pravo na 
kolonizaciju. Kolonisti su morali obavezno imati potvrdu kotarskih NO-a za kolonizaciju u 
Istru. O tijeku kolonizacije NO-i kotareva Pazin, Poreč, Pula , Senj, Makarska, Čakovec i 
Prelog morali su jednom tjedno pismeno izvijestiti Glavnu upravu za poljoprivredu Narodne 
Republike Hrvatske, a svaki parni dan telefonski su podnosili dnevna izvješća. NO kotara iz 
kojih su dolazili kolonisti morali su javljati o broju otpremljenih kolonista i broju kolonista 


koji se spremaju na odlazak, a NO kotara koji su primali koloniste morali su izvijestiti o broju 


kolonizacija i nacionalna struktura Slavonije u dvadesetom stoljeću, 97.-100.; Nikola GAĆEŠA, "Iseljavanje iz 
Bosne i Hercegovine u Vojvodinu 1945 — 1948", Migracije i Bosna i Hercegovina od ranog srednjeg vijeka do 
najnovijih dana, Sarajevo 1990., 389.-404. 

230 M. MATICKA, Agrarna reforma i kolonizacija u Hrvatskoj 1945 — 1948., 81. 

231 Borba, 30. rujna 1945., "Kod hercegovačkih kolonista u banatskom selu Katarina"; M. MATICKA, Agrarna 
reforma i kolonizacija u Hrvatskoj 1945 — 1948., 124.-136. 

pridošlih kolonista, gdje su kolonizirani te jesu li ušli u seljačko radničke zadruge ili su 


kolonizirani kao "privatnici". 


xk 

U kategoriji poslijeratne emigracija veliki je udio osoba koje su ilegalno pobjegle iz 
zemlje poslije 1946. godine ili su redovnim putem otišli u inozemstvo 1 tamo ostali. Od 1945. 
do 1963. iz Jugoslavije je pobjeglo ili otišlo u inozemstvi 1 nije se vratilo oko 112.000 osoba. 
Prema procjenama državnih ustanova, u razdoblju od 1946. do 1955. iz zemlje su ilegalno 
bježali uglavnom "ideološki neprijatelji" pa je dakle iz političkih razloga oko 50.000 osoba 
napustilo Jugoslaviju. Za razdoblje poslije 1955. prema podacima države zemlju su ilegalno 
napuštali "kriminalci, avanturisti 1 sl.". U 70 % slučajeva bile su to osobe mlađe od 25 godina 
i prema ocjenama jugoslavenskih vlasti politička emigracija "rado" je prihvaćala te osobe, 
pružala im razne usluge i novačila u svoje redove. Dalmacija, Hrvatsko primorje i Lika imali 
su već šezdeset godina tradicije u iseljavanju pa su jugoslavenske vlasti od kraja Drugog 
svjetskog rata do sredine pedesetih godina 20. stoljeća sprječavali iseljavanje s namjerom da 
se ne stvara nova ekonomska emigracija. No, upravo s tog područja od završetka Drugog 
svjetskog rata pa do polovice pedesetih 20. stoljeća bili su česti bjegovi. S Korčule je od 1945. 
— 1956. pobjeglo 220 osoba, a spriječeno je 345 osoba, iz Šibenika 1955./56 pobjeglo je 71 
osoba, iz Zadra 220 osoba i iz Makarske 18. Stoga su državne vlasti odlučile "popustiti" zbog 
"velikog pritiska"s Korčule, Makarske i Zadra. Tijekom 1956. iz Narodne Republike Hrvatske 
bilo je 7.521 bijeg, od ukupno 15.684 na cijelom jugoslavenskom području, od toga uspjelih 
bjegova bilo je 4.198. Hrvati su imali i najviše bjegova s područja Bosne i Hercegovine. 
Posebno su za hrvatsko stanovništvo bili specifični bjegovi pomoraca koji su bježali s 
brodova ili prilikom dužeg čekanja na ukrcavanje u raznim svjetskim lukama. Posebna 
komisija Centralnog komiteta Saveza komunista Hrvatske ispitala je stanje u Puli i 
Dubrovniku i utvrdila da ti bjegovi stvaraju "političke probleme", a potaknuti su ekonomskim 
razlozima. Odbor za unutarnju politiku NR Hrvatske donio je zaključak da bi se trebalo 
dopustiti onima koje žele "poboljšanje egzistencije" odlazak i da Savezno izvršno vijeće treba 
razmotriti mogućnost potpisivanja sporazuma s pojedinim zemljama o zapošljavanju 


radnika.?5? 


kk 


22 HDA, Ostavština Šantić, 7.1.20.3, 7.1.21.1. i 7.1.21.3; Vjesnik, "Zagorci u Istri", 29. rujna 1952. 
233 Radmila RADIĆ, "Iseljavanje stanovništva s jugoslovenskog prostora do sredine pedesetih godina", 143.- 
145., 148., 154.-155., 157. 

Drugi svjetski rat na cijelom je jugoslavenskom području pokrenuo migracije i to nije 
zaobišlo niti Hrvate kao i bosanskohercegovačke muslimane koji su, kao i ostale nacionalne 
skupine, bili zahvaćeni iseljavanjem, evakuacijama/preseljenjima te protjerivanju i životom u 
zbjegovima. 

Hrvati su i prije ulaska u jugoslavenske državne okvire imali brojnu emigraciju 
poglavito u prekomorskim zemljama, a taj se trend nastavio i u kasnijem razdoblju u raznim 
kategorijama migracija. Od političke emigracija koju su sačinjavali internirci, ratni 
zarobljenici, osobe koje su zbog političkog neslaganja s poslijeratnim jugoslavenski sustavom 
otišle krajem rata, zatim ekonomski migranti pa do ilegalnih prebjega ili na legalni/redovit 
način otišlih osoba koje se nisu vratile. 

Za razumijevanje migracija Bošnjaka, osim već navedenih kategorija migracija za 
hrvatsko stanovništvo, važno je spomenuti i proces iseljavanja započet još 1875., a 
intenziviran u jugoslavenskih državnim tvorevinama. Od 1918. pa do šezdesetih godina 20. 
stoljeća oko 200.000 osoba islamske vjeroispovijeti iselilo iz BiH, Sandžaka, Kosova i 
Makedonije na Srednji Istok.?** 

Hrvatsko stanovništvo iz ekonomskih 1 političkih razloga ima dugu tradiciju iseljavanja 
osobito u prekomorske zemlje, a uzeli su učešća i u svim drugim oblicima unutarnjih 


migracija. 


Migracije srpskog stanovništva 
na hrvatskom području tijekom Drugoga svjetskog rata i poraća 


Na područjima koje je obuhvatila NDH živjelo je oko 1.800,000 stanovnika pravoslavne 
vjere, odnosno drugi izvori navode da ih je bilo od 1.847.000 do 1.925.000.?% Antisrpski i 
antijugoslavenski stav, koji je za Ustaški pokret bio istoznačan, iskazivan je još za djelovanja 
u emigraciji kada su "beogradski režim" i jugoslavenstvo smatrani glavnim neprijateljima 
"hrvatskog narodnog i državnog individualiteta", još većom žestinom iskazao se dolaskom 


Ustaškog pokreta na vlast u travnju 1941. Nacionalna isključivost može se iščitati u točki 11. 


234 R, RADIĆ, "Iseljavanje stanovništva s jugoslovenskog prostora do sredine pedesetih godina", 143. 

235 Priručnik o političkoj i sudbenoj podjeli Nezavisne Države Hrvatske, (ur. Rafael Landikušić), Zagreb 1942., 
13.; Slobodan D. MILOŠEVIĆ, Izbeglice i preseljenici na teritoriji okupirane Jugoslavije 1941 — 1945., 
Beograd 1981., 134. 

Jozo TOMASEVICH, War and revolution in Yugoslavia, 1941 - 1945, Occupation and Collaboration, Stanford 
2001., 380.; Jozo TOMASEVICH, Rat i revolucija u Jugoslaviji 1941-1945. Okupacija i kolaboracija, Zagreb 
2010., 431. 

"Ustaško — domobranskih načela" 1 tumačiti kao namjera da se uklone iz političkog i 
gospodarskog života, nehrvati, posebice Židovi i Srbi. Uspostavom NDH započinju se 
Kraljevine Jugoslavije, jer je njihov rad u pravilu ocijenjen kao "protuhrvatski", do nasilja nad 
srpskim stanovništvom kojeg su vlasti NDH u načelu smatrale "stranim elementom" koji je 
uvijek bio "protivnik svake oslobodilačke borbe hrvatskog naroda". Ubrzo se među Srbima 


razvio pobunjenički pokret koji se vremenom podijelio na četnike i partizane.??* 


xk 


Srpsko je stanovništvo u NDH bilo uključeno u planove Trećeg Reicha oko zamjene 
stanovništva. Zbog pritiska Mađara koji su početkom svibnja 1941. tražili da se iz Bačke iseli 
oko 150.000 Srba, a potom su zahtjev smanjili na Srbe "dobrovoljce", koje su jugoslavenske 
vlasti naselile na to područje, vlasti Trećeg Reicha imali su znatan problem koji je dodatno 
pojačan ustankom u Srbiji. Već u travnju 1941. Ustaški stožer iz Petrovardina brzojavom se 
obratio poglavniku NDH Anti Paveliću da mađarske vlasti protjeruju s vojvođanskog 
područja sve one koji nisu na tom području rođeni, a posrijedi je bilo stanovništvo naseljeno 
između dva svjetska rata kao "dobrovoljci" ili kolonisti, a kojima je bilo dodijeljeno 53.000 
jutara zemlje. Naputak mađarski vlasti iseljenicima je bio da idu preko Mitrovice u NDH i 
preko Petrovaradina u Srbiju. Bilo je i slučajeva da su muškarci prebacivani u Srbiju, a žene i 
djeca na područje NDH. Iseljavani su, tj. prognani, bez isprava te je zapovjednik Ustaškog 
stožera u Petrovardinu molio da se stupi u vezu s mađarskom vladom kako bi se to 
"protjerivanje izvršilo nekakvim sistemom". Općinsko poglavarstvo Sotina, također u travnju 
1941. javilo je Ustaškom stožeru u Vukovaru da mađarska vojska iseljava stanovništvo 
između Tise i Dunava, koloniste s područja Dalmacije, Bosne i Hercegovine i Like, bez 
ikakvih sredstava za život, na područje NDH. Na području gdje su bili zavičajni najčešće im 


nisu mogli ponuditi smještaj i hranu.??" 


236 Fikreta JELIĆ-BUTIĆ, Ustaše i Nezavisna Država Hrvatske 1941-1945., Zagreb 1978., 164., 166.; 176.-178.; 
Mario JAREB, Ustaško — domobranski pokret od nastanka do travnja 1941., Zagreb 2006., 120.-129. O 
primjerima hapšenja "istaknutijih" Srba i o odnosu vlasti prema pravoslavnom stanovništvu na području NDH: 
Filip ŠKILJAN, "Odnos ustaške vlasti na Klaniku i u potkalničkom kraju prema Srbima, Židovima i Romima 
1941. godine", Cris, god. XI, br. 1, Križevci 2009., 91.-103.; Filip ŠKILJAN, Stradanje Srba, Roma i Židova u 
virovitičkom i slatinskom kraju tijekom 1941. i početkom 1942. godine, Scrinia Slavonica, sv. 10, Slavonski 
brod 2010., 341.-365.; Filip ŠKILJAN, "Genocid nad Srbima, Romima i Židovima u kotaru Nova Gradiška 
tijekom Drugog svjetskog rata", Tokovi istorije, br. 3/2010, 33.-62. 

237 Tone FERENC, Nacistička politika denacionalizacije u Sloveniji u godinama od 1941 do 1945, 
Ljubljana/Beograd 1979., 238.-239.; Slobodan MILOŠEVIĆ, Izbeglice i preseljenici na teritoriji okupirane 
Jugoslavije 1941-1945., 14.-76. 

Uskoro je pod pokroviteljstvom Trećeg Reicha isplanirana razmjena stanovništva koja je 
trebala obuhvatiti slovensko stanovništva iz Donje Štajerske i Gorenjske, koje se trebalo iseliti 
na područje NDH 1 u Srbiju, a recipročno tom broju Srbi s područja NDH trebali su biti 
iseljeni u Srbiju. U svibnju 1941. u Beogradu su održana tri sastanka o preseljavanju 
stanovništva pod predsjedanjem njemačkog vojnog zapovjednika za Srbiju generala Helmuta 
Forstera na kojem je potvrđena ideja da se najveći broj Slovenaca oko 260.000 preseli na 
područje NDH s čijeg bi se područja iselio isti broj Srba.?** Ministarstvo vanjskih poslova 
Trećeg Reicha objavilo je 21. svibnja 1941. da je Hitler pristao da se s područja NDH iseli 
220.000 — 260.000 Srba te da NDH primi isti broj Slovenaca. Vlada NDH je već 28. svibnja 
1941. odobrila useljavanje Slovenaca, osim onih koji im nisu politički podobni zbog 
jugoslavenske i srpske orijentacije.“ U Zagrebu je, u poslanstvu Trećeg Reicha i pod 
predsjedanjem poslanika Siegfrieda Kaschea, 4. lipnja 1941. održana konferencija o 
iseljavanju slovenskog stanovništva, s područja koje je zauzeo Treći Reich, u NDH i Srbiju, o 
iseljavanju Srba iz NDH u Srbiju kao i o položaju Hrvata na području koje je okupirao Treći 
Reich.*“ Istoga dana, u poslanstvu Trećeg Reicha u Zagrebu, održan je sastanak na kojem su 
utanačene pojedinosti preseljavanja stanovništva, o čemu se razgovaralo još u dva navrata 4. 1 
8. srpnja 1941. kada su utanačeni datumi polazaka i odredišta pojedinih transporta.?*! 

Prema zaključcima konferencije od 4. lipnja razmjena stanovništva trebala se obaviti u 
tri vala od 7. lipnja do 31. listopada 1941. U prvom valu, do 5. srpnja, planiralo se iseljavanje 
5.000 pravoslavnih svećenika s obiteljima u Srbiju. U drugom valu, od 10. srpnja do 30. 
kolovoza 1941., trebalo je iseliti oko 25.000 Srba iz Srijema i Bosne. Treći val trebao je trajati 
od 15. rujna do 31. listopada 1941. kada se trebalo oko 145.00 Srba s područja NDH iseliti u 
Srbiju. Također je trebalo do 31. listopada 1941. s područja NDH iseliti 30.000 Srba u Srbiju 
koji nisu imali zavičajnost na području NDH. Preseljenici su mogli ponijeti 50 kg prtljage i 


svaki pojedinac 500 jugoslavenskih dinara. Seljacima je odobren odlazak s natovarenim 


238 Ladislaus HORY, Martin BROSZAT, Der kroatische Ustascha-Staat 1941 - 1945, Stuttgart 1964., 96., bilj 
278.; Ladislaus HORI, Martin BROSCAT, Ustaška država Hrvatska 1941 — 1945., Beograd 1994., 147., bilj. 
277.; T. FERENC, Nacistička politika denacionalizacije u Sloveniji u godinama od 1941 do 1945, 232., 239; 
Milenko MILIĆ, "Plansko i nasilno raseljavanje Jugoslovena tokom drugog svetskog rata", Jugoslavenska revija 
za međunarodno pravo, god. XI, Beograd 1964., 421. 

239 S. D. MILOŠEVIĆ, Izbeglice i preseljenici na teritoriji okupirane Jugoslavije 1941-1945., 30., 31. 

24 Hrvatski državni arhiv (HDA), Služba državne sigurnosti Republičkog sekretarijata za unutrašnje poslove 
Socijalističke Republike Hrvatske (SDS RSUP SRH), 013.1.38, Zapisnik konferencije /prijevod i prepis/ od 4. 
lipnja 1941. održane u Zagrebu pod vodstvom njemačkog poslanika S. Kaschea; S. D. MILOŠEVIĆ, Izbeglice i 
preseljenici na teritoriji okupirane Jugoslavije 1941-1945., 31. Opširnije o konferencijama o iseljavanju 
stanovništva vidi poglavlje o Slovencima. 

241 Arhiv Jugoslavije (AJ), Beograd, Državna komisija za utvrđivanje zločina okupatora i njihovih pomagača 
1943.-1948., kut. 2618, Dosje Richarda [Rikarda] Flogela, ravnatelja Zavoda za kolonizaciju NDH. 

konjskim zapregama s time da je mogao otići isti broj zaprega i tegleće stoke u Srbiju koliko 
su doseljeni Slovenci sa područja koje je okupirao Treći Reich prevezli na područja NDH.??? 

Prema dogovoru od 4. lipnja trebalo se iseliti iz Štajerske i Koruške 80.000 Slovenaca, 
no, Nijemci su odlučili da će preseliti 30.000 1 to 15.000 do polovice kolovoza 1941., a 
preostale poslije rata. Takva odluka nije odgovarala vlastima NDH jer je to značilo da će se 
smanjiti i broj iseljenih Srba s područja NDH koji je trebao biti recipročan broju iseljenih 
Slovenaca.?+ 

U Zagrebu su 4. srpnja 1941. predstavnici poslanstva Trećeg Reicha u Zagrebu i vlasti 
NDH dogovorili red vožnje za transporte Slovenaca useljenika 1 Srba iseljenika. Dogovoreno 
je da se od 11. srpnja 1941. započne sa otpremanjem po 500 Srba naizmjenično iz logora 
Bijeljina (oko 5.000 osoba), Caprag (oko 4.000), Bjelovar (4.000) i Požega (oko 12.000 
osoba). Iz Bijeljine su srpski iseljenici/prognanici trebali pješačiti do Rače?" i od tamo bi ih 
parobrodima prevezli do Zemuna ili Beograda. Ponovni sastanak vezano za ovaj drugi val 
preseljavanja slovenskog i srpskog stanovništva održan je 8. srpnja i utvrđen je konačni vozni 
red, broj vagona, izmjena osoblja u pratnji vlakova za odlazak Srba iz NDH u Srbiju i odlazak 
Slovenca iz južne Štajerske u NDH. Planirano je da iseljavanja Srba započnu 17. srpnja, 
dnevno po 500 osoba, iz pojedinog iseljeničkog logora (iz logora Caprag oko 8.000 osoba, iz 
Požege oko 10.000 osoba i iz Bjelovara 7.000). Utvrđeni su i smjerovi kretanja transporta 
kojim su iseljenici prevoženi vlakovima Državne željeznice NDH preko Slavonskog Broda i 
Vinkovaca do Zemunu gdje su prebacivani u vlakove srpskih državnih željeznica.” Državno 
ravnateljstvo za ponovu 17. i 18. srpnja poslalo je okružnicu zapovjednicima sabirnih logora u 
Požegi, Sisku (Caprag) i Bjelovaru o otpremanju suhe hrane transportima s iseljenicima koja 
bi im bila dovoljna za dva do četiri dana dok ih ne razmjeste u stalna boravišta. Uz kruh 
iseljenici su morali dobiti propisanu količinu slanine ili suhog mesa, ako toga nema onda 
pekmeza ili meda. Naglašeno je da se pošalje dovoljna količina "dobro prokuhanog mlijeka" 


za djecu.” 


242 HDA, SDS RSUP SRH, 013.1.38, Zapisnik konferencije /prijevod i prepis/ od 4. lipnja 1941. održane u 
Zagrebu pod vodstvom njemačkog poslanika S. Kaschea; F. JELIĆ-BUTIĆ, Ustaše i Nezavisna Država 
Hrvatske 1941-1945., 168., 169.; T. FERENC, Nacistička politika denacionalizacije u Sloveniji u godinama od 
1941 do 1945, 208.-211.; S. D. MILOŠEVIĆ, Izbeglice i preseljenici na teritoriji okupirane Jugoslavije 1941- 
1945., 32.-33., 233. 

243 S, D. MILOŠEVIĆ, Izbeglice i preseljenici na teritoriji okupirane Jugoslavije 1941 — 1945., 153. 

244 Bosanka Rača nalazi se u sjeveroistočnoj Bosni na rijeci Savi nasuprot danas Sremskoj Rači u Srbiji. 

245 Arhiv Republike Slovenije (ARS), Urad za podržavljeno lastnino NDH v Zagrebu, kut. 28 (1374 B), Državno 
ravnateljstvo za ponovu, br. 181/1941. od 10. srpnja 1941.; Državno ravnateljstvo za ponovu, br. 507/41.; T. 
FERENC, Nacistička politika denacionalizacije u Sloveniji u godinama od 1941 do 1945, 234., 235. 

246 HDA, Ministarstvo državne riznice, Odjel za novčarstvo, državnu imovinu i dugove, Ured za podržavljeni 
imetak (MDR), Ured za podržavljeni imetak, kut. 1848, br. 10.73/1941. i kut. 1776, 1073/1941. 

Navedena iseljavanja trebala su trajati do 9. rujna, no, datumi su ipak pomaknuti pa je 
Ministarstvo prometa i javnih radova — Odio za željeznički promet 29. srpnja 1941. izdalo 
novu naredbu svim vanjskim službenim jedinicama željezničkih postaja o kretanju vlakova za 
prijevoz Srba u Srbiju i Slovenaca u NDH. Prvi vlak s Srbima iseljenicima trebao je krenuti 1. 
kolovoza 1941. iz Capraga, 2. kolovoza iz Požege, 3. kolovoza iz Bjelovara. Vlakovi su išli 
do Zemuna, a planiralo se da će ih biti oko pedeset.“ 

Polovicom srpnja 1941. počeli su pristizati srpski iseljenici u logor u Požegi gdje je 
dopremljeno 9.489 osoba.’ 

Zbog velikog priljeva, oko 80.000 do 85.000 osoba, protjeranih i izbjeglih s područja 
NDH u Srbiju njemački vojno zapovjedništvo za Srbiju odbilo je 16. srpnja nastavak drugog 
vala iseljavanja. O tome su razgovarali predstavnici njemačkog poslanstva u Zagrebu s 
ministrom vanjskih poslova NDH Lorkovićem koji je izrazi sumnju da je s područja NDH 
otišlo 83.000 osoba te je napomenuo da je na područje NDH došlo nekoliko tisuća Hrvata i 
Slovenaca iz Srbije mimo dogovora kao i stotine slovenskih izbjeglica sa slovenskog područja 
koje je zauzeo Treći Reich.” Dana 18. srpnja ponovno se razgovaralo o iseljavanju Srba u 
Srbiju odnosno njemački predstavnici su zaustavili iseljavanje jer su tvrdili da je već oko 
65.000 "dobrovoljaca" iseljeno u Srbiju te da je u prvim polovici srpnja ilegalno prebačeno u 
Srbiju oko 15.000 osoba. Sljedećeg dana je njemački zapovjednik za Srbiju obavijestio da će 
za oko 14 dana moći nastaviti s iseljavanjem. Nijemci su pristali odmah primiti iz zatvora u 
Mitrovici i Lepoglavi one Srbe koji su rođeni u Srbiji te ih prebaciti lađom u Srbiju." 

Tijekom agrarne reforme i kolonizacije na bosanskohercegovačkom području 
muslimansko stanovništvo bilo je zakinuto. Razvlašćivanje aga i begova i naprasno 
osiromašenje dovelo je do iseljavanja muslimanskog stanovništva u Tursku. Tijekom 1918.1 
1919. oko 250.000 srpskih obitelji, a među njima i kolonisti, pretežno "solunaši", porijeklom 
izvan bosanskih granica, dobilo je zemlju u agrarnoj reformi i kolonizaciji. Ovo je 


stanovništvo prvo bilo na udaru iseljavanja na bosanskohercegovačkom prostoru.?*! 


247 Arhiv Republike Slovenije (ARS), Urad za podržavljeno lastnino NDH v Zagrebu, kut. 28 (1374 B), 
Ministarstvo prometa i javnih radova — Odio za željeznički promet br. 2501/1I-1941. od 29. srpnja 1941. 

248 S, D. MILOŠEVIĆ, Izbeglice i preseljenici na teritoriji okupirane Jugoslavije 1941 — 1945., 149.; Andrija- 
Ljubomir, LISAC, "Deportacije Srba iz Hrvatske 1941.", Historijski zbornik, br. 1-4, Zagreb 1956., 130.-131. 

29 T, FERENC, Nacistička politika denacionalizacije u Sloveniji u godinama od 1941 do 1945, 235.-236. 

250 Muzej Vinkovci, Zbirka preslika dokumenata, Dopis glavnostožernog pukovnika Stjepana Jendrašića, 
delegata Glavnog stožera Vojskovođe, Državnom ravnateljstvu za ponovu od 19. srpnja 1941., br. 17161, 
Državno komisija za utvrđivanje zločina okupatora i njihovih pomagača. 

251 Dženana EFENDIĆ SEMIZ, "Srpska agrarna reforma i kolonizacija 1918", Jugoistočna Europa 1918. — 
1945., Zagreb 1995., (ur. Aleksander Ravlić), 80.-85. 


81 


U svibnju 1941. ustrojen je u Beogradu Komitet za izbeglice i preseljenike koji je 
sljedećeg mjeseca preimenovan u Komesarijat za izbeglice i preseljenike.?? Izbjeglice i 
preseljenici dolazili su većinom za novcem Kraljevine Jugoslavije, kunama Nezavisne Države 
Hrvatske, talijanskim lirama, bugarskim levima te Slovenci s Reichsmarkama, novčanicama 
Trećeg Reicha. Novčanice Kraljevine Jugoslavije nostrificirane su pečatom Komesarijata za 
izbeglice 1 preseljenike i onda su poslane na zamjenu Srpskoj narodnoj banci. Mjesečno se 
moglo promijeniti 2.000 dinara po osobi. Zamjenjivane su novčanice od 100, 500 1 1000 
dinara. U Srbiji su izbjeglicama izdavane dvojezične srpsko — njemačke Izbegličke 
legitimacije/Fliichtlinausweis koje su uz fotografiju imale osobne podatke o osobi te datum i 
mjesto prelaska u Srbiju.” 

U Beogradu je djelovao Hrvatski klub, kao ispostava Središnjice ureda za Hrvate — 
povratnike, u svojstvu konzularne agencije i radio je na povratku Hrvata iz Srbije u NDH, a 
posredovala je i kod odlaska Srba iz NDH u Srbiju. Do 25. srpnja 1941. formalno su izdavali 
dokumente Srbima s područja NDH. No jedan od časnika za vezu je i sljedeća dva mjeseca 
izdavao dokumente što je vjerojatno bilo povezano sa stjecanjem materijalne dobiti u osobnu 
korist. Posredovanje u prodaji i zamjeni nekretnina između Hrvata povratnika 1 Srba iseljenika 
radile su dvije firme "Croatiapromet" u Zagrebu i "Jugovoz" u Beogradu. Preko tih firmi i 
Hrvatskog kluba Srbi su dobivali propusnice kako bi došli u NDH prodati ili zamijeniti svoje 
nekretnine.” 

Državno ravnateljstvo za ponovu je okružnicom dala upute svim kotarskim 
predstojništvima i predstojništvima gradskih redarstava o uhićivanju odnosno prikupljanju 
stanovništva. Naglašeno je da je to stvar "tajne prirode, hitna i neodgodiva" i od "velikog 
državnog interesa" te da će se svaki propust kažnjavat na prijekom sudu i svaki predstojnik 
osobno odgovara za pravilno izvršavanje traženog.” Sabiranje srpskog stanovništva na 
pojedinom području trebalo je započeti telefonskim ili brzojavnim nalogom Državnog 
ravnateljstva za ponovu i obavljati se tijekom noći, iznimno danju, "bez buke i grubosti". 
Iseljenicima su dopuštali ponijeti gotovinu i razne vrijednosne papire kao i druge 
dragocjenosti koje su im u sabirnim logorima vrlo često oduzimani. Za svakog pojedinca ili 
obitelj radio se "Zapisnik o preuzeću imovine — vrijednosnih papira i vrijednota" kojeg su 
252 U Arhivu Srbije u Beogradu pohranjen je fond Komesarijata za izbeglice i preseljnike. 

253 Vojislav MIHAILOVIĆ, "Papirni novac Kraljevine Jugoslavije pečečen od strane Komesarijata za 
naseljenike i izbeglice", Numizmatičar, br. 22-23, Beograd 1999/2000., 193.-194. 

254 Izbeglička legitimacija br. 13088a na ime Vojislava Karadžića iz Gospića, zbirka dr. sc. Marija Jareba, 
ATDA Ministarstvo unutarnjih poslova Nezavisne Države Hrvatske (MUP NDH), I-A, 1437/42. 


256 Arhiv Slovenije (AS), Slovenski izseljeniški odbor Zagreb (SIOZ), kut. 1 (1345 A), Obrazac okružnice 
Državnog ravnateljstva za ponovu, b.b. (u tekstu se pozivaju na okružnicu Ptk. 26/41. od 2. srpnja 1941.). 

potpisivali vlasnici i osoba koja "preuzima" imovinu. Gotovina je u pravilu vraćana 
vlasnicima, u trenutku iseljenja, do iznosa 500 kuna po osobi, a druga imovina im je oduzeta. 
Na pojedinim zapisnicima naznačeno je da su osobe puštene i da im je novac vraćen. 
Iseljenicima 9. 1 10. transporta, koji su 25. 1 27. rujna iz otpremljeni iz Capraga, a vlasti NDH 
su im nadoplatile novac ukoliko nisu imali određenih 500 kuna i nadomjestili prtljagu, 
ukoliko je težila ispod 50 kg." Iseljenici su mogli ponijete 50 kilograma prtljage. Obitelj ili 
samac morali su se spakirati u pola sata i otpremiti u sabiralište.** Pojedina kotarska 
predstavnišva, Čazma, Križevci i Pakrac, već su u srpnju izvijestila su Državno ravnateljstvo 
za ponovu o sabiranje/uhićivanje stanovništva na svome području.?>? 

Okružnicom Državnog ravnateljstva za ponovu u 14 točaka točno je propisano koje 
osobe moraju iseliti s područja NDH jer je osobito dovodilo do zabuna pitanje obitelji s "dvije 
vjere". U točki 1. razlaže se da ako je muž pravoslavne vjere, žena katoličke, a djeca 
pravoslavne da takva obitelj može ostati ako se "muž nije osobito isticao u protuhrvatskom 
smislu" i "ako nije previše ekonomski jak da bi mogao biti opasan"; 2. ako je muž katoličke, 
žena bila ili je pravoslavne vjere, a djeca katolici onda cijela obitelj "ima ostati"; točka 3. ako 
je muž pravoslavne vjere vjenčan s katolkinjom u katoličkoj crkvi i djeca su im katolici onda 
cijela obitelj ostaje; 4. ako je muž pravoslavne vjere vjenčan s katolkinjom u katoličkoj crkvi, 
a djeca pravoslavna, cijela obitelj može ostati ukoliko nema zapreka izrečenih u točki 1.; 
točka 5 ako pravoslavac živi u konkubinatu s katolkinjom i ima djecu katoličke vjere cijela 
obitelj ostaje; točka 6 ako katolik živi u konkubinatu s ženom pravoslavne vjere i djeca su im 
pravoslavne vjere onda moraju iseliti, pogotovo ako postoje razlozi navedeni u točki 1.; točka 
7. ako muškarac pravoslavne vjere živi u konkubinatu s katolkinjom i ima djecu pravoslavne 
vjere obitelj može ostati ako ukoliko ne potpadaju pod kriterij izrečen u točki jedan; točka 8. 
ako je obitelj pravoslavna i jedna član obitelj služi u hrvatskoj vojsci cijela obitelj ima pravo 
ostati ako nema prepreka iz točke 1.; točka 9. ako je obitelj ili samac prije ili poslije 10. 


travnja prešli na katoličku vjeru ili neku drugu, a opće je poznato da su svojim radom štetili 


257 HDA, MDR NDH, kut. 1839, Transportan lista br. 10. od 27 rujna 1941. s 501 osobom (242 muškaraca, 239 
žena i 20 djece) iz Banja Luke, Drakulića, Budžaka, Pavlovca, Banjalučkog Polja, Podravske Slatine, Voćina, 
Prijedora, Mitrovice i Moslavačkog Selišta, kut. 1840, Iskazi isplaćenog novca i otpremnice, kut. 1850, Fascikl 
"Logor Požega" kolovoz - rujan, namire osobama koje su puštene iz logora. 

258 ARS, SIOZ, kut. 1 (kut. 1345 A), broj nečitljiv, Uputa Državnog ravnateljstva za ponovu svim kotarskim 
predstojništvima, str. 1.-2; HDA, MDR NDH, kut. 1840, br. 7507/1941. od 20. srpnja 1941., Iskaz isplaćenog 
novca iseljenicima VII transporta, Transport br. 6 (16. kolovoza 1941. popis s 505 osoba), HDA, MDR NDH, 
kut. 1840, Transportan lista br. 10. od 27 rujna 1941. s 501 osobom (242 muškaraca, 239 žena i 20 djece) iz 
Banja Luke, Drakulića, Budžaka, Pavlovca, Banjalučkog Polja, Podravske Slatine, Voćina, Prijedora, Mitrovice i 
Moslavačkog Selišta i kut. 1851, Obrasci/Zapisnici o preuzeću gotovine — vrijednosnih papira i vrijednota. 

2% Ivo GOLDSTEIN, "Iseljavanje Srba i useljavanje Slovenaca u Nezavisnoj Državi Hrvatskoj", Med srednjo 
Evropo i Sredozemljem. Vojetov zbornik, (ur. Sašo Jerše), Ljubljana 2006., 599. 

interesima hrvatskog naroda moraju iseliti, ako nije taj slučaj mogu ostati; točka 10. ako su se 
obitelj ili samac pravoslavne vjere od 1918. odnosilo lojalno prema hrvatskom narodu i to 
nastojanje moralno, politički i materijalno podupirali mogu ostati; točka 11 u brakovima gdje 
je svako od partnera zadržao svoju vjeru i gdje su muška djeca pravoslavne, a ženska 
katoličke vjere, a supružnici nisu radili "zborom i tvorom" protiv hrvatskog naroda obitelj 
može ostati; točka 12. ako su Hrvat ili Hrvatica prešli na pravoslavnu vjeru zbog ženidbe ili je 
to slučaj oba partnera, a ostali su "dobri Hrvati" i djeca su im katolici onda obitelj može ostati; 
točka 13. ako je muž Srbin pobjegao, a djeca i žena Hrvatica ostali onda "treba takvu obitelj 
ostaviti"; točka 14. starci i starice pravoslavne vjere ukoliko su sami, bez članova obitelji, 
mogu ostati. U zaključku se iznova naglašava da kod "olakotnih slučajeva" koja se izuzimaju 
od iseljenja osnova je da "nisu poznati kao neprijatelji hrvatskog naroda i hrvatske države" i u 
slučajevima prelaska na katoličku vjeru. ?$0 

U slučaju iseljavanja pravoslavnog svećenstva dana je uputu da se iseljavaju samo 
Crnogorci koji se "osjećaju Srbima", a izuzeti su rumunjski, makedonski/bugarski, ruski i 
ukrajinski svećenici, ali im je uskraćeno obavljanja "crkvenih funkcija". Pravoslavne matice 
trebale su preuzeti općinska poglavarstva koja su bila zadužena za izdavanje matičnih 
izvadaka 1 upis rođenih i umrlih. Upozorena su sva kotarska predstojništva i gradska redarstva 
da nisu ovlašteni izdavati dopuštenja za pojedinačna iseljavanja. Upozoreni su da se iseljeni 
Srbi vraćaju s raznim ispravama na područje NDH te da ih se ponovo treba prepratiti u 
najbliži iseljenički logor, Caprag, Požega ili Bjelovar, ukoliko se radi o iseljenicima s 
"dobrovoljačkih posjeda", a u drugim slučajevima trebali su ih vratiti "preko granice".?*! 

Državno ravnateljstvo za ponovu 1. listopada 1942. poslalo je upozorenje velikim 
župama, gradskim poglavarstvima, kotarskim  predstojništvima, župskim  redarstvenim 
oblastima i poreznim uredima da se na područje NDH vraćaju pojedinci i cijele obitelji koje 
su same napustile državno područje ili su iseljeni, s namjerom da stalno ostanu ili da prevezu 
ili prodaju trgovačku robu, pokućstvo i druge dragocjenosti koje su "sakrili" kod "znanaca". 
Uputa je bila takve osobe uhititi i uz pratnju vlakom otpremiti u mjesto od kuda su stigle, 
osim ako imaju dopuštenje Ravnateljstva za javni red i sigurnost ili Ustaške nadzorne službe. 
Nije se dopuštalo iseljavati niti useljavati na državno područje bez odobrenja Državnog 


ravnateljstva za ponovu, a razne isprave kojima su razne osobe dolazile, a ponajviše iseljenici, 


260 ARS, SIOZ, kut. 1 (kut. 1345 A), Državno ravnateljstvo za ponovu, Taj. br. 16/1927-1941 od 24. srpnja 1941. 
261 ARS, SIOZ, kut. 1 (kut. 1345 A), Državno ravnateljstvo za ponovu, br. 2446/20/1941. od 9. kolovoza 1941. 

povratnici, na područje NDH trebalo je oduzeti i poslati Državnom ravnateljstvu za 
ponovu.?"? 

Kotarska predstojništva dobila su i okružnicu o žetvi u kojoj se do detalja razrađuje tko 
što obavlja odnosno koje poslove rade i dovršavaju iseljenici Srbi i domaće seljaštvo, što 
doseljeni Slovenci, a što rade zajedno i koje naknade, u naturi, dobivaju. 2% 

Tijekom 1941. izglasano je niz zakonskih odredaba koje su se odnosile na imovinu 
iseljenih osoba i osoba koje su napustile NDH, a čiji se sadržaj može sažeti na to je imovina 
tih osoba postala vlasništvo NDH, odnosno zemljišnim posjedima i gospodarskim zgradama 
raspolagao je Zavod za kolonizaciju, a Državno ravnateljstvo za ponovu poduzećima i 
stambenim zgradama (Zakonska odredba o imovini osoba koje su napustile područje NDH od 
6. kolovoza 1941., Zakonska odredba o imovini osoba izseljanih iz područja NDH od 7. 
kolovoza 1941., Objava Državnog ravnateljstva za ponovu od 21. kolovoza 1941. svim 
vjerovnicima osoba koje su naveden u zakonskim odredbama od 6. i 7. kolovoza 1941. da 
započinje postupak prema tim zakonskim odredbama, Odredba od 6. rujna 1941. o upravi 
stambenih zgrada osoba koje su iszeljene ili su napustile područje NDH, Zakonska odredba o 
imovini osoba izseljanih s područja NDH od 20. listopada 1941., Zakonska odredba o imovini 
osoba koje su napustile područje NDH od 20. listopada 1941., Zakonska odredba od 27. 
prosinca 1941. o preinaci i dopuni odredbe o imovini osoba izseljenih s područja NDH i 
zakonske odredbe o imovini osoba koje su napustile područje NDH).?%* 

S iseljenih i napuštenih posjeda nerijetko je otuđivana imovina pa je Zavod za 
kolonizaciju izdao proglas kojim se pozivaju svi koji su tu imovinu otuđili ili je uzeli na 
privremeno korištenje neka je u roku 24 sata vrate. U protivnom im se prijetilo zakonskim 
mjerama, ali i pokretnim prijekim sudom, a upozoreni su da će nepoštivanje ove naredbe 
utjecati na dodjeljivanje zemlju domaćim seljacima.’ Državne vlasti stekle su znatnu 
materijalnu korist nauštrb nehrvatskog stanovništva, posebice Židova i Srba, što su tumačili 
vraćanjem duga za njihovo prethodno stečenu korist na "hrvatskom prostoru". 

"Dobrovoljci" iz Prvog svjetskog rata kolonizirani u Slavoniju i Srijem u vrijeme 
Kraljevine SHS i Kraljevine Jugoslavije prvi su bili na redu za iseljavanje. Sredinom travnja 
1941. zakonskom odredbom nekretnine "dobrovoljaca"/"solunaša", podržavljene su bez 


naknade vlasnicima. Tim zakonom izvlaštena je 8.581 obitelj (4.964 u Slavoniji i 3.617 u 


262 ARS, Urad za podržavljeno lastnino NDH v Zagrebu, kut. 28 (1374 B), Br. T. 1146/42 od 1. listopada 1942. 
26 ARS, SIOZ, kut. 1 (kut. 1345 A), br. 602-1941/Ptk. od 14. srpnja 1941. 

264 Zbornik zakona i naredaba NDH, god. I, svezak I-XII, br. 1.-1258., 360-361., 361.-363., 466., 567., 764.- 
766., 766.-767., 1073. 

265 HDA, Ostavština Šantić, kut. 2, 2.2.26.2, Zavod za kolonizaciju Zagreb, br. 8359/1941. 

Srijemu) s 42.905 osoba koje su bile nastanjene u 94 agrarne kolonije/sela, a raspolagale su s 
75.001 jutrom zemlje. Država je konfiscirala i zemlju Srpske pravoslavne crkve.?% Iseljavanje 
je otpočelo tijekom svibnja 1941., a u lipnju je donesena je i "Naredba o prijavi Srbijanaca" 
koji nisu bili zavičajni na području NDH, a morali su se prijavljivati nadležnom poglavarstvu. 
Krajem lipnja oko 900 obitelji, odnosno oko 4.000 osoba, prebačeno u Brčko i potom za 
Srbiju. U pravilu su dobivali kratak rok da uzmu najnužnije stvari, često putujući bez 
dovoljno hrane." "Dobrovoljci" kao i doseljenici s područja Dalmatinske Zagore, Like, 
Korduna, Banije i Bosne živjeli su u selima Silaš, Podriže, Ada, Šodolovci i Palača. Oni su 
već za vrijeme Travanjskog rata preseljeni/evakuirani na područje Mačve gdje su boravili 
tijekom rata, a 1945. su vraćeni na svoje posjede. Sredinom rujna 1972. proslavljena je 50- 
godišnjica osnutka Silaša, naselja solunskih dobrovoljaca, u Slavoniji kojeg je naselilo 
pravoslavno stanovništvo iz Dalmatinske zagore, Like, Banije, Korduna, Bosne i Boke. Na 
proslavi su se zbratimili s mjestom Glogovac na mačvanskom području gdje su 1941. godine 
preseljeni/prognani, a poslije rata su se vratili.% Početkom lipnja 1941. iseljeno je 
"dobrovoljačko" srpsko stanovništvo iz Lipovače, Klise, Borova, Bršadina i dr. Krajem lipnja 
i početkom srpnja iseljavano je oko 300 srpskih obitelji s područja kotara Vukovar. S 
područja Podravske Slatine tijekom 1941. iseljeno je ili izbjeglo u Srbiju oko 5.000 osoba 
među njim i znatan broj "dobrovoljaca"? Njemačke vojne vlasti već su tijekom lipnja počele 
vraćati protjerane "dobrovoljce" koji su bili Srbi rođeni na području NDH. Oko 80 obitelji iz 
sela Markušice, u kotaru Vukovar, vratile su njemačke vlasti 19. lipnja jer se pretežito radilo o 
Srbima rođenima u Lici.?7% 

Tijekom svibnja 1941. iseljeno je oko 70 obitelji kolonista i drugog srpskog 
stanovništvo iz Đakova i okolice. Iz Nove Gradiške iseljeno je tijekom travnja i svibnja više 
od 30 obitelji. Na području Donjeg Miholjca prvo je iseljavano više od 400 obitelji kolonista 
"dobrovoljaca" iz sela Brezovica, Gložnja, Blanja, Backovci, Cresta, Kablane, Martinci, 


Orešnjak, Krunoslavlja i Karlovca. Iseljavanje je zahvatilo i srpsko stanovništvo u 


266 Nikola L. GAĆEŠA, Agrarna reforma i kolonizacija u Jugoslaviji 1945 — 1948, Novi Sad 1984., 47.; Marijan 
MATICKA, Agrarna reforma i kolonizacija u Hrvatskoj 1945 — 1948., Zagreb 1990., 21.; J. TOMASEVICH, 
War and revolution in Yugoslavia, 1941 — 1945. Occupation and Collaboration, 385.-387.; J. TOMASEVICH, 
Rat i revolucija u Jugoslaviji 1941-1945. Okupacija i kolaboracija, 435.-436.; Ivan BALTA, "Kolonizacija 
istočne Hrvatske u Drugom svjetskom ratu", ČSP, god. 33, br. 2/2001., 391. 

267 S, D. MILOŠEVIĆ, Izbeglice i preseljenici na teritoriji okupirane Jugoslavije 1941 — 1945., 125.; I. 
GOLDSTEIN, "Iseljavanje Srba i useljavanje Slovenaca u Nezavisnoj Državi Hrvatskoj", 597. 

Okučanima. U manjoj je mjeri domaće pravoslavno stanovništvo bilo zahvaćeno ovim valom 
iseljavanja.?'! 

Na području Srijema prvo je na udaru bilo srpsko stanovništvo doseljeno poslije 1918. 
koje je plakatima pozivano da se iseli u Srbiju. Prva iseljavanja bila su na području Srijemske 
kasnije Hrvatske Mitrovice, a iseljenici su prebačeni preko Save u Podrinsku Mitrovicu. 
Gradsko poglavarstvo u Rumi je 30. travnja objavilo da Srbi, dobrovoljci i kolonisti, moraju 
napustiti to područje. Tako su iz dobrovoljačkog sela Žarkovo kraj Putinaca iseljene 103 
srpske obitelji koje su odveden u Srijemsku Mitrovicu i od tamo su prebačeni u Srbiju. Na 
njihove posjede naseljavaju se Nijemci iz južnog Srijema. Također u manjoj mjeri, u 
jedanaest kuća, doseljavaju i Hrvati te tu dolazi i do sukoba u kojem posreduje Zavod za 
kolonizaciju te su Hrvati prebačeni u mjesta od kuda su doselili. Bilo je na područja kotara 
Vukovar i nesuglasja između domaćih Nijemaca i Hrvata oko naseljavanja jedne odnosno 
druge nacionalne skupine na posjede iseljenih "dobrovoljaca". Nije postao niti jasan plan 
kolonizacije. U Iloka se nije niti pomišljano na koloniziranja Hrvat i Nijemaca nego se tamo 
trebalo naseliti 2.500 Slovenaca. Hrvatski kolonisti naseljavani su u slovačka i njemačka sela. 
Središnji dio Srijema prvi je zahvaćen valom iseljavanja, a u istočnom, koji je bio do listopada 
1941. pod upravom Trećeg Reicha, iseljavanja su bila rijetka.” 

O odlasku Srba s područja NDH preko Srijema govori izvješće kotarskog predstojnika u 
Rumi MUP-u NDH od 12. kolovoza 1941. u kojem navodi da su "mnogi Srbi" prije nego je 
došlo do njihovog prinudnog iseljavanja sami napustili područje NDH.?7? 

Pridošli Srbi koje su mađarske vlasti protjerivale pretežno s područja Bačke na 
područje NDH, prema naputku Nijemaca, trebali su biti vraćeni na područje gdje su bili 
zavičajni odnosno od kuda su kolonizirani. Njemačke su vlasti također tražile da ono 
stanovništvo koje je samo izbjeglo treba prihvatiti u logore koje su lokalne vlasti, bilo srpske, 
ako su izbjegli u Srbiju, ili hrvatske, ako su pobjegli na područje NDH, trebale ustrojiti i 
brinuti se o njima.?"* Mađarske vlasti iz Baranje i Bačke protjerivale su od prvih ratnih dana 
srpsko "dobrovoljačko stanovništvo" na područje NDH. Dana 19. travnja 1941. općinsko 
poglavarstvo u Sotinu dojavili je ustaškom stožeru u Vukovaru da mađarska vojska prebacuje 
stanovništvo između Tise i Dunava na hrvatsko područje, a radilo se o uglavnom o 
koloniziranom pravoslavnom stanovništvu iz Dalmacije, Bosne, Hercegovine i Like koji su 


kao "dobrovoljci" naseljeni na to područje. Oni su protjerivani bez imovine, a potom su na 

području NDH odlazili u mjesta gdje su rođeni što je stvaralo probleme oko njihovog 
smještaja i prehrane. Granični prijelaz kod Petrovaradina bio je već u drugoj polovici travnja 
1941. prenatrpan izbjeglicama bez isprava, a radio se o stanovništvu koje nije bilo rođeno na 
području Vojvodine. Zapovjednik ustaškog stožera u Petrovaradinu brzojavom je tražio 
naputak što da učini. Internacijski logor nalazio se i na novosadskom aerodromu i iz njega je 
"nepoželjno stanovništvo" prebacivano u Srbiju i na područje NDH, a od tamo su ih opet 
nerijetko vraćali nazad. U Šarvaru se nalazi logor gdje su mađarske vlasti smještale krajem 
lipnja 1941. "dobrovoljačko stanovništvo" i koloniste iz Baranje i Bačke koji nisu uspjeli 
prebaciti u Srbiju i u NDH.?" Iseljavanje "dobrovoljačko stanovništvo" sa subotičkog 
područja bio je "bezbolnije" utoliko što nikakve represivne mjere nisu pratile ovo iseljavanje, 
a kako ih mađarske vlasti nisu uspjele prebaciti na neko drugo područje to je stanovništvo 
često živjelo kao beskućnici u razdoblju od travnja 1941. do veljači 1943. kada su odvedeni u 
logor u Šarvaru od kuda su žene i djeca otpremani na područje NDH, a muškarci u Srbiju. 

Srbi s područja NDH koji su kao kolonisti i dobrovoljci naseljavani u Makedoniju, 
bugarske su vlasti željele iseliti, no vlasti NDH nisu ih bile spremne prihvatiti osima uz 
"velike i opravdane razloge" jer kako je navelo poslanstvo NDH u Sofiji, u svom dopisu 
biskupskom ordinarijatu Skopju od 26. studenog 1941., da se "mnogi Srbi sada živući u 
Hrvatskoj odmeću u šume kao četnici i komunisti". 

Posljednji dan mjeseca prosinca 1941. objavljen je u Hrvatskom narodu zakon o 
oduzimanju imovine svim osobama koje narušavaju javni mir i poredak oružanom pobunom, 
bilo kao pojedinci ili u skupinama, odnosno ako počine "zločinstvo" protiv "postojećeg 
državnog uređenja", "ustavnog poretka".2'8 Te mjere uvelike su pogodile srpsko stanovništvo 
koje je uzelo velikog udjela u ustaničkom pokretu. 

Obračun s pripadnicima javnog, osobito političkog života, prijeratnog razdoblja 
provodio se od proglašenja NDH. Primjerice u Lici (Gračac, Gospić i Perušić) sredinom 
travnja 1941. uhićivani su pripadnici srpskih i jugoslavenski orijentiranih političkih stranaka 
pretežito Srbi, ali i Hrvati, osobito komunisti. Na udaru su bili i oni Srbi koji su se vratili kao 
vojne osobe, radnici - pečalbari, studenti i sl. iz dijelova Srbije koji su bili okupirani, a u 
razdoblju travanj — srpanj 1941., prema nekim navodima, ubijeno ih je na području Like 1.800 
osoba, a većinom su bili komunisti, članovi SKOJ-a i drugi "napredni ljudi". U kotarevima 


Korenica, Udbina i Donji Lapac Srbi su bili pod zaštitom Talijana, a bilo je, osobito trgovaca, 

zanatlija i činovnika, koji su odlazili na područja koje su Talijani okupirali ili na područja 
gdje su Talijani imali vojnu vlast. Stoga je znatan broj Srba bio u Dalmaciji, Rijeci i Sušaku 
gdje su postojali i odbori za prihvat Srba. Srbi koji su ostali na području Like odbjegli su u 
šume i bili jezgra pobune/ustanka. Izbjeglica Srba bilo je u mjestima oko Šibenika, oko 
10.000, gdje su imali i glavno sjedište, a bilo ih je i na lijevoj obali Zrmanje prema Kistanju i 
Obrovcu. Tu je većinom bilo seosko stanovništvo.?" U lipnju 1941. započinje djelomično 
iseljavanje srpskog stanovništva iz Brinja, Donjeg Lapca, Plitvičkih jezera, Knina i Bihaća. 
To se povezuje s planovima vlasti NDH da Plitvička jezera proglase nacionalnim parkom. 
Također su iseljena i sela u okolici Drvara i Grahova. Nosili su sa sobom hranu za tri dana 1 
500 jugoslavenskih dinara, a iseljeno je preko 1.200 osoba. Prije iseljavanja izvršena su na 
području Plitvica uhićenja članova četničke organizacije Koste Pećanca koje je predvodio 
Mišo Kosanović iz Plitvica, a oni su kasnije odvedeni u zarobljeništvo u Italiju. Oko 800 
konjskih zaprega sa stanovništvo plitvičkog kraja preko Bihaća i Bosanskog Petrovca 
otpremljeno je tijekom svibnja i lipnja 1941. na područja Drvara i Grahova gdje je naseljeno 
pretežito po selima. Iseljavanje se trebalo provesti i na području Bruvna, a s toga područja 
samo je dio ljudi otišao u Dalmaciju i u Beograd. Stanovništvo je pružalo otpor zadržavanjem 
oružja, prepadima, odbijanjem vojne i radne službe, a muškarci su se skrivali u šumama. U 
Donjem Lapcu iseljavanje planirano za 8. lipnja 1941. nije bilo moguće provesti jer je 
stanovništvo izbjeglo u šume. Na području Brinja, u mjestu Stajnica, trebao se sagraditi 
sabirni logor za iseljavanje Srba, no, to nije izvedeno jer je pružan otpor, posebice od strane 
komunista i pristaša HSS-a. Nije se uspjelo niti provesti iseljavanje Srba iz kotara Gračac. 
Uglavnom iseljavanje Srba s područja Like u Srbiju dogovoreno na konferenciji 4. lipnja 
1941. nije provedeno osim u slučajevima pojedinih trgovačkih obitelji.2%% Vlasti su nakon 
izbijanje ustanka polovicom kolovoza protjerale srpsko stanovništvo iz Ličkog Petrovog Sela 
na područje Lapca.?! 

Delegacija Srba predvođena predratnim jugoslavenskim političarima Nikom 
Novakovićem i Boškom Desnicom, tražili su od talijanskog građanskog povjerenstva u Splitu 
pripojenje sjeverne Dalmacije Kraljevini Italiji. Tražili su to u ime Srba Like i Dalmacije te 
onih izbjeglih u Split. Veliki broj srpskog stanovništva upravo je s kninskog područja izbjeglo 


na talijansko okupacijsko područje, a među njima znatan je bio broj onih koji su se zalagali za 

proširenje talijanske vlasti na Knin i okolicu. U Splitu i okolici nalazilo se oko 8.000 
izbjeglica s područja NDH, a prevladavali su časnici vojske Kraljevine Jugoslavije. U Splitu 
je djelovao odbor za pružanje pomoći izbjeglicama, ali su radili i na izbavljanju interniranih 
Srba iz raznih logora i prikupljali su podatke o Srbima koji su izbjegli na Apeninski poluotok. 
Zbog priljeva izbjeglica stranih državljana, ponajviše Židova, na područje Apeninskog 
poluotoka Talijani su osnovali koncentracijski logor za internaciju Ferramonti di Tarsia u 
kojem je bio i jedan broj Srba s područja NDH. U okolici Sušaka nalazilo se oko 250 izbjeglih 
pravoslavaca s područja NDH koji su bili u talijanskoj službi i primali za to plaću. Na 
preseljavanje srpskog stanovništva na područje pod talijanskim nadzorom povoljno je utjecalo 
i to što su dobro prihvaćeni od pravoslavnog stanovništva na područjima zaposjednutim od 
talijanske vojske koja je izravno sudjelovalo u njihovom zbrinjavanju.?5 

Krajem 1941. i početkom 1942. vlasti NDH su nastojale poboljšati političke prilike u 
zemlji pa je u tom smjeru svoje rješenje ponudio i župan Velike župe Bribir i Sidraga Ante 
Nikolić koje je uputio poglavniku Paveliću 18. srpnja 1942. Upozorio je da Talijani dopuštaju 
grupiranje četnika u Benkovcu, Kistanju i Skradinu te je naveo: "I ovom prilikom na temelju 
gornjeg želim istaknuti potrebu privezivanja i privlačenja pravoslavaca i četnika politici 
smirenja i suradnje s hrvatskim vlastima i poboljšanje ovdje na granici gdje smo mi slabi, gdje 
su jasen talijanske namjere da prošire svoje granice do Dinare — prirodne obale Dalmacije 
gdje se osjeća akcija talijanske iredente Nika Novakovića — Longa kojeg Talijani podržavaju 
baš radi političkih razina na štetu našu i to u prvom redu na štetu teritorija Knina." Nikolić je 
tražio da se Srbima na cijelom području NDH vrati zemlja 1 obrazlaže da na području Gospića 
još nije vraćen imovina koje je oduzeta zbog "bježanja" jer ono je bilo "prisilno", a ne po 
"slobodnoj volji".2š* 

Na područje istočne Hercegovine tijekom travnja 1941. pristigli su Srbi izbjegli s 
područja Kraljevine Jugoslavije koja su zauzeli Mađari i Bugari. Pretežno su to bili državni 
službenici i "dobrovoljci", kolonisti iz Vojvodine i Kosova i te učenici, studenti i drugi koji su 
protjerani ili sami izbjegli na područje NDH u istočnu Hercegovinu. Priliv tog stanovništva 
izazvao je probleme oko smještaja i prehrane. Početkom lipnja 1941. na tom područje je došlo 
do prvih sukoba vlastima NDH koje su optužile Srbe za napad i potom se obračunali 


represivnim mjerama sa Srbima u kotaru Ljubinje. Srpsko stanovništvo u Hercegovini također 


282 Hrvatski narod (Zagreb), 11. svibnja 1941., 12.; Lika u NOB 1941. Zbornik, 24.-25.; S. D. MILOŠEVIĆ, 
Izbeglice i preseljenici na teritoriji okupirane Jugoslavije 1941 — 1945., 117. 

283 S, D. MILOŠEVIĆ, Izbeglice i preseljenici na teritoriji okupirane Jugoslavije 1941 — 1945., 99., 101., 118.; 
M. RISTOVIĆ, U potrazi za utočištem, Jugoslavenski Jevreji u bekstvu od Holokausta 1941-1945., 92. 

284 S, D. MILOŠEVIĆ, Izbeglice i preseljenici na teritoriji okupirane Jugoslavije 1941 — 1945., 100. 


90 


je nudilo Talijanima da zaposjednu dijelove Hercegovine koje oni nastanjuju. Osim neupitno 
jasnih političkih namjera bio je to i bunt protiv nasilja kojem je srpsko stanovništvo bilo 
izloženo. Jugoslavenska/hrvatska historiografija do 1990. tumačila je srpsku ponudu 
Talijanima da zaposjednu područja koje nastanjuju kao nastojanje srpske buržoazije da oslabe 
nastojanja NOP-a. Takvom suradnjom Talijani su mogli osigurati vojnu pomoć četničkih 
snaga što im je osobito koristilo u osiguranju prometnica, kao protutežu vlastima NDH i 
pružanju vojnog otpora partizanima. Nakon Rimskih ugovora sklopljenih 18. svibnja 1941. 
Talijani su još više skloniji Srbima kojima nude otvoreno prijateljstvo čak i šire promidžbu o 
opasnosti koja prijeti Srbima od vlasti NDH.?* Sredinom rujan 1941. kada talijanska vojska 
dolazi na ličko područje, i brojno izbjeglo srpsko stanovništvo se vratilo na svoje napuštene 
posjede, Državno ravnateljstvo za prehranu tražilo je mišljenje nekoliko ministarstva mogu li 
oni izvršiti nalog Velikog župana koji je 10. rujna 1941. izdao nalog da se tim ljudima bez 
naknade podijeli žito.” Izbijanjem ustanka veći dio izbjeglih Srba s područja sjeverne 
Dalmacije vratio se kućama gdje je bilo žarište pobune, a ostali su u izbjeglištvu oni na čijem 
području nije bilo pobuna i oni koji su pristupili u četničke postrojbe.?*" U siječnju 1942. 
MVP NDH obavijestilo je MUP NDH, a oni Ravnateljstvo za javni red i sigurnost da je u 
razgovoru s Talijanima, a u skladu s mjerama "pacifikacije" obalnog područja dogovoreno da 
se s toga područja uklone oni Srbi koji agitiraju protiv NDH, vode pobunu i "nagovaraju" 
Srbe na nelojalno držanje prema državi i sl. Postojala je mogućnost da se takve osobe 
interniraju u Italiju. Ravnateljstvo za javni red i sigurnost trebalo je sastaviti popis takvih 
osoba sa svim podacima uključujući i po kojoj osnovi "smetaju pacifikaciji", no taj popis nije 
smio biti velik jer se pretpostavljalo da će talijanska vojna vlast internirati samo "izvjestan 
broj osoba". 

Na području Velike župe Krbava i Psat 24. lipnja 1941. naređeno je iseljavanje Židova i 
pravoslavaca iz Bihaća izuzev stranaca i mješovitih brakova s Hrvatima (katolicima i 
muslimanima). Pozvano stanovništvo je moglo ponijeti 500 jugoslavenskih dinara, a ukoliko 
su više ponijeli tijekom pretresa im je oduzeto, a njihova imovina je popisana i čuvali su je 
stražari. Talijanske vojne vlasti stavile su na raspolaganje 24 kamiona za prijevoz do Kulen 
Vakuf gdje je smješteno 550 Židove, a pravoslavci, oko 600 osoba, raseljeni su po kotaru 
Bosanski Petrovac. Krajem lipnja 1941. Stožer Vrbaskog divizijskog područja tražio je od 


zapovjedništva kopnene vojske odgodu preseljenja/evakuacije Srba jer je ocijenjeno da je 

iseljavanje Srba, s bihaćkog područja, na područje Kulen Vakufa gdje ima dosta srpskog 
stanovništva kao i u susjednom kotaru Donji Lapac, nepoželjna akcija jer se pravoslavno 
stanovništvo zbog tog uznemirilo. Prema njihovoj procjeni takav razvoj događaja išao je u 
prilog Talijanima koji su podržavali Srbe 1 nisu izvršile pretres 1 razoružavanje srpskih sela na 
području Bosanskog Petrovca i Donjeg Lapca gdje se nalazi "dosta skrivenog oružja". 
"Evakuirane srpske porodice" bez dovoljno hrane "razumljivo bude ne samo sažaljenje nego i 
revolt" srpskog stanovništva na čije su područje preseljeni. Predlagali su zaustavljanje 
evakuacija oko 1.500 osoba, pretežito pravoslavnog stanovništva, s područja Plitvičkih jezera 
u okolicu Bosanskog Petrovca. Zaključili su da je "vrlo nezgodno" naseljavati gradsko 
stanovništvo u planinska srpska sela jer su oni tamo "kvas nemira" te da bi to stanovništvo u 
gradovima i bilo mirno i mogli bi biti pod jačom "prismotrom".?8? 

Treba napomenuti da se usporedo odvija više migracija srpskog stanovništva iseljavanja 
s područja NDH, povratak "dobrovoljaca"/"solunaša" s područja okupiranih od Mađarske i 
Bugarske, preseljenja/evakuacije na području NDH, prognaništvo, izbjeglištvo, a poseban je 
fenomen na cijelom području NDH, kao i cijelom području okupirane Jugoslavije, život u 
zbjegu. 

Pomutnju koju je uzrokovalo prebacivanje pojedinaca u Srbiju zbog straha osobito od 
"divljih ustaša" kao 1 izbijanje pobune u Bosanskoj Krajini, Lici 1 istočnoj Bosni stvaralo je 
neprilike njemačkoj vojsci pa je uskoro došlo do dogovora između Trećeg Reicha i vlasti 
NDH da se čim prije otpočne s doseljavanjem Slovenaca u NDH 1 iseljavanjem Srba iz NDH 
u Srbiju. 

Sredinom lipnja 1941. u Petrinji je održana prva rasprava prijekog suda tijekom koje 
se sudilo osobama, deset muškarac i jednoj ženi, koji su "sakrivali oružje". Dvojica su 
osuđena na smrt dok su ostali oslobođeni jer se nije moglo utvrditi da li je korišteno oružje 
koje su "skrivali". Jednog je potom pomilovao poglavnik A. Pavelić, a nad jednim je izvršena 
kazna strijeljanjem. Nekoliko dana ranije izvanredni narodni sud 1 prijeki sud osudili su na 
strijeljanje oružničkog narednik Milan Vrač zbog "nedjela" prema Hrvatima za vrijeme 
"ličkog ustanka" i kaplara Jovo Bulajić koji je izvršio dva ubojstva tijekom "preokreta" kod 
Tiškovca u Lici.??% 

U kolovozu 1941. ustaški povjerenik za Bosnu Juraj Francetić dao je postaviti na s 


sarajevskim ulicama oglas u kojem navodi da su 18. kolovoza 1941. u Sarajevu strijeljana 


289 Zbornik dokumenata i podataka o narodnooslobodilačkom ratu jugoslavenski naroda, tom IV, knj. 1, 523.- 
524.; A. Lj., LISAC, "Deportacije Srba iz Hrvatske 1941.", 132.-135. 

četvorica "samozvanih ustaša" na temelju osude Ustaškog suda, koji su lažnim nalogom iz 
pritvora odveli četnike i "izvršili nad njima nasilje" u okolice Sarajeva. Oglas upozorava 
pučanstvo da ustaše nisu "egzekutivna ili izvršna vlast" te da se svi postupci "samozvanih 
ustaša" prijave redarstvenim ili oružničkim postajama i tim osobama sudit će Ustaški sud.?"! 
U rujnu 1941. slično se dogodilo i na području Velike župe Gora gdje su dvojica "divljih 
ustaša" ubijali i pljačkali "grko-istočnjake" te ih je Pokretni prijeki sud u Zagrebu osudio na 
strijeljanje što je i učinjeno 21. rujna 1941.7? 

U ispravljanje nepravdi iz prošlosti, uz suđenja svima koji su sudjelovali u predratnim 
progonima Hrvata, posebice pristaša Ustaškog pokreta, može se ubrojiti i povratak nekih župa 
(grko)katoličkom vikarijatu kao što je bio slučaj sela Hrvaćani kod Banja Luke čiji su vjernici 
zbog pritiska vlasti u međuraću morali prijeći na pravoslavlje. ?? 

Tijekom travnja i svibnja 1941. Srbi su napuštali Zagreb okolicu što je bilo u izravnoj 
povezanosti s mjerama koje su vlasti poduzimale kao što je ona iz svibnja koja naređuje da se 
Srbi moraju preseliti iz sjevernih dijelova Zagreba u južne dijelove grada i ograničeno im je 
kretanje samo tijekom dana od 8 do 18 sati.?** Početkom srpnja, 5. i 6., počinje organizirano 
preseljavanje. Prvo su sakupljani na Zagrebački zbor, a potom oko 450 osoba u pratnji 
njemačke vojske preko Siska, Slavonskog Broda i Višegrada prevezeno u Srbiju. Transport 
br. 1 koji je išao iz Zagreba na popisu za iseljavanje imao je 204 osobe od kojih je trinaest 
osoba izuzeto i vraćeno. Prema nepotpuno sačuvanim podacima Državnog ravnateljstva za 
ponovu iz Zagreba je 5., 6., 11., 16., 1 17 (dva transporta) srpnja iseljeno 2.166 Srba. Broj 
iseljenih bio je i veći jer ovim nisu obuhvaćeni osobe iseljene u lipnju, kao i one koje su same 
otišle. Transporti koji su išli 5., 11. 1 16. srpnja 1941. bili su priključeni transportima 
Slovenaca koji su iz Štajerske iseljavani u Srbiju.” Na razne intervencije, osobito utjecajnih 
osoba u politici i vojsci, sa Zagrebačkog zbora pušteno je oko 105 osoba. Za pojedine Srbe 1 
njihove obitelji založili su se dr. Milutin Jurčić, glavnog ravnatelja Ravnateljstva za javni red i 
sigurnost, ministar vanjskih poslova Mladen Lorković, pukovnik Ivo Herenčić, i 


Kvaternika”. Ravnateljstvo ustaškog redarstva u Zagrebu izdavalo je u tim slučajevima 

potvrde u kojima je navedeno da se pojedinci i njihove obitelji "ostave na miru.?*" Primjera 
otpuštanja bilo je 1 iz iseljeničko/useljeničkih logora u Požegi i Sisku (Caprag). Državno 
ravnateljstvo za ponovu odašiljalo je zapovjedništvima iseljeničkih logora naloge o puštanju 
iz iseljeničkog logora odnosno o dopuštenju da pojedine osobe i obitelji ostanu na području 
NDH. Često su takva rješenja donesena na osnovu usmenih ili pismenih intervencija 
pojedinaca iz javnoga, osobito, političkog života. U tu kategoriju ulazili su i mješoviti 
brakovi. Zabilježeno je da su se četvorica malodobnika "bez znanja roditelja uvukla u 
transport" te su ih redarstvene vlasti vratile roditeljima u Banja Luku i Mostar te slučajevi da 
je netko iseljen prije nego je molba riješena ili je molba pozitivno riješena ali se osoba 
odlučila na iseljenje. Sačuvani su popisi za pojedine datume o otpuštanju iz iseljeničkih 
logora, a slučajevi otpuštanja pojedinaca i obitelji zabilježeni su i u zapisnicima o 
preuzimanju novca, kod ulaza u iseljenički logor, i vraćanju novca, kod iseljavanja, od 
iseljenika.??8 

Sredinom rujna 1941. objavljen je tekst u Hrvatskom narodu o tome da se skupine 
zavedenih "grko-istočnjaka" od strane četnika vraćaju kućama u Bosni jer su prevareni 
"najglupljim alarmantnim vijestima" te da se ti "pokajnici" vraćaju kućama, a odvođeni su u 
šume "milom ili silom",2?? 

Pripreme za organizirano iseljavanje srpskog stanovništva, prema dogovoru s 
Nijemcima i vezano za doseljavanje Slovenaca na područje NDH, tekle su tijekom lipnja i 
srpnja, a najintenzivnije bilo je u kolovozu 1941. kada kreću masovniji transporti. U srpnju je 
zbog postupaka prilikom sabiranja srpskog stanovništva protestirao i nadbiskup Alojzije 
Stepinac. S područja Grubišnog Polja započelo je iseljavanje 4. kolovoza 1941. Iseljenici su 
željeznicom transportirani do Bjelovara zatim su preko Slavonskog Broda i Zemuna 
otpremani u Beograd. S toga područja iseljeno je 2.324 osobe. Na njihove posjede naseljavani 
su Slovenci kao i kolonisti Hrvati. Kako se ovdje radilo o iseljavanju domaćeg srpskog 
stanovništva ostalo stanovništvo, Hrvati i pripadnici drugih nacionalnosti, iskazivali su 
nezadovoljstvo takvim mjerama. Vlasti NDH su očekivale otpor pa su tražile vojnu pomoć na 


tom području. S organiziranim preseljavanje srpskog stanovništva iz kotareva Vukovar i 


27 HDA, MDR, Ured za podržavljeni imetak, kut. 1776, Popisi puštenih 5., 10. i 15. srpnja 1941. i kut. 1777, 
Obrasci Zavoda za kolonizaciju, Odjela za preseljenje i doseljavanje pučanstva, b.b. 

Vinkovci krenulo se krajem kolovoza 1941. 1 oni su preko sabirnog, iseljeničkog logora u 
Požegi otpremljeni u Srbiju. Sredinom kolovoza 1941. gradsko redarstvo u Mostaru javnim je 
priopćenjem pozvalo srpsko stanovništvo čija prezimena počinju slovima A i B. što bi značilo 
da je to bio početak iseljavanja, da se odazovu pozivu i dođu 14. kolovoza na mostarsku 
željezničku postaju zbog iseljavanja u Srbiju. Ključeve stanova morali su predati redarstvu, a 
napomenuto je da će biti uhićeni i najstrože kažnjeni oni koji pobjegnu ili se pokušaju sakriti 
te oni koji oštete svoju imovinu. Zabranjivalo se bilo što primiti na poklon ili pohranu od 
iseljenika, a također i prikrivanje iseljenika ili intervencije u njihovu korist.?% 

Područje Velike župa Sana i Luka koja je obuhvaćala najveći dio sjeverozapadne Bosne, 
odnosno Bosanske krajine osobito je bio važna za vlasti NDH jer je to bio središnji dio države 
i postojali su i planovi da Banja Luka bude središte državnih vlasti, odnosno glavni grad 
NDH. To područje imalo je oko 60% pravoslavnog stanovništva. Na tom je području 24. 
travnja upućen poziv svima onima koji su rođeni ili su porijeklom iz Srbije i Crne Gore da se 
u roku pet dana isele bilo da rade ili su umirovljeni. Poziv se odnosio također i na sve druge 
osobe koje su svojim "dosadašnjim radom i vladanjem u javnom životu" štetile hrvatskim 
interesima. Onima, koji se ne budu pridržavali te naredbe, zaprijetilo se nasilnim 
prebacivanjem preko granice. Vlasti su također vratili staro nazivlje gradova i naselja koja su 
mijenjana u razdoblju 1918.-1941. pa je tako Mrkonjić - Grad ponovno postao Varcar Vakuf, 
a Srbac Bosanski Svinjar. Početkom svibnja, 4. i 5., uhićeno je 15 uglednih Srba u Banja 
Luci, a 6. svibnja, na Đurđevdan, pobunilo se srpsko stanovništvo u Srpskom Kijevu 
(postojala su tri zaselka Srpsko Kijevo, Katoličko ili Barićeve kuće i Muslimansko Kijevo) 
kod Sanskog Mosta, a uskoro su im se pridružilo i nekoliko obližnjih sela naseljenih Srbima. 
Krajem svibnja 1941. ustaški stožernik u Banja Luci Viktor Gutić izdao je naredbu da se 
tijekom mjeseca lipnja mogu prijaviti pismeno ili usmeno sva "nedjela" počinjena u 
Kraljevini Jugoslaviji protiv Hrvata, katolika i muslimana, na tom području od bilo koje osobe 
i da se pri tome treba "služiti samo stvarnošću i materijalnom istinom", a to je otvaralo 
mogućnost za "izravnavanje računa" s motivima koji nisu nužno imali nikakvo uporište u 
činjenicama.?"! 

O tome kako su preseljenja/evakuacije Srba unutar područja NDH kao i iseljavanje u 
Srbiju djelovalo na stanovništvo pokazuju brojni dokumenti. Sredinom lipnja započelo se s 


prikupljanjem srpskog stanovništva za iseljavanje na području Banja Luke gdje je s obzirom 

na nepripremljenost sabirališta koje je bilo bez primjerenih nastambi i dovoljne hrane 
negodovalo ne samo pravoslavno stanovništvo nego i katolici i muslimani. "Uzbuđenje" je 
bilo takvo da se preporučalo da se iseljavanje privremeno obustavi dok se ne izvrše pripreme 
za "iseljavanje po planu". Zapovjedništvo kopnene vojske NDH u izvješću od 21. srpnja 
1941. navodi da su Srbi "utučeni i preplašeni zbog seobe iz jednog kraja države u drugi i u 
Srbiju" te da neorganizirano iseljavanje Srba i Židova pogoršava raspoloženje i smirivanje 
političkih prilika." 

Sredinom lipnja 1941. MUP-a NDH obaviješten je da Nijemcima u Srbiji stvaraju 
"neugodnosti" Srbi koji su "prebačeni"/protjerani s područja NDH jer se skrivaju po 
planinama i nepristupačnim mjestima i kada im nestane namirnica pribjegavaju pljačkama, 
izvode oružane napade 1 organiziraju "ustaničke grupe". Navodi da iseljeni Srbi prijavljuju 
slučajeve mučenja što "vrijeđa najosnovnije ljudsko dostojanstvo i osjećaje" te da se 
njemačkim vlastima obratilo stotine Srba usmeno ili pismeno s takvim optužbama koje se 
nerijetko "redovnim putem" šalju u Berlin što utječe na ugled NDH i moglo bi dovesti do 
nekakve njemačke intervencije.?% O nedostatnoj opskrbljenosti iseljenika kao i o pretučenim 
iseljenicima pisao je i Hrvatski Crveni Križ u svom izvješću u kolovozu 1941. u kojem 
navode da je u Zemunu kod preuzimanja transporta njemački časnik izrazio negodovanje 
zbog nedovoljno hrane, odjeće i obuće te da je osam iseljenika pretučeno. Odjel za opću 
prehranu Državnog ravnateljstva za ponovu opomenuo je zapovjedništva logora u Bjelovaru i 
Sisku (Caprag) da moraju postupati po pitanju prehrane prema naredbi iz srpnja 1941.0 
Odgode iseljavanja Srba koje su poduzimale njemačke vlasti zbog brojnih izbjeglica i 
prebjega koji su ilegalno prelazili granicu NDH i Srbije uzrokovalo je probleme u sabirnim 
logorima. Pukovnik Stjepan Jendrašić upozorio je na moguće probleme u dobavljanju 
dovoljne količine hrane kao i mogućnost pojave zaraznih bolesti. Jendrašić je naveo da su 
njemačke vlasti iz Srbije javile da je 17. 1 18. srpnja preko Drine kod Užica prebačeno 10.500 
Srba u "žalosnom stanju". O zbrci koja je vladala tijekom prikupljanja stanovništva, 
dopremanja u iseljeničke logore 1 iseljenja u Srbiju potvrđuje izvješće od 16. kolovoza 1941. 


zapovjednika iseljeničkog logora u Capragu Državnom ravnateljstvu za ponovu. Prigovori su 


302 A, Lj., LISAC, "Deportacija Srba iz Hrvatske 1941.", 135., 141., bilj. 57. 

303 T, FERENC, Nacistička politika denacionalizacije u Sloveniji u godinama od 1941 do 1945, 233.-234.; A. 
Lj., LISAC, "Deportacija Srba iz Hrvatske 1941.", 135.-136. 

3% HDA, MDR, Ured za podržavljeni imetak, kut. 1776, br. 5383/1941.; A. Lj., LISAC, "Deportacija Srba iz 
Hrvatske 1941.", 140., bilj. 56. 

305 Muzej Vinkovci, Zbirka preslika dokumenata, Dopis  glavnostožernog pukovnika Stjepana 
Jendrašića,delegata Glavnog stožera Vojskovođe, Državnom ravnateljstvu za ponovu od 19. srpnja 1941., br. 
17161, Državno komisija za utvrđivanje zločina okupatora i njihovih pomagača; T. FERENC, Nacistička 
politika denacionalizacije u Sloveniji u godinama od 1941 do 1945, 236. 

većinom upućeni na rada onih koji dopremaju iseljenike u logor bez dovoljne količine hrane, 
odjeće, pokrivača čak i bez transportnih lista s imenima iseljenika. Nerijetko je tim ljudima 
oduzeta hrana, novac i ostalo prtljaga koju su oni prema propisu trebali i morali ponijeti prije 
nego li su došli do iseljeničkog logora. Zapovjednik logora u Capragu, Ljubomir Sesseglia, 
tražio je da nadležne ustanove osiguraju pravilan rad na iseljavanje prema svim unaprijed 
određenim uredbama ili će on tražiti svoju smjenu jer da u takvim uvjetima ne može preuzeti 
odgovornosti za valjan rada iseljeničkog logora. U slučaju da su iseljenici došli u iseljenički 
logor bez propisane količine novca, NDH, odnosno zapovjedništvo logora bi im nadoknadilo 
iznos do traženih 500 kuna. Takvih primjera je bilo za transporte u kolovozu i rujnu. 
Iseljenicima 10. transporta koji je iz Siska/Capraga otpremljen 27. rujna Državno 
ravnateljstvo za ponovu podijelilo je pokrivače, jastuke, odjeću i obuću.?% Još je nekoliko 
navrata bilo prigovora s njemačke strane oko opskrbljenosti transporta s iseljenim Srbima što 
je u pravilu bila posljedica pljačke tih ljudi 1 prije nego li su došli do sabirnih iseljeničkih 
logora." U iseljeničko/useljeničkim logorima svakodnevno se vodila evidencija o stanju 
logora koja je obavezno uključivala i zdravstveno stanje iseljenika koji su prema potrebi 
odvođeni i u bolnicu, a provođeno je i cijepljenje protiv zaraznih bolesti kao što je tifus.?% 

O tijeku iseljavanja Srba u svojim sjećanjima pisao i zamjenik ministar vanjskih poslova 
Vjekoslav Vrančić?" koji navodi da se iseljavanje provodilo u "neredu" te da su još za 
vrijeme dogovora o pripremama za iseljavanje "lokalni vršioci vlasti, u većini slučajeva 
neredovite ustaške postrojbe" protjerivale na "vlastitu ruku" preko Drine "nekontrolirani broj 
Srba u Srbiju". "Neodgovorni pojedinci" proširili su glasinu da će za Vidovdan, 28. lipnja, 
uslijediti progon srpskog stanovništva te je stoga poglavnik NDH, Ante Pavelić, od 26. lipnja 
poduzeo nekoliko mjera, objavio proglas u novinama, izdao naredbu i sazvao sastanak vlade 


sa svim velikom županima, ustaškim stožernicima i logornicima cijele zemlje. Proglas i 


306 HDA, MDR, Ured za podržavljeni imetak, br. 7792/1941, Izvještaj logora Sisak br. 308/1941. i kut. 1841, 
7507/1941. od 20. kolovoza, br. 7514/1941. od 21. kolovoza 1941., br. 8592/1941. od 26. kolovoza 1941., 
Otpremnica/Transpotr-Liste za X. transport iseljenika od 27. rujna 1941., Popis iseljenika kojima je razdijeljena 
razna roba dobivena od Ponove od 26. rujna 1941.; A. Lj., LISAC, "Deportacija Srba iz Hrvatske 1941.", 140. 

307 A. Lj., LISAC, "Deportacija Srba iz Hrvatske 1941.", 139. 

308 HDA, MDR, Ured za podržavljeni imetak, kut. 1839, Stanje logora Sisak VII — IX (12., 19., 20., 21., srpnja 
1941. i 19. i 20. rujna 1941.) i kut. 1849, Izdaci za mjesec rujan 1941.,Uredovna potvrda Antirabične stanice 
Doma narodnog zdravlja Slav. Požega br. 44/1941., Logor Požega, Izdaci za mjesec listopad, račun Državne 
bolnice u Slavonskoj Požegi za liječenje 35 bolesnika. 

309 Vjekoslav VRANČIĆ, Branili smo državu. Uspomene, osvrti doživljaji, knjiga I i II, Washington/Zagreb, 
D.C. 2006., knj. II, (prvo izdanje u dva dijela tiskala je Knjižnica Hrvatske revije, Miinchen/Barcelona 1985.) 
48., navodi: "U pitanju preseljavanja Slovenaca i Srba nisam imao službenog udjela. Tek mi se pružila prilika 
biti od koristi nekolicini svojih slovenskih kolega iz bečkih studentskih dana i jednom Srbinu iz Mostara, drugu i 
prijatelju iz djetinjstva." Čini se da je Vrančić svjesno ili nesvjesno "zaboravio" da ga se navodi kao sudionika 
konferencije o iseljavanju održane 4. lipnja 1941. u Zagrebu koji je uz ministra vanjskih poslova Lorkovića 
predstavljao Ministarstva vanjskih poslova NDH. Vidi poglavlje o iseljavanju Slovenaca. 

naredba zaprijetili su Prijekim sudom svima koji šire glasine o "tobožnjim progonima protiv 
jednog dijela stanovništva" 1 svima tko "izvrši bilo kakvo nasilje nad životom ili imovinom 
bilo kojeg državljanina ili pripadnika NDH". U Hrvatskom saboru Pavelić je govorio da se u 
državi treba čim prije uvesti "zakonito pravno stanje" te da je "revolucionarno vrijeme u 
smislu samog prevrata prošlo" i da nitko nema pravo "na svoju ruku, po svojoj uviđavnosti, a 
još manje po svojoj volji i hiru /.../" provoditi neke mjere koji nisu naređene od državne 
uprave.?!0 

Predstavnici Trećeg Reicha u NDH u prvih dva tjedna srpnja 1941. intenzivno su zauzeti 
pitanjem srpskog stanovništva u NDH. Vlasti NDH bespomoćno su se žalile na talijansku 
vojsku koja ne samo da ne sprečava srpske ustanike već ih i podupire dajući im oružje, 
strojnice, bombe i granate, a na mostarskom području ometaju regrutaciju u domobranske 
postrojbe, što tumače iskazom talijanskih želja da si osiguraju prevlast na tom području. Do 
sličnog zaključka došao je i Glaise von Horstenau koji je kritizirao Talijane koji su "omrznuti 
i slabo cijenjeni" u NDH, a koji su upravo u to vrijeme tražili "povoljniju granicu za Crnu 
Goru" čime ugrožavaju cijelu Hercegovinu 1 "posljednji dio hrvatsko — dalmatinske obale". U 
isto vrijeme događaju se bezobzirna 1 neorganizirana iseljavanja Srba što zaoštrava stanje u 
zemlji i ne odgovara njemačkim ratnim probicima što će njihovi predstavnici odlučno 
prigovoriti poglavniku Paveliću, Eugenu Didi Kvaterniku i Lorkoviću.?!! 

Problema oko transfera slovenskog i srpskog stanovništva, kao što su povremeni prekidi 
iseljavanja u Srbiju i nemogućnost naseljavanja slovenskih doseljenika na brojna područja 
NDH zbog pobuna, uzrokovalo je brojne probleme osobito oko prehrane, higijenskih 1 
zdravstvenih uvjeta života u iseljeničko/useljeničkim logorima.?!* Osim nepravilnosti koje su 
vladale ne samo na terenu, gdje se odvijalo prikupljanje iseljenika, zbrke je bilo i u državnim 
tijelima. O tome svjedoči upit MUP-a NDH MVP-a NDH u prosincu 1941. o postojanju 
sporazuma koji dopušta njemačkim vojnim vlastima da neposredno iseljavaju srpsko 
stanovništvo s područja NDH. Odgovor MVP-a NDH bio je niječan uz ogradu "ukoliko je to 
ovom ministarstvu poznato".?13 

Kako bi se riješili nagomilani problemi, predstavnici njemačkih vojnih vlasti u Srbiji 


koji su prozivali vlasti NDH zbog velikog priliva nelegalnih iseljenika s područja NDH u 
Srbiju, poslanstvo Trećeg Reicha u Zagrebu i vlasti NDH ustrojili su komisiju koja je 28., 29. 


310 V, VRANČIČ, Branili smo državu. Uspomene, osvrti, doživljaji, knj. I, 43.-44. 

311 Bogdan KRIZMAN, Ante Pavelić i ustaše, Zagreb 1978., 504.-508. 

312 S, D. MILOŠEVIĆ, Izbeglice i preseljenici na teritoriji okupirane Jugoslavije 1941 — 1945., 154.; J. 
KRIŠTO, Sukob simbola. Politika, vjera i ideologija u Nezavisnoj Državi Hrvatskoj, 123., bilj. 27. 

313 HDA, MVP NDH, kut. 3, Sporazum s njemačkim vojnim vlastima o iseljavanju Srba iz NDH po njemačkim 
vojnim vlastima, br. 2606/1941. 

i 30. srpnja u Beogradu i Šapcu održala konferenciju na kojoj se raspravljalo o iseljavanjima. 
Upozoreno da je u Šabac stiglo 15.650 izbjeglica iz kotara Bijeljina i s područja Rume i 
Putinaca gdje su pretežito živjeli Nijemci. Predstavnici njemački vlasti 1 vlasti NDH obilazile 
su te izbjeglice u Šapcu i Bogatiću i tom prilikom se izbjeglo srpsko stanovništvo požalilo na 
okrutne postupke vlasti NDH kao i na folksdojčere iz naselja Lukovo i Moja Volja u kotaru 
Ruma koji su oko 1.200 Srba pješke otpremili u Srbiju. Komisija je izrazila žaljenje zbog 
postupaka prema srpskom stanovništvu i odlučeno je da se zatvore svi prijelazi osim u 
Zemunu 1 tako spriječe ilegalni prelasci u Srbiju. S organiziranim preseljenjem trebalo se 
ponovo krenuti od 1. kolovoza 1941. No prelasci su se i dalje događali i to uz pomoć 
njemačkih vojnika koji su za to uzimali naknadu od izbjeglica zbog čega su vlasti NDH 
uložile prosvjednu notu poslaniku Trećeg Reicha u Zagrebu. Prvi transport iz Capraga s 511 
osoba poslan je 1. kolovoza prema Srbiji i cijeli taj mjesec do 26. kolovoza iz Capraga, 
Bjelovara i Požege odašiljani su transporti u kojima je iseljeno 14.550 osoba.?!“ 

Dana 18. kolovoza Heinrich Himmler je naredio da se obustave sva preseljenja na 
jugoistoku Europe. Stoga je 26. kolovoza prekinuto iseljavanje s područja NDH što je 
njemačkog poslanika Kaschea dovelo u nezgodan položaj jer je znao da će u tom slučaju biti 
velikih teškoća s prihvatom i smještajem Slovenaca koji su trebali doći na područje NDH. 
Himmlerova naredba povučena je za nekoliko dana što se povezuje s potrebom preseljenja 
kočevskih Nijemaca u Štajersku pa se stoga trebalo usuglasiti dalje iseljavanje Slovenaca u 
NDH i Srba iz NDH u Srbiju." Tada je na više razina vlasti Trećeg Reicha potvrđeno da 
iseljavanje Slovenaca u NDH i s tim vezano iseljavanje Srba iz NDH u Srbiju rasplamsava 
ustanički pokret u Srbiji. Vojni zapovjednik Trećeg Reicha u Srbiji Heinrich Danckelmann?!$ 
izrazio je mišljenje da dolazak iseljenika uz socijalne probleme povećava nezadovoljstvo i 
otpor u Srbiji. Do početka rujna legalno je preseljeno iz NDH u Srbiju 12.436 osoba, a 
nelegalno 92.546. Još su dva transporta Srba u rujnu, 4. i 7., otpremljena u Srbiju s 1.128 
osoba. Iznova su preseljenja Slovenaca i Srba prekinuta na dva tjedna.?!7 

Nagomilani problemi osobito potaknuti pobunom/ustankom stanovništva iziskivali su 
iznalaženje novih rješenja pa je 22. rujna 1941. ponovno, u poslanstvu Trećeg Reicha u 


Zagrebu, održana konferencija na kojoj su htjeli utvrditi broj do tada iseljenih osoba. Prema 


314 T, FERENC, Nacistička politika denacionalizacije u Sloveniji u godinama od 1941 do 1945, 236.-237.; S. D. 
MILOŠEVIĆ, Izbeglice i preseljenici na teritoriji okupirane Jugoslavije 1941-1945., 245. 

316 Preuzeo službu njemačkog vojnog zapovjednika u Srbiji od generala Helmut Förster u srpnju 1941. 

317 Građa za historiju NOP-a u Slavoniji, knj. 1, Slavonski Brod 1962., 156.; T. FERENC, Nacistička politika 
denacionalizacije u Sloveniji u godinama od 1941 do 1945, 249.-250.; S. D. MILOŠEVIĆ, Izbeglice i 
preseljenici na teritoriji okupirane Jugoslavije 1941-1945., 153. 

iznesenim podacima do 4. lipnja iz NDH u Srbiju je iseljeno 60.000 osoba. Potom u razdoblju 
do 28. kolovoza 12.436 osoba, a od 28. kolovoza do 20. rujna 1.674 osobe, a kao konačni broj 
iseljenih, do datuma konferencije, navodi se 118.1110 osoba.?!Š Dogovoreno je da iz NDH u 
Srbiju može prijeći još 3.200 Srba koji se nalaze u sabirnim logorima za iseljenje, a NDH će 
prihvatiti još 1.000 Slovenaca. Dana 26., 27. i 28 rujna 1941. otpremljena su tri transporta s 
ukupno 1.621 osobom. Problemi su opet nastupili kada je neplanirano, 26. rujna, u Srbiju 
stigao transport s 1.200 Srba koje je otpremio kotarski načelnik iz Dvora na Uni. U tom 
transportu nisu bili Srbi iz sabirnog logora Požege nego je to bilo stanovništvo koje je izbjeglo 
u šumu te su bili "goli i bosi i sasvim bez sredstava". Odmah je zahtijevano da se taj broj 
oduzme od ukupnog dogovorenog broja legalnih iseljenika, a transporti 27. i 28. rujna su još 
prihvaćeni. Državno ravnateljstvo za ponovu tražilo je da se kazni kotarski predstojnik Dvora 
na Uni.?? Stoga je oko 1.500 Srba koji su bili u sabirnim logorima "ispalo" iz dogovora te je 
Državno ravnateljstvo za ponovu 30. rujna 1941. predložilo da ih se vrati kućama. No kako su 
njihove kuće već dane na upotrebu kolonistima nije ih se moglo vratiti na njihova imanja pa 
su se nametale dvije mogućnosti ili im dodijeliti novu zemlju Srba koji su već iseljeni ili im 
dozvoliti da ilegalno pređu u Srbiju, no, Državno ravnateljstvo za ponovu je naglasilo da su 
ono "državni ured" i da ne mogu niti se smiju upuštati u neku "neozbiljnu akciju".?2" Poslije 
22. rujna u Beogradu su se ukupno prijavile 2.354 osoba s područja NDH, a većina je 
pripadala transportu iz Dvora na Uni, što je dodatno utvrdilo njemačku odluku o prekidu 
iseljavanja Srba iz NDH. Uz naporne pregovore dopušteno je da se 14. listopada pošalje 
transport s 460 osoba iz sabirnog iseljeničkog logora u Požegi i to osobe iz kotara Križevci, 
Ludbreg i Garešnica na čije su posjede već naselili Slovenci, Hrvati izbjegli s područja Bosne 
i Hercegovine te kolonisti. Stoga su sredinom listopada 1941. ravnatelj Državnog 
ravnateljstva za ponovu Josip Rožanković 1 stožerni pukovnik Stjepan Jendrašić otišli su u 
sabirni logor u Požegu gdje su zatekli 1.335 osoba i prema dogovoru s Nijemcima odabrali 
450 osoba, od toga 362 osobe iz kotara Križevci i Ludbreg te 98 osoba iz kotara Garešnica, za 
posljednji transport prema Srbiji. Iseljenici iz navedenih kotareva su odabrani jer su na 
njihove posjede naseljeni kolonisti. Stanovnici sela Poganovci u čije su kuće već bili naseljeni 
kolonisti, pušteni su iz logora do 20. listopada do kada je Zavod za kolonizaciju trebao iz 


njihovih kuća iseliti koloniste. Iseljenici iz kotareva Grubišno Polje, Virovitica i Našice koji 


318 T, FERENC, Nacistička politika denacionalizacije u Sloveniji u godinama od 1941 do 1945, 251., prilično 
nejasno donosi brojčane pokazatelje koje je crpio iz zapisnika konferencije održane 22. rujna. 

MILOŠEVIĆ, Izbeglice i preseljenici na teritoriji okupirane Jugoslavije 1941-1945., 42. 

nisu iseljeni u Srbiju pušteni su kućama, a iseljenici iz Garešnice zadržani su prema nalogu 
Glavnog ravnateljstva za javni red i sigurnost dok se ne dostavi popis osoba koji su bili 
članovi četničkih udruženja i njih je trebalo preuzeti navedeno Ravnateljstvo, a ostale osobe iz 
kotara Garešnica puštene su kućama. Srpsko stanovništvo iz požeškog sabirnog logora 
također je pušteno kućama.??! 

Njemački vojni zapovjednik u Srbiji odbijao je organizirano iseljavanje iz NDH u jesen 
1941., ali je početkom listopada 1941. prihvaćao izbjegle Srbe s područja NDH kada 
uspostavljena nova granica između NDH 1 Srbije na Savi i Dunavu. Ti ljudi nosili su sa 
sobom svu pokretnu imovinu i trgovačku robu što su kotarski predstojnici, po naputku župana 
Velike župe Vuka Jakoba Elickera, trebali spriječiti, no nisu uspijevali jer to nije dopuštala 
njemačka strana uz objašnjenje da se vlasti NDH nisu držale dogovora od 22. rujna 1941.72 


323 
12"; 


Sabirni iseljeničko/useljenički logor u Požegi raspušten je u studenom 194 u 


Capragu je raspušten tijekom listopada, a logor u Bjelovaru je i dalje ostao, ali više nije bio 
pod nadzorom Državnog ravnateljstva za ponovu.?% 

Krajem 1941. i početkom 1942. prestalo se s masovnim prelaskom Srba preko Drine u 
Srbiju. Bilo je i slučajeva da su tijekom 1941. Srbi i Crnogorci s dalmatinskog područja, kojeg 
je zauzela Kraljevina Italija, izbjegli na područje NDH i bili naseljeni u selu Mirkovci pokraj 
Vinkovaca. Tamo su zadržani do srpnja 1943. kada su se trebali vratiti svojim kućama zbog 
jačanja NOP-a i partizanskih snaga na tom području. Dopušteno im je ponijeti sobom stvari 
koliko mogu ponijeti, a ostalu imovinu mogli su prodati drugom nesrpskom stanovništvu.??? 

Iseljene i izbjegle osobe s područja NDH donosile su u Srbiju kune koje su onda preko 
Komesarijata za izbeglice i preseljenike, koji je tim putem sakupio oko pola milijarde kuna, 
mijenjali u srpske dinare. Novac prikupljen na taj način koristio se i za financiranje četnika na 
području NDH. Iseljeni dobrovoljci iz Prvog svjetskog rata koji su iz Slavonije dolazili u 
Srbiju 1 od ranije su bili pripadnici četničkog pokreta kojem su se, dolaskom u Srbiju, i 
priključili. Bilo je i slučajeva da su se iseljeni i izbjegli Srbi prijavljivali u vojne postrojbe 


Milana Nedića, Dimitrija Ljotića, a na područjima u Srbiji koja preuzimaju partizani prelaze i 

u njihove redove. Srpsko stanovništvo koje je dolazilo s područja NDH bilo su vrlo često 
okrnjene obitelji jer su odrasli muškarci bili uhićeni, ubijeni, otpremljeni na rad u Treći Reich 
ili su se priključili partizanima ili četnicima na području NDH.??$ 

Zakonskom odredbom od 3. travnja 1942. osnovna je Hrvatska pravoslavna crkva 
(HPC) koje je "samosvojna" tj. autokefalna, a uskoro je objavljen i Ustav Hrvatske 
pravoslavne crkve.??! Tiskan je i letak namijenjen "pravoslavnom stanovništvu u NDH" u 
kojem uz tekst zakonske odredbe o osnivanju HPC navodi da su državljani pravoslavne vjere 
"potpuno ravnopravni" s Hrvatima katoličke, islamske i protestantske vjere. Ustoličenje 
patrijarha, koji je ujedno bio i mitropolita zagrebačke mitropolije, HPC Maksimov 
Germogena održalo se 7. lipnja 1942. ispred crkve Sv. Preobraženja u Zagrebu uz nazočnost 
svih važnih predstavnika vlasti NDH kao i predstavnika Trećeg Reicha koji su, prema brojnim 
autorima, i tvorci ideje o osnivanju HPC sa svrhom smirivanja stanja na području NDH, pa i 
šire. Odbor za pravosuđe i bogoštovne poslove Hrvatskog državnog sabora raspravljao je 11. 
ožujka 1942. o osnivanju HPC i tad je član Odbora Vinko Krišković napomenuo kao 
otežavajuću okolnost da su pravoslavne crkve porušene i da nema pravoslavnih svećenika. 
Osnivanje Hrvatske pravoslavne crkve zakašnjeli je čin s obzirom na pravoslavno 
stanovništva koje je do tada stradalo, iseljeno, prognano ili "krenulo u šume". U lipnju 1945. 
Vojni sud Komande grada Zagreba osudio je i mitropolita Germogena na smrt strijeljanjem.?? 

Dana 2. srpnja 1942. u prostorijama Hrvatskog sabora održana je sastanak svih 
ministara, velikih župana, stožernika i drugih dužnosnika gdje su utvrđene mjere smirivanja 
zemlje. Zaključci sastanka poslani su svim velikim župama u obliku uputa u kojima se između 
ostalog daju naputci o odnosu prema pravoslavnom stanovništvu. Naglašeno je da je Hrvatska 
pravoslavna crkva autokefalna te da mogu djelovati samo one pravoslavne crkve koje 
pripadaju hrvatskoj pravoslavnoj crkvi i da se pravoslavno stanovništvo nema pravo 
primoravati na "ulazak" u tu crkvu. Oni koji jesu pripadnici te crkve trebaju se smatrati 
državljanina NDH, kao i ono pravoslavno stanovništvo koje nije pristupili niti jednoj crkvi, ali 


obavlja svoje građanske dužnosti. Ta prava dana su 1 četnicima ako se vrate svojim kućama i 

nastave "miran život". Tzv. "prelaznici" s pravoslavne na neku drugu priznatu vjeru također 
su priznati kao državljani NDH. Zaključeno je da nema zapreka da lojalni pravoslavci, bivši 
činovnici, ne budu primljeni u državnu službu, a svaki takav slučaj treba riješiti 
individualno.)?? Osobito je zanimljivo otvaranje Hrvatskih pravoslavnih crkava u ožujku 
1943. na području Velike župe Usora i Sol, u Srebrenici i Bratuncu, a vodio ih je jeromonah 
Varnava Radovanović. Na otvorenju su bili i predstavnici vlasti NDH, klicalo se poglavniku i 
završilo s narodnim veseljem, a sve su to pratili "začuđeni pogledi" s druge strane Drine.??* 

Dana 30. srpnja Hrvatska državna vlada okružnicom je upoznala sve Županije i Ustaške 
logore o uvjetima prijelaza pravoslavnog stanovništva na katoličku vjeru s tim da taj čin nije 
izuzimao osobu od mjera iseljavanja ili otpuštanja iz službe ako osoba nije pokazala 
razumijevanja za "novo nastalu državu [NDH]".! 

Kako je postojao problem ilegalnih prelazak u Srbiju s područja NDH postojao je isti 
problem i u suprotnom smjeru, iz Srbije u NDH, o čemu je MVP NDH obavijestio njemačkog 
vojnog zapovjednika u Srbiji koji je odagnao tu mogućnost. O vraćanju Srba na područje 
NDH obavijestilo je Državno ravnateljstvo za prehranu u rujnu 1941. MUP NDH koji je taj 
dopis proslijedio MVP NDH. U dopisu se navodi da se povratnici prebacuju preko Inđije, 
Golubinaca, Beške i Slankamena na područje NDH te zahtijevaju da se to zaustavi.??? Prelasci 
su bili pojedinačni i grupni, a razlozi su bili obilazak napuštenih posjeda ili priključivanje u 
partizanske ili četničke redove, a bili su ilegalni ili s raznim, pretežito talijanskim, ili 
njemačkim propusnicama. Bilo je i krivotvorenja propusnica od strane komunista koji su na 
taj način poticale povratak i organiziranje otpora. Velik broj Srba iz istočne Bosne koji su 
otišli u Srbiju vraćao se na područje Sarajeva radeći u njemačkoj organizaciji Toth. Talijani su 
još od samih početaka reokupacija II zone od II Armate talijanske vojske pozivali 
stanovništvo da se vrati. Česti su bili slučajevi da su Srbi prije iseljavanja dio svoje imovine 
uspjeli sakriti ili pohranili na čuvanje kod susjeda te su se vraćali kako bi tu imovinu prodali, 
a vlasti NDH su ih vlakovima vraćali nazad u Srbiju. Polovicom studenog 1942. vratio se veći 
broj srpskog stanovništva, oko 3.500 djece i žena, na područje Bosanske Dubice. A povratak 
je bilo i preko Kostajnice i Prijedora pa je broj znatno veći. Iseljenici i izbjeglice koji su se 
vraćali na područje NDH bili su pod prismotrom vlasti, a vlasti su izbjegavale odobravati 


grupne povratke već su bili skloniji rješavanju pojedinačnih zahtjeva. Državno ravnateljstvo 

za ponovu odobrilo je povrat imovine samo vlasniku posjeda odnosno žene 1 djeca vlasnika 
mogli su ostvariti povrat te imovine. Privremeni upravitelji takvih posjeda i dalje su, za 
određenu naknadu od vlasnik povratnika, obavljali svoju dužnost. Svoj dio uroda dobivali su i 
napoličari od vlasnika povratnika.’ 

Tijekom veljače i ožujka 1942. vlasti NDH su izdale 1 proglas kojim pozivaju Srbe da 
napuste Srijem optužujući ih za nelojalnost državi. Predstavnici Trećeg Reicha sprječavali su 
takve namjere jer nisu željeli "nemire" na tome području, a trebala im je i radna snaga.’ 
Pomišljalo se i na evakuaciju muškog stanovništva, isprva samo iz jugoistočnog Srijema, a 
kasnije se ta mjera predlagala i za cijeli Srijem. Dana 17. i 18. siječnja 1943. u Hrvatskoj 
Mitrovici održan je sastanak predstavnika vlasti NDH i vodstva Njemačke narodne skupine s 
područja Velike župe Vuka s namjerom da se sredi političko i ekonomsko stanje narušeno 
partizanskim djelovanjem. Predložene su brojne mjere kojima bi se zaustavili napadi i 
uništavanje državne imovine, prometnica, posebice sprječavanje dovoza hrane u gradove, a 
jedno od mjera bilo je omogućavanje iseljavanja na dobrovoljnoj osnovi stanovnika 
pravoslavne vjere osobito iz sela koja su podržavala partizane. U veljači 1942. već je poslana 
požurnica da se stanje ne poboljšava i da bi trebalo evakuirati muško srpsko stanovništvo. 
Stoga su lokalne vlasti NDH tražile od viših državnih tijela proglašenje Srijema "ratnom 
zonom" što bi omogućilo da se provede evakuacija muškog stanovništva te da se oni pošalju 
na rad na područje Trećeg Reicha ili u internaciju jer su smatrali da je to najhumaniji način 
kojim bi se sačuvali životi, osobito vojnika. Na evakuaciji se inzistiralo i narednih mjeseci, 
no, vojne vlasti Trećeg Reicha nisu na to pristale i u svibnju 1943. su to i jasno potvrdile. 
Razlozi su bojazan da bi se time nanijela velika šteta poljodjelskim radovima.?* Pojedinačnog 
iseljavanja s područja Srijema zasigurno je bilo što potvrđuje i slučaj manastira Hopovo. U 
rujnu 1942. vodila se prepiska između mitropolita Hrvatske pravoslavne crkve Germogena i 
MUP-a NDH o odbijanju suradnje ruskog arhiepiskopa Feofana iz manastira Hopovo, u 
kojem se nalaze dva monaha i 60 monahinja, s mitropolitom Germogenom koji je predložio 
da se Feofanu odobrio pravo iseljenja s područja NDH bez prava na povratak jer to i sam 
Feofan traži.’ 

Sredinom 1943. partizani su zavladali u brojnim selima u Srijemu i napadali su 


predstavnike državnih vlasti bilo da su Hrvati, Nijemci ili Srbi, koji su bili "odani i privrženi 

hrvatskoj državi", a veliki problem predstavljalo je i to što su se partizani obračunavali sa 
svima koji su pokušali dostaviti namirnice iz sela u grad. U svrhu uvođenja "reda i mira" 
njemačko-ustaške snage izvršavale su odmazde nad stanovništvom.??" 

Napuštanja NDH bilo je i kasnije pa tako su u travnju 1942. iz Vlasenice, koju su tada 
držali četnici, prelazilo je srpsko stanovništvo preko Skelana kod Srebrenice u Srbiju. Iz 
izvješća užičkog okruga od 30. travnja 1942. MUP u Beogradu navodi se da iz Rogatice, 
Kladnja i Vlasenice oko 10.000 srpskog stanovništva čeka na prelazak kod Starog Broda 
preko Drine u Srbiju. Prevozili su ih i njemački vojnici u čamcima do kraja travnja 1942. za 
određenu naknadu.?*š Ovi prelasci stanovnika bili su izravno povezani za vrlo zamršeno stanje 
koje je tada bilo u istočnoj Bosni gdje su još tijekom ljetnih mjeseci 1941. izbile pobune koje 
su predvodile pretežito četničke snage i komunisti. Na tom područje došlo je do izravne 
suradnje četnika i komunista te su imali zajednički operativni štab. Prevlast su, u vojnom kao i 
u drugim pogledima, imali četnici koji su nakon raskida s komunistima približili talijanskoj 
vojsci 1 vrlo skoro zavladali čitavim područjem istočne Bosne. U travnju, svibnju 1 lipnju 
1942. došlo je do tzv. "krize NOP-a", četnici su imali potpuno prevlast, a general Milan Nedić 
pregovarao je s Trećim Reichom oko priključenja istočne Bosne Srbiji što u zajedničkim 
pregovorima, u kojima sudjeluje i vlast NDH, nije uspio ishoditi. Tu je posredstvom Nijemaca 
došlo do smirivanja stanja i suradnje ustaških i četničkih postrojbi. 

Masovni prelasci preko Drine opet su učestali početkom srpnja 1942. kada je preko 
Drine prešlo oko 30.000 izbjeglica većinom djeca, žene i starci. Srpsko stanovništva iz istočne 
Bosne dolazilo je primjerice i na područje Višegrada gdje se nalazila talijanska vojska koja ih 
je u rujnu 1942. otpremila u mjesta od kuda su došli. Taj postupak nisu odobravala njemačka 
vojska koje su tražile od vlasti NDH da to spriječe. Njemačke vojne vlasti načelno su 
zabranile prelaske iz Bosne i Srijema u Srbiju, no, takvi prelazaka je i dalje bilo.?/0 

Oružnička postaja Zelinje u kotaru Srebrenica izvijestila je u svibnju 1943. o ilegalnim 
prijelazima granice na Drini u oba smjera, iz NDH u Srbiju i iz Srbije na područje NDH, 
ponajviše u selima koja pripadaju kotaru Krupanj. Uslijed toga dolazilo je do "puškaranja" s 


obje strane.**! 

Život u zbjegu i evakuacije stalna je pojava među seoskim stanovništvom na području 
NDH, osobito na području Bosne i Hercegovine, Like, Banije, Korduna i Dalmatinske 
Zagore. U takvim situacijama napuštene ili iseljene posjede, odnosno hranu i stoku preuzimao 
je Zavod za kolonizaciju. U slučaju povratka vlasnika vraćana im je i stoka koja je bila na 
ishrani i čuvanju kod pojedinih obitelji ili u posebnim sabiralištima. Isto se postupalo i s 
poljoprivrednim alatkama.“ Od toga se vrlo često odstupalo, odnosno nije bilo moguće na 
takav način provesti. 

Vojne operacije na području Kozare pokrenule su veliki zbjeg stanovništva, a ujedno i 
humanitarnu katastrofu koja uvijek najteže pogodi najslabije odonosno djecu. Sredinom 
svibnju 1942. iz sela u kotaru Petrinja izbjeglo je ili evakuirano oko 1.200 žena i djece iz sela 
što je bilo povezano s nastupajućom akcijom na Kozari. Muškarci iz ovih sela kao i 
stanovništvo drugih sela povuklo se s prema Šamarici. Poslije vojnih operaciji na Kozari 
68.500 stanovnika smještano je u tranzitne logore u Cerovljanima (osnovan u srpnju 1942. i 
djelovao kao tranzitni logor mjesec dana) kod Bosanske Dubice gdje je smješteno 26.000 
osoba, 14. 500 osoba bilo je smješteno u Prijedoru (tranzitni logor osnovan krajem lipnja i 
radio do početka kolovoza 1942.), u logor u Novskoj (osnovan u srpnju 1942. i radio mjesec 
dana) smješteno je 7.300 osoba, u Mlaci 7.000 osoba, u Jablancu 4.000, u koncentracijskom 
logoru Jasenovac 8.400 1 u Staroj Gradiški 1.300 osoba. Opunomoćenik vlade NDH u Banja 
Luci u razdoblju od 13. lipnja 1942 do 22. studenog 1942. Oskar Turina u svom financijskom 
izvješću od 10. veljače 1943. Ministarstvu državne riznice NDH navodi da su davana sredstva 
za prehranu bjegunaca, prisilno iseljenog pučanstva (evakuiranog) i zarobljenika s Kozare, s 
tim da on navodi da je bjegunaca bilo 68.000 1 da su bili smješteni u posebnim logorima u 
Mlaki, Jablancu, Novskoj, Bosanskoj Gradišci, Bosanskoj Dubici, Hrvatskoj Dubici, 
Prijedoru, Sanskom Mostu i Banja Luci. Izdataka je bilo i za putovanja i dnevnice 
zdravstvenom osoblju, zatim za lijekove i sredstva za dezinfekciju što je dodijelilo 
Ministarstvo zdravstva. Kako se stanovništvo nije moglo vratiti kućama iz tih logora 
otpremani su u više slavonskih i moslavačkih sela i gradova, a neki su tamo otpremljeni i 
izravno. O teškim zdravstvenim, higijenskih i prehrambenim prilikama u zapadnoj Bosni i 
djelovanju zdravstvenih službi odnosno Higijenskog zavoda u Banja Luci svjedoči izvješće 
upravitelja navedenog zavoda koji je bio "zdravstveni izvjestitelj kod Ministra dr. Oskara 
Turine", izaslanika vlade NDH u Banja Luci. Detaljno je opisano stanje izbjeglica na 


području Banja Luke i okolice gdje ih je bilo oko 15.000 1 isto toliko na području Sanskog 

Mosta te je navedeno da su brojni sami potražili smještaj i često mijenjali mjesto svog 
boravka. Ovim izvješćem obuhvaćene su i izbjeglice iz Hercegovine. Opisane su i sve mjere 
poduzete u svrhu suzbijanja zaraznih bolesti (tifus pjegavac, trbušni tifus, malarija, 
endemijski sifilis i srdobolja) cijepljenjem te o provedenim higijenskim mjerama raskuživanje 
te o uzgajanju "riba gambuzija" koje su ubacivane u vodene površine gdje su uništavale 
gusjenice malaričnih komaraca. Predložene su i mjere za poboljšanje "zdravstvenog i 
društvovnog" stanja izbjeglica osnivanjem zajedničkih kuhinja, pribaviti "sabirnim akcijama" 
ili preko Ponove odjeću i obuću, provesti akciju raseljavanja izbjeglica iz logora "nepodesnih" 
za stanovanje za vrijeme zime, odvojiti i smjestiti djecu do 14 godina u posebni dječji dom i 
omogućiti bolju prehranu i zdravstvenu njegu kako bi se "ublažio njihov veliki pomor", uvesti 
nadzornu službu u svakom logoru koja bi se brinula o čistoći i redu u logoru, očistiti zahode i 
izgraditi latrine, osigurati pitku vodu, dobaviti slamu i postaviti drvene podove na betonske 
podloge, popraviti zgrade i postaviti stakala gdje ih nema, postaviti peći i štednjake, probaviti 
sredstva za čišćenje i raskuživanje (metla, četke, vapno i sl.), osigurati karantenu i ograničiti 
kretanje izbjeglica po gradu. Sve poduzimane mjere bile su vrlo značajne za suzbijanje bolesti 
kod vojske što je bilo važno kako za vojne postrojbe Trećeg Reicha tako i vojsku NDH. Na 
područje Velike župe Bilogora dopremljeno je oko 16.500 izbjeglica s Kozare koji su 
smješteni pretežito na području Grubišnog polja i Garešnice. Veliki broj djece i žena i manji 
broj muškarac dovedeni su u kotar Pakrac. U općini Vanjski Lipik na prehrani je bilo oko 500 
osoba. Općinsko poglavarstvo obratilo se u rujnu 1942. Ministarstvu udružbe, Odjelu za 
izbjeglice da ove ljude vrati kućama što bi olakšalo pitanje prehrane 1 izbjeglica i domaćeg 
stanovništva. Oko 10.000 tih ljudi je iz logora Jasenovac u 155 vagona dopremljeno krajem 
kolovoza 1942. u Požegu gdje su privremeno smještani u kućama iseljenih Srba jer su tamo 
trebali biti naseljavani Hrvati kolonisti iz pasivnih krajeva kao i Hrvati, izbjeglice iz Bosne i 
Hercegovine, koji su izbjegli pred četnicima ili partizanima. Tada je na dubičkom području 
zabilježen i veći privili "povratnika iz odmetništva" svojim kućama, osobito nakon vojnih 
akcija na Kozari, što je izazvalo problema oko smještaj hercegovačkih izbjeglica. Srpskom 
stanovništvo koje se vratilo navodno su pomagali općinski bilježnik i rimokatolički svećenik 
iz Hrvatske Dubice, koji su im izdavali potvrde da su "prelaznici" na katoličku vjeru. 
Izbjeglice s Kozare bile su razmješteni po brojnim kotarevima i to ne samo u pravoslavna sela 
pa je Ministarstvo udružbe tražilo mišljenje MUP-a NDH da im se obraćaju za pomoć brojne 
kotarske vlasti, iz Požege, Podravske Slatine, Grubišnog Polja i dr. Tražili su uputu kako da se 
Ministarstvo postavi po tom pitanju, odgovor je bio da se umoljavaju da "tzv. zarobljenicima s 


Kozare" pristupe kao i drugim izbjeglicama, ali da se ne smiju smještati u blizinu područja s 


107 


kojeg su "odstranjeni". Izbjeglice s Kozare koje su bile smještene u sela Bektež i Ruševo, 
ubrzo su morali napustiti to područje jer su započeli sukobi partizana s ustaško- 
domobranskim i njemačkim snagama. Izbjeglice su bile smještene u kotaru Brod, u sela 
Dobrogošće, Migalovci, Sapna i u hrvatsko selo Čaglin. Ta preseljenja/evakuacije zahvatile 
su i domaće srpsko stanovništvo na tim područjima jer su bili podrška NOP-u i pomagali 
partizane. Preseljavanja/evakuacije srpskog stanovništva tijekom 1942. godine povezana su sa 
širenjem NOP-a i potporom koju su davali partizanima pa su vlasti NDH cijela sela 
raseljavali. Takav je bio slučaj krajem rujna 1942. kada se iz osam sela iz kotareva Derventa i 
Bosanski Brod planiralo iseliti 7.631 osoba. Nije iseljavano srpsko stanovništvo čiji su muški 
članovi bili u Hrvatskom domobranstvu ili su bili pokršteni. Zbjegovi stanovništva s Kozare i 
akcije preseljavanja srpskog stanovništva radi "smirivanja" najteže su pogađala djecu koja su 
u teškim ratnim uvjetima često bez roditelja završavala u prihvatnim logorima za djecu.?? U 
studenom 1942. na području Velike župe Sana i Luka provodila se evakuacija izbjeglica iz 
Sanskog Mosta i Vrhpolja za što je tražena potpora vojske, odnosno zapovjednika 
banjalučkog zdruga domobranskog generala Brozovića. Na sjednici odbora za izbjeglice 
odlučeno je da se 6.500 izbjeglica smjesti u škole u okolnim selima Banja Luci (Kobatovci, 
Laktaši, Klašnice, Lauševići, Dragočaju i dr.) i u Banja Luci (u zgradu gimnazije, pučku školu 
i dr.). Problemi su se javili je r je u nekim zgradama bila vojska ili su ih pak čuvali za 
postrojbe koje su bile na "položaju". Uz to je stanovništvo uz hranu vodilo i stoku pa je 
zaključeno da je primjerenije nastaniti ih na području Bosanske Dubice. Veliki župan Dragan 
Hadrović tražio je od nadležnih vlasti da se obustave masovna preseljenja ne samo zbog 
tehničke zahtjevnosti nego i zbog odbijanja izbjeglica da se sele. Također je upozorio na 
probleme koje će potaknuti zatvaranja škola zbog smještaja izbjeglica.**“* Brojni radno 


sposobni muškarci i žene koji su s ustaničkih područja dovedeni u logore otpremljeni su na 


34 HDA, Ministarstvo vanjskih poslova NDH, kut. 2, D.T. 19/1944., 9. veljače 1944 (izvještaj upravitelja 
Higijenskog zavoda u Banja Luci dr. Ivana Grujića od 15. rujna 1942.) ; JUSP Jasenovac, Inv. br. 635/D, str. 1/8 
i II/8a, Glavni stožer ustaške vojnice, br. 678/29. srpnja 1942, Dopis MUP-a NDH, Tajništva ministra Glavnom 
stožeru Ustaške vojnice o zarobljenicima s Kozare smještenim u Velikoj župi Bilogora od 28. srpnja 1942.; 
HDA, MUP NDH, I-A, br. 6959/42. i I-A, 6826/42.; O spašavanje djece, pretežno srpske, ali i hrvatske, 
muslimanske i židovske, tijekom Drugog svjetskog rata na području NDH Narcisa Lengel Krizmana napisala je 
opsežnu monografiju Spašavanje djece (1.500 stranica od toga uvodna studija 107. str. i oko 1.400 priloga kao 
što su biografija 12.000 djece i sl.). U toj knjizi studiozno su obrađene akcije Diane Budisavljević (spašavanje i 
skrb za žene i djecu iz Loborgrada i Gornje Reke te osobito velike akcije pomoći ne samo kozaračkoj djeci nego 
i svim drugim izbjeglicama s Kozare), Hrvatskog Crvenog križa, Caritasa, akcije ing. Marka Vidakovića i dr. 
Zbog nedostupnosti rukopisa citiram prema svojim bilješkama koje sam pisala pregledavajući rukopis u veljači 
2004. Knjiga je trebala biti objavljena u biblioteci "Kameni cvijet" Javne ustanove Spomen područja Jasenovac. 
Vidi: Zdravko DIZDAR, "U sjećanje na dr. sc. Narcisu Lengel - Krizman", ČSP, god. 41, br. 2, Zagreb 2009., 
567.-568. 

34 HDA, Ministarstvo vanjskih poslova NDH, kut. 2, D.T. 19/1944., 9. veljače 1944. (dopisi Velikog župana 
Dragana pl. Hadrovića Općem opunomoćenik vlade NDH u Banja Luci iz studenog 1942.). 

rad u Treći Reich što je imalo za posljedicu brojnu djecu bez roditelja u Staroj Gradiški, 
Mlaki 1 Jablancu. Prve vijesti o patnjama djece s kozaračkog područja prenijela je u Zagreb 
časna sestra Monika Štampalija, redovnica Družbe Kćeri Božje ljubavi. Diana Budisavljević, 
Austrijanka udana za uglednog zagrebačkog liječnika, uz pomoć hrvatskog Crvenog križa 
kojeg je vodio dr. Kamila Brčsllera te uz pomoć ing. Marka Vidakovića i ing. Đure 
Vukosavljevića od jeseni 1941. započela je svoju humanitarnu akciju pomoći pravoslavnom 
stanovništvu. Organizirala je uz pomoć Ministarstva udružbe, hrvatskog Crvenog križa i 
Caritasa, smještaj djece u Zagrebu, Jastrebarskom 1 Sisku. D. Budisavljević je sa svojim 
suradnicima izradila kartoteku oko 12.000 djece i započela je opsežna korespondencija s 
roditeljima koji su se nalazili na radu u Trećem Reichu i tragali za svojom djecom.?? 
Obuhvaćena su 1 djecu koja su ostala s jednim ili oba roditelja što potvrđuje i dokument 
Ministarstva udružbe u kojem se opisuje akcija od 30. srpnja do 6. kolovoza 1942. tijekom 
koje su odvođena djece iz Mlake i Jablanca. Odjel za društvovno osiguranje, zaštitu i skrb, uz 
pomoć općinskog načelnika i bilježnika iz Jasenovaca te sestara hrvatskog Crvenog križa, 
otpremio je 3.067 djece u Zagreb i Sisak. Nije se "vršila nikakva sila" jer je roditeljima 
obrazložena korist te "kolonizacije" pa su djecu roditelji dragovoljno predali. Brojna djeca 
bila su bolesna i izgladnjela pa je stoga razumljiva odluka roditelja da pristanu na odvajanje. 
U mjesecu studenom i prosincu 1942. Caritas zagrebačke nadbiskupije izdao je dvije potvrde 
na iznos od 3.600 kn namijenjenih "za siromašnu izbjegličku djecu."**“* U veljači i ožujku 
1943. Komesarijat za izbeglice u dogovoru s vlastima NDH dogovorio je otpremanje oko 
30.000 srpske izbjegličke djece u Srbiju, a u kojoj je mjeri ta akcija provedena nije poznato, a 
Međunarodni odbor Crvenog križa nastojao je uključiti i srpski Crveni križ u uzdržavanje 
djece. Međunarodni Crveni križ ishodio je i mogućnost da se Srbi s područja NDH koji se 
nalaze u logoru mogu dopisivati dva puta mjesečno s svojom rodbinom u Srbiji i da je 


dopušteno da im se šalju paketi te da bi u tome trebao posredovati hrvatski i srpski Crveni 


345 Veze Međunarodnog odbora Crvenog križa i Nezavisne Države Hrvatske. Dokumenti, (prir. Mario Kevo), knj. 
1., Slavonski Brod, Zagreb, Jasenovac 2009., 155.-157., 215.-217.; Ćiril PETEŠIĆ, Dječji dom u Jastrebarskom. 
Dokumenti (1939-1947), Zagreb 1990., 15.-20.; Dnevnik Diane Budisavljević, Zagreb 2003., 7.-9.; "Dnevnik 
Diane Budisavljević", Fontes, br. 8, Zagreb 2002., 261.-262. Ministarstvo socijalne politike 28. svibnja 1945. 
zahtijevalo je da im D. Budisavljević preda ormarić s 25 ladica s karticama djece, 6 bilježnica s raznim podacima 
o djeci, 1 registar fotografija djece i 5 svezaka fotografija djece. D. Budisavlejvić i njena suradnica Ivanka 
Džakula koje su kartoteku izradile izradile su detaljan plan pokušaja identifikacije sve djece. 

346 HDA, ZIG NDH, I, kut. 36, I-49, str. 162.-164.; HDA, MUP NDH, br. 61357, 1-2/1942.; HDA, Ministarstvo 
vanjskih poslova NDH (MVP NDH), kut. 2, Dopis Obćeg opunomoćenik vlade NDH dr. Oskara Turine 
zapovjedniku zarobljeničkog logora Mlaka o nabavi 2.200 kg soli za ljudsku hranu za zarobljenike iz Kozare, br. 
91/1942.; S. D. MILOŠEVIĆ, Izbeglice i preseljenici na teritoriji okupirane Jugoslavije 1941-1945., 165.-167.; 
Darko PREBEG, "Zimska pomoć 1941-42. g. u NDH — jedna neistražena priča", Hrvatski kolekcionar, god. IX, 
br. 45, Rijeka 2004., 19. 

križ.3 U travnju 1944. još se djece do 14. godina starosti, "različite vjeroispovijesti, također i 
židovske", nalazilo u logorima te je predstavnik međunarodnog Crvenog križa u Zagrebu 
Julius Schmidlin posjetio je Ministarstvo vanjskih poslova NDH gdje je napomenuo da takvo 
stanje "nije u skladu s općenitim pojmovima o ljudskosti" 1 zatraži da se sva djece predaju 
Caritasu i drugim javnim ustanovama. Napomenuo je da je za tu djecu već intervenirao 
nadbiskup Stepinac te da je "navodno" ta intervencija bila "bezuspješna".3? 

Mnogobrojni historiografski i publicistički radovi o sudbini ove djece u poslijeratnoj 
Jugoslaviji nerijetko su iskrivljenim sablažnjivim opisima služili u političke svrhe 
udaljavajući se pijetetnog spomena stvarnih razmjera stradanja kozaračke djece koja je više 
nego dovoljno za svaki zdravi razum da se etički i moralno sledi. 

U zbjegu u El Shattu bilo je i pravoslavnog stanovništva s područja Bukovice, a u 
susjednom El Arishu, logoru pod upravom emigrantske vlade već se nalazilo, između ostalih, 
i oko 200 četnika, pretežno s hrvatskog prostora koji su nakon kapitulacije Kraljevine Italije 
preko Lošinja prebačeni u južnu Italiju, a potom u Egipat.?? 

Velika evakuacija stanovništva i materijalnih dobara s područja Slavonije, i u manjem 
broju iz zagrebačke oblasti, provedena je početkom siječnja 1945. pod vodstvom 
narodnooslobodilačkih odbora. Zbjeg oko 15.000 ljudi prvo je smješten u Mađarsku, a potom 
u Vojvodinu. Iako nema točnih podataka o nacionalnom sastavu, a s obzirom da je evakuacija 
provedena na virovitičkom, slatinskom, brodskom, našičkom i dr. područjima, gdje je bilo i 
srpskog stanovništva i da su se za evakuaciju javljale obitelji boraca u NOV, u tom zbjegu 
morao je biti i znatan broj srpskog stanovništva. Poznati su jedini podaci prema nacionalnosti 
za izbjeglice s područja okruga Slavonski Brod gdje je od 1.718 evakuiranih osoba bilo 755 
Srba. 

Problem "ratnih beskućnika", kako ih je nazvao mitropolit HPC Germogen u svom 
dopisu Ministarstvu skrbi NDH, bio je stalno prisutan te je tražio da se Mitropoliji 
zagrebačkoj Hrvatske pravoslavne crkve dodjeli novčana pomoć koja bi se dala i osobama 


koje su puštene iz logora.??! 


341 Veze Međunarodnog odbora Crvenog križa i Nezavisne Države Hrvatske. Dokumenti, 171., 351., 411.-413.;J. 
TOMASEVICH, War and revolution in Yugoslavia, 1941 — 1945. Occupation and Collaboration, 396.; J. 
TOMASEVICH, Rat i revolucija u Jugoslaviji 1941-1945. Okupacija i kolaboracija, 445. 

348 Veze Međunarodnog odbora Crvenog križa i Nezavisne Države Hrvatske. Dokumenti, 244.-245. 

39% Diplomatski arhiv Ministarstva spoljnih poslova Srbije, Politička arhiva, 1946., kut. 21, br. 252.; Neven 
BOGDANIĆ, El Shatt naš nezaboravljeni. 50. obljetnica Hrvatskog zbjega na Sinaju 1944.- 1994., Split 1996.; 
EI Shatt, katalog izložbe Hrvatskog povijesnog muzeja, Zagreb 2007., 13., 14., 64. 

350 Srećko LJUBLJANOVIĆ, "Evakuacija stanovništva Slavonije u Mađarsku i Vojvodinu početkom 1945.", 
Zbornik, br. 4, Historijski institut Slavonije, Slavonski Brod 1966., 15.-34. 

351 HDA, Ministarstvo skrbi za postradale krajeve NDH (MSPK NDH), kut. 6, br. 27456/44. 

O ponašanju pravoslavnog stanovništva u kotaru Požega u srpnju 1942. pisao je kotarski 
predstojnik koji je ustvrdio da si tijekom ustanka ostali ne samo "mirni" nego su u "velikoj 
većini" bili i "lojalni", ali su "destruktivni elementi i razni pokvarenjaci" mimo Poglavnikove 
naredbe od 30. lipnja 1941., svojim postupcima doveli u pitanje mirno držanje tog 
stanovništva. Iskazao je i bojazan da nije u probitku države da u "Slavoniji doživi Bosnu u 
drugom izdanju". Naveo je i podatak da su "prelaznička sela" u graničnom području s 
pakračkim kotarom i sama tražila da im se pošalje vojska koju će oni hraniti i "lojalno su 
javljali svako kretanje partizana" koji su za to saznali i "poubijali" ih što je bio slučaj i za 
"istaknutijim prelaznicima", a vlasti NDH nisu ih zaštitile.“?? 

O velikom broju izbjeglica, a među njima i Srba, MUP NDH, Glavno ravnateljstvo za 
javni red 1 sigurnost dalo je naputak Ministarstvu skrbi za postradale krajeve da se pomoć daje 
načelno svim državljanima s tim da se kotarski predstojnici i logornici usuglase, s obzirom na 
prilike na njihovom području, kojem će se pravoslavnom stanovništvu dodijeliti pomoć. Ovo 
pitanje potaknuo je slučaj Kotarske oblasti Prijedor i Velike župe Sana i Luka koje su htjele 
podijeliti pomoć svima, a logornik se usprotivio. Župan Dragan Hadrović je u svom dopisu 
Ministarstvu skrbi za postradale krajeve naglasio da osim hrvatske sirotinje i izbjeglica 
(katolika i muslimana), ima i Srba koji su također sirotinja te da bi se sukladno s politikom 
smirivanja prilika u državi trebala i njima podijeliti pomoć.?** 

Tijekom druge polovice 1942. kroz Knin je prošlo 6.720 izbjeglica, pretežno Srba, koji 
su bili skloni četnicima. Dolazili su s područja Drvara (1.500), Bosanskog Petrovca (1.700), 
Bosanskog Grahova (1.800), Kistanja (310) 1 vrličkog područja (410). Talijanske vlasti 
evakuirale su stanovništvo Bosanskog Grahova i okolice i uputile ih u Knin gdje je oko 3.000 
njih smješteno u privatne zgrade. Krajem 1942. Knin i Drniš su pod opsadom, ustaške i 
domobranske postrojbe slabo su opremljene i naoružane, a život u gradovima bio je iznimno 
težak i stanovništvo "formalno gladuje", kako se navodi u izvješću Velike župe Bribir 
Sidraga. Domaće stanovništvo solidariziralo se, prema svojim mogućnostima, s izbjeglicama 
pružalo im materijalnu pomoć.?** Početkom kolovoza 1943. kotarska oblast u Kninu 


napomenula je da ukoliko i dođe do smanjenje broja izbjeglica povratom pojedinih katoličkih 


352 HDA, MUP NDH, A — I, Taj. broj 5622/42. str. 82., 83. Izvješće kotarskog predstojnika o prelaznicima u 
gradu i kotaru Požega od 4. srpnja 1942. ministru unutarnjih poslova Andriji Artukoviću (Izvornik se nalazi u 
dosjeu Alojzija Stepinca, dos. br. 301681). 

353 HDA, MSPK NDH, kut. 1, br. 2728/43., br. 4485/43. i Velika župa Sana i Luka, br. 1327/43., Dopis velikog 
župana Dragana Hadrovića MSPK NDH. 

354 Dušan PLENČA, Kninska ratna vremena 1850 — 1946. Knin — Drniš — Bukovica — Ravni kotari, Zagreb 
1986., 369., bilj. 81, 370. 

obitelji u sela Kninsko polje i Vrpolje, broj se brzo nadoknadi dolaskom pravoslavnih obitelji 
iz Golubića i Strmca koja bježe pred partizanima.??? 

U svibnju 1943. na području Velike župe Modruš bilo je 1.550 izbjeglica pravoslavaca 
pa je Velika župa tražila da im pošalju novac za hranu koja im je dodijeljena jer to 
stanovništvo nije imalo novca da hranu i plati, a cijela stvar ima i svoju političku pozadinu — 
"smirivanje stanja u zemlji".259 Iznova se u prosincu 1943. pojavio problem velikog broja 
izbjeglica u Velikoj župi Modruš. Iz mjesta Vrbovsko i Ravna Gora, zajedno s vojskom, 
povuklo se oko 1.200 stanovnika koji su pretežno bili u "dobrovoljnoj miliciji" koja se borila 
protiv partizana. U Ogulinu se smjestilo oko 600 osoba, a ostali su se snašli kod rodbine i 
znanaca. Starci, žene 1 djeca primali su hranu od Crvenog križa, a muškarci sposobni za rad 
priključeni su DORA pukovniji, radnim postrojbama Hrvatskog domobranstva osnovanim u 
ljeto 1942., u koje je novačeno pravoslavno stanovništvo 1 tzv. "prelaznici" s pravoslavne u 
katoličku vjeru. Kotarski prehrambeni odbor iz Vrbovskog tražio je u veljači 1944. pomoć u 
hrani, odjeći i obući za to stanovništvo, a istaknuli su da među izbjeglicama ima i oko 40 
djece do 12 godina. Napomenuto je da, ako im se i bude pružila prilika za povratak kućama, 
zateći će ih opljačkane jer će im se partizani "osvetiti jer su izbjegli".?"7 Bilo je još primjera 
kada su partizanske snage prijetile srpskom stanovništvu jer njihovo pasiviziranje značilo je 
slabljenje potpore partizanima, bilo u smanjenju priliva novih boraca ili u slabljenju 
pozadinske podrške. Sredinom mjeseca srpnja 1942. partizani su u selu Peratović, gdje su u 
školskoj zgradi bile smještene izbjeglice s Kozare, prijetili da ukoliko im se ne pridruže oni će 
ih "pobiti ili otjerati" te su ih optužili da oni ne mogu biti partizani, što su im vlasti NDH 
pripisivali, jer su se "predali ustašama i Nijemcima". Izbjeglica iz sela Mečenčane kod 
Kostajnice u ožujku 1943. je u zapisniku Komesarijata za izbeglice u Beogradu izjavio da je 
na tom području dvostruka opasnost za Srbe jedna od ustaša druga od partizana.?** Takvih 
slučajeva bilo je i ranije, samo se radilo o četnicima koji su pravoslavnom stanovništvu 
pojedinih sela također prijetili ukoliko im se ne priključe odnosno ne daju im hranu i sl??? 
Bilo kakvo "pasiviziranje" pravoslavnog stanovništva nije odgovaralo niti partizanima niti 


četnicima. 


35 HDA, MSPK NDH, kut. 1, br. 33769/43. 

356 HDA, MSPK NDH, kut. 1, br. 475/43. 

357 HDA, MSPK NDH, kut. 3, br. 2730/44.; Nikica BARIĆ, Ustroj kopnene vojske domobranstva Nezavisne 
Države Hrvatske 1941. — 1945., Zagreb 2003., 173.-182. 

358 JUSP Jasenovac, Inv. br. 635/D, str. II/8 i II/8a, Glavni stožer ustaške vojnice, br. 678/29. srpnja 1942, Dopis 
MUP-a NDH, Tajništva ministra Glavnom stožeru Ustaške vojnice o zarobljenicima s Kozare smještenim u 
Velikoj župi Bilogora od 28. srpnja 1942.; HDA, SDS RSUP SRH, 013.2.95, 1.-4 str. 

359 F, ŠKILJAN, "Stradanje Srba, Židova i Roma u virovitičkom i slatinskom kraju tijekom 1941. i početka 
1942. godine", 358.-359. 

OZN-a za Hrvatsku zabilježila je da se tijekom kolovoza 1944. pojedine "četničke 
familije" iz Lapca spremaju zajedno s njemačkom vojskom napustiti to područje. U studenom 
1944. Vojna komanda za kotar Petrinju i Kostajnicu dobila je popis Rejonskog obavještajnog 


centra Kostajnica kojim srpskim obiteljima treba konfiscirati imovinu i iseliti ih. Bili su to 


.. yese 


naveli da je bio u četnicima, a potom u ustašama. ?$0 


xk 

Često su iseljeni, prognani i izbjegli Srbi iz NDH upućivani na rad u Treći Reich kao i 
oni Srbi koji su ostali na području NDH. MVP NDH je u listopadu 1941. tražilo od 
predstavnika Trećeg Reicha, koji su jednostrano 1 ranije povećavali kvotu radnika s područja 
NDH, da se povišenje od 50.000 radnika popuni iz redova pravoslavnog stanovništva s 
područja NDH.?"! Sredinom veljače 1942. MVP NDH je u dogovoru s Nijemcima upućivao 
na rad na područje Trećeg Reicha pravoslavno stanovništvo s područja Voćina i okolice. U 
lipnju 1942. Ministarstvo udružbe obavijestio je Veliku župu Vuka da se privremeno 
obustavlja upućivanje na rad na područje Trećeg Reicha prema Okružnici od 13. svibnja 
1941. te da se sada bez obzira na godište i spol mogu na rad upućivati folksodjčeri, izbjeglice, 
strani državljani te pravoslavci 1 tzv. "prelaznici" (s pravoslavne na katoličku vjeru). U rujnu 
1942. Velika župa Vuka obratila se pismom MUP-u NDH s odgovorom na optužbu da su se 
pojedini općinski službenici u kotaru Stara Pazova 1 Irig izuzimali pravoslavno stanovništvo 
od upućivanja na rad u Treći Reich jer su "svi pobjegli u druga sela ili u partizane". U 
pojedinim slučajevima uistinu je i bilo izuzimanja zbog procijene da pojedina obitelj ostaje 
bez radne snage za obradu zemlje.?9? Sredinom rujna 1942. MVP NDH odgovorilo je na upit 
Konzularnog predstavništva NDH u Grazu da ne smiju izdavati ulazne vize pravoslavcima iz 
kotara Bosanska Gradiška, koji su iz logora u Staroj Gradišci i iz Siska, poslani na rad na 
područje Trećeg Reicha, odnosno onima koji imaju "privremeni putni list" Kotarske oblasti 
Bosanska Gradiška, a poslani su iz Stare Gradiške. Oni koji su otpremljeni iz Siska imali su 


na putnim ispravama oznaku "predajnik". U istom dopisu stoji da se i dalje provodi 


360 HDA, OZNA za Hrvatsku, kut. 272, 7.2.1. str. 450., R.O.C. Kostajnica, Pov. broj: Službeno, 10. veljača 
1944.; Spomen područje Jasenovac, preslika dokumenta iz Vojno istorijskog instituta (Beograd), Izvještaji OZN- 
e za Hrvatsku za 26. i 27. kolovoza 1944, kut. 119/1, b.2, dok. 7. 

361 HDA, ZIG NDH, kut. 27 , I-35 str. 642. i kut. 32, I-44, str. 76. i str. 81.; Fikreta JELIĆ-BUTIĆ, Ustaše i 
Nezavisna Država Hrvatska 1941 — 1945., Zagreb 1977., 127., bilj. 151.; Anna — Maria GRUNFELDER, "U 
radni stroj velikog njemačkog Reicha!" . Prisilni radnici i radnice iz Hrvatske, Zagreb 2007., 74. 

362 HDA, MUP NDH, II-A, Taj. 18057 (762/1942.) od 18. rujna 1942. i I-A, br. 1441/42.; Zbirka preslika 
dokumenata Muzeja Vinkovci, Dopis Velike župe Vuka župskoj redarstvenoj oblasti Vukovar, svim Kotarskim 
oblastima i svim Ispostavama župskih redarstvenih oblasti br. 16681/42, Kotarska oblast Vinkovci br. 12983/42.; 
J. TOMASEVICH, War and revolution in Yugoslavia 1941 — 1945. Occupation and Collaboration, 380.-381.; J. 
TOMASEVICH, Rat i revolucija u Jugoslaviji 1941-1945. Okupacija i kolaboracija, 432. 

otpremanje na rada.?® Pitanja vezana za Srbe koji su bili s područja NDH, a iz Srbije su 
otpremljeni na rad na području Trećeg Reicha koja su upućivana međunarodnom Crvenom 
križu u pravilu su preusmjeravana na hrvatski Crveni križ zbog načela međunarodnog 
Crvenog križa o ne miješanje u "unutarnja pitanja" i inzistiranje na potpunoj "neutralnost" u 
svome djelovanju. Hrvatski Crveni križ trebao je posredovati u dobivanju odgovora od 
njemačkog Crvenog križa.*“ Župska redarstvena oblast u Novoj Gradiški 15. veljače 1944. 
uputila je dopise na nekoliko ministarstava da je njemačka vojna komanda u Okučanima 24. 
siječnja 1944. naručila vagone za preseljenje/evakuaciju do 1.000 muškarac, Srba, iz 
Kosovca, Dubovca, Gređana i Okučana. Noću su ih utovarivali u vagone i upućivali u logor u 
Zemunu i na Banjici s namjerom da ih se pošalje n rad u Treći Reich. Pojedinci su se javili 
svojim obiteljima iz Beograda. Još se planirala evakuacija oko 300 muškog pravoslavnog 
stanovništva iz kotara Nova Gradiška. Vlasti NDH su protestirale i župan Velike župe Livac 1 
Zapolje nije dopustio bez odobrenja iz Zagreba da se evakuaciju provede. Potom su njemački 
izaslanici u Zagrebu ishodili pristanak uz objašnjene da je se to radi kako bi se spriječilo da to 
stanovništvo pristupi partizanima. Ovu akciju provodili su izaslanici Draže Mihailovića koji 
su od tog ljudstva stvarali posebne četničke postrojbe za borbu protiv NOV-e. Vlada NDH je 
pristala na iseljavanje "pravoslavaca" uz uvjet da se isele i obitelji jer su smatrale da će tako 
spriječiti dolazak muškarac organiziranih u četničke postrojbe u posjet obiteljima na području 
NDH.?$ 

Tijekom ljeta i jeseni 1942. brojni su slučajevi Srba iz Hrvatske Dubice i okolice 
povratnika na dubičko područje, nesposobnih za rad, bolesnih ili na dopustu iz Trećeg Reicha. 
U ljeto 1942. zabilježen i veći broj "povratnika iz odmetništva" svojim kućama nakon vojnih 
akcija na Kozari što je onda izazvalo problema oko smještaj hercegovačkih izbjeglica koji su 
bili tamo naseljeni. Početkom 1944. prema nekim navodima bilo je oko 10.000 do 12.000 
pravoslavnog stanovništva na području Bosanske Dubice, većinom djece i žena, a muškarce 
su većinom bili na radu u Trećem Reichu, u logorima, nestali odnosno ubijeni. U partizanima 
na području Kozare računalo se da ih je oko 1.500 do 1.800.36% 

Na području Bjelovara, Grubišnog Polja, Velikog Grđevca, Velike Pisanice nakon 
"čišćenja" područja od "jataka partizana" otpremljeno je, a vlasti su to nazivale evakuacijom, 


oko 400 osoba u sabirne logore, a njihovu imovinu preuzela je Velika župa Bilogora. Veći dio 


363 HDA, MUP NDH, I-A, Taj. 8216/42. 

364 Milan RISTOVIĆ, U potrazi za utočištem. Jugoslavenski Jevreji u bekstvu od holokausta 1941-1945., 
Beograd 1998., 184. bilj. 124. 

365 S, D. MILOŠEVIĆ, Izbeglice i preseljenici na teritoriji okupirane Jugoslavije 1941. — 1945., 172.-173. 

366 HDA, ZIG NDH, I, kut. 36, I-49, str. 162.-164., kut. 8, str. 1489. 

tih ljudi se ubrzo vratio 1 tražio natrag svoju imovinu, a vlasti ih u dokumentima nazivaju 
naa nene s ME NE. Mara a = 
iseljenicima". Ministarstvo državne riznice je u ovom slučaju iznijelo mišljenje da s njihove 
strane nema zapreka da se posjed vrati i protuvrijednost pokretne imovine, ukoliko je prodana. 


No lokalne upravne vlasti trebale su procijeniti hoće li se zbog javne sigurnosti to i izvršiti. ?9"7 


xk 

Prema brojčanom pregledu iseljenika Srba iz NDH u Srbiju do 20. rujna 1941. 
"legalnim" putem, posredstvom Državnog ravnateljstva za ponovu, iseljeno je 12.311 osoba 
odnosno 3.245 obitelji, od toga 7.069 djece, žena i staraca. Tomu treba još dodati i 5.370 
iseljenika s "dobrovoljačkih posjeda" na području Bijeljine gdje je Zavod za kolonizaciju prvo 
iselio 20.000 osoba, ali se 14.630 osoba vratilo na posjede te 149 obitelji s 367 članova koje 
su iselile pojedinačno, dozvolama njemačkih vojnih vlasti. Prosječno je po osobi izneseno oko 
320 kuna i 23 kg prtljage. Srpsko stanovništvo iseljavano je iz 59 kotareva, a najviše ratara, 
svećenika, radnika, pekara, trgovaca i činovnika.’ Ovim brojem vjerojatno nisu obuhvaćeni i 
iseljenici s "dobrovoljačkih posjeda" i svi pravoslavni svećenici koji su iseljeni prije 1. 
kolovoza 1941. te treba naglasiti da je bilo iseljavanja i tijekom rujna i listopada 1941., a 
pojedinačnih, "legalnih" iseljavanja bilo je i kasnije. 

Prema izvješću Komesarijata za izbeglice u Beogradu u razdoblju od srpnja pa do kraja 
listopada 1941. trebalo je oko 200.000 Srba s područja NDH iseliti u Srbiju, no, kako je u 
Srbiji već bio veliki broj izbjeglica i prognanika s raznih područja, pa i s područja NDH, 
Nijemci su zaustavili legalno iseljavanje. Tijekom rujna nastavljeno je s ilegalnim 
prebacivanjem u Srbiju i Komesarijat je imao podatak da je pristiglo još 1.212 osoba, no, niti 
oni nisu imali, zbog "neredovitih prilika" u Srbiji, pouzdane podataka koliko je ljudi 
samostalno prešlo u Srbiju preko Užica, Loznice, Badovinaca, Salaša, Bogatića, Šapca i Crne 
Gore. Procjenjivali su da je broj Srba s područja NDH veći od 200.000. Srbi, prognani, 
izbjegli ili "legalno" iseljeni s područja NDH kao 1 ostale izbjeglice 1 iseljenici smještani su 
preko Komesarijata za izbeglice i preseljenike u svim kotarevima u Srbiji osim u 
Azbukovačku Ljuboviju i Babušnicu. Nejasni su podaci o oko 110.000 Srba, odnosno "prema 
stvarnom broju" 165.00 Srba s područja NDH, smještenih posredovanjem Komesarijata za 


izbeglice i preseljenike.3® Navodi o broju Srba s područja NDH koji su prešli u Srbiju, 


367 HDA, MUP NDH, I-A, 8062/42. i I-A, 8066/42. 

368 HDA. MDR, kut. 1776, Brojčani pregled iseljenika Srba iz NDH u Srbiju od 20. rujna 1942., Brojčani 
pregled iseljenika Srba iz NDH u Srbiju/(nečitko) po staležima/, Izkaz Izseljenika Srba po kotarevima iz 
Nezavisne Države Hrvatske. 

30 HDA, SDS RSUP SRH, 013.1.38, Prijepis izvješća Komesarijata za izbeglice Ministarskom savetu u 
Beogradu, original se nalazi u Državnoj komisiji za utvrđivanje zločina okupatora i njihovih pomagača inv. br. 
8113 (Prilog Zapisniku konferencije/prijevod i prepis/ od 4. lipnja 1941.). 

uključujući i "legalno iseljene", različiti su i kreću se od 100.000 do 200.000. O "legalno" 
iseljenim navode se sljedeći podaci: do 4. srpnja 1941. prešlo je u Srbiju 30.000 osoba i još ih 
je 30.000 iseljeno.?"" Zatim se navodi podatak da je do 28. kolovoza 1941. u Srbiju prevezeno 
12.436 osoba, a do 20. rujna 1941. godine 1.674 osobe te do 29. rujna 1.621 osoba. To je 
ukupno legalno iseljeno 15.731 osoba. Poslanik Kasche u svom izvješću od 20. studenog 
poslanom MVP Trećeg Reicha navodi da je u Srbiju legalno iseljeno 17.852 osobe. Prema 
transportnim listama neki autori su utvrdili da su iseljena 32 transporta s 15.004 osobe 1 još 
252 na osnovu pojedinačna dozvole o iseljenju što je ukupno 15. 256 osoba.?"! 

Predstavnik njemačkog Vojnog zapovjednika za Srbiju u poslanstvu Trećeg Reicha u 
Zagrebu navodio je podatke da je do 22. kolovoza 1941. ilegalno prešlo/prebjeglo u Srbiju 
90.000 osoba, a prema Državnom ravnateljstvu za ponovu do početka rujna 1941. ilegalno je s 
područja NDH prebačeno u Srbiju 92.546 osoba s mogućnošću da se taj broj poveća. MVP 
Trećeg Reicha dobilo je izvješće 26. rujna 1941. da je do tada u Srbiji s područja NDH prešlo 
118.110 osoba?"? Vojni zapovjednik u Srbiji protivio se u rujnu 1941. dolasku novih 
useljenika jer su iznijeli podatak da je iz NDH u Srbiju legalno iseljeno 12.436, a ilegalno 
92.564 što je 105.000, a ukupan broj Srba s područja NDH na području Srbije bio je 
149.274.373 

Državna komisija za utvrđivanje zločina okupatora i njihovih pomagača iznijela je 
podatak da je od 1. do 25. kolovoza preseljeno u Srbiju 12.525 Srba, a prije toga da ih je već 
došlo u Srbiju 150.000 te da su u mjesecu rujnu, prebačene u Srbiju još 1.402 osobe. Ukupan 
broj Srba iz NDH u Srbiji, prema Komesarijatu za izbeglice u Beogradu, bio je preko 200.000 
i taj broj se navodi u brojnim dokumentima Državne komisije za zločine okupator 1 njihovih 
pomagača.?"? 

S. Milošević zbrajanjem iseljenika iz logora Caprag 5.616, iz logora Požega 5.821, iz 
logora Bjelovar 4.693, iz Zagreba 2.166 1 fragmentarnih brojčanih podataka o iseljavanju iz 


pojedinih kotareva dolazi do ukupnog broja "legalno" iseljenih Srba s područja NDH u Srbiju 


370 S, D. MILOŠEVIĆ, Izbeglice i preseljenici na teritoriji okupirane Jugoslavije 1941-1945., 41. 

371 T. FERENC, Nacistička politika denacionalizacije u Sloveniji u godinama od 1941 do 1945, 252.-253. 

372 Jozo TOMASEVICH, Četnici u Drugom svjetskom ratu 1941-1945., Zagreb 1979., 105., 106, bilj 42.; T. 
FERENC, Nacistička politika denacionalizacije u Sloveniji u godinama od 1941 do 1945, 262.; S. D. 
MILOŠEVIĆ, Izbeglice i preseljenici na teritoriji okupirane Jugoslavije 1941-1945., 41. 

33 T. FERENC, Nacistička politika denacionalizacije u Sloveniji u godinama od 1941 do 1945, 248.-249.; S. D. 
MILOŠEVIĆ, Izbeglice i preseljenici na teritoriji okupirane Jugoslavije 1941-1945., 40 

374 AJ, Državna komisija za utvrđivanje zloćina okupatora i njihovih pomagača, fascikla br. 24267, Horvat 
Rupert i fascikla br. 2618, Richard Flogel; S. D. MILOŠEVIĆ, Izbeglice i preseljenici na teritoriji okupirane 
Jugoslavije 1941-1945., 154. 

od 18.296. osoba. To je povećalo do da tada navođeni broj od 15.256 iseljenika kojeg navodi 
A. LJ. Lisac 3? 

Zbog neprekidnih kretanja stanovništva preko granice, osobito Drine, bilo da se radilo o 
protjerivanju, "dobrovoljnim" pojedinačnim ili masovnim prelascima, koje su se odvijale ne 
samo u prve dvije godine rata, problematično je iskazati točna broj srpskog stanovništva koje 
je prognano i izbjeglo u Srbiju. Takvom stanju doprinosi i nedovoljna istraženost koja je išla u 
prilog onima koji su pretežno pretjerivali, ali i smanjivali broj ljudskih gubitaka srpskog 
stanovništva na području NDH. 

xk 

U studenom 1944. Glas Slavonije objavio je na naslovnici tekst "Izbjegli Srbi 
pozdravljaju federalnu Hrvatsku". Navodi se da je održana velika antifašistička skupština 
60.000 izbjeglica iz Hrvatske, "ujedinjeni i svrstani u JNOF-u" te da su uputili brzojav J. 
Brozu Titu, maršalu Jugoslavije, u kojem navode: "Izražavajući jednodušnost svih sinova 
Hrvatske, stavljamo se na raspoloženje ZAVNOH-u, u zajedničkim naporima za oslobođenje 
naše uže domovine."?/5 Po završetku rata na području Slavonije bilo je oko 29.000 hektara 
zemlje koje je bilo napušteno, a pripadalo je srpskim obiteljima koje su bile iseljene i Srbiju 
ili su stradale u ratu.)'" Početkom veljače 1945. iseljeno i izbjeglo srpsko stanovništvo 
organiziralo je povratak iz Srbije u Hrvatsku. Dana 11. veljače 1945. sastali su se Srbi iz 
kotareva Bjelovar, Koprivnica, Čazma, Đurđevac, Križevci, Kutina i Ludbreg i s članovi 
Izvršnog odbora NOF-a dogovorili pripreme za povratak koji se nastojao organizirano 
provesti. Za povratak iseljenika 1 izbjeglica u Hrvatsku važni su "Propisi i upute za vraćanje 
izbjeglica (repatrijacija) u Hrvatsku" koje je izdala Narodna vlada Hrvatske 2. srpnja 1945. 
Povratak 1 otpremanja iseljenika i izbjeglica s područja Hrvatske obavljao je Odjel za vraćanje 
izbjeglica pri Predsjedništvu Narodne vlade Hrvatske. Na lokalnoj razini osnivane su 
Prihvatne stanice i Područne komisije koje su rješavale sva pitanja vezano za iseljenike i 
izbjeglice. Iste odredbe vrijedile su i za iseljene "dobrovoljce", kolonizirane u Slavoniju i 
Srijem za Kraljevine Jugoslavije, kojima je dopušten povratak, ali nisu smjeli mijenjati ili 
prodavati svoja imanja. Masovniji povratak u Hrvatsku i Bosnu i Hercegovinu bio je krajem 
lipnja i početkom srpnja 1945. Srpsko stanovništvo koje se vraćalo u selo Vetovo na područje 


Požege, ukoliko su im kuće bile uništene, smještani su u hrvatska kućanstva i hrvatsko 


375 S, D. MILOŠEVIĆ, Izbeglice i preseljenici na teritoriji okupirane Jugoslavije 1941-1945., 148.-160.; A. Lj., 
LISAC, "Deportacija Srba iz Hrvatske 1941.", 145. 

376 Glas Slavonije, Glasnik jedinstvene narodno-oslobodilačke fronte u Slavoniji, br. 30, 21. studenoga 1944., 1. 
37 U isto vrijeme u Slavoniji zabilježeno je 69.000 hektara napuštene zemlje koja je pripadala pretežno 
njemačkom, a manje mađarskom stanovništvu. M. MATICKA, Agrarna reforma i kolonizacija u Hrvatskoj 
1941-1948., 30. 

stanovništvo je isprva uzdržavalo povratnike. Takvih je primjera bilo u Lici, Baniji i 
Kordunu.?' Bilo je i drugačijih slučajeva kao primjerice u Suhopolju gdje se vraćalo srpskog 
"dobrovoljačko" stanovništvo čiji je ponašanje bilo neprihvatljivo Hrvatim kao i domaćim 
Srbima koji su optuživani da su ustaše i da nemaju pravo sudjelovati u poslijeratnoj vlasti, a 
oni su pak bili vrlo sumnjičavi prema njihovoj političkoj i vojnoj "prošlosti" u Srbiji. 
Partizanski borci iz Suhopolje zbog takvog stanja uputili su u nekoliko navrata, u prvim 
poslijeratnim mjesecima, pisma Andriji Hebrangu, ministru industrije i predsjedniku 
Privrednog savjeta vlade, u kojem protestiraju zbog masovnog protjerivanja katoličkog 
stanovništva, ne samo Hrvata, iz kotara Virovitica, ubijanju zarobljenih Hrvata te kolonizaciji 
Srba u Viroviticu. U pismo se navodi da "narod priznaje i znade da su pravoslavci stradali" u 
ratu te da im žele "priskočiti u pomoć u izgradnju domova na "lijepi pravedni i pošten način", 
a ne "terorom i nasiljem" doći do onoga što su u ratu izgubili te traže da se zaštiti sav "pošteni 
živalj bez obzira na vjeru i naciju".)"?? MUP Federalne Države Hrvatske poslao je 10. srpnja 
1945. izvješće Centralnom komitetu KPH o pogoršanju stanja u Slavoniji u kojem se navode 
slične situacija. U kotaru Gradiška većina Srba, koji su bili iseljeni/prognani ili sami izbjegli u 
Srbiju 1941., primljena je u Narodnu miliciju "bez karakteristika i dokumenata", a sumnjičeni 
da su možda bili četnici ili Nedićevci te da "vrše propagandu za kralja" i "razbijaju bratstvo i 
jedinstvo u narodu". U okolici Daruvara u jednom selu Srbi koji su se vratili nisu htjeli glasati 
ukoliko glasuju Hrvati kolonisti iako je dio tih kolonista aktivno sudjelovao u NOB-i. 
Vrhunac sukoba na nacionalnoj osnovi dogodio se kada je došlo do pucnjave između 
Narodnih milicija kotara Borovo i kotara Vinkovci jer je zapovjednik jedne bio Srbin, a druge 
Hrvat.?* Na područje Bosne i Hercegovine Srbi koji su tijekom rata iseljeni, prognani ili sami 
izbjegli u Srbiju vraćali su se većinom samostalno i neorganizirano s brojnim problemima oko 
prijevoza i prehrane, a ubrzo su nastali i politički problemi. Nove vlasti su ih nerijetko 
optuživale za "reakcionarno" djelovanje u korist prijeratne države i podršku četnicima. 
Također su, kao i u Hrvatskoj, zabilježeni sukobi sa stanovništvom koje je ostalo, osobito s 
Muslimanima.?*! 

U manjem broju povrataka je bilo i kasnije, kao primjerice kada je Skupština NR Srbije 


izglasala zakon o uvođenju sistema dozvole boravka u gradovima onom stanovništvu koje je u 


378 S, D. MILOŠEVIĆ, Izbeglice i preseljenici na teritoriji okupirane Jugoslavije 1941-1945., 366.-368. 

3? Partizanska i komunistička represija i zločini u Hrvatskoj 1944. — 1946. Dokumenti, (prir. Zdravko Dizdar, 
Vladimir Geiger, Milan Pojić, Mate Rupić), Slavonski Brod 2005., Zagreb 2009., 221.-226. 

380 Partizanska i komunistička represija i zločini u Hrvatskoj 1944. — 1946. Dokumenti, 187.-194.; M. 
MATICKA, Agrarna reforma i kolonizacija u Hrvatskoj 1945 . 1948., 36. bilj. 100. 

381 Husnija KAMBEROVIĆ, Prema modernom društvu. Bosna i Hercegovina od 1945. do 1953. godine, Tešanj 
2000., 68.-69. 


118 


doselilo u gradove, posebice Beograd, poslije 6. travnja 1941. Predsjedništvo vlade NR 
hrvatske tražilo je od oblasnih, kotarskih i gradskih NO, MUP-a NR Hrvatske, Javnog 
tužilaštva i Kontrolne komisije da se tim povratnicima "olakšaju" smještaj i zaposlenje.? 

xk 

Represija koja je prema Srbima postojala od osnutka NDH i imala je svoje gradacije, a 
očitovala se i u iseljavanju srpskog stanovništva što je bio dio šireg plana i dogovora s Trećim 
Reichom vezanog za razmjenu stanovništva, odnosno iseljavanje Slovenaca na područje 
NDH. Treba napomenuti i potreba da se smjesti brojno hrvatsko stanovništva koje u velikom 
broju izbjeglo ili je protjerano osobito s područja koje su okupirali Kraljevina Italija i Treći 
Reich. Brojni prognani i izbjegli Srbi iz NDH posljedica su represije vlasti prema Srbima na 
nacionalnoj, vjerskoj i političkoj osnovi, a novo uspostavljenim vlastima izlika je bila 
politička 1 identitetska vezanosti srpskog stanovništva isključivo za jugoslavensku i srpsku 
političku opciju. Neupitno je pokroviteljstvo, koje je nerijetko značilo odlučujuću prevlast, 
Trećeg Reicha od čina uspostavljanja NDH do njenog funkcioniranja tijekom rata. Taj utjecaj 
ne izostaje niti u planovima o razmjenama stanovništva i provođenju brojnih represivnih 
mjera. Glas razuma koji je dolazi od pojedinaca, pa i pojedinih predstavnika vlasti NDH, bio 
je zalog nastavku kakvog takvog života pojedinaca i obitelji "nepoželjnih", "nepriznatih" i 
"neprijateljskih" nacionalnih 1 etničkih skupina na području NDH. U konačnici "zdravim 
glavama" bilo je najznačajnije sačuvati živote te u tom kontekstu treba promatrati prihvaćanje 
mjere smirivanja stanja u državi od vlasti 1 od dijela srpskog stanovništva, od kojih su neke 
izravno negirale njihov srpski nacionalni i jugoslavenski politički te vjerski, srpsko 
pravoslavni, identitet (npr. pokrštavanje, osnivanje Hrvatske pravoslavne crkve), a druge 
mjere su ih nastojale "integrirati", ukoliko su "lojalni", u "državu" (uključivanje u 
domobranske radne postrojbe, mogućnost zapošljavanja u državnim službama i dr.). 

Pojedini predstavnici vlasti NDH, posebice od lipnja 1941., jasno su iznosili svoje 
mišljenje o "srpskom pitanju" koje je podrazumijevalo da "neprijatelji" moraju "seliti bilo 
silom bilo milom", "ako je tko Srbin ima Srbiju, 1 to je njegova domovina", zatim tko ne želi 
"iz bilo kojih razloga priznati ovo povijesno stanje [Nezavisnu Državu Hrvatsku], prosto mu 
stoji napustiti teritorij ove države" sl. ° Početkom 1942. vlasti NDH pokušavaju voditi 


"umjereniju politiku" prema Srbima jer bi to prema njihovom stajalištu trebalo usporiti razvoj 


382 Državni arhiv u Osijeku, Sabirni centar Vinkovci, Gradski narodnooslobodilački odbor Vinkovci, Pov. spisi 

"Prilozi za proučavanje historije NDH u razdoblju 1942-1943. godine", Putevi revolucije, br.1-2, Zagreb 1963., 
342. 


119 


NOP-a na hrvatskom području. U svom govoru u Hrvatskom saboru 28. veljače 1942. Pavelić 
je prozvao za loš rad sve "neposlušnike" među ustašama koje naziva "nastaše" i "nesavjesne 
državne činovnike" te se osvrnuo i na sve "nedostojne, koji su pa i zločinci [...] koje treba 
maknuti iz državne službe. Osvrnuo se i na pitanje pravoslavne crkve koja ne može biti 
"srpska pravoslavna crkva" jer je ona dio srpske države, a smatrao je da ne postoji pitanje 
pravoslavne vjere jer je i ta vjera kršćanska i da se "svatko moli prema svojoj savjesti, prema 
onome, kako je u mladosti naučio, po rođenju, školama i odgoju [...]". Zanijekao je da postoji 
politika u NDH koja nastoji pravoslavne vjernike "prevesti" na katoličku vjeru nego da je to 
"pušteno svakome na volju". Ako je to i bilo njegovo osobno uvjerenje koje je želio 
proklamirati kao stav države, u istom svom govoru priznao je da je bilo i drukčijih primjera. 
Prozvao je ministra Mirka Puka, da je iznio "malu neistinu" o prijelazima s katoličke na 
pravoslavnu vjeru. Nadalje je Pavelić uvjeravao nazočne u Saboru da državi ne treba 
"nikakvih nesporazuma, a najmanje vjerskih trzavica", te time u biti priznao da se u stvarnosti 
ne postupa u skladu s njegovim izjavama.?** S obzirom da se Pavelić odlučio na ovakav istup 
stanje u državi moralo je zasigurno biti u takvom rasulu, a bilo i prigovora od predstavnika 
Trećeg Reicha kojima su nemirna područja ometala vojne i gospodarske planove. U namjeri 
"pacificiranja" zemlje krajem ožujka 1942. izrađuje se "Nacrt zakonske odluke o pravnom 
položaju pripadnika istočne crkve u Nezavisnoj Državi Hrvatskoj" u kojem u velikoj mjeri 
govori o onim koji žele iseliti iz NDH u Srbiju pod "relativno povoljnim uvjetima" koji su 
podrazumijevali mogućnost da ponesu svu pokretnu imovinu, a nepokretnu bi otkupila 
država. Taj nacrt zakona priznaje za državljane one koji prime hrvatsku nacionalnost bez 
obzira na vjersko opredjeljenje kao i one koji bi se i dalje izjašnjavali kao Srbi, ali bi bili " 
[...] najlošija kategorija državnih pripadnika sa ograničenjima u pravima i imovini. O svojim 
vjerskim stvarima ovakvi će se imati sami brinuti, jer će njihova vjera biti eventualno samo 
trpljena a nosit će i odgovarajući naziv dok ne izumru." Bio je to pokušaj stavljanja Srba i 
pravoslavne vjere u zakonske okvire nove države, a u konačnici je zaživio jedino "Ustav 
hrvatske pravoslavne crkve". U proljeće 1942. u svrhu smirivanja srpskog stanovništva i 
općenito stanja u zemlji vlasti NDH uspostavljaju kontakte s vođama četnika u priobalnom 
pojasu, potom s ozrenskim, trebavskim, zeničkim i prijedorskim četnicima što je značilo da 


oni priznaju "vrhovništvo" NDH i prekidaju sva "neprijateljstva prema vojnim i građanskim 


384 Spomen knjiga prve obljetnice Nezavisne Države Hrvatske 10. 4. 1941. — 10. 4. 1942., Zagreb 1942., 33. 
(govor poglavnika dra. Ante Pavelića na zaključnoj sjednici Hrvatskog državnog sabora 28. veljače 1942.). 

vlastima" NDH te mogu zadržati oružje i zajedno s hrvatskim oružanim snagama boriti se 
protiv partizana.’ 

Rigidne "državotvorne" i "nacionalističke" ideje vodile su vlasti NDH u rješavanju 
"srpskog pitanja" isprava antisrpskom promidžbom, a potom i izravnim nasiljem koje je 
uključivalo preseljavanje 1 iseljavanje. 

xk 

Po završetku Drugog svjetskog rata srpsko stanovništvo na području Hrvatske i Bosne i 
Hercegovine bilo je uključeno u "saveznu kolonizaciju" kao i unutarnju koja se odvijala na 
području svake federalne države u razdoblju 1945. — 1948. Još u listopadu 1944. na sjednici 
NKOJ-a Josip Broz Tito rekao je da se nakon "isterivanja Nemaca" u Vojvodinu trebaju 
naseljavati Srbi, Crnogorci, Ličani, "siromašne i poštene porodice".?** Od 9.000°% obitelji iz 
Hrvatske koje su se u konačnici trebale kolonizirati u Vojvodinu 5.500 bilo je hrvatskih i 
3.500 srpskih obitelji, iz Like, Dalmacije, Korduna, Gorskog kotara, Hrvatskog primorja 1 
Banije, a kriteriji u odabiru bilo je sudjelovanje u ratu u partizanskim postrojbama, s tim da su 
prednost trebali imati prvoborci, opustošenost pojedinog područja u ratnim zbivanjima, 
agrarna prenapučenost i dr. Na ličkom područja bilo je veliko zanimanje za kolonizaciju u 
Vojvodinu gdje je željelo otići 3.750 srpskih i 1.250 hrvatskih obitelji. Želju za kolonizacijom 
u Vojvodinu iskazivalo je 1 stanovništvo Korduna, osobito srpsko. Na ostalima područjima 
gdje je stanovništvu bila ponuđena mogućnost kolonizacije u Vojvodinu izostalo je veće 
zanimanje, osim na Baniji. Svakako treba napomenuti da je i znatan broj obitelji odustao od 
kolonizacije ili se nisu uspjele prilagoditi te su se vratile u "stari kraj". Srpsko stanovništvo s 
područja Bosne u Hercegovine kolonizirano je i u Vojvodinu.’ Prema nekim mišljenju 
nacionalnost nije bio kriteriji za određivanje kolonizacije u Vojvodinu, dok drugi smatraju da 
je samo "na očigled" nacionalni aspekt zanemaren što nije točno nego da se u kolonizaciji 
rukovodilo određenim "nacionalnim obzirima i interesima".?# Tijekom unutarnje kolonizacije 


na području Hrvatske preseljeno je 12.157 obitelji odnosno 58.320 osoba i nacionalni sastav 


385 F, BUTIĆ, I. JELIĆ, "Prilozi za proučavanje historije NDH u razdoblju 1942-1943. godine", 344., 345. 

386 AJ, Arhiv Josipa Broza Tita, NKOJ — 87; Zapisnici NKOJ-a, Beograd 1991., (prir. Branko Petranović, 
Ljiljana Marković), 54.; Vladimir GEIGER, "Josip Broz Tito i sudbina jugoslavenskih Nijemaca", ČSP, 40/3, 
Zagreb 2008., 807. 

MATICKA, Agrarna reforma i kolonizacija u Hrvatskoj 1945 — 1948., 19., bilj 254. 

do sada nije istražene, ali zasigurno je i srpsko stanovništvo imalo svog udjela u ovim 
iseljavanjima.??" 
kk 

Na Trećem zasjedanju ZAVNOH-a 1944. donesena je odluka da su hrvatski i srpski 
narod u Hrvatskoj ravnopravni. Pred kraj rata i po njegovu završetku nova vlast i u Bosni i 
Hercegovini po načelu "bratstva i jedinstva" nastoji integrirati sve nacionalne skupine u 
strukture državne vlasti i bosanskohercegovačkog društva s još uvijek svježim sjećanjima, 
svake od njih, a osobito Srba, na ratna stradanja. To će opet ubrzo dovesti do novih neslaganja 
zbog tvrdnji o prekobrojnosti Srba u nacionalnoj strukturi državnih službenika i u vojsci kako 
na hrvatskom tako i na bosanskohercegovačkom prostoru.??! Taj problem ostao je prisutan sve 
do sloma druge Jugoslavije. A stradanje 1 ljudski gubici srpske etničke skupine u NDH 
tijekom Drugog svjetskog rata ostali su do danas, unatoč protoku vremena, breme u odnosima 


dvaju nacionalnih korpusa, hrvatskog i srpskog pa i njihovih historiografija. 


Migracije slovenskog stanovništva 
na hrvatskom području tijekom Drugog svjetskog rata i poraća 


Tijekom Drugog svjetskog rata Slovenija je bila podijeljena između Trećeg Reicha, 
Kraljevine Italije i Mađarske 1 oko 80.000 Slovenaca bilo je iseljeno/prognano (oko 63.000) 
na područje Trećeg Reicha, Nezavisne Države Hrvatske 1 Srbije ili je samo izbjeglo (oko 
17.000) sa slovenskog područja, uglavnom na područje NDH, kako bi izbjeglo iseljavanje na 
područje Trećeg Reicha.” Protjerivanje stanovništva s područja Slovenije na područje NDH 
započelo je već u travnju 1941. kada je zabilježeno da je žandarmerijska postaja u 
pograničnom mjestu Rogatec prognala preko granice 13 obitelji s 38 članova, a takvih 
primjera je bilo i tijekom svibnja 1941. s područja Ljutomera (128 osoba) i Posavlja (226 


osoba).?? 

Tijekom travnja i svibnja 1941. izgona je bilo i u drugom smjeru. Vlasti NDH privodile 
su one Slovence koji su smatrali "nepoželjnim elementima", a radilo se o "solunskim 
dobrovoljcima" 1 ljudima bliskim jugoslavenskom režimu, kao i Slovencima koji su kao 
vojnici vojske Kraljevine Jugoslavije zarobljeni ili su se predali, izgnani su s područja NDH. 
Njihov odlazak u Sloveniju odvijao se preko hrvatskog Crvenog križa (HCK) odnosno 
predstavnika slovenskog Crvenog križa (SCK) koji je 25. travnja imenovao Alojza Colnara za 
svoga predstavnika u Zagrebu, a djelovao je pri HCK-u u Derenčinovoj ulici 38. Kamilo 
Brossler, predsjednika HCK-a, pomagao je Colnaru kao i tajnik HCK, Slovenac, Drago 
Kralj.??+ Jedna odbornica SCK-a iz Ljubljana došla je u Zagreb upravo radi toga i zajedno s 
Colnarom radila na otpremanju tih ljudi u Sloveniju. Uspostavili su vezu preko Krunoslava 
Draganovića u zagrebačkoj policiji i preko njih su privedene Slovence, koji su uhićeni poslije 
10. travnja, izbavljivali iz zatvora, a tjedno ih je bilo između 30 do 40. S tim radom nastavilo 
se do kraja lipnja, a te skupina ljudi su preko Karlovca i Metlike otpremani u razna odredišta 
u Sloveniji.??? 

Namjere Trećeg Reicha vezane za Slovence i slovenski prostor pokazane su već na 
samom početku okupacije. Heinrich Himmler objavio je 18. travnja 1941. u Mariboru 
smjernice za iseljavanje "tuđih elemenata" s područja Donje Štajerske. Ubrzo je ustrojen 
njemački štab za preseljavanje u Mariboru i na Bledu kojeg je sačinjavao već "uhodani" kadar 
koji je radio na iseljavanjima na području Poljske.??" Ministarstvo vanjskih poslova Trećeg 
Reicha (MVP Trećeg Reicha) objavilo je 21. svibnja 1941. da je Adolf Hitler pristao da se s 
područja NDH iseli 220.000 — 260.000 Srba te da NDH primi isti broj Slovenaca. Vlada NDH 
je već 28. svibnja 1941. odobrila useljavanje Slovenaca osim onih koji su u političkom 
pogledu "srpski orijentirani četnici". U Mariboru je održana konferencija 6. svibnja 1941. 
pod predsjedanjem predstojnika civilne uprave Donje Štajerske Siegfrieda Ubereithera na 
kojoj su između ostalih sudjelovali predstavnici stožera njemačkog vojnog zapovjednika u 
Srbiji i predstavnici vlasti NDH. Na konferenciji se raspravljalo o preseljavanju Slovenaca iz 


Donje Štajerske i Gorenjske i već tada je reagirao Helmuth Förster, njemački vojni 

zapovjednik za Srbiju, koji je upozorio da svakodnevno preko Drine dolaze izbjeglice i 
prognanici u Srbiju te da već postoje problemi oko smještaja i prehrane. Tom problemu 
svakako treba pridodati i odluku Mađara koji su zauzeli Bačku da s toga prostora 
isele/prognaju 150.000 Srba te je MVP Trećeg Reicha nastojalo odgoditi preseljenje ili naći 
drugo rješenje. Nakon pregovora mađarska strana djelomično odustaje od svog zahtjeva 
odnosno traže da se iseli 12.000 Srba "dobrovoljaca" iz Bačke te 30.000 do 40.000 Srba iz 
Banata. Vlasti NDH, prema nekim navodima, prve su predložile da se Srbi s područja NDH 
isele u Srbiju, a da Slovenci iz Donje Štajerske dođu na njihova mjesta, te da je isprva Adolf 
Hitler bio protiv iseljavanja na područje NDH jer je to bilo previše "blizu" pa se moglo 
očekivati da bi se iseljenici vraćali kućama.?% Postoje navodi da su se vlasti NDH u početku 
protivile useljavanju Slovenaca, ali ih je uspio uvjeriti njemački poslanik u Zagrebu Siegfried 
Kasche jer im je ukazao na mogućnost da će se doseljavanje Slovenaca "izravnati" s 
iseljavanjem Srba u Srbiju.“ U prilog mišljenju da su Nijemci bili glavni kreatori politike 
preseljavanja stanovništva govori i podatak da su u svibnju 1941. u Beogradu održana tri 
sastanka o preseljavanju stanovništva pod predsjedanjem njemačkog vojnog zapovjednika za 
Srbiju generala Forstera na kojima je potvrđena ideja da se najveći broj Slovenaca, oko 
260.000, preseli na područje NDH s čijeg bi se područja iselio isti broj Srba." 

U Zagrebu je 4. lipnja 1941., u poslanstvu Trećeg Reicha, održana konferencija o 
razmjeni stanovništva, odnosno iseljavanju Slovenaca dijela Slovenije koji je zaposjeo Treći 
Reich u NDH i Srbiju te o iseljavanju Srba iz NDH u Srbiju kao i o položaju Hrvata na 
području koje je okupirao Treći Reich. Konferenciji je prethodilo Hitlerovo odobrenje i 
naredba od 25. svibnja 1941. o navedenim preseljenjima. Konferenciji su nazočili brojni 
njemački predstavnici, predstojnik civilne uprava za Donju Štajersku, njemački vojni 
zapovjednik Srbije, njemački opunomoćeni general u Zagrebu Edmund Glaise von Horstenau, 
posebni njemački izaslanik u Zagrebu Edmund Vessenmeyer i neki drugi, a od predstavnika 


vlasti NDH vojskovođa i doglavnik NDH Slavko Kvaternik, ministar vanjskih poslova 


398 T. FERENC, Nacistična raznarodovalna politika v Sloveniji v letih 1941-1945, 226.-227., 272.-273.; T. 
FERENC, Nacistička politika denacionalizacije u Sloveniji u godinama od 1941 do 1945, 200.-201., 238.; S. D. 
MILOŠEVIĆ, Izbeglice i preseljenici na teritoriji okupirane Jugoslavije 1941-1945., 28. 

39 Rafael BRČIĆ, "O iseljavanju Slovenaca u Bosnu 1941. godine", Prilozi, br. 9/1, Sarajevo 1973., 303.-304. 
Autor ovdje citira Depešu poslanika Trećeg Reicha Siegfrieda Kaschea Ministarstvu vanjskih poslova u Berlinu 
od 27. svibnja 1941. koja je objavljena pred Međunarodnim sudom u Nurnbergu kao dokument s oznakom NG- 
2678. 

400 Milenko MILIĆ, "Plansko i nasilno raseljavanje Jugoslovena tokom drugog svetskog rata", Jugoslavenska 
revija za međunarodno pravo, god. XI, Beograd 1964., 421. 

Mladen Lorković, njegov zamjenik Vjekoslav Vrančić i ministar udružbe Jozo Dumandžić./"! 
Istoga dana također u poslanstvu Trećeg Reicha u Zagrebu održan je sastanak na kojem su 
utanačene tehničke pojedinosti preseljavanja stanovništva.“ 

Prema zaključcima konferencije u prvom valu, do 5. srpnja 1941., planiralo se 
iseljavanje 5.000 Slovenaca većinom "sumnjivih intelektualaca" u Srbiju i određeni broj 
slovenskih svećenika u NDH, a recipročno bi iselili pravoslavni svećenici iz NDH kod kojih 
se pojavio "višak" jer se radilo o obiteljima, pa je dio njih prebačen za sljedeće iseljavanje. U 
drugom valu, od 10. srpnja do 30. kolovoza 1941., planiralo se iseljavanje oko 25.000 
Slovenaca iz Donje Štajerske koji su na to područje doselili poslije 1914. i trebalo ih je 
naseliti u NDH, a u istom razdoblju trebao se iseliti isti broj Srba iz NDH s tim da se trebao 
odbiti "višak" iz prvog vala koji se odnosio na pravoslavne svećenike i njihove obitelji. Treći 
val trebao je trajati od 15. rujna do 31. listopada 1941. kada se trebalo oko 65.000 slovenskih 
seljaka iz Donje Štajerske i oko 80.000 seljaka iz Koruške iseliti na područje NDH. Svi koji 
su se smatrali "politički opterećenim intelektualcima" trebali su preseliti u Srbiju, a ako je 
takvih bilo među katoličkim svećenicima on su se ipak trebali naseliti na područje NDH u 
zamjenu za pravoslavne svećenike. Dogovoreno je da će vlasti NDH dodijeliti od 9. lipnja 
1941. šefu civilne uprave za Donju Štajersku u Mariboru dva povjerenika, a zatim će oni biti 
dodijeljeni i šefu civilne uprave za Gorenjsku na Bledu. Određeno je da preseljenici mogu 
ponijeti 50 kg prtljage i po glavi 500 jugoslavenskih dinara s tim da su NDH i Srbija bile 
obavezne taj novac mijenjati i poslije isteka roka zamijene. Prva dva vala iseljavanja trebala 
su biti obavljena željeznicom dočim je treći val, iz pograničnih područja s NDH, trebalo 
obaviti zapregama. Seljacima je odobreno ponijeti onoliko koliko mogu natovariti u zaprege. 
Također je dogovoreno da iz Hrvatske može otići isti broj zaprega i tegleće stoke u Srbiju 
koliko doseljeni Slovenci sa svoga područja koje je okupirao Treći Reich dovezu na područja 
NDH.“ 

O doseljavanju Slovenaca u NDH 1 iseljavanju Srba s područja NDH razgovarali su 


Hitler i Pavelić u lipnja 1941. u Berchtesgadenu kod Slazburga. Prilikom tog susreta Hitler je 


401 HDA, SDS RSUP SRH, 013.1.38. Zapisnik konferencije /prijevod i prepis/ od 4. lipnja 1941. održane u 
Zagrebu pod vodstvom njemačkog poslanika S. Kaschea; S. D. MILOŠEVIĆ, Izbeglice i preseljenici na 
teritoriji okupirane Jugoslavije 1941-1945.,31. 

402. Arhiv Jugoslavije, Beograd, Državna komisija za utvrđivanje zločina okupatora i njihovih pomagača 1943.- 
1948., kut. 2618, Dosje Richarda [Rikarda] Flogela, ravnatelja Zavoda za kolonizaciju NDH. 

403 HDA, SDS RSUP SRH, 013.1.38, Zapisnik konferencije /prijevod i prepis/ od 4. lipnja 1941. održane u 
Zagrebu pod vodstvom njemačkog poslanika S. Kaschea.; T. FERENC, Nacistična raznarodovalna politika v 
Sloveniji v letih 1941-1945, 235.-237.; T. FERENC, Nacistička politika denacionalizacije u Sloveniji u 
godinama od 1941 do 1945, 208.-210.; S. D. MILOŠEVIĆ, Izbeglice i preseljenici na teritoriji okupirane 
Jugoslavije 1941-1945., 32. 

ukazao Paveliću da je iseljavanja Slovenaca i Srba "trenutno bolno", no, da je i to bolje od 
"trajne boli" i ukazao mu na "dobrobit" vođenja "50 godina nacionalno netolerantne politike" 
kako bi se učvrstila država.““ Ponovno su potvrdili odluku o iseljavanju Srba s područja NDH 
i doseljavanju Slovenaca. Poslanik Kasche donio je u Salzburg i "Projekt sporazuma o 
preseljenju Slovenaca" kojeg je sastavio 5. lipnja 1941., a koji je uz zaključke konferencije 
održane u Zagrebu imao i opsežan uvod o potrebi preseljavanja odnosno zamjene 
stanovništva. Već tada bile su izvršene pripreme za što brže iseljavanje slovenskog 
stanovništva na područje NDH odnosno srpskog stanovništva na područje Srbije, a taj transfer 
stanovništva trebao se okončati do listopada 1941.405 

Kada se govorilo o planiranom broju Slovenaca koje treba iseliti onda se uočavaju 
odstupanja: u travnju i svibnju govorilo se o 220.000 do 260.000 Slovenaca, a u lipnju 1941. 
na konferenciji u Zagrebu spominje se broj od 179.000 jer je naknadno odlučeno da 80.000 
slovenski seljaka na području Gorenjske može ostati kao politički i "rasno ispravni"./0% 

Na sjednici 8. srpnja 1941., koju je vodio njemački časnik za transporte kod 
opunomoćenog njemačkog generala u Zagrebu, utvrđen je vozni red, broj vagona, izmjena 
osoblja u pratnji vlakova za odlazak Slovenca iz Južne Štajerske u NDH i odlazak Srba iz 
NDH u Srbiju. Ministarstvo prometa i javnih radova — Odio za željeznički promet 29. srpnja 
1941. izdao je naredbu svim vanjskim službenim jedinicama željezničkih postaja od Dobove i 
Zagreba do Zemuna, od Kapele Batrine do Slavonskog Broda i od Kloštra-Bjelovar, 
Križevaca, Dugog Sela do Novske o kretanju vlakova za prijevoz Srba u Srbiju i Slovenaca u 
NDH." 

Dana 18. kolovoza 1941. u poslanstvu Trećeg Reicha u Zagrebu održana je konferencija 
na kojoj je njemačka strana izvijestila da je došlo do smanjenja planiranog broja Slovenaca za 
iseljavanje jer im je utvrđeno njemačko porijeklo, a trebala im je i radna snaga osobito za rad 


u tvornicama važnim za ratnu industriju. Od planiranog broja od 80.000 Slovenaca iz Koruške 


planirano je preseliti 30.000 i to 15.000 od 15. rujna 1941., a 15.000 poslije rata. Njemačka 


404 Ladislaus HORY, Martin BROSZAT, Der kroatische Ustascha- Staat 1941-1945, Stuttgart 1964., 97.; 
Ladislaus HORI, Martin Broscat, Ustaška država Hrvatska 1941.-1945., Beograd, 148.-149.; T. FERENC, 
Nacistična raznarodovalna politika v Sloveniji v letih 1941-1945, 237.-238.; T. FERENC, Nacistička politika 
denacionalizacije u Sloveniji u godinama od 1941 do 1945, 210.; R. BRČIĆ, "O iseljavanju Slovenaca u Bosnu 
1941. godine", 305. 

405 T, FERENC, Nacistična raznarodovalna politika v Sloveniji v letih 1941-1945, 237.-238.; T. FERENC, 
Nacistička politika denacionalizacije u Sloveniji u godinama od 1941 do 1945, 210.; S. D. MILOŠEVIĆ, 
Izbeglice i preseljenici na teritoriji okupirane Jugoslavije 1941-1945., 33., 34. 

406 S, D. MILOŠEVIĆ, Izbeglice i preseljenici na teritoriji okupirane Jugoslavije 1941-1945., 33. 

407 ARS, Urad za podržavljeno lastnino NDH v Zagrebu (UPL NDH), kut. 28 (1374), Memorandum o 
preseljenju Slovenaca u Hrvatsku od 18. srpnja 1941., br. 507/41. od 9. srpnja, Ministarstvo prometa i javnih 
radova — Odio za željeznički promet, br. 18967/II-41. od 20. srpnja 1941., Ministarstvo prometa i javnih radova 
— Odio za željeznički promet br. 2501/I1-1941. od 29. srpnja 1941. 

strana smanjila je i broj Slovenaca koji su trebali biti iseljeni s područja Južne Štajerske. S 
iseljavanjem se trebalo započeti 15. rujna kada su trebali pristizati transporti naizmjenično po 
jedna iz Štajerske i Kranjske po 500 — 750 osoba. Ti doseljenici trebali su biti otpremljeni u 
Bjelovar. No taj plan nije do kraj proveden jer su se Nijemci odlučili na iseljavanje unutar 
granica Trećeg Reicha odnosno na područja koja su zauzeli. 

Požega je određena za mjesto gdje će se ustrojiti logor za iseljavanje i useljavanje te se 
8. srpnja 1941. Državno ravnateljstvo za ponovu obratilo Kotarskom prehrambenom odboru u 
Požegi da se priredi hrana, grah, riža, mast, brašno 1 dr., za prva tri dana boravka useljenika i 
da će Državno ravnateljstvo za ponovu odmah isplatiti novac nabavljačima te da ukoliko 
namirnica nema kod domaćih trgovaca, neka se obrate Poljoproizvodu d.d. u Osijeku i nabave 
što nedostaje. Naglasili su da im se stavlja na raspolaganje 1 zalihe pšeničnog i kukuruznog 
brašna i graha u Mlinko d.d. Požega koje su bile namijenjene za pasivne krajeve.“ U 
razdoblju između 11. i 26. srpnja 1941. iz Maribora je otpremljeno četrnaest kompozicija u 
iseljeničko/useljenički logor u Požegi s ukupno 2.262 obitelji odnosno 6.092 osobe.*! 
Pojedini doseljenici iz Slovenije krajem kolovoza 1941. bili su i na platnom popisu činovnika 
zaposlenih u logoru od toga su dvojica, dr. J. Dernovšek i dr. Vjekoslav Kirnat, bili liječnici i 
u tom svojstvu dobivali novčanu naknadu.“!! 

Transporti sa slovenskim useljenicima otpremani su u useljeničko/iseljenički logor u 
Požegi od 11. do 27. srpnja 1941. iz Maribora, a potom, do kraja rujna, iz Rajhenburga*!?. U 
svakom transporti trebalo je biti oko 500 osoba, no, taj broj je mogao biti manji ili veći (npr. 
prema transportnim listama 11. srpnja iseljeno je 500 osoba, 12. srpnja 483, 13. srpnja 358, 
14. srpnja 411, 15. srpnja 477, 16. srpnja 528 1 17. srpnja 541). No transportne liste nisu u 
pravilu pokazivale precizno stanje jer je za mnoge iseljenike naknadno utvrđeno da pripadaju 
narodnosti koje se ne iseljava ili da su potrebni kao željezničari, radnici u industriji ili su se 


izuzimali po nekoj drugoj osnovi. 


408 Andrija-Ljubomir, LISAC, "Deportacije Srba iz Hrvatske 1941.", Historijski zbornik, br. 1-4, Zagreb 1956., 
142.-143. 

409 HDA, Ministarstvo državne riznice, Odjel za novčarstvo, državnu imovinu i dugove, Ured za podržavljeni 
imetak (MDR), Ured za podržavljeni imetak, kut. 1848, b.b., Dopis Državnog ravnateljstva za ponovu 
Kotarskom prehrambenom odboru Požega od 8. srpnja 1941. 

410 T, FERENC, Nacistična raznarodovalna politika v Sloveniji v letih 1941-1945, 260.; T. FERENC, Nacistička 
politika denacionalizacije u Sloveniji u godinama od 1941 do 1945, 229.; S. D. MILOŠEVIĆ, Izbeglice i 
preseljenici na teritoriji okupirane Jugoslavije 1941-1945., 37.-38. 

41 HDA, MDR, Ured za podržavljeni imetak, kut. 1848, Spisak plaća činovnika na radu u logoru iseljenika u 
Požegi sastavljeno dne 32. kolovoza 1941. (rukom na dnu napisano 4/74). 

412 Gradić Rajhenburg, u blizini Krškog, od 1952. se zove Brestanica. 

13 Negdje se navodi da je prvi val preseljenja započeo 5. srpnja što se vjerojatno odnosi na dan kada se započelo 
s prikupljanjem stanovništva te se također navodi i podatak da je 10. srpnja poslan prvi transport. ARS, UPL 
NDH, kut. 28 (1374), Dopis Ministarstvu vanjskih poslova NDH, br. 1941/ZM. od 31. srpnja 1941. 

Problemi vojne naravi i veliki priliv izbjeglih i prognanih Srba iz NDH u Srbiju omeli su 
nakratko planirani tijek iseljavanje. Zanimanje da se dalje nastavi sa iseljavanjem pokazivale 
su vlasti NDH, ali bila je to i dalje potreba Trećega Reicha jer se željelo nastavilo s 
naseljavanjem folksdojčera na slovensko područje. Njemačka strana uskoro je donijela odluka 
da se nastavi s iseljavanjem Slovenaca uz neka ograničenja, odnosno radnici koji su radili u 
tvornicama za proizvodnju oružja nisu morali iseljavati. S obzirom da nije sve teklo prema 
planu njemački poslanik u Zagrebu Siegfried Kasche sazvao je i predsjedao novom 
konferencijom 22. rujna 1941. iz čega se naslućuje da se po pitanju iseljavanja stanovništva 
nije moglo ništa činiti bez znanja njemačkih vojnih i civilnih vlasti. Poslanik Trećeg Reicha 
Kasche je bio za "najstrože mjere" u pogledu iseljavanja srpskog stanovništva s područja 
NDH. Na rujanskoj konferenciji su izneseni brojni brojčani pokazatelji o preseljavanju 
stanovništva. Sa slovenskih područja koje je okupirao Treći Reich u NDH je prešlo "legalno", 
odnosno u organiziranim transportima, 9.343 osobe, "ilegalno/dobrovoljno" 17.300 osoba što 
je ukupno 26.643 osobe i još je iz Srbije u NDH prešlo vjerojatno oko 5000 Slovenaca što je 
onda ukupno 31.643 osobe.*!* Vojno zapovjedništvo u Srbiji izjavilo je da će još primiti 3.200 
Srba koji se nalaze u sabirnim logorima NDH, a vlasti NDH će primiti 1.000 Slovenaca koji 
se još nalaze u sabirnom logoru. Nadalje su se dogovorili da će se i dalje konzultirati po 
pitanju preseljenje koja će se odvijati pojedinačno i u malim skupinama do trećeg vala 
iseljenje. U trećem valu trebalo je iseliti još 65.000 Slovenaca iz Donje Štajerske (posavsko i 
posutlansko područja i tzv. "brežički trokut"), a i taj broj je vremenom smanjen. Ovaj val 
preseljavanja u NDH trebao se obaviti konjskim i volovskim zapregama. Predstavnici vlasti 
NDH na sjednici 22. rujna protivili su se daljnjem naseljavanju Slovenaca ističući težak 
položaj u kojem se nalaze Hrvati u obalnom području pod talijanskom vojnom upravom, 


veliki broj izbjeglica o kojima se moraju skrbiti iz ustaničkih područja i borbe koje su 


414 T, Ferenc navodi da je na područje NDH željeznicom otpremljeno 9.341 osoba, dobrovoljno 17.000 i oko 
5.000 Slovenaca iz Srbije što je ukupno 31.341 osobe, no vjerojatno je zbog pogrešnog zbrajanja ili "tipfelera" 
naveo kao zbroj "legalno" i "ilegalno/dobrovoljno" preseljenih 26.343. Zbunjujući je i ukupan broj Hrvata i 
Slovenaca koji su prešli s područja koje je okupirao Treći Reich, iz Slovenije i Srbije, u NDH, koji je prema 
rujansko zagrebačkoj konferenciji, a čije podatke prenosi Ferenc, 38.641 osoba od toga 11.800 Hrvata. T. 
FERENC, Nacistična raznarodovalna politika v Sloveniji v letih 1941-1945, 284.; T. FERENC, Nacistička 
politika denacionalizacije u Sloveniji u godinama od 1941 do 1945., 251.S. D. MILOŠEVIĆ navodi da je u 
NDH otpremljeno transportima 9.343 osobe i da ih je 17.300 dobrovoljno prešlo i kao ukupan broj navodi 
26.343 umjesto 36.643 što je ili pogrešno zbrajanje ili "tipfeler" te on ne navodi broj od oko 5.000 Slovenaca 
koji su iz Srbije prešli u NDH. S. D. MILOŠEVIĆ, Izbeglice i preseljenici na teritoriji okupirane Jugoslavije 
1941-1945., 41. 

započele u Bosni osobito u Bosanskoj krajini. Naseljeni Slovenci u tim područjima već od 
kraja kolovoza 1941. ponovno se preseljavaju, sada iz Bosne u Slavoniju. 

Vlasti NDH imale su velikih problema s primanjem slovenskih doseljenika što su više 
puta prilikom razgovora s Nijemcima 1 navodile. Na području koje su okupirali Talijani nije 
bilo uvjeta za naseljavanje Slovenaca jer Talijani nisu postupali dobro niti sa Hrvatima i 
zasigurno bi trebali dobiti suglasnost talijanske strane za doseljavanje Slovenaca što prema 
preporuci poslanika Trećeg Reicha u Zagrebu Kaschea vlasti NDH nisu niti pokušale. Kao 
problem navedena je i činjenica da su na nekoliko područja izbile pobune pa je i hrvatsko 
stanovništvo moralo izbjeći pa se stoga niti tamo nisu mogli naseljavati Slovenci. Problema je 
bilo i na pograničnim području primjerice u Srijemu gdje je živjelo višenacionalno 
stanovništvo pa tu nije bilo uputno naseljavati Slovence.{!$ U Dalmaciju, Liku i Hercegovinu 
Slovenci nisu naseljavani. U Hercegovinu zbog istih razloga kao u istočnoj i jugoistočnoj 
Bosni. U Dalmaciji, odnosno onom dijelu koji nisu anektirali Talijani prvo su lokalne vlasti 
htjele da se nasele Hrvati koji su s anektiranih područja protjerani ili su sami izbjegli pa tek 
onda neka se doseljavaju Slovenci.“!" Velika župa iz Gospića sredinom srpnja 1941. tražila je 
da se prvo isele Srbi pa da se tek onda pristupi doseljavanju Slovenaca. Razloga je bilo još i 
ekonomske prirode, a bilo je i problema zbog nazočnosti talijanske vojske na tim 
područjima. 8 

Daljnje probleme u naseljavanju Slovenaca uzrokovalo je i to što pojedina iseljena 
srpska sela nisu imala dovoljan broj kućanstva za primitak doseljenike ili još nije bilo 
provedeno iseljavanje Srba. Takav primjer dogodio se na području Vinkovaca. Dio Slovenac 
bio je smješten i u njemačke kuće, ali ubrzo je reagirao i vođa Njemačke narodne skupine u 
NDH Branimir Altgayer i uputio protest Ministarstvu vanjskih poslova NDH (MVP NDH) da 
nije "zgodno" ni za domaćina niti za doseljenike Slovence da ih se smješta u njemačke kuće te 
ako nema baš drugih rješenja da se prije dolaska doseljenika razgovara s predstavnicima u 
njemačkim selima.*!? Na vinkovačkom području u selu Mirkovci Slovenci su naseljavani, kao 


i izbjegli ili kolonizirani Hrvati, u kuće "iseljenih" Roma.*2* 


45 T, FERENC, Nacistična raznarodovalna politika v Sloveniji v letih 1941-1945, 284..-301.; T. FERENC, 
Nacistička politika denacionalizacije u Sloveniji u godinama od 1941 do 1945., 251.-265.; S. D. MILOŠEVIĆ, 
Izbeglice i preseljenici na teritoriji okupirane Jugoslavije 1941-1945., 39.-41. 

416 S, D. MILOŠEVIĆ, Izbeglice i preseljenici na teritoriji okupirane Jugoslavije 1941-1945., 43.; R. BRČIĆ, 
"O iseljavanju Slovenaca u Bosnu 1941. godine", 308. 

417 R, BRČIĆ, "O iseljavanju Slovenaca u Bosnu 1941. godine", 308. 

48 S, D. MILOŠEVIĆ, Izbeglice i preseljenici na teritoriji okupirane Jugoslavije 1941-1945., 336. 

419 S, D. MILOŠEVIĆ, Izbeglice i preseljenici na teritoriji okupirane Jugoslavije 1941-1945.,327.-328. 

20 Zbirka preslika dokumenata Muzeja Vinkovci, Općinsko poglavarstvo u Mirkovcima, br. 2567-1942 god., 
Popis lica koja su useljeni u kućama iseljenih Cigana, od 5. lipnja 1942. 

MVP Trećeg Reicha 5. listopada obavijestilo je poslanika Kaschea u Zagreb da kod 
hrvatske vlade postigne dogovor da tijekom jeseni ipak prihvate još 45.000 Slovenaca, da ih 
podsjeti da su u početku obećali prihvatiti 170.000 Slovenaca te da broj ilegalno 
iseljenih/prognanih ili izbjeglih Srba iz NDH u Srbiju mnogo veći od broja Slovenaca koji bi 
na njemački zahtjev trebali preseliti u NDH. U dopisu je obavijestio o stavu MVP Trećeg 
Reicha ta NDH ne mora "za sada" prihvatiti još 25.000 Slovenaca iz južne Koruške. Poslanik 
Kasche u Zagrebu nije o tome niti razgovarao s predstavnicima vlasti NDH već je o tome 
raspravljao s Ubereitherom, predstojnikom civilne uprave Donje Štajerske, koji je bio u 
"nedoumici" zbog nadolazeće zime. Čini se da je Kasche osobno bio uvjeren da je to 
nemoguća misija što je, 8. listopada, u svom odgovoru MVP Trećeg Reicha obrazložio time 
da NDH više nema nikakvih mogućnosti za nastavak iseljavanja Srba u Srbiji odnosno da je 
nemoguće da se iseli 19.000 Srba u Srbiju, a da u NDH useli 38.000 Slovenaca u NDH. 
Također je upozorio da treba misliti na posljedice preseljavanja koje bi potakle komunističke 
nemire, a privredno opterećenje NDH mogle bi uzrokovati i gubitke za Treći Reich. Odgovor 
MVP Trećeg Reicha došao je pet dana kasnije u kojem se kaže da je "odluka državnog vođe 
SS" da nema potrebe "iznuditi" prihvat 38.000 Slovenaca. Takva odluka neugodno je 
iznenadila opunomoćenika za preseljenje Nijemaca iz Ljubljanske pokrajine Heinricha 
Wollerta 1 vodstvo kočevskih Nijemaca koji su trebali preseliti na njihove posjede. Wollert je 
zahtijevao da se ta stvar riješi bilo pritiskom na vlast NDH bilo iseljavanjem Slovenaca na 
neko drugo područje. Himmler je u konačnici odlučio da neće raditi pritisak na NDH nego da 
će se "vindišari", stanovništvo u pograničnom području Donje Štajerske, iseljavati u "stari 
Reich", u prihvatne logore Volksdeutsche Mittelstelle“?! koji su po svojoj namjeni bili za 
prihvat Nijemaca, a oko 3.000 Hrvata iz tog pograničnog područja trebalo je iselit u NDH.*? 

Tijekom srpnja 1941. općinska su se poglavarstva u NDH očitovala koliko se slovenskih 
obitelji može kod njih smjestiti bilo da se radilo o smještaju na posjede iseljenih Srba ili o 
smještaju u domaćinstva zajedno s pravoslavnim stanovništvom. Također su iznosili 1 svoje 
mišljenje o mogućem zapošljavanju Slovenaca poglavito u zanatskim radnjama bilo da ih oni 
sami vode ili da budu namještenici. Sumnjičavost, nevoljkost i otvoreno neslaganje izrazili su 


brojni kotarski predstojnici što je u pravilu opravdavano oskudicom, osobito hrane, a bilo je 


21 Volksdeutsh Mittestelle (VoMi) bila je jedna od ustanova Trećeg Reicha za koordinaciju rada s njemačkim 
narodnosnim manjinama. Opširnije: Dušan BIBER, Nacizem in Nemci v Jugoslaviji 1933 — 1941, Ljubljana 
1966., 276.-277. 

22 T, FERENC, Nacistična raznarodovalna politika v Sloveniji v letih 1941-1945, 263.-264., 280.-281., 284., 
295.-332.; T. FERENC, Nacistička politika denacionalizacije u Sloveniji u godinama od 1941 do 1945, 231.- 
232., 245.-246., 251., 261.-292.; S. D. MILOŠEVIĆ, Izbeglice i preseljenici na teritoriji okupirane Jugoslavije 
1941-1945., 39.-43. 

tu, osobito u pogranično slovensko-hrvatskim područjima, 1 političkih razloga odnosno 
sumnje u mogućnost da se to nacionalno osviješteno stanovništvo asimilira odnosno 
pohrvati.*?? 

Državno ravnateljstvo za ponovu je 9. srpnja 1941. odaslalo "Upute o useljavanju i 
smještaju Slovenaca" svim kotarskim predstojnicima, gradskim i općinskim načelnicima te 
ustaškim logornicima, a to je uputstvo 14. srpnja nadopunjeno. U pojedini kotar trebalo je od 
srpnja do 31. listopada 1941. naseliti oko 2.500 Slovenaca. Preporuka je bila smještati 
preseljenike u "prolazna sabirališta" u školskim zgradama i sličnim prostorima i prema 
mogućnostima trebalo ih je odmah zapošljavati ukoliko su imali neko stručnu naobrazbu. 
Pitanje prehrane rješavalo se prikupljanjem hrane od iseljenika i davanjem doseljenicima, a 
objašnjen je i postupak ukoliko doseljenik dobiva kuću i posjed kao i slučajevi ako se 
smještaju u srpske obitelji. Ukoliko su doseljenici dobili posjed, o primopredaji je trebalo 
voditi detaljan zapisnik (popis pokretne i nepokretne imovine), a doseljenici su svojim 
potpisom jamčili za preuzetu imovinu. Pravo na pašarenja, izvoza drveta i sl. također je 
prelazilo na novog vlasnika. Predviđala se i kontrola useljenika od strane mjesnih nadzornih i 
upravnih vlasti kao i ograničeno kretanje. Useljenici su bili obavezni prijaviti se općini, 
župnim uredima i djecu upisati u školu. Ako su useljenici bili smješteni zajedno s vlasnikom 
onda je vlasnik imao obavezu osigurati useljenicima stan, hranu i obuću, a useljenici su 
morali pomagati u kućnim, poljodjelskim i dr. poslovima. Napomenuto je da doseljenicima 
treba platiti "honorar" ako budu sudjelovali u žetvi ili nekom drugom javnom radu. 
Naglašavalo se da treba domaće stanovništvo "psihološki pripremiti" na dolazak doseljenika i 
da treba osigurati "pristojan postupak" jer su ti doseljenici postali pripadnici/državljani NDH 
te da se moraju spriječiti eventualni ispadi protiv useljenika na taktičan i miran način. 
Domaćem stanovništvu trebalo je objasniti da je dolazak Slovenaca u interesu NDH i da se to 
traži s "najvišeg mjesta". U nadopuni okružnice o useljavanju od 14. srpnja 1941. kotarski 
predstojnicu su obaviješteni o strukturi useljenika u prvim transportima u kojoj se naglašava 
da dolaze intelektualci, činovnici, obrtnici, redarstvenici, trgovci, umirovljeni državni 
službenici i sl., te da ih se treba zaposliti u državnim i općinskim uredima kao i privatnim 
obrtima i poduzećima. Bile su to mjere, kako stoji u okružnici, sprječavanja "ljenčarenja", a 
useljenike je trebalo poticati da uče hrvatski jezik i pravopis osobito oni koje su bili državni 


činovnici koje bi trebalo zaposliti ponovo u takovoj službi. O svim useljenicima morala se 


43 HDA, MDR, Ured za podržavljeni imetak, kut. 1776, K .br. Prs. 98/42. od 13. srpnja 1941., K. Prs. broj 
84/1941. od 15. srpnja 1941., Prs. br. 82/1941. od 16. srpnja 1941., Br. 1709/1941. od 22. srpnja 1941.; Ivo 
GOLDSTEIN, "Iseljavanje Srba i useljavanje Slovenaca u Nezavisnoj Državi Hrvatskoj 1941. godine", Med 
Srednjo Evropo in Sredozemljem. Vojetov zbornik, (ur. Sašo Jerše), Ljubljana 2006., 601.-603. 

voditi detaljna evidencija i trebala se nadopuniti kartica s osobnim podacima koju je svaki 
useljenik donosio. U svakom mjestu izabran je jedan slovenski useljenika koji je bio 
predstavnik Slovenaca i odgovoran za kontakte s vlasima te za ponašanje useljenika 1 sl. 
Zalihe hrane zatečene na posjedu, uz revers, prepuštane su useljenicima za prehranu kao i 
domaće životinje. Posebno je naglašeno da svaki rad useljenika mora biti nagrađen i ne može 
se od njih tražiti nikakav besplatni rad. U prilogu je bila tajna okružnica Ministarstva promete 
i javnih radova, Odjel za željeznički promet i odnosila se na otpremanje iseljenika Srba prema 
kojoj su kotarska predstojništva morala sama naručiti vagone za prijevoz Srba iseljenika bilo 
da putuje mala ili veća skupina ili pojedinci, te je takvo pravilo vrijedilo i za razmještaj 
slovenskih useljenika. Kotarska predstojništva dobila su istovremeno i detaljne naputke u 
"Okružnici o žetvi" u koje su navedeni svi postupci kod žetve i spremanja žita. Upozoreni su 
da moraju paziti na povećanje broja stanovnika za koje treba osigurati žito za prehranu i za 
sjetvu. Na isto način je opisan i postupak berbe kukuruza, iskapanja krumpira, vađenje repe, 
čupanja konoplje i lana, pobiranje voća i berbe grožđa. Odvoz ogrjevnog drveta za seljačke 
posjede, veleposjede, samostanska i crkvena dobra trebalo je obavit mjesno srpsko 
stanovništvo jer slovenski useljenici koji su prvi naseljavani nisu bili vješti u tom poslu." 

U kolovozu 1941. Državno ravnateljstvo za ponovu je obavijestilo MUP NDH, 
Zapovjedništva iseljeničkih logora u Capragu, Bjelovaru i Požegi i sva kotarska predstojništva 
o potrebi sprečavanja nedozvoljene promidžbe kod useljenika i iseljenika. Navedeno je da 
Ravnateljstvo ne raspolaže podacima o političkoj orijentaciji useljenika Slovenaca, a da među 
iseljenicima Srbima ima raznih političkih orijentacija te da su sabirna mjesta i logori "zgodni" 
za nepoželjnu političku promidžbu koju onda useljenici mogu proširiti i na domaće 
stanovništvo.“ 

U studenom 1941. MUP NDH i Ministarstvo pravosuđa 1 bogoštovlja objavili su 
"Zakonsku odredbu o stjecanju zavičajnog prava osoba iz bivše Slovenije" u kojem svim 
doseljenicima iz Slovenije koji nisu do tada imali zavičajno pravo u nekoj od općina na 
području NDH stječu to pravo u općini gdje trenutno prebivaju, uz uvjet da bez naknade 
biljega pismenim putem to i zatraže od dotične općine. Isprave o stečenom zavičajnom pravu 


trebale su im se izdati u roku od mjeseca dana nakon podneska.*?* 


24 ARS, Slovenski izseljeniški odbor Zagreb (SIOZ), kut. 1 (1345 A), Upute o useljavanju i smještaju Slovenaca 
br. 190/Ptk, od 9. srpanja 1941., Nadopuna okružnice br. 190/Ptk, br. 755/Ptk od 14. srpnja 1941., Okružnica o 
žetvi br. 602-1941/Ptk od 14. srpnja 1941.; "Izmjena naroda u NDH", Dalje, br. 31-32, Sarajevo 1990., 183.-185. 
25 ARS, SIOZ, kut. 1 (1345 A), T. br. 103/Prs./41. 

26 Zahtjev Martina Kramara za stjecanje zavičajnosti u gradu Virovitici upućen Gradskom poglavarstvu od 29. 
travnja 1942. i Odluka br. 4364/1942. od 6. svibnja Gradskog poglavarstva u Virovitici da se priznaje 

Zavod za kolonizaciju iz Zagreba u ožujku 1942. odaslao je okružnicu svojim uredima o 
tome kako su regulirani odnosi doseljenih Slovenca praecarista/kolonista i Zavoda za 
kolonizaciju. U točki 1. navodi se da se o slovenskim naseljenicima treba voditi jednaka briga 
kao i o hrvatskim i da su potpuno izjednačeni osim u slučajevima kada je to izričito drukčije 
određeno. Naređeno je da povjerenici Zavoda za kolonizaciju, odnosno njihovih ureda, obiđu 
sve slovenske seljake i utvrde količinu hrane s kojom raspolažu, imaju li potrebno oruđe za 
obrađivanje zemlje, potreban namještaj za stanovanje te po obilasku da izvješće odmah 
pošalju Zavod za kolonizaciju. Ukoliko bi utvrdili da slovenski doseljenici nisu dobili 
količinu namirnica koja im je obećana da se to odmah učini i da se opskrbe gorivom za 
mjesec dana. Također su trebali svima naseljenim Slovencima podijeliti knjižicu "Dužnosti i 
prava praeacarista" 1 naglasiti im da imaju ista prava kao i drugi naseljenici i da im pripada 
urod na posjedima na koja su naseljeni.“?" Naseljenici koji su smješteni u trošnim kućama, 
npr. slučajevi iz sela Koška u kotaru Našice, mogli su od Zavoda za kolonizaciju u Zagrebu 
tražiti zajam za popravak kuća.“ U pojedina mjesta slovenski doseljenici kolonizirani su 
zajedno s Hrvatima kao na primjer u mjesto Antunovac, prije Bogdanovac, na posjede 
solunskih dobrovoljaca u općini Špišić Bukovica u kotaru Virovitica.“ Krajem prosinca 
1941. Državno ravnateljstvo za ponovu je preko Zavoda za kolonizaciju koloniziralo 
Slovence u kotarevima Donji Miholjac i Vinkovci. Useljenici su dobivali od Zavoda za 
kolonizaciju tzv. "zelene kartice" s osobnim podacima koje su bili dužni predati općinskim 
vlastima u mjestima gdje su naseljavani, a Državno ravnateljstvo za ponovu im je osiguravalo 
besplatan prijevoz.“ Uredi za kolonizaciju u Petrinji, Gospiću i Banja Luci dobili su 18. 
kolovoza 1941. naputak o popisivanju posjeda iseljenih osoba i osoba koje su napustile 
područje NDH, odnosno sami su izbjegli li su prognani, u kojem se izravno navodi da se 
Slovenci čim stignu u pojedini kotar privremeno useljavaju u napuštene kuće i posjede 
srpskog stanovništva jer "psihološki nepovoljno djeluje" na ljude dugi boravak u 


iseljeničko/useljeničkim logorima te da sa Slovencima treba "vrlo obzirno postupati jer su to 


zavičajnost M. Kramaru i obitelji, Alojz Kramar, Zagreb; Zbornik zakona i naredaba NDH, god. I, sv. I-XII, 
Zagreb 1941., 898.-899. 

27 HDA, Zavod za kolonizaciju NDH, kut. 12, Okružnica br. 4739/1942. od 13. ožujka 1942. 

28 HDA, Zavod za kolonizaciju NDH, kut. 15, Ured za kolonizaciju Osijek, br. 31468-1942. od 10. listopada 
1942. 

42 HDA, Zavod za kolonizaciju NDH, kut. 65, Obrazac za naselje Antunovac, N 6. 

430 ARS, UPL, kut. 19 (1369), br. 3113.U-Ma/41. i br. 3114.U-Ma/41. 

sada naši državljani". Bio je to također dobar način da se doseljenici sami prehrane, očuva 
imovina dok se ne uredi konačno naseljavanje hrvatskih i slovenskih seljaka. ?! 

Iz djelomično sačuvanih izvješća općinskih poglavarstava vidljivo je da su Slovenci 
doseljavani većinom na područja s kojih su iseljavani Srbi, a moguće je iz njih iščitati broj 
doseljenika te spolnu i dobnu strukturu.“? Zavod za kolonizaciju u Zagrebu je preko 300 
Slovenaca naselio u kuće iseljenih Srba u kotaru Grubišno Polje (sela Jasenaš, Turčević Polje, 
Rastovac, Gornja Rašenica, Grubišno Polje, Mala Peratovica, Velika Peratovica, Lončarica, 
Gakovo, Orlovac, Mali Zdenci, Velika Dabčevica, Mala 1 Velika Jasenovača, Mala Barna, 
Zrinska, Brzoj, Šibenik, Gornja Kovačica, Pavlovac, Veliki Grđevac i Mali Grđevac). 

Osim Državnog ravnateljstva za ponovu i Zavod za kolonizaciju smještao je prema 
sličnom postupku useljene Slovence na posjede Srba, isprva uz preporuku da se više 
slovenskih obitelji naseli na jedan posjed kojeg bi zajedno obrađivali i tako se u prvo vrijeme 
uzdržavali. Zavod za kolonizaciju trebao je kolonizirati oko 7.000 slovenskih doseljenika. No 
malo je vjerojatno da su toliko doseljenika i kolonizirali jer niti kolonizacija Hrvata nije 
provedena prema planu. Bilo je i slučajeva da su Slovenci ponuđenu "lošu", močvarnu 
zemlju, odbijali uzeti, a neki su se i kolonizirali na srpske posjede te ih potom ubrzo morali 
napustiti jer su se vlasnici vratili (zbog pokrštavanja i dr.). Prije nego su kolonizirani 
useljenici dobili kuću na korištenje popisana je sva zatečena imovina. Procjenjivala se i 
novčana protuvrijednost nepokretne i pokretne imovine (namještaj, zalihe hrane za ljude i 
stoku i sl.) i upisivana je na posebne obrasce "Očitovanja" u kojima je jasno stajalo da je tu 
imovinu doseljenik dobio "modo praecario", dakle na korištenje bez mogućnosti da imovinom 
raspolažu u smislu prodaje, davanja u zalog i sl. te da je ta imovina i dalje vlasništvo države. 
Kada su prilike dopuštale Zavod za kolonizaciju naseljavao je jednu slovensku obitelj u jedno 
prazno kućanstvo srpske obitelji, a cijeli postupak bilježen je u obrasce Zavoda za 
kolonizaciju koji su jednako ispunjavani za kolonizirane Slovence i Hrvate. Posebni odbori 
brinuli su se za ishranu doseljenika, a često im je davana i hrana koja je uzimana s iseljeničkih 


posjeda. Tako je primjerice ispostava Državnog ravnateljstva u Osijeku dobila naredbu iz 


=. HDA, Ostavština Šantić, 2.2.26.4. Dopis Državnog ravnateljstva za ponovu, Odjel za gospodarstvenu 
imovinu o snimanju posjeda iseljenika i odbjeglih osoba Uredu za kolonizaciju u Banja Luci br. 6604/1941., od 
18. kolovoza 1941. 

42 HDA, MDR, Ured za podržavljeni imetak, kut. 1776, br. 1892/41. (Dvor na Uni) od 24. srpnja 1941., b.b. 
(Bosanska Krupa) od 23. srpnja 1941. 

43 HDA, MDR, Ured za podržavljeni imetak, kut. 1776, Popis Slovenaca koloniziranih u kotaru Grubišno Polje. 

središnjice iz Zagreba da daju ili prodaju zaplijenjene stvari Židova i Srba doseljenicima iz 
Slovenije te da im se također ustupi drvo za ogrjev.??4 

Planovi o naseljavanju 4.500 Slovenaca u Bosnu vrlo su se brzo rasplinuli zbog izbijanja 
pobune/ustanka u ljeto 1941. osobito na području Bosanske krajine gdje je gotovo 
svakodnevno dolazilo od oružanih sukoba. Pojedini gradovi i manja naselja bila su pod 
opsadom i mnoštvo izbjeglica slijevalo se u, uvjetno rečeno, sigurnije gradove. Tek doseljeni 
Slovenci tražili su od vlasti da ih se prebaci u "mirnije" krajeva. Već tijekom srpnja i 
kolovoza 1941. iz nesigurnih područja Bosne Slovenci su upućivani na područja sjeverno od 
Save, većinom u Slavoniju i Srijem. Tako je od kraja srpnja do kraja studenoga iz Bosanskog 
Novog, Prijedora, Bosanske Krupe, Korenice, Dvora na Uni, Bosanskog Petrovca, Ključa, 
Cazina, Dervente, Drvara, Bihaća, Gračanice, Varcar Vakufa/Mrkonjić Grada i Teslića 
preseljeno 408 slovenskih obitelji odnosno 1.400 osoba na područje sjeverno od Save u 
Garešnicu, Pakrac, Daruvar, Viroviticu, Novu Gradišku, Koprivnicu, Novsku, Županju, 
Vinkovce, Sisak, Grubišno Polje, Vukovar i Zagreb.“ Dio Slovenaca doseljenih u srpnju 
1941. u Bosanski Novi već su u listopadu bili vraćeni u Požegu zbog napada četnika i 
partizana te se u grad se slilo oko 1.500 izbjeglica iz okolnih sela pa više nije bilo mogućnosti 
da se svi prehrane. Doseljeni Slovenci raznih zanimanja, mesari, krojači, trgovci i dr. nisu se 
mogli zaposliti jer radnje na području Bosanskog Novog nisu imale potrebe za novim 
radnicima u ionako teškim uvjetima u kojima su neredovito radile. Prema sjećanjima 
slovenskih doseljenika koji su 15. srpnja 1941. otpremljeni iz Maribora i naseljeni u Teslić, 
odnosno selo Pribinić, nakon nekoliko mjeseci premještani su u Orolik nedaleko Vinkovaca 
gdje su ostali do kraja rata." Bilo je i slučajeva da su doseljeni Slovenci sami napuštali 
Bosnu u potrazi za boljim životnim uvjetima, dio ih uopće nije niti uspio doći do odredišta 
već su se zadržali u mjestima koja su trebali biti samo prolazna, a dio ih se priključio i 


partizanima i sl. Slovenci su se vrlo često iz Bosne vraćali u Zagreb gdje su u uredu Crvenog 


44 HDA, Zavod za kolonizaciju NDH, kut. 81, Očitovanje Josipa Janšeka doseljenika iz kotara Maribor u 
Sokolovcu 26. siječnja 1942., Obrasci Ureda za kolonizaciju u Varaždinu na ime Josip Drnovšček iz mjesta 
Zagaj, općina Ponikve, kotar Celje naseljenog na posjed Miloša Jankovića u Segovini, općina Rasinja, kotar 
Ludbreg i na ime Blaž Jakubin iz mjesta Šmarje pri Jelšah koji je naseljen na posjed Ljubomira Vitanovića u 
Prkosu, općina Rasinja, kotar Ludbreg; HDA, MDR, Ured za podržavljeni imetak, kut. 585, Pi 1948-U/41.; T. 
FERENC, Nacistična raznarodovalna politika v Sloveniji v letih 1941-1945., 460.-461.; T. FERENC, Nacistička 
politika denacionalizacije u Sloveniji u godinama od 1941 do 1945, 400.-401. 

45 T, FERENC, Nacistična raznarodovalna politika v Sloveniji v letih 1941-1945, 261. i T. FERENC, Nacistička 
politika denacionalizacije u Sloveniji u godinama od 1941 do 1945, 296.; S. D. MILOŠEVIĆ, Izbeglice i 
preseljenici na teritoriji okupirane Jugoslavije 1941-1945., 339.-341.; A. Lj. LISAC, "Deportacije Srba iz 
Hrvatske 1941.", 141.; R. BRČIĆ, "O iseljavanju Slovenaca u Bosnu 1941. godine", 309., 313.-314. 

46 HDA, MDR, Ured za podržavljeni imetak, kut. 1848, Razni spisi Ponove i Logora Požega VIII-XI 1941., Br. 
21687/1941. 

47 Spomini in pričevanja II, (ur. Ivica Žnidaršić, Zdenka Kaplan), Društvo izgnancev Slovenije 1941-1945, 
Ljubljana 2006., 117. 

križa tražili pomoć.“ Bilo je i slučajeva da su pojedini preseljenici tražili i sami preseljenje 
unutar granica NDH, većinom u Zagreb, jer su ih udomljavali rođaci ili prijatelji.+? U prvim 
danim kolovoza 1941. u velikom broju upućene su molbe Državnog ravnateljstva za ponovu 
za dopuštenje da se presele u Zagreb. Navedeno ravnateljstvo o tome pitanju tražilo mišljenje 
Predsjedništva vlade NDH s tim da su iznijeli mišljenje da bi trebalo odbiti one koji su dobili 
posao u privatnim radnjama jer na taj način "zauzimaju" mjesta za domaće ljude, dočim su za 
one koji imaju rodbinu ili prijatelje u Zagrebu koji ih hoće uzdržavati, osobito ako se radi o 
obiteljskom odnosu roditelji i djeca, da se takvim slučajevima doseljenje u Zagreb dopusti.“ 
Za pojedine slovenske doseljenike u Bosnu u izvorima doznajemo gdje su se trebali 
naseliti ili gdje su bili upućeni, kao što je to primjer četiriju slovenskih obitelji koje su bile 
naseljene na mjesto Čipuljić u kotaru Bugojno, ali se ne zna jesu li tamo i ostali ili su, kao 
većina, u Bosnu naseljenih Slovenaca nakon kratkog vremena preseljeni na područje sjeverno 
od Save.“*! O sudbini slovenskih kolonista, triju obitelji, u mjestu Bistrica u kotaru Žepče 
ostalo je zabilježeno da su ih četnici opljačkali, a oni su potom napustili posjede koja je 
preuzelo Državnog ravnateljstva za ponovu.*“* I područja sjeverno od Save postajala su 
vremenom nesigurna za doseljene Slovence zbog vojnih akcija pa je Zavod za kolonizaciju, 
Odjel za kolonizaciju (V), Odsjek za izbor i naseljavanje kolonista (Va), u lipnju 1943. 
popisivao koloniste. Iz tih obrazaca koji su vođeni za svaku pojedinu osobu odnosno njihovu 
obitelj vidljivo je gdje su naseljeni početkom rata, a gdje su se nalazili u lipnju 1943. 
Privremeni smještaj slovenskih doseljenika često su bile škole, ali bilo je i slučajeva da 
su smješteni u neadekvatna skloništa, bez dovoljno hrane, što je od početka rata glavni 
problem cjelokupnog stanovništva te su nerijetko bili oskudno i loše odjeveni i obuveni. 
Uslijed svega navedenoga i velikog psihičkog pritiska bilo je i slučaja samoubojstava. 
Tijekom prognaništva pojedinci su se različito prilagođavali novim klimatskim uvjetima, 
načinu prehrane, socijalnom, kulturološkom okružju te je svakako traumatično bilo iskustvo 
neposrednih ratnih okolnosti rata s čestim ubojstvima civilnog stanovništva. Svakako tu treba 


izdvojiti i činjenicu da su Slovenci naseljavani najčešće na posjede Srba koji su sami napustili 


438 O pristupanju Slovenaca u partizanske postrojbe u pojedinim dijelovima Bosne vidi: Vera KRŽIŠNIK- 
BUKIĆ, Slovenci v Bosni i n Hercegovini skozi pričevanja, spomine in literarne podobe 1831 — 2007., Ljubljana 
2007., 197.-215. HDA, RSUP SRH SDS, 014.0.2. Zapisnici o saslušanju Alojzija Colnar u istražnom zatvoru 
UDB-e za Sloveniju, str. 4. 

49 ARS, UPL NDH, kut. 19 (F 1369), Državno ravnateljstvo za ponovu, br. 2003-U/41. 

40 ARS, UPL NDH, kut. 28 (1374), Državno ravnateljstvo za popnovu, br. 54/41. 

“I HDA, Zavod za kolonizaciju NDH, kut. 65, Opći odjel, Obrazac za naselje Čipuljić, općina i kotar Bugojno. 
“2 HDA, Zavod za kolonizaciju NDH, kut. 66, Opći odsjek, Obrazac za naselje Bistrica, kotar Žepče, N. 18. 

43 HDA, Zavod za kolonizaciju NDH, kut. 91, Odjel za kolonizaciju (V), Odsjek za izbor i naseljavanje 
kolonista (Va) 1943. Obrasci pojedinih kolonista među kojima su i Hrvati i Slovenci na čijim obrascima u rubrici 
"stari kraj" piše "Slovenac" ili "Slovenci". 

područje NDH, koji su iseljeni ili ubijeni. U sjećanjima prognanih Slovenaca odnosi s 
domaćim stanovništvom uglavnom su opisani kao dobri što nije slučaj u odnosu s 
predstavnicima vlasti i vojske. + 

Prema sjećanjima prognanih Slovenaca doseljavali su ih u selo Sušine nedaleko 
Đurđenovca i Ćeralije nedaleko Podravske Slatine na područje Velike župe Baranja. Marta 
Štepihar je s obitelji preko Požege otpremljena u selo Sušine gdje su ih, s ostalim slovenskim 
doseljenicima, na željezničkoj stanici dočekali domaći seljaci s konjskim zapregama i 
odvozili ih do kuća koje su im dodijeljene. Iskustvo njene obitelji s domaćim stanovništvom 
bilo je dobro jer je njena obitelj bila "marljiva i vrijedna".*#? 

Komunistička partija i Narodnooslobodilački pokret na području Sloveniji prvi su 
pozivali na odupiranje iseljavanju. Krajem travnja 1941. Centralni komitete Komunističke 
partije Slovenije u svom letku, između ostalog, poziva na otpor protiv odnarođivanja i 
raseljavanja. Vodstvo Osvobodilne fronte (OF) Slovenije objavilo je u listopadu 1941. u 
Slovenskom poročevalcu i Slovenskem partizanu odluku o osnivanju Narodne zaštite kojoj je 
zadaća bila, između ostaloga, sprečavanje iseljavanja Slovenaca, a 1. studenoga 1941. OF 
pozvala je u Slovenskem poročevalcu sve Slovence iz ugroženih krajeva da se odupru 
iseljavanju. Širenje takvih ideja i pokušaji da se izravno utječe na tijek iseljavanja na području 
Slovenije nije odmah dalo rezultata, ali su pobune/ustanak i jačanja partizanskog pokreta na 
području NDH i u Srbiji diktirali dinamiku iseljavanja Slovenaca na ta područja.“ U Zagrebu 
je djelovala i slovenska skupina aktivista narodnooslobodilačkog pokreta koji su se u svibnju 
1945. ustrojili kao "Mestni odbor Osvobodilne fronte v Zagrebu/Gradski odbor Osvobodilne 


fronte u Zagrebu". Tijekom 1944. i 1945. otisnuli su i šesnaest brojeva glasila Glas resnice.*“" 


Na poticaj iz Zagreba grupa slovenskih aktivista NOP-a organizirala se i u Varaždinu.*? 


149 


Pavel“* Horvat, predsjednik "Slovenske seljačko - radničke sloge"/"Slovenske Kmečko 


— delavske sloge" uputio je 12. travnja 1941. u Hrvatskom narodu "Proglas slovenskom 


“4 S. D. MILOŠEVIĆ, Izbeglice i preseljenici na teritoriji okupirane Jugoslavije 1941-1945., 333.; Spomini in 
pričevanja (ur. Ivica Žnidaršić, Zdenko Kaplan), Ljubljana 2003., 63.-65., 144.-148., 154.-158., 218.-220., 235.- 
237., 263.-268., 287.-288., 362.-365., 374.-378., 396.-397., 406.-409., 411., 412.-413., 417.-418., 420.-422., 
425.-427., 460.-462., 478.-481. 

45 Spomini in pričevanja Il., 185., 323. 

46 Dokumenti o varnostno-obveščevalni službi OF, Narodni zaščiti in pravosodju 1941-1945, Ljubljana 1976., 
16.-19.; T. FERENC, Nacistična raznarodovalna politika v Sloveniji v letih 1941-1945, 363.-372. i T. FERENC, 
Nacistička politika denacionalizacije u Sloveniji u godinama od 1941 do 1945, 320.-327. 

47 T, FERENC, Nacistična raznarodovalna politika v Sloveniji v letih 1941-1945, 473.; T. FERENC, Nacistička 
politika denacionalizacije u Sloveniji u godinama od 1941 do 1945, 411.; V. KRŽIŠNIK-BUKIĆ, "O 
narodnostnem in kulturnem samoorganiziranju Slovencev na Hrvaškem v 20. stoletju", 157. 

448 S, D. MILOŠEVIĆ, Izbeglice i preseljenici na teritoriji okupirane Jugoslavije 1941-1945., 358.; Stevo 
SUNAJKO, Sodelovanje slovenskih in hrvaških nadodnoosvobodilnih enot 1941-1945., Ljubljana 1971., 110. 

49 Vrlo često se susrećemo hrvatsku inačicu njegovog imena, Pavle. 

narodu". U proglasu poziva Slovence da se priključe u borbi hrvatskom narodnom pokretu jer 
je trenutak i "slovenske životne borbe". Ukazuje da su Slovenci neopravdano pozvani na 
"ratno klanje". Poziva one koji su pod oružjem da se vrate kućama i čekaju dalje upute. 
Zaključuje da slovenski narod dijeli sudbinu s hrvatskim narodom s kojim ga veže povijest. 
Proglas završava s "Živila slobodna Slovenije sa slobodnom Hrvatskom!". U isto vrijeme na 
svim javnim mjestima Kmečko — delavska sloga postavila je u Zagrebu plakate na 
slovenskom jeziku kojim poziva Slovence koji živa u Zagrebu ili su se tu zatekli neka se 
prijave u Kmečko — delavsku slogu na Tomislavovom trgu što su brojni zagrebački Slovenci i 
učinili.“ Isprva je Slovenska seljačko-radnička sloga dijelila prostorije na Tomislavovom 
trgu s "Narodnim domom" i u biti preuzela inicijativu u prikupljanju pomoći za slovenske 
useljenike 1 izbjeglice, a kasnije je "Narodni dom" preselio na Starčevićev trg. Zbog svoje 
bliskosti s ministrom vanjskih poslova NDH Mladenom Lorkovićem, Horvat je znatan broj 
Slovenaca zaposlio u konzularnim predstavništvima NDH u Grazu, Ljubljani i Beograd, a 
kasnije i u Trstu. Na Horvatovu inicijativu osnovan je i zadruga "Triglav" koja se bavila 
otkupom voća i povrća za izvoz u Treći Reich, a zadruga je posredovala i u otpremanju 
Slovenaca na rad u Treći Reich jer su smatrali da se time rješava socijalno pitanje brojnih 
slovenskih izbjeglica i preseljenika i da je to način "spašavanja" dijela slovenskog naroda. 
za nezakonite radnje i pronevjere. Horvat je imao plan da će pomoću vlasti NDH Belu Krajina 
i pojas do Zidanog Mosta pripojiti NDH, a nakon kapitulacije Italije bio je zagovornik da se 
Ljubljanska provincija pripoji NDH. Horvat i njegovi suradnici su 17. rujna 1943. nakon 
kapitulacije Kraljevine Italije uputili molbu poglavniku NDH Anti Paveliću u kojem traže da 
se on založi kod vodstva Trećeg Reicha za "združivanje čitave slovenske zemlje" i osnivanje 
"državnog saveza" između NDH i Slovenije u kojem Slovenija zadržava svoje slovensko ime, 
narodnost, jezik, grb i državljanstvo koje bi dobili svi oni koji su 1. rujna 1918. prebivali na 
području Slovenije, a ostali bi stjecali to pravo na temelju zakona Slovenije. Slovenija bi 
imala svoju zakonodavnu, sudsku i upravnu vlast, a zajednički bi bio Poglavar Državnog 
Saveza koji je 1 zajednički vrhovni zapovjednik oružanih snaga, zajednički bi bili vanjski 
poslovi te bi jedinstveni bili carinsko, valutno, prometno, pomorsko i poštansko područje 
djelatnosti. Vojni obveznici s područja Slovenije služili bi vojnu obavezu na svom državnom 
području i tamo održavali unutarnji red i mir te se koristili za obranu vlastite zemlje. Bili bi 


pod zapovjedništvom slovenskog Glavnog stožera i svojih četnika. Na čelu Slovenije bio bi 


450 ARS, RSNZ SRS, omot 303-4/ZA, kut. 749, str. 102. i Izjava Colnar Alojza od 16. VII. 1948. str. 103.-104.; 
Hrvatski narod, 12. travnja 1941., 4. 


138 


predsjednik koji bi bio odgovoran Poglavaru Državnog Saveza i Slovenskom narodnom svetu. 
Detaljnije su bila razložena još brojna pitanja zajedničkih poslova.“*! Osnivanje Odbora za 
slovenske useljenike u rujnu 1941., pri Useljeničkom odijelu Ureda za podržavljeni imetak 
Državnog Ravnateljstva za ponovu, smanjilo je opseg poslova koji je Horvat i njegova 
Slovenska Kmečko — delavska sloga radili. U travnju 1942. Horvatova Slovenske kmečko — 
delavske sloge mora napustiti prostor na Tomislavovom trgu i premjestiti se u Inženjerski 
dom u Pierottijevoj ulici u Zagrebu. ?2 

Odbor za slovenske useljenike kao dio Useljeničkog odbora na čelu kojeg je bio Stjepan 
Vedrina, bio je smješten u Zagrebu u Jurišićevoj ulici broj 2. Odbor za slovenske useljenike 
pomagao je Slovence novčanim sredstvima, odjećom, obućom, hranom i pribavljanjem raznih 
propusnica od besplatne karte željeznicom do dobivanja državljanstva. Odbor je dobivao 
pomoć iz više izvora od Državnog ravnateljstva za ponovu, Ministarstva udružbe, Zavoda za 
kolonizaciju, Caritasa zagrebačke nadbiskupije, međunarodnog Crvenog križa, SCK-a, HCK- 
a te dobrovoljnih priloga. Novčane potpore davane su izravno pojedincima i njihovim 
obiteljima, slovenskim povjerenicima u pojedinim mjestima koji su onda pomoć dijelili prema 
potrebi te se novac davao dvama ustanovama u kojima su bili smješteni većinom umirovljene 
i starije osobe, u Osijeku i Banja Luci, Domu slovenskih useljenika/Dom slovenskih 


preseljncev.“ U Osijeku je Dom slovenskih useljenika, na adresi u Vukovarskoj broj 77, 


431 HDA, RSUP SRH SDS, 014.0.1. Izjava tajnika Narodnog doma Mihe Korošeca, str. 1., 2. i 5.; 14.0.2. 
Slovenski Rdeči križ za časa okupacije v Ljubljani, izuzeto iz materijala Pavle Horvata, br. dosjea 300571, 
Ljudska Republika Slovenije, Okrajni ljudski odbor Maribor, Tajništvo za notranje zadeve, Maribor, 13. 04. 
1957., Štev. Ia 1408/2, Analiza SRK u Zagrebu poslana Narodnom odboru kotara Zagreb, Sekretarijatu za 
unutrašnje poslove, str. 112.; ARS, Republiški sekretariat za notranje zadeve Socialistične Republike Slovenije, 
kut. 750, fascikl 303-5/ZA, "U ime slovenskog naroda" od 17. rujna 1941. (prijepis). str. 100.-104.; ARS, RSNZ 
SRS, omot 303-4/ZA, kut. 749, str. 102., Izjava Colnar Alojza od 16. VII. 1948. str. 103.-104. 1 str. 105.-108. 
(nepotpisana izjava ili kraći elaborat o Pavlu Horvatu). 

42 ARS, RSNZ SRS, kut. 749, omot 303-4/ZA, Pokret Slovenske Kmečko delavske sloge — Horvat Pavle, str.3. 
43 ARS, SIOZ, kut. 1 (1345 A), br. 88/45., br. 298/45., br. 1087/45.; ISTO, kut. 2 (1345), br. 550/43., br. 
561/43., br. S.10.758-1943., br. 2063/43., br. 2116/43., br. 2660/43., br. 332/44., br. 394/44., br. 1489/44., br. 
2134/43., br. 818/44., br. 2001/44., br. 277/45.; ISTO, kut. 10 (1351), br. 1827/43., 81/45., i br. 298/45. U istom 
fondu u kut. 12 (stara oznaka 1353) nalaze se brojne potvrde pretežno pojedinih slovenskih obitelji o primitku 
potpore od Odbora za slovenske iseljenike u Zagrebu.; HDA, RSUP SRH SDS, 014.0.1. Izjava tajnika Narodnog 
doma Mihe Korošeca, str. 6.; 014.0.2. Zapisnici o saslušanju Alojzija Colnar u istražnom zatvoru UDB-e za 
Sloveniju, str. 4., 6., 9., 18.; 14.0.2. Slovenski Rdeči križ za časa okupacije v Ljubljani, izuzeto iz materijala 
Pavle Horvata, br. dosjea 300571, Ljudska Republika Slovenije, Okrajni ljudski odbor Maribor, Tajništvo za 
notranje zadeve, Maribor, 13. 04. 1957., Štev. la 1408/2, Analiza SRK u Zagrebu poslana Narodnom odboru 
kotara Zagreb, Sekretarijatu za unutrašnj poslove, 114.; ARS, Delegacija Slovenskega narodnoosvobodilneg 
sveta (DSNOS), Odsek za repatrijacijo Zagreb, kut. 977, Dopis Odbora za slovenske useljenike kod Ministarstva 
državne riznice ureda za podržavljeni imetak Alojziju Kostanjevecu u Kostajnicu od 19. travnja 1945.; Dopis 
Odbora za slovenske useljenike pri iseljeničkom odijelu ureda za podržavljeni imetak Mariji Kramar u 
Viroviticu od 30. srpnja 1943. kojim obavještavaju da je Drago Roglič preseljenik iz Maribora darovao njenoj 
obitelji novčani prilog i Doznaka za novčanu pomoć od Delegacije međunarodnog Crvenog križa u Zagrebu 
(Preradovićeva ulica br. 24) Mariji Kramar od 28. kolovoza 1943., Alojz Kramar, Zagreb; S. D. MILOŠEVIĆ, 
Izbeglice i preseljenici na teritoriji okupirane Jugoslavije 1941-1945., 325., 326. 

djelovao još početkom travnja 1945. i dobivao materijalnu potporu od Odbora za slovenske 
useljenike. 4 

U Odboru za slovenske useljenike djelovali su Krunoslav Draganović kao predsjednik, 
Franjo Harazim potpredsjednik, Anton Ogrizek, odvjetnik iz Celja, blagajnik, tajnik je bio 
svećenik Jakob Richter iz Maribora, a članovi su bili svećenik Drago Oberžan iz Maribora te 
industrijalac iz Trbovlja Josip Žinigoj. S članovima Odbora sastao se i predstavnik Crvenog 
križa iz Ljubljane i na tom sastanku dogovorili su način rada i statut Odbora. U Odboru je 
djelovao 1 veliki broj zagrebačkih Slovenaca. Odbor za slovenske useljenike je na sjednici 28. 
siječnja 1944. izmijenio svoj sastav odnosno preraspodijelio dužnosti. Krunoslava Draganović 
na mjestu predsjednik zamijenio je Franjo Harazim, potpredsjednik je postao Franjo Bizjak, 
odbornici Julija Stojković i Josip Ribarić, tajnik Drago Oberžan dočim su u nadzornom 
odboru bili Stjepan Vedrina, Josip Žinigoj, Stanko Starec.“ Zalaganjem Krunoslava 
Draganovića i uz posredovanje poslanstva NDH u Berlinu pojedini Slovenci, koji su bili u 
zarobljeništvu na području Trećeg Reicha, dobili su hrvatsko državljanstvo i potom 
dopremljeni u Zagreb. 99 

Početkom lipnja već su kroz Zagreb počeli prolaziti i transporti sa slovenskim 
stanovništvom prema Srbiji te je Colnar, predstavnik SCK-a, na južnom (Zapadnom) 
kolodvoru organizirao davanje pomoći u hrani i liječničku skrb što mu je omogućio HCK kao 
i mnogobrojni dobrovoljni prilozi zagrebačkih Slovenaca, kao 1 drugih stanovnika Zagreba. 
HCK davao je Colnaru mlijeko, a kruh je dobivao od Ureda za Hrvate povratnike. "7 Krajem 
rujna 1941. dopisom iz Ljubljane talijanske vlasti ukinule su slovensko predstavništvo 
Crvenog križa u Zagrebu, a ukinuta je i središnjica u Ljubljani.“ Osobito je bilo važno 
ponovno pokretanje rada SCK-a u listopadu 1943. koji je za raseljene slovenske obitelji 
značio mogućnost da se međusobno povežu s rodbinom i prijateljima koji su bili razasuti 
pretežito na području Trećeg Reicha, NDH, Srbije i Kraljevine Italije što je Odbor za 
slovenske useljenike u Zagrebu i naglasio u dopisu od 12. studenog 1943. godine SCK-u u 
Ljubljani.+? 
454 ARS, DSNOS, Odsek za repatrijacijo Zagreb, kut. 977, Dom slov. useljenikov, Izkaz od 4. travnja 1945. 
45 ARS, SIOZ, kut. 2 (1345), br. 304/44. i br. 305/44. 
46 ARS, SIOZ, kut. 2 (1345), br. 138/43. 
47 HDA, RSUP SRH SDS, 14.0.2., Zapisnici o saslušanju Alojzija Colnar u istražnom zatvoru UDB-e za 
Sloveniju, str. 3. 
48 HDA, RSUP SRH SDS, 14.0.2., Zapisnici o saslušanju Alojzija Colnar u istražnom zatvoru UDB-e za 
Sloveniju, str. 9 str., 14.0.2. Slovenski Rdeči križ za časa okupacije v Ljubljani, izuzeto iz materijala Pavla 
Horvata, br. dosjea 300571, Ljudska Republika Slovenije, Okrajni ljudski odbor Maribor, Tajništvo za notranje 
zadeve, Maribor, 13. 04. 1957., Štev. Ia 1408/2, Analiza SRK u Zagrebu poslana Narodnom odboru kotara 


Zagreb, Sekretarijatu za unutrašnje poslove, str. 114. 
49 ARS, SIOZ, kut. 2 (1345), br. 2660/43. 

U drugoj polovici kolovoza 1941. Državno ravnateljstvo za ponovu obavijestilo je 
delegata SCK-a pri HCK-u, Alojza Colnara, da im se dodjeljuje prostor u zgradi Hrvatskog 
vjeresijskog zavoda na Tomislavovom trgu 19/II na korištenje za prihvat i privremeni smještaj 
Slovenaca. Na korištenje su dobili stan s četiri sobe i stan za podvornika u kojem je jedna 
soba određena za pohranu stvari Slovenskog prosvjetnog društva "Narodni dom". Tamo se 
dnevno zbrinjavalo 50 do 100 ljudi, a pomoć su pružali zagrebački Slovenci i HCK.*% Brojni 
Slovenci bili su djelatni i u Narodnoj zaštiti (Civilnoj zaštiti), osobito "starosjedioci" te su oni 
na različite načine imali upliva u organiziranje i pružanje pomoć Slovencima osobito u 
Zagrebu.**! Na Tomislavovom trgu 19 formalno je djelovala i "Uprava dječjeg skloništa 
Narodni dom" ("Uprava otroškega zavetišča Narodni dom"). Do kraja rujna 1941. Slovenci su 
iz i preko Zagreba mogli ići u Ljubljanu i na područje Dolenjske sve dok Talijani nisu 
zatražili da svi koji putuju moraju imati domovnice Ljubljanske provincije koje su onda u 
pravilu krivotvorene i takve su davane na ovjeru talijanskom konzulatu u Zagrebu.“ Bilo je i 
slučajeva da su Slovenci zbog izbjegavanja vojne obaveze u NDH pribavljali domovnicu 
Ljubljanske provincije i tako su se kao stranci odnosno talijanski državljani prijavljivali u 
Zagrebu. Također je bilo slučajeva da su se pojedine slovenske obitelji prijavljivali kao Hrvati 
povratnici s područja koja je zauzeo Treći Reich i na taj način dolazili na područje NDH jer su 
imali rodbinu većinom na području Zagreba i smještali su se kod njih.“ Nevoljko su vlasti 
dozvoljavale naseljavanje u Zagreb, no, u veljači 1942. MUP NDH dobio je dopis Ureda za 
podržavljeni imetak Državne riznice NDH o tome da je zbog nepovoljnog stanja u 
unutrašnjosti države onemogućeno naseljavanje Slovenaca te je stoga dozvoljen boravak 


Slovenaca u Zagrebu gdje su našli namještanje ili ih uzdržavaju rođaci pa su tako rasteretili 


“0 ARS, UPL NDH, kut. 28 (1374), Dopis Državnog ravnateljstva za ponovu Alojzu Colnaru, delegatu 
Ljubljanskog Crvenog križa kod Hrvatskog Crvenog križa u Zgrebu od 21. kolovoza 1941.; HDA, RSUP SRH 
SDS, 014.0.2. Zapisnici o saslušanju Alojzija Colnar u istražnom zatvoru UDB-e za Sloveniju, str. 4. Elaborat o 
Alojziju Colnaru sastoji se od nekoliko njegovih saslušanja koja su u nekim dijelovima kontradiktorna što je i 
sam Colnar priznao, no iz pitanja koja mu je UDB-a postavljala može se utvrditi koji su dijelovi sporni, odnosno 
da je u prvim saslušanjima "pretjerivao" u ocijeni djelovanja Osvobodilne fronte u Zagrebu i svoje djelatnosti u 
toj organizaciji, str 3., 4., 22.; T. FERENC, Nacistična raznarodovalna politika v Sloveniji v letih 1941-1945, 
445.-446.; T. FERENC, Nacistička politika denacionalizacije u Sloveniji u godinama od 1941 do 1945, 387.; S. 
D. MILOŠEVIĆ, Izbeglice i preseljenici na teritoriji okupirane Jugoslavije 1941-1945., 337.; R. BRČIĆ, "O 
iseljavanju Slovenaca u Bosnu 1941. godine", 309.-310.; Bogdan KOLAR, "Delo slovenskih duhovnikov med 
Slovenci v Zagrebu med obema vojnama", (ur. Vera Kržišnik - Bukić), Slovenci v Hrvaški, Ljubljana 1995., 
129.; Vere KRŽIŠNIK-BUKIĆ, "O narodnostnem in kulturnem samoorganiziranju Slovencev na Hrvaškem v 
20. stoletju", Slovenci v Hrvaški, 156. 

461 ARS, RSNZ SRS, kut. 749, omot 303-4/ZA, Izjava Leopolda Vučera, 23. ožujka 1945., str. 115.-119. 

“2 HDA, RSUP SRH SDS, 014.0.2. Zapisnici o saslušanju Alojzija Colnar u istražnom zatvoru UDB-e za 
Sloveniju, str. 3., 8., 17.; Silvin JERMAN, Ilinka TODOROVSKI, Slovenski dom v Zagrebu 1929 — 1999, 
Zagreb 1999., 33.; Spomini in pričevanja II., 130. 

463 HDA, RSUP SRH SDS, 014.0.1. Zaslišanje Volmajer Dragota, roj. 30. maja 1908. v Pernicah pri Prevaljah, 
14. str. 

Državnu riznicu troška za svoje uzdržavanje. Tražili su da im Gradsko poglavarstvo grada 
Zagreba dodijeli karte za prehranu.“ 

Vlasti NDH su bile nesklone naseljavanju Slovenaca u kotareva na državnoj granici, kao 
što su Samobor, Klanjec, Ludbreg i druga 1 to ne samo što su oni onda blizu slovenskog 
područja i postojala je mogućnost da se sami ilegalno prebacuje nazad nego su i procjenjivali 
da to ne bi bilo niti u političkom niti u gospodarskom interesu NDH. U slučaju Samobora su 
čak napomenuli da nema njemačkih sela u koja bi Slovence iz Štajerske smjestili, a 
napomenuto je i da je to najpasivniji kotar u Velikoj župi Prigorje. Veliki problem 
predstavljalo je zapošljavanje doseljenika, a dio ih se ipak uspio zaposliti s time da ih se 
izbjegavalo stavljati na mjesta gdje su bile moguće pronevjere, odavanje tajni i s. 

Krajem kolovoza 1941. poslanstvo Trećeg Reicha u Zagrebu obratilo se MVP NDH sa 
željom da svi doseljenici i osobe koje nisu organizirano preseljene već su same izbjegle s 
područja Donje Štajerske, "isključe" iz svih vodećih položaja hrvatske državne uprave. Taj 
zahtjev proslijeđen je Uredu predsjedništva vlade NDH i MUP-u NDH s napomeno da se to 
treba bez odlaganja provesti.“ Državno ravnateljstvo za ponovu sredinom rujna 1941. 
zatražilo od svih kotarskih predstojništava da se popišu svi Slovenci koji su došli na njihovo 
područje poslije 10. travnja 1941. izuzev onih koji su tamo došli po nalogu Državnog 
ravnateljstva za ponovu. Isti dopis nalagao je popisivanje i drugih narodnosti čiji su pripadnici 
došli nakon uspostave NDH.**" Nadalje, kotarske oblasti morale su osim dobivenih obrazaca 
za popisivanje Slovenaca ispuniti i imovinske kartice, odnosno preporuka je bila da se za taj 
posao iskoriste doseljeni Slovenci, ukoliko poznaju hrvatski jezik. Osobito je naglašeno da se 
treba obratiti pozornost na zanimanje osobe te ukoliko ima osoba koje nisu sposobne za rad 1 
nemaju mirovinu treba u napomenu staviti da su "za ubožnicu". Imovinska kartica trebala je 
sadržavati uz osobne podatke i podatke o tome što je osoba posjedovala, u kojem mjestu i 
procijeniti vrijednost te imovine. Naglašeno je da doseljeni Slovenci mogu biti zaposleni u 
svim državnim službama, ali ne na rukovodećima mjestima te da ih sukladno tomu treba 
upozoriti da prate Hrvatski narod, naročito nedjeljno izdanje, jer su tamo objavljivani oglasi 
za posao. Molbe koje su podnosili za posao bile su oslobođene državnih biljega "zbog 
siromaštva" doseljenika. Dokumenti koji su traženi za dobivanje namještenja bili su krsni list, 


izjava o rasnoj pripadnosti te potvrde o zadnjem zaposlenju, promaknućima i sl. U listopadu 


464 HDA, Ministarstvo unutarnjih poslova NDH (MUP NDH), I-A, 2019/1942., od 27. veljača 1942. 

465 S, D. MILOŠEVIĆ, Izbeglice i preseljenici na teritoriji okupirane Jugoslavije 1941-1945., 329., 332. 

466 HDA, MUP NDH, L-A, 27385/1941. od 28. svibnja 1941. 

467 HDA, MDR, Ured za podržavljeni imetak, kut. 585, Ponova, Odjel za useljavanje, 1941., 20-U - 3075-U, br. 
365/1941. od 15. rujna 1941.; AS, UPL NDH, kut. 28 (1374), Državno ravnateljstvo za ponovu, Odjel za 
useljavanje, br. 365/1941. ad. ZR/P. od 15. rujna 1941. 


142 


1941. izvjestan broj doseljenika dobio je namještenje, a Državno ravnateljstvo za ponovu 
preko kotarskih vlasti zatražilo je ponovno da svi doseljenici prilože tražene dokumente za 
zaposlenje kako bi ih se zaposlilo ukoliko su bili radno sposobni. Zemljoradnici, kao 1 svi oni 
koji su željeli obrađivati zemlju, mogli su to zatražiti putem obrasca za kolonizaciju koji su 
potom dostavljani Državnom ravnateljstvu za ponovu koji je izričito naredilo da se ne izdaju 
propusnice za kolonizaciju za kotareve Zagreb, Karlovac, Varaždin i Samobor "zbog 
prenapučenosti".#% 

Brojni problemi pratili su život doseljenika, a osobiti je problem bila hrana koje nije bilo 
dovoljno niti za domaće stanovništvu. O smještaju Slovenaca u pravoslavna domaćinstva 
svjedoči i slučaj u Osijeku Vojakovačkom gdje je stanovništvo bilo "iscrpljeno" pa se tražilo 
da se doseljenici prebace u Sveti Ivan Žabno također u pravoslavne obitelji jer će u protivnom 
slovenske doseljenike morati hraniti iz općinskog proračuna koji je bio opterećen "domaćom 
sirotinjom". Vjerojatno se radilo o izbjeglicama koje su same došle na područje NDH te o 
siromašnim kolonistima iz Zagorja. Javilo se i nezadovoljstvo jer doseljenici nisu željeli 
raditi, a obaveza im je bila da moraju pomagati u domaćinstvu koje ih je primilo. Na području 
kotara Križevci tražilo se da rade u rudokopima pa se čak i zaprijetilo onima koji nisu bili 
voljni raditi da će bit otpremljen u logor na prisilni rad. U kotaru Križevci isprva je naseljeno 
368 Slovenaca od kojih su brojni otpremljeni u druga mjesta i tamo ih je ostalo 155, od toga 
ih se oko 103 (od toga 24 žene i 45 djece) nije samo skrbilo za prehranu.“ 

Mađarske 1 talijanska okupacijske vlasti nisu protjerivale slovensko svećenstvo što nije 
bio slučaj na slovenskim područjima koje je zaposjeo Treći Reich. Nijemci su iz istočne 
Štajerske preko Drave i prije organiziranog preseljenja prebacili 83 svećenika i redovnika na 
hrvatsko područje i to noću bez ikakve prtljage i sredstava, a oni su se većinom zadržali na 
području Zagorja. Bilo je još takvih slučajeva tijekom travnja i svibnja 1941. i za te svećenike 
zauzeo se zagrebački nadbiskup Alojzije Stepinac i smjestio ih po župama u sjevernoj 
Hrvatskoj. Najveći broj slovenskih svećenika došao je na područje NDH iz s iz Mariborske 
(Levantinske) i Ljubljanske biskupije.“ Za vrijeme boravka u Zagrebu slovensko svećenstvo 


najviše su se okupljali u crkvi Sv. Martina gdje je djelovao Nadbiskupski konvikt pod 


468 HDA, MDR, Ured za podržavljeni imetak, kut. 585, Ponova, Odjel za useljavanje, 1941., 20-U - 3075-U, br. 
651-U/1941. od 26. rujna 1941. i br. 1175-U/1941., od 24. listopada 1941. 

4 HDA, MDR, Ured za podržavljeni imetak, kut. 1776, br. 56/1942., Dopisi općinskog poglavarstva u 
Vojakovcu od 24. velječe 1942. i općinskog poglavarstva Sv. Ivan Žabno Uredu od 11. ožujka 1942. Uredu za 
iseljavanje u Križevcima. 

40 Miloš RYBAR, "Izgoni slovenskih duhovnikov leta 1941", Izgnanci, 122.; Grgo GRBEŠIĆ, "Prihvat 
prognanih slovenskih svećenika u Đakovačkoj i srijemskoj biskupiji 1941. godine", Diacovensia, god. X., br. 1, 
Đakovo 2002., 131.-132. 

upravom Salezijanaca.*"! Tamo je smješten izvjestan broj slovenskih svećenika koji su i dalje 
obavljali svećenički poziv kao i oni koji su bili u mirovini. Slovenski svećenici bili su u 
velikoj mjeri, kao i Slovenci koji su od prije rata živjeli na hrvatskom području, angažirani u 
pružanju pomoći slovenskim doseljenicima.“ Održavanje mise na slovenskom jeziku bilo je 
zabranjeno.” Početkom lipnja 1941. predstavnik SCK-a, Colnar, obratio se i nadbiskupu 
Stepincu za pomoć za 200 slovenskih svećenika iseljenih iz Štajerske i Gorenjske i Stepinac 
mu je dao novčanu potporu. U poslijeratnom saslušanju u slovenskoj UDB-i Colnar je naveo 
da je prilikom toga susrete pokazao fotografije slovenskih svećenika u Mariboru kako pred SS 
časnicima rade čučnjeve 1 da je tada Stepinac rekao: "Ako ima boga ovo ne može da ostaje, a 
ako ovo ipak ostaje onda nema boga." Još jednom je Colnar te iste godine s nadstojnicom 
dobrovoljnih sestara HCK posjetio Stepinca 1 tražio pomoć za Slovence i tada im je Stepinac 
pomogao. Stepinac je početkom prosinca 1941. u pismu Papi spomenuo i prognane slovenske 
svećenike odnosno da su hrvatske biskupije pružile novčanu potporu i da se zauzimaju kod 
vlasti za njih, no, da ih Nijemci niti u Hrvatskoj "ne puštaju na miru" i da traže da se Slovenci 
odstrane iz pograničnih područja.“ I đakovački biskup Antun Akšamović zalagao se oko 
prihvata slovenskih svećenika koji su došli na područje njegove biskupije, a radilo se o 132 
svećenika koja su prebačena iz logora Št. Vid pokraj Ljubljane u Srijemske Karlovce“" s 
namjerom da ih se smjestio u napuštene pravoslavne manastire. Većina svećenika uspjelo se 
još tijekom 1941. vratiti u Sloveniju, odnosno Ljubljansku provinciju koja je bila pod 
talijanskom vlašću, a dio ih je ostao na području Hrvatskih Karlovaca i Đakova, odnosno bili 
su namješteni u seoske župe u okolici Đakova. Umirovljeni slovenski svećenici dobivali su 
mirovine od vlasti NDH. Ostalo je zabilježeno da je biskup Akšamović štitio slovenskih 
svećenike koji su nerijetko od vlasti NDH optuživani za "neprijateljsko držanje prema 
hrvatskoj zemlji", premda je i on sam pokazivao krutost u razumijevanju položaja slovenskog 
svećenstva. Iznimno je u slučaju trojice svećenika, koji su uz nepoželjne političke izjave, 
imali i problema s nepoštivanjem stege i reda u sjemeništu zbog čestog posjećivanja 


gostionica te je đakovački biskup tražio da ih se "bezuvjetno" vrati u Sloveniju, ali ih nije 


41 ARS, UPL NDH, kut. 19 (F 1369), br. 2022-U/41. 

42 B. KOLAR, "Delo slovenskih duhovnikov med Slovenci v Zagrebu med obema vojnama", 129.; V. 
KRŽIŠNIK — BUKIĆ, "O narodnostnem in kulturnem samoorganiziranju Slovencev na Hrvaškem v 20. 
stoletju", 156. 

43 HDA, MDR, Ured za podržavljeni imetak, kut. 585, Ponova, Odjel za useljavanje, 1941., br. 651-U/1941. od 
26. rujna 1941. 

44 HDA, RSUP SRH SDS, 014.0.2. Zapisnici o saslušanju Alojzija Colnar u istražnom zatvoru UDB-e za 
Sloveniju, 19. str.; M. RYBAR, "Izgoni slovenskih duhovnikov leta 1941", Izgnanci, 125. 

45 Zakonskom odredbom od 27. kolovoza 1941. ime je promijenjeno u Hrvatski Karlovci. Zbornik zakona i 
naredaba NDH, god. I, sv. I-XII, br. 1-1258, Zagreb 1941., 499. 

prokazao svjetovnim vlastima i tražio je da im se do odlaska osigura prehrana u samostanu.“ 


U dokumentima Delegacije za repatrijacijo Slovencev s Hrvaškega koja je djelovala poslije 
rata u Zagrebu navodi se i broj 1.200 slovenskih svećenika, redovnika i redovnica koji su bili 
na području NDH, a najveći dio njih se uspio još za vrijem rata vratiti u Ljubljansku 
provinciju, područje koja je okupirala Kraljevina Italija.“ 

Takvih primjera bilo je i među drugim Slovencima koji su od vlasti NDH tražili dozvolu 
za iseljenje u svoje zavičajne općine jer su od talijanski, mađarskih i njemačkih vlasti, 
dobivali državljanstvo i tako se vraćali u Sloveniju. Vlasti NDH su im odobravale besplatan 
prijevoz do pograničnih mjesta. U nekim od tih slučajeva posrednik je bila Horvatova 
Slovenska Kmečko-delavska sloga. Slovenci su tražili povratak u Sloveniju odnosno 
konkretno u Ljubljansku provinciju jer su tamo imali rodbinu, zaposlenje ili su pak tamo 
rođeni.*"* Slovenski iseljenici u Srbiji koji su bili rođeni u Dolenjskoj i Notranjskoj su se na 
osnovu pisama rodbine koja im je jamčila uzdržavanje vraćali u Sloveniju ili su doseljavali na 
područje NDH. Na taj je način do ljeta 1944. iz Srbije otišlo 2.389 Slovenaca. Osim što su 
tražili iseljenje, Slovenci iz pograničnih mjesta s NDH traže od vlasti NDH useljavanje na 
njeno područje jer na taj način izbjegavaju iseljavanje na područje Trećeg Reicha.“ Od 
studenog 1943. zabilježeni su prebjezi iz Ljubljanske provincije, koja je poslije kapitulacije 
Kraljevine Italije došla formalno pod njemačku vlast, a na čijem se prostoru razvio partizanski 
pokret. Partizani su pojedina područja držali pod kontrolom te su iz tih područja, posebice 
Metlike, dolazile izbjeglice većinom na karlovačko područje. Nakon kapitulacije Kraljevine 
Italije u Zagreb stižu i brojni slovenski zatočenici iz talijanskih logora. U pravilu su te osobe 
preko Redarstvene oblasti za grad Zagreb, a u sporazumu s njemačkim vlastima, dobivali su 
putne dozvole za povratak na slovensko područje.“* U travnju 1945. Odbor za slovenske 
useljenike u dopisu u kojem traže pomoć u novcu, hrani i odjeći od Ministarstva zdravstva i 
udružbe NDH navode da je u "[...] najnovije doba pribjegao priličan broj, to jest više tisuća 
46 G, GRBEŠIĆ, "Prihvat prognanih slovenskih svećenika u Đakovačkoj i srijemskoj biskupiji 1941. godine", 
139.-142., 148. 

“TARS, DSNOS, Odsek za repatrijacijo Zagreb, kut. 977, Dopis Delegacije za repatrijaciju Slovencev s 
Hrvaškega Ministarstvu za socijalno politiko v Ljubljani od 28. rujna 1945., br. 709/45. i Dopis Delegacije za 
repatrijaciju Slovencev s Hrvaškega Ministarstvu socijalne politike, Odelenju za repatrijaciju u Beogradu od 12. 
listopada 1945., br. 718/45. 

“BARS, UPL NDH, kut. 19 (F 1369), Državno ravnateljstvo za ponovu, Odjel za useljavanje, br. 1010/41., br. 
2071-U/41., br. 3102/U./41., br. 3140.U-Ma/41., ISTO, kut. 28 (1374), br. 1941. ZM, Dopis MVP NDH od 31. 
srpnja 1941.; ARS, Slovenski izseljeniški odbor Zagreb (SIOZ), kut. 2 (1345), br. 571/43., br. 607/43 i br. 
1257/43. 

“PARS, UPL NDH, kut. 19 (F 1369), Državno ravnateljstvo za ponovu, br. 1253/41., br. 1254/41., br. 
3021/U/1941. i br. 3069.U/41.; Tone FERENC, "Množično izganjanje Slovencev med drugo svetovno vojno", 
Izgnanci, 82. 


“ARS, SIOZ, kut. 2 (1345), br. 2419/43., br. 2719/43., br. 2755/43., br. 2821/43., br. 2856/43., 2102/44. i br. 
1620/44. 

novih nevoljnika preko granice, te danomice iz pokrajine [Ljubljanske pokrajine] dolaze u 
Zagreb [...]."48! 

Veliki broj slovenskih učitelja i profesora se zaposlio u školama, a prema odredbi 
Ministra nastave Stjepana Ratkovića od 4. svibnja 1942. slovenske učiteljice i učitelji morali 
su nakon dvije godine službe polagati dopunski ispit iz hrvatskog jezika i književnosti, 
hrvatske povijesti i zemljopisa te ispita o školskoj upravi i zakonodavstvo koje s odnosi na 
pučke škole. Gradivo iz navedenih predmeta bilo je isto kao i za polaganje "praktičnog 
učiteljskog ispita" kojeg su polagali svi učitelji i profesori u NDH i na oba ispita primjenjivali 
su se isti zakonski propisi. {82 

O nastojanjima da se Slovence "integrira" u društvo pokazuje odluka da se slovenska 
djeca upisuju u škole redovno kao i Hrvati i bez svjedodžbi, a imaju đačku knjižicu. Oni su 
trebali nakon nekog vremena položiti ispit iz hrvatskog jezika. Roditelji djece koja nisu imala 
nikakav dokument o prethodnom školovanju trebali su dati svoje i djetetove osobne podatke, 
školu 1 razred koje je dijete pohađalo u protekloj školskoj godini, mjesto i kotar gdje se škola 
nalazila te, ukoliko su znali napisati njemačko nazivlje mjesta, zatim ime učiteljice u osnovnoj 
ili ime razrednika u srednjim i stručnim školama. S tim podacima trebalo se preko njemačkih 
vlasti provjeriti vjerodostojnost podataka ili dobiti tražene dokumente. 

MUP NDH uputio je 11. svibnja 1942. nalog i 28. svibnja 1942. požurnicu Velikim 
župama o dostavljanju popisa Slovenaca koji su zaposleni u državnim službama u NDH. 
Pojedine velike župe nisu na vrijeme dostavile popise zbog smetnji u prometu te četničkih i 
partizanskih napada. Popisi su trebali sadržavati osobne podatke o zaposlenoj osobi (ime, 
prezime, godina rođenja, bračno stanje, imena i starost djece te njihovo zanimanje i podatka 
žive li u zajedničkom kućanstvu potom mjesto, ulica i kućni broj i službeni položaj). Iz 
nepotpuno sačuvanih izvješća vidi se da su doseljeni Slovenci radili u raznim zanimanjima od 
redarstvenih izvidnika, skladištara u gradskim elektranama, raznih državnih činovnika do 
župnika, učitelja, inženjera i liječnika. {81 Ministarstvo zdravstva NDH, odnosno ministar Perić 
je također sredinom svibnja 1942. poslao okružnicu velikim župama, zdravstvenim 
ustanovama 1 gradskim poglavarstvima da dostave popise Slovenaca u svojoj službi. Tražilo 
se 1 podatak po čijoj su preporuci zaposleni 1 da li se "ispravno ponašaju" 1 sukladno tomu 
“LARS, SIOZ, kut. 2 (1345), br. 341/45. 

482 "Dopunski ispit za učitelje(ice) Slovence u državnoj službi NDH", Zbornik zakona i naredaba NDH, godište 
II, god. 1942., 553.; S. D. MILOSEVIC, Izbeglice i preseljenici na teritoriji okupirane Jugoslavije 1941-1945., 
TUR MDR, Ured za podržavljeni imetak, kut. 585, Ponova, Odjel za useljavanje, 1941., br. 20-U - 3075-U i 
br. 618-U/1941. od 24. rujan 1941.;ARS, UPL NDH, kut. 28 (1374), br. 618-U/1941. od 24. rujan 1941.; S. D. 

mogu li zadržati namještenje.“ Po istom pitanju MUP NDH se 1. rujna 1942. obratio svim 
Velikim župama da što žurnije dostave abecedni popis svih liječnika doseljenih iz Sloveniji 
koji su na njihovom području stekli zavičajnost.“** U veljači 1942. Ustaška nadzorna služba 
(UNS) — Ured I, Ravnateljstva ustaškog redarstva tražila je od Redarstvene oblasti za grad 
Zagreb da se napravi popis Slovenaca doseljenih na područje grada Zagreba poslije 10. 
travnja 1941. te da se izvlasti deset osoba koje žive u dvosobnim, trosobnim i četverosobnim 
stanovima. Popis ispražnjenih stanova trebali su dostaviti UNS-u. I prije ovoga dopisa, 26. 
siječnja 1941. MUP NDH je dobio upit MVP NDH da se poslanstvo Kraljevine Italije zanima 
za navodnu namjeru da se svi Slovenci udalje iz Zagreba koji do sada nisu zatražili 
zavičajnost, odnosno zatražili i dobili hrvatske isprave, u bilo kojoj općini u na području NDH 
ili u Zagrebu. Talijani su izrazili svoju zabrinutost jer bi tim mjerama bio zahvaćen veliki broj 
Slovenaca koji su prognani ili su sami izbjegli s područja koje je zauzela Kraljevina Italija. 
Naglasili su još ukoliko stvarno takve namjere postoje da se to mora rješavati oprezno i 
uvažiti njihovu predstavku jer bi te mjere mogle "poslužiti kao izgovor za slabiji postupak s 
Hrvatima u raznim anektiranim krajevima." Odgovor MVP bio je da je namjera Redarstvene 
oblasti bila smještanje državnih ureda i namještenika koji još nisu imali svoje prostore te da to 
nije nikakva politička mjera i izgon Slovenaca koji nisu zatražili zavičajnost na području 
NDH. Također napominje da se ta mjera u većini slučajeva nije niti provela jer nije bila 
odobrena te navode da s njihove strane nisu niti naređene niti provedene mjera koje bi 
opravdale brzojav poslanstva Kraljevine Italije. {87 

Krajem svibnju 1942. Ured za podržavljeni imetak Državne riznice koja je naslijedila 
Državno ravnateljstvo za ponovu odredio je da se slovenski useljenici mogu seliti na područje 
drugog kotara jedino uz odobrenje Ureda za podržavljeni imetak te da imaju pravo na 
besplatan prijevoz ako ih upućuje Zavod za kolonizaciju na dodijeljeni posjed, ako iseljavaju 
u neku drugu državu, putuju u mjesto stalnog zaposlenja ili ako putuju s dopuštenjem Ureda 
za podržavljeni imetak. Gradska poglavarstva i kotarevi morali su Uredu za podržavljeni 
imetak dostaviti popis Slovenaca koji su dobili zavičajnost na području grada ili kotara, a 
ukoliko neki nisu još bili upisani trebalo im je odmah izdati potvrdu o zavičajnosti. Sve razine 
državne vlasti pozvane su da se u najkraćem roku pobrinu za smještaj i zapošljavanje 
Slovenaca. Useljenici su morali prihvatiti svaki ponuđeni posao za koji su morali dobiti plaću 


koju zakon određuje. U zajedničkim kuhinjama mogli su se hraniti smo oni koji nisu radno 


485 S, D. MILOŠEVIĆ, Izbeglice i preseljenici na teritoriji okupirane Jugoslavije 1941-1945., 332. 
486 HDA, MUP NDH II - A, 18553/1942. 
487 HDA, MUP NDH I - A, 2609/1942. 

sposobni i koji nisu imali zaposlenje, a trošak prehrane snosio je Ured za podržavljeni imetak. 
Predsjedništvo vlade odredilo je da se Slovencima podijeli besplatno pokućstvo, obuća i 
odjeća koji su oduzete od Srba i Židova. Upozoreno je da je MUP 11. listopada 1941. 
zabranio useljavanje u grad Zagreb i okolicu te u granične kotareve s Trećim Reichom pa 
stoga useljenici ne trebaju podnositi molbe za preseljavanja na ta područja.“ 

Odbor za slovenske useljenike u siječnju 1943. nastojao je ishoditi od državnih vlasti da 
se Slovencima koji su prije doseljenja imali pravo na vojnu invalidninu da im se ona iznova 
ponovno isplaćuje u slučaju da imaju valjanu dokumentaciju koju su preko MVP NDH 
nastojali dobiti i od njemačkih vlasti iz okupirane Slovenije.“ 

Prema mišljenju poslanstva Trećeg Reicha u NDH poslanom MVP iz Berlina 
doseljavanje Slovenaca na područje NDH prouzročila je dosta problema. Osim velikih 
ekonomskih poteškoća za uzdržavanje doseljenike u velikoj mjeri bilo je prisutno opće 
nezadovoljstvo osobito prema Trećem Reichu što se onda prenosilo i na domaće stanovništvo. 
Opasnost u promicanju negativnog raspoloženja pripisivali su predstavnici Trećeg Reiha i 
slovenskom svećenstvu pa je poznat slučaj da su u jesen 1941. u Varaždinu zatvorili oko 30 


490 


slovenskih svećenika i na njihov zahtjev sedmorica“ ih je otpremljeno u koncentracijski 


logor Jasenovac te su tamo za nekoliko dana svi "umrli" odnosno vjerojatno su ubijeni.+! 
Vrlo česta sudbina slovenskih doseljenika na području NDH i Srbije bila je odlazak na rad u 
Treći Reich. Jedina skupina doseljenog stanovništva koja je bila solidno zbrinuta bili su 
zemljoradnici koji su obrađivanjem dodijeljenih im posjeda i skrbili za svoju obitelj. 
Zaključak je bio da je sve ovo nezadovoljstvo veliki zamašnjak u razvoju 
Narodnooslobodilačkog pokreta u NDH i Srbiji.+?? 

Slovenski preseljenici koji su dovedeni tijekom srpnja 1941. dva navrat u Sarajevo 
smješteni su u kuće Židova i Srba što je prema procijeni vlasti NDH stvaralo opasnost da se 


zajedno udruže. U jednom izvješću s kraja srpnja 1941. upućenom iz Sarajeva Državnom 


ravnateljstvu za ponovu navodi se da u Sarajevu živi veliki broj imućnih Slovenaca koji se 


488ARS, UPL, kut. 28 (1374), br. 38562 Sel., od 29. svibnja 1942.; S. D. MILOŠEVIĆ, Izbeglice i preseljenici na 
teritoriji okupirane Jugoslavije 1941-1945., 333. 

“ARS, SIOZ, kut. 2 (1345), br. 180/43. i br. 191/43. 

40 Slovenski svećenici koji su bili zatočeni u logoru Jasenovac te tamo ubijeni ili umrli jesu: Franc Grobler, 
Janez Kodrič, Franc Orešnik, Anzelm Polak, Janez Rančigaj, Franc Rihar, Jakob Radko Sem. Palme 
mučeništva. Ubiti in pomorjeni slovenski duhovniki, redovnik in bogoslovci in nekateri verni laiki (ur. Anton 
Pust, Zdravko Reven, Božidar Slapšak), Celje 1995., 49., 62., 81., 84., 88.-90., 92., 175. Usp. Anto BAKOVIĆ, 
Hrvatski martirologij XX. stoljeća. Svećenici-mučenici Crkve u Hrvata, Zagreb 2007., 232.-233., 333., 484., 
529., 556., 559., 579. 

41 G. GRBEŠIĆ, "Prihvat prognanih slovenskih svećenika u Đakovačkoj i srijemskoj biskupiji 1941. godine", 
131.-132. 

492 S, D. MILOŠEVIĆ, Izbeglice i preseljenici na teritoriji okupirane Jugoslavije 1941-1945., 332.- 333. 


148 


nisu u velikoj mjeri odazvali na pružanje pomoći sunarodnjacima te se traži da se slovenski 
doseljenici ne smještaju u srpske i židovske kuće nego u obitelji Slovenaca bez obzira da li se 
radi o činovnicima, trgovcima, obrtnicima ili industrijalcima.“ Stoga je u Sarajevu 
napravljen popis Slovenaca koji je trebao Uredu za useljavanje 1 iseljavanje poslužiti za 
ubiranje neke vrste poreza od mjesečnih prihoda koji je iznosa 10-15 % mjesečnih prihoda za 
potrebe prehrane slovenskih doseljenika, a oko 25% od zarade stečene iznajmljivanjem 
nekretnina. U Banja Luci je osnovan i "Akcijski odbor" od Slovenaca starosjedilaca koji je 
trebao pomagati doseljenicima kojih je u srpnju 1941. bilo 215, a u rujnu je broj opao na 135 
članova, vjerojatno zbog naseljavanja u neko obližnje mjesto. Problema s prehranom i 
odijevanjem bilo je u svim mjestima doseljenja osobito u Bosanskoj Gradiški, Sanskom 
Mostu, Visokome i drugdje gdje su doseljenici u bescjenje prodavali i ono malo imovine što 
su je ponijeli.“ 

Vlasti NDH imale su planove oko naseljavanja Slovenaca na područje u istočnoj Bosni 
na posjede iseljenih Srba što lokalne vlasti kao i stanovništvo nije podržavalo. Razlozi su bili 
ekonomske, političke i kulturne naravi. Primjerice u kotaru Rogatica živjelo je 53% 
"Muslimana Hrvata", a bilo je 47% Srba i tamošnje stanovništvo živjelo je u siromaštvu što je 
isticano te su stoga željeli da se njima podjeli zemlju koja im je agrarnom reformom u 
Kraljevini Jugoslaviji oduzeta. S obzirom da je to bilo vrlo trusno granično područje smatrano 
je da su Slovenci "nepouzdan element" za doseljavanje na takvo područje, a naglašavane su i 
vrlo velike kulturne razlike jer su Slovenci bili znatno odmakli u tom pogledu od domaćeg 
stanovništva pa se prilagodba ili asimilacija nije mogla očekivati. Sličan slučaj bio je i u 
Zvorniku gdje je kao dodatni razloga za nenaseljavanje Slovenac na njihovo područje 
navedeno da su s desne, srpske, strane Drine već doseljeni Slovenci te da postoji mogućnost 
za kontakte što bi moglo biti štetno za NDH. Predlagali su da se na mjesto iseljenih Srba 
naseljavaju Hrvati katolici ili muslimani iz drugih krajeve u BiH ili Hrvati iz Zagorja. Sličan 
stav o naseljavanju Slovenaca pokazale su vlasti u Višegradu i Foči. No ipak prema izvješću 
kotarskog predstavnika iz Foče domaće stanovništvo radije prihvaća Slovence nego domaće 
Srbe.“ Na području kotara u Vlasenici u srpnju 1941. bilo je sve spremno za doček 2.850 


slovenskih doseljenika, no problem je bio taj što još nisu bili iseljeni Srbi pa su se radili popisi 

imućnijih srpskih obitelji koje bi za prvo vrijeme primile Slovence. Kao problem naveli su 
nestašicu hrane pa su smatrali da bi bilo najbolje pričekati žetvu i onda doseliti Slovence. 
Doseljavanje se nije moglo provoditi po planu jer su vrlo skoro započele borbe između 
četnika i ustaša što je ubrzalo iseljavanje Srba, ali se nije moglo ozbiljnije krenuti u 
doseljavanje Slovenac dok se vojno i političko stanje nije smirilo. Doglavnik Ademaga Mešić, 
povjerenik za istočnu Bosnu, krajem srpnja 1942. izvijestio je vlasti u Zagrebu o 
nezadovoljstvu domaćeg stanovništva iznoseći već poznate činjenice o siromaštvu u tom 
dijelu Bosne i o potrebi da se tamošnjim ljudima dodijele posjedi jer su u agrarnoj reformi i 
kolonizaciji prije rata bili zakinuti. Preporučao je da se Slovenci naseljavaju na područja gdje 
žive katolici jer će ići u iste crkve, sklapati brakove i rodbinski povezivati što će im omogućiti 
da se lakše uklope što ne bi bio slučaj na područjima gdje žive muslimani. Doglavnik Mešić 
napomenuo je i prijeratnu usmjerenosti slovenske politike prema Srbima što bi u tadašnjim 
ratnim okolnostima moglo ih ponovno približiti i Srbima i Slovencima koji su bili iseljeni na 
srpsko područje. Naglasio je da doseljeni Slovenci nemaju simpatije prema NDH i još k tomu 
nisu "hrabri i požrtvovni graničari" da bi bili samo "škodljivi balast" u obrambenom sustavu 
na istočnoj granici. {96 
xk 

"Odbor za slovenske useljenike" koji je djelovao tijekom rata u Zagrebu nastavio je u 
isprva u istim prostorijama u Jurišićevoj ulici br. 2/1 djelovati i poslije rata samo pod nazivom 
"Gospodarski odsek (Ekonomski odbor) Mesnog odbora Osvobodilne fronte/Ekonomski 
odsjek Gradskog odbora Osvobodilne fronte", a zadaća mu je bila raditi na repatrijaciji 
Slovenaca s područja Hrvatske i Bosne, kao i pružanje pomoći repatrircima iz Srbije i 
Njemačke koji su prolazili kroz Zagreb. U svibnju je Mesni odbor Osvobodilne fronte 
(MOOF) u Zagrebu (nazivan i Privremeni gradski odbor Osvobodilne fronte) dobio odobrenje 
Ministra unutarnjih poslova Federalne Države Hrvatske Vicka Krstulovića da obavljaju 
poslove repatrijacije, a morali su svakodnevno MUP Narodne vlade Hrvatske izvijestiti o 
osobama koje se repatriraju s podacima od kuda dolaze i kamo idu. Ubrzo je "Gospodarski 
odsek" preselio na novu adresu u Berislavićevoj ulici br. 6, a skladište im je bilo u Savskoj 
cesti br. 88. "Gospodarski odsek" izdao je 18. svibnja 1945. proglas da se u mjestima gdje su 
Slovenci naseljavani osnuje odbori koji će popisivati one koji se žele vratiti u Sloveniju i da 


se povežu s "Gospodarskim odsekom" (Ekonomskim odborom). Sve upute oko povratak 


46 T, FERENC, Nacistična raznarodovalna politika v Sloveniji v letih 1941-1945, 440.-441.; T. FERENC, 
Nacistička politika denacionalizacije u Sloveniji u godinama od 1941 do 1945, 382.-383.; S. D. MILOSEVIC, 

objavljivane su preko radio postaje Zagreb i u Vjesniku. Za obavještavanje Slovenaca o 
povratku u Sloveniju zatražena je i pomoć slovenskog Kulturno prosvjetnog društva France 
Rožman u Beogradu. U prvoj polovici lipnja 1945. istoimeno društvo počelo je djelovati i u 
Slavonskom Brodu, isprva uz velike probleme oko prostorija jer je grad bio iznimno porušen 
u angloameričkim zračnim napadima, a društvo je radilo na obavješćivanju Slovenaca vezano 
za repatrijaciju. U Zagrebu je 3. lipnja 1945. u Radničkoj komori održan i miting MOOF 
Zagreb, odnosno Slovenaca iz Zagreba i okolice. Kako bi što bolje mogli obavljati 
repatrijaciju MOOF Zagreb zatražio je 15. lipnja 1945. od Uprave bivšeg ministarstva za 
ponovu, Odsjeka za podržavljeni imetak 1 kolonizaciju, kartoteku Slovenaca. Oko 5. srpnja 
trebale su krenuti prve željezničke kompozicije s povratnicima jer je do tada trebala biti 
osposobljena za promet pruga Zagreb — Brod — Vinkovci. Od Ravnateljstva državnih 
željeznica u Ljubljani zatraženo je da osiguraju dvije do tri kompozicije koje su trebali dati na 
raspolaganje "Prihvatnoj postaji II" na zagrebačkom Zapadnom kolodvoru koja se koristila i 
kompozicijama Ravnateljstva željeznica u Zagrebu. Računalo se da će preko Zagreba u 
mjesec dana biti repatrirano oko 45.000 Slovenaca te da će dnevno kroz grad prolaziti oko 
1.000 Slovenaca. Ukoliko je u nekom mjestu, gdje su naseljavani Slovenci, postajao Gradski 
odbor Osvobodilne fronte preuzimao je poslove oko povratak Slovenaca. Pomoć pri povratku 
Slovenaca pružao slovenski "Narodni dom" (od poslijeratnog razdoblja do danas zove se 
"Slovenski dom") u Zagrebu i Zemaljski odbor za prihvat i otpremu zbjega Narodne vlade 
Hrvatske, a Ministarstva trgovine i obrta u Zagreba, od svibnja 1945., pribavljalo je hranu za 
Slovence povratnike. Andrija Ljubomir Lisac*" bio je osoba koju je Narodni odbor Zagreb 
poslao "Gospodarskom odseku" da radi na nadzoru povratka Slovenaca u "Prihvatnoj postaji 
II" na Zapadnom kolodvoru. Tamo se moglo smjestiti oko 500 osoba, a postojala je kuhinju i 
dvije barake za prihvat bolesnih o kojima je brinuo liječnik Fedor Mikič. U Zagrebu u 
Varšavskoj ulici (gostionica Černe) i u Skalinskoj ulici djelovale su kuhinje za Slovence. U 
Skalinskoj su im na raspolaganje stavljene i prostorije koje su pripadale vođi slovenske 
Kmečko —delavske sloge Horvatu koji je izbjegao iz zemlje. Na adresi Dolac br. 2 nalazila se 
ambulanta za Slovence povratnike.“ Gradski odbor Osvobodilne fronte u Zagrebu poslao je 


svoja dva opunomoćenika, Dragu Oberžana i Mirka Gradišnika, Štabu za repatrijaciju u 


97 Andrija - Ljubomir Lisac objavio je 1956. u Historijskom zborniku rad "Deportacija Srba iz Hrvatske 1941." 
498 ARS, DSNOS, Odsek za repatrijacijo Zagreb, kut. 977, br. 24/45., br. 29/45., br. 38/45., br. 22/45., br. 43/45., 
br. 45/45., br. 46/45., br. 96/45., br. 144/45., br. 145/45., br. 160/45., br. 168/45. i br. 325/45.; ISTO, Dopis 
Slovenskog kulturno - prosvetnog društva "Franc Rožman", Slavonski Brod Bratskom Kulturno — prosvjetnom 
sektoru J.N.O.F.-a/Prop. odjel od 19. srpnja 1945., b2. 29/45. 

Mariboru da tamo pomognu na repatrijaciji Slovenaca iz Hrvatske.?? MOOF Zagreb 
obavijestio je Štab za repatrijacijo Slovencev u Ljubljani da njihov "Gospodarski odsek" više 
nije nadležan za repatrijaciju Slovenaca nego da je za to nadležna Delegacija za repatrijacijo 
Slovencev koja je 23. lipnja 1945. održala svoju utemeljiteljsku sjednicu, a djelovala je pod 
okriljem Predsjedništva Narodne vlade Federalne Države Hrvatske odnosnog njenog Odjela 
za vraćanje izbjeglica (repatrijaciju). Predsjednik Delegacije za repatrijacijo Slovencev bio je 
Jožica Zorko, tajnici Franc Blatnik i Franjo Rolih, Jože Hainz bio je povjerenik za Celje, a 


Drago Vollmaier?“% 


i Ferdo Filipič za Maribor. U Osijeku je radio na repatrijaciji Slovenaca iz 
Slavonije jedan izaslanik Delegacije za repatrijacijo Slovencev iz Hrvaške. Uz Odjel za 
vraćanje izbjeglica (repatrijaciju) na povratku izbjeglica radila su i Ministarstva socijalne 
politike Hrvatske i Slovenije."! Već početkom lipnja u 38 vagona trebalo je Ravnateljstvo 
državnih željeznica u Zagrebu staviti na raspolaganje postajama u Banovoj Jarugi (1 vagon), 
Pakracu (2 vagona), Daruvaru (2 vagona), Virovitici (5 vagona), Podravskoj Slatini (5 
vagona), Kloštaru (3 vagona), Bjelovaru (10 vagona) i Križevcima (10 vagona) za prijevoz 
slovenskih povratnike i 8. lipnja dopremiti ih na Zapadni kolodvor u Zagrebu. Tim 
transportima mogli su se vraćati samo oni koji su imali manju količinu prtljage.” Krajem 
lipnja Slovenci povratnici s vinkovačkog područja otposlani su u 23 vagona za Maribor i u 2 
vagona za Ljubljanu, a 135 povratnika iz Nove Gradiške i Beograda također su prošli kroz 
"Prihvatnu postaju II" na Zapadnom kolodvoru.?“ Transport slovenskih iseljenika s oko 520 
osoba krenuo je iz Osijeka 14. srpnja 1945. Dana 25. srpnja 1945. iz Sarajeva je otišao jedna 
transport Slovenaca doseljenika nazad u Sloveniju, u kolovozu ih je 73 otišlo iz Banja Luke. 
Do 31. kolovoza bilo je repatrirano oko 7.000 Slovenaca iz Hrvatske, iz Srbije 4.400, iz 
Njemačke 2.590, iz nepoznatog smjera 120 1 još "neregistriranih" 6.000, a to su vjerojatno 
bile izbjeglice koje su se same vratile pretežito u pogranična hrvatsko — slovenska područja.?% 


Prema nekim popisima preko Zagreba se u razdoblju od 7. lipnja do 31. kolovoza 1945. 


49. ARS, DSNOS, Odsek za repatrijacijo Zagreb, kut. 977, Mesni odbor Osvobodilne fronte Zagreb Štabu za 
repatrijaciju Maribor, u potpisu predsjednik Franjo Humar i tajnik Joža Hainc, b.b. 

500 Prezime se navodi u raznim dokumentima i sjećanjima u više inačica: Vollmeir, Volmajer i Vollmaier. 

% ARS, DSNOS, Odsek za repatrijacijo Zagreb, kut. 977, Dopis Predsjedništva Narodne vlade Federalne 
Države Hrvatske, Odjela za vraćanje izbjeglica/repatrijaciju/ Zemaljskom Antifašističkom vijeću Narodnog 
oslobođenja Hrvatske od 30. lipnja 1945., Dopis Delegacije za repatrijacijo Zagreb Štabu za repatrijacijo 
Ljubljana od 23. lipnja 1945., Dopis Odjela za vraćanje izbjeglica (repatrijaciju) Federalne Države Hrvatske od 
27. lipnja 1945., br. 672/45. i 674/45. 

52 ARS, DSNOS, Odsek za repatrijacijo Zagreb, kut. 977, br. 176/45. i Brzojav Državnog ravnateljstva za 
željeznice u Zagrebu stanicama Zagreb Glavni kolodvor, Zagreb Zapadni kolodvor, Zagreb Istočni kolodvor, 
Križevci, Bjelovar, Kloštar, Podravska Slatina, Virovitica, Daruvar, Pakrac, Banova Jaruga od 4. lipnja 1945. 

503 ARS, DSNOS, Odsek za repatrijacijo, kut. 977, br. 419/45. i br. 424/45. 

304 ARS, DSNOS, Odsek za repatrijacijo, kut. 977, br. 709/45., Repatrijacija Slovencev, Statistični podatki (28. 
rujna 1945.) 

repatriralo 11.205 Slovenaca iz Hrvatske i Bosne i Hercegovine (4.118 osoba), iz Njemačke 
(2.558), Srbije (4.413), a za manji broj repatriraca (116) nije zabilježeno od kuda su došli.?% 
Prema Delegaciji za repatrijaciju Slovenaca, koja je preuzela djelatnost "Gospodarskog 
odseka" MOOF-a, do 30. lipnja podijeljeno je 4.698 propusnica za Slovence povratnike. 
Također su u svojim izvješćima navodili da su se brojni Slovenci i sami vraćali bez 
posredovanja bilo koje institucije, a ponajviše Slovenci iz pograničnih hrvatsko — slovenskih 
područja koji su sami izbjegli na područja NDH. Sredinom rujna N.O.F za Slovence- 
naseljence koji je djelovao u Sarajevu, u Nuzurovoj br. 7, poslao je dopis slovenskoj 
Delegaciji za repatrijaciju u Zagrebu da se za povratak iz Bosne prijavilo 1.690 Slovenaca te 
da su se do sredine rujna vratilo u Sloveniju 1.020 osoba, a ostalih 670 bili su Slovenci 
"starosjedioci" koji su zatražili da se presele, ali im to nije odmah omogućeno jer rade u 
državnim službama u Bosni i Hercegovini, a Narodna vlada Slovenije nije ih službeno 
pozvala."% Prvo su se vraćali oni koji su bili najlošijeg socijalnog statusa, osobito seljaci koji 
nisu dobili zemlju i posjed, a oni koji su imali posjede čekali su da se završi sa žetvom. 
Sporije su se repatrirali i Slovenci iz Slovenskog Primorja koji su prije rata došli na hrvatsko 
područje.?% Masovnije valovi repatrijacije Slovenaca završeni su do polovice listopada 1945., 
no, 1 tijekom studenog vraćali su se povratnici iz krajeva Like i Bosne i Hercegovine gdje se 
željeznički promet teže uspostavljao. U zadnjim valovima repatrijacije također su bili i brojni 
seljaci, osobito iz Hrvatske, kojima je dozvoljeno da dovrše zemljoradničke poslove i 
pospreme urod, a dio ih je sudjelovao u prvim radovima otklanjanja ratnih razaranja na 
područjima gdje su tijekom rata naseljeni.“ Krajem listopada Narodna vlada Slovenije 
odnosno Ministarstvo za socijalnu politiku raspravlja o mogućnosti raspuštanja slovenske 
delegacije u Zagrebu te da preostale poslove oko repatrijaciji preuzme, u dogovoru s 
Narodnom vladom Hrvatske, hrvatsko Ministarstvo za socijalnu politiku ili Slovensko društvo 


u Zagrebu, koje je od rujna 1 podmirivalo troškove rada slovenske Delegacije za 


55 ARS, DSNOS, Odsek za repatrijacijo Zagreb, kut. 982a, fascikl III, Seznam repatrircev preko Zagreba (15 
listova). 

506 ARS, DSNOS, Odsek za repatrijacjio Zagreb, kut. 977, br. 468/1945.; S. D. MILOŠEVIĆ, Izbeglice i 
preseljenici na teritoriji okupirane Jugoslavije 1941-1945., 364.; T. FERENC, Nacistična raznarodovalna 
politika v Sloveniji v letih 1941-1945, 413-4714., T. FERENC, Nacistička politika denacionalizacije u Sloveniji u 
godinama od 1941 do 1945, 411.; Ivica ŽNIDARŠIČ, Z javno besedo do pravic. Informativne konference za 
potrebe slovenskih izgnancev in drugih žrtev vojnega nasilja, Ljubljana 2000., 324.-325.; Spomini in pričevanja 
IL., 19. 

57 ARS, DSNOS, Odsek za repatrijacijo Zagreb, kut. 982a, omot 7, Dopis N.O.F.-a za Slovence-naseljence iz 
Sarajeva Delegaciji za repatrijacijo u Zagrebu od 18. rujna 1945. 

508 ARS, DSNOS, Odsek za repatrijacijo Zagreb, kut. 977, br. 468/1945. 

%% ARS, DSNOS, Odsek za repatrijacijo Zagreb, kut. 977, Dopis Delegacije za repatrijacijo Slovencev s Hrvaške 
Ministarstvu za socialno politiko, Oddelek za notranjo repartijacijo od 6. studenog 1945. 

repatrijaciju.*!" Predsjedništvo Narodne vlade Hrvatske odaslalo je okružnicu 19. kolovoza 
1945. svim Narodnim odborima da "izbjeglice i naseljenici" mogu ponijeti hranu i predmete 
stečene vlastitim radom ukoliko im je to potrebno za uzdržavanje.?!! U rujnu 1945. je 
slovenska delegacija za repatrijaciju u Zagrebu nudila Ministarstvu za socijalnu politiku u 
Ljubljani da mogu posredovati u koloniziranju Slovenaca u Vojvodini.*!* Slovenci povratnici 
iz Hrvatske i Bosne donosili su kune u Sloveniju te se od ministra za Federalnu Sloveniju, 
Edvarda Kocbeka, tražio naputak o uvjetima promjene valute, odnosno što se povratnici 
moraju priložiti osim propusnica koje su im izdavane kod povratak u Sloveniju. Slovenska 
delegacija koja je djelovala u Zagrebu u studenom 1945. tražila je podršku Ministarstva za 
socijalnu politiku Narodne vlade Slovenije da se arhivsko gradivo Državnog ravnateljstva za 
ponovu NDH, a koje se odnosi na Slovence i Srbe, izdvoji i da ga preuzmu slovenske vlast 
odnosno slovenskom Ministarstvu za socijalnu politiku koje bi onda odvojilo ono što se 
odnosi na Slovence, a dio koji se odnosi na Srbe bi dali njihovoj nadležnoj instituciji.?!“ 
Poznato je da se na području Srbije za repatrijaciju u Sloveniju javilo 14.000 Slovenaca 1 od 
toga polovica su bili Slovenci doseljeni u Srbiju prije Drugog svjetskog rata.*!* Oko 30.000 
Slovenaca koji su bili naseljeni prije Drugog svjetskog rata na hrvatskom području također su 
se javljali za repatrijaciju, no, o kojem broju osobo radilo nema podataka. Od te skupine 
Slovenaca, oni koji su bili iz Slovenskog Primorja nisu se još niti mogli repatrirati 1945. zbog 
"tršćanske krize".*!* Nekoliko svećenika Ljubljanske nadbiskupije koji su bili prihvaćeni i 
namješteni u Đakovačkoj biskupiji su, što zbog loše materijalne situacije u bivšim slovenskim 
župama ili zbog bolesti, izrazili želju za ostankom, no, đakovački biskup Akšamović nije to 
dopustio uz objašnjenje da Ljubljanska biskupija oskudijeva u svećenstvu.?!7 

Svi Slovenci povratnici raseljeni tijekom rata vraćali su se svoje domove fizički, 


moralno i materijalno iscrpljeni životom u progonstvu, osobito oni koji su bili zatočeni u 


510 ARS, DSNOS, Odsek za repatrijacijo Zagreb, kut. 977, Dopis Narodne vlade Slovenije, Šefa kabineta pri 
ministru za socialano politiko Delegaciji za repatrijacijo Slovencev iz Hrvatske od 22. listopada 1945. 

SU ARS, DSNOS, Odsek za repatrijacijo Zagreb, kut. 977, br. 727/45. 

512 ARS, DSNOS, Odsek za repatrijacijo, kut. 977, Delegacija za repatrijacijo Slovencev s Hrvaškega 
Ministarstvu za socijalno politiko u Ljubljani od 14. rujna 1945. 

513 ARS, DSNOS, Odsek za repatrijacijo Zagreb, kut. 977, br. 268/45. 

314 ARS, DSNOS, Odsek za repatrijacijo, kut. 977, Dopis Ministarstvu za socijalno politiko Narodne vlade 
Slovenije Delegacija za repatrijacijo Slovencev s Hrvaškega od 16. studenog 1945. 

515 1, ŽNIDARŠIČ, Z javno besedo do pravic. Informativne konference za potrebe slovenskih izgnancev in drugih 
žrtev vojnega nasilja, 324. 

316 ARS, DSNOS, Odsek za repatrijacijo Zagreb, kut. 977, Delegacija za repatrijacijo Slovencev s Hrvaškega, br. 
709/45. od 28. rujna 1945. 

517 G. GRBEŠIĆ, "Prihvat prognanih slovenskih svećenika u Đakovačkoj i srijemskoj biskupiji 1941. godine", 
149. 

raznim logorima, a naporni povratak opustošenim kućama odvijao se razorenim 
prometnicima, često bez dovoljno hrane i odjeće. 

Broj Slovenaca na području NDH bio je znatno veći od broja od oko 10.000 koji se 
najčešće pojavljuje i koji je točan uz napomenu da se radi o "legalno useljenim" Slovencima 
prema dogovoru Trećeg Reicha i NDH o "razmjeni stanovništva". 

U svom dopisu od 9. srpnja 1945. Delegacija za repartijacijo Slovencev iz Hrvaškega 
poslala je tražene podatke Odjelu za vraćanje izbjeglica (repatrijaciju) Predsjedništva Narodne 
vlade Hrvatske o brojčanom stanju Slovenaca temeljenom na podacima Odbora za slovenske 
naseljenike koji je djelovao tijekom rata pri Ravnateljstvu za podržavljeni imetak i podacima 
SCK-a u čijim je kartotekama bilo 16.541 Slovenaca i taj broj obuhvaćao je samo one koji su 
obratili navedenim institucijama. U dopisu je navedeno da još treba tome dodati "svojevoljno" 
iseljene Slovence kao i one koji su "uslijed fašističkog terora Nijemaca, Talijana ili Mađara" 
izbjegli na područje NDH te da bi računajući sve navedene kategorije broj Slovenaca za 
repatrijaciju bio oko 35.000. Napomenuto je da je prije rata na zagrebačkom području živjelo 
mnogo Slovenaca te da bi vjerojatno i jedan dio njih došao u obzir za repatrijaciju kao i 
Slovenci Primorci s područja Trsta, Gorice, Tržiča i dr. koji su također bili na hrvatskom 
području. Stvarno brojčano stanje Slovenaca na hrvatskom i bosanskohercegovačkom 
području bilo je teško utvrditi jer se stanovništvo uslijed ratnih operacija neprekidno selilo.*!? 
Ista Delegacija u rujnu 1945. iznijela je podatak da je na području NDH početkom rata bilo 
između 30.000 do 35.000 Slovenaca koji su tu preseljeni ili su sami izbjegli 1 približno isti bio 


je broj Slovenaca koji su na to područje doselili prije Drugog svjetskog rata.?!? 


kk 


U literaturi postoje manja odstupanja u broju legalno iseljenih Slovenaca na područje 
NDH, no, ne tako velikih kao u procjenama ili zamagljivanjima ukupnog broja Slovenaca, bez 
"starosjedilaca", na području NDH. U literaturi se najčešće navodi da je oko 10.000 
Slovenaca doseljeno na područje NDH.??" Prema podacima predstavnika NDH pri Štabu za 


preseljavanje u Mariboru do 29. rujna 1941. preseljeno je sa slovenskog područja 10.200 do 


318 ARS, DSNOS, Odsek za repatrijacijo Zagreb, kut. 977, br. 468/45. 

319 ARS, DSNOS, Odsek za repatrijacijo Zagreb, kut. 977, Dopis Delegacije za repatrijaciju Slovencev s 
Hrvaškega Ministarstvu za socijalno politiko v Ljubljani od 28. rujna 1945., br. 709/45. i Dopis Delegacije za 
repatrijaciju Slovencev s Hrvaškega Ministarstvu socijalne politike, Odelenju za repatrijaciju u Beogradu od 12. 
listopada 1945., br. 718/45. 

5% T, FERENC, Nacistična raznarodovalna politika v Sloveniji v letih 1941-1945, 289., 437.; T. FERENC, 
Nacistička politika denacionalizacije u Sloveniji u godinama od 1941 do 1945, 255., 379.; S. D. MILOŠEVIĆ, 
Izbeglice i preseljenici na teritoriji okupirane Jugoslavije 1941-1945.; I. ŽNIDARŠIČ, Z javno besedo do 
pravic. Informativne konference za potrebe slovenskih izgnancev in drugih žrtev vojnega nasilja, 99.; Slovenska 
novejša zgodovina: Od programa Zedinjena Slovenija do mednarodnega priznanja Republike Slovenije 1848- 
1992, 587. 

10.342 osoba na područje NDH."?! Prema podacima Državnog ravnateljstva za ponovu u 
jesen 1941. na području NDH bilo između 8.446 1 8.892 slovenska doseljenika. Prema 
Državnoj komisiji za utvrđivanje ratnih zloćina okupatora i njihovih pomagača oko 7.000 
Slovenaca iseljeno je u Srbiju i 12.000 u Hrvatsku (NDH) do listopada 1941., kada otpočinju 
masovnija otpremanja slovenskog stanovništvo na područje Trećeg Reicha, posebice Šleziju, 
jer je tamo bila potreba za radnom snagom.??? U svom dopisu Ministarstvu socijalne politike, 
Odelenju za repatrijaciju u Beogradu, Delegacija za repatrijacijo Slovencev s Hrvaškega u 
listopadu 1945. dostavila je i popis slovenskih useljenika po mjestima u Hrvatskoj i Bosni 1 
Hercegovini, a koji je sačinjen prema spisima Državnog ravnateljstva za ponovu. Prema tom 
popisu na navedenom području naseljeno je 10.950 Slovenaca 1 u taj broj nisu bile uračunate 
brojne izbjeglice.*?? 

Ukupan broj Slovenaca na području NDH, do rujna 1941., bez "starosjedilaca", 
spominje se na konferenciji održanoj u Zagrebu u rujna 1941. gdje se govori o 27.140 osoba, 
računajući i 500 Slovenaca koji su došli iz Srbiju u NDH.** Zbog velikog priliva 
"ilegalno/dobrovoljno" useljenih Slovenaca koji su zapravo bili izbjeglice, MUP NDH je u 
listopadu 1941. napravio popis Slovenaca na području NDH koji su došli poslije 10. travnja 
1941., a prema tom popisu bilo ih je 19.304. Ovaj broj zasigurno je nepotpun jer se zbog 
ratnih okolnosti popisi u brojnim kotarevima nisu niti mogli napraviti ili su bili nepotpuni, a 
pojedina kotarska predstojništva nisu shvatila iz naputka koga popisom obuhvatiti, da li samo 
one koji su sami izbjegli ili popisati sve, odnosno i one koji su useljeni organiziranim 
transportima.” U literaturi nailazimo i na nešto drukčiji podatak o broju doseljenih 
Slovenaca na području NDH, a radi se ukupno o 26.541 osoba s područja Slovenije odnosno 
organizirano je preseljeno 9.341 osoba, a dobrovoljno 17.000 osoba.??$ 

U poslijeratnoj "vanjskoj" kolonizaciji tijekom koje su naseljavani Vojvodina i Baranja 
slovensko stanovništvo dolazilo je na područje Vojvodine, ali ne i Baranje.??" 

U poslijeratnoj Jugoslaviji 7. srpnja bio je nacionalni praznik, Dan izbjeglica, jer tada je 


otišao prvi transport Slovenaca u Srbiju gdje ih je preseljeno oko 7.000. Otpočelo se i s 


521 T, FERENC, Nacistična raznarodovalna politika v Sloveniji v letih 1941-1945, 289.; T. FERENC, Nacistička 
politika denacionalizacije u Sloveniji u godinama od 1941 do 1945, 255.; S. D. MILOŠEVIĆ, Izbeglice i 
preseljenici na teritoriji okupirane Jugoslavije 1941-1945., 42. 

52 S, D. MILOŠEVIĆ, Izbeglice i preseljenici na teritoriji okupirane Jugoslavije 1941-1945., 154., 341. 

53 ARS, DSNOS, Odsek za repatrijacijo Zagreb, kut. 977, Seznam useljencev na Hrvaško v letu 1941-1942 
glasom spisov urada "Ponova", 12. listopada 1945. 

524 S, D. MILOŠEVIĆ, Izbeglice i preseljenici na teritoriji okupirane Jugoslavije 1941-1945., 341. 

55 HDA, MUP NDH, I-A, 1828/1942. od 23. ožujka 1942. 

526 M. MILIĆ, "Plansko i nasilno raseljavanje Jugoslovena tokom drugog svetskog rata", 427. 

527 Zdenko ČEPIČ, Agrarna reforma in kolonizacija v Sloveniji (1945-1948), Maribor 1995., 201.-237. 

"bratimljenjem" općina, Organizacija udruženog rada i mjesnih zajednica Slovenija i Srbije, a 
od 1961. krenuo je i "Vlak Bratstva-jedinstva" iz Slovenije u Srbiju kojim su slovenski 
iseljenici/prognanici posjećivali mjesta u kojima su boravili tijekom Drugog svjetskog rata.??? 
S Hrvatskom i Bosnom gdje je tijekom rata useljeno ili je izbjeglo između 25.00 1 30.000 


Slovenaca, pretežno na hrvatsko područje, takvih primjera nije bilo. 


Migracije židovskog stanovništva 
na hrvatskom području tijekom Drugog svjetskoga rata i poraća 


Prije nego li je Drugi svjetski rat postao stvarnost u Jugoslaviji na njenom su području 
utočište pronašli brojni europski Židovi i to u manjoj mjeri kao mjesto za ostanak nego 
većinom kao mjesto tranzita prema Palestini, sigurnijim europskim i prekomorskim 
zemljama. Zagrebačka Židovska općina je pružala logističku podršku za približno 55.000 
Židova koji su većinom bili iz srednjoeuropskih zemalja i Trećeg Reicha. Uskoro je i 
jugoslavensko područje postalo nesigurno za židovsko stanovništvo koje je onda iznalazilo 
pojedinačne i skupne načine da se domognu hrvatskog obalnoga područja koje je u 
novonastaloj NDH dijelom anektirano, dijelom okupirano od Kraljevine Italije. Tražilo se 
utočište i u Ljubljani, na Apeninskom poluotoku, Crnoj Gori, Mađarskoj, Bugarskoj, Albaniji, 
Švicarskoj, Portugalu i Španjolskoj. Preko Biskupske konferencije traženo je, s raznih mjesta, 
da se s Židovima "čovječnije postupa", a iznesen je i prijedlog da se katolički Episkopat 
zauzme kod Sv. Stolice da se pokrštenim Židovima pribave vize za južnoameričke države.” 
Iako je Kraljevina Italija još 1938. donijela rasne zakone odnos prema domaćim i 
izbjeglim Židovima u Italiji, kao i onima koji su živjeli ili su izbjegli na područja koja je 
Italija okupirala, bio je utemeljen na oblicima diskriminacije koji nisu imali namjeru progona 
i fizičkog uništenja.% Talijanske vlasti su takva stav uz dodatne političke razloge posebice na 


okupiranim područjima NDH pokazivale distanciranjem pa i izravnim suprotstavljanjem 


528 S, D. MILOŠEVIĆ, Izbeglice i preseljenici na teritoriji okupirane Jugoslavije 1941-1945., 313., bilj. 221. 

NEDOMAČKI, Slavko GOLDSTEIN, "Savez jevrejskih opština Jugoslavije", Židovi na tlu Jugoslavije, Zagreb 

Židova u Zagrebu i Hrvatskoj, Zagreb 1998., 21.; Vera DOJČ, "100 godina organiziranog rada židovskih žena u 
Zagrebu", 200 godina Židova u Zagrebu, Zagreb 1988., 58.-60.; Grgo GRBEŠIĆ, "Prijelazi Židova u katoličku 
crkvu u Đakovačkoj i srijemskoj biskupiji od 1941. do 1945.", Croatica Christiana Periodica, vol. 52, Zagreb 

masovnim progonima i uništavanju Židova. No bilo je i slučajeva da su lokalne fašističke 
novine objavljivali antisemitske natpise i rasturale protužidovske letke, a i slučajeva da su 
predstavnici talijanskih vlasti pokazali netrpeljivost prema Židovima, primjerice u Provinciji 
Rijeci je prefekt Teste židovske izbjeglice vratio na područje NDH, vraćeni su također i 
izbjegli Židovi sa Sušaka, a zapovjednik talijanskog V korpusa namjeravao je židovske 
izbjeglice vratiti u NDH, ali ga je spriječilo zapovjedništvo Druge armije. Takvih primjera 
bilo je i na području Kotorske provincije."?! 

Odlazak na dalmatinsku obalu na početku rata pokazalo se dobrom odlukom za Židove 
kad je manji broj odlučnijih i materijalno osiguranih Židovi izbjegao na to područje, jer 
namjere Talijana vezane za istočnu obalu Jadrana bile su poznate i očite. Računalo se na blaži 
odnos Talijana kao i na to da je to područje pružalo veće mogućnosti za daljnje emigriranje. 
Potkraj srpnja i početkom kolovoza 1941. veće skupine Židova iz unutrašnjosti počinju 
dolaziti na Sušak, u Kraljevicu i Crikvenicu jer je talijanska vojska u prvoj polovici rujan 
1941. preuzela vlast u tzv. Drugoj zoni, a to je značilo da su cijeli Gorski kotar i Hrvatskoj 
primorje, iako u sastavu NDH, bili pod talijanskom vlašću. U rujnu 1941. židovske izbjeglice 
osnovale su i Predstavništvo Židova izbjeglica u Crikvenici i brinuli se oko smještaja i 
prehrane izbjeglica. Pomoć im je pružalo i domaće hrvatskoj stanovništvo.?** U kolovozu 
1941. u jednom izvješću talijanskih karabinjera na Sušaku navedeno je da se na talijansko- 
hrvatskoj granici pojačalo tajno prelaženje židovskih obitelji te da vlasti NDH podržavaju to 
iseljavanje i izdaju isprave za emigriranje, a ti ljudi su u najvećem broju opljačkani. 
Naglašava se da talijanske vlasti prisiljavaju one koji nemaju sredstva na povratak, a bogatima 
dopuštaju ostanak." O ponašanju talijanskih vlasti prema Židovima na Sušaku govori se u 
promemoriji organizacije židovskih izbjeglica u Italiji, Izaslanstva za potporu emigrantima 
(Delagazione assistenza emigranti/DELASEM ), s kraja kolovoza ili početka rujna 1941., u 
kojoj navodi da je u Sušaku preko 400 popisanih izbjeglih Židova i još toliko onih koji se boje 
prijaviti. Također se navodi da izbjeglica ima i na Krku i da im "sve nedostaje", uz napomenu 
da su vlasti stotinjak izbjeglica i odbile, da su uhitili izaslanika riječkog rabina Otta Dutscha, 
kako prenosi novac za izbjeglice te potom uhitili rabina pri čemu je izvršen pretres židovske 


općine, a mnoštvo dokumenata je zaplijenjeno. Kvestura u Rijeci odlučila je te izbjeglice 

vratiti na područje NDH. U hrvatskoj historiografiji do 1990. o ovome se slučaju pisalo na 
nepravedan način u knjizi Sušak i Rijeka u NOB, na što je upozorio M. Sobolevski, navodi se 
da je nekoliko stotina Srba i Židova našlo utočište na Sušaku računajući na rodoljublje 
Sušačana te da su se Židovi "bolje snalazili i imali bolje veze".** Kakva je bila sudbina te 
velike skupine izbjeglica na Sušaku ne zna se u potpunosti, no, zabilježeno je prebacivanje 
Židova od strane talijanskih vlasti na područje NDH. U listopadu 1941. Ravnateljstvo 
ustaškog redarstva obavijestilo Židovsku općinu u Zagrebu da je sa Sušaka u Crikvenicu 
prebačen 51 Židov i da nemaju sredstva za uzdržavanje te da se zagrebačka židovska općina 
pobrine za njih. U to vrijeme povećavao se broj Židova koji su sa Sušaka dolazili u 
Crikvenicu, gdje ih je bilo oko 600."?? 

U Zagrebu je i tijekom rata nastavio s radom portugalski počasni konzulat koji je 
zastupao i interese Brazila. Dugogodišnji počasni konzul i dalje je ostao Aleksandar Ehrmann, 
ugledni Židov, industrijalac i mecena, koji je nastojao, koliko je bilo moguće, izdavati vize za 
Portugal i tako omogućiti jednom broju Židova da emigriraju i spase se. Za njega se zauzeo 
Pavelić tražeći da se prema njemu ophode kao s predstavnikom Portugala u NDH.?*$ 

I kasnije tijekom 1942. većinom se s područja NDH bježalo prema talijanskoj 
okupacijskoj zoni uz jadransku obalu i u dio Slovenije kojeg su anektirali Talijani. Židovi su 
kao odredište birali i Mađarsku, Bugarsku i područja koje je anektirala Mađarska. Veliki je 
broj Židova iz NDH krajem 1941. i početkom 1942. bježao u Međimurje i unutrašnjost 
Mađarske gdje nisu imali politički azil nego su se skrivali ili s lažnim dokumentima 
dokazivali zavičajnost u Mađarskoj.“ Krajem srpnja 1941. Židovski odsjek Ravnateljstva 
ustaškog redarstva i druge institucije u Zagrebu počele su dijeliti propusnice za putovanja za 
Židove i to do jedne granične postaje te su oni trebali ilegalno prijeći u Italiju ili Mađarsku, a 
što je značilo kakvu takvu sigurnosti i mogućnost lakšeg daljnjeg emigriranja. Uvjet im je bio 
da su platili nametnutu im kontribuciju i iznos jednogodišnjeg poreza kojeg je morala plaćati 
židovska općina. Putne isprave nabavljale su se rjeđe legalnim, većinom ilegalnim putem i u 


pravilu su krivotvorene i plaćane novcem ili drugim vrijednostima.?** U Drugu talijansku 

okupacijsku zonu (zona B) bila je lakše prebjeći jer formalno to je područja bilo u granicama 
NDH i nije trebala putovnica nego samo propusnica koja se lakše krivotvorila. Dio mladih 
osječkih Židova upravo su uspjeli pobjeći na taj način u Crikvenicu i Novi Vinodolski jer im 
je za putovanje trebala samo propusnica koje su dobivali od Židovskog odsjeka Ravnateljstva 
ustaškog redarstva. Bilo je i slučajeva da se u automobilima s diplomatskim oznakama 
prebacivalo na područje anektirano od Talijana. Jedan od načina legalnog odlaska na to 
područje bilo je 1 izdavanje uvjerenja za potrebu liječenja na moru temeljem kojih su se 
dobivale propusnice. O tome se vodila i prepiska Liječničke komore u Zagrebu i Židovskog 
odsjeka Ravnateljstva ustaškog redarstva i upozoreno je da se izdaje veliki broj tih liječničkih 
potvrda, pogotovo Židovima te da će biti kažnjeni oni koji to rade bez osnove. Sakupljanje 
kontribucije i udovoljavanje nameta koje je NDH odredila Židovima otvaralo je mogućnost 
dobivanje putovnica i propusnica što je omogućilo spas jednom broju Židova. Tijekom 1941. i 
1942. stotinjak osječkih Židova izbjeglo iz grada s pravim ili krivotvorenim propusnicama ili 
ilegalno i to na područje pod talijanskom okupacijom.** Od lipnja 1941. talijanske vlasti su 
otežavale dolazak Židova, no ipak je tijekom 1942. znatna broj Židova pod lažnim imenima 
stizao u Crikvenicu i Novi Vinodolski. Tu su se skrivali kod poznanika, prijatelja i nežidovske 
rodbine.**! 

Poslanstvo Kraljevine Italije u Zagrebu "verbalnom notom" zamolilo je Ministarstvo 
vanjskih poslova NDH (MVP NDH) da oni kod nadležnih institucija zatraže da se ne dopusti 
iseljavanje Židova u Dalmaciju i "pokrajinu Kotor" o čemu je 8. kolovoza 1941. obaviješten i 
MUP NDH. Tražilo se da se razmotri i mogućnost povratka onih koji su izbjegli na što je 
MVP NDH odgovorilo da "smatra" da će ovi Židovi biti konfinirani u druge dijelove Italije te 
da su te osobe "emigranti i izbjeglice" koji su zemlju napustili bez odobrenja iznoseći velike 
količine vrijednosti te da su se time ogriješili o zakone i da će u slučaju povratka biti izloženi 
"strogom postupku". Talijani su tada tražili druga rješenja kako iz "talijanske Dalmacije" 
udaljiti Srbe i Židove koji tamo dolaze iz NDH i iz drugih država te su tražili od Nijemaca da 


ih smjeste u Srbiju. Nijemci su to odbili uz obrazloženje da to ne mogu u tom trenutku 

provesti. Stoga je talijanska vlada odlučila sve "nepoželjne elemente" prebaciti u logore u 
Italiji.?2 

MUP NDH objavio je 11. kolovoza 1941. upute državnim institucijama o iseljavanju i 
useljavanju Židova u kojoj se kaže da se spriječi iseljavanje kao i vraćanje Židova u NDH. 

Oko dolaska Židova na područje Hrvatskog primorja često se vodila rasprava između 
talijanskih vlasti i vlasti NDH. Na to područje prebjeglo je najmanje oko 1.300 Židova 
većinom iz središnje Hrvatske i Zagreba. Većina se sklonila u Crikvenicu, gdje je u jednom 
trenutku bilo oko 1.500 Židova, oko trećina stanovništva. Odlazilo se i u Novi Vinodolski, a 
manje skupine Židova dobile su dozvolu boravka u drugim mjestima zone B, u Bakru, 
Kraljevici, Senju, Hreljinu, Skradu, Moravicama i drugdje. Brojni su Židovi nastojali s 
područja Hrvatskog primorja, iz zone B prijeći u zonu A (Ljubljanska provincija) i u Italiju. 

Cijene propusnica na crnom tržištu su rasle i u pojedinim slučajevima "ucjenjivački" 
povećavane. Poslanstvo NDH u Rimu je početkom ožujka 1942. obavijestilo Ministarstvo 
vanjskih poslova Kraljevine Italije da se koriste lažne propusnice s imenima ljudi s 
anektiranog područja za prebacivanje Židova iz NDH, posebice iz Sarajeva u Split gdje 
postoji dobro organiziran skupina koja nabavlja isprave i vjerojatno je u sprezi s nekim 
talijanskim dužnosnikom. Jedna od mjera protiv Židova na području NDH bila je i njihovo 
iseljavanje u Srbiju što je predstojnik zbora RAVSIGUR-a, u lipnju 1941. dostavio 
zapovjedništvu oružničke pukovnije u Sarajevu, a morali su imati propusnicu koju su izdale 
vlasti NDH. *# 

Opasnost u kojoj su se Židovi nalazili pojačala je obiteljsku povezanost koja je 
olakšavala teške trenutke iskazivanjem velike požrtvovnosti i solidarnosti, no, ujedno je bila i 
otežavajuća okolnost jer su mlađi 1 odlučniji željeli pobjeći što je moglo dovesti ostatak 
obitelji u opasnost. Zdenko Levental svjedoči i o "ravnodušnosti" koja je na početku rata i 
nakon prvih represivnih mjera bio oblik "samozavaravanja" koje je otklanjalo paniku, ali 
ujedno imalo za posljedicu da brojni nisu iskoristili priliku i pobjegli.*** 

Državni podtajnik Martin Luther i načelnik Odjeljenja za Njemačku u Ministarstvu 
vanjskih poslova Trećega Reicha u Berlinu očitovali su se 24. srpnja 1942. o potpunoj 


spremnosti vlasti NDH da u dogovoru s Nijemcima izvrši "preseljenje" preostalih Židova, a 

kao smetnju naveli su talijanske vlasti jer su se brojni Židovi sklonili na područja pod 
njihovom kontrolom.**" U nekoliko navrata u odnosima Trećeg Reicha s NDH i Kraljevinom 
Italijom javljalo se i pitanje Židova na području NDH ili onih koji su s području NDH izbjegli 
gdje se kao rješenje pojavljivalo i "preseljenje" na Istok što je očito bio eufemizam za 
otpremanje u logore i "konačno rješenje" židovskog pitanja.*** U travnju 1943. njemačko 
veleposlanstvo u Zagrebu tražilo je da se i preostali Židovi uklone. Prema brzojavima 
savjetnika veleposlanstva Trećeg Reicha u Zagrebu Wagnera iz ožujka i travnja 1943. u 
Hrvatskoj je tada bilo još oko 2.000 Židova. U izvješću od 15. srpnja 1943. navodi da se u 
Hrvatskoj nalazi još 800 Židova i to žena i djece i predlagalo se da se "isele" na Istok. Do 
travnja 1944. još se rješavalo pitanje pojedinih Židova, a ti slučajevi "nisu bili malobrojni", 
kao što su bili Židovi kojima je priznato položaj "počasnih arijevaca" i onih iz miješanih 
brakova."? Nijemci su u više navrata pritiskali Talijane da im predaju izbjeglice i u tome je 
značajnu ulogu kao izaslanik Trećeg Reicha u Zagrebu Kasche.??" Vlasti NDH podržavale su 
njemačke prijedloge u rješavanju "židovskog pitanja" na svom području. NDH i Kraljevina 
Italija, uz brojna druga pitanja, razilazile su se i oko odnosa prema Židovima na anektiranom i 
okupiranom području.55! 

Vatikan je dobivao podatke o stanju u NDH preko svoga predstavnika Ramira 
Marconea, za kojeg je izaslanik Kraljevine Italije u Zagrebu Raffaele Casertano tvrdio da se 
tijekom kolovoza 1942. zalagao za Židove u NDH.** Početkom ožujka 1943. i nadbiskup 
Alojzije Stepinac se obratio Paveliću zbog "mjera terora" i "nezakonitog" istup protiv 
pravoslavnih Srba, Židova i Roma.’ Česti su bili upiti i izaslanstvu Kraljevine Jugoslavije u 
Vatikanu da za izbjegle Židove posreduje u raznim zemljama posebice južnoameričkim i da 
im se omogući odlazaka na to područje. Potraživanje novih jugoslavenskih putnih isprava za 
izbjeglice u Italiji išlo je preko Vatikana u Švicarsku u izaslanstvo u Bernu. Izaslanstva u 
Vatikanu i Bernu često su rješavala pitanja putnih isprava jer su izbjeglice imale razne isprave 
ili pak nisi imali nikakve isprave pa su im na osnovu raznih poznanstava 1 intervencija 


izdavali putovnice. Do sredine 1943. navedena su izaslanstva riješila više od dvije stotine 

takvih slučajeva. Bilo je slučajeva da su se ljudi obraćali i švicarskom izaslanstvu u Rimu 
koje je zastupalo interese jugoslavenske vlade. Zbog sve većeg izbjegličkog problema MVP 
Kraljevine Jugoslavije donio je 23. lipnja 1943. odluka da se svim državljanima bez obzira na 
vjeroispovijest daju putovnice i to ako se na taj način pomoglo da se sklone u inozemstvu. 
Međusaveznički komitet ili Komitete za smještaj savezničkih izbjeglica počeo je ozbiljnije 
razmatrati mogućnost smještaja jugoslavenskih izbjeglica iz Portugala i Španjolske u sjevernu 
Afriku oko Casablance što je nailazilo na američko odbijanje zbog blizine područja ratnih 
operacija.??4 

Zbog priljeva izbjeglica stranih državljana, ponajviše Židova, na područje Apeninskog 
poluotoka Talijani su osnovali logor za internaciju Ferramonti di Tarsia, u blizini grada 
Cosenza u močvarnom i malaričnom području. Logor je mogao primiti oko 3.000 osoba. No u 
logoru se nalazilo 3.823 zatočenika, od toga 3.682 Židova stranih državljana. U razdoblju 
između 1941.-1943. u logoru Ferramonti bilo je 853 Židova iz Jugoslavije i bili su najbrojnija 
skupina, a prema mjestu rođenja s područja NDH bilo je ih je iz Iloka, Karlovca, Mostara, 
Osijeka, Požege, Sarajeva, Šibenika, Splita, sa Sušaka, iz Šida, Tuzle, Trnove, Tršća, 
Vinkovaca, Vodica, Zagreba i Zemuna. Zatočenici su dobivali pomoć iz nekoliko izvora, a 
najznačajniju pomoć pružao je DELASEM. U logoru Ferramonti, uza sve nedaće, zabilježeno 
je 37 smrtnih slučajeva u tri godine. Mnogo teži uvjeti bili su o ostalim logorima u Italiji u 
gdje su bili ostali jugoslavenski zatočenici. U logor Ferramonti ušli su 14. rujna 1943. 
pripadnici 8. britanske armije, a do tada se veliki broj zatočnika razbježao jer su prijetili 
zračni napadi Angloamerikanaca. Početkom studenoga u logoru se još uvijek nalazilo oko 
1.200 Židova, a među njima bilo je oko 280 jugoslavenskih Židova."?? 

Molbe izaslanstvu Kraljevine Jugoslavije u Vatikanu za pomoć bile su česte tijekom 
1942. kada je broj interniraca s jugoslavenskog prostora bio u porastu. Izaslanstvo je 
početkom proljeća 1942. uspjelo dodijeliti skromna sredstva pojedinim izbjeglicama pa se 
izaslanstvo obratilo za pomoć Državnom tajništvu Sv. Stolice za pomoć jugoslavenskim 
internircima u logoru Ferramonti. Pomoć je bila potrebna i skupinama koje su živjele kao 
slobodni civilni internirci u "slobodnoj konfinaciji". Što znači da su živjeli u gradovima i 
selima pod nadzorom i dva puta tjedno su se javljali mjesnoj policijskoj postaji i imali su 
ograničeno kretanje. Nikola Moscatello, savjetnik jugoslavenskog poslanstva u Vatikanu, u 


travnju 1943. pisao je Ministarstvu vanjskih poslova Kraljevine Jugoslavije da ti slobodni 

internirci teško žive kao uostalom i domaće stanovništvo samo su oni u još težem položaju jer 
ne govore talijanski jezik, imaju ograničeno kretnje i nemaju pravo raditi tako da su 
prepušteni oskudnoj pomoći vlade, a rijetki sretnici imaju rođake koji im mogu slati pomoć. 
Izaslanstvo u Vatikanu je tajnim kanalima preko katoličke crkve slalo skromnu materijalnu 
pomoć za u rasponu od 300 — 600 lira židovskim izbjeglicama iz Jugoslavije. Moscatello je 
pisao u listopadu 1942. izaslanstvu u Bernu u kojem je rekao da se za jugoslavenske internirce 
"mojsijeve vjere" brine ovdašnja židovska organizacija (DELASEM) te da je izaslanstvo u 
vezi s njima. Moscatello je preporučio jugoslavenskom Ministarstvu vanjskih poslova da se 
prilikom dodjeljivanja pomoći jugoslavenskim internircima u Italiji ne treba praviti razlika na 
osnovu ideološke i političke opredijeljenosti. Vatikana u veljači 1943. obavijestilo je 
jugoslavensko izaslanstvo u Vatikanu da je papa nudi 240.000 lira za pomoć žrtvama rata 
posebice internircima. Moscatello je upozorio vatikansko državno tajništvo da se osobe koje 
doturaju pomoć internircima izlažu opasnosti da ih talijanske vlasti ako ih uhvate s većom 
količinom novca optuže za suradnju s neprijateljem te da je sigurnije da to obave crkvene 
osobe. Jugoslavensko poslanstvo slalo je 30.000 lira DELASEM-u koje su korištene za 
pomoć Židovima u Dalmaciji, a ostala sredstva prikupljena su od židovskih općina u Italiji. 
Preko švicarskog izaslanstva u Italiji jugoslavensko poslanstvo je još oko 80.000 lira davalo 
židovskim internircima u Italiji. Tajnik jugoslavenskog izaslanstva pri Vatikanu Lukić i 
savjetnik Moscatello iznijeli su zapažanje da su zbog toga internirci Židovi u boljem položaju 
od drugih jugoslavenskih interniraca što je Moscatello obrazložio da nemaju dobre veze s 
njima 1 da talijanske vlasti puno gore odnose prema njima. Preko DELASEM-a jugoslavensko 
izaslanstvo dobilo je prijedlog JOINT-a da daju mjesečni iznos koji bi pomogao 
jugoslavenskim, poljskim i čehoslovačkim Židovima da iz Italije emigriraju u Južnu Ameriku. 
No zbog stroge zabrane američkog Tressaury Departmenta da se sredstva stave na 
raspolaganje Italiji kao neprijateljskoj državi predloženo je da jugoslavenska vlada imenuje 
povjerljivu osobu koja će u Buenos Airesu od JOINT-a dobivati novac i raspolagati njime 
prema uputama DELASEM-a. Novac bi se utrošio za dobivanje viza te za pomoć osobama 
koje ostaju u internaciji u Italiji, Dalmaciji i Albaniji. No bilo je među židovskim 
izbjeglicama iz Jugoslaviji i imućnih koji su imali novac u američkim, britanskim i 
palestinskim bankama, a koji je bio blokiran te se tražilo da jugoslavenska vlada zauzme oko 


mogućnosti deblokade dijela novca kojeg bi dobila neka vladina institucija i zatim davala 

novac prema potrebi jer je to značilo 1 rasterećivanje vlade od trošenja novca za manji broj 
izbjeglica.??9 

U rujnu 1941. kada su Talijani proveli reokupaciju Druge zone na dubrovačkom 
području nalazilo oko 1. 200 Židova pretežno izbjeglica." U jesen 1941 već se broj 
izbjeglica popeo na 1.600, a sljedeće 1942. bilo ih je iz raznih europskih zemalja oko 1.800.558 
U svibnju 1941. iz prepiske zagrebačke i dubrovačke židovske općine vidljivo je da se na 
području NDH u jedanaest "skupnih boravišta" nalazilo 1.800 židovskih izbjeglica te je na 
dubrovački općinu prebačena skrb za 117 stranih Židova koji su iz Samobora prebačeni u 
Sarajevo, potom u Mostar i na kraju u Gacko.??? U Makarskoj su se nalazili privremeni logori 
za Židove iz srednjeeuropskih zemalja o kojima je skrbila židovska općina u Splitu.?9% 

Talijanske vojne vlasti 29. studenog 1941. predale su dva Židova izbjeglice vlastima 
NDH koji su izvedeni pred prijeki kao "Židovi marksisti" i jer su "psovali poglavnika". 
Predstavnik NDH pri zapovjedništvu Druge talijanske armije tražio je početkom siječnja 
1942. da se "odstrane" svi Židovi iz Mostara gdje ih je bilo oko 400 kao i iz Dubrovnika 
optužujući ih za protuhrvatsko i protuosovinsko djelovanje. Prozvao ih je za "raskoš" i 
"besposlenost" te da optužio da svojim novcem uzrokuju poskupljenje osnovnih životnih 
namirnica. Talijanski odgovor je bio da se ne mogu protiv njih poduzimati "mjere općeg 
značenja" već da se mora utvrditi osoba i nedjelo koje je počinila te da će u tom slučaju 
poduzeti "stroge mjere". U veljači 1942. MUP NDH imao je podatke da je tijekom siječanja u 
Mostar stiglo još 116 židovskih izbjeglica i da im je broj porastao sada na 500. U lipnju 1942. 
Talijani su saznali da postoji navodno nekakav "dogovor" Trećeg Reicha i NDH da se Židovi 
s područja NDH deportiraju na okupirana sovjetska područja. To se trebalo odnositi i na 
Židove s mostarskog područja što su Talijani smatrali izravnim kršenjem njihovog nadleštva u 


Drugoj zoni. Memorandumom od 28. srpnja 1942. osobni tajnik Ministra vanjskih poslova 

Kraljevine Italije Lanza d'Ajeta potvrdio je stajalište da se takve namjere ne mogu provesti na 
područjima pod talijanskom okupacijom.?$! 

Predstavnici vlasti NDH utvrdili su da je krajem 1941. u Crikvenici bilo 950 Židova u 
"povlaštenom položaju" jer su talijanske vlasti prema njima blagonaklone, a da se Židovi 
"upravo drsko" ponašaju prema "našim ljudima".?$2 U Crikvenici su talijanske vlasti tiskale i 
letak namijenjen židovskim izbjeglicama, naime prijepis talijanskog letka, kojim pozivaju da 
ne stvaraju "incidente", da budu "skromni" prema stanovništvu, da se ne odijevaju "napadno", 
da ne "vode luksuz", da budu "neupadljivi" 1 da misle na one koji pate i ne uživaju "sreću 
slobode". U Crikvenici je krajem ljeta 1942. bilo 610 židovskih izbjeglica, a uz odobrenje 
Talijana u Novi Vinodol je 22. listopada 1942. stigla skupina od 22 Židova stranih državljana, 
uglavnom rođenih u Austriji i Njemačkoj. Povjerenik NDH kod Druge talijanske armije 
ponovno je u veljači 1942. protestirao zbog židovske protuhrvatske promidžbe, a Talijani su 
tražili da im moraju dostaviti konkretne dokaze. Upozoravali su i na činjenicu da u Crikvenici 
ima 1.000 židovskih izbjeglica te da je potrebno zbog "sigurnosnih razloga" udaljiti ih iz 
Druge zone. U travnju 1942. predstavnici vlasti NDH izvješćuju Ustaški stožer da se među 
Židovima u Crikvenici i Novom Vinodolskom širi "komunistička i četnička promidžba". 
Početkom svibnja 1942. talijanski brigadni general u Novom Vinodolskom izdao je naredbu 
da se zabranjuje daljnji dolazak Židova u obalni pojas iz unutrašnjosti NDH pod prijetnjom da 
će vratiti i one koji imaju propusnicu.?% 

Sredinom prosinca 1942. povodom nadolazećih božićnih blagdana general Amico 
zapovjednik divizije "Marche" izjavio je da se Židovi moraju "ostaviti mirnim“ u njihovom 
svakodnevnom poslu ako "ne uznemiruju" i nisu "opasni za opću stvar". Odbio je traženje 
Vlasti NDH da se "odstrane" Židovi s područja Hrvatskog primorja, Mostara i Dubrovnika. 
Bastianini guverner Dalmacije u srpnju 1942. obavijestio je MVP o masovnim dolasku 
Židova u Split, a talijansko izaslanstvo u Zagrebu izvijestilo je krajem srpnja 1942. da se u 
Splitu nalazi oko 1.500 izbjeglih Židova te da ih nemaju gdje smjestiti. Sabirni logoru u Italiji 
su već bili popunjeni, kao i sabirna mjesta u II talijanskoj okupacijskoj zoni te su predlagali da 
se u dogovoru sa Superslodom ustroji novi logor u II zoni. Načelnik stožera talijanske Druge 


armije 28. listopada 1942. naredio je da se Židovi u talijanskoj okupacijskoj zoni popišu i 

otpreme u logore." Stoga su početkom studenoga 1942. počela masovna prikupljanja 
židovskih izbjeglica u Hrvatskom primorju i Gorskom kotaru i otpremanja u logor u 
Kraljevici.$" Jugoslavensko izaslanstvo u Vatikanu 14. studenoga 1942. dobilo je obavijest 
od Državnog tajništva Svete Stolice da je 1.700 Židova prebačeno u Kraljevicu/Campo 
concentramento Porto Re.?% 

Split je od travnja do srpnja 1941. bio utočište za oko 8.000 izbjeglica pa tako i za 
Židove koji su iz kontinentalnog dijela tražili spas na područjima pod talijanskom upravom. 
Veći dio tih izbjeglih osoba, osobito Srba, nakon izbijanje ustanka vraća se pretežito na 
područje sjeverne Dalmacije koje je zahvaćeno pobunom, a Židovi su i dalje ostali u Splitu jer 
nije bilo uvjeta za njihov povratak, a tamo su bili sigurni od progona. Pri Židovskoj općini u 
Splitu postojao je i Emigrantski odbor kojeg su sačinjavali predstavnici splitske židovske 
općine i predstavnici izbjeglica, a na čelu odbora bio je Splićanin Viktor/Vittorio Morpurgo, 
koji je bio nositelj organiziranja pomoći izbjeglicama osobito po pitanju ostvarivanja 
kontakata s židovskim organizacijama koje su im materijalno pomagale.?$" Vrlo značajno bilo 
i pružanje podataka o osobama koje su uspjele prebjeći pa su tako obavijestili i obitelj Altarac 
iz Osijeka u srpnju 1942. o obitelji Musafija iz Sarajeva koji su se sklonili u Split. Splitska 
Židovska općina posredovala je i u ishođenju isprava, preko DELASEM-a, za odlazak preko 
Španjolske ili Turske, u neku od zemalja Južne ili Srednje Amerike.?%% Početkom travnja 
1942. splitska Židovska općina se brinula za 350 izbjeglica u gradu kao i izbjeglice u Veloj 
Luci na Korčuli. Emigrantski odbor pri Židovskoj općini u Splitu djelovao je do početka rujna 
1943. kada je Italija kapitulirala. Židovska općina u Splitu je preko JOINT-a i DELASEM-e 
kao i Crvenog križa dobivala pomoć za uzdržavanje židovskih izbjeglica u Splitu." Prvo 
veće rasterećivanje Splita od mnogobrojnih izbjeglica Židova izvela je talijanska vlast u 
kolovozu i rujnu 1941. kada je skupina od oko 700 izbjeglica prebacila na otok Korčulu, u 
grad Korčulu oko 400 izbjeglica i Vela Luku 300 izbjeglica, u statusu "slobodne 


konfinacije". Prema popisu izbjeglica kojeg su napravile talijanske vlasti oko 1.931 izbjeglica 

Židova, većinom bivših jugoslavenskih državljana, a manji broj bio je iz europskih zemalja, 
bilo je u nekoliko navrata prebačeno do kraja 1941. na Korčulu. Korčulanski hotelijer 
Andreis ponudio je za smještaj hotele, a što su internirci plaćali. Rat je na otoku zatekao i 
nekoliko Židova koji su bili u židovskoj ribarskoj školi u kojoj su se pripremali za odlazak u 
Palestinu. Nakon prvih akcija partizana u Splitu protiv talijanskih vlasti Židovima na Korčuli 
uvedena je cjelodnevna zabrana kretanja. Već u prosincu 1941. prva skupina od oko 100 
Židova prebačena je u Modenu. U Korčuli je djelovala i privremena židovska općina koja je 
preko židovske splitske općine dobivala pomoć DELASEM-a. Dio se Židova povezao s 
pripadnicima korčulanskih partizana, a dio ih se priključio IX dalmatinskoj diviziji. Za 
odmazdu što je napadnuta talijanska vojarna u Vela Luci Talijani su strijeljali 3 Židova. Bilo 
je primjera i da su Talijani kao taoce uzimali mlađe židovske izbjeglice. Tijekom 1943. dio 
mlađe populacije židovskih izbjeglica pristupio je partizanima, a veći dio pripremao se za 
evakuaciju preko Visa za južnu Italiju. Posljednja skupina napustila je Korčulu u prosincu 
1943.571 

Dana 16. lipnja 1942. Židovska općina u Splitu obratila se dubrovačkoj židovskoj općini 
da je DELASEM iz Italije poslao naputak da Židovi ne moraju prelaziti iz zonu II na 
anektirano područje zbog bojazni da će ih vratiti u NDH jer je DELASEM u Rimu dobio 
garancije da do toga neće doći. Ako se takvo što dogodi o takvim slučajevima odmah treba 
prikupiti podatke i proslijediti ih u Italiju. U kolovozu 1942. dio židovskih izbjeglica iz 
prenapučenog Splita poslan je u Dubrovnik što je opet izazvalo negodovanje vlasti NDH jer u 
Dubrovniku vladaju teške prehrambene prilike te se opetovano žale na promidžbu koju rade 
Židovi. Dnevno izvješće Odsjeka za romanske zemlje MVP NDH s nadnevkom 22. kolovoz 
1942. spominje da se uspjelo u povratu jednog broja izbjeglica nazad u Split, no već u 
izvještaju od 28. kolovoza govori se da Superslod ne želi zadržati Židove hrvatske državljane 
u Splitu. Na Braču, u Supetru, Sumartinu, Postirama i Bolu bilo je smješteno više od 200 
izbjeglih Židova koji su do rujna 1942. bili u Kninu i Drnišu, a manji broj ih je stigao i iz 
Splita. Na Hvaru, u gradu Hvaru, Starom Gradu i Jelsi bilo je smještano oko 400 izbjeglih 
Židova iz Mostar i Sarajeva koji su prije toga bili u Metkoviću. U gradu Hvaru bili su 
smješteni u nekoliko hotelskih zgrada. Početkom rujan 1942. jugoslavensko izaslanstvo u 


Vatikanu dobilo je dopis u kojem talijanska židovska zajednica traži pomoć jer više nisu u 

mogućnosti snositi mjesečne troškove od 30.000 lira za židovske izbjeglice u Splitu. No 
odgovor Moscatella iz izaslanstva bio je da ne mogu bez suglasnosti vlade ništa poduzeti." ? 

Početkom studenoga 1942. komanda VI talijanske armije osnovala je u okolici 
Dubrovnika nekoliko posebnih "logora" za oko 1.800 Židova u hotelima Kupari, Vreg u 
Dubrovniku i Gružu te Grand hotelu na Lopudu. U Kuparima su bili smješteni izbjegli strani 
Židovi iz logora u Mostaru. Zagrebačka židovska općina brinula se za izbjeglice iz Austrije, 
Poljske i Čehoslovačke koji su iz Samobora početkom rata izbjegli u Čapljinu, a u jesen 1942. 
su ih talijanske vlasti smjestile u Kuparima. Premještaj židovskih izbjeglica je zgotovljen do 
31. prosinca 1942.573 

Pojedini izvori navode da je krajem 1942. u Italiji bilo internirano 5.636 Židova sa 
stranim državljanstvom i onih bez državljanstva, zatim 2.139 Židova zatočenih u 
koncentracijskim logorima od toga se za 337 navodi da su jugoslavenski i 37 hrvatski te je još 
3.497 Židova živjelo u mjestima određenim za internaciju i među njima je bilo 999 
jugoslavenskih i 486 hrvatskih. Ako je načelo razvrstavanja bilo državljanstvo odnosno 
isprave moguće da je u jugoslavenskoj skupini bilo i Židova s područja Hrvatske i Bosne i 
Hercegovine. Prema podacima iznesenim na skupštini DELASEMA krajem studenog 1942. s 
jugoslavenskog područja došlo je oko 3.250 Židova (među njima bilo je i Židova izbjeglih iz 
drugih europskih zemlja), a u taj broj nisu bili uračunati oni koji su "izravno" iz Zagreba došli 
na talijansko područje.?* Tijekom zime 1942./43. u talijanskim logorima bilo je 2.661 Židov 
od kojih je 893 imalo pravo na talijansko državljanstvo prema procjeni i naputku Ministarstva 
vanjskih poslova Kraljevine Italije, 283 ih je bilo državljana raznih europski zemalja, 1.484 
osobe najveći broj s područja NDH nije imao državljanstvo, odnosno mogli su dokazati 
državljanstvo Kraljevine Jugoslavije kojeg nisu priznavale talijanske vlasti. Izbjeglice u 
Crikvenici, njih 1.172 bile su pod upravom V korpusa Druge armije, pod upravom XVIII 
korpusa bilo je 615 izbjeglica na Braču i Hvaru te 874 židovske izbjeglice na području 


Dubrovnika i okolice bili su pod upravom VI korpusa talijanske vojske.*" Vrlo je bila 

zapažena i ohrabrujuća akcija prebacivanje židovske djece u Nonatole kraj Modene i u Tursku 
u čemu je također imala svoj udio i ŽO u Splitu.?"6 

Strah izbjeglih Židova na talijanskom području da će nakon sloma Musolinija biti 
predani Nijemcima ponukao je jugoslavenske predstavnike da ako ne uspiju preko Vatikana 
pokušaju od švicarske vlade tražiti da primi izbjeglice, uz potvrdu vlade da će izbjeglice 
poslije oslobođenja biti vraćeni u Jugoslaviju te da će ih za boravka u Švicarskoj financirati 
američke židovske organizacije. Tajnik Svjetskog židovskog kongresa obratio se 19. srpnja 
1943. vatikanskom predstavniku u Londonu upozorivši ga na pogoršanje vojnog položaja 
Italije u ratu, a time i Židova na njihovom području. Radilo se o 20.000 domaćih i izbjeglih 
Židova u Italiji te posebice na 5.200 Židova koji su se nalazili u Kraljevici, Splitu, Korčuli, 
Kuparima i Dubrovniku. Tražio je da se prebace na jug Italije i na taj se način spase od 
progona i smrti. Bojazan od protjerivanja stranaca iz Italije iskazivala je i jugoslavenske vlada 
te je u lipnju 1943. tražila pomoć u Vatikanu i u Švicarskoj u slučaju da dođe do protjerivanja. 
Moscatello je u prvim mjesecima 1943. izvijestio vladu u Londonu da su Židovi iz Dalmacije 
koji su sebi osigurali odlazak iz Italije dobivali talijansku izlaznu vizu, ali da se 
"principijelno" od početka 1943. ne dozvoljava izlazak iz zemlje muškarcima od 18 do 55 
godina. Napomenuo je da su u neposrednoj opasnosti oni Židovi koji se nalaze u Splitu i 
Kraljevici te da bi njih trebalo prebaciti u Italiju te naveo da je intervenirao kod Svete Stolice 
s "izvjesnim uspjehom".?"" U ožujku 1943. Isak Alakalaj, vrhovni rabin Jugoslavije koji je 
emigrirao u SAD, tražio je od tamošnjeg nuncija Svete Stolice da Vatikan uzme pod svoju 
zaštitu jugoslavenske Židove koji su našli utočište na Apeninskom poluotoku kao i na 
područjima koje je Italija okupirala. Predložio je jugoslavenskoj vladi u izbjeglištvu da i oni 
zatraže pomoć od Vatikana 1 drugih "respektabilnih vlada" za smještaj tih ljudi u Palestinu, 
Keniju, Paragvaj, Meksiko i neke druge južnoameričke zemlje." Zabrinutost zbog 
najavljivanog protjerivanja stranaca iz Italije iskazali su i jugoslavenski iseljenici u Palestini 
koji su u lipnju 1943. preko jugoslavenskog konzulata u Jeruzalemu tražili da se ti ljudi zbrinu 


i ukazali da je to moguće ukoliko jugoslavenska vlada bude jamčila da će nakon rata ti ljudi 

biti vraćeni u Jugoslaviju, a novac za uzdržavanje u izbjeglištvu pribavile bi američke 
židovske organizacije.?"? 

U razdoblju od kraja svibnja do sredine srpnja 1943. Židovi iz sabirnih logora na 
jadranskoj obali, osim Židova s Korčule, bili su prebačeni u logor na Rabu. Emigrantski odbor 
ŽO u Splitu uzeo je učešća i u ovoj akciji. Prema dopisu koji su dobili iz Trsta s nadnevkom 
4. srpnju 1943., obaviješteni su da se upravo prebacuje 1.200 interniraca iz Kraljevice ta da ne 
mogu istovremeno prihvatiti još 500 izbjeglih Židova s Korčule.® Otok Rab bio je u I zoni, 
anektiranoj od Kraljevine Italije i nakon kapitulacije najveći broj ljudi se spasio. Uvjeti života 
u logoru na Rabu bio su znatno lošiji nego u prijašnjim logorima. U rapskim hotelima Adria i 
Imperial ustrojena je sanitetska služba koju su vodili uz veliki broj židovskih liječnika i 
talijanski liječnici jer je bio veliki broj oboljelih. U židovskom dijelu logora život su vodili 
internirci koji nisu išli na prisilni rad. Razlog treba tražiti u činjenici da osim što je među 
internircima bio veliki postotak djece mlađe od 15 godina i žena, a među odraslim 
muškarcima prevladavali su obrazovani i stručni ljudi s kojima su talijanske vlasti imali i 
planove da ih prebace u Italiju jer su potrebni za njihovu privredu. Talijanske vlasti 18. 
kolovoza 1943. zadužile stožer Druge armije da se u slučaju povlačenja talijanske vojske s 
Raba pobrine za sigurnost zatočenih Židova. Razlike u brojevima koje navode neki autori, 
primjerice Jaša Romano, koje govori o oko 3.500 oslobođenih iz logora na Rabu što bi trebalo 
odgovarati broju Židova koji su tamo prispjeli iz sabirnih logora na jadranskoj obali 
objašnjava se da Talijani namjerno nisu iskazivali pravi broj Židova s područja NDH ili 
popisom nisu bili obuhvaćeni oni koji su od ožujka do rujna dolazili u ovaj logor.**! U rujnu i 
listopadu 1943. poslanik Međunarodnog odbora Crvenog križa u NDH Julius Schmidlin u 
svojim izvješćima središnjici u Ženevi navodi da je na Rabu 3.000 do 4.000 interniraca 
većinom jugoslavenskih Židova iz raspuštenih logora u Dubrovniku i Kraljevici.?%* Talijanski 
izvori navode da je u "Židovskom logoru" na Rabu bilo između 2.400 i 2.500 interniraca, a 
kasnijim popisivanjima utvrđeno je da je preko 3.577 židovskih zatočenika spašeno na 


Rabu." Logor na Rabu osnovale su talijanske vlasti u ljeto 1942. i tamo je zatvarano 

pobunjeno stanovništvo iz Gorskog Kotara, Istre 1 Slovenije, a uvjeti u tomu logoru bili su 
znatno lošiji nego u onom dijelu gdje su bili zatočeni Židovi. Poslije kapitulacije Italije dio 
mlađe židovske populacije ustrojio je židovsku Rapsku brigadu koja je brojila 243 borca i 
ukupno 691 bivših židovskih zatočenika prišao partizanima. Žene s djecom i starije osobe 
prebačeni su na područja pod partizanskom vlašću u Liku te na Baniju i Kordun. U Italiju je 
otišlo oko 211 osoba gdje se većina i zadržala, s manji dio je dospio do jugoslavenskog 
izbjegličkog logora u El Shattu u blizini Kaira. Osobe koje su ostale na Rabu njih 204 završili 
su preko Rijeke i Trsta u Auschwitzu gdje su ih otpremile njemačke vlast kada su zauzele 


k.584 Hugo Wollner u pismo iz Topuskog 28. lipnja 1944. navodi da je oko 600 Židova s 


oto 
Raba otišlo u Bari, a preostalih 2.100 prebačeno je na područje pod vlašću partizana te da su 
se mlađi priključili partizanima dočim je oko 1.000 osoba većinom starci, žene i djeca 
raspoređeno po selima na području Slunja i Gline te da svi ono žele na neko sigurnije 
područje.** Jaša Romano navodi da je 1.800 osoba iz logora na Rabu prebačeno po naredbi 
Glavnog štaba Hrvatske na područje Slunja i Gline.??* 

Udruženje jugoslavenskih Židova u SAD obavijestilo je otpravnika izaslanstva 
Kraljevine Jugoslavije u Washingtonu Ivana Frangeša da su iz pisma H. Wollnera od 28. 
lipnja 1944. saznali o teškim uvjetima u kojima žive Židovi prebačeni s Raba na područje 
Slunja i Gline te zatražili njihovu evakuaciju u Italiju. Pavle Neuberger i Lujo Weismann, u 
ime Udruženja jugoslavenskih Židova iz New Yorka, obratili su se 28. rujna 1944. i Savi 
Kosanoviću, ministru socijalnog zdravlja jugoslavenske izbjegličke vlade, da se što žurnije 
pošalje pomoć tim ljudima i da se omogući njihovo prebacivanje u Bari.??" 

Predstavnika Svjetskog židovskog kongresa (SAK) proslijedio 26. listopada 1944. 
obavijest Međunarodnog komiteta za izbjeglice Udruženju Židova iz Jugoslavije u SAD da su 
jugoslavenski predstavnici započeli evakuaciju židovskih izbjeglica s područja koja su bila 
pod partizanskom vlašću u Italiju. Planiralo se prebaciti između 300 i 670 osoba, a prema 
nekim navodima prebačeno je 40 osoba. Kubowitzki se iznova 8. studenoga 1944. obratio 
jugoslavenskom otpravniku poslova u Washingtonu Ivanu Frangešu, i zatražio da se ubrza 


prebacivanje židovskih izbjeglica iz Topuskog. Židovske izbjeglice nastojale su preko 

britanske vojne misije koja je djelovalo pri Vrhovnom štabu ishoditi još u studenom 1943. da 
se najugroženiji među izbjeglicama prebace u Italiju. Do sustavnijeg prevoženja izbjeglica 
nije došlo iz više razloga, od strateških i vojnih do bojazni da se ne pojača već prisutna 
izbjeglička kriza na jugu Italije." 

Pad Musolinija dogodio se 25. srpnja 1943., a Italija je kapitulirala 9. rujna 1943. I prije 
tih događaja započela se dramatizirati situacija među izbjeglim Židovima, osobito na području 
gdje je osnovana Musolinijeva "Republika Salo" otkuda su domaći i izbjegli Židovi bježali 
prema jugu Italije ili prema strogo kontroliranoj granici Švicarske. Spas su tražili u skrivanju 
kao i priključivanju partizanima. Računalo se da se oko 8.000 Židova nalazi u Rimu, a u 
ostalom okupiranom dijelu Italije još oko 1.000 1 od toga jedna trećina ih je bila s 
jugoslavenskog područja. Na području sjeverne Italije koje su okupirali Nijemci vlasti 
talijanske Socijalne republike izručili su u razdoblju od jeseni 1943. do početka 1945. 6.851 
Židova, a od toga je bilo više od 2.000 stranih državljana među kojima je bilo i Židova s 
jugoslavenskog područja. Oko 250 zagrebačkih Židova koji su sklonili u Italiju, na području 
mjesta Aprice, uspjelo se u rujnu 1943. uz brojne poteškoće i fizičke napore prebaciti preko 
Alpa u Švicarsku. Izaslanik Momčilo Jurišić Šturm izvijestio je jugoslavensku emigrantsku 
vladu u srpnju 1943. o izvještaju švicarskih diplomata o stanju oko 5.000 jugoslavenskih 
Židova koji su u intemacije u Italiji u koncentracijskim logorima ili "prinudnim 
prihvatilištima". Većina ih je potrošila sredstva koja su ponijeli ili zaradili prodajom vrijednih 
stvari, a harale su među njima i bolesti osobito se povećava broj duševno oboljelih. Švicarci 
su predložili jugoslavenskoj vladi da preko američkih židovskih udruženja ili DELASEM-a 
uputi pomoć u Italiju što nije bilo ostvarivo s obzirom na odbijanje američkih vlasti da 
ostvaruje robonovčanu razmjena s neprijateljskim državama.??" 

Strah izbjeglih Židova na talijanskom području da će nakon sloma Musolinija biti 
predani Nijemcima ponukao je predstavnike emigrantske vlade da pokušaju preko Vatikana ili 
švicarske vlade tražiti pomoć u zbrinjavanju tih izbjeglica. Zalog je trebala biti garancija 
vlade u izbjeglištvu da će se izbjegli Židovi poslije oslobođenja vratiti u Jugoslaviju te da će 


ih za boravka u Švicarskoj financirati američke židovske organizacije. Tajnik Svjetskog 

židovskog kongresa Easterman obratio se 19. srpnja 1943. vatikanskom predstavniku u 
Londonu upozorivši ga na pogoršanje vojnog položaja Italije u ratu, a time i Židova na 
njihovom području. Radilo se o 20.000 domaćih i izbjeglih Židova u Italiji te posebice na 
5.200 Židova koji su se nalazili u Kraljevici, Splitu, Korčuli, Kuparima i Dubrovniku. Tražio 
je da se prebace na jug Italije i na taj se način spase od progone i smrti.??! Napredovanje 
zapadnih saveznika na apeninskom poluotoku značio je promjenu za židovske izbjeglice u 
Italiji gdje su osnovali i 1. prekomorsku partizansku brigadu, pojedinci su radili na različitim 
dužnostima u bazi NOVJ u Bariju. Liječnici i drugo zdravstveno osoblje uključili su se rad 
bolnica na oslobođenom talijanskom području. Zbog velikog priliva židovskih izbjeglica 
osnovana je u Bariju i Židovska općina te su od tamo pojedine skupine ljudi, posebice djeca, 
uspjele prebaciti u Palestinu." U jesen 1943. u Bariju se nalazilo oko 850 izbjeglih Židova 
od kojih je oko 500 bilo u logoru, a ostali u gradu. To su bili Židovi prebačeni s Korčule i iz 
Splita, a dio ih je došao i sa sjevera Italije. No prema kasnijim pokazateljima 1.181 Židova u 
Bariju čekalo je povratak u Jugoslaviju, a i drugdje je bilo manjih skupina Židova iz NDH. Na 
Korčuli je ostalo nešto Židova, na Visu ih je bilo oko 100 te je mogućnost da je židovskih 
izbjeglica bilo i na drugim otocima koji nisu evakuirani poslije kapitulacije Italije. U Rimu se 
do srpnja 1944. nalazilo 349 Židova s područja NDH koji su nastojali uz pomoć Vatikana 
prebaciti se u Španjolsku, a radio se od sefardskim Židovima jer iz dopisivanja Vatikana i 
jugoslavenskog izaslanstva vidi da su oni bili po "porijeklu i jeziku" iz Španjolske. Nakon 
vala odlaska na Apeninski poluotok izbjeglice su nakon kapitulacije Italije odlazile manje 
prema "zatvorenoj" Švicarskoj, a ponajviše prema Iberijskom poluotoku u Madrid, Lisabonu i 
Barcelonu gdje se mali broj zadržao do kraja rat. Većina je uspjela otići preko Atlantika.*?* 
Švicarska je bila poželjno utočište brojnim europskim Židovima pa tako i 
jugoslavenskim, no strogo čuvana granica kao i prekobrojne izbjeglice razlog je što brojni 
nisu uspjeli bilo legalnim ili ilegalnim putem izbjeći u tu zemlju. Prve jugoslavenske 
izbjeglice u Švicarskoj bile su isprva rijetki bjegunci iz njemačkim zarobljeničkih logora koji 
su uz poprilične problem uspijevali dobiti status slobodnih interniraca u Švicarskoj. Drugu 
skupinu su činile su civilne osobe kojih je do kraj rata na švicarskom području bilo 2.013, a 


među njima prevladavale su židovske izbjeglice. Jugoslavensko kulturno društvo "Omanut" 

čije je sjedište bilo u Zagrebu od početka 1941. imalo je neku vrstu svoje ispostave u Zurichu, 
a osnovao ju je Marko Rothmüller član ciriške opere i jedan od osnivača zagrebačkog 
Omanuta. Oko toga društva okupljali su se židovski građanski intelektualci izbjegli u 
Švicarsku. Zabilježeno je u prepisci jugoslavenskih predstavnika u Bernu i Ženevi da su 
sredinom 1941. izbjegli Židovi u Italiji te s istočne obale Jadrana tražili mogućnost da dođu u 
Švicarski i preko nje otputuju u SAD." Švicarska je pobjedom nacionalsocijalizma u 
Njemačkoj postala odredište za brojne židovske izbjeglice kao 1 neistomišljenike 
nacionalsocijalista. Azil su dobili tek malobrojni i politika zatvorenih granica bila je osobito 
strogo provođena od kolovoza 1942. pa do 1944. Izbjeglice koje su boravile u Švicarskoj bile 
su u većini smješteni u sabirnim i radnim logorima. Omekšavanje granica, politike i odnosa 
prema izbjeglicama posljedica su realne procjene 1944. da Treći Reich neminovno gubi rat. S 
njihovih državnih granica je vraćena 9.751 osoba.?%* O stanju u švicarskim logorima izvijestio 
je 11. listopada 1942. Ministarstvo vanjskih poslova NDH generalni konzul NDH u 
Švicarskoj. Naveo je da su brojne izbjeglice došle u Švicarsku sa željom da preko Portugala 
odu preko Atlantika i napomenu da su brojni napustili Švicarsku prisilno. Prema njegovim 
navodima broj izbjeglica u Švicarskoj se povećao na 11.800 u listopadu 1942.27 

Kao izbjeglica u Švicarsku iz Italije došao je i Aleksandar Licht, vođa cionističkog 
pokreta u Jugoslaviji koji je uskoro postao službeni predstavnik jugoslavenske emigrantske 
vlade pri Židovskoj agenciji (Jews Agency) i Svjetskom židovskom kongresu (World Jewish 
Congress). Licht se potužio početkom 1944. na Švicarsko udruženje za židovske izbjeglice 
(Swiss Association for Jewish Refugees) koje nije željelo uspostaviti kontakt s predstavnicima 
izbjeglih Židova s jugoslavenskog područja. Licht je postao središnja osoba u Švicarskoj koja 
se skrbila za pomoć židovskim izbjeglicama tijekom rata kao 1 za vrijeme poslijeratne 
repatrijacije. U studenom 1943. iz Zagreba je u Ženevu prebjegao i tajnik zagrebačke 
židovske općine Aleksandar Klein i odmah se po dolasku uključio pružanje pomoći 
internircima u Švicarskoj povezujući se s židovskim organizacijama HIAS-om i HICEM- 


om.??8 

Izbjeglice u Švicarskoj koje su bile s jugoslavenskog područja dijelile su se na one koje 
su lijevo orijentirane i one "građanske" orijentacije što se odnosilo i na jugoslavensku 
židovsku populaciju. Podijele među izbjeglicama koje su prije imale vjerski karakter sada su 
dobile politički i ideološki predznak, jedni su bili uz Komitet narodnog oslobođenja 
Jugoslavije u inostranstvu u kojem su djelovali oni koju su bili članovi KPJ, a drugi su bili uz 
izaslanstvo Kraljevine Jugoslavije. To će kasnije biti važno za odluku vratiti se u zemlju 
poslije rata ili ne. Većina se odlučila na odlazak u Palestinu i SAD pa se prema nekim 
procjenama samo petina židovskih izbjeglica vratila u Jugoslaviju. Oko 300 izbjeglih Židova s 
jugoslavenskog područja uz nekoliko stotina izbjeglica raznih nacionalnosti odlučilo se za 
ostanak u Švicarskoj i od 7. ožujka 1947, dobili su pravo stalnog azila. 

Međunarodni komitet Crvenog križa svoju je djelatnost prema mogućnostima usmjerio 
na pomoć Židovima u NDH koju su dobivali preko predstavništva JOINT-a u Budimpešti. 
Ministarstvo financija NDH odobrilo je u tri navrata, u ljeto 1941., u siječnju i travnju 1942., 
put tajniku zagrebačke židovske općine Aleksandru Kleinu i potpredsjedniku Dragutinu 
Rosenbergu da otputuju u Budimpeštu. Dogovor je bio da će NDH "odmrznuti" židovsku 
imovinu u visini od 2.000,000 kuna za mjesečno uzdržavanje židovske općine, a zauzvrat su 
tržili da od JOINT-a dobiju dvostruko veći iznos u devizama jer vlast nije raspolagala s 
dovoljnom količinom. Iz Budimpešte su mogli poslati tijekom 1942. protuvrijednost od oko 
2.000 dolara i u nekoliko navrata manje iznose. Kako sredstva nisu bila dovoljna za 
pokrivanje niti trećine najnužnijih potreba, Zagrebačka općina se obratila Alfredu 
Silberscheinu koji je bio čelna osoba RELICO-a (Relief Committie for the War-Striken 
Jewish Population) sa sjedištem u Ženevi i potom su preko jednog švicarskog poslovnog 
čovjeka, nekoga Hokeya, slali pomoć Židovima u Zagrebu. Saly Mayer iz JOINT-ovog 
predstavništva u Švicarskoj potaknuo je Međunarodni Crveni križ da pošalje svog 
predstavnika u NDH što su oni učinili krajem 1943. poslavši Julia Schmidlina koji je bio sin 
prvog izaslanika Švicarske u NDH. Njegovom intervencijom iz zatvora je izvučeno 
rukovodstvo zagrebačke židovske općine. Osobito je jak pritisak s njemačke strane vršio 
Kaltenbrunner da se ovo puštanje opozove, no, to se ipak nije dogodilo. J. Schmidlin napustio 
je Zagreb 5. ožujka 1945.9% 

Prolazna odredišta židovskih izbjeglica na putu prema prekooceanskim zemljama bile su 


Španjolska i Portugal stoga su izaslanici Kraljevine Jugoslavije u Madridu i Lisabonu 

raspoloživom materijalnim sredstvima i posredovanjem u sređivanju putnih isprava pomagali 
izbjeglicama. Tijekom proljeća i ljeta 1942. u Madridu se nalazila veća skupina Židova s 
područja NDH i interniraca iz Italije za koje je izaslanik Kraljevine Jugoslavije sređivao vize i 
druge isprave. Ostalo je zabilježeno da je za šest židovskih obitelji uspio ishoditi dozvolu 
privremenog boravka u Španjolskoj. Kako je broj izbjeglica rastao španjolske vlasti postale su 
strože u dodjeljivanju dozvole boravka pa su zaprijetili da će ih zatvoriti u logore. Uz brojne 
zavrzlame vezane uz papirologiju izaslanik Kraljevine Jugoslavije, uspio je ishoditi da se 
onima kojima je najviše prijetilo protjerivanje iz Španjolske odobri odlazak u Veliku 
Britaniju. Juraj Krnjević je u svom pismu predsjedniku vlade Slobodanu Jovanoviću u srpnju 
1942. zatražio da se za oko 30 židovskih izbjeglica koje se nalaze u Španjolskoj i Portugalu 
zatraži preko diplomatskih veza da im se produži boravak dok ne dobiju odobrenje za ulaz u 
koju od prekomorskih zemalja. Prijedlog je prihvaćen. Izaslanik Kraljevine Jugoslavije u 
Madridu Višacki upozorio je da postoji problem i u samim izbjeglicama koje žele isključivo u 
SAD te da su neki i dvadeset puta mijenjali iskaz o tome kamo žele i da bi sve to moglo 
dovesti do toga da im se sva "vrata zatvore" ili da ih španjolske vlasti protjeraju. U listopadu 
1942. Višacki je obavijestio vladu u Londonu da će skupina od oko 50 osoba doći iz Italije u 
Madrid, no da talijanske vlasti sada više ne dozvoljavaju putovanjem avionom kao do sada pa 
će morati vlakom preko višijevske Francuske što može biti opasno za njih. Putovanje 
avionom iz Rima s urednim dokumentima neke od južnoameričkih država bila je sreća samo 
dijela židovskih izbjeglica iz Jugoslavije koji su dolazili u Madrid ili Lisabon u drugoj 
polovici 1941. i tijekom 1942. U Portugalu je općenito bio bolji položaj židovskih izbjeglica 
jer su tamo bila smještena predstavništva važnijih svjetskih židovskih organizacija koje su 
pružale pomoć (JOINT, RELICO i dr.) kao humanitarni rad portugalskih židovskih institucija. 
Jugoslavenska vlada u studenom 1942. tražila je od Britanaca da jednoj skupini 
jugoslavenskih židovskih izbjeglica odobre odlazak u Britansku Gvajanu uz garanciju 
jugoslavenskih vlasti da će poslije rata omogućiti im povratak u zemlju. 

Veliki problem izbjeglica općenito pa i u Madridu bio je nedostatak novca i uz to 
nedostatna sredstva jugoslavenskih izaslanstva za izdašnijom pomoći, a oskudijevali su i oni 
koji su imali novac u britanskim i američkim bankama jer su britanske i američke vlasti 
stavile pod strogi nadzor ta sredstva. Tijekom 1943. nastavlja se dolazak izbjeglica na 


Iberijski poluotoka ponajviše interniraca iz Italije i manji broj iz Francuske gdje su njemačke 

vlasti strogo kontrolirale granicu. Izaslanstva u Madridu i Lisabonu nastojala su pomoći 
izbjeglim Židovima. One izbjeglice koje su uspjele dobiti dokumente većinom su odlazile u 
Paragvaj, Urugvaj, Argentinu, Ekvador, Venezuelu, a njihov namjera je bila iz tih odredišta 
doći do SAD.? 

Carigrad je zbog neutralnog položaja kojeg je imala Turska tijekom rata bio centar gdje 
su kolale i razmjenjivale informacije, a bio je i mjesto s kojeg su se na legalan 1 ilegalan način 
židovske izbjeglice prebacivale posredstvom nekoliko židovskih organizacija s Balkana u 
Palestinu. Stoga su i članovi Glavnog odbora Jugoslavenske židovske zajednice koji su bili u 
inostranstvu odlučili zatražiti pomoć od predstavništva Kraljevine Jugoslavije u Carigradu da 
im pomogne oko dolaska čovjeka koji bi sakupljao podatke o sudbini Židova koji su ostali u 
zemlji i pomagao onima koji su uspjeli pobjeći. Taj posao dodijeljen je Martinu Weltmannu 
(Meir Weltmann-Tuval) koji je za boravka u Jugoslaviji bio vrlo aktivan u židovskim i 
cionističkim organizacijama, a iselio je u Palestinu u prosincu 1939.6% Nakon nekoliko 
mjeseci diplomatskih napora oko dobivanja dokumenta koji bi turskoj strani bili 
MVP Kraljevine Jugoslavije uvjerivši Turke da je misija dio međunarodne akcije spašavanja 
Židova koju provode Židovska agencija, Međunarodni Crveni križ i Vatikan. Weltmann je 
dobio jugoslavensku diplomatsku putovnicu i stigao u Carigrad 6. svibnja 1943., gdje je 14. 
svibnja uspio osigurati 1.000 certifikata za useljavanje u Palestinu.$%* 

U veljači 1943. jugoslavensko predstavništvo u Jeruzalemu obavijestilo je vladu da 
pristiže sve veći broj upita izbjeglih Židova s Korčule te iz provincija Modena i Vizenca da 
im se omogući odlazak u Palestinu jer strahuju da će ih talijanske vlasti predati Nijemcima. 
Vlada u izbjeglištvu krajem 1942. upoznala je britansku stranu o ovim molbama i zatražila da 
se tim ljudima pomogne. Weltmann je u proljeće 1943. predano radio na rješavanju pitanja 
židovskih izbjeglica na područjima koje kontroliraju Talijana dobivajući podatke da se 
situacija pogoršava da se civilni internirci šalju i logore spomenuvši Kraljevicu i Ferramonti 
te da DELASEM nema dostatno sredstava da pomaže izbjeglicama. Predložio je da se 1 dalje 
preko Sv. Stolice 1 jugoslavenskog poslanstva pomaže židovskim izbjeglicama u Splitu, 
Dubrovniku, Kraljevici, Crikvenici, na Korčuli i Hvaru te na Apeninskom poluotoku i 


brojnim talijanskim mjestima koje je Weltmann poimenično naveo. Internirci na Korčuli 

preko odvjetnika Arenrija obavijestili su ambasadu u Ankari da brojne izbjeglice žele putne 
isprave i vizu za Palestinu. Prilagali su razne dokumente kojima su dokazivali jugoslavensko 
državljanstvo kao što su iskaznice Državnim željeznica, fakulteta, odvjetničkih komora, 
Udruženja rezervnih oficira i sl. Weltmann je u svom predanom radu iznalazi i pomalo 
nerealna rješenje. Predlagao je razmjenu ovih izbjeglica za talijanske državljane koji su 
zatočeni kod Britanaca. Weltmann je napominjao vladi u nadi da se što više založi da većina 
tih izbjeglica obrazovana te da bi se njihove intelektualne sposobnosti mogle staviti na 
raspolaganje "kralju 1 otadžbini". U svibnju 1943. preko Weltmanna diplomatsko 
predstavništvo u Turskoj o vijesti da će se preostali Židovi iz NDH, iz Zagreba i drugih 
gradova otpremiti negdje u "nepoznato" vjerojatno u Poljsku. Isti izvor dojavio je Weltmannu 
da se još oko 3.000 Židova nalazi na području NDH, na "ograničenoj slobodi" i najvećim 
dijelom u logoru Jasenovac. Weltmann je napomenuo da je odmah tražio od Chaima Barlas da 
preko apostolskog nuncija u Carigradu Giuseppea Angela Roncalllija, kasnije papa Ivan 
XXIII, zatraži intervenciju Svete Stolice u Zagrebu. Kako se Barlas trenutno nije nalazio u 
Carigradu savjetovao je Weltmannu da s Marijom Bauer koja je od ranije živjela u Carigradu, 
inače rođena u Vinkovcima, ode Ronccaliju zatražiti pomoć. Uskoro se Weltmann javio s 
novima informacijama koje je dobio neposredno iz Zagreb te iz izvora iz Mađarske da su 
zagrebački Židovi deportirani i da vjerojatno nalaze u logoru Jasenovac ili Stara Gradiška. 
Tražio je od Vatikana da što žurnije intervenira u korist "naše nesretne braće" prije nego budu 
deportirani u Poljsku ili negdje drugdje. Također je naveo da se skupina djece i odraslih 
uspjela prebaciti u Mađarsku i da treba od Vatikana i dalje tražiti da se Židovi s područja 
NDH prebacuju u Mađarsku. Weltmann je također upozorio da će Židovska agencija preuzeti 
ne samo djecu nego i odrasle i otpremiti ih u Palestinu. Weltmann je još u nekoliko navrata 
odlazio vatikanskim predstavnicima u Carigradu tražeći pomoć da se zaustavi deportiranje 
Židova s područja NDH jer je smatrao da bi njihovo zadržavanje na području NDH, i u 
logorima, dalo više prilike za preživljavanje i nastavak akcije za njihovo spašavanje." 
Weltmann je zatražio 1 od vrhovnog rabina Palestine Isaaka Halevi Herzoga da i on zatražio 
pomoć Vatikana u zaštiti Židova na području NDH. Weltmann je ocjenjivao da je zalaganjem 


Kraljevske vlade kod Vatikana i Foreign Officea kao i svim drugim zalaganjima koji su bili 

usmjereni prema Vatikanu ipak imali uspjeha i nadam se će se još ljudi spasiti od "sigurne i 
tragične propasti". Weltmann je preko Židovske agencije uspio namaknuti sredstva za 
prijevoz izbjeglica iz Italije i tražio je pomoć jugoslavenske vlade da pri ishođenju dozvole od 
Britanca za prijevoz izbjeglica brodovima. Sredinom kolovoza 1943. Weltmann je poslao 
vladi popise s imenima 236 osoba kojima su osigurani certifikati za useljavanje u Palestinu te 
i dva popisa sa 272 imena židovske djece koja su se nalazila u logorima na Rabu, u Kraljevici, 
i drugdje u Dalmaciji, Splitu, na Braču, na Korčuli i na Hvaru te u Italiji. Također je dobio 
informaciju iz Nonatole i Vela Luke od Aleksadra Lichta i Gjure Marbergera da onim još 
nemaju službenu potvrdu o certifikatima za useljenje u Palestinu te stoga Weltmann traži od 
jugoslavenske vlade da traže o Britanca da obavijeste Švicarce o certifikatima. Posljednji 
Weltmannov izvještaj jugoslavenskoj emigrantskoj vladi u kojem sažima rezultate svoje 
višemjesečne akcije spašavanja Židova nije pronađen. U tom zadnjem razdoblju prema nekim 
drugim pokazateljima najviše bavio izvlačenjem djece iz Italije i Dalmacije i vjerojatno je u 
Carigradu ostao do listopada 1943. Početkom studenog 1943. Josip Milhoffer iz Barija pisao 
je Weltmannu u Jeruzalem da izbjeglice stižu preko Jadranskog mora i ostalih dijelova Italije 
na jug Italije gdje su saveznici. Napomenuo je da je došla skupina od 600 židovskih izbjeglice 
iz Splita, djeca, žene i starci te da internirci u Vela Luci čekaju certifikate kako bi mogli 
otputovati. Turska je bila mjesto djelovanja i Ire Hirschmanna koji je bio predstavnik 
američkog War Refugee Boarda i upućen u Ankaru da tamo radi od 26. veljače do 8. travnja 
1944. na spašavanju Židova iz balkanskih zemlja. O njegovoj djelatnosti vladu je izvijestio 
Yugoslav Jewish Representative Committee iz New Yorka 1 predložili su da surađuje s 
Hirschamom i rabinom Herzogom koji je preko Turske radio na spašavanju Židova. Izrazili su 
nadu da će se otvoriti mogućnost za slanje pomoći preko Turske zatočenicima u logorima 
nakon što je Međunarodni Crveni križ obavijestio ambasadu u Londonu da će kontrolirati 
pošiljke za logore na području NDH. Weltmann je bio uporan da se nešto učini za Židove u 
NDH, a prema njegovom izvješću iz lipnja 1943. jugoslavenskom izaslaniku Šumenkoviću, 
intervencijom Vatikana i zagrebačkog nadbiskupa Stepinca ipak se nešto postignuto. Puštena 
je oko 20 osoba od toga desetoro djece koji su stigli u Budimpeštu predvođeni Dragutinom 
Ašerom i Ivom Davidovićem.""8 U svibnju 1942. na popisu je bilo 86 djece i 9 pratitelja, no 
zbog administrativnih problema krenulo se tek 7. veljače 1943. s 11 djece, a stigli su u 


Palestinu 23. veljače 1943. U spašavanju ove skupine zagrebačke židovske djece posredovala 

je Marija Bauer, koja je pomogla da se djeca preko Carigrada prebace u Palestinu. 


Weltmann je imao plan da se što više Židova izvuče s područja NDH u Mađarsku gdje bi se 
zadržali dok ne dobiju dokumente za odlazak u Palestinu. Nakon prve skupine Židova koja je 
došla u Budimpeštu očekivao je još manjih skupina. Weltmann je zahvalio predstavnicima 
Vatikana na pomoći te je zatražio od nadbiskupa Stepinca da upotrebi svoj utjecaj 1 nastavi 
pomagati preostalim članovima židovske zajednice u NDH, posebice u nastojanjima da 
napuste zemlju i odu u Mađarsku i Italiju od kuda bi emigrirali prema Palestini i neutralnim 
zemljama. Židovi s jugoslavenskog područja dolazili su u manjem broju i do Kaira kao 
polazišta za daljnju emigraciju, posebice od 1943. kada se tamo prebacila jugoslavenska 
izbjeglička vlada. Bliski istok nije bio mjesto pogodno za zadržavanje izbjeglica ne samo 
zbog zamršenih političkih odnosa Britanca i Arapa 1 stalne napetosti oko Palestine nego i 
zbog činjenica da vojne vlasti nisu željele dodatni "teret" pa su izbjeglice, i one s 
jugoslavenskog područja, otpremane na jug Afrike u Južnoafričku uniju (Južnoafrička 
Republika).$!9 Židovske organizacije u Palestinu neprekidno su od početka ratnih sukoba 
dobivali podatke o masovnim progonima i ubijanju Židova i te su podatke slale savezničkim 
vladama 1 svjetskim humanitarnim organizacijama, no kako navode neki autori izostala je 
"odgovarajuća reakcija". Skupina palestinskih Židova koju je rat zadesio u Europi uspjela je 
razmjenom vratiti se u jesen 1942. u Palestinu i prenijeti svoje iskustvo boravku u getu i 
radnim logorima te time posvjedočiti o stanju ne samo u okupiranoj Poljskoj nego i drugdje u 
Europi. Potresne činjenice o logoru Auschwitz obznanila je poljska vladu u Londonu u rujnu 
1942., a u drugoj polovici 1942. daljnje podatke slao je i poljski pokret otpora, Armia 
Krayowa. Svi ti podaci doprli su do britanske vlade koja se i dalje držala odredbe o kvotama 
za useljavanje u Palestinu.$!! 

Jugoslavenska vlada u izbjeglištvu uz brojne dvojbene poteze i stalna međusobna 
trvenje između članova vlade na nacionalnoj osnovi, posebice Hrvata i Srba, ipak je u slučaju 
Židova s jugoslavenskog područja koji su tražili pomoć u inozemstvu imala značajnu ulogu u 
podršci i pomoći tim izbjeglim ljudima. Podrška američkih Židova jugoslavenskog porijekla 
bila je iznimno značajna što kod pojedinačnog pomaganja članovima obitelji tako i u raznim 
djelatnostima koja su ponajviše išla u smjeru sakupljanja materijalnih sredstava. Značajan 
obol prema svojim mogućnostima dali su iseljenici iz Jugoslavije koji su se živjeli u Palestini, 


a posebice su imali značajnu ulogu u misiji Martina Weltmanna u Carigradu koji je radio na 


60% M, ŠVOB, Židovi u Hrvatskoj — židovske zajednice, 149. 

$10 M. RISTOVIĆ, U potrazi za utočištem, Jugoslavenski Jevreji u bekstvu od Holokausta 1941-1945., 165.- 
168., 232. 

"UM. RISTOVIĆ, U potrazi za utočištem, Jugoslavenski Jevreji u bekstvu od Holokausta 1941-1945., 216.-217. 

prebacivanju i pružanju pomoći jugoslavenski Židovima, osobito onim na području NDH.®!? 
Židovi koji su pristupili kao borci Narodnooslobodilačkoj vojsci i Partizanskim odredima 
Jugoslavije ili su na područjima njihovom vlašću zatražili utočište bili su zaštićeni od 


progona." 


xk 

Prema popisu stanovništva iz 1931. na teritoriji Kraljevine Jugoslavije bilo je 68.405 
Židova.ć!* Prije izbijanja Drugog svjetskoga rata na području Jugoslaviji živjelo je između 
75.000 i 77.500 Židova, a broj izbjeglica Židova iz nekoliko europskih zemlja koji su potražili 
utočište na jugoslavenskom području kreće se od 2.000 — 5.000.5! Prema nekim procjenama 
prije početka Drugog svjetskog rata u Hrvatskoj je bilo između 23.000 i 26.000 Židova, a 
stradalo ih je tijekom Drugog svjetskog rata oko 20.000. Na bosanskohercegovačko području 
bilo je oko 14.000, a u Drugom svjetskom ratu je život izgubilo između 10.000 i 12.000.5/* U 
dosadašnjim istraživanjima znatna su odstupanja u broju Židova s područja Hrvatske i Bosne i 
Hercegovine koji su stradali u Drugom svjetskom ratu. Različiti su navodi i oko broja Židova 
koji su prebjegli i spasili živote što se dijelom može objasniti obuhvaćanjem odnosno ne 
obuhvaćanjem zemalja i područja koje su pružala utočište, talijanska okupacijska zona u 
NDH), Italija, Mađarska, Bugarska i dr. U izlaganju o stradanju jugoslavenskih Židova tijekom 
Drugog svjetskog rata na prvoj poslijeratnoj europskoj skupštini SŽK koja se održala u 
kolovozu 1945. u Parizu David Alkalaj iznio je podataka da je od 75.000 jugoslavenskih 
Židova i 5.000 židovskih emigranata iz Austrije i Njemačke preživjelo u "najboljem slučaju" 
10.000 do 12.000. osoba.#!" S. Milošević navodi 1981. da je na talijansko okupacijsko 
područje prebjeglo oko 4.500 Židova, od toga 2.000 u Prvu zonu, 2.000 u Drugu zonu, a 


612 M. RISTOVIĆ, U potrazi za utočištem, Jugoslavenski Jevreji u bekstvu od Holokausta 1941-1945., 130., 
211.,215.-218.; M. PELESIĆ, "Jevreji u diplomatskim arhivima Kraljevine Jugoslavije", 136.-138., 141. 

$131, GOLDSTEIN, "Genocid nad Židovima u Nezavisnoj Državi Hrvatskoj", 49.-50. 

614 Melita ŠVOB, Carmen BRČIĆ, Sanja PODGORELEC, "Židovi u Hrvatskoj s posebnim osvrtom na grad 
Zagreb", Migracijske teme, god. 10, br. 1, Zagreb 1994., 68. 

#16 Zločini fašističkih okupatora i njihovih pomagača protiv Jevreja u Jugoslaviji, Beograd 1952., 64.; S. D. 
MILOŠEVIĆ, Izbeglice i preseljenici na teritoriji okupirane Jugoslavije 1941-1945., 236.; M. ŠVOB, Židovi u 

"Konačno rješenje! jevrejskog pitanja u jugoslavesnkim zemljama", Židovi na tlu Jugoslavije, Zagreb 1988., 
191.; I. GOLDSTEIN, "Genocid nad Židovima u Nezavisnoj Državi Hrvatskoj", 49. 

$17 Diplomatski arhiv Ministarstva spoljnih poslova Srbije (DA MSPS), Beograd, Politička arhiva (PA), 1945., 
kut. 21, dosje 3, br. 6443. 

ostatak u Crnu Goru i na Kosovo.*!* S. Goldstein navodi 1988. da je Drugi svjetski rat 
preživjelo 15.500 Židova s područja Jugoslavije, a broj od 15.000 "naših Jevreja" navodi i 
vrhovni rabina Jugoslavije Isak Alkalaj, koji se od proljeća 1941. nalazio u SAD-u, u pismu 
kojim se obratio u ožujku 1943. tamošnjem papinskom nunciju s molbom da Vatikan zaštiti 
jugoslavenske Židove koji se nalaze u Italiji i na područjima koje je Italija zauzela. Broj od 
15.000 Židova koji su se sklonili u mjestima na jadranskoj obali navodi i predsjednik 
Udruženja jugoslavenskih Židova u SAD/Assosiation of yugoslav Jews in the USA u svom 
pismu Ambasadi Kraljevine Jugoslavije u Washingotonu.$!? S. i I. Goldstein 2001. smatraju 
"znatno pretjeranim“ broj kojeg iznosi Ristović od 12.000 Židova, većinom s područja NDH, 
koji su uspjeli pobjeći u Italiju, Mađarsku i Bugarsku. Goldsteini navode da broj od 12.000 
okupacijsku zonu na području NDH. I. Goldstein 2004. navodi da je s područja NDH 9.000 
Židova preživjelo rat odnosno da je na bosanskohercegovačkom području preživjelo 4.000, u 
sjevernoj Hrvatskoj, Slavoniji i Srijemu spašeno je 5.000, a u Dalmaciji je preživjelo 250 
osoba. U partizanima je kraj rata dočekalo je 2.339 Židova iz Hrvatske i Bosne i Hercegovine, 
a poginulo je 804 Židova.$?! Rat su preživjeli Židovi koji su bili u mješovitim brakovima. U 
Zagrebu je takvih bilo između 100 i 110. Pošteđeno je bilo oko 300 Židova koji su bili 
stručnjaci i oko 1.000 Židova koji su bili u mješovitim brakovima, a za koje se zauzela 
katolička crkva. Na crkvenom imanju smjestio je i uzdržavao kardinal Stepinac štićenike 
židovskog staračkog doma Lavoslav Švarc i tamo ih je 55 dočekalo kraj rata.$ U Osijeku je 
ostalo između 300 i 360 Židova koji su bili u mješovitim brakovima te prema jednom autoru 
140, a prema drugome 300 iz okolnih mjesta. Život u Osijeku i dalje im nije bio lagan jer su 


posebice članovi Njemačke narodne skupine zahtijevali poduzimanje "mjera" protiv Židova, 

jer "podržavaju veze s partizanima", a stanje je nastojao primiriti župan Velike župe Baranja 
Stjepan Hefer.$% 

Neupitno je da su vlasti NDH u svom rasnom zakonodavstvu izrekle svoj antisemitski 
stav prema Židovima koji je bitno obilježen motivom pljačke i mentorstvom Trećeg Reicha 
koji je povremeno uz pohvale oko rješavanja "židovskog pitanja" imao i prigovore oko volje i 
brzine rješavanje istoga pitanja. Te "nepremostive poteškoće", kako ih definira jedan autor, 
vide se iz pisama Ministarstva vanjskih poslova Trećeg Reicha koje je 27. srpnja 1944. 
upućeno Glavnoj upravi Reicha osobno Eichmannu u kojem se navodi: "U vezi traženja SS 
šturmbanfirera Gintera da se ispitaju mogućnosti intenzivnijeg rešavanja pitanja Jevreja u 
Hrvatskoj dostavlja se na znanje sledeće: Suština pitanja u Hrvatskoj sastoji se u tome što 
vodeći Hrvati uključeno sa samim Pavelićem orođeni su sa Jevrejima te to predstavlja jednu 
veliku prepreku za preduzimanje daljnjeg odlučnog postupka protiv Jevreja." Isti autor 
zaključuje da kada se sve to uzme u obzir "[...] onda nam je jasno kako su jevrejske porodice 
mogle skoro nesmetano da prelaze sa teritorija Hrvatske na italijanski deo okupirane 
jugoslavenske teritorije, a odavde da se preseljavaju u Italiju. "$% 

Dana 5. svibnja 1945. donesena je "Zakonska odredba o izjednačavanju pripadnika 
NDH s obzirom na rasnu pripadnost", no, bilo je to prekasno za hrvatske i bosanske Židove 
koji su ubijeni ili su umrli u logorima.$* 

xk 

Poslije rata u novoj jugoslavenskoj državi Židovi su pred državom i zakonom bili isti 
kao i ostali građani što je značilo da se i na njih odnosio zakon o oduzimanju imovine. 
Pritiske 1 restrikcije koju se osjećale sve vjerske zajednice na jugoslavenskom području nisu u 
potpunosti zaobišle niti židovsku vjersku zajednicu od koje se tražilo da se uklopi u "novi 
sistem". Bilo je i prijepora unutar same židovske zajednice u Jugoslavije koji su se izravno 
pokazali u studenom 1947. u Beogradu gdje je bio održan sastanak Autonomnog odbora 
Saveza jevrejskih vjerskih opština s predstavnikom Svjetskog židovskog kongresa Whitea u 
"zategnu i hladnoj atmosferi" zbog "federalističkih tendencija, borbe za prevlast" među 


židovskim općinama, osobito između zagrebačke i beogradske židovske općine.*" Nakon rat 

preživjeli Židovi s hrvatskog područja vraćaju se ponajviše u Zagreb gdje je bio organiziran 
prihvat i pomoć pri Židovskoj općini.$2 

U neposrednom poraću Jugoslavije de facto dopuštala da preko njenoga područja 
preživjeli Židovi iz europskih zemlja odlaze u Palestinu, a svojim je Židovima to zabranjivala. 
Jugoslavenski Židovi su do 14. svibnja 1948. mogli napustiti zemlju jedino ako su pribavili 
potrebnu dokumentaciju palestinske vlade. Iznimke su bili oni koji su kao članovi raznih 
sportskih, kulturnih i gospodarskih izaslanstava odlazili u Palestinu i potom odbijali da se 
vrate. $2 

Pojedinačno iseljavanje Židova iz Jugoslavije odvijalo se u razdoblju 1945.-1947. kada 
je Židovska agencija za Palestinu trebala ustupiti oko pedeset dozvola za popunjavanje 
godišnje kvote za useljavanje, a prema odredbama britanske mandatarske vlasti u Palestini. 
Izvršni odbor Saveza jevrejskih veroispovednih opština u Jugoslaviji trebao je posredovati u 
tom iseljavanju, ali prvih 50 dozvola koji su vrijedile godinu dana nisu bile iskorištene jer su 
izdane u svibnju 1944., a zbog razrušenih prometnica Savez ih je dobio sa zakašnjenjem i nisu 
se uspjele iskoristiti. Vodstvo Saveza upozoravalo je svoje sunarodnjake koji su pripadali 
cionističko pokretu da bi za njih bilo poželjno da isele u Palestinu zbog "društvene klime" u 
novoj Jugoslaviji. No samo je mali broj jugoslavenskih Židova u razdoblju 1945.-1947. 
iskoristio ovu priliku, samo nekoliko desetina što je izazvalo negodovanje Svjetskog 
židovskog kongresa (SŽK) koji je pozivao Savez da iskoriste dobivene dozvole. Oni su 
naglašavali da je pitanje iseljavanja jugoslavenskih Židova osobno pitanje pojedinca, a ne 
predmet rasprave cjelokupne židovske zajednice jer su procijenili da bi takva pojava naišla na 
negativan odjek novih jugoslavenskih vlasti neprekidno lavirajući da zadovolje obje strane i 
SŽK i jugoslavenske vlasti.$% 

Prvi kontakti koji su imali svrhu osigurati ilegalno iseljavanje europskih Židova koji su 
preživjeli Holokaust preko jugoslavenskog područja ostvareni su tijekom studenoga i prosinca 
1944. kada su predstavnici Mosada u Beogradu pregovarali o mogućem korištenju jadranskih 
luka za prijevoz iseljenika. Potom se u pregovore uključio i Svjetski židovski kongres koji je 
pregovarao i s jugoslavenskim vlastima koje su uz male zadrške, više tehničkog, a manje 
političkog karaktera, pristale na takav dogovor. Savez jevrejskih veroispovednih općina 


Jugoslavije, odnosno njegov Autonomni odbor imao je obavezu osigurati smještaj 1 ishranu 


iseljenika za vrijeme njihovog boravka u Jugoslaviji, a radilo se o preko 10.000 osoba. Za te 

potreba zakupljena su mjesta u brojnim hotelima u okolici Zagreba.®! SŽK obratio se 2. 
srpnja 1945. jugoslavenskim vlastima da se preko luke Split dopusti prolaz 2.500 židovskih 
izbjeglica iz Rumunjske gdje su trebali preko neke crnomorske luke biti prebačeni u 
Palestinu, no, zbog povlačenja sovjetske vojske luke su bile blokirane. Do Splita su planirali 
doći željeznicom, a sve troškove snosile bi "židovske međunarodne organizacije" koje su bile 
spremne jugoslavenskoj vladi staviti na raspolaganje 100.000 švicarskih franaka koji bi se 
dodijelili najugroženijem stanovništvu u Jugoslaviji. Jugoslavenske vlasti negativno su 
odgovorile zbog toga što je željeznički promet prema Splitu bio prekinut, ali su predložili luku 
u Trstu samo što bi željeznički transporti morali ići preko Mađarske 1 Austrije. Jugoslavenske 
vlasti nisu pravile smetnje Židovima u prelasku preko područja "zone B" Julijske krajine pa 
su stoga Savezničke vojne vlasti protestirale u nekoliko navrata da se zajedničkim naporima 
spriječe pokušaji prijelaz preko Morganove linije."2? U isto to vrijeme zabilježene su i 
nategnutosti u odnosima Jugoslavije i židovskih predstavnika u Palestini koji su im prigovorili 
da imaju "negativan stav" prema iseljavanju Židova i prema cionizmu te da sukladno tomu 
jugoslavenski konzularni predstavnici u Švicarskoj ometaju odlazak jugoslavenskih Židova iz 
Švicarske u Palestinu što je uznemirilo židovske organizacije. Predsjedništvo Ministarskog 
savjeta DFJ ubrzo je dalo naputak diplomatskim predstavništvima da se jugoslavenskim 
Židovima koji su tijekom rata izbjegli u inozemstvo dopusti odlazak u Palestinu i druge 
zemlje. No u istom naputku stoji i da SŽK želi "tijesne odnose" s židovskom zajednicom u 
Jugoslaviji, ali zbog "reakcionarnog stava njihovog vodstva" ti dodiri moraju se "svesti na što 
manju mjeru" i obazrivo postupati u slučajevima kada traže dolazak svojih predstavnika u 
Jugoslaviju pod "firmom pomaganja", a "radili bi na sasvim drugim ciljevima".$?? Nekoliko 
mjeseci ranije, u ožujku 1946., Predsjedništvo vlade FNRJ očitovalo se o Židovima, stranim 
državljanima, koji su prije Drugog svjetskog rata došli u Jugoslaviju. Oni su mogli uz 
pristanka vlasti čiji su državljani otići u Palestinu ili Sjevernu Ameriku, a Židovi s njemačkog 
prostora, koji su našli utočište u Jugoslaviji, mogli su otići bez ičije privole.#** U travnju 
1947. u Ministarstvu vanjskih poslova susreli su se načelnika Odjela za repatrijaciju Branko 
Popović i predstavnik Židovske agencije iz Palestine Froim Szulc na kojem je raspravljano o 
daljnjem prebacivanju židovskih izbjeglica preko jugoslavenskog područja iz Njemačke. 


Kako bi se izbjeglo budno oko britanskih obavještajaca odlučeno je da željeznički transporti 

izbjegavaju velika mjesta te da se ukrcaj ne izvršava u velikim lukama kao što su Sušak ili 
Split nego Bakar. Iako su jugoslavenske vlasti poslali pismenu obavijest Vladimiru Velebitu u 
New York da je zahtjev odbijen, što je vjerojatno bilo namijenjeno britanskoj obavještajnoj 
službi, pripreme za transport izbjeglica su otpočele. U Zagrebu je osnovana prihvatna stanica 
koja je mogla primiti oko 4.000 ljudi. Židovi su dolazili kao repatrirci za razne zemlje premda 
se znalo da je njihovo odredište Palestina.# U veljači 1948. Britanci su presreli brod s 969 
židovskih emigranta porijeklom iz Bugarske koji su se ukrcali u Bakru, a druge manje skupine 
u Splitu i Dubrovniku. Britanske vlasti pozivajući se na sličan slučaj od 16. studenog 1946. 
kada su uložili prosvjednu notu Josipu Brozu Titu iznova su tražili objašnjenje o ovim 
transportima.$#%* Dozvoljavanje prolaza europskih Židova preko Jugoslavije i njihov tranzit 
prema Palestini preko jadranskih luka nosio je rizik zahlađenja odnosa s Britancima, a bio je u 
skladu sa sovjetskim stavom koji je blagonaklono gledao na iseljavanje Židova iz SSSR-a, 
istočne i jugoistočne Europe jer je to vodilo ka smanjenju britanske dominacije na Srednjem 
istoku i Mediteranu." 

U uvjetima novog državnog i društvenog okruženja židovska zajednica stvorila je nove 
modela ophođenja s tijelima nove državne vlasti i općenito društvom jer se trebalo prilagoditi 
"stalnom nadzoru režima“ koji se provođen u "svim sferama života nove Jugoslavije“. 
Istovremeno su se morali nositi i sa sugestijama i zahtjevima financijera izvana, Svjetskim 
židovskim kongresom i JOINT-om. Uvjeti u novonastaloj državi doveli su do toga da je u 
rujnu 1952. promijenjen nazivi Savez jevrejskih veroispovednih općina u Savez jevrejskih 
opština čime je dokinut atribut vjerske pripadnosti. Prilagođavanje novoj stvarnosti nagrađeno 
je naklonošću i pomoći Moše Pijade, člana Politbiroa KPJ i potpredsjednika Prezidijuma 
Narodne Skupštine FNRJ, koji se nije osobno osjećao niti izjašnjavao kao pripadnik 
židovske zajednice, ali je bio "spona i posrednik" između židovske zajednice u Jugoslaviji i 
državnog rukovodstva. On je pružio izravnu pomoć Savezu i židovskoj zajednici kod 
odobravanja rada JOINT-a u Jugoslaviji kao i kada su nakon proglašenja države Izrael od 
jugoslavenske države zatražili odobrenje za izvođenja alija, odnosno iseljavanje u Izrael. 

Odluka za pojedinačno iseljavanje Židova iz Jugoslavije bila je potaknuta često ne 
cionističkim pobudama već time što su brojni Židovi bili od ranije obilježeni kao "građanski 


elementi" s vlastitim obrtničkim radnjama, a veliki broj ih je bio i u "neproduktivnih 

zanimanjima" kao visoko obrazovani ljudi i intelektualci i kao takvi nisu bili traženi kao 
fizička radna snaga. Naravno, da je među iseljenicima bilo i ortodoksnih Židov kojima je bilo 
nezamislivo živjeti u zemlji kakvu su izgradile poslijeratne jugoslavenske komunističke vlasti. 
Bilo je i povremenih ispada antisemitizma koji nisu prema vodstvu Saveza mogli biti 
razlogom za iseljavanje, ali su stvarali nelagodu. Tako Albert Weiss predsjednik Saveza u 
svom pismu Pavlu Neubergeru, predsjedniku Jugoslavenskog židovskog komiteta pri SŽK i 
članu JOINT-a napisao u lipnju 1946. da ima pojava da i "prekaljenu borci" govore da su 
"Jevreji ostali ono što su bili". Uvidom u arhivsko gradivo pretežito židovske provenijencije 
može se zaključili da su cionistički razlozi bili glavni razlog iseljavanja, a kako poslijeratne 
jugoslavenske vlasti nisu taj razlog javno odobravale, neki autori su stoga zaključili da je 
Savez samo koristio "rječnik diplomacije" i kao motiv navodili su "[...] želju jevrejskog 
stanovništvo da se odseli i da živi u svojoj matičnoj državi. "93? 

U konačnici odluka vlade FNRJ bila je na korist židovske zajednice i omogućavala je 
svakom Židovu i onoj osobi koja je mogla dokazati židovsko porijeklo da sa svojom obitelji 
iseli u Izrael. Ograničenja su postojala s obzirom na strukovnu pripadnost iseljenika, 
odnosno onima iz deficitarnijih struka onemogućavano je iseljavanje, a osobito je bilo 
pritisaka na Židove koji su bili članovi KPJ, pa čak ako im je već dozvoljeno iseljavanje 
poticani su da odustanu od odlaska. To je bilo osobito prisutno u razdoblju 1948.-1950. 
Pojedinci su čak i razdvajani od obitelji jer su bili potrebni u "izgradnji nove Jugoslavije", a 
obećavano im je da će se naknadno odseliti i spojiti s obitelji. Ukoliko osoba ne bi odustala na 
nagovore onda bi im matična ustanova u kojoj su radili uskratila suglasnost o odlasku što je 
bilo neophodno za dobivanje ispisa iz jugoslavenskog državljanstva. Ta je pojava učestalija 
1949. te je reagirao Sekretarijat vlade FNRJ za personalna pitanja i uputio dopis 
Sekretarijatima vlada Narodnih republika, saveznim ministarstvima i drugim državnim 
tijelima da se ne rukovode kod davanja suglasnosti za iseljavanje samo svojim "lokalnim 
interesima" kako se ne bi ugrozila državna politika koja u načelu dopušta odlazak. 
Onemogućiti u toj namjeri trebalo je samo one bez kojih bi došlo do "zastoja" u privredi, 
znanosti i kulturi. Inače, bilo je izuzetno teško gotovo i nemoguće odustati od iseljavanja 
ukoliko bi bilo odobreno. Poslije 1950. pooštreni su propisi pa su tako stručnjaci koji su radili 
u državnim službama bili odbijani bez objašnjena. Iseljavanje je odobreno i mješovitim 


brakovima, zatim Židovima koji su bili na području Jugoslavije sa stranim državljanstvom i 

bez državljanstva. Kriterij je bilo židovsko porijeklo, a ne trenutna vjeroispovijest.**! Prema 
zahtjevima za odlazak u Izrael u slučajevima mješovitih brakova veleposlanstvo Izraela u 
Beograda pokazivalo je razumijevanje što nije bilo u skladu s preporukom izraelskog 
Ministarstva za useljavanje.$"? Pri Izvršnom odboru Saveza je ustanovljena Komisija za 
iseljenje u državu Izrael, a pri većim vjeroispovjednim općinama formirani su transportni 
odbori, komisije i štabovi za organiziranje iseljavanja."? 

Prvo iseljavanje, alija, izvedena je 1948. kad je ukupno 4.115 osoba iselilo u Izrael, a 
broj prijavljenih bio je daleko veći, no, zbog dobivanja otpusta iz jugoslavenskog 
državljanstva mnogi su morali proći provjere zbog ranije navedenih razloga. Druga alija 
izvršena je u lipnju i srpnju 1948. kada je iselilo oko 2.567 osoba. U samo godinu dana broj 
članova židovske zajednice u Jugoslaviji smanjen je za 60% jer je 6.682 osoba iselilo u 
Izrael. Prema podacima MUP-a FNRJ nisu se svi koji su dobili dozvolu za iseljenje i iselili, iz 
prve alije oko 422 osobe, a iz druge alije 755 osoba. Izvjestan broj imao je opravdan razlog 
kao što je bolest u obitelj i dr., a pojedinci su to napravili, kako je to smatrala vlast, iz 
"špekulantskih motiva" kao što je očekivanje vijesti o tome kakav je život u Izraelu, 
pronalaženja mogućnosti za "šverc i sl." O poteškoćama na koje su nailazili svjedoči pismo 
Saveza jevrejskih veroispovednih opština (SJVO) vladi FNRJ krajem studenog 1948. Naime, 
Konzervatorski zavod u Zagrebu pregledavao je one predmete židova s hrvatskog prostora 
koji su moguće imali neku umjetničku vrijednost i takve predmete židovsko stanovništvo nije 
moglo ponijeti. Njihova prosudba izgleda da je bila upitna te je Komitet za kulturu i umjetnost 
FNRJ tražio da se ti predmeti iznova pregledaju prije ukrcaja u Rijeci. To je moglo znatno 
usporiti i poskupjeti odlazak u Izrael te je traženo od vlade da se ovaj zahtjev povuče. 
Predsjednik SJVO-a Albert Weiss naglasio je da su Židovi tijekom rata ostali bez 


vo e... 


preživjeli" bili "goli i bosi" 1 jedva pribavili "stvari za domaćinstvo" i stoga nisu bili u 
mogućnosti pribavljati predmete od "veće vrijednosti".5*“ 

Posebno je rješavano pitanje iseljavanja maloljetnih osoba, većinom djece koja su ostala 
bez roditelja odnosno prijenos njihove imovine s tzv. pupilnih računa.“ Tijekom 1951. i 


1952 odobreno je korištenje prava na spajanje obitelji pa je u Izrael u svibnju 1951. iselilo 819 

osoba, u srpnju 1952. iselilo 141 osoba te u listopadu 1952. iselile su se 84 osobe. "45 Iako se u 
literaturi spominju različiti brojevi, najvjerodostojniji je navod M. Ivanković, s obzirom na 
studioznost u pristupu, da je ukupno organizirano u skupinama u Izrael u razdoblju 1948.- 
1952. iselilo 8.618 osoba, od toga iz Hrvatske 2.747, a iz Bosne i Hercegovine 974.5 Sva 
kasnije iseljavanja provođena su pod istim uvjetima kao i prva grupna iseljavanja. Kasnije 
prevladava pojedinačni način iseljavanja što je trajao je do 13. lipnja 1967. kada je došlo do 
prekida diplomatskih odnosa Izraela i SFRJ. Nakon zadnje alije u srpnju 1952. u Jugoslavije 
je ostalo 6.175 Židova. Savez je smatrao da ih ima još oko 500 do 1.000 koji nisu prema 
osobnoj odluci učlanjeni u židovske općine.“ Jevrejska vjeroispovjedna općina u Zagrebu 
imala je 21. lipnja 1949. oproštajnu akademiji za svoje članove koji se iseljavaju u Izrael. 
Velika iseljenička sabirališta bila su u Zagrebu i Beogradu. U Zagrebu su se okupljali Židovi s 
područja Hrvatske, dijela Vojvodine odnosno iz Subotice i Sombora, iz Slovenije i Bosne i 
Hercegovine. Luke za ukrcavanje bile su Rijeka, Dubrovnik i Split do kojih se putovalo 
željeznicom. Troškove je pokrivao je Savez, koji je i unajmljivao brodove od Jugoslavenske 
pomorske agencije, od Grčke, a za prve četiri alije i izraelska vlada je dala svoja dva broda. 
Kod izvođenja šeste alije s obzirom na manji broj iseljenika iseljavalo se prema istim 
odredbama, a prijevoz se odvijao redovnom linijom. Tijekom organiziranog iseljavanja u 
Izrael iselio se najveći dio židovskog stanovništva koji su bili vjernici, posebice ortodoksni 
Židovi i oni koji su imali jasnu nacionalnu orijentaciju, a koje su nove jugoslavenske vlasti 
smatrale "neprijateljskim elementom“. Odlaskom "radikalnih Židova" u Savezu je vođena 
politika koja je trebala pretvoriti Židove u "društveni prihvatljive" članove." 

Prilikom dobivanju otpusta iz jugoslavenskog državljanstva iseljenici u Izrael potpisivali 
su izjavu kojom se odreći svoje nepokretne imovine u korist države, a ti stanovi, poslovni 
prostori i dr. ostajali su trajno u vlasništvu države čak i u slučajevima kada su se osobe 
nezadovoljne životom i Izraelu odlučile na povratak. Bilo je i osoba koje se nisu mogle 


prilagoditi novom načinu života, uvjetima ratnog stanja s susjednim arapskim državama, klimi 

i sl. te su tražile repatrijaciju u Jugoslaviju, što je bio slučaj pretežito kod iseljenika prve dvije 
alije koji su naišli na najteže uvjete.$"! Tijekom 1949. stotine useljenika iz Jugoslavije obratilo 
se MUP FNRJ da im se odobri povratak. Pravo na povratak dobivali su rijetki iseljenici, a 
morali su biti "politički ispravni", a imovinu koje su se odrekli država im nije vraćala. 
Pojedinci su se izravno obraćali Josipu Brozu Titu, koji je uz mišljenje MUP-a FNRJ, 
uglavnom odobravao povratak. Isprva je jugoslavenski tisak pišući o povratnicima isticao 
"nostalgiju za rodnim krajem", a od 1952. naglaska je stavljen na političke razloge jer je 
društveno uređenje u Jugoslaviji takvo da se sada "svi žele vratiti". 

Jugoslavenske vlasti odnosile su se prema pojavi iseljavanja Židova u skladu sa svojim 
političkim probicima koje su mogle ostvariti na međunarodnom planu, naravno u skladu za 
svojim komunističkim svjetonazorom. Prije osnivanja države Izrael podržavala je Jugoslavije 
ilegalno iseljavanje jer je to bilo u skladu s njenom "antiimperijalističkom politikom". Nakon 
proglašenja države Izrael u svibnju 1948. pored već navedenog razloga bilo je tu i zdravih 
odnosa između države i njenih građana židovske nacionalnosti, ali i bezbolan načina da se 
riješe onih koji nisu bili spremni da se prilagode na nove društvene i političke prilike.“ 

kk 

U popisu 1948. Židovi su, zbog malog broja, uključeni u ostale. Naime, u poslijeratnoj 
Jugoslaviji vrlo se mali broj stanovnika deklariralo kao Židovi stoga ti rezultati niti nisu u 
popisima stanovništva posebno obrađivani, a prema tome popisu bilo je 6.853 Židova, a 
članova Židovskih općina 11.934.6% Nakon rata jedan dio Židova se u popisima deklarirao po 
narodnosti kao Hrvat-Židov, Srbin-Jevrej, a uvršteni u prvo deklariranu nacionalnost. U 
popisima stanovništva poslije 1953. u Hrvatskoj je po narodnosti bilo 413 Židova i po vjeri 
1.011, a od toga 619 izjasnilo se kao Hrvati, 44 kao Jugoslaveni, 23 kao Mađari, 10 kao Česi- 
Slovaci, 279 kao "neslaveni", a kao Slovenci, Makedonci, Crnogorci, Talijani, Nijemci 1 ostali 
neslaveni izjasnilo se za svaku navedenu skupinu manje od 10 ljudi. U popisu 1961. po 


narodnosti je ih je bilo 406, prema popisu 1971 2.845, 1981. 316 te 1991. po narodnosti 600, 

a po vjeri 633 dočim je u Koordinaciju židovskih općina Hrvatske bilo učlanjeno 2.000 
osoba." 

Razdoblje od 1941. do 1945. za židovsku je populaciju na jugoslavenskom prostoru pa 
tako i hrvatskom obilježeno traumatičnim iskustvom holokausta, a poslije rata uslijedilo je 


prilagođavanje, često asimiliranje s većinskim narodom ili optiranje za Izrael. 


Migracije njemačkog stanovništva 
na hrvatskom području tijekom Drugog svjetskog rata i poraća 


Na području Nezavisne Države Hrvatske živjelo je oko 170.000 Nijemaca i to oko 150.000 
na području Hrvatske i oko 20.000 na području Bosne. Živjeli su pretežito na području 
Slavonije, Srijema, na sjeverozapadu Bosne, u bosanskoj Posavini i u Sarajevu.$% 

Tijekom Drugoga svjetskog rata kako su ratna zbivanja ugrožavala sigurnost njemačkih 
naselja i stanovništva vodstvo Njemačke narodne skupine na području NDH poduzima 
preseljavanja/evakuacije svojih pripadnika na sigurnija područja. U početku, to je još unutar 
područja NDH gdje su uživali široku nacionalnu autonomiju da bi se moglo reći da su de 
facto bili "država u državi".$% No ti Nijemci bili su samo državljani NDH i nisu imali dvojno 
državljanstvo. Prilikom putovanja na područje Trećeg Reicha hrvatski Nijemci, kao i većina 


Nijemaca s okupiranog jugoslavenskoga područja, osim Nijemaca na području Donje 

Štajerske, Koruške i Kočevja koji su postali državljani Trećeg Reicha, morali su uz putovnice 
imati i mišljenje o političkoj podobnosti. Treba napomenuti da su njemačko državljanstvo 
tijekom rata mogli dobiti oni hrvatski Nijemci koji su dobrovoljno pristupili njemačkim 
vojnim postrojbama ili su u njih unovačeni. To se nije odnosilo i na njihove obitelji premda su 
vlasti NDH zatražile da se poslije rata 1 one presele i dobiju državljanstvo što nije prihvatilo 
Ministarstvo vanjskih poslova Trećeg Reicha. Čak i za vrijeme izbjeglištva u jesen 1944. kada 
se s jugoistoka Europe na područje Trećeg Reich prelijevao val od nekoliko stotina tisuća 
Nijemaca, Reichsfiihrer SS Heinrich Himmler naglasio je da se oni trebaju smatrati stranim 
državljanima. 60 

I prije izbijanja Drugog svjetskog rata njemački državni vrh iskazivao je "brigu" za 
njemačke sunarodnjake kojima je, bez obzira na državljanstvo, na rasnoj osnovi priznata 
pripadnost njemačkom narodu, ali i tada s jasnim stavom da je homo germanicus Važniji nego 
homo civis. Dakle, Folksdojčeri su postali dijelom njemačkog naroda, ali ne i njemački 
državljani jer je to moglo narušiti vanjskopolitičke odnose Trećeg Reicha s drugim 
zemljama. "9! 

Prvi val preseljavanja koji je zahvatio njemačkoga stanovništva u NDH bila je 
evakuacija potkraj 1941. i početkom 1942. zbog izbijanja ustanka i opasnosti od partizana s 
područja Potkozarja, Like, Korduna, Banovine i sjeverozapadne Bosne na sigurnije područje 
zapadne Slavonije, a potom i u Srijem. Zatim će početkom 1942. uslijediti iseljavanje iz 
zapadne i srednje Slavonije u Treći Reich i u istočnu Slavoniju, a u tu svrhu osnivaju se 
komisije 1 uredi za preseljavanje pripadnika Njemačke narodne skupine u NDH. Dio ih je 
naseljen i na posjede iseljenih Srba u selima Moja Volja (Jarkovci) i Ljukovo u Srijemu. Do 
kraja 1942. zbog ugroženosti od partizana preseljeno je preko nekoliko stotina njemačkih 
obitelji iz kotara Đakovo, kotara Našice i iz kotara Požega.$92 Način na koji su Nijemci 
evakuirani zbog ratnih događanja unutar granica NDH zbog ratne opasnosti pokazuje primjer 


s područja Bosanske Dubice. Kada je tamo izbila pobuna/ustanak većina stanovnika iz 


660 Z, JANJETOVIĆ, "O državljanstvu jugoslovenskih Nemaca", 28.-29., 31. 

661 Z, JANJETOVIĆ, "O državljanstvu jugoslovenskih Nemaca", 27. 

svjetskog rata", Zbornik, Historijski institut Slavonije, Slavonski Brod 1966., 77.-78.; 206.; S. D. MILOŠEVIĆ, 
Izbeglice i preseljenici na teritoriji okupirane Jugoslavije 1941 — 1945., 190.-191.; V. OBERKERSCH, Die 
Deutschen in Syrmien, Slawonien, Kroatien und Bosnien. Geschichte einer deutschen Volksgruppe in 

über die Verbrechen an den Deutschen durch das Tito- Regime in der Zeit von 1944 — 1948., 
München/Sindelfingen 1991., 813.-829.; Weifbuch der Deutschen aus Jugoslawien. Ortsberichte 1944 — 1948, 
München 1991.; V. GEIGER, "Iseljavanje Njemačke narodne skupine u Nezavisnoj Državi Hrvatskoj s 
područja Slavonije potkraj Drugog svjetskoga rata", 162. 

njemačkih sela Vranovac i Bjelajci (zaselak Prosara) protjerani su ili izbjegli u Bosansku 
Dubicu s tim da su pobunjenici kao taoce ostavilo šestoro njemačke djece. U kolovozu 1941. 
vođeni su pregovori u kojima su posredovali predstavnici Njemačke narodne skupine u NDH 
iz Osijeka od kojih su pobunjenici tražili da se iz zatvora u Bosanskoj Dubici puste svi Srbi te 
da će oni tada pustiti taoce. Predložili su da njemačko stanovništvo može iseliti s 50 
kilograma prtljage i 500 jugoslavenskih dinara što je zapravo preuzet naputak vlasti NDH 
koja je pod tim uvjetima, a prema dogovoru o razmjeni stanovništva s Trećim Reichom, 
iseljavala Srbe u Srbiju. 

Krajem rujna 1942. potpisan je ugovor vlada NDH i Trećeg Reicha o iseljavanju 
Nijemaca s pojedinih područja NDH koji su bili najizloženiji partizanskim napadima odnosno 
gotovo svih Nijemaca iz Bosne izuzev onih iz Windthorsta (Nove Topole), Trošelja i Brčkog 
te također iseljavanje Nijemaca iz pojedinih gradova i sela u Hrvatskoj. Iz bosanskih gradova 
i sela iselilo je 17.363 Nijemaca (Bosanska Krupa, Prijedor, Karlsdorf [Vrbaška], Bosanska 
Gradiška, Banja Luka, Prnjavor, Glogovac, Teslić, Derventa, Korače, Bosanski Brod, 
Bosanski Šamac, Gradačac, Doboj, Tuzla, Bijeljina, Sch&nborn [Novo Selo/Petrovo Polje], 
Zavidovići, Zenica, Jajce, Sarajevo, Mostar 1 dr.). Iz hrvatskih gradova i sela iselilo je 2.482 
Nijemca (Dubrovnik, Samobor, Rude, Karlovac, Sisak, Petrinja, Selište, Kutina, Lipovljani i 
Kostajnica). Ovo iseljavanje trebalo se provesti bez izravne ili neizravne prisile, a iseljenici su 
dobivali državljanstvo Trećeg Reicha.%%* 

Na posjede iseljenih Nijemaca iz NDH trebali su se naseliti Hrvati iz Štajerske, Koruške 
i Kranjske. Zavod za kolonizaciju NDH prema svom pravilniku morao je za sve iseljene 
Nijemce između ostaloga imati i abecedni očevidnik iseljenika po kotarevima, zatim je trebao 
voditi i abecedni očevidnik onih koji bi otkupili napuštenu imovinu iseljenih Nijemaca s 
područja NDH. Službenici Zavoda za kolonizaciju vršili su procjenu i preuzimanje napuštenih 
njemačkih posjeda i imali naputke kako s tom imovinom raspolagati odnosno da se sva 
imovina mora sačuvati za buduće vlasnike Hrvate povratnike. Stoka koja je ostala, a bila je 


vlasništvo preseljenih Nijemaca, davana je u zakup domaćem stanovništvu ili na korištenje 


663 Dušan SAMARDŽIJA, Bosanskodubičko područje u NOR-u i socijalističkoj revoluciji 1941-1945, Bosanska 

Dokumentation der Vertreibung der Deutschen aus Ost — Mitteleuropa, Band V, Das Schicksal der Deutschen 
in Jugoslawien, 83E-84E.; Antun MILETIĆ, "Preseljenje i evakuacija Folksdojčera iz Srijema i Slavonije 1942 

izbjeglicama katolicima i muslimanima te su uredi Zavoda za kolonizaciju mjesečno 
izvještavali o brojnom i zdravstvenom stanju te stoke. Događalo se da bi stoka uginula ili da 
su je uzele razne vojne postrojbe o čemu se onda privremeni vlasnik trebao očitovati 
nadležnim uredima Zavoda za kolonizaciju. 

Potkraj 1942. Reichsfiihrer SS Heinrich Himmler, kao komesar za zaštitu njemačke 
narodnosne skupine u inozemstvu, zgotovio je plan o iseljavanju svih Nijemaca iz NDH zbog 
snažnog razvoja partizanskog pokreta. Poslanik Trećeg Reicha u NDH Siegfried Kasche 
načelno se složio s planom ali i upozorio da je iseljavanja vrlo složeno jer se radi o velikom 
broju ljudi (oko 150.000). Vodstvo Njemačke narodne skupine u NDH, kao i sami Nijemci u 
NDH nisu na taj plan gledali blagonaklono, a osporavali su ga i pojedinci u nacističkom 
rukovodstvu u Trećem Reichu kao i dio državnoga vrha NDH jer je to po njima značilo 
izravno slabljenje otpora u borbi protiv partizanskog pokreta na području NDH. 

Početkom 1943. s područja zapadne i središnje Slavonije koja su bila izložena brojnim i 
stalnim upadima partizana iseljava manji broja Nijemaca u Treći Reich i veći broj na manje 
ugrožena područja istočne Slavonije i Srijema. Planiralo se tijekom 1943. preseliti oko 23.000 
Nijemaca iz zapadne Slavonije, sve Nijemce iz srednje Slavonije i preostalih oko 5.000 
Nijemaca iz Bosne u Srijem i okolicu Osijeka.57 

Ova preseljenja smatrana su sigurnosnim i privremenim mjerama, a ne trajnim 
iseljavanjem. Kako su se ratna događanja sve više razvijala u korist partizanskoga pokreta 
rukovodstvo Njemačke narodne skupine u NDH razmišlja i planira evakuaciju svih 
Folksdojčera. Vođa Njemačke narodne skupine u NDH Branimir Altgayer izradio je plan u 
veljači 1944. za evakuaciju Nijemaca iz Slavonije i Srijema. Bilo je različitog prihvaćanja 
plana iseljavanja jer je i sam pojam evakuacije bio za mnoge neprihvatljiv, a kamoli misao da 
bi to moglo biti trajno preseljenje. Ipak, kako se povećao broj žrtava među pripadnicima 


Njemačke narodne skupine (oko 1.500 poginulih do travnja 1944.) i nastojanjem vodstva 


%5 HDA, Zavod za kolonizaciju NDH, k. 6, Zavod za kolonizaciju u Zagrebu, br. taj. 3418-1944., Opći 

824/44. Ic, Izvještaji o promjenama kod stoke na napuštenim njemačkim posjedima; Isto, k. 325, 19669/43., 
Preuzimanje i raspolaganje njemačkom imovinom. 

Njemačke narodne skupine da se pojasni da je preseljenje privremene naravi i nazivaju ga 
evakuacijom, preseljenja su u prvoj polovici 1944. organizirana sporadično, a kasnije 
sustavnije. U Slavoniji se tijekom 1944. sve intenzivnije provodilo preseljavanje njemačkoga 
stanovništva iz zapadne i središnje u istočnu Slavoniju i Srijem. Do kraja ožujka 1944. iz 
zapadne i srednje Slavonije preseljeno je u Srijem i u istočnu Slavoniju oko 20.000 Nijemaca. 
U travnju 1944. preseljeno je još oko 5.000 Nijemaca. 668 

Početkom 1944. napadi partizana na njemačka sela učestali su pa više niti područje 
istočnog Srijema nije sigurno za domaće Nijemce kao i za one preseljene/evakuirane iz 
okolice Osijeka, Vinkovaca i Vukovara. Neposredna prijetnja od partizanskih napada, strah 
od četnika i teški životni uvjeti izbjeglih i domaćih Nijemaca uzrok su nesigurnosti koja je 
uskoro pojačana i činjenicom da se vojne snage Trećeg Reicha povlače iz Grčke te da se 
Crvena armija sve više približava. Urušavanje rada državnih institucija NDH i snažno 
djelovanje aktivista NOP-a potaknuli su njemačko stanovništvo na priklanjanje politici 
Hrvatske seljačke stranke. 

Posljednje etape preseljenja pripadnika Njemačke narodne skupine iz NDH, odnosno s 
područja Slavonije i Srijema koji su bili podijeljeni su u tri evakuacijske zone, započela je u 
rujnu 1944. i trebala se provoditi u strogoj tajnosti stoga je s planom evakuacije bio upoznat 
vrlo mali broj Folksdojčera i nekolicina odgovornih njemačkih predstavnika u NDH. Proglas i 
naređenja o evakuacije dostavljani su u u zapečaćenoj kuverti, a mogle su se otvoriti i 
primjeniti samo u slučaju lozinke "Heimatnot" ("Domovina u nevolji"). Evakuacija prve zone 
(istočni Srijem) otpočela je 3. na 4. listopada u ponoć zapoviješću Gruppenfiihrera 
Konstantina Kammerhofera, a druge i treće zone (zapadni Srijem i istočna Slavonija, 
odvojene linijom Vukovar — Vinkovci — Vrpolje) 13. odnosno 22. listopada. Prema planu 
evaukacije glavno prijevozno sredstvo bile su konjske zaprege jer su druga prijevozna 
sredstva bila angažirana za vojne potrebe ili su bila nesigurna kao primjerice željeznica. 
Osiguranje iseljeničkih kolona u kojima su prvo bili djeca, žene i starci provodio je 
Heimatwacht (Domovinska straža). Evakuacijom je trebao rukovoditi štab njemačke 2. 
oklopne armije. Sjedište Štaba za evakuaciju bilo je najprije u Rumi, zatim od sredine 
listopada u Šidu, a od potkraj listopada 1944. u Vinkovcima. Iseljavanje Njemačke narodne 


skupine iz Srijema i Slavonije ubrzalo je otvaranje srijemskog fronta. Kako bi ih potaknuli na 

iseljavanje preko tiska, radija, letka i proglasa upozoravani su na osvetu komunista i 
partizanskog pokreta. Kolone poglavito njemačkih civila u zaprežnim vozilima sporo su se 
kretala 1 bile izložene napadima iz zraka te vremenskim nepogodama, a nastojanjem da se 
preveze što više dobara većina je izbjeglica pješačila.*" Tijekom najtežega zračnog napada na 
Vinkovce 17. listopada 1944. poginulo je brojno njemačko stanovništvo s područja Rume 
koje se povlačilo zajedno s vojskom, manji dio u jednom teretnom vagonu, a većina je bila 
nagurana po vinkovačkim ulicama u konjskim zapregama.*"! 

Njemačko stanovništvo je mjestimično pružalo i otpor evakuaciji jer nisu htjeli napustiti 
zavičaj, a bilo je i prisilnog iseljavanja njemačkoga stanovništva od strane vodstva Njemačke 
narodne skupine i njemačke vojske." O tome svjedoči izvješće velikog župana Velike župe 
Vuka sa sjedištem u Osijeku Ivana Asančaića Ministarstvu unutarnjih poslova i Ministarstvu 
seljačkog gospodarstva i prehrane NDH o iseljavanju Njemačke narodne skupine od 30. 
studenog 1944.: "Prema podatcima, kojima se razpolaže, bilo je slučajeva da su obitelji 
ovakovih članova Njemačke narodne skupine nasilnim putem odvedeni u Njemačku, a neke 
su čak odvedene kao taoci. [...] Cjelokupno ovo izseljavanje obavljalo se je po nalogu 
njemačkih vojnih vlasti kao i uz njihovu pratnju."*7? 

Smjerovi i vrijeme evakuacije slavonskih Nijemaca bili su različiti. Evakuacija je 
uglavnom išla linijom Osijek - Baranja - južna Mađarska — Austrija, a izbjeglice su nakon tri 
do četiri tjedna stigli i smješteni su pretežito u Štajersku, Korušku, Tirol, Bavarsku, Švapsku i 
Tiringiju." 

U zapadnom Srijemu i istočnoj Slavonija najprije su evakuirani Cerna i Nijemci 10. 
listopada, zatim Mandičevac 11. listopada, Erdevik, Vrpolje, Tompojevci i Tordinci, 
Račinovci, Rajevo Selo i Privlaka 16. listopada, Šidski Banovci, Drenovci, Orolik i 


Andrijaševci-Rokovci 17. listopada, Kukujevci 18. listopada, Ilača i Vođinci 19. listopada, 

Vinkovačko Novo Selo 20. listopada, Berak 17. 1 24. listopada, Vinkovci 22. listopada, Sotin 
23. listopada, Tovarnik 23. 1 24. listopada, Ivankovo, Drenjski Slatinik i Vučevci 24. 
listopada, Jarmina i Đakovačka Satnica 24., 25. 1 26. listopada, Vukovar 24. 1 30. listopada, 
Cerić, Đakovački Selci, Tomašanci 25., Viškovci 25. 1 26. listopada, Semeljci i Kešinci 26. 
listopada, Krndija 25. 1 27. listopada, Mrzović 28. listopada, Sarvaš 29., 30. 1 31. listopada, 
Velimirovac potkraj listopada, Ernestinovo 1. studenoga.$" Evakuacija Njemačke narodne 
skupine iz Srijema i Slavonije, izuzev područja Osijeka, koje je bilo samostalno evakuacijsko 
područje, završena je 7. studenoga 1944.%76 

Nijemci iz zapadne i srednje Slavonije koji su tijekom 1943. 1 1944. djelomice ili u 
cijelosti preseljeni u istočnu Slavoniju i Srijem, iseljeni su zajedno s njemačkim 
stanovništvom iz mjesta u kojima su bili smješteni kao izbjeglice. U studenome 1944. 1 
kasnije, zbog sve veće ugroženosti od partizanskoga pokreta, iseljavaju i preostale manje 
skupine zapadnoslavonskih Nijemaca iz okolice Virovitice i Daruvara, koje su to ranije 
odbijale. Iseljavanje je sporadično nastavljeno do završetka rata." 

Na području Srijema bilo je i primjera da su ostajali osim članova Heimatwachta koji su 
imali zadaću čuvati folksdojčersku imovinu i pojedinci koji su se odbijali izjasniti kao 
Nijemci i evakuirati. Osobito se to javljalo kod stanovništva u većim mjestima odnosno 
gradovima, a razlog tomu može se tražiti u činjenici da nisu iskusili "bliske susrete" s 
partizanima kao što je to bio slučaj seoskog stanovništva te da se to gradsko stanovništvo i 
otprije "osjećalo Hrvatima".$7 

Prema izvješćima Glavnog ureda Volksdeutsche Mittelstelle (VoMi) i izvješćima 
njemačke 2. oklopne armije iz listopada i studenoga 1944. s područja NDH evakuirano je 
90.000 — 100.000 pripadnika Njemačke narodne skupine. U izvješćima Veleposlanstva Trećeg 
Reicha u Zagrebu Ministarstvu vanjskih poslova Trećeg Reicha navodi se da je do kraja 1944. 
i početkom 1945. s područja NDH, a prema podacima vodstva Njemačke narodne skupine, 


evakuirano oko 110.000 pripadnika Njemačke narodne skupine. Veliki župan Velike župe 


6&5 V, OBERKERSCH, Die Deutschen in Syrmien, Slawonien, Kroatien und Bosnien. Geschichte einer 
deutschen Volksgruppe in Südosteuropa, 437., 440.; Leidensweg der Deutschen im kommunistischen 
Jugoslawien, Band I, Ortsberichte iiber die Verbrechen an den Deutschen durch das Tito- Regime in der Zeit 
von 1944 — 1948, 126., 7128.-729., 1732.-739., 740., 742.-7143., 745., 7151.-752., 754.-155., 757.-159., 763.-764., 
773., 775.-778., 787., 791.; Weipbuch der Deutschen aus Jugoslawien. Ortsberichte 1944 — 1948, 7128.-729., 
732.-139., 740., 742.-743., 745., 751.-752., 754.-755., 757.-159., 763.-764., 773., 775.-778., 7187., 191; V. 
GEIGER, "Iseljavanje Njemačke narodne skupine u Nezavisnoj Državi Hrvatskoj s područja Slavonije potkraj 
Drugog svjetskoga rata", 167.-168. 

616 A, MILETIĆ, "Preseljenje i evakuacija Folksdojčera iz Srijema i Slavonije 1942 — 1944. godine", 21. 

67 Z. KRNIĆ,“ O iseljavanju pripadnika Njemačke narodne skupine (Volksdeutschera) iz NDH za vrijeme II 
svjetskog rata“, 84. 

518 Z, JANJETOVIĆ, Nemci u Vojvodini, 345. 

Vuka, I. Asančaić, izvijestio je Ministarstvo unutarnjih poslova i Ministarstvo seljačkog 
gospodarstva i prehrane NDH krajem studenoga 1944. da je iz "ovdašnji krajeva" iseljeno 
gotov 95% Nijemaca, odnosno prema ovom nepotpunom izvješću do potkraj studenoga 1944. 
iseljeno je iz Slavonije, Bosanske Posavine i zapadnog Srijema najmanje oko 85.000 
pripadnika Njemačke narodne skupine.$"? Glavni ured VoMi ocijenio je evakuaciju Nijemaca 
s područja NDH kao "vrlo dobru" osobito s gledišta da se uspio izvući znatan dio materijalni 
dobara iz Slavonije i Srijema." 

I partizani su pratili iseljavanje pa tako se u izvješću Odjela narodnog gospodarstva 
Oblasnog NOO-a za Slavoniju od 14. prosinca 1944. navodi: "[...] svi neprijateljski elementi 
Nijemci, Mađari, ustaše iseljavaju se sa svojih posjeda na neoslobođenom teritoriju, znajući 
da će taj teritorij doći uskoro pod našu vlast. To se događa naročito u istočnoj Slavoniji, u 
kotarima Đakovo i Osijek. Površina te napuštene zemlje povećava se iz dana u dan".%! 
Partizani su na područjima koje su preuzimali u pravilu protjerivali njemačko stanovništvo i 
konfiscirali svu njihovu imovinu kao što je to bilo primjerice na području Đakovštine i 
Bjelovara gdje su protjerivane u prosinca 1944. i ožujku 1945. "neprijateljske familije" iz sela 
Bučje, Bračevci, Potijani, Drenje, Kućanci, Preslatnici, Kešinci i Gašinci na đakovačkom 
području te iz Velike Pisanice na bjelovarskom području. Osim njemačkih navodi se da se 
protjeruju mađarske i "ustaške" obitelji". Oblasni narodno-oslobodilački odbor za Srem već 
je u prvoj polovici studenog 1944. ustrojio "Komisiju za naseljavanje pogorelaca i izbeglica" 
na posjede i u kuće "domaćih Švaba, ustaša i narodnih izdajica". Osim naseljavanja 
pojedinaca i obitelji provođena su i "skupna naseljavanja" što je značilo da se jedno cijelo selo 
naseljavalo u drugo napušteno. 

xk 
Izbjegli i prognani jugoslavenski/hrvatski Nijemci smješteni pretežito u Austriji i 


Njemačkoj, kao i na područje Čehoslovačke, Poljske, Mađarske i Italije, tamo su dočekali 


$9 V, GEIGER, "Iseljavanje Njemačke narodne skupine u Nezavisnoj Državi Hrvatskoj s područja Slavonije 
potkraj Drugog svjetskoga rata", 166. 

Centar za povijest Slavonije i Baranje, Slavonski Brod 1987., 207.; Vladimir GEIGER, Nijemci u Đakovu i 

završetak rata i mnogobrojni su se odlučili na povratak u zavičaj. Savezničke vlasti, američke, 
britanske pa i sovjetske, u Austriji, Njemačkoj i drugdje poticale su povratak Nijemaca u 
Jugoslaviju i iskazivale protivljenje nastojanjima jugoslavenskih vlasti da onemoguće 
povratak izbjeglica i prognanika, a posebice su se protivile jugoslavenskim nastojanjima da 
preostale Nijemce protjeruju iz Jugoslavije.“ Posebno je to uznemirilo ministra za 
kolonizaciju DFJ Sretena Vukosavljevića koji se obratio Predsjedništvu Ministarskog savjeta 
DFJ iskazujući strah da se ne bi "nagomilao veći broj Nijemaca" na jugoslavenskoj granici te 
da treba "umoliti" i zapadne saveznike i SSSR da Nijemce više ne upućuju u Jugoslaviju, a 
jugoslavenske vlasti neka "oštro paze" da nitko od tih Nijemaca ne uđe u Jugoslaviju. 

Zbog političkih razloga jugoslavenska diplomacija, a potom historiografija i 
publicistika, tvrdile su da su jugoslavenski Nijemci tijekom Drugog svjetskog rata postali 
državljani Trećeg Reicha što im je odgovaralo kako bi Nijemcima osporili pravo da se vrate, a 
onima koji su u zemlji da ostanu.%$ 

Treba napomenuti da Nijemci koji su se nalazili na područjima koja su bila pod vlašću 
partizana nisu evakuirani na područje Trećeg Reicha, ali uskoro su ih i s tih područja počeli 
protjerivati što je pojedincima bilo toliko neprihvatljivo, primjerice na đakovačkom području, 
da su se vraćali kući izjavljujući da će radije poginuti u svojoj kući nego ići u Njemačku, no, 
njihov progon se i dalje nastavio bez obzira htjeli oni ići ili ne." Veliki broj tih ljudi nije se 
osjećao odgovornim za ratne nedaće koje su zadesile njihov kraj ili su naprosto imali samo 
njemačka prezimena pa nisu niti s bojazni dočekivali kraj rata koji će im nedvojbeno 
nametnuti "fatum kolektivne krivnje". 

Na osnovu odluka Drugoga zasjedanja Antifašističkog vijeća narodnog oslobođenja 
Jugoslavije od 29. studenoga 1943. zajamčena je ravnopravnost i manjinska prava svim 
nacionalnim skupinama pa i njemačkoj manjini. U tom smislu je i partizanski pokret u 
Slavoniji u proljeće 1944. uputio proglas na njemačkome jeziku ("Die Beschliisse der II. 
Tagung des AVNOJ und die deutsche Minderheit in Kroatien"). Zemaljsko antifašističko 


vijeće narodnog oslobođenja Hrvatske na Trećem zasjedanju početkom svibnja 1944. 

zajamčilo je nacionalnim manjinama u Hrvatskoj sva prava na nacionalni život, jednakost i 
ravnopravnost pred zakonom. No unatoč tomu, potkraj 1944. i početkom 1945. počinje od 
strane partizanskog pokreta i novo uspostavljenih vlasti i protjerivanje preostalih pripadnika 
Njemačke narodne skupine u Slavoniji čemu je posebice pridonijela i odluka Predsjedništva 
AVNOJ-a od 21. studenoga 1944. ("Odluku o prijelazu u državno vlasništvo neprijateljske 
imovine, o državnoj upravi nad imovinom neprisutnih osoba i o sekvestru nad imovinom koju 
su okupatorske vlasti prisilno otuđile") koja je pripadnike njemačke manjine proglasila 
kolektivnim krivcima. 

Odluka da se onemogući povratak jugoslavenskih Nijemaca donesena je na sjednici 
Državne komisije za repatrijaciju, Beograd 22. svibnja 1945., a s njome su se suglasili Vlada 
DFJ i Generalštab Jugoslavenske armije. U odluci se izrijekom kaže: "Bivše jugoslavenske 
državljane nemačke narodnosti, bez obzira da li su zarobljeni kao pripadnici fašističke vojne 
sile ili su civilna lica, neprimati u našu zemlju." 92% 

Više nego uporno nastojali su se Nijemci grupno ili pojedinačno vratiti na 
jugoslavensko područje što jugoslavenskim vlastima nije odgovaralo te su svim mjerama 
nastojali spriječiti njihov povratak, od diplomatskih aktivnosti do vojnih mjera u smisli 
strogog "čuvanje" granice i ponovne internacije onih koji bi se slučajno uspjeli vratiti. 
Osobito je to očito iz prepiske jugoslavenske delegacije pri Savezničkoj kontrolnoj komisiji u 
Mađarskoj i delegata za repatriranje raznim državnim tijelima posebice Ministarstvu socijalne 
politike. U jednom od dopisa šefa jugoslavenske delegacije pri Savezničkoj kontrolnoj 
komisiji, pukovnika Obrada Cicmila, upućenom Ministarstvu inostranih poslova DFJ navodi 
se da oni za repatrijaciju niti su do sada niti će ubuduće tražiti Nijemce i Mađare, a ukoliko 
ovi i dospiju do logora za repatrijaciju "redovito se obustavljaju". Navodi se također da su sve 
brojniji transporti s Nijemcima koje jugoslavenske vlasti vraćaju s jugoslavenske granice i 
traži se od Ministarstva inostranih poslova da zauzmu stav jer da se na taj način zauzima i 
inače "ograničeni vozni park" koji bi se prema njihovim riječima mogao "korisnije upotrebiti" 
te da se s vlakova "skidaju Nemci i vraćaju u Nemačku". U jednom izvješću opisan je i slučaj 
od 10. srpnja 1945. kada se dogodilo da je jedna transport krenuo prema Subotici sa preko pet 
stotina civila te da se tek kod polaska utvrdilo da se radi o Nijemcima i kako nije bilo 


vremena da se isti "skinu" s transporta upozoreno je da se u Subotici sačekaju i vrate nazad. 


68 Službeni list Demokratske Federativne Jugoslavije, br. 2, Beograd 6. veljača 1945., 13.-14.; V. GEIGER, 

Krajem kolovoza i početkom rujna nekoliko vlakova s jugoslavenskim Nijemcima stiglo je do 
pojedinih mjesta u Mađarskoj i svi su vraćeni od kuda su i došli bez obzira što su neki imali 
sovjetske isprave koje su im oduzete. Jedan vlak s nešto manje od 1.750 Nijemaca također je 
vraćen u Austriju. Problem se javljao ponajviše u Mađarskoj jer su tamo upućivani svi 
potencijalni repatrirci iz Beča, Praga, Brna i Bratislave. U gotovo svim izvješćima delegata za 
repatrijaciju nailazimo na podatke o Nijemcima koji bilo prema nalogu savezničkih vlasti ili 
vlastitoj odluci dolaze u sabirne centre za jugoslavenske državljane. O njihovoj brojnosti 
govori i podatak da se ponekada moraju čitave kompozicije rasformirati jer su u njima 
nepoželjni Nijemci koje jugoslavenske vlasti ne samo da ne žele u državi nego ih brine što se 
u blizini jugoslavenske granice nalaze "hiljade Švaba". Tijekom lipnja, srpnja, kolovoza i 
rujna mjeseca 1945. ovakvi slučajevi bili su gotovo svakodnevni 1 redovito su Nijemci 
"čišćeni" iz vlakova s repatrircima.®! Sovjeti od kojih su jugoslavenske vlasti očekivale 
podršku u srpnju 1945. obavijestile su Ministarstvo inostranih poslova DFJ o broju 
jugoslavenskih državljana na sovjetskom okupacijskom području te su naveli da se oni 
rukovode jezikom, osobnim dokumentima i podacima "povjerljivih osoba" u logorima o 
podrijetlu osoba odnosno o njihovom državljanstvu te se tako i veliki broj Nijemca nađe među 
repatrircima. Stoga su Sovjeti dozvolili da u logore gdje ima jugoslavenskih državljana dođu 
jugoslavenski predstavnici po mogućnosti vojne osobe koje će onda na licu mjesta izvršiti 
kontrolu i tako onemogućiti povratak Nijemaca u Jugoslaviju.$%? 

Jugoslavensko Ministarstvo vanjskih poslova izvijestilo je 26. siječnja 1946. Generalni 
sekretarijat Predsjedništva Ministarskog savjeta da je Jugoslavenska vojna misija pri 
Savezničkom vijeću za Austriju upozorila na britansku intervenciju, odnosno da je pomoćnik 
britanske vojne komande potpukovnik Flotcheri intervenirao kod Jugoslavenske vojne misije, 
zamolivši da jugoslavenske vlasti prestanu "[...] sa ilegalnim prebacivanjem nepoželjnog 


elementa iz Jugoslavije u Austriju" te je zahtijevao "[...] da se svi do sada na razne načine 

prebačeni prime natrag."% Ministarstvo vanjskih poslova usvajajući mišljenje Jugoslavenske 
vojne misije, izvještava "[...] da se privremeno, do reguliranja pitanja putem pregovora, 
prestane sa novim prebacivanjem Nemaca."** Stoga je Jugoslavenska vojna misija 
preporučila da se s ilegalnim prebacivanjem prestane na neko vrijeme dok se ne dobiju 
odgovor od SSSR-a od kojih su tražili pomoć što je Ministarstvo vanjskih poslova i 
prihvatilo. 

U kolovozu 1947. godine Vlada SSSR-a odbacila prijedlog Jugoslavije iz srpnja 1946., 
da se preostalih 110.000 jugoslavenskih Folksdojčera iseli u sovjetsku okupacijsku zonu 
Njemačke stoga je Ministarstvo vanjskih poslova FNR Jugoslavije iznijelo je 20. rujna 1947. 
nadležnim institucijama mišljenje: "Obzirom na ovaj negativan odgovor Vlade SSSR i 
obzirom na poznati negativan stav Zapadnih Sila po pitanju iseljenja naše nemačke manjine, 
nema izgleda da bi se ovo pitanje u dogledno vreme moglo rešiti na legalan način, ma da će se 
ono moći ponovo pokrenuti i pred Kontrolnim savetom u Berlinu i prilikom raspravljanja o 
mirovnom ugovoru sa Nemačkom. No od svega toga ne mogu se očekivati neki praktički 
rezultati." 

S obzirom da su Sovjeti odbacili mogućnost da Jugoslavija svoje preostale Nijemce iseli 
u sovjetsku okupacijsku zonu Njemačke, jugoslavenske su vlasti sve diplomatske napore sada 
usmjerile prema Kontrolnom savjetu u Berlinu i mirovnom ugovoru s Njemačkom." 

Delegacija za repatrijaciju u Austriji učestalo je imala problema o kojima je izvijestila 
krajem svibnja 1947. nadležne institucije u zemlji, a radilo se o "potvrdama" koje su Narodni 
odbori dodjeljivali pojedinim Nijemcima, a koje su im trebale omogućiti povratak u zemlju. U 
pravilu su i ti Nijemci odbijani od strane jugoslavenske Delegacije za repatrijaciju što je onda 
dovodilo do "nezgodnih" situacije pred savezničkim vlastima i predstavnicima Uprave 
Ujedinjenih nacija za pomoć i obnovu (The United Nation Relief and Rehabilitation 
Administration / UNRRA). U dopisu se naglašava 1 još jedna neželjena posljedica: "S druge 
strane, odbijanje repatriacije po ovim potvrdama povlači za sobom i protu-propagandu koja 


ometa rad na repatriaciji ostalih raseljenih lica. Potrebno bi bilo da narodni odbori prestanu sa 

izdavanjem bilo kakvih potvrda koje se odnose na odobrenje povratka naših državljana iz 
inostranstva, pa vas molimo da u ovom smislu preduzmete potrebne mere, kako bi se što 
skorije prestalo sa izdavanjem ovih potvrda. Molimo vas, da se priliko obraćanja na mesne 
odbore po ovome, naglasi da je za donošenje odluka o povratku u FNRJ nadležno — Odelenje 
za repatriaciju Komiteta za socijalno staranje pri Vladi FNRJ." Potom je Generalni 
sekretarijat Vlade FNR Jugoslavije, izvijestio 2. lipnja 1947. Predsjedništva Vlada Narodnih 
republika Srbije, Hrvatske, Slovenije, Bosne i Hercegovine, Makedonije i Crne Gore “(...) da 
je za donošenje odluka o povratku u FNRJ nadležno — jedino Odeljenje za repatriaciju 
Komiteta za socijalno staranje pri Vladi FNRJ" te su Predsjedništva Vlada zamoljena da o 
navedenom žurno obavijeste sve kotarske narodne odbore i o učinjenom izvijeste 
Predsjedništvo Vlade FNRJ. 

Jugoslavenski Nijemci koji su bili na području Čehoslovačke predstavljali su znatan 
materijalni izdatak za čehoslovačku vladu koja je upravo radila na "humanom iseljavanju" 
svojih Nijemaca te su od jugoslavenske strane tražili suradnju oko rješavanja ovoga pitanja.” 

xk 

U konačnici većina izbjeglih ili protjeranih hrvatskih, pretežito slavonskih, Nijemaca 
nije se uspjela vratiti svojim kućama. Zaustavljani su na austrijsko - jugoslavenskoj i 
mađarsko - jugoslavenskoj granici, a potom su vraćani u izbjegličke logore u Austriji i 
Njemačkoj. Brojni slavonski Nijemci povratnici u zavičaj, uspjeli su, unatoč svemu, napose 
tijekom 1945., prijeći austrijsko - jugoslavensku ili mađarsko - jugoslavensku granicu. No do 
svojih kuća nisu stigli jer su zaustavljani u Sloveniji na području Prekmurje i Štajerska te u 
Hrvatskoj na području Međimurja, Podravina i Baranje. Tada im je, u pravilu, sva imovina 
koju su sa sobom imali oduzeta, a potom su vraćeni odnosno prognani iz Jugoslavije preko 
austrijske ili mađarske granice. Oni Nijemci koji su uspjeli vratiti se u zavičaj, završili su 


uskoro u logorima. '"! 


698 AJ, Vlada FNRJ — Predsedništvo vlade, 35-73, list 962.; V. GEIGER, "Heimkehr. Povrataka slavonskih 
Nijemaca nakon Drugoga svjetskog rata iz izbjeglištva / prognaništva u zavičaj i njihova sudbina", 530.-531. 

69 AJ, Vlada FNRJ — Predsedništvo vlade, 35-73, list 963.; V. GEIGER, "Heimkehr. Povrataka slavonskih 
Nijemaca nakon Drugoga svjetskog rata iz izbjeglištva / prognaništva u zavičaj i njihova sudbina", 531. 

700 AJ, MSP DFJ/FNRJ, fas. 10, Repatrijacija Nemaca jugoslovenskih državljana 1945., Dopis Ministra 
socijalne politike Ministarstvu inostranih poslova, Političkom odelenju od 10. rujna 1945.; Slobodan SELINIĆ, 
Čehoslovačko — jugoslavenski odnosi 1945. — 1948., Beograd 2010., 67.-70. 

701 V, OBERKERSCH, Die Deutschen in Syrmien, Slawonien, Kroatien und Bosnien. Geschichte einer 
deutschen Volksgruppe in Stidosteuropa, 465.; Leidensweg der Deutschen im kommunistischen Jugoslawien, 
Band I, Ortsberichte über die Verbrechen an den Deutschen durch das Tito- Regime in der Zeit von 1944 — 
1948, 744., 765.-767., 795.,798.-799.; Weifbuch der Deutschen aus Jugoslawien. Ortsberichte 1944 — 1948, 
744., 765.-767., 795.,798.-799.; V. GEIGER, "Heimkehr. Povrataka slavonskih Nijemaca nakon Drugoga 
svjetskog rata iz izbjeglištva / prognaništva u zavičaj i njihova sudbina", 522.-523. 

I prije nego je nova komunistička vlast formalno donijela konačnu odluku o iseljenju, 
odnosno protjerivanju svih Nijemaca iz Jugoslavije u Njemačku, stav prema Nijemcima 
pokazala je na sjednici Nacionalnog komiteta oslobođenja Jugoslavije održane 30. listopada 
1944. tijekom koje je Josip Broz Tito izvijestio da je uspostavljena vojna uprava za Bačku, 
Baranju i Srijem jer tamo postoje "specijalni problemi" među kojima je na prvom mjestu 
istaknuto "istjerivanje Nijemaca". Tito je naglasio da su oni stalna opasnost za Jugoslaviju, a 
da će se taj problem stupnjevito rješavati te da za početak treba sve sposobne od 16 do 60 
staviti u radne bataljune i upotrebljavati za razne radove.” Sukladno tomu u studenom 1944. 
jugoslavenske vlasti osnovale su logore za Nijemce pretežito djecu, žene i starce. O tome 
svjedoče rješenja Kotarskih narodnih odbora i Gradskih narodnooslobodilačkih odbora o 
podržavljenju imovine Folksdojčera i o protjerivanju u Njemačku, temeljena na Odluci 
AVNOJ-a od 21. studenoga 1944., s napomenom da će se ti ljudi nalaziti u "logoru na 
prisilnom radu" dok ne budu iseljeni. Stoga su i malobrojni Nijemci preostali u Slavoniji, 
internirani u logore. Jedan dio hrvatskih, pretežito slavonskih, Nijemaca odmah je protjeran u 
Austriju, a nakon zatvaranja granice kroz sabirne 1 radne logore prošlo je najmanje 10.000, a 
moguće je i većina od 18.000 do 20.000 hrvatskih Nijemaca preostalih u zavičaju.” U 
jugoslavenskim logorima između 1944. i 1948. umrlo je oko 50.000 do 60.000 pripadnika 
njemačke manjine u sedamdesetak logora u Jugoslaviji. Poimenično ih je identificirano 
48.687, a u tom broju stradalih veliki je udio žene 25.987 i djece mlađe od 14 godina njih 
5382" 

Najveći sabirni i radni logori za pripadnike njemačke manjine na području Hrvatske bili 
su Krdnija pokraj Đakova, Valpovo, Josipovac i Tenje pokraj Osijeka, Podunavlje u Baranji i 
Velika Pisanica pokraj Bjelovara." U ove logora internirani su slavonski Nijemci, Nijemci iz 
hrvatskog dijela Srijema, Baranje te s područja bosanske Posavine. Jugoslavenske vlasti su ih 
u nekoliko navrat željele prebaciti u Austriju, no, s granice su vraćeni svi oni koji su uspjeli 


preživjeti put jer su među logorašima bile najbrojnija djeca, žene i starci. S obzirom da su 


702 AJ, Kabinet predsedik republike, Beograd, NKOJ-87; Zapisnici NKOJ-a i privremene vlade DFJ 1943-1945., 
(prir. Branko Petranović, Ljiljana Marković), Beograd 1991., 54., 179. 

703 V, GEIGER, Folksdojčeri. Pod teretom kolektivne krivnje, 33.; Ekkehard VOLKL, "Abrechnungsfuror in 
Kroatien", Politische Sćuberung in Europa. Die Abrechnung mit Faschismus und Kolaboration nach dem 
Zweiten Weltkrieg, (Hrsg. Klaus Dietmar Henke und Hans Woller), Munchen, 1991., 378.; Vladimir GEIGER, 
"Logori za folksdojčere u Hrvatskoj nakon Drugog svjetskog rata 1945. — 1947.", Časopis za suvremenu 
povijest (ČSP), god. 38, br. 3, Zagreb 2006., 1085. 

704 V, GEIGER, "Logori za folksdojčere u Hrvatskoj nakon Drugog svjetskog rata 1945. — 1947.", 1085. Usp. 
Leidensweg der Deutschen im kommunistischen Jugoslawien, Band IV, Menschenverluste - Namen und Zahlen 
zu Verbrechen an den Deutschen durch das Tito-Regime in der Zeit von 1944-1948, Minchen/Sindelfingen, 
1994. ili www.totenbuch-donauschwaben.at. 

705 V, GEIGER, "Logori za folksdojčere u Hrvatskoj nakon Drugog svjetskog rata 1945. — 1947.", 1089. 

savezničke okupacijske vlasti zatvorile austrijsku granicu, jugoslavenske vlasti su odlučile 
držati ih u logorima na prisilnom radu, a radilo se o osobama njemačke narodnosti, 
njemačkog porijekla ili su im samo prezimena bila njemačka. 7% 

Jugoslavenski i hrvatski Nijemci bili su u logorima do proljeća 1948., a oni koji su 
preživjeli gladovanja, bolesti i povremenu torturu isprva su  reintegrirani u 
jugoslavensko/hrvatsko društvo prisilnom radnom obavezom u trajanju od tri godine tijekom 
koje su dobivali novčanu naknadu kao i ostali zaposlenici, ali još nisu u potpunosti dobili 
slobodu kretanja. '% 

Nakon traumatičnih iskustava partizanskih odmazdi, deportacija na prinudni rad u Savez 
Sovjetski Socijalističkih Republika (SSSR) te zatvaranja u logore i prinudni rad na 
jugoslavenskom području, preseljenje na područje Trećeg Reicha koje je gotovo cjelovito 
provedeno iz Slavonije i Srijema potkraj Drugog svjetskog rata bilo je presudno za spas 
najvećeg broja Nijemaca s toga područja. Evakuacija se pokazala kao vrlo mudra odluka." 

"Zakonom o državljanstvu" kojeg su jugoslavenske vlasti donijele 23. kolovoza 1945. 
veliki broj Nijemaca mogao je izgubiti državljanstvo, ali niti ovaj zakon izravno ne nalaže da 
se svim Nijemcima oduzima državljanstvo. Pod udarom toga zakona mogli su biti 
preseljeni/evakuirani/izbjegli Nijemci kojima jugoslavenske vlasti nisu dopuštale povratak u 
zemlju kao i svi oni koji su prema ovom zakonu mogli biti kompromitirani "nelojalnim 
postupcima protiv naroda i državnih interesa Jugoslavije". U neposrednom poraću pravosuđe 
se nije željelo baviti pojedincima, to će biti slučaj tek pedesetih godina, nego se izabrao lakši i 
brži put rješavanja pitanja s cijelom njemačkom etničkom skupinom koje su se jugoslavenske 
vlasti željeli riješiti." 

Potkraj rata Folksdojčeri su proglašeni kolektivnim krivcima i sukladno tomu su 
donesena zakonska rješenja kojima im je oduzeta imovina, nacionalna i građanska prava, a 
mogli su biti izuzeti samo oni koji su bili sudionici ili pomagači partizanskog pokreta./!% 
Ovakvim zakonom su komunističke vlasti oduzele imovinu i građanska prava najvećem dijelu 
jugoslavenskih i hrvatskih Nijemaca, ali im nisu oduzeli državljanstvo. 


Stajalište nove jugoslavenske vlasti naspram Nijemaca jasno se iščitava iz izjave od 11. 


lipnja 1945. Predsjedništva Ministarskog savjeta Demokratske Federativne Jugoslavije: 


7% V, GEIGER, "Heimkerhr. Povratak slavonskih Nijemaca nakon Drugoga svjetskog rata iz izbjeglištva / 
prognaništva u zavičaj i njihova sudbina", 529. 

797 Z. JANJETOVIĆ, "O državljanstvu jugoslovenskih Nemaca", 33.; V. GEIGER, "Iseljavanje Njemačke 
narodne skupine u Nezavisnoj Državi Hrvatskoj s područja Slavonije potkraj Drugog svjetskoga rata", 170. 

708 Z, JANJETOVIĆ, Nemci u Vojvodini, 346. 

7% Z, JANJETOVIĆ, "O državljanstvu jugoslovenskih Nemaca", 32.-34. 

710 V, GEIGER, Folksdojčeri. Pod teretom kolektivne krivnje, 11. 

"Vlada Jugoslavije stoji na stanovištu da sve Njemce koji se nalaze u okviru granica 
Jugoslavije raseli i uputi u Njemačku, čim se zato stvore povoljni tehnički uslovi." Za takav 
stav pronalaženo je uporište u stereotipima da je njemačka manjina "od dana naseljavanja" pa 
sve do danas radila protiv "interesa naroda Jugoslavije" te da su počinili toliko zla tijekom 
rata narodima Jugoslavije da bi njihovo daljnje zadržavanje u okvirima Jugoslavije "smetalo 
sređivanju i izgradnji naše državne zajednice."”!! U dokumentima koji se razmjenjuju između 
raznih jugoslavenskih državnih tijela kada se govori o njemačkom stanovništvu govori se o 
"nepoželjnom elementu" koji želi prodrijeti u Jugoslaviju te da je nepoželjna i njihova 
nazočnost u susjednoj Mađarskoj 1 da se to stanovništvo ne može vratiti u Jugoslaviju. 
Državna komisija za repatrijaciju je nalagala da se treba posebno razmatrati slučajevi onih 
Nijemaca koji se pozivaju na svoje antifašističko djelovanje. "? 

Zemaljska komisija za repatrijaciju Nijemaca pri Ministarstvu unutrašnjih poslova 
Federalne Države Hrvatske 7. srpnja 1945. uputila je okružnicu oblasnim i okružnim 
Narodnim odborima: "Na osnovu iznešenoga u obzir za iseljavanje dolaze svi Njemci i 
Njemice po slijedećem kriteriju: 1) Kome je materinski jezik njemački (potječe iz braka 
Njemca ili Njemice). — 2) Tko potiče iz braka u kome je otac Njemac. — Od ovoga se 
izuzimaju: 1. Tko je aktivno pomagao narodno-oslobodilačku borbu (ostaje zajedno sa svojim 
užom porodicom — djeca, otac i majka). — (...) 2. Njemice udane za Jugoslavene s djecom. — 3. 
Djeca do uključivo 16 godina iz braka Jugoslavenke sa Njemcem, ukoliko takova 
Jugoslavenka odluči da ostane u zemlji i napusti muža Njemca. Ženi Jugoslavenki udatoj za 
Njemca ostaje slobodno da bira dali želi poći sa mužem ili će ostati u zemlji sa djecom do 16 
godina. U koliko se radi o ženskom bračnom partneru nejugoslavenske narodnosti takva je 
žena dužna slijediti muža Njemca."713 

Načelnik Jugoslavenskih oficira za vezu pri 3. američkoj armiji u Miinchenu, kapetan 
Radosavljevića poslao je Bavarskom crvenom križu 29. studenoga 1945. objašnjene vezano 
za repatrijaciju jugoslavenskih Nijemaca: "Povodom pitanja Volksdeutschera daje se sledeće 
objašnjenje: Poziv Jugoslovenske Vlade i dati rok za prijavljivanje radi repatrijacije ne odnosi 


se na Volksdeutschere. Volksdeutscheri se ne mogu vratiti u Jugoslaviju. Za sada su uputstva 


71 HDA, Osobni fond (OF) Svetozara Ritiga, kut. 1, fasc. 5; Z. DIZDAR, Partizanska i komunistička represija i 
zločini u Hrvatskoj 1944. — 1946. Dokumenti, 179.-182.; V. GEIGER, "Iseljavanje Njemačke narodne skupine u 
Nezavisnoj Državi Hrvatskoj s područja Slavonije potkraj Drugog svjetskoga rata", 170. 

712 V, GEIGER, "Pravo na zavičaj", Dijalog povjesničara — istoričara, 6, Zagreb 2002., 355.; V. GEIGER, 
"Heimkerhr. Povratak slavonskih Nijemaca nakon Drugoga svjetskog rata iz izbjeglištva / prognaništva u 
zavičaj i njihova sudbina", 524.-527. 

1946. Dokumenti, 179.-182.; Partizanska i komunistička represija i zločini u Hrvatskoj 1944. — 1946. 
Dokumenti. Slavonija, Srijem i Baranja, 245.-248. 

o njima takva, a dali će se i u koliko izmeniti posle zasedanja Ustavotvorne Skupštine, 
objaviće se putem radia, a Jugoslovenski oficiri za vezu dobiće instrukcije za rad."7!* 

Korak dalje u rješavanju njemačkog pitanja u Jugoslaviji bio je "Zakon o izmjenama i 
dopunama Zakona o državljanstvu FNRJ" od 1. prosinca 1948. kojim je oduzeto državljanstvo 
osobama njemačke narodnosti koje su se nalazile u inozemstvu, a njihovo je ponašanje prije i 
tijekom rata bilo nelojalno. 7! 

Svi ranije navedeni zakoni koji su išli u smjeru zabrane povratka iseljenih 1 izbjeglih 
Nijemaca te oni koji su stvarali podlogu za protjerivanje preostalih Nijemaca nisu bili u 
skladu s "Ustavom FNRJ" od 31. siječnja 1946. koji je zabranjivao ograničavanja prava ili 
povlastica na temelju narodnosti i izričito se u njemu naglašava da nijedan državljanin FNRJ 
ne smije biti protjeran iz države, a iz prebivališta samo prema zakonu. Također su bili i u 
suprotnosti i s "Općom deklaracijom o pravima čovjeka" usvojenom 10. prosinca 1948. od 
Ujedinjenih naroda, a koju je potpisala i Jugoslavija. U članku 15. te deklaracije naglašava se 
da svatko ima pravo na državljanstvo i da nitko ne može biti proizvoljni lišen državljanstva i 
prava da ga promjeni. '!$ 

Hrvatska je javnost preko Vjesnika, organa Narodne Republike Hrvatske, početkom 
1947. izvještavana o namjeri austrijske vlade da svoje južne granice naseli Folksdojčerima iz 
Jugoslavije, Rumunjske i Bugarske što je bilo bez ikakvog utemeljenja u činjenicama. Bila je 
to agitpropovska promidžba koja je imala namjeru sve Folksdojčere proglasiti "najokorjelijim 
nacistima 1 pangermanistima" pa su sukladno tomu i napisi u novima bili: "U Austriji 
raseljena lica' slobodno razvijaju fašističku djelatnost, a 'Volksdeutscheri' imaju čak i 
"parlament", "Austrijska vlada namjerava duž svoje granice naseliti zloglasne 
'Volksdeutschere" i s1.”!7 

Na osnovu sporazuma između Crvenog križa Jugoslavije i Međunarodnog Crvenog 
križa iz 1950. pripadnici njemačke manjine iseljavali su prema načelu spajanja obitelji. Bilo je 
primjera da su se Nijemci vraćali u Jugoslaviju. Generalni konzulat FNRJ u Munchenu 


krajem kolovoza 1951. u transportima repatriraca uputio, uz prethodno odobrenje MUP-a, 

nekolicinu jugoslavenskih Nijemaca u Jugoslaviju (u Beograd, u Bač, u Suboticu, u Apatin, u 
Zemun, u Vršac, u Nuštar i dr.). Radilo je o jugoslavenskim Nijemcima koji su nakon 
prisilnog rada u SSSR-u otpremljeni u Njemačku ili su tijekom rata evakuirani, a dio obitelji 
ostao je u Jugoslaviji.'!8 Položaj Folksdojčera se vremenom poboljšava nakon što je 
Jugoslavija ukinula 1951. ratno stanje s Austrijom i Njemačkom, zatim je 1952. dogovoreno 
između jugoslavenske i njemačke vlade da se Folksdojčeri mogu iseljavati u SR Njemačku i 
omogućen im je ispis iz jugoslavenskog državljanstva uz pristojbu koja je bila u visini 
tromjesečnog osobnog dohotka. Odlazak u Austriju i Njemačku značio je nerijetko za njih, 
kao i za brojne Nijemce evakuirane tijekom rata, višegodišnji boravak u izbjegličkim 
logorima. Tijekom 1953. 1 1954. Folksdojčeri su dobivali otpust iz jugoslavenskog 
državljanstva i omogućeni im je stjecanja austrijskog državljanstva. Godine 1954. sklapanjem 
sporazuma između FNR Jugoslavije i SR Njemačke konačno je uređeno iseljavanje 
pripadnika njemačke nacionalne skupine, a od 1955. iseljavanje njemačke i austrijske 
nacionalne manjine iz Jugoslavije je znatno pojednostavljeno. "? 

Svakako treba napomenuti da je njemačko stanovništvo na jugoslavenskom prostoru 
bilo pretežito ruralno te su njihovi posjedi činili 38,73% (u Hrvatskoj 30,98%) zemljišnoga 
fonda za provedbu agrarne reforme i kolonizacije. Iako je to znatno manje nego u Poljskoj 
gdje je taj postotak bio 75% te u Čehoslovačkoj 72% ipak je znakovito da se poslijeratna vlast 
konfiskacijom imovine njemačkog stanovništva domogla 97.721 posjeda od toga u Hrvatskoj 
20.457." Precizni podaci za Hrvatsku poznati su za područje Đakova, Osijeka, Valpova, 
Vinkovaca i Vukovara gdje su napuštena 54 sela s njemačkim stanovništvom i iza njih ostalo 
je 6.162 posjeda odnosno 49.172 hektara zemlje. Ovi brojčani pokazatelji nešto su 1 veći jer 
preciznih podataka nema za kotareve Slavonski Brod i Županja gdje su ostali napušteni 
pojedinačni posjedi te na području Daruvara i Grubišnog Polja gdje je poznato da je ostalo 
napušteno oko 1.400 posjeda Nijemaca i Mađara. '?! Navedeni posjedi i zemlja imali su znatan 
udio u fondu zemljišta za poslijeratnu provedbu agrarne reforme i kolonizacije što je u znatnoj 


mjeri promijenilo i vlasničke odnose. 

Kada govorimo o stvarnim ljudskim gubicima jugoslavenskih Nijemaca tijekom Drugog 
svjetskog rata i neposrednog poraća onda bi taj broj bio između 95.000 1 100.000 osoba. U 
razdoblju od travnja 1941. do ožujka 1948. život je izgubilo oko 9.000 do 10.000 hrvatskih 
Nijemac. Oko 4.500 hrvatskih Nijemaca poginulo je kao pripadnici oružanih snaga NDH, 
Trećeg Reicha i Mađarske, ali i kao civilno stanovništvo u partizanskim napadima na 
njemačka naselja tijekom rata te u pojedinačnim i masovnim odmazdama u neposrednom 
poraću. Od ljeta 1941. do svibnja 1945. poginulo je kao pripadnici NOV i PO Jugoslavije/JA, 
kao civilno stanovništvo, suradnici partizanskog pokreta te kao žrtve nacističkog i ustaškog 
terora oko 500 do 1.000 hrvatskih Nijemaca. Do potkraj Drugoga svjetskog rata većina 
hrvatskih Nijemaca uslijed ratnih događanja izbjegla je ili je prognana pretežito u Austriju i 
Njemačku. Na hrvatskom području poslije rata ostalo je oko 20.000 Nijemaca i oni su 
najvećim dijelom internirani u neposrednom poraću u logore na području Hrvatske i 
Vojvodine gdje je život izgubilo 4.000 do 4.500 hrvatskih Nijemaca, pretežito djece, žena i 


starije osobe. /?? 


xk 

Popisi stanovništva daju najbolji statističke pokazatelje o nestanku Nijemaca s hrvatskog 
prostora: u popisu 1948. godine 10.144 stanovnika deklariralo se kao Nijemci (Austrijancu su 
zbog malobrojnosti bili uključeni u rubriku "ostali"), prema popisu iz 1953. u Hrvatskoj je 
bilo 11.242 Nijemca i 749 Austrijanac, a u popisu 1961. zabilježeno je da je u Hrvatskoj 
4.214 Nijemaca i 510 Austrijanaca. I u svakom narednom popisu broj stanovnika koji se 
izjašnjavaju kao Nijemci ili Austrijanci drastično opada. Tomu je razlog odnos poslijeratnih 
vlasti prema Nijemcima zbog čega oni koji nisu protjerani i sami iseljavaju te općenito 
nepopularnost biti "Švabo" te se njemačko i austrijsko stanovništvo 
"denacionalizirao"/asimiliralo u Hrvate na hrvatskom prostoru, a dio njih možemo nazivati i 
Kriptonijemcima jer se Nijemcima osjećaju, ali se zbog političkih i nekih drugih razloga kao 
takvi ne izjašnjavaju. 77? 

U kolovozu 1950. u Stuttgartu su izbjeglice i prognanici s istoka i jugoistoka Europe 
proglasili "Charta der Heimatvertriebenen/Povelju prognanih iz zavičaja" u kojoj između 
brojnih humanih načela promiču ideju da se odriču svake "osvete i odmazde" jer je njihova 


odluka "[...] sveti spomen na beskrajne patnje čovječanstva, a napose u posljednjih deset 


722 Vladimir GEIGER, "Ljudski gubici Hrvatske u Drugom svjetskom ratu i poraću koje su prouzročili 
Narodnooslobodilačka vojska i Partizanski odredi Jugoslavije/Jugoslavenska armija i komunistička vlast. 
Brojitbeni pokazatelji (procjene, izračuni, popisi). Case study: Bleiburg i folksdojčeri", ČSP, god. 42, br. 
3/2010., 706.-707. i tamo navedeni izvori i literatura. 

723 V, GEIGER, Folksdojčeri. Pod teretom kolektivne krivnje, 13.-16. 

godina", svim silama će se zalagati za "[...] ostvarenje Ujedinjene Europe u kojoj će svi narodi 
živjeti bez strah i nasilja" te da oni kao ljudi bez zavičaja pozivaju narode svijeta da se 
osjećaju "suodgovorni" za sudbinu svih prognanika iz zavičaja kao "najveću patnju ovog 
vremena", 24 

Epilog svega može se svesti na to da je jugoslavenski, pa time i hrvatski prostor, do 
sredinom 1960-ih godine 20. stoljeća gotovo "očišćen" od njemačke nacionalne skupine. 
Kada se govori o toj pojavi njemački autori upotrebljavaju riječ protjerivanje (vertreibung), a 
jugoslavenska 1 hrvatska strana do 1990-ih iseljavanjem. Kako to nije samo jugoslavenski i 
hrvatski fenomen potrebno je naglasiti da je takva sudbina zadesila Nijemce i nekim drugim 
zemljama. No kako su istraživanja u hrvatskoj i srpskoj historiografiji poslije 1990-ih 
pokazala da je slučaja jugoslavenskih Nijemaca ipak bio drugačiji. Na Potsdamskoj 
konferenciji održanoj tijekom srpnja i kolovoza 1945. na kojoj su sudjelovali predstavnici 
Sjedinjenih Američkih Država, Velike Britanije i SSSR-a, Jugoslavija nije dobila odobrenje 
za "uredno iseljavanje" što je bio eufemizam za etničko čišćenje njemačkog stanovništva kao 
što je bio slučaj Poljske i Čehoslovačke. Etničke Nijemce protjerale su još Mađarska 
(225.000), SSSR (1,5 milijuna), a rumunjski Nijemci dijelom su poslani na prisilni rad u 
SSSR, a kasnije im je dozvoljeno da odu u Istočnu ili Zapadnu Njemačku (205.000). Potkraj 
rata i nakon rata na područje Njemačke došlo je oko 12 milijuna izbjeglih i prognanih 
Nijemaca iz istočne i jugoistočne Europe, a procjenjuje se da ih je oko 2 milijuna izgubilo 
život pri bijegu, evakuaciji i protjerivanju. Velike migracije etničkih Nijemaca (izbjeglice i 
prognanici/Vertriebene) s područja Istočne 1 Srednje Europe u razdoblju 1945. - 1950. bile su 
u pravilu posljedica progona i etničkog čišćenja, dočim su migracije Aussiedlera manjeg 
obima poslije 1950. pa do 1987. bile posljedica pojedinačnih odluka zbog bilateralnih 
sporazuma vlade Zapadne Njemačke i zemalja "istočnog bloka" i Jugoslavije te su se temeljile 
na pojedinačnim odlukama o repatrijaciji, ali se mora napomenuti da su etnički Nijemci u tim 
zemljama i dalje bili politički i društveno diskriminirani pa se te migracije ne mogu tumačiti 
samo ekonomskim razlozima. U socijalističkim zemljama od 1950-ih postojala su ograničenja 
pokretljivosti stanovništva koja su se odnosila i na Nijemce koji su u stvarnosti do tada već 
bili prognani i prisilno preseljeni te se emigracija etničkih Nijemaca svodila na spajanje 


obitelji i takvih je slučajeva zabilježeno 47.000 godine 1950. i svega 5000 tijekom 1952. i to 


24 V, GEIGER, "Pravo na zavičaj", 357. 

na područje SR Njemačke iz Poljske, Čehoslovaček, SSSR, Mađarske, Rumunjske i 
Jugoslavije.” 
kk 

Za proces nestanka jugoslavenskih/hrvatskih Nijemaca važno je naglasiti nekoliko 
stvari. Prvo je da su Nijemci preseljavani/evakuirani i prije završetka rata kada su zbog ratnih 
događanja napuštali svoje domove i iseljavali na sigurnija područja Trećeg Reicha i ovim 
Nijemcima nove jugoslavenske vlasti nisu dopustile povratak u zemlju. Potom da su Nijemci 
koji su ostali unutar granica nove države prema planu komunističkih vlasti trebali su iseliti u 
Njemačku i Austriju što nije provedeno zbog savezničkog zatvaranja granica te su odvođeni u 
logore na području Jugoslavije, a oni koju su te logore preživjeli sustavnim su mjerama 
"poticani" na iseljavanje. 

Protjerivanje/Vertreibung/Expelling naziv je koji redovito upotrebljava njemačka strana, 
osobito Folksdojčeri s područja bivše Jugoslavije organizirani u svoja udruženja te 
iseljavanje/emigration, pojam kojeg koristi jugoslavenska politika 1 historiografija, a najvećim 
dijelom i hrvatska politika poslije 1990-ih, imaju svoju "političku hipoteku" i sagledavaju 
problem samo s jednog gledišta. 

Sa stajališta danas poznatih povijesnih činjenica, socioloških istraživanja, a prema 
međunarodnom pravnim propisima i prema današnjoj političkoj kulturi 
preseljenjem/evakuacijom bi mogli nazvati događanja vezano za odlazak Nijemaca zbog 
neposrednih ratnih događanja još u vrijeme dok je rat stvarnost na velikom dijelu 
jugoslavenskog i hrvatskog prostora. Iseljavanjem se mogu smatrati odlasci Nijemaca 
većinom zbog spajanja obitelji posredovanjem Crvenog križa i prema međudržavnim 
ugovorima jugoslavenskih i njemačkih odnosno austrijskih vlasti. 

Nijemci su poslije Drugog svjetskog rata na europskom području imali položaj 


11726 


"nezaslužene žrtve"/7", ali u zapadnoeuropskim zemljama i njihovim historiografijama nisu 


bili u potpunosti prešućeni kao žrtve što se dogodilo u komunističkim zemljama pa tako i u 
Jugoslaviji. Odnos prema Nijemcima u jugoslavenskoj/hrvatskoj historiografiji do 1990. 
većinom se svodio na ulogu njemačkog stanovništva u travanjskom ratu i o "zločinačkim 


aktivnosti" tijekom rata 1 otvoreno se zaključivalo da im zbog toga "opstanka nije bilo" i da su 


75 Rainer MUNZ, Ralf ULRICH, "Promjenjivi modeli migracija: primjer Njemačke 1945. — 1995. Etnička 
porijekla, demografska struktura, izgledi za budućnost", Migracijske teme, god. 12, br. 1-2, Zagreb 1996., 28., 
bilj. 2., 31., 32.; Z. JANJETOVIĆ, "Odlazak vojvođanskih Švaba — proterivanje ili iseljavanje", 111.-114.; Z. 
JANJETOVIĆ, Between Hitler and Tito, 308.; V. GEIGER, "Pravo na zavičaj", 358.; V. GEIGER, "Heimkerhr. 
Povratak slavonskih Nijemaca nakon Drugoga svjetskog rata iz izbjeglištva / prognaništva u zavičaj i njihova 
sudbina", 523. 

1% Elazar BARKAN, Krivica nacija. Restitucija i ispravljanje istorijskih nepravdi, Novi Sad 2007., 206. 

na sebe "navukli mržnju sveg progresivnog stanovništva".'* Tekstovi u kojima se spominje 
njemačko stanovništvo nerijetko su aranžirani parolama o programskoj orijentaciji NOP-a 
koja se temeljila na ravnopravnosti svih naroda i nacionalnih manjina te o 
"internacionalističkoj orijentaciji" kao kursu KPJ koji je omogućavao "široku platformu" svim 
narodima i nacionalnim manjinama da se "uklope", ali to se očito nije odnosilo i na Nijemce, 


a oni su sami za to krivi. Također im se pripisuje i krivnja što se nisu "blagovremeno 


"1728 


povukli" sa "svojih ognjišta"! ° Kolektivno kažnjavanje i vezivanje sudbine Nijemaca na 


jugoslavenskom području isključivo uz propast Trećeg Reich kao i isključivo pripisivanje 
uloge "pete kolone" svom njemačkom stanovništvu osnova je odnosa jugoslavenskih vlasti 


prema Nijemcima. '?? Primjenjivanje načela kolektivne krivnje na cijelu nacionalnu skupinu 


omogućilo je izostanak kažnjavanje istinskih krivaca i stvaranje mase žrtava. 7% 


U konačnici o pravnom karakteru nestanka hrvatskih 1 jugoslavenskih Nijemaca, kao i 
Nijemaca s područja istočne i srednje Europe možemo govoriti o etničkom čišćenju??!, a ima i 
mišljenja da se na jugoslavenskom prostoru zbog osvetničkog obračuna, kolektivnog 
oduzimanja imovine i zatvaranja u logore, radilo o genocidu.'** Kada je 1990. Republika 
Hrvatska donosila svoj Ustav brojno stanje Nijemaca i Austrijanaca u Hrvatskoj je bilo takvo 


da od tzv. autohtonih manjina oni su bili tako malobrojni da se niti ne spominju u preambuli 


Ustava, a početkom Drugog svjetskoga rata bio ih je oko 150.000 na hrvatskom prostoru. 33 


Nestanak hrvatskih Nijemaca bitno je promijenio kulturnu, nacionalnu i vjersku sliku 
Slavonije, Srijema i Baranje, a to je izravna posljedica djelovanja jugoslavenskih vlasti koje 
isprva nisu dopuštale povratak izbjeglih/preseljenih/evakuiranih Nijemaca. Zatim su do 


zatvaranja granice s Austrijom protjerivali preostale Nijemce, potom su ih zatvarali u logore 


77A. MILETIĆ, "Preseljenje i evakuacija Folksdojčera iz Srijema i Slavonije 1942 — 1944. godine", 16.-17., 18. 

728 S, D. MILOŠEVIĆ, Izbeglice i preseljenici na teritoriji okupirane Jugoslavije 1941 — 1945., 220. 

79 V, GEIGER, "Folksdojčeri u Hrvatskoj 1945.", 272.; V. GEIGER, "Josip Broz Tito i sudbina jugoslavenskih 
Nijemaca", ČSP, 40/3, Zagreb 2008., 801.; Nebojša PETROVIĆ, "Krivica domaćih Nemaca i zločini nad 
nemačkim stanovništvom u Vojvodini posle Drugog svetskog rata — analiza jednog dokumenta", 
http//www.centerforhistory.net/index. (ulaz ostvaren 30. travnja 2010.) 

730 Z, JANJETOVIĆ, Nemci u Vojvodini, 360.-361. 

731 Milan MESIĆ, Međunarodne migracije. Tokovi i teorije, Zagreb 2002., 80. bilj. 69.; Z. JANJETOVIĆ, Nemci 
u Vojvodini, 360.; Z. JANJETOVIĆ, "Da li su Srbi počinili genocid nad Podunavskim Švabama?", Genocid u 
20. veku na prostorima jugoslovenskih zemalja (ur. Jovan Mirković), Beograd 2005., 236., 238. 

73? Dieter BLUMENWITZ, Rechtsgutachten über die Verbrechen an den Deutschen in Jieoslavien 1944-1948, 

München 2002., 37.-46.; Verbrechen an den Deutschen in Jugoslawien 1944-1948. Die Stationen eines 

Volkermords, München 1998., 73.-255., 271.-322.; Genocide of the Ethnic Germans in Yugoslavia 1944-1948., 

Munchen 2003., 41.-82., 167.-184.; Genocid nad nemačkom manjinom u Jugoslaviji 1944-1948., Beograd 

2004., 47.-102., 209.-229.; Dunja MELČIĆ, "The Appeals Chamber ... calls the massacre at Srebrenica by its 

proprer name: genocide'. Povijesna presuda generalu Krstiću u medijima je jedva spomenuta", Gordogan, god. 

II, br. 2-3, Zagreb, zima — proljeće 2004., 89.; Vladimir GEIGER, "Josip Broz Tito i sudbina jugoslavenskih 

Nijemaca", 803., 805., 814. 

733 V, GEIGER, Folksdojčeri. Pod teretom kolektivne krivnje, 16. bilj. 27. 

da bi se u konačnici Nijemci koji su to sve preživjeli odlučili na odlazak iz Jugoslavije, a oni 


malobrojni koji ostali uglavnom su se asimilirali s većinskim narodima. 


Migracije talijanskog stanovništva 
na hrvatskom području tijekom Drugog svjetskog rata i poraća 


Hrvatsko — talijanski spor oko istočne obale Jadrana, Dalmacije, a kasnije i Istre, ima svoju 
dugu povijest, a postojao je i buktao u vremenu kada ih je vezalo političko i vojno savezništvo 
tijekom Drugog svjetskog rata. Činjenica da je pod okriljem Trećeg Reicha i Kraljevine Italije 
osnovana Nezavisna Država Hrvatska, nije omela "na oko" bliske saveznike da se s 
neravnopravnih političkih i vojnih pozicija spore oko brojnih pitanja, posebice teritorija te 
odnosa talijanskih vlasti prema Hrvatima u Dalmaciji. UZ repove koji su se vukli od 
Londonskog (1915.) i Rapallskog ugovora (1920.) kojima su Istra, Rijeka, Zadar, Cres, 
Lošinj, Lastovo i Palagruža dodijeljeni Italiji, u svibnju 1941. prevrtljivi saveznik Kraljevina 
Italija i vojno i politički besprizorna NDH sklopile su "Rimske ugovore" kojima je Italije 
zaposjela znatan dio dalmatinskog područja. Tim ugovorima talijanska strana još uvijek nije 
bila zadovoljna jer nije u potpunosti bila zaštićena "strateška sigurnost" Italije.” Područje 
koje je državnopravno pripadalo NDH, podijeljeno je na dvije okupacijske zone između 
Trećeg Reicha i Kraljevine Italije. Pad Musolinija i kapitulacija Kraljevnine Italije, s obzirom 
na vrlo problematično savezništvo ili bolje reći latentno neprijateljstvo, osobito lako uočljivo 
na graničnom području Rijeka — Sušak, nisu pobudili nikakvu savezničku solidarnost već su 
se od kolovoza 1943. vlasti NDH pripremale preuzeti vlast u Hrvatskom primorju, Gorskom 
kotaru, Rijeci i Istri. Željeli su iskoristiti priliku i vratiti područje koje su morali ustupiti u 
svibnju 1941., ali i ona područja koje je Italija ranije dobila. Za "glavara građanske uprave za 
oslobođeno područje Gorskog kotara, Hrvatskog primorja i Istre te Velike župe Modruš, 
Vinodol i Podgorje, Gacke i Lika" imenovan je Oskar Turina. Prije toga trajali su razgovori 
između vlasti NDH i Trećega Reicha po tom pitanju i njemačka strana dala je suglasnost 
vezano za preuzimanje područja koje je zaposjela Kraljevina Italije. Tu vijest priopćio je 


poslanik Trećeg Reicha u NDH, Siegfried Kasche, poglavniku Paveliću, a opunomoćeni 


734 Le vittime di nazionalità italiana a Fiume e dintorni (1939 — 1947)/Žrtve talijanske nacionalnosti u Rijeci i 
okolici (1939. — 1947.), (ur. Amleto Ballarini, Mihael Sobolevski), Rim 2002., 113.; Marino MANIN, "Julijska 
krajina i pitanje talijanske istočne granice od 1861. do 1975. godine", Časopis za suvremenu povijest (ČSP), god. 
26, br. 1/1994., 106.-107.; Marino Luciano MONZALI, "Fascist Italy and Independent Croatia: A Difficult 
allinace", Tokovi istorije, br. 4, Beograd 2006., 86.-99. 

general Trećeg Reicha u NDH, Glaise von Horstenau, na zagrebačkom radiju objavio je poziv 
da vlasti NDH preuzmu Rijeku i Zadar. Šumovi u komunikaciji zasigurno su postojali jer su 
obje strane proizvoljno tumačile svoje višemjesečne razgovore o tim pitanjima. "Rimske 
ugovore" vlasti NDH smatrale su "glavnim teretom" i njihovo poništenje trebalo je značiti 
"preporod NDH". No NDH nije imala ni vojnog ni političkog potencijala da to i ostvari. 
Ustrojavanjem Operations Zone Adriatisches KĶüstenland/Operativna zona Jadransko 
primorje, maksimalističke težnje vlasti NDH o priključenju svih "hrvatskih zemalja na 
Jadranu od Istre i Primorja s Dalmacijom" brzo su propale, a Treći Reich imao je vrlo logično 
objašnjenje da zbog "pomiješanosti" stanovništva promjene granica mogu dovesti do novih 
sporova što bi štetilo "vođenju zajedničkog rata". ?5 

Jugoslavenska izbjeglička vlada u Londonu isprva je istakla želju da vratiti sva područja 
u kojima žive Jugoslaveni navodeći, između ostalih, Istru, Trst, Goricu, Zadar i dr. Ta nakana 
ubrzo je potisnuta zbog previranja unutar vlade, osobito između hrvatskih i srpskih 
predstavnika te se u kontaktima s talijanskim predstavnicama to pitanje izbjegavalo. 77% 

Narodnooslobodilački pokret i narodnooslobodilačka borba na istarskom području svoj 
uzlet, osobito u vojnom, ali i političkom pogledu, doživjeli su kapitulacijom Kraljevine Italije. 
Zemaljsko antifašističkog vijeća narodnog oslobođenja Hrvatske (ZAVNOH) nizom je svojih 
proglasa i odluka od 1943. do 1945. pozivao Hrvate Istre, Rijeke i jadranskim otoka da se 
pridruže partizanima zbog "nacionalnog oslobođenja i ujedinjenja s ostalim hrvatskim 
zemljama" 1 donosio odluke o priključenju svih tih područja, uključujući i one koji su tijekom 
rata zaposjednuti od Kraljevine Italije. Na lokalnoj, istarskoj, razini kapitulacija Kraljevine 
Italije također je iskorištena za donošenje odluka o priključenju "matici zemlji". Dana 13. 
rujna 1943. Okružni narodnooslobodilački odbor za Istru u Pazinu donio je odluku da se Istra 
priključuje matici zemlji i ujedinjuje s "ostalom hrvatskom braćom". Ideološki istomišljenici 
okrenuti komunističkoj ideji s hrvatske i talijanske strane, osobito iz Istre, nisu jednako 


gledali na rasplet oko teritorijalne pripadnosti Istre. No Kominterna je još sredinom 1942. 


735 Antun GIRON, Petar STRČIĆ, Poglavnikovom vojnom uredu. Treći Reich, NDH, Sušak — Rijeka i izvješća 
dr. Oskara Turine 1943., Rijeka 1993., 7.-11.; Darko DUKOVSKI, Rat i mir istarski. Model povijesne 
prijelomnice 1943. - 1945., Pula 2001., 163.-164.; Le vittime di nazionalità italiana a Fiume e dintorni (1939 — 
1947)/Žrtve talijanske nacionalnosti u Rijeci i okolici (1939. — 1947.), 177.; Mario MIKOLIĆ, Istra 1941.-1947. 
Godine velikih preokreta, Zagreb 2003., 315.-322.; Fikreta BUTIĆ, Ivan JELIĆ, "Prilozi proučavanju historije 
NDH u razdoblju 1942 — 1943. godine", Putovi revolucije, god. I, br. 1-2, Zagreb 1963., 355. O odnosu Ustaško 
— domobranskog pokreta prema području Istre vidi: Mario JAREB, "Istra u medijima, promidžbi i publicistici 
Ustaško — domobranskog pokreta i Nezavisne Države Hrvatske od kraja dvadesetih godina do 1945. godine", 
Identitet Istre — ishodišta i perspektive (ur. Marino Manin, Ljiljana Dobrovšak, Gordan Črpić, Robert Blagoni), 
Zagreb 2006., 212.-231. 

736 D, DUKOVSKI, Rat i mir istarski. Model povijesne prijelomnice 1943. - 1945., 165.; M. MIKOLIĆ, Istra 
1941.-1947. Godine velikih preokreta, 323.-328. 

Komunističku partiju (KP) Istre "prepustila" KP Hrvatske. Odluke ZAVNOH-a i kao i 
Slovenskog narodnooslobodilačkom odbora o priključenju Istre Hrvatskoj i Sloveniji potvrdio 
je 1 AVNOJ 30. studenog 1943. Te odluke imaju važnost na razini izražavanja volje 
stanovništva, ali po međunarodnom pravu one nisu imale važnost jer ono ne priznaje 
promjene granica za vrijeme ratnih sukoba. Partizanske snage, koje su iskoristile vojni slom 
Italije, ne samo u Istri, ubrzo su morale ustuknuti pred vojnim prodorom snaga Trećeg Reicha. 
Trebalo je još čekati konačni vojni poraz Trećeg Reicha i njegovih saveznika te voditi 
diplomatsku bitku za granice. Na kraju rata jugoslavenska strana bila je u boljem položaju od 
talijanske: njena vojska bila je u Trstu, imala je moćnog zaštitnika SSSR kao i vlastiti položaj 
među državama pobjednicama u ratu, dočim je Italija nosila breme fašističke prošlosti tijekom 
koje je bila najbliskiji saveznik Trećeg Reicha i zaposjedala područja drugih država. Bilo je za 
očekivati da će za to morati snositi posljedice za što se osobito zalagao, inače Italiji vrlo 
sklon, britanski premijer Winston Churchill." U lipnju 1945. granično područje Jugoslavije i 
Italije dijeli "Morganova linija" na Zonu A, s Pulom i Trstom, pod angloameričkom vojnom 
upravom i Zonu B pod jugoslavenskom vojnom upravom koja je imala sjedište u Opatiji. 
Ugovorom o miru Jugoslavija je u rujnu 1947. osim Zone B dobila i dio Zone A, Pulu s 
okolicom, a Slobodni teritorij Trsta (STT) bio je također podijeljen na saveznički i 
jugoslavenski. Tripartitna deklaracija (SAD-a, Velike Britanije i Francuske) u ožujku 1948. 
prepustila je ovo područje Italiji, a 1954. je potpisan u Londonu protokol o suglasnosti kojim 
je gotovo cijela zona A STT-a pripala Italiji, a to razgraničenje će se potvrditi Osimskim 
sporazumima 1975. (ratificirani 1977.) ?% 

Iseljavanje talijanskog, te u manjoj mjeri hrvatskog 1 slovenskog stanovništva, pretežno 
iz Istre ali i iz drugih priobalnih područja započeo je još tijekom Drugog svjetskog rata, a 
nastavio se intenzivno od 1945. do 1956. Kasnija iseljavanja nisu bila toliko masovna. Tom, 
kako ga neki nazivaju "drugom egzodus", prethodio je "prvi egzodus", između dva svjetska 


rata 1918. — 1940., netalijanskog stanovništva odnosno Hrvata i Slovenaca. 7? 


xk 


737 Davorin RUDOLF, "Granice s Italijom u mirovnim ugovorima nakon Prvog i Drugog svjetskog rata", Adrias, 
sv. 15, Split 2008., 78. 

738 Zdenko RADELIĆ, Hrvatska u Jugoslaviji 1945. — 1991. Od zajedništva do razlaza, Zagreb 2006., 136.-138.; 
M. MANIN, "Julijska krajina i pitanje talijanske istočne granice od 1861. do 1975. godine", 107.-108.; Nevio 
ŠETIĆ, "Prvi narodni zastupnici iz Istre u Hrvatskom saboru u zagrebu 1947. godine", Društvena istraživanja, 
god. 16, br. 6/2007., 1222.-1226.; Viljenka ŠKORAJNEC, "Jugoslovansko — italijanska pogajanja o dokončnosti 
meje", Tokovi istorije, br. 1-2/2007., 234.-240. 

7239 D, DUKOVSKI, Rat i mir istarski. Model povijesne prijelomnice 1943. - 1945., 218.; Marino MANIN, 
"Egzodus", Istarska enciklopedija, Zagreb 2005., 201.-202; Darko Dukovski, "Dva egzodusa: hrvatski (1919.- 
1941.) i talijanski (1943.-1955.)", Adrias, sv. 15, Split 2008. 

Prve migracije koje su zahvatile Talijane na istočnoj obali Jadranu povezane su uz 
Travanjski rat 1941. kada su de iure Kraljevina Italija i Kraljevina Jugoslavije bile u ratu. 
Brojno talijansko stanovništvo s dalmatinskog područja nakratko je napustilo veće gradove, 
Zadar, Split, Makarsku i Dubrovnik 1 evakuiralo se brodovima na zapadnu obalu Jadrana. Iz 
istih vojno sigurnosnih razloga, ali i promidžbenih razloga, tijekom travnja 1941., evakuirano 
je stanovništvo grada Rijeke, oko 55.000 osoba, pretežno u Furlaniju i Veronsku provinciju, a 
među evakuiranim stanovništvom bilo je i 694 jugoslavenskih državljana. S obzirom na 
kratkoću ovog sukoba stanovništvo se vratilo do 10. svibnja 1941.7%% Drugi val migracija, tzv. 
"crni egzodus", započeo u ljeto 1943. padom  Musolinija, snažnim djelovanjem 
angloameričkih zračnih snaga i prodorom partizanskih postrojbi koje su nakratko iskoristile 
vojni krah Kraljevine Italije koji je u rujnu potvrđen i kapitulacijom. Od srpnju 1943. s 
područja Dalmacije, osobito iz Zadra gdje je živjelo 65% dalmatinskih Talijana, ali 1 Istre, 
odlazili su većinom oni koji su bili u administrativnoj i vojnoj službi Kraljevine Italije, među 
njima bio je i znatan broj "regnicola",'! novo pridošlog stanovništvo iz Italije koje je doselilo 
između dva svjetska rata. Zadar je na početku Drugog svjetskog rata imao oko 35.000 
stanovnika, a po završetku rata u gradu je bilo između 6.000 do 8.000 ljudi, od toga oko 2.500 
Talijana.“ Neki autori navode da je do svibnja 1945. iz Zadra, teško porušenog u 
angloameričkim napadima, iselilo je 20.000 osoba.” "Crnom egzodusu"  pribrajaju se i 
brojni talijanski vojnici, porijeklom iz Istre, koji se nakon kapitulacije nisu vraćali kući zbog 
straha jer su od rujna i listopada 1943. počela strijeljanja osobito onih koji su bili izravni 
sudionici u vlasti fašističke Italije i u njenim vojnim postrojbama. Ti vojnici stoga se često 
priključuju vojnim postrojbama fašističke Talijanske Socijalne Republike/Republica di Salo 
ili postrojbama Badoglijeve Italije koja se svrstala na stranu Angloamerikanaca. Ovisno o 
opredjeljenju završavali su često i kao vojni zarobljenici zapadnih saveznika ili Trećeg 
Reicha. Ubojstva koja su se događala na području Istre, poznata kao fenomen "fojbi/kraških 
jama", kao i broj ljudi koji je skončao na taj način i dalje, manjom ili većom žestinom, 


razdire, po tome pitanju, desetljećima nagrižene odnose Talijana sa susjednim narodima, 


740 Enzo BETTIZA, Egzil, Split 2004., 189.; Le vittime di nazionalita italiana a Fiume e dintorni (1939 — 
1947)/Žrtve talijanske nacionalnosti u Rijeci i okolici (1939. — 1947.), 100. 

741 U razdoblju od 1918. do 1943. u Istru je doselilo 29.000 Talijana, a iselilo, prognano ili izbjeglo, 53.000 
Hrvata. D. DUKOVSKI, Rat i mir istarski. Model povijesne prijelomnice 1943.-1945., 229.; Vladimir 
ŽERJAVIĆ, "Doseljavanje i iseljavanje s područja Istre, Rijeke i Zadra u razdoblju od 1910. — 1971", 
Društvena istraživanja, br. 6-7/1993., 641.-642. 

742 Marica KARAKAŠ OBRADOV, Angloamerička bombardiranja Hrvatske u Drugom svjetskom ratu i poraću. 
Zračni napadi na Nezavisnu Državu Hrvatsku, Zagreb 2008., 167. 

743 Sandi VOLK, Ezulski skrbniki, Koper 1999., 29. 

Hrvatima i Slovencima.“ Bilo je primjera da su u obračunu sa stvarnim fašistima sudjelovali 
i talijanski antifašisti, kao primjerice u Rovinju nakon kapitulacije Kraljevine Italije. No 
"narodni bijes", kako ga neki nazivaju, zahvatio je u gradovima zapadne Istre i članove 
talijanskog građanskog pokreta, Comitato di liberazione nazionale (CLN)/Odbor nacionalnog 
oslobođenje te se stoga i talijanski 1 hrvatskim istraživači slažu da je jednim dijelom obračun 
bio motiviran i nacionalnim razlozima. Treba spomenuti da su članovi CLN-a nerijetko bili 
autori članka, promidžbenih poruka i karikatura u dnevniku "L'Arena di Pola" te u satiričkom 
listu "El Spin" koji su imali protuhrvatski odnosno protuslavenski naboj više od 
protukomunističkog. Do ožujka 1946. u "L'Arena di Pola" svako je uhićenje Talijana 
pripisivala "samovolji" partizanske vlasti, a od ožujka do svibnja 1946. u svojim tekstovima 
osuđuju postupke fašističkih talijanskih vlasti u Istri i nastoje postaviti jasnu granicu između 
talijanskog fašizma i talijanske građanske demokracije. 

U talijanskoj publicistici, manje u historiografiji, javljao se podcjenjivački, antislavenski 
stav, temeljen na sudu o "sukobu dviju civilizacija" odnosno o Talijanima kao urbanom, 
kulturnom stanovništvu i "narodu s poviješću" i Slavenima koji to nisu.” Slavenska, hrvatska 
i slovenska strana, u svojoj publicistici kao i historiografiji, osobito do 1980., vrlo često 
negira autohtonost Talijana. Ako je njihovo prisustvo na nekim područjima puno dulje nego 
se to može povezati s fašističkom nacionalnom bonifikacijom, kao što je slučaj u Istri, onda je 


ono "neprirodno i nedobronamjerno". 77 


xk 


Po završetku Drugog svjetskog rata i do potpisivanja mira s Italijom 1947. traje i dalje 
iseljavanje talijanskog stanovništva prvo iz Rijeke, a potom iz Istre, posebice Pule. Iseljavanje 
iz Rijeke započelo je u kasno ljeto 1945. 1 do siječnja 1946. ostalo je u gradu oko 20.000 
osoba. Riječki CLN u rujnu 1945. pozvao je talijansko stanovništvo na odlazak kao oblik 
potpore u diplomatskoj bici za talijansko — jugoslavensku granicu. S istom namjerom u ljeto 
1946. u listu L'Arena di Popolo objavljeno je da se 20.000 Talijana odlučilo na odlazak u 


Italiju zbog očekivanog raspleta graničnog pitanja u korist Jugoslavije. To je trebao biti 


74 S, VOLK, Ezulski skrbniki, 29.; D. DUKOVSKI, Rat i mir istarski. Model povijesne prijelomnice 1943.- 
1945., 222., Franko DOTA, Zaraćeno poraće. Konflikti i konkurentski narativi o stradanju i iseljavanju Talijana 
Istre, Zagreb 2010., 23.; Mladen Ante FRIGANOVIĆ, "Hrvati, Srbi i Talijani u gradovima sjeverne Dalmacije 
1910. — 1991.", Društvena istraživanja, br. 1/1994., 123.; Darko DUKOVSKI, "Egzodus talijanskog 
stanovništva iz Istre 1945. — 1956., ČSP, god. 33, br. 3/2001., 638.-641. 

"5 D. DUKOVSKI, "Dva egzodusa: hrvatski (1919.-1941.) i talijanski (1943.-1955.)", 159.-161. 

746 Iscrpan prikaz talijanske percepcije Slavena vidi u: Nino RASPUDIĆ, Jadranski (polu)orijentalizam. Prikazi 
Hrvata u talijanskoj književnosti, Zagreb, 2010.; Glenda SLUGA, "Ethnicity and the Cold War, 1945 — 54", 
Journal of Contemporary History, br. 2/1994., 287.; Marino MANIN, "P. FLAMINIO ROCCHI, "L'esodo dei 
350 mila giuliani fiumani e dalmati, Rim, 1990., 652. str.", ČSP, god. 26, br. 2/1994., 387. 

747 F, DOTA, Zaraćeno poraće. Konflikti i konkurentski narativi o stradanju i iseljavanju Talijana Istre, 63.-64. 

"plebiscit talijanskog stanovništva" koji bi pomogao talijanskoj strani u mirovnim 
pregovorima. Riječke izbjeglice obratile su se u studenom 1945. američkom predsjedniku 
Harry Trumanu tražeći da se Rijeci vrati "[...] suvereno pravo slobodne i nezavisne države, 
koje joj je oduzeo fašizam", a jugoslavenske vlasti prozivaju da na osnovu "prava osvajača" 1 
"stare nacionalističke težnje srpskog ekspanzionizma" žele vlast te da zabranjuju "svete 
slobode civiliziranih naroda" što pokazuju "strahoviti pokolji i deportiranja". Također 
naglašavaju da je 20.000 riječkih građana zatražilo utočište kod Angloamerikanaca. U Puli je 
CLN ustrojio početkom srpnja 1946. Comitato di Asistenza per l'Esodo di Pola/Odbor za 
potporu pri egzodusu Pula koji je najviše poslao imao od prosinca 1946. do ožujka 1947. kada 
se najviše građana Pula odlučilo na odlazak i u konačnici ih se iselilo 25.000 do 30.000. 7% Iz 
Istre se iseljavanje provodi pod nadzorom angloameričkih snaga i nije bilo ograničenja oko 
odvoza imovine koju su, u načelu, nakon odlasku naknadno "uvozili". Stanovništvo Pule 
napuštalo je grad zajedno s angloameričkim snagama koje su se povlačile i uspostavljala se 
jugoslavenska vlast. Neki autori ovom valu iseljavanja pripisuju poglavito "gospodarske 
razloge" zbog izgradnje "novog društvenog poretka", a što je uostalom zahvatilo sve 
poduzetnike i posjednike na jugoslavenskom području.” Odricanje političke pozadine ovih 
iseljavanja pomalo je nespretno jer provođenje novih "ekonomskih i društvenih mjera" jest 
političko pitanje koje ne mora nužno imati nacionalno isključivu odrednicu, ali je dirigirana 
"revolucionarna mjera" kojom se zatiralo građansko društvo. ?% 

Talijansko stanovništvo iz Rijeke, Zadra i Dalmacije odlazilo je u Italiju pod 
nadzorom OZN-e i Narodne milicije 1 njihova iskustava su drukčija s obzirom na uvjete 
odlaska od Talijana u Istri. Početkom lipnja 1946. Talijani su preko američke diplomacije 
prosvjedovali da su predstavnici jugoslavenske vlasti "zaplijenile imovinu talijanskih 
državljana" u Zadru i u cijeloj Dalmaciji te da su te osobe morale iseliti. Naputak Ministarstva 
vanjskih poslova dalo je naputak Jugoslavenskoj delegaciji u savjetodavnom vijeću za Italiju 
da ne potvrde prijem te diplomatske note te da "prvom prilikom" u privatnom razgovoru" 
objasne da se to radi o izbjeglim Talijanima koji su se "kompromitirali" za vrijeme okupacije. 
Unutar _Narodnooslobodilačkog odbora u Rijeci u svibnju 1945. ustrojen je Ured za 
konfiskaciju imovine narodnih neprijatelja prije Komisije za ratne zločine i Gradskog 


Narodnog suda te su pozvali građane da pomognu tako što će prijaviti takvu imovinu koja je 


748 Diplomatski arhiv Ministarstva spoljnih poslova Srbije (DA MSPS), Politička arhiva (PA), Beograd, Politička 
arhiva (PA), 1945., kut. 12, dosje 16, br. 7175.; S. VOLK, Ezulski skrbniki, 29.-30. 

79 D. DUKOVSKI, Rat i mir istarski. Model povijesne prijelomnice 1943.-1945., 222. 

750 Raul PUPO, Jl lungo esodo. Istria: la persecuzioni, le foibe, l'esilio, Milano 2005., 149.-186.; Marino 
MANIN, "Raul PUPO, Zl lungo esodo. Istria: la persecuzioni, le foibe, l'esilio, Milano 2005., 333 str.", ČSP, 
god. 38, br. 2/2006., 662. 

pripadala "osobama njemačke nacionalnosti, ratnim zločincima, neprijateljima te posjedima 


fašističkih/talijanskih zajednica." Odnos novih vlasti prema talijanskom stanovništvu u 
svibanjskim danima 1945. bio je takav da im je ostavljena mogućnost da ako nisu "krvi za 
zlodjela" 1 žele preseliti u Italiju, nisu dužni "ostati u vojsci niti na radnom mjestu". Uvjet je 
bio da je preseljenje trajno i da ne "predstavlja pokušaj izbjegavanja vojne službe." Dana 24. 
svibnja 1945. Narodnooslobodilački odbor u Rijeci obznanio je pravila za izdavanje 
propusnica osobama koje žele otići u Italiju. Morali su podnijeti zahtjev u kojem su priložene 
izjave o pokretnoj i nepokretnoj imovini koju ostavljaju i komu je ta imovina povjerena na 
čuvanje, a zlato, novac, vrijednosni papiri i dionice morali su se pohraniti u Središnjoj banci, a 
mogli su ponijeti 50 kg prtljage i 20.000 lira "glava obitelji". Drugi članovi obitelji mogli su 
ponijeti 5.000 lira. Ti iznosi na početku davani su im u bonovima koji nisu vrijedili na 
području Italije. Kasnije su dvije države zakonski bolje uredile iseljavanje i po pitanju 
iznošenja novčanih iznosa jer su iseljenici mogli preko Narodne banke FNRJ kupiti lire, a na 
poseban dinarski račun otvoren na ime jedne talijanske banke, uplaćivan je novac koji su 
optanti stjecali prodajom pokretne ili nepokretne imovine. ""! 

Zanimljivo je spomenuti da je bilo migracija u suprotnom smjeru odnosno 
Ministarstvo rada FNRJ planiralo je 1948. uvesti 247 talijanskih stručnjaka, građevinara, 
liječnika, veterinara i sl. struka. Također se radilo 1 angažiranju talijanskih glazbenih 
pedagoga, jednog kontrabasistu iz rimske opere i jednog glazbenika s firentinske 
akademije. "2 

Zabilježen je slučaj bračnog para, vjerojatno se radilo o hrvatsko talijanskom paru i oba 
supružnika bila su rođenjem Zadrani, koji je početkom 1946. tražio da se vrati iz Italije u 
Zadar. Slučaj su rješavali Komanda prihvatilišta za repatrijaciju stranih državljana Zagreb i 
OZN-a za grad Zadar i zaključeno je da nadležne vlasti trebaju "pratiti" kod koga će stanovati, 
s kime će se družiti, kuda će se kretati 1 "sve ostalo po čemu bi bili sumnjivi" zbog toga "što 
dolaze iz Italije i to baš u ovo vrijeme". Ukoliko se utvrdi da nisu došli "nikakvom posebnom 
zadaćom" mogli su postati "slobodni građani". 7? 

Talijanska strana prozivala je komunističke vlasti u Jugoslaviji da na području Julijske 


krajine provode masovne deportacije i ne daju nikakve informacije o sudbini tih ljudi. Tim 


"iščezlim" ljudima, kako ih naziva De Gasperi, ministar vanjskih poslova Kraljevine Italije, 


"5! DA MSPS, PA, 1946., kut. 35, dosje 6, br. 7915; Le vittime di nazionalità italiana a Fiume e dintorni (1939 — 
1947)/Žrtve talijanske nacionalnosti u Rijeci i okolici (1939. — 1947.), 125.-126.; R. PUPO, Il lungo esodo. 
Istria: la persecuzioni, le foibe, l'esilio, 121.-130.; Maruša ZGRADNIK, "Optiranje za italijansko državljanstvo s 
priključenega ozemlja", Prispevki za novejšto zgodovino, letnik 36, št. 1-2/1996., 106. 

7? DA MSPS, PA, 1948., kut. 66, dosje 11, br. 537062 i dosje 14, br. 417169. 

753 Hrvatski državni arhiv, Zemaljska komisija za repatrijaciju, kut. 2, br. 122/202/46. od 26. veljače 1946. 

treba pomoć, odnosno njihovim obiteljima te traže da se Italiji omogući slanje "barem jedne 


Ma!! 


misije Crvenog križa" u Jugoslaviju. Naveo je i to da se jugoslavenska strana opravdava da 
ima i mnogo "Slavena“ u Italiji na što su Talijani reagirali da to "različiti slučajevi" jer da 
većina tih Slavena nije silom deportiran nego da ih je većina došla preko "savezničkih 
organizacija". De Gasperi je komentirao kao "polemički trik" 1 izjavu Josipa Broza Tita da 
"talijanski fašisti" sprečavaju uspostavljanje odnosa između dviju zemalja. U vrlo 
pomirljivom tonu je tražio 1 "bratstvo" dviju država i nadao se da će Trst postati "most", a ne 
razlog "nesloge". 94 

I angloamerički predstavnici tražili su od Jugoslavije da pusti više tisuća Talijana koje 
su internirali s područja Zone A u vrijeme kada se jugoslavenska vojska morala povući, a 
jugoslavenska strana to je odlučno negirala kao "tendenciozni napad". U tim prvim poratnim 
mjesecima sudske vlasti tek su se ustrojavale i pridržavala se dotadašnjih zakona, ukoliko oni 
nisu bili u "suprotnosti s duhom i interesima narodno-oslobodilačkog pokreta". U tom slučaju 
se sudilo po "načelu osjećaja pravičnosti", s tim da ih je svemoćna OZN-a često preduhitrila. 
Preko američke ambasade u Jugoslaviji tražili su se i podaci za dva talijanska časnika iz Pule, 
Angela d'Amata i Amleta Triola, koje je jugoslavenski Vojni sud u Rijeci osudio na smrt. O 
suđenju izgleda nije bilo papirnatog traga pa je izvješće o ova dva slučaju sastavljeno na 
temelju sjećanja suca majora Save Strugara. Ministarstvo vanjskih poslova predložilo je 
Vrhovnom sudu FNRJ, Vojnom vijeću, da ili ovu dvojicu pusti prema članku 6. 
"Beogradskog sporazuma" ili da ih proglase ratnim zločincima. Pothranjivanje straha o 
talijanskim reakcionarnim snagama u Istri i Rijeci koje se skrivaju pod "demokratskom 
krinkom", a što je poticala jugoslavenska strana, uz nacionalnu odrednicu dobiva i odrednicu 
"ideološke čistke", jer je Izvršni odbor Unije Talijana za Istru i Rijeku, s takvim optužbama, 
raspačavao proglas još u ožujku 1945. Raskrinkavanje "reakcionaraca" bila je zadaća svih, pa 
tako 1 Talijani Istre i Rijeke koji su trebali biti most "Titove Jugoslavije i Italije u borbi za 
svoju demokratsku slobodu. ""?9$ 

U okruženju višegodišnjeg utvrđivanja granice, koje je riješeno ponajviše u korist 
Hrvatske i Slovenije, potom izgradnje novog društvenog poretka u Jugoslaviji 
revolucionarnim metodama uključujući konfiskaciju imovine "klasnog neprijatelja" čime je 


osobito bilo pogođeno talijansko stanovništvo pretežno naseljeno u gradovima, a koje je uz 


crkvu imalo najviše zemljoposjeda, kao 1 brojnih drugih političkim okolnosti, odvijao se 


754 DA MSPS, PA, 1945., kut. 14, dosje 18, br. 6165 i br. 7243. 

755 DA MSPS, PA, 1946., kut. 35, dosje 6, br 525 i br. 5791. 

756 Le vittime di nazionalità italiana a Fiume e dintorni (1939 — 1947)/Žrtve talijanske nacionalnosti u Rijeci i 
okolici (1939. — 1947.), 128.-131. 

proces odluke talijanskog stanovništva o ostanku ili odlasku. Neselektivno etiketiranje 
talijanskog stanovništva kao kolaboracionisti i fašisti, i to ne samo na jugoslavenskom 
području nego i među lijevim krugovima u Italiji, još je dodatno usložnjavao njihov 
položaj." 
OZN-a za okrug Zadar dostavila je Vojnom sudu oblasti za Dalmaciju, Vijeću kod Komande 
područja Sjeverne Dalmacije, optužni materijal protiv industrijalaca iz obitelji Luxardo koji 
su posjedovali "Privilegiata fabrica maraschino Excelzior Girolamo Luxardo" u Zadru. 
Dvojica braće uspjela su otići u Italiju, a trećeg su partizani "likvidirali" kada su ušli u Zadar. 
Sadržaj optužnice zasigurno u pojedinim svojim navodima utemeljeno povezuje članove 
obitelji s talijanskom vlašću što ih može inkriminirati, no, ostaje činjenica da su Nikola i Jure 
Luxardo ostali živi jer nisu dočekali partizane u Zadru. Talijanska strana tvrdi da su partizani 
likvidirala još nekoliko uglednih zadarskih građana (bojnik Pellegrino Trafficante, poručnik 
Ignazio Terranova, prof. Domenico Fiengo, Piero Relja, i dr.). No ta tvrdnja nije u potpunosti 
argumentirana. Načela suđenja u neposrednom poraću dobro pokazuje i slučajevi tvrtki 
"S.C.O.D.A" i "San Giorgese" iz Zadra. OZN-a za grad Zadar dostavila je Javnom tužiteljstvu 
za okrug Zadar saslušanja vezana uz slučajeve navedenih tvrtki uz napomenu da istražnom 
materijalu "fali dovoljno opterećujućeg materijala", a svjedoci "zagovaraju [ispravan] odnos 
prema radništvu te ta pitanja nisu stavili u zapisnik". Cilj sudskih procesa nije bilo samo 
osuđivanje i kazne stvarnih zločinaca nego i ideološko-klasna čistka, a konfiskaciju imovine 
bila je "neizostavna i najvažnija značajka". 7? 
xk 

Mirovni ugovor s Italijom sklopljen je u Parizu 10. veljače 1947., a Ukaz o ratifikaciji 
ugovora objavljen je 29. kolovoza 1947. u Službenom listu. Mirovni ugovor je predviđao da 
stanovnici na pripojenim krajevima postaje punopravni državljani Jugoslavije i gube 
talijansko državljanstvo s tim da je dogovorena mogućnost opcije za talijansko državljanstvo. 
Izjava o opciji morala je sadržavati osobne podatke (prezime, očevo ime, ime, datum i mjesto 
rođenja, mjesto stanovanja), izjavu da je 10. lipnja 1940. imao prebivalište (domicil), i u 
kojem mjestu, na području pripojenom Jugoslaviji na temelju Ugovora o miru s Italijom na 
dan 10. lipnja 1940., kada je Kraljevini Italija ušla u rat, potom da je u vrijeme stupnja na 


snagu Ugovora o miru (15. rujna 1947.) osoba imala talijansko državljanstvo te da joj je 


757 Marino MANIN, Istra na raskrižju, O povijesti migracija pučanstva Istre, Zagreb 2010., 138.; M. MANIN, 
"O ljudskim gubicima Istre u Drugom svjetskom ratu i poraću", Identitet Istre - ishodišta i perspektive, 248. 

758 Državni arhiv u Zadru, Okružni narodni sud Zadar, kut. 115-133, 1945. br. f. 455; Zlatko BEGONJA, 
Političke prilike i sudski procesi u Zadru od 1944. do 1948., doktorski rad, Filozofski fakultet Sveučilišta u 
Zadru, Zadar 2007., 199.; Zlatko BEGONJA, "Iza obzorja pobjede: sudski procesi 'narodnim neprijateljima' u 
Zadru 1944.-1946., ČSP, god 37, br. 1, Zagreb 2005., 72.-73., 76.-77., 79. 

talijanski "razgovorni/govorni jezik". Upravo su pitanje "govornog/razgovornog jezika" kao i 
pitanje prebivališta/domicila bila sporna. Oko prebivališta/domicila jugoslavenska strana je 
osobito insistirala zbog "presijecanja Gorica" gdje su se pojavilo pitanje dvovlasnika, osoba 
koje su imale tvrtke, radnje i sl. u dijelu Gorice koji je jugoslavenski, a stanovati u 
talijaaskom dijelu i obrnuto. Govorni/razgovorni jezik podrazumijevao je da osoba u 
svakodnevnom životu, posebice u obitelji, govori talijanski. Jezik školovanja nije bio važan i 
zbog toga što su Hrvati i Slovenci bili zakinuti za obrazovanje na svome jeziku. Naravno, bio 
je to i najefikasniji način sprečavanja da se pripadnici tih dviju nacionalnosti provuku pod 
Talijane i napuste zemlju. Osobe u braku morale su navesti i osobne podatke supružnika/ce te 
ime i datum rođenja djece ispod osamnaest godina. Izjavu o opciju mogle su podnositi samo 
punoljetne osobe. Na početku je broj zahtjeva za opciju bio relativno mali, a od travnja 1948. 
taj broj se znatno povećao. Tada Jugoslaviju napuštaju i komunisti, ne isključivo talijanski, 
zbog sukoba s Informbiroom, iz Istre i zone B STT-a. Među njima je bilo i onih koji su poslije 
Drugog svjetskog rata došli u Jugoslaviju "graditi socijalizam". Ukoliko su se odlučili optirati 
za Italiju morali su u roku od godine dana iseliti. U članku 74 (točka B) pariškog Mirovnog 
ugovora navode se iznosi reparacije u korist Albanije, Etiopije, Grčke i Jugoslavije te je 
dopušteno da se zemlje namire do iznosa reparacije, koja je za Jugoslaviju iznosila 
125.000,0000 dolara, talijanskom imovinom na svom državnom području. Po ratifikaciji mira 
s Italijom uslijedio je Pravilnik o opciji osoba s područja pripojenog FNRJ, objavljen 24. 
prosinca 1947.75 

Osim talijanskog stanovništva na području pripojenom Jugoslaviji i oni koji su izbjegli 
ili prognani mogli su podnijeti zahtjev za opciju. Poslanstvo FNRJ u Rimu tražilo je sredinom 
veljače 1948. naputak da li "otežavati ili olakšavati" optiranje 1 trebaju li naplaćivati takse za 
legalizaciju potpisa za opciju. Ministarstvo inostranih poslova FNRJ odgovorilo je da treba 
"olakšati" optiranje i ne naplaćivati takse ako talijanska strana "prizna reprocitet". 79% 

U travnju 1948. u dnevnom listu Globo Državni podtajnik za vanjske poslove Italije 
svojom izjavom nastojao je smiriti duhove koji su se uzburkali zbog najave konfiskacije 
talijanske imovine na ime ratne odštete. Ustvrdio je da jugoslavenska vlada čak i odluči 
"protjerati" sve Talijane njihovo pravo na vlasništvo trebalo bi biti "poštivano".!*! Sredinom 


kolovoza 1948. jugoslavenska i talijanska strana postigle su sporazum o prijenosu pokretne 


79 DA MSPS, PA, 1947., kut. 54, dosje 6, br. 423157 i PA, 1948., kut. 75, dosje 3, br. 426610 i br. 41312; 
Službeni list FNRJ, br. 74 od 29. kolovoza 1947., br. 109 od 24. prosinca 1947.; S. VOLK, Ezulski skrbniki, 31.; 
D. DUKOVSKI, Rat i mir istarski. Model povijesne prijelomnice 1943.-1945., 223. 

760 DA MSPS, PA, 1948., kut. 75, dosje 3, br. 44481. 

761 DA MSPS, PA, 1948., kut. 70, dosje 8, br. 411832. 

imovine optanata iz Jugoslavije u Italiju i obrnuto. Detaljno je opisano koje pokretnine osobe 
mogu ponijeti od bijelog rublja, nakita, bicikla do alata i instrumenata potrebnih pojedinim 
profesijama. 92 

Prezidijum Narodne skupštine FNRJ osnovao je u listopada 1948. Ministarstvo za 
novooslobođene krajeve čija je zadaća bila skrb za krajeve koje je Jugoslavija dobila 
Mirovnim ugovorom 1947., a djelovalo je do travnja 1951. kad su poslove u njegovoj 
nadležnosti preuzele NR Hrvatska i NR Slovenija. '%? 

S obzirom na još uvijek prisutne nedoumice oko terminologije vezane za talijansko 
stanovništvo koje je napustilo jugoslavensko područje, čini se da bi, premda anakrono, i teško 
odjeljivo, talijansko stanovništvo koje je od ratne 1943. pa do 1947. većinom izbjeglo ili je 
prognano s hrvatskog i slovenskog područja mogli nazivati profughi '""/izbjeglice ili u nekim 
slučajevima esuli/prognanici.79 

Tek od Mirovnog ugovora 1947. postoji formalno pravna podloga za korištenje termina 
optanti, a kojeg jugoslavenska strana do 1980-ih redovito upotrebljava za sve Talijane koji su 
napustili njeno područje, koji je utoliko rastezljiv na kategoriju profughi-a/izbjeglica i 
esula/prognanika ukoliko su oni ostvarili mogućnost opcije u inozemstvu. '$6 

Unatoč sporu oko teritorija tijekom 1945. granica između Italije i Jugoslavije bila je 
jedan od "najotvorenijih za robni i putnički promet". Primjerice do kraja studenog 1945. 
dnevno je preko mosta između Rijeke i Sušaka prelazilo više tisuća putnika, pretežno s 
jugoslavenskog područje koji su kupovali talijanske proizvode. '$7 

Da bi se ostvarilo pravo na opciju prvo je bilo potrebno dati "Izjavu" pred 
predstavnicima kotarske vlasti o talijanskoj nacionalnosti, a kriterij bilo je govorni jezik, ne 
materinji, što ne daje u cijelosti točnu nacionalnu strukturu optanata. Potom je MUP-u NR 
Hrvatske i NR Slovenije odobravao ili odbijao zahtjev. Naputak saveznog MUP-a je bio da 


se opcije odobravaju "samo pravim Talijanima po jeziku i porijeklu" i članovima njihove uže 


762 Vjesnik, 1. rujna 1948. 

763 Arhiv Jugoslavije, Ministarstvo za novooslobođene krajeve FNRJ, arhivski vodič, s.p. 

764 Naziv profughi u Italiji korišten je kao opći pojam kojim su obuhvaćeni svi poslije rata pridošli Talijani, a 
primjenjivan je, osobito u lijevo orijentiranim političkim krugovima, i na dalmatinske i istarske Talijane. 
Slovenski autor Sandi Volk se opredjeljuje za izraz begunci/izbjeglice za sve Talijane koji su poslije Drugog 
svjetskog rata napustili Istru i Dalmaciju. S. VOLK, Ezulski skrbniki, 18. 

765 Ivan ZUPANC, "Demografski razvoj Istre od 1945. do 2001.", Hrvatski geografski glasnik, god. 66, br. 
1/2004., 96. bilj. 13. 

766 D, DUKOVSKI, Rat i mir istarski. Model povijesne prijelomnice 1943.-1945., 230.; Maruša ZAGRADNIK, 
"Optiranje za italijansko državljanstvo s priključeneg ozemlja", Prispevki za novejšo zgodovino, letnik 36, št. 1- 
2/1996., 97. 

%7 D, DUKOVSKI, Rat i mir istarski. Model povijesne prijelomnice 1943.-1945., 229.; Enes MILAK, 
"Uspostavljanje trgovinskih odnosa između Jugoslavije i Italije 1945 — 1947. godine", ČSP, god. 16, br. 3/1984., 
79. 

768 D, DUKOVSKI, Rat i mir istarski. Model povijesne prijelomnice 1943.-1945., 227. 

obitelji te da se opcije Jugoslavenima i drugim netalijanima, npr. Nijemcima, odbiju kao i 
"očitim neprijateljima", npr. svećenicima, kojima nije u potpunosti utvrđeno talijansko 
porijeklo. 9? 

Jugoslavenske vlasti, u siječnju 1951., objavile su Saopćenje da su FNRJ 1 Italija 23. 
prosinca 1950. zaključile sporazum o opcijama kojim se produžuje rok prijave za opcije i 
revidiraju odbijeni zahtjevi od strane MUP-a FNRJ zaključno s 4. ožujkom, odnosno ubrzo je 


rok pomaknuti do 15. travnja 1951.77 


Memorandum o suglasnosti, potpisale su talijanska, 
britanska i jugoslavenska strana u listopadu 1954., 1 njime je legalizirano iseljavanje iz Zone 
B STT-a. Godinu dana ranije Velika Britanija i SAD su obavijestile vlade Italije i Jugoslavije 
da namjeravaju povući svoje vojnike iz zone A STT-a i prepustiti upravu Italiji. Zahlađenje 
talijansko — jugoslavenskih odnosa se povećalo pa su zabilježeni 1 ispadi protiv Talijana u 
zoni B STT-a. Tijekom 1956. završio je zadnji masovni val iseljavanje iz Istre jer je na 
traženje talijanske strane rok za iseljavanje ili povratak na područje koje je pripalo Italiji ili 
Jugoslaviji pomakne s 5. listopada 1955. na 5. siječnja 1956. Manji broj iseljavanja ostvaren 
je na temelju zakona o jugoslavenskom državljanstvu iz rujna 1964. kojim se regulira 
stjecanje i prestanka jugoslavenskom državljanstva (otpustom, odricanjem, oduzimanjem 1 po 
međunarodnim ugovorima). Iseljavanje putem opcija i otpustom iz državljanstva 
najintenzivnije je bilo 1956. 1 1957, a nakon 1969. potpuno prestaje. Iako je Londonskom 
memoranduma iz 1954., pripisivan privremeni karakter, osobito od talijanskih udruga 
izbjeglica s područja pripalih Jugoslaviji, njihova nada mogla je tinjati do Osimskih 
sporazuma, potpisanih 10. studenog 1975., kojim je riješeno "tršćansko pitanje" i potvrđeno 
ranije uspostavljeno stanje./"! 

Hrvatski emigrantski krugovi u svojim publikacijama pozdravljali su rješenje 
Tršćanskog pitanja potpisivanjem Londonskog memoranduma, na zahtjev SAD-a prema Italiji 
i na "objektivnoj podlozi" statističkih pokazatelja o sastavu stanovništva iz 1910. u Istri i 
Hrvatskom Primorju s Rijekom. "? 

Jugoslavensko područje talijansko stanovništvo napuštalo je i ilegalno, bijegom preko 


granice, osobito 1956. i 1957., a taj način emigriranja iz zemlje nije prakticiralo samo 


7% M. ZAGRADNIK, "Optiranje za italijansko državljanstvo s priključeneg ozemlja", 96.-96. 

770 Službeni lis FNRJ, br. 1, Beograd 3. siječnja 1951. i br. 12 od 7. ožujka 1951. 

71 HDA, Ostavština Šantić, 7.1.21.1.; Borba, 25. kolovoz 1955., 1.; Službeni list SFRJ, br. 38, Beograd 23. 
rujna 1964.; D. DUKOVSKI, Rat i mir istarski. Model povijesne prijelomnice 1943.-1945., 219.; D. 
DUKOVSKI, "Egzodus talijanskog stanovništva iz Istre 1946. — 1956.", 645.; I. ZUPANC, "Demografski razvoj 
Istre od 1945. do 2001.", 82.; M. MANTIN, "Julijska krajina i pitanje talijanske istočne granice od 1861. do 1975. 
godine", 99. bilj. 1. 

72 Iyo OMRČANIN, "Granice Države Hrvatske", Hrvatska misao, sv. 13, Buenos Aires 1955., 22.-23. 

talijansko stanovništvo.'? Primjerice 1955. preko jugoslavenske državne granice prebjeglo je 
ili je ostalo u inozemstvu (osobe koje su legalno otputovale i nisu se vratile) 3.850 osoba. 
Najviše prebjega otišlo je u Italiju i Austriju. Te godine spriječeno je 2.543 pokušaja bjega, a 
vraćeno, od od graničnih službi susjednih država, 930 osoba od toga 498 Talijana. Novija 
historigrafska istraživanja ovog fenomena predočuju pokazatelje da je taj problem bio 
najprisutniji u NR Hrvatskoj i NR Sloveniji. Prebjezi su uglavnom živjeli na graničnom 
području s Italijom i Austrijom. U Sloveniji je najviše prebjega bilo iz Primorske i onih 
dijelova koji su ranije bili u granicama Italije, a s hrvatskog podučja prebjega je bilo i iz 
unutrašnjosti. Ekonomski motiv kojeg su navodili kao presudan u odluci za bjeg bilo je 
vjerojatno oportuno priznanje i manje inkriminirajući motiv za predstavnike državne vlasti. 7% 
Bijeg je bio i vrlo rizičan pothvat jer su graničari vojnici otvarali i oružqnu vatru pa je tako 
poznat slučaj dvanaestorice bjegunaca koji su pokopani u masovnu grobnicu u Završju. Često 
je odluka da se ilegalno pobjegne donošena zbog upornog odbijanja zahtjeva za opciju na 
temelju govornog jezuka, neuklapanje u novu državnu stvarnost, a bilo je i onih koji su bili 
pristalice IB-a. '? 

Prema podacima ustanove talijanske vlade, Opera per lassistenza ai profughi Guliani 
e Dalmati/Ustanova za pomoć izbjeglicama iz Julijske krajine i Dalmacije, u razdoblju od 
rujna 1943. do rujna 1947. iseljano je oko 29% od ukupnog broja iseljenih, a najviše ih je bilo 
iz Dalmacije, Rijeke, Pule i jugozapadne Istre. Između rujna 1947. i listopada 1953. 
najintenzivniji je val iseljavanja i tada je otišlo oko 54% od svih iseljenih, među njima znatna 
je udio onih iz zone B STT-a. Navedena ustanova bilježila je podatke zaključno s 1956. 
godinom kada je otišlo preostalih 17% iseljenika, ponajviše iz zone B STT-a. Ukupan broj 
iseljanika koji su oni zabilježili, odnosno koji su od njih zatražili pomoć, u razdoblju 1943. do 
1956., je oko 150.000.775 

Sumiranjem razloga za odlazak talijanskog stanovništva s jugoslavenskog područja, 
obrazlaganih u brojnoj talijanskoj, slovenskoj i hrvatskoj literaturi, mogli bi razlučiti na 
vanjskopolitičke prilike u poslijeratnoj Europi i krojenje granica kao uzroke i neposredne 


političke prilike u Jugoslaviji kao povode za odlazak. 


73 D. DUKOVSKI, Rat i mir istarski. Model povijesne prijelomnice 1943.-1945., 219.; Ante LAUŠIĆ, "Prilog 
iseljeničkoj problematici Istre od druge polovice 19. stoljeća do šezdesetih godina 20. stoljeća", Pazinski 
memorijal, knj. 21, Pazin 1990., 48. 

74 Radmila RADIĆ, "Iseljavanje stanovništva sa jugoslovenskog prostora polovinom pedesetih godina", 
Istorijski zapisi, br.1-2, Podgorica 1999., 146.-147., 148.-149. 

"5 Ivan PAULETTA, Bjegunci, Zagreb 2004., 9., 14., 31., 47.-48. Ova knjiga zanimljiv je književno 
dokumentaristički prikaz sudbine ljudi koji su se bez obzira na nacionalnu pripadnost, talijansku ili hrvatsku, 
odlučivali na bijeg. 

776 S, VOLK, Ezulski skrbniki, 34. 

Uzroke odlaska stanovništva s područja Istre treba tražiti u sve žešćem zahlađenju 
odnosa zapadnih saveznika i SSSR-a što je stvaralo političku napetost u smislu sraza dvaju 
političkih sustava, neriješen državnopravni status Istre i diplomatska bitka za navedeno 
područje koja je "tršćanskom krizom", 1953., mogla prerasti u oružani sukob. Londonski 
memorandum 1954. donio je neku vrstu smirenja, ali ne i zadovoljstva talijanskoj strani, a 
pitanje Zone B, Slobodnoga teritorija Trsta (STT), 1 dalje je ostalo. Politička, pravna i 
ekonomska nesigurnost pojačana sukobom s IB-om i obračunom s onim koji su Rezoluciju 
IB-a podržali, ili je vlast mislila da ju podržavaju, stvorilo je mučno okruženje u kojem su u 
okrutnu nemilost pali brojni pobornici, bez obzira na nacionalnu pripadnost, nove 
jugoslavenske vlast. I konačno kao dva zadnja, ali ne po značenju, uzroka navode se 
"službeno i neslužbeno instrumentaliziranje" talijanskog stanovništva u Istri od strane 
talijanske države zbog ostvarivanja "vanjsko političkih" probitaka, osobito veznih za granicu, 
te "planski i neplanski pritisak" jugoslavenske vlasti na talijansko stanovništvo, posebice 
"samovolja" i "lošeg rad" lokalnih institucija vlasti, uhićivanja od OZN-e i Narodne milicije 
pa i ubojstva, ostvarivanje materijalnih probitaka pojedinaca ali želja za osvetom. "7 

Povodi odlaska talijanskog stanovništva su brojni, od političkih (pitanje pripojenje Istre 
Jugoslaviji odnosno Hrvatskoj i Sloveniji), koji su, tijekom rata i u neposrednom poraću, bili 
obilježeni 1 represivnim mjerama protiv talijanskog stanovništva kao i protiv svih stvarnih i 
potencijalnih "neprijatelja novog poretka" bez obzira na nacionalnu pripadnost do izravnih 
represivnih mjera. Pojam "istarske fojbe" uveden je u opticaj, kao i prve ekshumacije koje su 
otkrile 217 tijela, još za vrijeme rata kada se uspostavlja Operativna zona Jadransko primorje, 
a tisak fašističke Talijanske Socijalne Republike osobito će im posvetiti pozornost. Od tada se 
pojavio strah među talijanskim stanovništvom Istre, a koji je imao značajnu ulogu u odluci 
ostati ili otići.” Kasnije će prevagu o odlasku u Italiju dobiti ekonomski razlozi koji su se 
neminovno ispreplitali s političkim (konfiskacija, nacionalizacija, kolektivizacija, nametanje 
socijalističkog poretka i dr.)."? "Gorka i ponosna" odluka o odlasku talijanskog stanovništva 
iz Zadra, koje je time "presjeklo svoje korijene" može se objasniti, za znatna dio njih, time što 
su i dalje "željeli ostati Talijani [talijanski državljani] i slobodni, kao što su bili". Ovako je 


definirala "izjave pred Titovim vlastima" o optiranju jedna zadarska profesorica, Talijanka, a 


77 D, DUKOVSKI, Rat i mir istarski. Model povijesne prijelomnice 1943.-1945., 221., 222.; Vladimir 
ŽERJAVIĆ, "Doseljavanje i iseljavanje s područja Istre, Rijeke i Zadra u razdoblju 1910-1971.", 636. 

778 F, DOTA, Zaraćeno poraće. Konflikti i konkurentski narativi o stradanju i iseljavanju Talijana Istre, 18. 

79 D. DUKOVSKI, Rat i mir istarski. Model povijesne prijelomnice 1943.-1945., 219. 

objavili su je kao "lapidarnu definiciju" razloga za optiranje zadarski esuli, Odone Talpo i 
Sergio Brcic. 75% 

Vodstvo DF Jugoslavije razmišljalo je u posljednjim mjesecima rata o iseljavanju 
stanovništva koje je na područja, koja su bila predmet teritorijalnog spora, naselili poslije 
1918. te onih koji do 1918. nisu bili austrougarski državljani. U ožujku 1945. ministar 
unutarnjih poslova Vlada Zečević uputio je dopis potpredsjedniku vlade i ministru za 
konstituantu Edvardu Kardelju u kojem navodi da, ukoliko se jugoslavenske vlasti odluče na 
"izgon" Talijana, treba razlikovati pojedine "građanske slojeve" jer je u Istru doselio znatan 
broj talijanskog proletarijata koji ima pozitivan stav prema NOB-i. Kardeljeva preporuka bila 
je da se na "izgonu" treba insistirati ukoliko se radi o "fašističkim elementima", a u drugim 
slučajevima trebalo je izdavati "vremenski ograničene" dozvole za boravak, a nakon rata 
postojat će mogućnost opcije za Jugoslaviju, a "kasnije ćemo odlučiti koga ćemo primiti". 7! 
Jugoslavenske vlasti "neautohtone" Talijane koji su doselili u Istru poslije 1918. planirale 
iseliti, a toj su kategoriji pripadali 1 brojni radnici koji su "svim sredstvima surađivali s 
oslobodilačkim pokretom". Talijanski autori većinom insistiraju da "neslektivnosti" u odabiru 
talijanskog stanovništva za iseljavanje. Iznimke su ipak postojale, primjerice, Ministarstva 
socijalne politike tražilo je da se jugoslavenski partizanski borci talijanske nacionalnosti 


zadrže u Jugoslaviji. Dakako, bila je to briga za ljude u svojim redovima. 7%? 


xk 


Geneza hrvatsko talijanskog spora seže u dalju prošlost, no, bitno obilježje odnosu 


slavenskog stanovništva prema talijanskom davala su svježa sjećanja na izgon, negiranje 


hrvatskog identiteta i represija za fašističke vlasti, prije i za vrijeme Drugog svjetskog rata. 753 


Poticanje negativnih iskustava kod talijanskog odnosno hrvatskog i slovenskog 
stanovništva zasigurno su iskorišteni, pa i potencirani, od obiju država zbog teritorijalnog 
spora oko Istre. 

Esulska publicistika, osobito kada je pitanju Zadar gotovo u shizofrenom stanju, kao 


potvrdu hrvatske/slavenska namjere da se riješe talijanskog stanovništva koji su stoljećima 


780 Odone TALPO, Sergio BRCIC, Venero dal Cielo. Zara distrutta 1943-1944. They came from the sky. Zara in 
ruins 1943-1944. Dođoše s neba. Razrušeni Zadar 1943. — 1944., Campobasso 2006., 83. 

781. Arhiv Jugoslavije (AJ), Beograd, Predsjedništvo vlade FNRJ, fas. 1-1, Ministar unutarnjih poslova 
potpredsjedniku vlade i ministru za Ustavotvornu skupštinu od 21. III. 1945., br. 194/2 i Dopis Predsjedništva 
ministarskog savjeta DFJ od 9. IV. 1945. br. 73.; D. DUKOVSKI, "Dva egzodusa: hrvatski (1919.-1941.) i 
talijanski (1943.-1955.)", 146. 

782 AJ, Predsjedništvo vlade FNRJ, kut. 35, Pov. br. 308 od 1. kolovoza 1945.; R. PUPO, /I lungo esodo. Istria: 
la persecuzioni, le foibe, l'esilio, 110.-111. 

783 Više o tome vidi u zborniku Talijanska uprava i egzodus Hrvata 1918. — 1943., (ur. Marino Manin), Zagreb 
2001. 


228 


dijelili isti životni prostor navode isječke govora narodnog zastupnika u Hrvatskom saboru i 
predsjednika saborskog Prezidijuma Vladimira Nazora koji je održao u Zadru 1944. 84 Nazor 
je 8. prosinca 1947. na zasjedanju saboru na kojem po prvi put sudjeluju i predstavnici Istre, 
Rijeke i Zadra u svom govoru između ostalog rekao: "Dobro nam došli, braćo Istrani! Dobro 
nam došao grade Rijeko i grade Zadre! Ali ima još nešto lijepo, što nam Istrani donose. U 
Istri, uz hrvatsku većinu, ima 1 jedna talijanska manjina /.../. Ne stoji više u Istri i na Rijeci 
Hrvat prema i protiv Talijana, no stoji jedan do drugoga; /.../ Narodna većina i manjina u Istri 
i na Rijeci kao da su to odmah uvidjele. Pružile su jedna drugoj ruku, stvorile su zajednički 
demokratski narodni front /.../. Ta ćemo dva izraza: većina i manjina brisati iz našeg 
političkog rječnika. Svi smo jedno, svi smo ljudi, svi smo vezani uz istu zemlju, uz jednake 
političke, ekonomske i socijalne potrebe.""* Premda je Nazor novim vlastima tijekom rata i u 
neposrednom poraću svojih nadahnutim govorima u velikoj mjeri služio kao neka vrsta 
"demokratske kulise", opravdano je postaviti pitanje u kojoj je mjeri taj stav iskreno dijelio 
politički 1 vojni vrh jugoslavenskih vlasti, a osobito lokalni predstavnici vojne i političke 
vlasti. Za generalnu ocjenu o "govoru mržnje" treba obuhvatiti veći uzorak javnih istupa ne 
samo Nazora nego i drugih predstavnika vlasti. Boljševizacija NOP-a koja je zaoštrila stav 
prema svim stvarnim i potencijalnim neprijateljima narušila je već načetu, diplomatskom 
borbom za pripajanje Istre Rijeke i Zadra Jugoslaviji odnosno Hrvatskoj i Sloveniji, talijansko 
— hrvatsku "bratstvo/fratelanzzu" koja se temeljila na antifašističkoj borbi. Neslaganje između 
talijanskih te hrvatskih i slovenskih komunista tinjalo je i tijekom rata, a osobito na kraju što 
neki autori objašnjavaju internacionalizmom KP Italije naspram nacionalizma KP Jugoslavije. 
Ta razlika dovela je do iskazivanja "nacionalističke agresivnosti" prema talijanskom 
stanovništvu osobito u poraću./** O tom razmimoilaženju najbolje svjedoči i slučaj labinskog 
komuniste Lelia Zustovicha koji se protivio širenju letaka na hrvatskom jeziku i svim drugim 
oblicima djelovanja "hrvatskog karaktera" te su ga, prema odluci Oblasnog komiteta, poslali 
na "prisilni boravak" u Gorski kotar i ubrzo ga tamo likvidirali. 57 

Razjedinjenost po nacionalnoj osnovi zahvatila je i katolički crkvu u Istri. U lipnju 
1946. staleška svećenička udruga, "Zbor svećenika sv. Pavla za Istru", uputila zahtjev da se 
Istra i Julijska Krajina priključe Italiji što je neugodno zateklo porečko-pulskog biskupa 


Radossija koji je u ožujku 1947. s još pedeset i pet svećenika otišao u Italiju. S nevjericom je 


784 O. TALPO, S. BRCIC, Venero dal Cielo. Zara distrutta 1943-1944. They came from the sky. Zara in ruins 
1943-1944. Dođoše s neba. Razrušeni Zadar 1943. — 1944., 92. 

785 N, ŠETIĆ, "Prvi narodni zastupnici iz Istre u Hrvatskom saboru u Zagrebu 1947. godine", 1230. 

786 R, PUPO, Il lungo esodo. Istria: la persecuzioni, le foibe, l'esilio, 74., 80.- 81. 

787 Giacomo SCOTTI, Krik iz fojbe, Rijeka 2008., 137.-138. 

gledao kako "hrvatski kler" pristaje uz komunističku vlast koja je "protivna" crkvi. Razlog za 
to "antologijskim riječima" objasnio je hrvatski svećenik Božo Milanović: "Državne granice 
određuju se za stoljeća, dok se režimi mijenjaju, a pod Italijom je u opasnosti život našeg 
naroda. "7% 

Poslijeratnim djelovanjem OZN-e kada su i brojni Talijani ne samo uhićivani nego i 
"preko noći" nestajali, zatim Rezolucija IB-a koja uzrokovala brojne uhićenja komunista, pa i 
talijanske nacionalnosti, zatim nametanje obaveznog otkupa zasigurno nisu bili okruženje za 


građenje povjerenja u novu državu. 9? 


xk 

U razdoblju od srpnja 1943., pada Mussolinija, odnosno rujna 1943., kapitulacije 
Kraljevine Italije pa do 1955. oko 80 do 90 % stanovnika talijanske nacionalnosti napustilo je 
Istru, Rijeku i Zadar. Prema najnovijim talijanskim istraživanjima broj do 300.000 iseljenika 
uključuje autohtone istarske i riječke Talijane (188.000), potom doseljeno talijansko 
stanovništvo u međuraću, u svrhu talijanizacije, tzv. regnicoli i njihovi potomci (39.700), kao 
i one koji su doseljeni kao upravno i vojno osoblje i njihove obitelji (24.000), potom iseljene 
autohtone Slovence (34.000) i autohtone Hrvate (12.000) te ostale (4.300). Broj od 
300.000 iseljenika navodi i službena jugoslavenska politika i premda taj broj neki smatraju da 
je "proizvoljno promoviran", njegova upitnost manja je s obzirom na najnovija talijanska 
istraživanja, uz neophodnu napomenu da su tu ubrojeni svi iseljenici iz Istre."! Odstupanja u 
procjeni broja iseljenih postoje u talijanskoj, hrvatskoj i slovenskoj historiografiji, no ipak je u 
posljednje vrijeme prevladavajuća procjena broja iseljenih Talijana 200.000 do 250.000, od 
toga 188.000 s područja koje je pripalo Hrvatskoj. Pretjerivanja kojima su skloni, poglavito 
esulski publicisti, koji govore o 350.000 i više,“ te jugoslavenska strana, uključujući i 


historiografiju do 1980-ih, koja navodi broj od 100.00 do 150.000 iseljenika, "? imaju svoju 


788 Stipan TROGRLIĆ, "Odnos crkve i države u Istri 1947. do 1952. godine", Riječki teološki časopis, god. 5, br. 
2, Rijeka 1997., 369.-373. 

789 D, DUKOVSKI, Rat i mir istarski. Model povijesne prijelomnice 1943.-1945., 220., 221., 223.-224.; D. 
DUKOVSKI, "Egzodus talijanskog stanovništva Istre 1945. — 1956.", 637. 

790 F, DOTA, Zaraćeno poraće. Konflikti i konkurentski narativi o stradanju i iseljavanju Talijana Istre, 21. 
prema Storia del confine orientale italiano 1797 — 2007., Trst 2007. (ur. Franco Cecotti, Bruno Piazzamei), CD- 
rom. 

91 D, DUKOVSKI, Rat i mir istarski. Model povijesne prijelomnice 1943.-1945., 229.; Antonio MICULIAN, 
"Historiografija i publicistika o egzodusa: kritička opažanju", Pazinski memorijal, knj. 22, Pazin 1991., 109. 
(navodi govor Josipa Broza Tita od 12. prosinca 1972. pred komunistima Crne Gore). 

792 Npr.: Flaminio ROCCHI, L'esodo dei 350 mila giuliani fiumani d dalamti, Rim 1990., 179.-244. (Ovaj autor 
uz manje inačice naslova i veće dopune teksta objavio je navedeni rad 1969. kao studiju predstavljenu na XIX. 
generalnoj skupštini Udruženja za proučavanje svjetskog problema izbjeglica, potom 1970. i zadnje četvrto 
izdanje 1998.). 

793 Većeslav HOLJEVAC, Hrvati izvan domovine, Zagreb 1968., 327.-342. 

političku i ideološku zadaću. U novije vrijeme prevladani su i osporeni od istraživača 
talijanske, slovenske i hrvatske historiografije.” 

Dodatni problem u utvrđivanju broja iseljenih Talijana predstavlja i činjenica da se 
uspoređivanjem popisa stanovništva može dobiti iskrivljena slika jer se iz poznatih političkih 
razloga 1921. oko 15.000 Hrvata izjasnilo kao Talijani i 20.000 Talijana 1948. kao Hrvati. 

Odlazak u Italiju bio je posebna priča za svaku osobu i obitelj, a odlazilo se na razne 
načine, pretežno brodovima u Veneciju i Anconu, željeznicom i vojnim kamionima u Trst. 
Većinom su bili smješteni u Bari, Genovu, Milano, Torino, Rim, Padovu, Veneciju i Vicenzu. 
Talijansko stanovništvo prispjelo u Italiju smještano je u 109 izbjegličkih logora gdje su 
nerijetko boravili i nekoliko godina, a potom su se u najvećem broju nastanili u Italiji, a mlađe 
populacija su se odlučila na život u prekomorskim zemljama (Australija, Argentina i SAD). 
Osobito su si otežali položaj oni koji su prije 1947. napustili jugoslavensko područje i nisu na 
vrijeme optirali za talijansko državljanstvo te su se našli u položaju apolida, osoba bez 
državljanstva. Poratno vrijeme u svim europskim zemljama obilježeno je oskudicom i 
niti valjano htjela brinuti o tim ljudima. Često u svojim sjećanjima izbjeglice napominju da 
nisu baš naišli na topao doček u svojim novim zajednicama i da su se teško u njih integrirali te 
da su živjeli, osobito u prihvatnim logorima, u vrlo nehumanim uvjetima.” 

Očito smanjenje udjela talijanskog stanovništva na hrvatskom području od kraja 
Drugog svjetskog rata jasno pokazuju popisi: 1948. bilo ih je 76.093, 1953. bilo je 33.316, 
1961. bilo je 21.102 stanovnika koji su se izjasnili kao Talijani. Na tom području prema 
popisu 1910. bilo je 149.018 govornika talijanskog jezika?" 

Istraživanja do sada nisu utvrdila postojanje eksplicitnih političkih odluka o pojavi 


koju zovemo "etničko čišćenje", a koja bi se provela nad talijanskim stanovništvom na 


794 Iscrpniju analizu raznih autora o pitanju iseljavanja Talijana kao i netalijanskog stanovništva poglavito iz 
Istre, ali i Dalmacije, kao i ratnih stradanja Talijana, osobito veznih uz pojam fojbi, napravili su Giacomo 
SCOTTI, Krik iz fojbe, 80.-82., 159.-178.; F. DOTA, Zaraćeno poraće. Konflikti i konkurentski narativi o 
stradanju i iseljavanju Talijana Istre, 11.-24., 57.-73; M. MANIN, Istra na raskrižju. O povijesti migracija 
pučanstva Istre, 125.-146.; M. MANIN, "O ljudskim gubicima Istre u Drugom svjetskom ratu i poraću", 235.- 
252. 

795 D, DUKOVSKI, Rat i mir istarski. Model povijesne prijelomnice 1943.-1945., 228., 229., 230. 

796 D. DUKOVSKI, Rat i mir istarski. Model povijesne prijelomnice 1943.-1945., 233.; R. PUPO, Il lungo 
esodo. Istria: la persecuzioni, le foibe, l'esilio, 205.-240.; A. MICULIAN, "Historiografija i publicistika o 
egzodusa: kritička opažanju", 111.; M. ZAGRADNIK, "Optiranje za italijansko državljanstvo s priključenega 
ozemlja", 97.; D. DUKOVSKI, "Dva egzodusa: hrvatski (1919.-1941.) i talijanski (1943.-1955.)", 163.; M. 
MANIN, "Egzodus", 202.; M. MANIN, "O ljudskim gubicima Istre u Drugom svjetskom ratu i poraću", 249. 

797 Mladen KLEMENČIĆ, Vesna KUŠAR, Željka RICHTER, "Promjena narodnosnog sastava Istre. Prostorna 
analiza popisnih podataka 1880.-1991.", Društvena istraživanja, god. 2, br. 6-7/1993., 607.- 627.; M. MANIN, 
Istra na raskrižju. O povijesti migracija pučanstva Istre, 126., 139.; M. MANIN, "Egzodus", 202.; M. MANIN, 
"O ljudskim gubicima Istre u Drugom svjetskom ratu i poraću", 249. 

jugoslavenskom području. Diskriminirajućih postupaka od strane jugoslavenskih vlasti je bilo 
i koliko god to zvučalo apsurdno, s današnjih stajališta kada je temeljitije i objektivnije 
istražena jugoslavenska stvarnost u neposrednom poraću. No otići iz politički monolitne 
zemlje koja je gospodarski slabo stajala i prakticirala političke progone, za mnoge je moglo 
biti i spasonosno.” Stoga niti ne čudi da su mogućnost odlaska "krivim predstavljanjem" 
željeli dobiti brojni Hrvati i Slovenci.” O tome da su pojedinci tražili nakraće putove za 
repatrijaciju pokazuje slučaj sedamnaest zadarskih vatrogasaca koji su insistirali da ih se 
smatra vojnicima, a samim tim i ratnim zarobljenicima te da im se omogući odlazak u Italiju, 
zajedno s obiteljima. Prevezli bi ih brodicama vatrogasci iz Venecije. U istom zahtjevu zalaže 
se i za repatrijaciju pedesetak umirovljenika koji se nalaze u "ekonomskim poteškoćama". 
MUP FNRJ nije bio sklon pozitivnom rješenju ovog zahtjeva. ?% 
kk 

Talijanska manjina koja je ostala u Jugoslaviji (rimasti) u poslijeratnoj Jugoslaviji 
okupljala se oko Talijanske unije (danas Zajednica Talijana) koja je proizašla iz Privremenog 
odbora Unije Talijana Istre 1 Rijeke osnovane 1944. Unatoč usponima i padovima u odnosima 
dvaju država talijansko stanovništvo ostvarilo je pravo na kulturne, obrazovne i umjetničke 
ustanove na talijanskom jeziku. Od 1968. u Rovinju djeluje Centro di Ricerche Storiche — 
Rovigno/Centra za povijesna istraživanja - Rovinj koji istražuje brojne teme talijansko — 
jugoslavenskih (hrvatskih) odnosa.?"! 

Pariški mirovni ugovor potpisna je 10. veljače 1947. 1 taj dan se od 2004. u Republici 
Italiji obilježava kao Dan sjećanja/Giorno del ricordo na iseljavanje i stradanje Talijana 
tijekom i poslije Drugog svjetskog rata na jugoslavenskom prostoru (danas područjima u 
sastavu Republike Hrvatske i Republike Slovenije). 

Neumjesnost miješanja politike u historiografiju po ovome pitanju u nedavnoj 
prošlosti pokazale su sve zainteresirane strane, talijanska, hrvatska i slovenska, no, 


historiografije triju naroda, pokazuju puno više zrelosti. 


798 O gospodarskom stanju u poslijeratnoj Istri vidi: Darko DUKOVSKI, "Istra XX. stoljeća (1900.-1950.): 
Promjene identiteta (socijalni i gospodarski uzroci)", Identitet Istre — ishodišta i perspektive, 154.-170. 

799. Darko DAROVEC, Pregled istarske povijesti, Pula 1996., 82.; S. VOLK, Ezulski skrbnik, 36.; D. 
DUKOVSKI, Rat i mir istarski. Model povijesne prijelomnice 1943.-1945., 233. 

8% DA MSPS, PA, 1948., kut. 75, dosje 3, br. 45798. 

801 Www.istrapedia.hr i www.crsrv.org 

82 E, DOTA, Zaraćeno poraće. Konflikti i konkurentski narativi o stradanju i iseljavanju Talijana Istre, 48.-49., 
75. 

Migracije mađarskog stanovništva 
na hrvatskom području tijekom Drugog svjetskog rata i poraća 


Mađarska je u travnju 1941. sudjelovala u zaposjedanju Kraljevine Jugoslavije, a potom i 
područja NDH, pripajanjem tzv. Južnih krajeva/Dćlvidek (Bačka, Baranjski trokut, 
Prekmurje/Prekomurje i Međimurje). Na području NDH živjelo je 70.747 Mađara, prema 
popisu iz 1931., pretežno na području Slavonije, Srijema i Međimurja. Namjesnik 
Kraljevine Mađarske Miklos Horty svojim proglasom 11. travnja 1941. priznao je NDH, a 14. 
travnja već je postavljeno pitanje razgraničenja s NDH odnosno traženo je da se Mađarskoj 
ustupi Rijeka kao državna luka, koja u konačnici nije ušla u sklop državnog područja NDH, a 
bilo je i planova o ustrojavanju "Mađarskog primorja" od Rijeke do ušća Zrmanje. 
Međusobnih posizanja za područjima bilo je s obje strana, mađarske prema Srijemu, Slavoniji 
i Međimurju te hrvatske prema zapadnoj i sjeverozapadnoj Bačkoj i Baranji.5% U svibnju i 
lipnju 1941. još je Hrvatski narod povremeno objavljivao članke o prijateljstvu sa susjednom 
Mađarskom i izvješćivao je o aktivnostima mađarskog poslanika i vojnog atašea u NDH 
premda je Mađarska neprekidno provodila mjere uspostavljanja mađarske uprave u 
Međimurju.?% 

Nemađarsko stanovništvo, zatečeno na područjima zaposjednutim od Mađarske, koje je 
moglo dokazati da su 31. listopada 1918. bili državljani Austro — Ugarske moglo je ostati na 
tom području dok su "[...] osobe opasne po javni red i sigurnost", a mislilo se u prvom redu 
na koloniste, srpsko stanovništvo koje je zbog svog položaja "dobrovoljaca" u srpskoj vojsci u 
Prvom svjetskom ratu dobilo posjede na tom područje, kao 1 drugi doseljenici na to područje 


između dva svjetska rata, pozvani su na bezuvjetan odlazak. S obzirom da se to iseljavanja 


803 Arpad HORNYAK, "Jugoslavenski teritorijalni zahtjevi prema Mađarskoj i susj jednim zemljama i planovi za 
njihovu primjenu nakon Drugog svjetskog rata", Časopis za suvremenu povijest (ČSP), god. 42., 1/2010., 23.-24. 
804 Priručnik o političkoj i sudbenoj podjeli Nezavisne Države Hrvatske (prir. Rafael Landikušić): Zagreb 1942., 
13. Kako je Međimurje jednostrano anektirala Mađarska na tu je aneksiju NDH gledala kao na privremenu i 
neriješenu stvar i to je područje smatrala kao sastavni dio NDH. Aleksandar KASAŠ, Mađari u Vojvodini 1941 — 
1946, Novi Sad 1996., 124. navodi da je na području NDH bilo oko 100.000 Mađara od toga 23.000 na području 
Srijema. 

trebalo obaviti "sveobuhvatno", što znači da nije nacionalna odrednica bila presudna nego su 
obuhvaćeni i svi oni koji su smatrani četnicima i komunistima, odmah se pristupilo osnivanju 
logora za iseljavanje.“ 

U srpnju 1941. u potpunosti je uvedena mađarska vojna uprava u Međimurju, a u 
prosincu 1941. mađarski parlament jednostrano je ozakonio pripajanje Međimurja. NDH nije 
nikada službeno isticala da je sjeverna granica njenog državnog područja utvrđena jer nije bilo 
obostranog dogovora. Kako su Mađari imali pretenzija i na područja u Slovačkoj i 
Rumunjskoj javila se ideja o osnivanju Male Antante kojim bi se Rumunjska, Slovačka i 
NDH "borile za opstanak" pred "nagonom osvajačke megalomanije" i "psihologije osvajanja" 
koju su Mađari pokazivali prema susjedima. Vlasti NDH, odnosno ministar vanjskih 
poslova Mladen Lorković, uložio je prosvjednu notu mađarskom poslaniku Ferencu pl. 
Marosyju, a obaviještene su i vlade zemalja Trojnog pakta o tome da je Međimurje od 
"pamtivijeka naseljeno Hrvatima" i "stoljećima sačinjavalo dio Hrvatske". Ministarstvo 
vanjskih poslova NDH u listopadu 1941. obavještava Ministarstvo domobranstva vezano za 
incidente između vojske NDH i Mađara da NDH ne priznaje nikakvu granicu s mađarskom 
"koja teče srednjim tokom rijeke Drave" te da nema državne granice između "slobodnog 
područja NDH" i "područja efektivno zaposjednutog od strane mađarske vojske i vlasti".%% U 
siječnju 1942. Lorković je mađarskom poslaniku Marosyju iznio mišljenje da se Mađarska 
protivi opstanku NDH, na što je mađarski poslanika odgovorio da "lošu sliku" o Hrvatskoj u 
Mađarskoj šire Talijani.8!" Od 25. lipnja do 11. srpnja 1942. hrvatsko — mađarska komisija 
radila je u Budimpešti na utvrđivanju istočne granice, a pitanje Međimurja nije rješavano i 
ostalo je breme u odnosima dviju država. Spor oko područja utjecao je i na odnos prema 
mađarskom stanovništvu u NDH i hrvatskom stanovništvu na mađarskom državnom 
području.š!! MVP NDH je 1942. pokrenula preko MUP-a NDH popisivanje mađarskog 
stanovništva na području NDH, a koje se trebale provesti velike župe i kotarske vlasti. Ti 


popisi nisu sačuvani niti je popisivanje bilo dovršeno do ožujka 1943.%!? Predsjedništvo vlade 

NDH otposlalo je okružnicu 23. ožujka 1942. da se dopisi hrvatskih oblasti u krajevima pod 
mađarskom upravom ne šalju poštom jer su onda "povjerljivi podaci" dostupni mađarskim 
vlastima, što se ponajprije odnosilo na Međimurje koje je prema stajalištu hrvatske vlade 
sastavni dio NDH, ali je "zaposjednuto od Mađara".$P 

Od 1941. do 1943. Mađarska i NDH sklopile su brojne bilateralne ugovore koji su se 
većinom odnosili na uređenje poštanskog, telekomunikacijskog, željezničkog, riječnog i 
pograničnog prometa, reguliranje ribolova na Dunavu i Dravi, no, niti jedan se nije odnosio na 
pitanje granice. Samo se jedan zakon odnosio na odnos država, Mađarske i NDH, prema 
Hrvatima odnosno Mađarima. Bio je to Zakon o pravnoj pomoći i pravnoj zaštiti u stvarima 
građanskog i trgovačkog prava.š!* 

Položaj Mađara u NDH i Hrvata, posebno Bunjevaca i Šokaca, na mađarskom području, 
nastojale su obje zemlje uravnotežiti, a razmatrane su i poduzimane mjere razmjene 
stanovništva. Hrvatska strana stalno je ulagala prosvjede zbog odnosa prema Hrvatima u 
Međimurju te "hrvatskom elementu", Bunjevcima i Šokcima, u Baranji i Bačkoj." 

Prve migracije mađarskog stanovništva povezane sa NDH dogodile su se slučajno. 
Naime vlasti Trećeg Reicha  preseljavajući slovensko stanovništvo s područja 
Prekmurja/Prekomurja zahvatili su i Mađare, oko stotinu ljudi, koji su bili zabunom dovedeni 
u Teslić kao Slovenci, a zatim su preko izaslanika mađarskog poslanstva u Zagrebu potvrdili 
da su Mađari te su vraćeni u Zagreb. Vlasti su ih potom smjestile u sela u okolici Zagreba jer 
se oni nisu željeli vratiti u Bosnu, a Nijemci im nisu dopustili povratak u 
Prekmurje/Prekomurje.?!$ 

Na područje Baranje i Bačke mađarske su vlasti u razdoblju od svibnja do srpnja 1941. 
naselile 21.380 Mađara iz Bukovine, na posjede iseljenog "dobrovoljačkog stanovništva" koje 
je protjerano u Srbiju iu NDH.Š! 

Vlasti NDH su u pravilu ocjenjivale držanje Mađara u NDH "mirnim i lojalnim", ali su i 
dalje bili sumnjičavi prema njihovim potencijalnim ili stvarnim teritorijalnim presezanjima. U 
ljeto 1942. vlasti NDH su ustvrdile da je nacionalistički pokret zahvatio pripadnike mađarske 


zajednice koji bježe od vojne obaveze u Mađarsku 1 zajedno s "pobunjenicima" žele srušiti 

hrvatsku vlast te da se na području Mađarske ustrojavaju tzv. "slobodne čete" koje u "civilnim 
odjelima" prelaze na područje NDH izazivajući nerede 1 diverzije, a namjera im je prijeći u 
Srijem 1 "očistiti" Frušku Goru od "komunista". Napetost u odnosima pokazao je i skup 
Mađara u Inđiji koji su u lipnju 1942. na skupštini svoje čitaonice pozvali nazočne da budu 
"mirni i strpljivi" jer će i to područje uskoro postati mađarsko.?!š 

U Zagrebu je bilo sjedište Mađarske kulturne zajednice (MKZ)/ Horvatorszagi Magyar 
Kozmuvelodesi Közösség koja je isprva djelovala u stanu njenog vođe Sándora Molnara, a 
glavnu materijalnu podršku dobivali su od Gyule Tokozia, mađariziranog Židova koji je 
izvršio samoubojstvu u Zagrebu zbog progona Židova te svoju cjelokupnu imovinu poklonio 
MKZ-i.*!? Podružnice su djelovale i u drugim gradovima u NDH. Primjerice u ožujku 1942. 
prijavila je svoje djelovanje, isključivo u "kulturne svrhe", podružnica MKZ-e Župskom 
redarstvu u Bjelovaru. Rad MKZ-e sve do travnju 1942., kada je MUP NDH izdao dopuštenje 
Za njihov rad, bio je zasnovan na zakonu iz Banovine Hrvatske iz 1940., a novi zakon nije im 
dopuštao političku djelatnost i od mađarskih tiskovina odobrena je pretplata na A nep koji je 
izlazio u Ujvidćku/Novom Sadu. U listopadu 1941. MKZ je poslala okružnicu 
podružnicama, na traženje vlasti NDH, da se Mađari odazovu novačenju u vojne postrojbe 
NDH s tajnim naputkom da nastoje svojim iskaznicama o pripadnosti MKZ-i izbjeći vojnu 
službu. Zbog toga je došlo do spora s vlasti NDH, koje su zamjerile MKZ "rovarenja pod 
plaštem nepolitičkih sastanka" koji je ublažen činjenicom da je zajednica u prosincu 1941. 
poslala okružnicu u kojoj pozivaju Mađare u NDH da izvršavaju sve građanske dužnosti. Tu 
okružnicu treba povezati s donošenjem brojnih zakona u NDH na temelju kojih se provodilo 
lišavanje slobode, upućivanje na prisilni rad kao i konfiskacija imovine državljanima NDH 
koji su za novu državu bili "nelojalni, nepoćudni i nepoželjni".?2! 

Na području NDH djelovala je i mađarska skupina "Strelastih križeva"/" Nyilaskereszt" 
koji su sebe smatrali glavnim predstavnicima mađarskog stanovništva, a sjedište im je bilo u 
Osijeku. Sukobljavali su se s predstavnicima MKZ, uključujući i fizičke napade, tako da je 
MUP NDH u ožujku 1942. izdao uputu svim velikim župama i Redarstvenoj oblasti grada 
Zagreba da niti jedna od ovih skupina ne predstavljaju "mađarsku narodnu grupu" jer nemaju 
potvrđena pravila o svom djelovanju u NDH te da se prema članovima jedne i druge udruge 


treba ponašati ravnopravno i "onemogućiti sve čine terora pripadnika jedne grupe protiv 

pripadnika druge grupe" dok se to pitanje zakonski ne riješi.$?2? Vlasti NDH nastojale su 
lavirati između "zavađenih strana", MKZ i Strelastih križeva 1 tako steći prednosti u 
rješavanju pitanja zaposjedanja i pripojenja Međimurja 1 protjerivanju Hrvata s toga područja. 
U travnju 1942. vlasti NDH su zabranile da pripadnici MKZ 1 Strelastih križeva u javnim 
nastupima koriste mađarsku zastavu i općenito se predstavljaju kao "posebna grupa". Podjele 
dviju mađarskih skupina ubrzo su nadvladane jer je djelovanje "Strelastih križeva" na 
području NDH zabranjeno krajem 1942. jer im je zabranjeno djelovanje i u Mađarskoj.?? 

Tijekom 1943. pod njemačkim okriljem ponovno oživljava rad "Strelastih križeva" koji 
su sudjelovali u borbi protiv partizana, a Gyula Sütő s njemačkom putovnicom prešao je iz 
Mađarske na područje NDH i obnovio rad na osječkom području. U travnju 1944. MKZ u 
Osijeku i mjesni "Strelasti križevi" zaključili su ugovor o suradnji.š*“ 

Razmjena stanovništva bila je stalni predmet rasprava između dviju država, NDH i 
Mađarske. U travnju 1941. mađarska je vlada poslala Aladara Tamasa, koji je imao kontakte s 
Ustaškim pokretom još u vrijeme kada su djelovali u emigraciji, sa zadaćom da ispita njihov 
stav oko moguće razmjene stanovništva. Poglavnik Ante Pavelić izrazio je odmah spremnost 
da NDH prihvati Bačke Hrvate koje bi se naselili na mjesto iseljenih Srba. Također se složio 
da se preko hrvatskog područja može obaviti prijelaz Srba s mađarskog područja u Srbiju, ali 
da NDH neće primiti "dobrovoljačko stanovništvo" na svoje državno područje. Daljnje 
rasprave o preseljavanju stanovništva nisu mogle teći po planu jer je problem zaposjedanja 
Međimurja od strane Mađarske opteretio odnose dviju zemalja. Poslanik Marosy u Zagrebu 
bio je mišljenja da je za Mađare i Mađarsku bolje da "velikodušnom gestom" prepusti 
Međimurje i usredotoči se na pitanje razmjene stanovništva uz obavezu da na tom području 
Hrvati ne podižu nikakve vojne objekte. Zbog Marosyjeve pomirljivosti po pitanju Međimurja 
mađarski vojni predstavnici u Međimurju nisu prihvaćali nikakve naputke poslanika u 
Zagrebu nego su samo priznavali naređenja iz Budimpešte. Razgovori vođeni na mađarsko — 
hrvatskoj granici započeli su u travnju 1941. i bili su prekinuti zbog niza unutarnjih prilika u 
Mađarskoj do lipnja, a predstavnici Trećeg Reicha, od kojih su obje strane očekivale rješenje 
u svoju korist, ubrzo su naglasili da će se pitanja vezano uz granice rješavati bilateralno, 
odnosno pregovorima dviju zainteresiranih strana. Vlast u Budimpešti pripremala se, 


prikupljanjem potpisa u Međimurju za pripojenje Mađarskoj, da to pitanje u skoro vrijeme 

riješi i jednostrano, odnosno bez dogovora s NDH. Mađarski poslanik u Zagrebu Marosy 
isprva je bio vrlo naklonjen željama Hrvata i smatrao je da ne treba narušavati odnose te 
upozoravao na rumunjsko-slovačko-hrvatsku "Malu Antantu" koja nije pretjerano brinula 
vladu u Budimpešti koja je jedino u tom pogledu kao veliki problem vidjela jurisdikciju 
zagrebačke biskupije nada Međimurjem i nakon što su ga anektirali. Stav Vatikana bio je, a 
što je priopćio poslaniku Marosyu i papin poslanik u Zagrebu, da se za vrijeme ratnih sukoba 
ne mijenjaju crkvene jurisdikcije.* Što je uostalom bilo i u skladu s međunarodnim pravom 
koje ne priznaje promjenu granica za vrijeme ratnih sukoba. 

Mađarska strana potaknula je "manjinska pitanja" koja bi se rješavala na bazi 
uzajamnosti te su 12. ožujka 1942. predali memorandum MVP NDH s listom pritužbi vezanih 
za položaj hrvatskih Mađara osobito oko djelovanja MKZ, podrške koja se davala djelovanju 
mađarskih "Strelastih križeva" u Osijeku i pitanje škola na mađarskom, uz napomenu da se 
sve to može odraziti na odnos prema Hrvatima u Mađarskoj.š?" 

U prosincu 1941. zbog ratnih opasnosti odnosno napada partizana od kojih ih vlast NDH 
nije mogla "zaštiti" postavljeni su prvi zahtjevi od strane Mađarske za iseljavanje Mađara iz 
Bosne koji su bili nastanjeni u sjeveroistočnoj Bosni, u Brčkom, Bijeljini i selu Vučjak kod 
Prnjavora. U veljači 1942. mađarske su vlasti poduzele prve mjere oko preseljavanja Mađara 
"zbog životne opasnosti" koja prijeti "razasutoj" mađarskoj zajednici te su poslanici Marosy i 
Lorković dogovorili iseljavanje Mađara. Mađari su iseljavali iz županjskog kotara iz Gunje, 
Račinovaca, Soljana i Vrbanje te Vučinjaka i Brke iz kotara Brčko, a potom i iz Bijeljine. 
Zauzvrat su Mađari bili spremni izmijeniti dotadašnju praksu i omogućiti da Hrvati, koji sami 
odlaze ili su prognani s mađarskog područja, ponesu sobom osobnu imovinu. Osobito je na to 
mađarska strana bila spremna pristati jer su Mađari iz Gunje bili već spremni sa svojom 
imovinom za preseljenje te bi svako odgađanje uznemirilo stanovništvo 1 izazvalo "neugodne 
reakcije" između Mađara i Hrvata. Zavoda za kolonizaciju NDH bio je nadležan za 
likvidaciju imanja Mađara koji su iselili posredovanjem Hrvatsko — mađarskog povjerenstva 
za smještaj Mađara u Zagrebu. Njihova imanja za koja im je isplaćena naknada postala su 


vlasništvo Zavoda za kolonizaciju. 5? 

Prema dogovoru iz travanja 1942. iseljeno je 395 mađarskih obitelji s 1.552 članova, a 
tijekom 1943. još je iseljeno 1.500 Mađara, uglavnom s područja koja su bila neprekidno 
zahvaćena ratnim djelovanjem. Većina ih je preseljena u Bačku. Iz Gunje u Stepanovićevo, iz 
Vučjaka u Veternik, a iz Brčkog u Sirig te iz Bijeljine u Stepanovićevo 1 Sirig. Mađari su 
također smještani i u iseljena "dobrovoljačka sela" u Baranjskom trokutu. Neki autori navode 
da je iz Gunje, Vučjaka, Brčkog i Bijeljine iseljeno 408 mađarskih obitelji odnosno 1.631 
osoba.?39? Preseljenje je vodila MKZ uz pomoć podružnica s područja Srijema. Želja 
srijemskih Mađara za iseljavanjem, osobito tijekom 1943. kada su učestala partizanska 
djelovanja, nije podržana jer se očekivalo da će Srijem postati mađarsko državno područje pa 
je stoga novosadski tisak poticao da se sakuplja pomoć u hrani, odjeći i lijekovima i tako 
ublaže nedaće Mađara na području NDH. MKZ je u ožujku 1943. tražila od MUP-a NDH 
dopuštenje za iseljavanje Mađara te od Ministarstva udružbe da pokrije troškove preseljavanja 
(evakuacije) mađarskog stanovništva na sigurnija područja "uslijed terora odmetnika" što je i 
dopušteno, a Ministarstvo udružbe dodijelilo je novčanu pomoć za tu svrhu. Mađari su se 
preseljavali/evakuirali iz Kutine u Čakovce u Srijemu, iz Humljana u Korođ, Laslovo, 
Hrastin, Retfalu, Čepin i Dalj u Slavoniji.5*! Iz sela Zrinska iseljeno je "oko 200 kola" pod 
zaštitom 1. gorske divizije o čemu je u ožujku 1943. Ministarstvo domobranstva obavijestilo 
MUP i MVP NDH. Preseljeni su u Marince, u vukovarskom kotaru, a iz Velikog i Malog 
Grđevca u Andrijaševce i Cernu na vinkovačkom području.” Početkom ožujka 1943. s 
područja Podravske Slatine, a uz pomoć radnika na imanju grofa Draškovića, iselilo je preko 
mosta u Terezinom Polju "više" mađarskih obitelji s imovinom, odvodeći i brojnu stoku. 
Tijekom travnja 1943. u nekoliko željezničkih kompozicija iseljene su mađarske obitelji s 
područja Grubišnog Polja, Garešnice, Daruvara, Pepelane, Đulavesi, Novog Gradca, Crnog 
Zatona, Terezinog Polja, Detekovca, Budakovaca i Rezovačke Krčevine. Razloge treba tražiti 
u strahu od napada partizana kao i želji da izbjegnu novačenje u vojne postrojbe NDH, ali i 
kao neku vrstu uzvraćanja za ponašanje mađarskih vlastima prema Hrvatima u Međimurju. 
Iseljavanja je bilo iz bjelovarskog kotara, iz sela Zrinska, Velika Brana te Veliki i Mali 
Grđevac. 8° 

Pitanja razmjene stanovništva između Mađarske i NDH, postavljeno već u travnju 


1941., svodila se u stvarnosti na rješavanje izbjegličkog pitanje. Tako je bilo i u veljači 1944. 


830 N, LAZIĆ, Baranja 1941 — 1945., 101.-102.; E. A. SAJTI, Hungarian Minority in the Vojvodina 1918 — 
1947, 270., 282.-283.; S. D. MILOŠEVIĆ, Izbeglice i preseljenici na teritoriji okupirane Jugoslavije 1941 — 
1945., 79. 

81 HDA, MUP NDH, U. M. 653/1943. od 20. ožujka 1943. 

#2 HDA, MUP NDH, U. M. Taj. br. 1323/1943. od 18. ožujka 1943. i U. M. 1331/43. od 8. lipnja 1943. 

833 S. D. MILOŠEVIĆ, Izbeglice i preseljenici na teritoriji okupirane Jugoslavije 1941 — 1945., 80.-81. 

kada je mađarski izaslanik Marosy nastojao za mađarske preseljenike ishoditi da osim što 
mogu ponijeti sobom svoju imovinu, ostvare i pravo da ako budu željeli mogu se vratiti na 
hrvatsko područje. Hrvatska strana je načelno pristala i tražila da imovina onih koji se odluče 
ostati u Mađarskoj mora pripasti NDH. Mješovita mađarsko-hrvatska komisija još je 
raspravljala o uvjetima kada izbjeglice postaju iseljenici te su u svibnju 1944. potpisale 
ugovor o izbjeglicama koji su se mogli kao državljani NDH vratiti u roku od dvije godine ili u 
protivnom uzeti mađarsko državljanstvo. S obzirom na vojno stanje na bojišnicama obje su 
strane bile svjesne da se njihovi dogovori vrlo teško mogu provesti u stvarnosti, a dogovor o 
razmjeni stanovništva nije još bio ishođen.?34 

U kolovozu 1944. njemački opunomoćeni general u Zagrebu Edmund Glaise von 
Horstenau, predložio je zajedničku mađarsko-hrvatsku vojnu suradnju u borbi protiv partizana 
te su Mađari na susjedno državno područja mogli prodrijeti 10 kilometara. Hrvatska strana to 
nije prihvatila s prevelikim odobravanjem jer je postajala bojazan o nekim idejama s početka 
rata da hrvatsko područje bude autonomni dio u sklopu Mađarske. Mađari ponajviše iz straha 
od širenja partizanske opasnosti na svoje državno područje i sami traže da se mora izbjeći 


utisak u hrvatskoj javnosti o obnovi ideje o "zemljama krune Svetog Stjepana". 


xk 

Upadanja vojnih postrojbi u sela u potrazi za hranom i novačenje bila je rutina svih 
vojski i ratna stvarnost svih sela, pa tako i mađarskih. Upadi partizana u mađarska sela od 
1944. u pravilu nisu okrenuta samo potrazi za hranom, već vrbovanjem muškog stanovništvo 
da se priključe partizanima. Stoga su često mađarske izbjeglica dolazile u Petrovaradin i 
tražile zaštitu jer ukoliko se nisu željeli priključiti partizanima protjerivali su ih bez 
mogućnost da ponesu imovinu. U rujnu 1944. OZNA za zagrebačku oblast u svom izvješću 
spominje osnivanje "organizacija za selenje" u Mađarsku u bjelovarskom i moslavačkom 
okrugu. Pripadnici OZNA-e s još jednom brigadom proveli su odabir stanovništva za 
preseljavanje na sljedeći način: "Koji Madjari imaju nekog u partizanima, tima ne 
dozvoljavamo selenje iz razloga, što bi im morali dati i njihov imetak, kojeg bi im Švabe 
opljačkali i upotrijebili za rat; oni Madjari, koji imaju nekog u neprijateljskoj vojsci 
proglašuju [se] narodnim neprijateljem 1 iseljava ih se bez razlike da li to oni hoće ili ne. Svi 
muškarci od takovih idu u konc. logor, oni pak koji nemaju nikog ni u bandi ni kod nas, a 


hoće da se sele, mogu da sele, ostavljajući imetak, a muškarci idu u logor; oni koji od takovih 


84 E. A. SAJTI, Hungarian Minority in the Vojvodina 1918 — 1947, 286. 
835 E, A. SAJTI, Hungarian Minority in the Vojvodina 1918 — 1947, 287.-288. 

ne će da sele, moraju poslati sposobne muškarce u NOV-u."* Sličnih primjera bilo je i na 
đakovačkom području krajem 1944. Iz sela Drenje "istjerane su neke ustaške, Njemačke i 
Madjarske familije", a "I drug ubio [je] iz puške" jednog Mađara koji se nije htio seliti. 
Odluka da muškarci između 16 i 50 godina ne mogu iseliti bitno je utjecala na odluku 
mađarskih obitelji o iseljavanju, kako pokazuje primjer na bjelovarskom području. U izvješću 
Kotarski komitete KP Hrvatske za Bjelovar navodi središnjici u Zagrebu: "Nakon odluke koja 
je donešena po odobrenju ZAVNOH-a o Mađarima, svi Mađari koji nisu krenuli do danas od 
svojih kuća, i koji nisu potpisali izjavu da se odriču svog imetka u korist naše države, odustali 
su od selenja za Mađarsku, i već su se mnogi izjasnili, koji su sposobni za vojsku, da su voljni 
da stupe u NOV, samo neka ih se ne tjera u Radne logore". U studenom je bilo pokušaja da se 
mađarske obitelji isele u Mađarsku, ali kada je došlo do odvajanja muškaraca, od 16 — 50 
godina, nastala je mučna scena u kojoj se obitelji nisu htjele razdvojiti pa su ih zajedno 
otpremili u komandu grada i tada su muškarci "odmah počeli izjavljivati, da neka ih pustimo 
kući natrag, da će svi koji su sposobni stupiti u redove naše vojske [partizane]".** U 
studenom 1944. u kotaru Grubišno Polje politička situacija prema, ocijeni OZNA-e, bila je 
"dosta loša" je su ljudi negodovali zbog "istjerivanja Mađara i Nijemaca" iako je 
povjereništvo OZN-e na tom kotaru "čestim mitinzima i dokazivanjima" nastojalo uvjeriti 
stanovništva da se je tako "moralo postupati" jer se među Mađarima i Nijemcima "osjetila 
peta kolona". U kotaru Garešnica povjereništvo OZN-e u svom je izvješću navelo da su se 
brojni članovi mjesnih NOO zalagali za ostanak pojedinih "mađarskih familija" koje su 
morale iseliti, no, samo je u nekoliko slučajeva to i uspjelo jer je utvrđena "manjkavost 
dobivenih podataka" na temelju kojih su morali iseliti.Š* 

Preslikano stanje bilo je i na području Srijema. Podružnice MKZ-a s toga područja 
javljale su središnjici u Zagreb da partizani sve više vrše pritisak na Mađare da stupe u 
njihove redove pa ih čak na to i prisiljavaju, no, prve su na redu partizanima ipak bile 
njemačke i hrvatske obitelji koje su 1 same bježale pred dolaskom partizana, a prema 


procjenama Mađara, Nijemci i Hrvati imali su "bolji položaj" jer su bili naoružani. Stoga su 


336 Partizanska i komunistička represija i zločini u Hrvatskoj 1944.-1946. Dokumenti (prir. Zdravko Dizdar, 
Vladimir Geiger, Milan Pojić, Mate Rupić), Slavonski Brod 2005., Zagreb 2009., 45.-46.; Partizanska i 
komunistička represija i zločini u Hrvatskoj 1944.-1946. Dokumenti. Slavonija, Srijem i Baranja, (prir. Vladimir 
Geiger, Mate Rupić, Zdravko Dizdar, Šimun Penava), Slavonski Brod 2006., 87. 

837 Partizanska i komunistička represija i zločini u Hrvatskoj 1944.-1946. Dokumenti, 51. 

838 Mira KOLAR —DIMITRIJEVIĆ, "Istjerivanje Mađara iz okolice Bjelovara 1944. godine", ČSP, god. 27, br. 
1/1995.,132.-133. 

89 Partizanska i komunistička represija i zločini u Hrvatskoj 1944.-1946. Slavonija, Srijem i Baranja, 82. 

84 Partizanska i komunistička represija i zločini u Hrvatskoj 1944.-1946. Dokumenti. Zagreb i središnja 
Hrvatska, (prir. Vladimir Geiger, Mate Rupić, Mario Kevo, Egon Kraljević, Zvonimir Despot), Slavonski Brod — 
Zagreb 2008., 124. 

Mađari iz Srijema poslali u Zagreb u siječnju 1944. svoje izaslanstvo koje je zatražilo da se 
Mađari u potpunosti presele u Mađarsku. Do toga nije došlo zbog političkih promjena u 
ožujku 1944. u Mađarskoj, a kasnije i vojnog prodora Crvene armije i jugoslavenskih 
partizana, posebice prema srijemskom području.?"! 

Mađarsko stanovništvo na području NDH, u pravilu seosko, nastojalo je osigurati 
"neutralnost" 1 bilo spremno na suradnju s NOP-om davanjem hrane, ali ne i ulaskom u 
partizanske postrojbe. No partizanska strana dala im je mogućnost ili mobilizacija ili 
iseljavanje bez imovine, jer su pripadnici "neprijateljske zemlje". Stalna je i bila i bojazan od 
njihovih "težnji" da Mađarska okupira sjeverni dio Hrvatske "isto onako kao što je okupirala 
Međimurje". Bilo je i onih u partizanskim redovima koji su pokazivali više razumijevanja za 
mađarsko stanovništvo i koji su smatrali da bi ih trebalo više "ekonomski opteretiti" i ne 
nužno nasilno novačiti, no, taj model se ipak nije primijenio jer je prevladalo mišljenje da kao 
neopredijeljeni predstavljaju "nepouzdan element".*** Odnos prema mađarskom stanovništvu 
nije se primijenio niti u zadnjoj godini rata. U ožujku 1945. na moslavačkom području prema 
izvješću OZNA-e iseljeni su iz općine Narta svi Mađari jer su se "neprijateljski odnosili 
prema NOP-u" i članovi njihovih obitelji bili su u "neprijateljskoj vojsci".?#+ 

Kao primjer umjerenijeg postupka prema Mađarima izdvaja se djelovanje Franje 
Gažija, jednog od značajnijih članova Hrvatske seljačke stranke i člana ZAVNOH-a, koji je 
na bjelovarskom području u jesen 1944. odgovarao mađarsko stanovništvo od iseljavanja te 
upozorio Okružni komitete KPH za Bjelovar da takav odnos prema Mađarima uznemirava i 
Hrvate i Srbe na tom području jer se boje da će se i njima isto dogoditi ako "ne idu u 
partizane".š*“* I Vojna uprava za Banat, Bačku i Baranju Narodno oslobodilačke vojske 
Jugoslavije u prosincu 1944. utvrđuje da su se u odnosu prema Mađarima i Nijemcima 
događali u "[... | nizu mjesta i sela nepravilni postupci koji samo bacaju ljagu na naše vojne 
organe i štete interesima našeg naroda i naše države." Zapovjeđeno je komandama vojnih 
oblasti, područja, mjesta i vojnih stanica "pravilan i jedinstven" postupak prema Mađarima i 
Nijemcima, a na temelju odluka Drugog zasjedanja AVNOJ-a koje nacionalnim manjinama 
jamče ravnopravan položaj. Sukladno tomu tražili su da se raspuste svi logori "sastavljeni od 
Mađara" odnosno u logoru su se mogli zadržati samo "okrivljenici" pod istragom sudskih 
organa i oni koji su već kažnjeni od strane nadležnog Vojnog suda. Odgođeno je novačenje 


Mađara osim na dobrovoljnoj osnovi jer još nije bila provedena "opća mobilizacija". 


841 A, KASAŠ, Mađari u Vojvodini 1941 — 1946, 127., 128., 129. 

82 M. KOLAR —DIMITRIJEVIĆ, "Istjerivanje Mađara iz okolice Bjelovara 1944. godine", 127.-130. 
843 HDA, Odjeljenje zaštite naroda (OZNA) za Hrvatsku, kut. 13, 4.0. POC za Gornju Hrvatsku, str. 287. 
84 M. KOLAR-DIMITRIJEVIĆ, "Istjerivanje Mađara iz okolice Bjelovara 1944. godine", 130. 

Mađarsko muško stanovništvo, od 18 do 30 godina, ukoliko se nije priključilo NOV-u 
otpremano je radne jedinice.š# 

Prema nekim navodima poslije rata je oko 15.000 Mađara iz Međimurja i Prekomurja 
internirano, a znatan broj ih je naseljen u Bosni. Bilo je i izgona preko granice, a prema nekim 
svjedočenjima u svibnju 1945. oko 1.200 Mađara pješke je protjerano iz Međimurja u 
Mađarsku.*** Komunističke vlasti Jugoslavije još su za vrijeme trajanja rata, a i nakon, 
razrađivale planove o iseljavanjima i razmjeni stanovništva. U historiografiji su poznata dva 
nacrta koje izradili Vasa Čubrilović, u studenom 1944., a u kojem je predlagao da se 
protjeraju sve manjine koje su bile "nelojalne" tijekom rata i Sretena Vukosavljević u 
neposrednom poraću koji se zalagao za izgon 80.000 do 200.000 Mađara uz ustupanje dijela 
jugoslavenskog područja Mađarskoj. Čubrilovićev nacrt nije u konačnici izvršio izravan 
utjecaj na rješenje pitanja mađarske manjine u Jugoslaviji, ali je utoliko značajan što je autor 
ubrzo nakon toga postao ministar poljoprivrede, a njegova rješenja bila su na tragu prijeratnih 
stavova određenih krugova u Srbiji koji su bili za "etnički čistu" Vojvodinu i Kosovo. Poslije 
rata Vukosavljević kao ministar za kolonizaciju poslao je u rujnu 1945. svoj memorandum 
Edvardu Kardelju i Milovanu Đilasu kao odgovornim osobama za ideološki i propagandni rad 
Komunističke partije Jugoslavije u kojem je izrazio sumnju o mađarskoj manjini u Jugoslaviji 
kao sponi dviju država jer je sumnjao, kao i kod njemačkog stanovništva, u njihovu 
mogućnost da prihvate novu državnu stvarnost. Izrazio je i mišljenje da se Mađare ne može 
iseliti na neko drugo područje unutar Jugoslavije, ali da se mora spriječiti "mađarizacija 
Vojvodina" dodjeljivanjem zemlje Mađarima. S druge strane Vukosavljević navodi da ako 
Mađari ostanu ne može ih se diskriminirati u podjeli zemljišnih posjeda te da će u tom slučaju 
biti "iscrpljene zalihe" zemlje za "naše veterane i njihove obitelji". Maksimalističko tražnje 
iseljavanja Mađara, njih oko 200.000, prijetilo je traženjem teritorijalnih ustupaka od strane 
Mađarske, pa je Vukosavljević kao prvo rješenje tražio zamjenu stanovništva, 80.000 Mađara 
za 20.000 Hrvata i 6.500 Srba. Nije pristao na ideju da se kotarevi s bunjevačkim i mađarskim 
stanovništvom izdvoje i pripoje Hrvatskoj jer to neće smanjiti "osjećaj straha od Mađara" u 


Srbiji." 


845 Partizanska i komunistička represija i zločini u Hrvatskoj 1944.-1946. Dokumenti. Slavonija, Srijem i 
Baranja, 85. 

846 E, A. SAJTI, Hungarian Minority in the Vojvodina 1918 — 1947, 437.-438. 

847 E A. SAJTI, Hungarian Minority in the Vojvodina 1918 — 1947, 443.-446.; Zoran JANJETOVIĆ, 
"Proterivanje nemačkog i mađarskog življa iz Vojvodine na kraju Drugog svetskog rata", Hereticus, vol. 5, br. 1, 
Beograd 2007., 113. 

U travnju 1946. bilo je pokušaja s mađarske strane da se raspršena mađarska manjina u 
Hrvatskoj preseli u Mađarsku, no, ideja nije zaživjela u visokim političkim krugovima u 
Mađarskoj pa stoga ga jugoslavenska strana nije ni razmatrala. "8 

Imovina mađarskog stanovništva koje je samo otišlo ili je izbjeglo konfiscirana je, a u 
slučajevima da je dio obitelji iselio u Mađarsku, a dio ostao i oni su prema naputku vlasti 
iseljavani. Pošteđeni su mogli biti oni koji su mogli dokazati da "imaju nekoga u 
partizanima".š* Bili su česti slučajevi da povjerenici koji su morali čuvati napuštenu 
mađarsku imovinu nisu izvršavali svoju zadaću nego je ta imovina raznesena i opljačkana. 
Članovi Komisija za iseljavanje Okružnih NOO-a i povjerenici za čuvanje imovine na svojim 
su poslovima većinom bili u "pripitom stanju" i dok su jedni bili "pijani, siti i odjeveni", 
mnogi "drugovi i drugarice i u vojsci i u pozadini hodaju i rade pol goli i bosi". 

Oružani ustanak tijekom 1941. nije masovnije zahvatio mađarsko stanovništvo koje će 
od 1943. uzeti više učešća u NOP-u jer su od tada bili jače izloženi utjecajima Komunističke 
partije. Dolazak mađarskih antifašista koji su se priključili partizanskim postrojbama, kao što 
je to bio primjer u Srijemu, te ustrojavanje bataljuna "Šandor Petefi"/"S4ndor Petőfi" 
kolovozu 1943., u Slavoniji, pridonio je priključivanju Mađara partizanskim postrojbama. 
Odaziv Mađara s područja Baranje i Bačke bio je manji.5*! 

Položaj mađarskog stanovništva u neposrednom poraću u Jugoslaviji i Hrvatskoj bio je 
bitno određen djelovanjem Državne komisije za repatrijaciju koja je djelovala unutar 
Ministarstva socijalne politike i predlagala mjere iseljavanja/protjerivanja pripadnika 
njemačke i mađarske narodnosti. U svibnju 1945. ta je komisija poslala Predsjedništvu 
Ministarskog savjeta i Generalštabu Jugoslavenske armije na usuglašavanje sljedeći prijedlog: 
"Izvršiti repatrijaciju svih bivših jugoslovenskih državljana mađarske narodnosti, a po tom s 
njima postupati prema njihovom držanju i radu za vreme rata i okupacije naše zemlje od 
državljanstvo imali, pustiti njihovim kućama, a one koji su se, dobrovoljnom službom u 


fašističkoj vojnoj sili ili na bilo koji drugi način, ogrešili o zemlju za čije su pripadnike 


848 E, A. SAJTI, Hungarian Minority in the Vojvodina 1918 — 1947, 447. 

8 M. KOLAR-DIMITRIJEVIĆ, "Istjerivanje Mađara iz okolice Bjelovara 1944. godine", 130.,131., 133. 

smatrani uzeti na odgovornost."$"2 Ministarstvo vanjskih poslova je 30. lipnja 1945. poslalo 
strogo povjerljiv dopis Ministarstvu socijalne politike u kojem traže revidiranje stava oko 
povratka svih jugoslavenskih državljana mađarske narodnosti, a u kojem se navodi sljedeće: 
"[...] u ovom momentu kada se sa toliko teškoća radi na repatrijaciji naših državljana, koji su 
kao žrtve fašizma na razne načine odvedeni iz zemlje, nema političkih razloga da se donosi i 
jedna odluka, koja bi još više komplikovala ovaj već sada obiman posao, a po kojoj bi se 
insistiralo na povraćaju svih jugoslavenskih državljana mađarske narodnosti. Ne sme se 
izgubiti iz vida da su veliki broj tih ljudi ili oni koji su se stavili u službu mađarskom fašizmu, 
ili pak oni koji su se zbog svog izrazito fašističkog stava u jesen 1944. god. izbegli pred 
ruskom i našom armijom, plašeći se odgovornosti. [...] Pri tom, pošto je teror mađarske 
manjine nad jugoslavenskim stanovništvom bio masovan, vanredno teško će biti dokazati 
pojedincima krivicu i odgovornost čak i za slučaj, gde je njihova fašistička delatnost 
nesumnjiva, pa Jugoslavija nema razloga da insistira na njihovom povratku utoliko pre, što 
zato nema spoljno-političkih razloga. [...] Za sve od njih [...] koji bi sigurnim dokazima 
mogli dokazati svoje aktivno učešće u Narodno oslobodilačkom pokretu [...] postoji 
mogućnost da se ispitivanje ovakvih slučajeva poveri našoj delegaciji pri S.[avezničkoj] K. 
[ontrolnoj] K.[omisiji] u Budimpešti [...]. Pri tom je samo važno to, da se ova ocena vrši na 
mađarskoj teritoriji, a ne na našoj, pošto im se već dopustio ulazak. "853 

Ovakvo stajalište otvaralo je mogućnost da se brojno mađarsko stanovništvo poziva "na 
odgovornost" što je zasigurno stvaralo među njima nelagodu koja je u konačnici bila i 
prihvatljiva cijena ukoliko posljedice nisu bile drastičnije (logori, smaknuća i sl.). Osobito su 
drakonske mjere protiv Mađara poduzete na području Bačke.#** U kolovozu 1945. javni 
tužitelj virovitičkog okruga izvijestio je Jakova Blaževića, javnog tužitelja Hrvatske, da se 
prema naputku Save Zlatića iz CK SKH mađarskom stanovništvo koje je samo otišlo u 
Mađarsku prije oslobođenja ili je protjerano zbog "neprijateljskog odnošaja prema NOP-u", a 
tada se vraćalo u Hrvatsku, ne vraćaju imovinu i otprema ih se u logore. Tražilo se da se 
potvrdi ovakav postupak ili da se ponudi "drugo rješenje".%* Bilo je Mađara, kao ostalom, 


Hrvata, Srba i Čeha, koji su se učlanjivali tijekom rata u Njemačku narodnu skupinu što je 


852 Arhiv Jugoslavije (AJ), Beograd, Predsjedništvo vlade FNRJ, 35-717.; Partizanska i komunistička represija i 
zločini u Hrvatskoj 1944.-1946. Dokumenti, 156.; Partizanska i komunistička represija i zločini u Hrvatskoj 
1944.-1946. Dokumenti. Zagreb i središnja Hrvatska, 414.-415. 

853 AJ, Predsjedništvo vlade FNRJ, 35-723., 35-1032, 35-1040-1044. 

854 Tibor CSERES, Krvna osveta u Bačkoj, Zagreb 1993.; Andrija BOGNAR, Položaj Mađara u Vojvodini od 
1918. do 1995., Jugoistočna Europa 1918. — 1995., Zagreb 1996., 95.-96. 

855 Partizanska i komunistička represija i zločini u Hrvatskoj 1944.-1946. Dokumenti. Slavonija, Srijem i 
Baranja, 374.-375. 

bilo motivirano boljim položajem, osobito u smislu opskrbe, i po toj osnovi su poslije rata 
suđeni ili su morali iseljavati. $56 

Upravo na primjeru odnosa jugoslavenskih komunističkih vlasti prema repatrijaciji 
Mađara i Nijemaca može se zamijetiti veća popustljivost prema Mađarima što se može 
protumačiti općenito jačom percepcijom Nijemaca kao krivaca u Drugom svjetskom ratu te 
vanjskopolitičkim potrebama, odnosno jugoslavenski doprinosom, na poticaj SSSR-a, 
izgradnji komunističke Mađarske. Nije zanemariv niti podatak da su Mađari, za razliku od 
Nijemaca, bili većinom sitni zemljoposjednici i bezzemljaši.#*" No da je jugoslavenska vlast 
bila nepovjerljiva prema mađarskoj manjini pokazuje slučaj mađarskog sela Petišovci u 
Prekmurju u Sloveniji koje je u prosincu 1948. i travnju 1949. raseljeno, a 215 obitelji imale 
su rok od tri dana da se isele. Vlasti su svoju odluku opravdavale "tehničkim razlozima" jer se 
tamo nalazila bušotina nafte, no, mađarsko stanovništvo slutilo je da ih se raseljava zbog 
bojazni od "sabotaža". Naputak se bio, nakon što su dobili naknadu za napuštenu imovinu, da 
samo odaberu mjesto u koje će iseliti, a ako se tko ne snađe vlasti bi u tomu slučaju pružile 
pomoć. 

Poslije rata Jugoslavija i Mađarska razmatrale su mogućnost razmjene stanovništva 
isprva na bazi reciprociteta jer je iz Jugoslavije trebalo otići 300.000 Mađara za upola manji 
broj "Jugoslavena" iz Mađarske što je trebalo konačno definirati nakon mađarsko — 
čehoslovačkog dogovora o razmjeni stanovništva. U kolovozu 1946. jugoslavenska strana 
predlaže razmjenu do 40.000 osoba na bazi reciprociteta i načelu dobrovoljnosti što je načelno 
prihvatila i mađarska strana 12. rujan 1946.5% Mađari su u istovremenom pokretanje pitanja 
razmjene stanovništva od strane Čehoslovačke i Jugoslavije vidjeli kao neku vrstu slavenske 
urote protiv Mađara.5%% 

Još su tijekom 1947. Mađarska i Jugoslavija rješavale neka pitanja oko repatrijacije 
odnosno radilo se o repatrijaciji mađarske djece koja su tijekom rata bila sklonjena na 


jugoslavensko područje zbog savezničkih zračnih napada na Mađarsku i jugoslavenske djece, 


iz Mađarske koja su tamo stigla kao izbjeglice.?$! 


856 Partizanska i komunistička represija i zločini u Hrvatskoj 1944.-1946. Dokumenti. Zagreb i središnja 
Hrvatska, 542., 543. 

857 Z, JANJETOVIĆ, "Proterivanje nemačkog i mađarskog življa iz Vojvodine na kraju Drugog svetskog rata", 
112., 116. 

858 Milko MIKOLA, Dokumenti in pričevanja o povojnih izgonih prebivalstva v Sloveniji, Ljubljana 2009., 85.- 
104. 

8% E, A. SAJTI, Hungarian Minority in the Vojvodina 1918 — 1947, 446.; A. HORNYAK, "Jugoslavenski 
teritorijalni zahtjevi prema Mađarskoj i susjednim zemljama i planovi za njihovu primjenu nakon Drugog 
svjetskog rata", 44., 50. 

80 E, A. SAJTI, Hungarian Minority in the Vojvodina 1918 — 1947, 450.-451. 

861 AJ, Predsjedništvo vlade FNRJ, 35-958-962. 

MUP NR Hrvatske u prosincu 1947. poslao je uputu svim kotarskim i gradskim 
narodnooslobodilačkim odborima (NO) i Oblasnom NO Dalmacija da se prema zakonu o 
otpustu iz jugoslavenskog državljanstva molbe upućuju NO-ma osim u slučaju mađarskih 
emigranata koji su poslije sloma mađarske revolucije 1919. emigrirali u Jugoslaviju i stekli 
državljanstvo čije molbe treba dostavljati Otsjecima — Odjelima unutrašnjih poslova pri NO- 
ma što je vjerojatno bilo povezano s većom sklonošću prema onima koji su nakon sloma 
Mađarske Sovjetske Republike došli na jugoslavensko područje. 

Do sukoba jugoslavenskog državnog vodstva s Informbiroom percepcija Mađarske u 
Hrvatskoj bila je vrlo pozitivna i prijateljska s tim da se naglašavalo postojanje dvije 
Mađarske. "Stare" koje su vodili pripadnici "mađarske imperijalističke klike" i uz koju 
jugoslavenske narode veže negativno iskustvo iz ranije i neposredne prošlosti i "nove" 
demokratske 1 progresivne s kojom jugoslavenska komunistička vlast razvija prijateljske 
odnose. Novija istraživanja pokazuju da se "protumađarska agitacija" javila i znatno ranije u 
Glasu, glasilu Srpskog narodnog fronta, Politici i Borbi, a što je prema nekim tumačenjima 
bilo "izražavanje averzije" jugoslavenskih komunista prema stranici Malih posjednika koja je 
pobijedila na izborima u Mađarskoj.) Nakon rezolucije IB-a i suđenja Rajku Laszlu, 
nekadašnjem ministru unutarnjih i vanjskih poslova, koji je optužen da u sprezi s 
jugoslavenskim komunističkim vodstvom radi na = protumađarskoj liniji, 
jugoslavenska/hrvatska javnost otada je imala izrazito negativan stav prema Mađarskoj. 
Dovodio se u pitanje i ispravan odnos prema nacionalnim manjinama u Mađarskoj, 
slovenskoj, hrvatskoj i srpskoj, a mađarska radnička klasa i narod prikazivani su kao 
"zarobljenici" u "staljinističko - informbirovskim" lancima. Jugoslavenska strana nakon 
sukoba s IB-om manji odaziv mađarskog stanovništva u partizanske postrojbe, na području 
Baranje i Bačke, pripisivala je ne samo mađarskom zaposjedanju toga područja već i 
"izdajničkim držanjem" Komunističke partije Mađarske koja je podržavala okupaciju kao 
ispravljanje "versjaske nepravde". Mađarski komunisti koji su prebjegli u Jugoslaviju imali su 
na području Narodne Republike Hrvatske bazu za prihvat u Petrinji.86* 

Unatoč mađarsko - jugoslavenskim razmiricama Britanci su navodili da su Mađari već 


1946. isticali kao pozitivan primjer uređenje odnosa prema mađarskoj nacionalnoj manjini u 


862 Državni arhiv u Osijeku, Sabirni centar Vinkovci, Gradski NO Vinkovci, Pov. spisi 1947. 

83 A, HORNYAK, "Jugoslavenski teritorijalni zahtjevi prema Mađarskoj i susjednim zemljama i planovi za 
njihovu primjenu nakon Drugog svjetskog rata", 45.-46. 

864 AJ, Predsjedništvo vlade FNRJ, 35-1075.; A. KASAŠ, Mađari u Vojvodini 1941 — 1946, 129.; Marijan 
MATICKA, "Slika o Austriji i Mađarskoj na stranicama središnjih hrvatskih novina (1945.-1950.), 
Internationales kulturhistorisches Symposion Mogersdoif - International Historico-Cultural Symposium 
Mogersdorf, Hrvatski referenti 1972.-2004., FF press, Zagreb 2005. /CD ROM. 

Jugoslaviji i da bi isti trebala primijeniti i Čehoslovačka prema svojim Mađarima. Bio je to 
način na koji su jugoslavenske vlasti nastojale pripomoći učvršćenju komunističkog poretka u 
Mađarskoj. Jugoslavija je prema svojim vanjsko političkim probicima pokretala pitanje s 
Mađarskom o razmjeni stanovništva što zorno potvrđuje slučaj rješavanja mađarsko — 
čehoslovačke razmjene stanovništva. Čehoslovačka strana bila je u ljeto 1946. nezadovoljna 
razmjenom i nagovijestila protjerivanje mađarskog stanovništva, a 16. kolovoza 1946. bez 
prethodnih najava, u svrhu jačeg pritiska na Mađarsku, i Jugoslavija potiče razgovore o 
razmjeni stanovništva naglašavajući "ugnjetačku politiku stare Mađarske i revizionističku 
politiku Hortijeva režima", zatim povredu ugovora o "vječnom prijateljstvu" iz 1940. i 
mađarske zločine počinjene za vrijeme Drugog svjetskog rata na područjima koja je zaposjela. 
Dogovori o razmjeni stanovništva između Mađarske 1 Jugoslavije nisu provedeni jer je to 
jugoslavenska strana u određenom trenutku tražila kao podršku Čehoslovačkoj u iseljavanju 
200.000 Mađara iz Slovačke, a prema nekima i zbog nastojanja da se legalizira iseljavanje 
Nijemaca,?$ 
kk 
Drastičan pad udjela mađarskog stanovništva na jugoslavenskom i hrvatskom prostoru 
započeo je poslije Prvog svjetskog rata kad položaj preostalih Mađara najbolje pokazuje 
oduzimanje prava glasa na izborima 1920. i nemogućnost da sudjeluju u dodijeli zemlje u 
agrarnoj reformi. Već u tom razdoblju broj Mađara na hrvatskom području se smanjuje, a 
poslije Drugog svjetskog rata najbrojnije mađarsko stanovništvo bilo je u Baranji i na 
osječkom području. Prema popisu stanovništva 1948. na hrvatskom prostoru bilo je 51.399 
Mađara i imali su položaj nacionalne manjine te sukladno tomu i škole na mađarskom i svoja 
kulturna udruženja u Vukovaru i Osijeku gdje je izlazio i Madjar Neplap/Mađarski narodni 
list.866 
Mađarsko stanovništvo koje je odlučilo ostati ili pak nije uspjelo prijeći u Mađarsku ili 
se željelo i uspjelo vratiti nakon Drugog svjetskog rata na hrvatsko području dijelilo je u 
kasnijem razdoblju, u pogledu migracija, sudbinu većinskog naroda. Bez obzira na posebnost 
svog jezika, poglavito u gradskim sredinama, mađarsko stanovništvo dijelom se i asimiliralo s 


većinskim narodom što je često posljedica miješanih brakova. Mimikrija je bila neka vrsta 


865 A, HORNYAK, "Jugoslavenski teritorijalni zahtjevi prema Mađarskoj i susjednim zemljama i planovi za 
njihovu primjenu nakon Drugog svjetskog rata", 48., 49.-50., 52. 

396 Lj. STOJKOVIĆ, M. MARTIĆ, Nacionalne manjine u Jugoslaviji, 173.-174.; M. KOLAR-DIMITRIJEVIĆ, 
"Istjerivanje Mađara iz okolice Bjelovara 1944. godine", 126.; Zoran JANJETOVIĆ, "Die Ungarische 
Minderheit in Jugoslawien 1944- 1956", Vom Faschismus zum Stalinismus. Deutsche und andere Minderheiten 
in Ostmittel- und Südosteuropa 1941-1953, (Mariana Hausleitner, Hrsg.), München 2008., 161., 162. 

zaloga za bolje uklapanje u sredinu i u velikom broju slučajeva svodila je njihov identitet na 


"kriptomađarski". 

ZAKLJUČAK 


- Drugi svjetski rat pokrenuo je migracije brojnih etničkih i nacionalnih skupina, a razlozi su, 
osim rata, bili mnogobrojni od ideološko — političkih, rasnih i nacionalnih do vjerskih. 

- Jačanje nacionalsocijalizma i fašizma u predratnom razdoblju uzrokovao je odlazak Židova s 
područja Trećeg Reicha (Njemačke 1 Austrije) i dolazak na jugoslavensko područje. Veliko 
broj tih izbjeglica preko zagrebačke židovske općine odlazio je u Palestinu, sigurnije europske 
i prekomorske zemlje. Dio tih izbjeglica rat je zatekao na jugoslavenskom području. 

- U neposrednom predratnom razdoblju zaposjedanjem susjednih područja i Sovjetski Savez 
uzrokovao je iseljavanja i bijeg mnogobrojnog stanovništva, npr. Karelijaca, Kineza, 
Koreanca i Nijemaca. 

- Početak rata i uspostavljenje novih država i političkih sustava pod okriljem Trećeg Reicha i 
Kraljevine Italije doveli su do progona zbog rasnih, nacionalnih, političkih 1 vjerskih razloga 
koji su kod pojedinih nacionalnih/etničkih skupina i podudaraju. Također su prakticirani 
legalni pregovori država o razmjeni stanovništva te o preseljavanju stanovništva u smislu 
evakuacije zbog ratnih djelovanja. 

- Na području novouspostavljenih država i okupiranih područja javljali su se 
pobunjenički/oslobodilački pokreti, s nacionalnim i političkim predznakom, što je zapravo 
prerastalo u građanski rata pa je u načelu najveći dio stanovnika živio u izbjeglištvu i zbjegu. 

- Uz obračun vlasti NDH s političkim, rasnim, nacionalnim/etničkim 1 vjerskim skupinama 
važan pokretač migracija bile su vlasti Trećeg Reicha. U Mariboru, Beogradu i Zagrebu na 
poticaj i u organizaciji predstavnika Trećeg Reicha održane su 1941. konferencije i sastanci o 
razmjeni stanovništva odnosno iseljavanju Slovenaca iz zaposjednute Slovenije u NDH i 
Srbiju, Srba iz NDH u Srbiju te Hrvata s zaposjednutog slovenskog područja u NDH. Vlasti 
NDH pokrenule su i povratak Hrvata s drugih područja okupirane Jugoslavije, Srbije 1 
Makedonije u NDH. 

- Stanovništvo koje je Kraljevina Jugoslavija kolonizirala, a radilo se u pravilu o srpskom 
dobrovoljačkom stanovništvu, "solunašima", koje je država kao lojalno naseljavala na 
područje Hrvatske, Bosne i Hercegovine, Bačke, Banata 1 drugdje bilo je prvo na udaru 
iseljavanja. Također i brojni državni službenici, a među njima veliki broj Srba, naseljavani na 


navedena kao i druga područja dijelili su tu sudbinu. Naime, pozivalo se također i na stanje iz 

1918. odnosno važan kriterij bila je zavičajnost u trenutku raspada Austro — Ugarske 
Monarhije. 

- Kriterij za odlazak stanovništva s nekog područja bilo je i neprihvaćanje novih državnih 
tvorevina i državnih razgraničenja te prozivanje zbog "protunarodnog rada", npr. 
protuhrvatskog, protumađarskog i djelovanja u političkim organizacijama ili pripadnost 
neprijateljskim vojnim postrojbama. 

- Treba naglasiti da su ovo formalni razlozi koje su državne vlasti isticale kao kriterije 
iseljavanje i progona pojedinih nacionalnih/etničkih skupina, a koji su otvarali mogućnost 


rješavanja nepoželjnog stanovništva. 


Migracije hrvatskog stanovništva tijekom Drugog svjetskog rata i poraća 


- Drugi svjetski rat na cijelom je jugoslavenskom području pokrenuo migracije i to nije 
zaobišlo niti Hrvate kao i bosanskohercegovačke muslimane koji su, kao i ostale nacionalne 
skupine, bili zahvaćeni iseljavanjem, preseljenjima/evakuacijom/zbjegovima te protjerivanju. 
- Hrvatsko stanovništvo u Dalmaciji, Međimurju i Baranji bilo je na udaru iseljavanja zbog 
posezanja susjednih država koje su bile dio sila Osovine i saveznice NDH, Kraljevine Italije 1 
Mađarske. 

- Hrvati su se također vraćali s područja bivše Kraljevine Jugoslavije, iz Srbije, iz 
Makedonije, a vlasti Trećeg Reicha tražile su iseljavanje Hrvata s područja Donje Štajerske, 
područja zaposjednute Slovenije. 

- Od prvih ratnih dana, osobito na području Bosne i Hercegovine, veliki broj katolika i 
muslimana morao je bježati iz svojih sela u obližnja veća mjesta i gradove ili su pak živjeli u 
zbjegovima po šumama pod pritiskom isprva gerilskih snaga, monarhista i komunista, koji će 
se do kraja prve ratne godine podijeliti na četnike 1 partizane. U kolovozu 1941. polovica 
Bosne i Hercegovine bila je pod vlašću ustanika i nadovezivala se na ustanička područja u 
sjevernoj Dalmaciji, Lici, Kordunu i Baniji. 

- Vlasti NDH smatrale su da su Druga talijanska armata i četnički pokret "u ratu" protiv NDH 
te su pristale, u lipnja 1942., na legaliziranje četničkih vojnih snaga pod imenom Milizia 
volontaria_anticommunista/Dobrovoljna antikomunistička milicija. To su bile naoružane 
pokretne jedinice za borbu protiv komunista na području "talijanske Dalmacije". Nerijetko je 
to značilo haranje po mjestima nastanjenim hrvatskim stanovništvom i njihovo protjerivanje. 

- Nakon kapitulacije Kraljevine Italije 1943. četnički pokret i njegove vojne snage na 


području NDH stavile su se u službu Trećeg Reicha kojem je to odgovaralo s obzirom na 

trenutnu geostratešku važnost dalmatinskog područja. I dalje su četnici, sada samo pod 
drugim okriljem, harali po hrvatskim selima pod izlikom da su partizanska što nužno nije 
odgovaralo i stvarnom stanju. 

- Poseban oblik migracije bio je i odlazak na rad u Treći Reich. U svibnju 1941. započelo je 
prikupljanje radne snage 1 isprava se je odlazilo, uvjetno rečeno, na dobrovoljnoj osnovi, a 
kasnije prikupljanje radne snage dobiva sva obilježja prisile. 

- Nakon Travanjskog rata 1941. vojnici i časnici Kraljevine Jugoslavije završili su u logorima 
za ratne za zarobljenike na području Trećeg Reicha. Po završetku Drugog svjetskog rata na 
njemačkom području nalazi se i dalje veliki broj ratnih zarobljenika i "deportiraca" s 
jugoslavenskog područja. U toj masi ljudi bilo je i Hrvata, kao i stanovnika drugih 
etničkih/nacionalnih pripadnosti s područja NDH. 

- Tijekom rata hrvatsko stanovništvo često je živjelo u zbjegu, a provodile su se 1 evakuacije 
stanovništva. Kronološki prvi veliki zbjeg bilo je povlačenja stanovništva zajedno s 
partizanskim snagama prema Visu, potom u južnu Italiju pa u El Shattu. Zatim je vojska 
Trećeg Reicha provela evakuacija pretežno muškog stanovništva s otoka i priobalnog 
područja 1944., a početkom 1945. narodnooslobodilački odbori organizirali su evakuaciju 
civilnog stanovništva, žena, djece i starijih osoba te materijalnih dobara, pretežno s područja 
Slavonije u Mađarsku pa potom u Vojvodinu. Pred kraj rata i u neposrednom poraću u 
"Bleiburškom zbjeg" osim pripadnika oružanih snaga NDH bilo i brojno civilno stanovništvo 
koje je krenulo prema austrijskoj granici predati se zapadnim saveznicima što je rijetkima i 
uspjelo. 

- Poseban oblik migracije bila je i kolonizacija tijekom Drugog svjetskog rata i u poraću 
(1945.-1948.). 

- Bjegovi stanovništva Hrvatske i Jugoslavije preko granice u inozemstvo u poratnom 
razdoblju uvjetovali su politički, a i ekonomski razlozi. 

- Hrvati su i prije ulaska u jugoslavenske državne okvire imali brojnu emigraciju poglavito u 
prekomorskim zemljama, a taj se trend nastavio i u kasnijem razdoblju u raznim kategorijama 
migracija. Od političke emigracija koju su sačinjavali internirci, ratni zarobljenici, osobe koje 
su zbog političkog neslaganja s poslijeratnim jugoslavenskim sustavom otišle krajem rata, 
zatim ekonomski migranti pa do ilegalnih prebjega ili na legalni/redovit način otišlih osoba 


koje su ostale u inozemstvu. 

Migracije srpskog stanovništva na hrvatskom području tijekom Drugog svjetskog rata i 
poraća 

- Srpsko stanovništvo na području NDH bilo je uključeno u planove Trećeg Reicha oko 
zamjene stanovništva. Slovenci s područja zaposjednute Slovenije iseljavani su na područje 
NDH i u Srbiju, kao i Hrvati koji su morali iseljavati s područja Donje Štajerske, a Srbe s 
područja NDH trebali su iseliti u Srbiju. 

- Obračun s pripadnicima javnog, osobito političkog života, u Kraljevini Jugoslaviji, provodio 
se od proglašenja NDH. Za Ustaški pokret "beogradski režim" i jugoslavenstvo smatrani 
glavnim neprijateljima "hrvatskog narodnog i državnog individualiteta", a srpsko su 
stanovništvo vlasti NDH u načelu smatrale "stranim elementom" koji je uvijek bio "protivnik 
svake oslobodilačke borbe hrvatskog naroda" te su provodili represivne mjere po izlikom 
poravnavanja računa zbog prijeratnog ugnjetavanja Hrvata. Ubrzo se među Srbima razvio 
pobunjenički pokret koji se vremenom podijelio na četnike i partizane. 

- "Dobrovoljci" iz Prvog svjetskog rata kolonizirani u Slavoniju i Srijem u vrijeme Kraljevine 
SHS i Kraljevine Jugoslavije prvi su bili na redu za iseljavanje. Sredinom travnja 1941. 
zakonskom odredbom nekretnine "dobrovoljaca"/"solunaša", podržavljene su bez naknade 
vlasnicima. 

- Usporedo se odvijalo više tipova migracija srpskog stanovništva: iseljavanja s područja 
NDH, povratak "doborovoljaca"/"solunaša" s područja okupiranih od Mađarske i Bugarske, 
preseljenja/evakuacije na području NDH, prognaništvo, izbjeglištvo, a poseban je fenomen na 
cijelom području NDH, kao i cijelom području okupirane Jugoslavije, život u zbjegu. 

- O tome kako su preseljenja/evakuacije Srba unutar područja NDH kao i iseljavanje u Srbiju 
djelovalo na stanovništvo pokazuju brojni dokumenti. Sredinom lipnja 1941. započelo se s 
prikupljanjem srpskog stanovništva za iseljavanje na području Banja Luke, ali s obzirom na 
nepripremljenost sabirališta i nedovoljne količine hrane za iseljenike negodovalo ne samo 
pravoslavno stanovništvo nego i katolici i muslimani. "Uzbuđenje" je bilo takvo da se 
preporučalo da se iseljavanje privremeno obustavi dok se ne izvrše pripreme za "iseljavanje 
po planu". 

- Na području Bjelovara, Grubišnog Polja, Velikog Grđevca i Velike Pisanice nakon, 
"čišćenja" područja od "jataka partizana" 1942., te su osobe zatvorene u sabirne logore, a 
vlasti su to nazivale "evakuacijom". Imovinu tih osoba preuzela je Velika župa Bilogora. Veći 


dio tih ljudi se ubrzo vratio i tražio natrag svoju imovinu, a vlasti ih u dokumentima nazivaju 

"iseljenicima". Ministarstvo državne riznice je u ovom slučaju iznijelo mišljenje da s njihove 
strane nema zapreka da se posjed vrati i protuvrijednost pokretne imovine, ukoliko je prodana. 
- poseban tragična epizoda za pravoslavno stanovništvo veže se uz vojna djelovanja na Kozari 
koje su pokrenule veliku humanitarnu katastrofu koja je u jugoslavenskoj historiografiji 
pristrano opisivana izostavljajući one mjere koje su pojedinci, humanitarne i vjerske udruge 
pa i državne institucije poduzele da se ljudima u tom zbjegu i pomogne, osobito djeci. Uz 
kozarački zbjeg veže se još jedna migracija, a to je odlazak na prisilni rad na područje Trećeg 
Reicha, a u što je srpsko stanovništvo na području NDH od početka rat bilo uključeno. Bio je 
to način na koji su se vlasti rješavale nepoželjnog stanovništva, osobito muškaraca. 

- Srpsko stanovništvo sudjelovalo je u dvije evakuacije/zbjega stanovništva. U zbjegu u El 
Shattu s pretežno hrvatskim stanovništvom bilo je i pravoslavnog stanovništva s područja 
Bukovice. U evakuacije stanovništva i materijalnih dobara s područja Slavonije, i u manjoj 
mjeri zagrebačke oblasti, početkom 1945., u Mađarsku, a potom u Vojvodinu koju su 
provodili NOO bilo je i srpskog stanovništva. 

- U poslijeratnom razdoblju srpsko stanovništvo s hrvatskog područja sudjelovalo je u 
saveznoj kolonizaciji Vojvodine i u unutarnjoj kolonizaciji Hrvatske. 

- Različite tipovi migracije zahvatili su, kao i druge nacionalne/etničke skupine, i srpsko 
stanovništvo tijekom Drugog svjetskog rata 1 dio su represivnih mjera provođenim nad tim 
dijelom stanovništva. U poslijeratnoj jugoslavenskoj historiografiji migracije srpskog 
stanovništva nisu postavljane u zajednički kontekst i međuovisnost s migracijama drugih 
nacionalnih/etničkih skupina što je više zamrsilo nego  raspetljalo razumijevanje 
mnogobrojnih smjerova, pokretača i tipova migracija što je dovelo do apsurdnog 
demoniziranja ne samo zločinima kompromitirane vlasti NDH nego i hrvatskog etnosa. A do 


je pak dovelo do drugog apsurda da su neki prestali vjerovati da je zločina ipak bilo. 


Migracije slovenskog stanovništva na hrvatskom području tijekom Drugog svjetskog 
rata i poraća 

- Slovencima je Drugi svjetski rati donio ne samo okupacije nacionalnog područja nego 1 
negiranje nacionalnog identiteta. Područje Slovenije koje je zaposjeo Treći Reich trebao se 
potpuno očistiti od slovenskog stanovništva koje se ponajprije trebalo iseliti u NDH i Srbiju te 
na područje Trećeg Reicha. NDH nije željela primiti "četnički orijentirane" Slovence, jedino u 
slučaju katoličkih svećenika to pravilo nije vrijedilo i svi su morali doseljavati na područje 
NDH. Tijekom travnja i svibnja 1941. vlasti NDH privodile su one Slovence koji su smatrali 


"nepoželjnim elementima", a radilo se o ljudima bliskim jugoslavenskom režimu, kao i 

Slovencima koji su kao pripadnici vojske Kraljevine Jugoslavije zarobljeni ili su se predali, 
izgnani su s područja NDH. Njihov odlazak u Sloveniju odvijao se preko hrvatskog Crvenog 
odnosno predstavnika slovenskog Crvenog križa. 

- Zagrebački Slovenci imali su značajnu ulogu u pomaganju Slovencima koji su morali 
iseljavati ili su sami izbjegli na područje NDH. Neorganiziranost i brutalnost kod iseljavanja 
srpskog stanovništva na čije su posjede pretežno Slovenci trebali naseljavati te pobune koje su 
zahvatile veliku područje NDH ovu su mučnu epizodu dodatno pogoršavale. 

- Unutar Ministarstva Državne riznice NDH, Ureda za podržavljeni imetak, Ponove, postojao 
je Odbor za slovenske useljenike koji se skrbio o doseljenim Slovencima, a isprva je pomoć 
pružala i "Slovenske seljačko - radničke sloge"/"Slovenske Kmečko — delavske sloge" koju je 
predvodio kontroverzni slovenski političar Pavel (Pavle) Horvat. 

- U poslijeratnoj jugoslavenskoj historiografiji naglašavan je broj iseljenih Slovenaca u Srbiju 
te prešućivan velikog broja izbjeglih Slovenaca koji su došli na hrvatsko područje iz sasvim 
objektivnih i praktičnih razlog kao prvo blizina hrvatskog područja te rodbinske i prijateljske 


veze sa Slovencima koji su od ranije na tom području. 


Migracije autohotnih manjina (Židovi, Nijemci, Mađari, Talijani) na hrvatskom 
području tijekom Drugog svjetskog rata i poraća 

- Ekstreman oblik diskriminiranje po rasnoj osnovi primjenjivan je prema Romima i 
Židovima koji su bili na udaru fizičkog uništavanja, osobito na području političkog i vojnog 
utjecaja Trećeg Reicha. Kraljevina Italije imala je blaži odnos prema Židovima od internacije 
s ograničenim kretanjem i djelovanjem za domaće židovsko stanovništvo i u manjoj mjeri 
Židove strance koji su većinom internirani u logor otvorenog tipa u Ferramonti da Tarsia. 
Socijalna i obrazovna struktura židovskog stanovništva dala im je prednost jer je izvjestan 
broj Židova uspio "otkupiti" svoj život i život svoje obitelji, ljudskom solidarnošću iznaći 
način za bijeg na sigurnije područje kao i svojim poznanstvima s ljudima iz politike, kulture i 
drugih područja dobiti podršku i pomoć u bijegu. Manji broj osoba židovske etničke 
pripadnosti uspio se spasiti ženidbenim vezama tj. radilo se o miješanim brakovima i 
rodbinskim vezama. 

- Zakonodavstvo koje ih je diskriminiralo po rasnoj osnovi obavezno se još okomilo i na 
njihovu imovinu bez obzira na socijalni položaj i imovinsko stanje pojedine židovske obitelji. 
- Poslijeratne jugoslavenske vlasti pokazivale su više razumijevanja za Židove kao vjersku 


zajednicu, nego za druge vjerske zajednice, no klasno neprijateljstvo tinjalo je još uvijek. 

Ravnopravnost pred zakonom značila je i jednako razvlašćivanje 1 ne vraćanje imovine u onoj 
mjeri koju su doista i posjedovali. 
- Židovsko stanovništvo gotovo je isključivo nastanjivalo hrvatske gradove i u pravilu u 
svakoj takvoj sredini davalo veliki obol razvoju kulture i gospodarstva. Gotovo potpuni 
nestanak židovske autohtone manjine na hrvatskom prostoru zbog holokausta, odluke da se ne 
vraćaju nakon rata u zemlju ili je napuste i većinom odu u Izrael, zakinuo je ne samo 
budućnost nego i prerezao važne korijene s prošlošću. 

xk 
- Tijekom Drugoga svjetskog rata kako su ratna zbivanja ugrožavala sigurnost njemačkih 
naselja i stanovništva vodstvo Njemačke narodne skupine na području NDH poduzima 
preseljavanja/evakuacije svojih pripadnika na sigurnija područja. Prvi val preseljavanja koji je 
zahvatio njemačkoga stanovništva u NDH bila je evakuacija potkraj 1941. i početkom 1942. 
zbog izbijanja ustanka i opasnosti od partizana s područja Potkozarja, Like, Korduna, 
Banovine i sjeverozapadne Bosne na sigurnije područje zapadne Slavonije, a potom i u 
Srijem. Zatim će početkom 1942. uslijediti iseljavanje iz zapadne 1 srednje Slavonije u Treći 
Reich i u istočnu Slavoniju. Krajem rujna 1942. potpisan je ugovor vlada NDH i Trećeg 
Reicha o iseljavanju Nijemaca s pojedinih područja NDH koji su bili najizloženiji 
partizanskim napadima odnosno gotovo svih Nijemaca iz Bosne. Početkom 1943. s područja 
zapadne i središnje Slavonije koja su bila izložena brojnim i stalnim upadima partizana 
iseljava manji broja Nijemaca u Treći Reich i veći broj na manje ugrožena područja istočne 
Slavonije i Srijema. Kako su se ratna događanja sve više razvijala u korist partizanskoga 
pokreta rukovodstvo Njemačke narodne skupine u NDH planira evakuaciju svih Folksdojčera. 
S evakuacijom se započelo je u rujnu 1944., a njemačko stanovništvo je mjestimično pružalo i 
otpor evakuaciji jer nisu htjeli napustiti zavičaj, a bilo je i prisilnog iseljavanja njemačkoga 
stanovništva od strane vodstva Njemačke narodne skupine i njemačke vojske. 
- Izbjegli i prognani jugoslavenski/hrvatski Nijemci smješteni pretežito u Austriji i 
Njemačkoj, kao i na područje Čehoslovačke, Poljske, Mađarske i Italije, tamo su dočekali 
završetak rata i mnogobrojni su se odlučili na povratak u zavičaj. Savezničke vlasti, američke, 
britanske pa i sovjetske, u Austriji, Njemačkoj i drugdje poticale su povratak Nijemaca u 
Jugoslaviju 1 iskazivale protivljenje nastojanjima jugoslavenskih vlasti da onemoguće 
povratak izbjeglica i prognanika, a posebice su se protivile jugoslavenskim nastojanjima da 
preostale Nijemce protjeruju iz Jugoslavije. 
- I prije nego je nova komunistička vlast formalno donijela konačnu odluku o iseljenju, 


odnosno protjerivanju svih Nijemaca iz Jugoslavije u Njemačku, moglo se naslutiti što čeka 

jugoslavenske 1 hrvatske Nijemce iz govora 30. listopada 1944. Josip Broz Tito u kojem je 
izvijestio da je uspostavljena vojna uprava za Banat, Bačku 1 Baranju jer tamo postoje 
"specijalni problemi" među kojima je na prvom mjestu istaknuto "istjerivanje Nijemaca". 
- Jugoslavenski i hrvatski Nijemci bili su u logorima od listopada 1944. do proljeća 1948., a 
oni koji su preživjeli isprva su reintegrirani u jugoslavensko/hrvatsko društvo prisilnom 
radnom obavezom u trajanju od tri godine. Njemačko stanovništvo na jugoslavenskom 
prostoru bilo je pretežito ruralno te su njihovi posjedi činili značajan dio zemljišnoga fonda za 
provedbu poslijeratne agrarne reforme i kolonizacije. 
- Za proces nestanka hrvatskih Nijemaca važno je naglasiti nekoliko stvari. Prvo je da su 
Nijemci preseljavani/evakuirani 1 prije završetka rata kada su zbog ratnih događanja napuštali 
svoje domove 1 iseljavali na sigurnija područja Trećeg Reicha i ovim Nijemcima nove 
jugoslavenske vlasti nisu dopustile povratak u zemlju. Potom da su se Nijemci koji su ostali 
unutar granica nove države prema planu komunističkih vlasti trebali iseliti u Njemačku i 
Austriju što nije provedeno zbog savezničkog zatvaranja granica kao posljedice odluke 
Podsdamske konferencije te su odvođeni u logore na području Jugoslavije, a oni koju su te 
logore preživjeli sustavnim su mjerama "poticani" na iseljavanje. 

xk 
- Prve migracije koje su zahvatile Talijane na istočnoj obali Jadranu povezane su uz 
Travanjski rat 1941. kada su de iure Kraljevina Italija i Kraljevina Jugoslavije bile u ratu. 
Brojno talijansko stanovništvo s dalmatinskog područja nakratko je napustilo veće gradove, 
Zadar, Split, Makarsku i Dubrovnik i evakuiralo se brodovima na zapadnu obalu Jadrana. 
- Drugi val migracija, tzv. "crni egzodus", započeo u ljeto 1943. padom Musolinija, snažnim 
djelovanjem angloameričkih zračnih snaga i prodorom partizanskih postrojbi koje su nakratko 
iskoristile vojni krah Kraljevine Italije koji je u rujnu potvrđen i kapitulacijom. 
- Od srpnju 1943. s područja Dalmacije, osobito iz Zadra gdje je živjelo 65% dalmatinskih 
Talijana, ali i iz Istre, odlazili su većinom oni koji su bili u administrativnoj i vojnoj službi 
Kraljevine Italije, među njima bio je i znatan broj "regnicola", novopridošlog stanovništvo iz 
Italije koje je doselilo između dva svjetska rata. 
- Crnom egzodusu" pribrajaju se i brojni talijanski vojnici, porijeklom iz Istre, koji se nakon 
kapitulacije nisu vraćali kući zbog straha jer su od rujna i listopada 1943. počela strijeljanja 
osobito onih koji su bili izravni sudionici u vlasti fašističke Italije i u njenim vojnim 
postrojbama. 
- Ubojstva koja su se događala na području Istre, poznata kao fenomen "fojbi/kraških jama", 


kao i broj ljudi koji je skončao na taj način i dalje, manjom ili većom žestinom, razdire, po 

tome pitanju, desetljećima nagrižene odnose Talijana sa susjednim narodima, Hrvatima i 
Slovencima. 

- Po završetku Drugog svjetskog rata i do potpisivanja mira s Italijom 1947. traje 1 dalje 
iseljavanje talijanskog stanovništva prvo iz Rijeke, a potom iz Istre, posebice Pule. 

- Mirovni ugovor s Italijom sklopljen je u Parizu 10. veljače 1947., a Ukaz o ratifikaciji 
ugovora objavljen je 29. kolovoza 1947. u Službenom listu. Mirovni ugovor je predviđao da 
stanovnici na pripojenim krajevima postaje punopravni državljani Jugoslavije i gube 
talijansko državljanstvo s tim da je dogovorena mogućnost opcije za talijansko državljanstvo. 
- Sredinom kolovoza 1948. jugoslavenska i talijanska strana postigle su sporazum o prijenosu 
pokretne imovine optanata iz Jugoslavije u Italiju i obrnuto. 

- S obzirom na još uvijek prisutne nedoumice oko terminologije vezane za talijansko 
stanovništvo koje je napustilo jugoslavensko područje, čini se da bi, premda anakrono, i teško 
odjeljivo, talijansko stanovništvo koje je od ratne 1943. pa do 1947. većinom izbjeglo ili je 
prognano s hrvatskog i slovenskog područja mogli nazivati profughi/izbjeglice ili u nekim 
slučajevima esuli/prognanici. 

- Tek od Mirovnog ugovora 1947. postoji formalno pravna podloga za korištenje termina 
optanti, a kojeg jugoslavenska strana do 1980-ih redovito upotrebljava za sve Talijane koji su 
napustili njeno područje, koji je utoliko rastezljiv na kategoriju profughi-a/izbjeglica i 
esula/prognanika ukoliko su oni ostvarili mogućnost opcije u inozemstvu. 

- Da bi se ostvarilo pravo na opciju prvo je bilo potrebno dati "Izjavu" pred predstavnicima 
kotarske vlasti o talijanskoj nacionalnosti, a kriterij je bio govorni jezik, ne materinji, što ne 
daje u cijelosti točnu nacionalnu strukturu optanata. Potom je MUP-u NR Hrvatske i NR 
Slovenije odobravao ili odbijao zahtjev. 

- Tijekom 1956. završio je zadnji masovni val iseljavanje iz Istre jer je na traženje talijanske 
strane rok za iseljavanje ili povratak na područje koje je pripalo Italiji ili Jugoslaviji pomakne 
s 5. listopada 1955. na 5. siječnja 1956. Manji broj iseljavanja ostvaren je na temelju zakona o 
jugoslavenskom državljanstvu iz rujna 1964. kojim se regulira stjecanje i prestanka 
jugoslavenskom državljanstva (otpustom, odricanjem, oduzimanjem i po međunarodnim 
ugovorima). Iseljavanje putem opcija i otpustom iz državljanstva najintenzivnije je bilo 1956. 
1 1957, a nakon 1969. potpuno prestaje. 

- Jugoslavensko područje talijansko stanovništvo napuštalo je 1 ilegalno, bijegom preko 
granice, osobito 1956. i 1957. No, na taj način emigriranja iz zemlje nije prakticiralo samo 


talijansko stanovništvo. 

- Vodstvo DF Jugoslavije razmišljalo je u posljednjim mjesecima rata o iseljavanju 
stanovništva koje je na područja, koja su bila predmet teritorijalnog spora, naselili poslije 
1918. te onih koji do 1918. nisu bili austrougarski državljani. U ožujku 1945. ministar 
unutarnjih poslova Vlada Zečević uputio je dopis potpredsjedniku vlade i ministru za 
konstituantu Edvardu Kardelju u kojem navodi da, ukoliko se jugoslavenske vlasti odluče na 
"izgon" Talijana, treba razlikovati pojedine "građanske slojeve" jer je u Istru doselio znatan 
broj talijanskog proletarijata koji ima pozitivan stav prema NOB-i. Kardeljeva preporuka bila 
je da se na "izgonu" treba insistirati ukoliko se radi o "fašističkim elementima", a u drugim 


1 


slučajevima trebalo je izdavati "vremenski ograničene" dozvole za boravak, a nakon rata 
postojat će mogućnost opcije za Jugoslaviju, a "kasnije ćemo odlučiti koga ćemo primiti". 
Jugoslavenske su vlasti "neautohtone" Talijane koji su doselili u Istru poslije 1918. planirale 
iseliti, a toj su kategoriji pripadali i brojni radnici koji su "svim sredstvima surađivali s 
oslobodilačkim pokretom". Talijanski autori većinom insistiraju da "neslektivnosti" u odabiru 
talijanskog stanovništva za iseljavanje. Iznimke su ipak postojale, primjerice, Ministarstva 


socijalne politike tražilo je da se jugoslavenski partizanski borci talijanske nacionalnosti 


zadrže u Jugoslaviji. Dakako, bila je to briga za ljude u svojim redovima. 


xk 


- Položaj Mađara u NDH i Hrvata, posebno Bunjevaca i Šokaca, na mađarskom području, 
nastojale su obje zemlje uravnotežiti, a razmatrane su i poduzimane mjere razmjene 
stanovništva. Hrvatska strana stalno je ulagala prosvjede zbog odnosa prema Hrvatima u 
Međimurju te "hrvatskom elementu", Bunjevcima i Šokcima, u Baranji i Bačkoj. 

- Razmjena stanovništva bila je stalni predmet rasprava između dviju država, NDH i 
Mađarske. 

- U prosincu 1941. zbog ratnih opasnosti odnosno napada partizana od kojih ih vlast NDH 
nije mogla "zaštiti" postavljeni su prvi zahtjevi od strane Mađarske za iseljavanje Mađara iz 
Bosne koji su bili nastanjeni u sjeveroistočnoj Bosni, u Brčkom, Bijeljini i selu Vučjak kod 
Prnjavora. U veljači 1942. mađarske su vlasti poduzele prve mjere oko preseljavanja Mađara 
"Zbog životne opasnosti" koja prijeti "razasutoj" mađarskoj zajednici te su poslanici Marosy i 
Lorković dogovorili iseljavanje Mađara. Mađari su iseljavali iz županjskog kotara iz Gunje, 
Račinovaca, Soljana i Vrbanje te Vučinjaka i Brke iz kotara Brčko, a potom i iz Bijeljine. 
Zauzvrat su Mađari bili spremni izmijeniti dotadašnju praksu i omogućiti da Hrvati, koji sami 


odlaze ili su prognani s mađarskog područja, ponesu sobom osobnu imovinu. 

- Upadi partizana u mađarska sela od 1944. u pravilu nisu okrenuta samo potrazi za hranom, 
već vrbovanjem muškog stanovništvo da se priključe partizanima. Stoga su često mađarske 
izbjeglica tražile zaštitu jer ukoliko se nisu željeli priključiti partizanima protjerivali su ih bez 
mogućnost da ponesu imovinu. 
- Mađarsko stanovništvo na području NDH, u pravilu seosko, nastojalo je osigurati 
"neutralnost" 1 bilo spremno na suradnju s NOP-om davanjem hrane, ali ne i ulaskom u 
partizanske postrojbe. No partizanska strana dala im je mogućnost ili mobilizacija ili 
iseljavanje bez imovine, jer su pripadnici "neprijateljske zemlje". 
- Imovina mađarskog stanovništva koje je samo otišlo ili je izbjeglo konfiscirana je, a u 
slučajevima da je dio obitelji iselio u Mađarsku, a dio ostao i oni su prema naputku vlasti 
iseljavani. Pošteđeni su mogli biti oni koji su mogli dokazati da "imaju nekoga u 
partizanima". 
- Upravo na primjeru odnosa jugoslavenskih komunističkih vlasti prema repatrijaciji Mađara i 
Nijemaca može se zamijetiti veća popustljivost prema Mađarima što se može protumačiti 
općenito jačom percepcijom Nijemaca kao krivaca u Drugom svjetskom ratu te 
vanjskopolitičkim potrebama, odnosno jugoslavenski doprinosom, na poticaj SSSR-a, 
izgradnji komunističke Mađarske. Nije zanemariv niti podatak da su Mađari, za razliku od 
Nijemaca, bili većinom sitni zemljoposjednici i bezzemljaši. 
- Mađarsko stanovništvo koje je odlučilo ostati ili pak nije uspjelo prijeći u Mađarsku ili se 
željelo 1 uspjelo vratiti nakon Drugog svjetskog rata na hrvatsko području dijelilo je u 
kasnijem razdoblju, u pogledu migracija, sudbinu većinskog naroda. Bez obzira na posebnost 
svog jezika mađarsko stanovništvo dijelom se 1 asimiliralo s većinskim narodom što je često 
posljedica miješanih brakova. 

kk 
- Od autohtonih manjine na hrvatskom prostoru Židovi, Nijemci, Mađari i Talijani nakon 
raznih tipova migracija i stradanja, osobito Židovi, pretežno su se stopili s većinski 
stanovništvom svodeći svoj uži nacionalni identitet na "kriptoidentitet" kao oblik mimikrije 
koja je bila zalog boljeg društvenog prihvaćanja Talijani na području Istre koji su nastanjeni u 
kompaktnijim skupinama u gradovima bili su otporniji u očuvanju svog identiteta. Nestanak i 
drastično smanjenje pripadnika pojedine od navedenih manjina bitno je utjecao na vjersku, 
nacionalnu, ali i kulturnu sliku pojedinih područja (npr. nestanka njemačkog 
stanovništva/folksdojčera u Slavoniji, nestanak židovskog stanovništva u kontinentalnim i 
priobalnim hrvatskim gradovima, nestanak i smanjenje broja talijanskog stanovništva u 


gradovima Istre i Dalmacije i dr.). 

Neki brojidbeni pokazatelji o migracijama stanovništva na hrvatskom području tijekom 
Drugog svjetskog rata i poraća 

Na području NDH živjelo 2.993.335 katolika i 772.794 muslimana koji su zajednički činili 
političke Hrvate i niti njih nisu zaobišle tijekom Drugog svjetskog rata migracije bilo 
dobrovoljne bilo prisilne. Drugi izvori navode da je katolika bilo 3.069.000 do 3.300.000, a 
muslimana 700.000 do 717.000. 

Na područjima koje je zaposjela Mađarska Hrvati su živjeli u Međimurju, Baranji i Bačkoj. U 
Međimurju je živjelo 91.156 Hrvata od ukupno 93.773 stanovnika pa su stoga u brojnim 
selima Hrvati bili većina, vrlo često i apsolutna. Na području Baranje, prema popisu 1931., 
bilo je 53.846 stanovnika od toga 11.288 Hrvata, 13.891 Mađara, 15.899 Nijemaca 1 10.172 
Srba. U Bačkoj je bilo ukupno 784.896 stanovnika od toga 106.545 Hrvata, 268.714 Mađara, 
188.824 Srba 1 173.158 Nijemaca. 

Kraljevina Italija zaposjela je najveći dio hrvatske obale s otocima, a na tom područje živjelo 
je oko 280.000 Hrvata. 

S područja koja su zaposjeli Mađari 1 Talijani brojno hrvatsko stanovništvo je prognano ili 
izbjeglo. U literaturi nailazimo na podatak da je u rujnu 1941. na području NDH bilo je oko 
95.000 izbjeglica 1 u taj broj su ubrojeni do tada legalnim transportima doseljeni Slovenci, 
9.343 osobe te 17.300 Slovenaca koji su sami izbjegli na područje NDH, zatim 11.800 Hrvata 
koji su došli s područja Srbije što je ukupno 38.443 osoba. Razlika, preko 56.000 osoba, 
vjerojatno je broj izbjeglih Hrvata do rujan 1941. iz Dalmacije i Međimurja. 

Na području Slovenije koje je zaposjeo Treći Reicha već je tijekom travnja i svibnja 1941. 
zabilježeno protjerivanje slovenskog stanovništva. U Donjoj Štajerskoj živjelo je oko 20.000 
Hrvata 1 oni su manjim dijelom, u tom razdoblju, također protjerivani. Pregovorima NDH i 
Trećeg Reicha dogovoreno je daljnje iseljavanje i do 1944. iseljeno je oko 3.000 Hrvata. 

U proljeće 1942. ukupan broj izbjeglica na području NDH bio je oko 100.000, a Vrhovno 
oružničko zapovjedništvo NDH u studenom 1942. objavilo je u svom izvješću da su "svi 
sporazumi s četnicima bez ikakve vrijednosti" jer oni 1 dalje pod talijanskom zaštitom kao 
"protukomunistička milicija" upadaju u hrvatska sela koja "okrivljuju" za komunizam te da 
vlasti NDH "uopće preziru". 

Tijekom 1944. brojno stanovništvo na području NDH živjelo je u izbjeglištvu. Vojska Trećeg 
Reicha raspolagala je podatkom da je početkom 1944. na području NDH u "bijegu" oko 
230.000 osoba od toga oko 210.000 na području Bosne i većinom se radilo o muslimanskom 
stanovništvu. U ožujku 1944. Međunarodni Crveni križ raspolagao je podacima da "srpske 


snage generala Mihajlovića" provode "nasilne progone" protiv muslimanskog i katoličkog 

stanovništva na jugoistoku NDH "nastojeći ga istrijebiti". Snage "maršala Tita" 1 "hrvatske 
vladine snage" nastoje te progone "smanjiti". Međunarodni Crveni križ tražio je da britanski 
Crveni križ intervenira kod jugoslavenske emigrantske vlade. 

Kapitulacija Kraljevine Italije i napredovanje vojnih snaga Trećeg Reicha i vojnih postrojbi 
NDH prema dalmatinskom području uzrokova je veliki izbjeglički val od oko 40.000 ljudi 
koji su prebacivani na otok Vis. Zapadni saveznici već su od kraja 1943. započeli 
prebacivanje izbjeglica s Visa u južnu Italiju. Izbjeglice sa srednjodalmatinskih otoka, i 
manjim dijelom iz drugih dalmatinskih područja, do kraja siječnja 1944. prebačeni su u 
Italiju. Na Visu je izdvojeno oko 3.682 osobe koje su priključile partizanima. Iz južne Italije 
tijekom siječnja 1944. izbjeglice su prebačene u Egipat, a radilo se o 26.872 do 28.272 osobe. 
Poslijeratni povratak započeo je u travnju 1945., a završio u ožujku 1946., a vratile su se 
24.623 osobe. Razlika u broju otpremljenih u Egipat i repatriranih otpada na smrtne slučajeve 
koji je bilo osobito među djecom i starijim osobama, a i pojedinci se nisu željeli vratiti nego 
su htjeli otići pretežno u SAD i Australiju. 

Vojne vlasti Trećeg Reicha nakon kapitulacije Kraljevine Italije očekivale su iskrcavanje 
zapadnih saveznika na dalmatinsku obalu te su provele evakuaciju pretežno muškog 
stanovništva. Podaci o broju evakuiranih osoba kreću se od 4.427 do više od 4.800 te postoji i 
podatak iz lipnja 1944. da je iz Dalmacije evakuirano 12.000 do 14.000 osoba, uključujući i 
cijele obitelji. 

Velika evakuacija stanovništva i materijalnih dobara s područja Slavonije, i u manjem broju iz 
zagrebačke oblasti, provedena je = početkom siječnja 1945. pod vodstvom 
narodnooslobodilačkih odbora. Zbjeg oko 15.000 ljudi prvo je smješten u Mađarsku, a potom 
u Vojvodinu. 

Povlačenje vojnih snaga Trećeg Reicha i vojske NDH, pred kraj rata, povuklo je za sobom i 
brojno stanovništvo koje je bježalo iz straha i političkog neslaganja s komunističkom 
ideologijom. Procijene o broju vojnika i civila koji su krenuli u susret zapadnim saveznicima 
kreće se od 300.000 do 700.00 s tim da je znatno manji broj tih ljudi, oko 70.000, uspio prijeći 
austrijsku granicu i njih su britanske vojne vlasti izručile partizanima. Većina ih je 
zaustavljena od partizana još u Sloveniji. 

Nakon Travanjskog rata 1941. veliki broj ratnih zarobljenika vojske Kraljevine Jugoslavije 
završilo je u logorima na području Trećeg Reicha, a među njima bio je i Hrvata. Po završetku 
Drugog svjetskog rata na njemačkom području nalazio se i dalje veliki broj ratnih 


zarobljenika i "deportiraca" s jugoslavenskog područja pa tako i s hrvatskog područja. 

Stanovništvo s područja NDH otpremano je na rad na Područje Trećeg Reicha. Prvi 
dogovoreni broj radnika od 54.500 povećan je, na njemački zahtjev u srpnju 1941, na 100.000 
radnika, a potom u listopadu na 150.000. MVP NDH tražilo je odobrenje da se povišena kvota 
za 50.000 radnika ostvari novačenjem pravoslavnog stanovništva. NDH je preuzela obavezu 
za otpremanje Hrvata i s područja koja su zaposjela Kraljevina Italija i Mađarska. O broju 
radnika s područja NDH koji su boravili na području Trećeg Reicha različiti su podaci i kreću 
se od 200.000 do 300.000 osoba, a tja broj obuhvaća i Hrvate s područja NDH, ali i brojno 
nepoželjno stanovništvo, posebice Srba, s područja NDH. 
Podaci o broju koloniziranog stanovništva tijekom Drugog svjetskog rata su različiti, a 
vjerojatno je kolonizirano oko 7.000 obitelji i to pretežno tijekom 1941. i 1942. U prvoj 
godini djelovanja Zavod za kolonizaciju je na dobrovoljačku, agrarnu, iseljenu i za 
kolonizaciju kupljenu zemlju u sjeverne i sjeveroistočne predjele države naselio 6.631 obitelju 
koje su prosječno imale oko šest članova što bi značilo da je u prvoj godini rada Zavod 
naselio oko 40.450 osoba na područje velikih župa Bilogora, Baranja i Vuka te na područje 
Ureda zavoda za kolonizaciju u Petrinji i Banjaluci. U poslijeratnoj kolonizaciji Vojvodine i 
Baranje kao 1 unutarnjoj kolonizaciji na području Hrvatske sudjelovalo je i hrvatsko 
stanovništvo. Pedesetih godina 20. stoljeća pokrenuta je 1 kolonizacija istarskih kotara Pula, 
Poreč 1 Pazin gdje se planiralo naseljavati stanovništvo "vješto" u obradi vinograda i voćnjaka 
iz Međimurja, Hrvatskog Zagorja, Hrvatskog Primorja i Dalmacije. Približan broj Hrvata koji 
su sudjelovali u ovim kolonizacijama nije poznat. 
U kategoriji poslijeratne emigracija veliki je udio osoba koje su ilegalno pobjegle iz zemlje 
poslije 1946. godine ili su redovnim putem otišli u inozemstvo i tamo ostali. Tijekom 1956. iz 
Narodne Republike Hrvatske bilo je više od 50% od ukupnog broja bjegova na cijelom 
jugoslavenskom području. Hrvati su imali i najviše bjegova s područja Bosne i Hercegovine. 

xk 
Na područjima koje je obuhvatila NDH živjelo je oko 1.800,000 stanovnika pravoslavne 
vjere, najvećim dijelom Srba, odnosno drugi izvori navode da je pravoslavaca bilo od 
1.847.000 do 1.925.000. 
Prema prvim planovima najveći broj Slovenaca oko 260.000 trebao se preseli na područje 
NDH s čijeg se područja trebao seliti isti broj Srba. Prema brojčanom pregledu iseljenika Srba 
iz NDH u Srbiju do 20. rujna 1941. "legalnim" putem, posredstvom Državnog ravnateljstva za 
ponovu, iseljeno je 12.311 osoba odnosno 3.245 obitelji, od toga 7.069 djece, žena 1 staraca. 
Tomu treba još dodati 1 5.370 iseljenika s "dobrovoljačkih posjeda" na području Bijeljine gdje 


je Zavod za kolonizaciju prvo iselio 20.000 osoba, ali se 14.630 osoba vratilo na posjede te 

149 obitelji s 367 članova koje su iselile pojedinačno, dozvolama njemačkih vojnih vlasti. 
Ovim brojem vjerojatno nisu obuhvaćeni i iseljenici s "dobrovoljačkih posjeda" i svi 
pravoslavni svećenici koji su iseljeni prije 1. kolovoza 1941. te treba naglasiti da je bilo 
iseljavanja i tijekom rujna i listopada 1941., a pojedinačnih, "legalnih" iseljavanja bilo je i 
kasnije. Prema izvješću Komesarijata za izbeglice u Beogradu u razdoblju od srpnja pa do 
kraja listopada 1941. trebalo je oko 200.000 Srba s područja NDH iseliti u Srbiju, no, kako je 
u Srbiji već bio veliki broj izbjeglica i prognanika s raznih područja, pa i s područja NDH, 
Nijemci su zaustavili legalno iseljavanje. Tijekom rujna nastavljeno je s ilegalnim 
prebacivanjem u Srbiju i Komesarijat je imao podatak da je pristiglo još 1.212 osoba, no, niti 
oni nisu imali, zbog "neredovitih prilika" u Srbiji, pouzdane podataka koliko je ljudi 
samostalno prešlo u Srbiju. Procjenjivali su da je broj Srba s područja NDH veći od 200.000. 
Nejasni su podaci o oko 110.000 Srba, odnosno "prema stvarnom broju" 165.00 Srba s 
područja NDH, smještenih posredovanjem Komesarijata za izbeglice i preseljenike. 

Brojčani podaci o broju Srba s područja NDH koji su prešli u Srbiju, uključujući i "legalno 
iseljene", različiti su i kreću se od 100.000 do 200.000. O "legalno" iseljenim navode se 
sljedeći podaci: do 4. srpnja 1941. prešlo je u Srbiju 30.000 osoba 1 još ih je 30.000 iseljeno. 
Zatim se navodi podatak da je do 28. kolovoza 1941. u Srbiju prevezeno 12.436 osoba, a do 
20. rujna 1941. godine 1.674 osobe te do 29. rujna 1.621 osoba. To je ukupno legalno iseljeno 
15.731 osoba. Poslanik Kasche u svom izvješću od 20. studenog 1941. poslanom MVP 
Trećeg Reicha navodi da je u Srbiju legalno iseljeno 17.852 osobe. Prema transportnim 
listama neki autori su utvrdili da su iseljena 32 transporta s 15.004 osobe i još 252 na osnovu 
pojedinačna dozvole o iseljenju što je ukupno 15. 256 osoba. Predstavnik njemačkog Vojnog 
zapovjednika za Srbiju u poslanstvu Trećeg Reicha u Zagrebu navodio je podatke da je do 22. 
kolovoza 1941. ilegalno prešlo/prebjeglo u Srbiju 90.000 osoba, a prema Državnom 
ravnateljstvu za ponovu do početka rujna 1941. ilegalno je s područja NDH prebačeno u 
Srbiju 92.546 osoba s mogućnošću da se taj broj poveća. MVP Trećeg Reicha dobilo je 
izvješće 26. rujna 1941. da je do tada u Srbiji s područja NDH prešlo 118.110 osoba Vojni 
zapovjednik u Srbiji protivio se u rujnu 1941. dolasku novih useljenika jer su iznijeli podatak 
da je iz NDH u Srbiju legalno iseljeno 12.436, a ilegalno 92.564 što je 105.000, a ukupan broj 
Srba s područja NDH na području Srbije bio je 149.274. Državna komisija za utvrđivanje 
zločina okupatora i njihovih pomagača iznijela je podatak da je od 1. do 25. kolovoza 
preseljeno u Srbiju 12.525 Srba, a prije toga da ih je već došlo u Srbiju 150.000 te da su u 


mjesecu rujnu, prebačene u Srbiju još 1.402 osobe. 

Ukupan broj Srba iz NDH u Srbiji, prema Komesarijatu za izbeglice u Beogradu, bio je preko 
200.000 i taj broj se navodi u brojnim dokumentima Državne komisije za zločine okupator i 
njihovih pomagača. 
S. Milošević zbrajanjem iseljenika iz logora Caprag 5.616, iz logora Požega 5.821, iz logora 
Bjelovar 4.693, iz Zagreba 2.166 i fragmentarnih brojčanih podataka o iseljavanju iz 
pojedinih kotareva dolazi do ukupnog broja "legalno" iseljenih Srba s područja NDH u Srbiju 
od 18.296. osoba. To je povećalo do tada navođeni broj od 15.256 iseljenika kojeg iznosi A. 
LJ. Lisac. 
Zbog neprekidnih kretanja stanovništva preko granice, osobito Drine, bilo da se radilo o 
protjerivanju, "dobrovoljnim" pojedinačnim ili masovnim prelascima, koje su se odvijale ne 
samo u prve dvije godine rata, problematično je iskazati točna broj srpskog stanovništva koje 
je prognano 1 izbjeglo u Srbiju. 

xk 
Tijekom Drugog svjetskog s područja Slovenija je oko 80.000 Slovenaca bilo 
iseljeno/prognano (oko 63.000) na područje Trećeg Reicha, Nezavisne Države Hrvatske i 
Srbije ili je samo izbjeglo (oko 17.000) sa slovenskog područja, uglavnom na područje NDH, 
kako bi izbjeglo iseljavanje na područje Trećeg Reicha. 
Kada se govorilo o planiranom broju Slovenaca koje treba iseliti onda se uočavaju odstupanja: 
u travnju i svibnju govorilo se o 220.000 do 260.000 Slovenaca, a u lipnju 1941. na 
konferenciji u Zagrebu spominje se broj od 179.000 jer je naknadno odlučeno da 80.000 
slovenski seljaka na području Gorenjske može ostati kao politički 1 "rasno ispravni". 
Ukupan broj Slovenaca na području NDH, do rujna 1941., bez "starosjedilaca", spominje se 
na konferenciji održanoj u Zagrebu u rujna 1941. gdje se govori o 27.140 osoba, računajući i 
500 Slovenaca koji su došli iz Srbiju u NDH. 
Zbog velikog priliva "ilegalno/dobrovoljno" useljenih Slovenaca koji su zapravo bili 
izbjeglice, MUP NDH je u listopadu 1941. napravio popis Slovenaca na području NDH koji 
su došli poslije 10. travnja 1941., a prema tom popisu bilo ih je 19.304. 
Ovaj broj zasigurno je nepotpun jer se zbog ratnih okolnosti popisi u brojnim kotarevima nisu 
niti mogli napraviti ili su bili nepotpuni, a pojedina kotarska predstojništva nisu shvatila iz 
naputka koga popisom obuhvatiti, da li samo one koji su sami izbjegli ili popisati sve, 
odnosno i one koji su useljeni organiziranim transportima. 
U literaturi nailazimo i na nešto drukčiji podatak o broju doseljenih Slovenaca na području 
NDH, a radi se ukupno o 26.541 osoba s područja Slovenije odnosno organizirano je 


preseljeno 9.341 osoba, a dobrovoljno 17.000 osoba. 

xk 


Prema popisu stanovništva iz 1931. na teritoriji Kraljevine Jugoslavije bilo je 68.405 Židova. 
Prije izbijanja Drugog svjetskoga rata na području Jugoslaviji živjelo je između 75.000 1 
77.500 Židova, a broj izbjeglica Židova iz nekoliko europskih zemlja koji su potražili utočište 
na jugoslavenskom području kretao se od 2.000 — 5.000. 
Prema nekim procjenama prije početka Drugog svjetskog rata u Hrvatskoj je bilo između 
23.000 i 26.000 Židova, a stradalo ih je tijekom Drugog svjetskog rata oko 20.000. Na 
bosanskohercegovačko području bilo je oko 14.000, a u Drugom svjetskom ratu je život 
izgubilo između 10.000 1 12.000. 
O broju preživjelih Židova s jugoslavenskog područja postoje različiti podaci, kao i za 
hrvatsko i bosanskohercegovačko područje Broj se kreće od 4.500 spašenih samo na 
talijanskom okupacijskom području (Prva i Druga zona, Crna Gora, Albanija), preko 10.000 
do 12.000 jugoslavenskih Židova i europskih Židova izbjeglih na jugoslavensko područje 
prije rata. Drugi navode da je Drugi svjetski rat preživjelo 15.000, 15.500 te 12.000 (pretežno 
s područja NDH) Židova s područja Jugoslavije, zatim 9.000 s područja NDH (4.000 s 
područja BiH). 
U literaturi nailazimo i pojedinačne podatke o Židovima koji su preživjeli Drugi svjetski rat. 
U partizanima kraj rata dočekalo je 2.339 Židova iz Hrvatske i Bosne i Hercegovine, a 
poginulo je 804 Židova. Rat su preživjeli i Židovi koji su bili u mješovitim brakovima. 
Pošteđeno je bilo oko 300 Židova koji su bili stručnjaci i oko 1.000 Židova koji su bili u 
mješovitim brakovima, a za koje se zauzela katolička crkva. Na crkvenom imanju smjestio je 
i uzdržavao nadbiskup A. Stepinac štićenike židovskog staračkog doma Lavoslav Švarc i 
tamo ih je 55 dočekalo kraj rata. U Osijeku je preživjelo između 300 i 360 Židova koji su bili 
u mješovitim brakovima te prema jednom autoru 140, a prema drugome 300 iz okolnih 
mjesta. 

xk 
Na području Nezavisne Države Hrvatske živjelo je oko 170.000 Nijemaca i to oko 150.000 na 
području Hrvatske i oko 20.000 na području Bosne. Živjeli su pretežito na području Slavonije, 
Srijema, na sjeverozapadu Bosne, u bosanskoj Posavini i u Sarajevu. 
Krajem rujna 1942. potpisan je ugovor vlada NDH i Trećeg Reicha o iseljavanju Nijemaca s 
pojedinih područja NDH koji su bili najizloženiji partizanskim napadima odnosno gotovo svih 
Nijemaca iz Bosne. Tada je i iz hrvatskih gradova i sela iselilo 2.482 Nijemca (Dubrovnik, 


Samobor, Rude, Karlovac, Sisak, Petrinja, Selište, Kutina, Lipovljani i Kostajnica). Ovo 

iseljavanje trebalo se provesti bez izravne ili neizravne prisile, a iseljenici su dobivali 
državljanstvo Trećeg Reicha. 
Prema izvješćima Volksdeutsche Mittelstelle (VoMi) i izvješćima njemačke 2. oklopne armije 
iz listopada i studenoga 1944. s područja NDH evakuirano je 90.000 — 100.000 pripadnika 
Njemačke narodne skupine. U izvješćima Veleposlanstva Trećeg Reicha u Zagrebu 
Ministarstvu vanjskih poslova Trećeg Reicha navodi se da je do kraja 1944. i početkom 1945. 
s područja NDH, a prema podacima vodstva Njemačke narodne skupine, evakuirano oko 
110.000 pripadnika Njemačke narodne skupine. VoMi je ocijenio evakuaciju Nijemaca s 
područja NDH kao "vrlo dobru" osobito s gledišta da se uspio izvući znatan dio materijalni 
dobara iz Slavonije i Srijema. 
Do potkraj Drugoga svjetskog rata većina hrvatskih Nijemaca uslijed ratnih događanja 
izbjegla je ili je prognana pretežito u Austriju i Njemačku. 
Na hrvatskom području poslije rata ostalo je oko 20.000 Nijemaca i oni su najvećim dijelom 
internirani u neposrednom poraću u logore na području Hrvatske i Vojvodine. 
Popisi stanovništva daju najbolji statističke pokazatelje o nestanku Nijemaca s hrvatskog 
prostora: u popisu 1948. godine 10.144 stanovnika deklariralo se kao Nijemci (Austrijancu su 
zbog malobrojnosti bili uključeni u rubriku "ostali"). 

xk 
U razdoblju od srpnja 1943., od pada Musolinija, odnosno rujna 1943., kapitulacije Kraljevine 
Italije pa do 1955. oko 80 do 90% stanovnika talijanske nacionalnosti napustilo je Istru, 
Rijeku i Zadar. 
Prema najnovijim talijanskim istraživanjima broj do 300.000 iseljenika uključuje autohtone 
istarske i riječke Talijane (188.000), potom doseljeno talijansko stanovništvo u međuraću, u 
svrhu talijanizacije, tzv. regnicoli i njihovi potomci (39.700), kao i one koji su doseljeni kao 
upravno i vojno osoblje 1 njihove obitelji (24.000), potom iseljene autohtone Slovence 
(34.000) i autohtone Hrvate (12.000) te ostale (4.300). 
Broj od 300.000 iseljenika navodi i službena jugoslavenska politika i premda taj broj neki 
smatraju da je "proizvoljno promoviran", njegova upitnost manja je s obzirom na najnovija 
talijanska istraživanja, uz neophodnu napomenu da su tu ubrojeni svi iseljenici iz Istre. 
Odstupanja u procjeni broja iseljenih postoje u talijanskoj, hrvatskoj i slovenskoj 
historiografiji, no ipak je u posljednje vrijeme prevladavajuća procjena broja iseljenih 


Talijana 200.000 do 250.000, od toga 188.000 s područja koje je pripalo Hrvatskoj. 

Pretjerivanja kojima su skloni, poglavito esulski publicisti, koji govore o 350.000 i više, te 
jugoslavenska strana, uključujući i historiografiju do 1980-ih, koja navodi broj od 100.00 do 
150.000 iseljenika. 

xk 
Na području NDH živjelo je 70.747 Mađara, prema popisu iz 1931., pretežno na području 
Slavonije, Srijema, Međimurja i u Bosni. 
Na područje Baranje i Bačke mađarske su vlasti u razdoblju od svibnja do srpnja 1941. 
naselile 21.380 Mađara iz Bukovine, na posjede iseljenog "dobrovoljačkog stanovništva" koje 
je protjerano u Srbiju i u NDH. 
U prosincu 1941. zbog ratnih opasnosti odnosno napada partizana od kojih ih vlast NDH nije 
mogla "zaštiti" postavljeni su prvi zahtjevi od strane Mađarske za iseljavanje Mađara iz Bosne 
koji su bili nastanjeni u sjeveroistočnoj Bosni, u Brčkom, Bijeljini i selu Vučjak kod 
Prnjavora. U veljači 1942. mađarske su vlasti poduzele prve mjere oko preseljavanja Mađara. 
Prema dogovoru iz travanja 1942. iseljeno je 395 mađarskih obitelji s 1.552 članova, a 
tijekom 1943. još je iseljeno 1.500 Mađara, uglavnom s područja koja su bila neprekidno 
zahvaćena ratnim djelovanjem. Većina ih je preseljena u Bačku. Mađari su također smještani i 
u iseljena "dobrovoljačka sela" u Baranjskom trokutu. Neki autori navode da je iz Gunje, 
Vučjaka, Brčkog i Bijeljine iseljeno 408 mađarskih obitelji odnosno 1.631 osoba. 
Tijekom ožujka 1943. Mađarska kulturna zajednica je tražila dopuštenje za iseljavanje 
Mađara te od Ministarstva udružbe da pokrije troškove preseljavanja (evakuacije) mađarskog 
stanovništva na sigurnija područja "uslijed terora odmetnika" što je i dopušteno. Nije do sada 
poznato koliko je Mađara evakuirano iz Kutine u Čakovce u Srijemu, iz Humljana u Korođ, 
Laslovo, Hrastin, Retfalu, Čepin i Dalj u Slavoniji. Poznato je da je iz sela Zrinska iseljeno je 
"oko 200 kola" s mađarskim obiteljima i imovinom. Preseljeni su u Marince, u vukovarskom 
kotaru, a iz Velikog i Malog Grđevca u Andrijaševce 1 Cernu na vinkovačkom području. 
Početkom ožujka 1943. s područja Podravske Slatine, a uz pomoć radnika na imanju grofa 
Draškovića, iselilo je preko mosta u Terezinom Polju "više" mađarskih obitelji s imovinom, 
odvodeći 1 brojnu stoku. Tijekom travnja 1943. u nekoliko željezničkih kompozicija iseljene 
su mađarske obitelji s područja Grubišnog Polja, Garešnice, Daruvara, Pepelane, Đulavesi, 
Novog Gradca, Crnog Zatona, Terezinog Polja, Detekovca, Budakovaca i Rezovačke 
Krčevine. Iseljavanja je bilo iz bjelovarskog kotara, iz sela Zrinska, Velika Brana te Veliki 1 
Mali Grđevac. 
Nije poznat približan broj Mađara koji su bili zahvaćeni migracijama an hrvatskom području 


tijekom rata, ali je nepobitno da su iseljavani te preseljavani/evakuirani. 

Prema nekim navodima poslije rata je oko 15.000 Mađara iz Međimurja i Prekomurja 
internirano u Bosnu i u Mađarsku. 
Poslijeratne maksimalističko tražnje iseljavanja Mađara s područja Jugoslavije, ponajprije 
Vojvodine, njih oko 200.000, prijetilo je traženjem teritorijalnih ustupaka od strane Mađarske, 
pa je ipak tražena zamjena stanovništva, 80.000 Mađara za 20.000 Hrvata i 6.500 Srba. Nije 
niti prihvaćena ideja da se kotarevi s bunjevačkim i mađarskim stanovništvom izdvoje i 
pripoje Hrvatskoj jer ta mjera, prema procijeni jugoslavenskih vlasti, nije mogla smanjiti 
"osjećaj straha od Mađara" u Srbiji. 
Relativno rano smanjenje pritiska jugoslavenskih vlasti na Mađare jugoslavenske državljane, 
za razliku od nesmiljenog pritiska na njemačko stanovništvo, povezuje se s davanjem obol 
izgradnji komunističke vlasti u Mađarskoj koju, prema nalogu Moskve, nije trebalo 
opterećivati izbjeglicama. 

kk 
Dosadašnja istraživanja u jugoslavenskoj i hrvatskoj historiografiji nisu sintetski obradila i 
obuhvatila migracije najvećih nacionalnih/etničkih zajednica u vremenskom rasponu od 
početka Drugog svjetskog rat do sredine 1950-ih godina 20. stoljeća kada su sve veće i 
politički dirigirane migracije stanovništva završile. Cilj ovog rada bio je na temelju 
objavljenih i neobjavljenih izvora, domaće i strane literature istražiti sudbinu 
nacionalnih/etničkih zajednica koje su u pravilu prisilno, rijetko na dobrovoljnoj osnovi, 
participirale u raznim tipovima migracija na hrvatskom području. U ratnoj i poratnoj hrvatskoj 
zbilji odvijale su se drame s brojnim tragičnim scenama u kojima su imale ulogu sve 
nacionalna/etnička skupina. A to je značilo kolone, transporti, natovarene konjske zaprege u 
kojima obitelji napuštaju svoje domove, nerijetko ostavljajući cjelokupnu imovinu i odlazeći 
u neizvjesnost. Osim na razini emotivne, individualne i obiteljske tragedije, ove migracije kao 
i one unutarnje, utjecale su na nacionalnu/etničku, vjersku i demografsku sliku Hrvatske kao i 
na društvene i socijalne prilike. Dobrovoljne i prisilne migracija stanovništva tijekom Drugog 
svjetskog rata i u poraću na hrvatskom području uklapaju se u istovremene i istovjetne 
europske pojave s nekim posebnostima vezanim za građanski rat koji se odvijao na području 
NDH, političko — ideološku i vojnu podvojenost unutar hrvatskog nacionalnog korpusa, 
doseljavanje Slovenaca, neautohtone manjine na hrvatskog području te iseljavanje, 
protjerivanje i negiranje Srba kao političkog naroda koji su prema odluci Trećeg zasjedanja 
ZAVNOH-a 1944. dobili položaj konstitutivnog naroda u Hrvatskoj. U poslijeratnom 


razdoblju uspostavljen je komunistički politički sustav koji je također imao nepoželjne 

nacionalne skupine i uklanjao na razne načine, uključujući i neke tipove migracija, sve stvarne 


i potencijalne političke protivnike. 

SAŽETAK 


Dobrovoljna i prisilna preseljenja u Hrvatskoj tijekom Drugog svjetskog rata i 


poraća 


Na hrvatskom području brojne su nacionalne/etničke skupine (Hrvati, Srbi, Slovenci, Židovi, 
Nijemci, Talijani, Mađari i dr.) dobrovoljno i prisilno iseljavale iz i preseljavale unutar 
hrvatskog područja što je utjecalo na promjene nacionalne/etničke, vjerske, demografske kao 
i kulturne slike Hrvatske u ratnom i poslijeratnom razdoblju. U radu je obuhvaćeno razdoblje 
od stvaranja NDH, u travnju 1941., pa do sredine 50-ih godina 20. stoljeća kada je Jugoslavija 
ukinula ratno stanje s Italijom, Austrijom i Njemačkom i kada su potpisani brojni sporazumi o 
repatrijaciji. Naglasak je stavljen na istraživanje svih smjerova kretanja stanovništva koje je 
bilo zbog rasne, nacionalne, vjerske ili političke nepodobnosti ili pak ekonomskih razloga 
iseljavalo. U radu je obrađeno i pitanje ratnih zarobljenika i radnika na prisilnom radu te 


pitanje repatrijacije. 


Ključne riječi: Drugi svjetski rat, poraće, migracije, iseljavanje, izbjeglištvo, prognaništvo, 
evakuacija, zbjeg, kolonizacija, Hrvati, Srbi, Slovenci, Zidovi, Nijemci, Talijani, Mađari 

SUMMARY 


Voluntary and forced migrations during the Second World War and in the post 


period War in Croatia 


Numerous national/ethnical groups (Croats, Serbs, Slovenes, Jews, Germans, Italians and 
Hungarians) have been migrated, either voluntarily or by force, out of Croatian territory and 
within it. It has caused changes in national/ethnical, religious, demographic and cultural 
structure of Croatia. This thesis covers a period from the establishment of the Independent 
State of Croatia till the middle fifties of the 20th century, when Yugoslavia announced the end 
of the War against Italia, Austria and German and when numerous agreements of the 
repatriations were signed. The research focused on the migration directions of the population 
that had to migrate because of racial, national, confessional, political belonging or because of 
economic reasons. The topics of war prisoners, workers on the forced labor and the 


repatriations have also been covered. 


Key words: Second World War, the post War period, Migrations, settlement, evacuation, 
refuges, displaced persons, colonization (1941-1945, 1945-1948), Croats, Serbs, Slovenes, 


Jews, Germans, Italinas, Hungarians 

